
Notă asupra ediției 


Cel de al V-lea volum din Însemnările Zilnice ale lui Constan- 
tin Argetoianu însumează cea de a doua parte a anului 1938 (1 iu- 
lie — 31 decembrie). 


Din punctul de vedere al politicii interne, evenimentele se cir- 
cumscriu în parametri regimului de dictatură regală instituită în 
februarie 1938. Panorama este diversă şi vastă, în așa fel încât 
Argetoianu are de unde să-și extragă notele politice — când ana- 
litice, când mai acide, când mai zeflemitoare, de cele mai multe 
ori cinice și din când în când patetice. Vom exemplifica, spre 


„„edificare, câteva din subiectele abordate în însemnările politice 
 argetoiene. Critici aduse regimului de dictatură regală pe care l-a 


dorit, a militat pentru înfăptuirea lui dar nu sub forma în care se 
manifesta. Continuă seria arestării exponenţilor Gărzii de Fier, 
însoțită de mea culpa dezicerii a unora dintre protagoniști, spre a 
scăpa de închisoare. Experienţa amuzantă a autorului în postura 
de consilier regal și accente de furie, în calitatea sa de preşedinte 
al Consiliului Superior Economic, față de „bietul“ Mitiţă Con- 
stantinescu — ministrul Economiei Naţionale. Audienţele lui Ar- 
getoianu la Regele Carol al II-lea sunt rare, însă Camarila regală 
îl menţine în topul rezerviștilor politici de elită. Între ziariştii 
epocii, cel mai interesant și cel mai des primit în biroil de lucru 
al lui Argetoianu este Clement Blumenfeld („„Scrutator“) de la 


` cotidianul Adevărul. Încercările nereuşite ale autorului însem- 
» nărilor politice de a afla care din cei doi — Regele Carol al II-lea 


“.. sau ministrul de Interne Armand Călinescu — ordonaseră lichida- 


"rea fizică a lui Corneliu Zelea Codreanu, dimpreună cu „nicado- 
rii“ şi cu „decemyirii“, la sfârşitul lui noiembrie. Amărăciunea 
„produsă lui Argetoianu de către Armand Călinescu, căruia îi ex- 
pusese planul constituirii Partidului Unic sub preşedinţia Re- 

gelui, plan însușit exclusiv, mai apoi, de Călinescu și de Ernest | 
Urdăreanu (mareșalul Palatului). Comentarii uneori pro de cele | 


mai multe ori contra gesturilor politice ale lui Nicolae Iorga. În 
fine, o analiză critică pertinentă făcută trâmbițatei campanii 
guvernamentale întru „ieftinirea traiului“. 


În septembrie, Argetoianu a plecat în străinătate, pentru o cură | 


balneară la Karlsbad. Dar întâmplările din viața politică inter- 
naţională nu i-au înlesnit liniştea mult dorită. Lumea intrase în 
derivă. Continuau războaiele japono-chinez şi cel civil din Spa- 


nia. Conflictul arabo-israelian din Palestina se acutizează. La | 
„Viena şi în toată Austria „alipită“ Germaniei, măsurile antisemite | 


sunt tot mai drastice. Regele George al VI-lea al Marii Britanii 
întreprinde o călătorie în Franța, pe cât de fastuoasă, pe atât de 
ineficientă fată de primejdiile ce planau asupra Europei. Hitler 
„se declară“ la un moment dat pacifist. Mussolini este împotriva 


gulerului şi cravatei ce ar împiedica fluxul sanguin, ar congestio- | 


na creierul şi ar îngreuna gândirea bărbaților! Toate astea până | 


într-o zi, când cei doi dictatori îşi fac fățişe intenţiile belicoase. 
Hitler acutizează problema sudeţilor din Cehoslovacia, iar Mus- 
solini revendică (de la Franţa) Tunisia şi Corsica. De aci și până 
la Acordul de la München (anglo-franco-germano-italian) n-a 
mai fost decât un pas şi s-a ajuns în anticamera războiului mondi- 
al. | 

Dezagregarea Statului cehoslovac l-a surprins, cum spuneam, 


la Karlsbad pe Argetoianu. Au urmat peripeţiile călătoriei de re- | 
venire în ţară prin Praga — Paris (unde are probleme de sănătate) | 
— Italia. Dar preşedintele „Stelei Române“ tot nu renunţă la călă- 
toria de afaceri de la Londra, în noiembrie — când, profitând de 


o aparentă acalmie pe fronturile psihologice ale războiului gata | 


să izbucnească, ajunge şi până la Berlin, pentru a prepara o întâl- 
nire „la vânătoare“ în România între Regele Carol al II-lea și al 
doilea om după Hitler de la Berlin, Herman Göring. 


Între timp, Regele Carol al II-lea precipită călătoriile sale la. 
Londra, Paris și Berlin (unde discută cu Hitler și cu Göring), pe- .- 


riplu diplomatic din care se întoarce cu rezultate deloc liniştitoa- 
re pentru soarta Statului național unitar român. 


1938 este anul în care încetează din viaţă Regina Maria a Ro- 
mâniei și mareșalul Alexandru Averescu; al reconcilierii dintre 
Regele Carol al II-lea şi Eliza Brătianu, soția fostului său mare 
adversar, a cărui statuie semnată Mestrovici se dezveleşte în 
mod oficial în București; al întâlnirii pentru prima oară între 
Argetoianu şi faimoasa Elena Lupescu, metresa Regelui. Dar şi 
anul în care boierul de la Breasta se bucură de o recoltă de grâu 
excelentă — „fac 90 de bănicioare la pogon (peste 2 kile şi 1/2) 
grâu curat de 83 kl.“ i 

Şi totuşi, un sfârșit de an plin de „incertitudini şi spaime“. 


Stelian Neagoe 


„P.S. Toate notele, din manșetele şi chiar din interiorul pagi- 
nilor aparțin autorului. Într-un singur loc n-am putut complecta 
decât pe jumătate o notă cu două trimiteri la memoriile anteri- 
oare. Este vorba de pagina 34, unde nota ne indică memoriile din 
timpul diplomaţiei (în cazul de faţă, consilier de Legaţie, Viena 
1909), manuscris pe care nu l-am putut recupera din niciun fond 
arhivistic. Aceeași notă face trimitere și la volumul al VI-lea din 
Memorii, publicat de noi în anul 1996 (a se vedea pagina 196). 

1 iulie. Căldurile caniculare continuă. Ieri, 35° la umbră — 38° în 
Bărăgan! Cam aceeași temperatură se semnalează şi la Budapesta și în 
tot centrul Europei. Credeam că suntem numai noi „tară sălbatică“! 


Episcopul de Alba Iulia, Mailath, şi-a dat demisia. Era un prelat de 
mare „anvergură“, contele Mailath, dar nu ne iubea deloc. L-am cunos- 
cut, am stat de vorbă cu el: fusese crescut la școală mare. Nu cunosc pe 
succesorul său Vorbuchner, până aci coajutor. Ales în această funcţie 


de Mailath, nu cred să ne fie nici dânsul prieten. 


Aseară balul Miliardarilor. Succes deplin. Grădina palatului Regi- 
nei Elisabeta, luminată prin proiectoare, a giorno, cu bufete, baruri, or- 
chestre prin colțuri și dame elegante pe peluze, semăna cu un decor de 
teatru. Eu am plecat la ora 12 1/2 dar musafirii noștri au stat până la ora 
5 1/2-6 dimineaţa. 

Un vântuleț prielnic răcorise aerul şi lumea care zăcuse toată ziua 
de căldură, înviase, Pusesem lămpi și scaune'și în Cimitirul evreiesc, le- 
gat de grădina Cercului printr-o scară de piatră. Cred că e prima dată că 
s-a petrecut cu lăutari într-un cimitir, şi încă în unul evreiesc. 

Mare eveniment: am văzut în fine aseară pe d-na Lupescu. A venit 
la Miliardari cu perechea Şoneriu. Îmi pare rău că n-au fost prezenţi la 
prezentare toţi cei care de ani de zile pretind că joc bridge (!) în fiecare 
seară cu dânsa și că punem Guvernele României, împreună, la cale. D-na 
Lupescu mi-a fost o decepție şi o surpriză: deceptie, căci o. credeam 
mai frumoasă, mai „excitantă“ — surpriză, căci în locul unei târfe ordi- 
nare am găsit o persoană înzestrată cu multă distincţie şi tact. Seamănă 
enorm cu Regina Maria. 

Kaufmann și Șoneriu i-au făcut onorurile seratei. S-a aşezat cu ei la 


` o masă pe peluză, și au mai venit Prat cu nevasta, Mic Catargi, Anne- 


Marie Callimaki și perechea Franasovici. Încolo, nimeni nu s-a apro- 
piat de dânsa, parcă-ar fi fost ciumată. Dar toată lumea trăgea cu coada 
ochiului, să vadă ce face, și cine e pe lângă dânsa. A stat până la ora 5 


1/2 dimineaţa... 

2 iulie. Procesul primei serii de gardiști s-a terminat. omnia 
tacuzino şi Vasile Christescul, amândoi fugiţi şi neprinși w Se - 
damnati în lipsă la câte 9 ani închisoare corecțională, 120 ei 
dă. 6 ani interdictie şi 5 000 lei cheltuieli de judecată. i decat 

d Gh. Clime, Alex. Chr. Tell, Gh. Istrate, Mih. Polihronia E 5 a 
ul, Traian Cotigă, Sima Simulescu, Virgil Ionescu, pete o T 
dui Gh., Milcoveanu Şerban, Nicolae Totu şi Radu Bu iși ep i 
7 ani închisoare corecțională, 20 000 lei amendă, 6 ani interdicție ș | 

i jeli de judecată. A i 
j era ae Eug. Ionică şi Serafim Aurel la câte AAT a 
soare corecțională, 20 000 lei amendă, 6 ani interdicție și 2 ei 
i id a a Edineț: 1 an închisoare, 10 000 lei amendă, 5 alu 
interdicție 2 000 lei cheltuieli de judecată. S-a lepădat numai a e 
pe jumătate de aceea nu a i achitat. Achitat a fost numai pop | 

- ădat cu totul. 

i să ela crimă de intenţii condamnările sunt i wo 
surde. Dacă am trăi EE normale, ul A Ap i a AR T 

šim în vremuri normale, trăim în vrem luptă ş tul se 
ler sr Tatai 1936 Hitler şi-a împuşcat pur și simplu EEN F 
nici o judecată — și nimeni n-a zis nimic. Gardiștii au comis greș 

ă fie învinşi, acum plătesc. Pa 
ii de e ndana și inginerul Petre Carp la 2 ani iar 
re. Aci nemaifiind politică la mijloc, putem spune că Sac mu k a 
a greşit, e cert, dar n-a avut intențiede fraudă şi 6 luni e ie ACR 
a făcut ar fi fost destulă ispășire pentru un act de nebunie. A prize 
Carp, care a pasionat un moment opinia publică şi amenința alia 
un fel de „afacere Dreyfus“ a căzut repede din cauza lo aa iei 
litice: lovitura de Stat din februarie a lăsat tot restul în E ră. aava 
rocul lui Carp! Dacă vâlva care începuse să se facă în juru AnA ` = 
ar fi mers crescând, ar fi fost greu să fie condamnat. E neindoios c HA 
tul de a fi falsificat o experiență de recepție nu putea rămâne Eos 7 
sit, oricât de bune ar fi fost intențiile inculpatului — aa es m 
vorba de material de război. Am văzut ieri pe nenorociţii de părinți: 
erau zdrobiţi, căci prevedeau sentinţa. 


În regiunea Nehoiașului au înflorit din nou pong se zice că e semn 
de toamnă lungă. Dar să ajungem până în toamna: 


1 Fiul popii, cel care s-a lepădat. 

Ziarele anunță că s-ar fi găsit un tratament eficace al cancerului prin 
raze Röentgen de înaltă tensiune (550 000 de volti). Ce frumos ar fi! e 


La Budapesta continuă insolaţiile — la noi nu, deși ieri au fost + 55°, 


termometrul la pământ. Nimic nu ne face să nădăjduim o scăpare a in- 
fernalei temperaturi. 


Între Anglia și Germania s-a semnat acordul în virtutea căruia, Rei- 
chul se obligă să plătească englezilor datoriile contractate după război. 
Mult trebuie să ţină Hitler la prietenia Marii Britanii ca să semneze aşa 
ceva. 

Franco a răspuns Cabinetului de la St. James, oferind portul Alme- 
ira ca port neutru pentru vasele engleze încărcate pentru Spania. Şi re- 
gretele pentru cele întâmplate. 

Japonezii au făcut propuneri de pace Chinei, acceptabile. Atât de ac- 
ceptabile încât nu par verosimile. Cer chinezilor să intre într-o combina- 
ție economică cu Manciukuo și cu Japonia, să ia poziţie împotriva co- 
munismului rus şi să accepte anumite garnizoane japoneze, vremelni- 
ce. Guvernul chinez din Han Ken, ar fi respins aceste propuneri; rămâ- 
ne de stabilit dacă au fost făcute. 


„Promoţia Șelimbăr“ 
„ Cu toată căldura tropicală, Regele a plecat joi-seara la Sibiu, şi a 
„asistat ieri în persoană la depunerea jurământului noilor ofițeri, din toa- 
te armele ieşiţi din şcoli. Căldură, căldură — dar popularitatea Dinas- 
tiei înainte de toate, mai ales printre cei ce poartă sabie... 
Înapoindu-se de la Sibiu, pe ziua de azi, M. Sa s-a oprit la Braşov, 
să viziteze fabricile lui Malaxa. „A tout seigneur, tout honneur!“ 


Mi s-a spus că Thierry fusese primit acum trei zile de Rege, dar nu 
ştiam pentru ce. Am aflat-o azi; a fost să remită Majestății Sale „Me- 
dalia de aur“ franceză pentru recompensa serviciilor aduse educaţiei fi- 
zice. lată o recompensă care nu e furată şi care a trebuit să facă plăcere... 


O telegramă laconică a agenţiei Havas vestește despre moartea lui 
Raul Au&rnheimer, președintele societăţii autorilor dramatici din Vie- 
na, decedat în lagărul.de-concentrare din Dachau. Numele lui Auern- 
heimer îmi deşteaptă amintiri vechi de treizecei de ani. L-am cunoscut 


bine pe vremea funcţionării mele la Legația din Viena. Era un om sub- 


12 CONSTANTIN ARGETOIANU 


tire şi un scriitor delicat. Seria nuvele şi piese în genul lui Oscar Wilde, 
nu făcea rău nimănui, și era soțul răbdător al miriunatei Irene idea 
heimer, o frumuseţe fără pereche, al cărui chip — o fotografie cu de- 
dicaţie de pe portretul lui Scattenstein — domnește și azi printre por- 
tretele din biroul meu din Bucureşti. Cum trece vremea şi câte se mai 
D 1910 ar fi prezis cineva „prietenului“ meu Auernheimer un 
sfârșit atât de tragic, s-ar fi strâmbat de râs! 


4 iulie. La Breasta de ieri-dimineaţă. Azi-noapte pe la ora 3 s-a ri- 
dicat un vânt de vest, destul de violent, şi a răcorit ceva vremea. E tot 
cald, dar nu mai e zăduful acela insuportabil care (âmpeşte şi doboară. 
"Termometrul a scăzut azi la amiază de la 37° la 29°. Ameliorare sim- 
titoare. Canicula, adică valul de moarte, a ţinut exact 8 zile. 


Universul a fost suspendat pe 3 zile fiindcă nu s-a conformat legii de- 
clarării mijloacelor de existenţă ale ziarelor. Mă bucur. Dar de ce 3 zile 


şi nu 333 333? 


Suspendarea a venit tocmai a doua zi după publicarea a lung ai 
ticol prin care Popeștele reclamă, sub sumnaram, sin a ai wi 
publicității de către Direcția Propagandei „Cu acest prilej AL r 
spurcat a mai scris și o sfruntată minciună: „Am fost insistent a jemn 
de Marele Rege Ferdinand să fac parte din Guvernul de la n » în care 
am intrat nu ca membru al vreunui "partid, ci ca om de lege (111), hotărât 
să introduc la Ministerul de Justiţie, care mi s-a încredinţat, o atmos- 
feră curată etc. etc.“. Câte afirmări, atâtea neadevăruri. Lăsând la o par- 
te că Stelică n-a fost niciodată „om de lege“ și că în viața lui nu s-a m 
ocupat de o atmosferă curată — pot să afirm că niciodată Regele 
Ferdinand („Marele“) n-a insistat pe lângă dânsul ca să intre în io 
şi că a intrat într-însul ca liberal sadea. Am făcut parte din Guvernu 
Brătianu din 1927 şi sunt la curent cu toate peripeţiile formării "k 
Regele Ferdinand era muribund și înainte de depunerea jurământului 
` n-a văzut pe nimeni, nici chiar pe Brătianu. 


Consimțământul său la schimbarea Guvernului s-a luat prin Hiott 


(Costică). Iar Stelian Popește intrase în Partidul Liberal odată cu gru- 


1 Printr-un recent decret-lege s-a hotărât ca toată publicitatea prin presă să treacă pe 
la Direcţia Propagandei, care, după ce va reține 25% din preţurile tarifare unificate pen- 
tru propaganda naţională, va distribui publicitatea ziarelor după judecata sa. 

pul de takiști de care era legat (Oromolu, Xeni, dr Dumitrescu-Brăila, 
dr Bălăcescu, etc. etc.). Şi a mai rămas liberal sadea până la venirea Prin- 
tului Carol, când a început „să evolueze“... 


Planul franco (?)- englez pentru ajutorarea economică şi financiară 
a Statelor balcanice și din Europa Centrală, a început să capete consis- 
tență — scriu ziarele. 


Până acum n-am văzut însă nimic pe terenul realităţilor. 


5 iulie. Înapoiat la București pe ploaie şi pe răcoare, numai 20! Nu-mi 
venea să cred. Mi-a revenit parcă și încrederea în viaţă. Am telefonat la 
Breasta: s-a răcorit bine și acolo (începuse de ieri) dar nu plouă, e frumos! 


` Mi se pare că am mai spus-o în aceste însemnări, o dictatură trebuie 
să se-impună ochilor prin înfăptuirile sale. Din nenorocire pentru dic- 
tatura noastră, pu e cazul ei. De cinci luni de când tine, în afară de ope- 
ra polițistă — remarcabilă dar discutată — de spoirea gardurilor şi de 
măturarea şoselelor prin sate, de șanțuri prin câmp care fac drumurile 
impracticabile și de o considerabilă sporire a impozitelor, nu se vede 
nimic. Probabil că și-a dat și Guvernul seama de această lipsă de plas- 
ticitate în „operele“ Guvernului, căci pe ziua de ieri a lansat un ma- 
nifest către tară, un lung manifest în care arată tot ce a înfăptuit. Din 
nenorocire, parcă e „de la Guţă citire“... Fraze ca-acestea: „S-a ame- 
liorat tehnica agricolă, s-au luat măsuri pentru ridicarea țăranilor, s-a 
înviorat comerțul“ — fraze care nu înseamnă nimic, umplu coloane în- 
tregi de ziare. Se mai adaugă şi tot ce se va mai face în viitor, aşa încât 
cetăţeanul după citirea manifestului, dă din cap melancolic față de 
aceleași minciuni și de aceleaşi făgăduieli de totdeauna... Şi totuși ce- 
va s-a făcut. Dacă Guvernul s-ar fi mărginit să sublinieze binele rea- 
izat, aşa redus și ascuns cum este, şi nu s-ar fi lăudat cu ce nea făcut și 
cu ce făgăduiește, lumea ar fi fost mulțumită de sforțarea spre bine con- 
statată. Dar Ionescu-Siseşti e un „diseur“ și Mitiţă Constantinescu un 
mincinos, și amândoi au umplut manifestul cu proza lor. 

O singură frază, în introducere, merită recunoştinţa noastră și justi- 
fică, poate, apariţia întregului manifest. Iat-o: „Vechile abuzuri, spiritul 
de favoritisrn nedezlipit de regimul de partid, etc. etc.“ Laitmotiv care 
mai revine de câteya.ori-în cursul introducerii. Cred că exprimă sincer 
voința Regelui-de a nu mai reveni la regimul de partide. Şi dacă ar fi 
numai asta, tot ar fi un câștig. > 

Consiliul de Miniştri aseară în scopul ieftinirii vieţii. E o mare eroa- 
re. Traiul nu e scump la noi. E sub normalitatea prețurilor. Numai că 
preţurile plătite de consumator nu ajung decât în mică parte la producă- 
tori. Rămân în buzunarul intermediarilor, sau sunt absorbite de spezele 
transportului, din lipsă de organizare. Organizare, iată ce ne trebuie — 
nu tarife maximale și şapte controale la gura pieţei. Ideea — împărtăşi- 
tă de comunicatul oficial al Consiliului de ieri — de a se înființa comi- 
sii cetățenești de control e direct comică. Cetăţenii, bineînţeles, ar dori 
să-şi cumpere aprovizionările pe cinci parale, şi nici unul din ei nu se 
gândeşte la producători care vând pe preţuri de foamete. Cu cât se vor 
comprima preţurile în piaţă, cu atât se vor mai reduce și cele deja așa 
de scăzut plătite producătorilor, dacă se va lăsa organizaţia comerțului 
în halul de azi. Pentru carne, de pildă, kilogramul e plătit producătoru- 
lui mai puţin de un sfert din preţul cu care se desface pe piața Bucureș- 
tilor. Crescătorul de vite se ruinează iar cei 4—5 antreprenori angrosiști 
din piaţă se îmbogăţesc. Ori problema nu.constă în a reduce prețul căr- 
nii pe piaţă la preţul (sau circa) perceput deproducător, ci în a ridica 
prețul plătit producătorului în aproape de prețul de desfacere din pia- 
tă, cel mai redus din lumea întreagă! Problema speculei și a ieftinirii 
traiului este pusă la noi greșit. Zu a 


Văzut câteva minute pe Tătărescu la Banca de Credit. Încântat de 
sine și îngrijorat pentru restul lumii, ca întotdeauna. Convins, ca „la 
mouche du coche“ a lui La Fontaine, că a mișcat Anglia din loc, fiind- 
că a zbârnâit la Londra în jurul unor poziţii deja câştigate. Mi-a spus că 
„e vorba“ să vină Leith Ross la Bucureşti, să examineze situaţia. M-a mi- 
rat că „e numai vorba“ (Tătărescu a insistat asupra acestui punct) căci 
Comnen mă lăsase să înțeleg acum câteva zile că „c'est chose decidâe“. 
Nostim din partea d-lui Guţă e că m-a întrebat dacă cunosc pe Leith Ross 
— ori, eu îi recomandasem să vadă pe zisul englez, pe care-l cunosc de 
ani de zile și cu care prânzesc de câte ori merg la Londra! 

În politica internă, teren pe care Tătărescu e mai la locul lui, vede și 
el că lucrurile nu merg cum trebuie deși ar putea. Am convenit să ne 
întâlnim la Breasta sau la Poiana și să stăm de vorbă mai pe îndelete. 


A murit și ultimul membru fondator al J ockey-Clubului, Alexandru 


Linche de Moissac, contele, la vârsta de 86 de ani. A murit fără chi- - 


nuri, cum alţii adorm, istovit de nemaipomenitul val de căldură prin ca- 
re am trecut. Nu era nici conte, nici Moissac nici Linche, ci numai 


sati 

Alexandru și foarte probabil Linchou, Linchou „tout court“, cum îi 


chema pe toţi înainte de a lua numele de „de Linche“. Pretenţios peste 
măsură, scria versuri ridicole şi colecţiona obiecte de artă si mobile 
mediocre. A fost toată viaţa lui un caraghios, dar în anii din urmă luase 
alura de patriarh, și faptul că figura singur ca membru fondator în lista 
membrilor Jockey-Clubului, îi dăduse oarecare notorietate şi vază. Se 
duc toți bătrânii, și acum vine rândul nostru! l 


_ 6 iulie, Răfuiala dintre antreprenorii Ciulei și Rogozea a ajuns îna- 
intea parchetului Ilfov. Amândoi șmecherii se ceartă pentru o sumă de 
milioane (au ajuns la 12!) pe care și unul și altul pretind (afacerea e cam 
încurcată) că le-au dat ca șperţ d-lui Sfetescu ca să obțină lucrări de 40 
milioane în Prahova. Un şperț de 12 milioane la 40, nu e rău domnule 
Sfetescu. Deşi afacerea a ajuns publică, deşi cenzura permite ziarelor 
să vorbească de ea, până acum nimeni n-a deranjat pe dl Sfetescu, mă- 
car cu un mic interogatoriu. Dl Sfetescu e cumnatul lui Gută Tătărescu 
și Victor Iamandi e ministrul Justiţiei... | 


Guvernul face un bataj enorm cu chestiunea ieftinirii traiului. Ca să 
facă pe placul Regelui, care nu pricepe problema. Ziarele sunt pline de 
măsurile“ luate în Verde, în Galben, în Albastru, de ordinele d-lui AK 
mand și de îndrumările sale. Pâinea neagră a ajuns la 6 lei (în loc de 7) 
iar carnea de primă calitate la 28 lei — adică aproape de 0 50 lei din 
vremea leului de aur! Și se mai vorbește de primatul agriculturii! 

Consiliul de Miniștri de ieri a fixat două mari reforme: a întemeiat cor- 
porația inginerilor (Ghelmegeanus autor) în spiritul nepieritoarei Consti- 
tuții corporative (?!) din februarie — și a sporit orele de lucru la Mini- 
stere, ceea ce umple pe funcționari de bucurie. Nu făceau nimic 6 ore 
pe zi — de acum înainte vor continua să nu facă nimic, dar 7 ore pe zi. 


A hoog 
34 


| Japonezii şi spaniolii albi declară că au dat zilele trecute lovituri de- 
cisive Vrăjmaşilor lor. Cei dintâi au ocupat Hunkow (2) pe Yang-Tse- 
Kiang — cei din urmă Burriana și Grao Burriana pe drumul Valenciei 
Din nenorocire asemenea declaraţii au mai fost făcute. l 


-= Un semn bun pentru spanioli, în tot cazul, e că Puterile par să se fi 


pus dejiiiitiv de acord în Comitetul de Neagresiune de la Londra, şi că 
Italia a consimțit să-şi retragă voluntarii, ceea ce dovedeşte că F ranco 
nu mai are nevoie de ei pentru a câștiga partida. Înainte de sfârsitul lu- 
nii acordul anglo-italian va intra în aplicare, după câte se spune. 

„leftinirea traiului“ şi „telegramele omagiale“ sunt cele două mari 
îndeletniciri momentane ale Guvernului: umple gazetele cu ele! 
„leftinirea traiului“ este ultima invenţie a regimului pentru a-şi re- 


Telegramele de omagiu adresate Regelui pentru lovitura de Stat con- 
tinuă să umple zilnic trei coloane în jurnale. Macabră glumă — și de 


prost gust! câștiga popularitatea pierdută. Ieftinirea traiului a fost și până acum 
EE dă ni una din temele cele mai exploatate de demagogia politică, în luptele 

Iorga, care s-a plimbat cu banii Statului prin judeţul Botoșani, scrie dintre partide. p PORER i p 
un articol ditirambic la adresa „colonelului“ local. Şi aaan ie FA Spr Creşterea aparentă a prețurilor, datorată scăderii valorii reale a mo- 
nă că „atunci când a propus Regelui formula Coloneilor (11) nu bana nedei, a fost punctul de plecare al recriminaţiilor consumatorilor. Cu 
câtă treabă bună puteau face aceşti oameni! Adevărul este că Iorga a bună sau cu rea credinţă aceștia nu voiau să-și dea seama că leul de du- 
protestat împotriva „nilitarizării“ funcţiilor civile — atunci când a pă răzb oi, în prăbuşirea lui, nu mai eraleulde 100 c entime aiir dinainte 
propus-o Regele!!! e pt. : de război. În realitate, preţurile — în afară de mici „pousese-uri“ spo- 
Formula Coloneilor am sugerat-o eu Regelui, în 1931, „et je n esa radice și de scurtă durată — au scăzut întruna de 20 de ani ca valoare 
pas plus fier!“ Am sugerat-o fiindcă nu aveam alta, ca „un pis aller“! Și absolută și această devalorizare, din nenorocire n-a atins numai prețuri- 
tot aşa o consider și azi! Ce putoare, Iorga ăsta! le materiilor alimentare, dar și remunerarea muncii; de aci sărăcirea con- 
i Ea ia tinuă a producătorilor și a muncitorilor care nu au mai putut suporta 
D-na Bucșan, sora lui Goga, a intentat proces în numele ei şi al co- decât cu greu, ca consumatori, prețuri care au fost totuși constant sub 
piilor lui Eugen Goga, împotriva Donei Veturia de las Ciucias, care s-a normal, dacă normalul e socotit pe baza prețurilor dinainte de război. 
înstăpânit pe toată averea lui Goga, în baza unei scrisori-testament, a În loc să se valorifice producția ȘI munca, ca să se pună consumatorii în 
cărei validitate, rudele, o atacă. Porcărie, dar porcărie care înseamnă că | posibilitate de a face față necesităților traiului, s-a căutat, fiindcă ope- 
poetul“ a lăsat ceva în urma lui în afară de volumul de poezii şi de co- rația era mai simplă de executat, să se comprime prețurile în dauna fi- 
lecţia de articole din Țara Noastră. Cu prilejul unei întâmpinări a Do- nală a producătorilor, creându-se astfel un cerc vicios care duce la o se- 

nei Veturia am aflat cu toții că casa din Armaş (cea nouă) și vila din cătuire progresivă a economiei naţionale. 


Își dă cineva seama că de pildă 28 lei kg de carne reprezintă un preţ 
inferior unei valori reale de 0,50 bani aur dinainte de război? E un preţ 
de mizerie, care, de ar fi menţinut va ruina întreaga noastră crescătorie 
de vitel. Şi așa pentru toate articolele de consumaţie. l 

A-nivela prețurile în jos înseamnă a generaliza mizeria. Preţurile tre- 
buiesc egalizate în sus, cu alte cuvinte preţurile de desfacere trebuiesc 
Fi să pornească de la un minimum remuneratoriu pentru producător și fi-. 
mare belea pentru Guvernul britanic... ` xate în consecință, punându-se consumatorul printr-o remuneraţie nor- 
e aa mală a muncii în măsură să facă faţă cheltuielilor necesare traiului. 

O adevărată ieftinire a traiului nu trebuie prin urmare să proceadă 


Predeal erau proprietatea ei — adică înscrise de Goga pe numele ei. 


7 iulie. În Palestina s-a dezlănţuit un adevărat război civil. Bombele 
pleznesc pe străzile Tel Avivului și Haifei, arabii atacă și masacrează 
familii întregi evreiești, birourile autorităților sunt atacate, nici o co- 
municaţie nu mai e sigură. Mâna comunismului rusesc? În tot cazul o 


Acordul Puterilor pentru evacuarea voluntarilor din Spania e gata și 


va fi publicat luni. Îndată va intra în VIROa $5 A orgul A de la comprimarea prețurilor ci de la o rațională organizare a desface- 

Deocamdată naționaliștii spanioli pretind că înaintează pe toate fron- rii. Ceea ce trebuie să dispară e profitul ilicit al acaparatorilor și al in- 

turile. Înaintează, dar înaintează încet. termediarilor, care, ca în toate perioadele de criză, a luat o dezvoltare 

PAN J „|. îngrijorătoare prin lipsa oricărei măsuri de control și de facilitare a trans- 

Nimic nu mai poate opri pe Hitler în mersul său spre o Germanie |“ orturilor și a tranzacţiilor. Mijloace practice de transport, ieftinirea ta- 

integrală: ziarele ne anunţă că plănuiește invazia.. principatului de “> ifelor corespunzătoare, târguri numeroase de desfacere, suprimarea ta- 
Liechtenstein! După Viena, Vaduz! Armata germană se va mări cu...7 —— a 


1 În străinătate, carnea se plăteşte curent în jurul unui preț echivalent cu 200 lei ki- 
logramul. 


oameni! 


18 CONSTANTIN ARGETOIANU 


xelor parazitare etc. etc. — iată metodele sigure de ieftinire a traiului, 
paralele cu normalizarea salariilor și cu ridicarea preţurilor de desface- 
re la producător. - fo e 3 , 

Până nu se va îndruma economia noastră pe această cale, viața- nu se 
va ieftini. Cu cât se vor comprima prețurile cu atât se vor diminua mij- 
loacele consumatorilor de a le face față şi aceștia vor cere în continuu 
noi comprimări, până la absurd. E 

Preţurile maximale și minimale nu pot duce la nici un rezultat altul 
decât la fraudă și la sărăcia şi nemulțumirea tuturor. E o metodă la care 
s-a renunţat pretutindeni, în țările care au pornit pe calea unei adevă- 
rate refaceri. leftinirea traiului e o problemă foarte complicată care nu 
„se poate rezolva numai prin decrete contra speculei și prin fixare ar- 
bitrară de preţuri. 


8 iulie. Printr-un decret publicat astăzi, serviciile Presei în legătură 
cu Străinătatea au fost trecute la Ministerul de Externe („Consilieri“ şi 
atașați de presă etc.) Îmi aduc aminte de Consiliul de Miniștri din mar- 
tie în care Regele da cu pumnul în masă și declara că propaganda, pre- 
sa, turismul, radiofonia etc. trebuiesc scoase din rutina administraţiilor 
ministeriale și întrunite într-o direcție autonomă dată pe mâna unui „Dic- 
tator“ destoinic. La întrebarea lui Iorga, cine ar fi acest dictator, Regele 
a răspuns plin de încredere: „ÎL am—e Dimăncescu! Cu toată tăcerea 
noastră a tuturor — semnificativă — Regele nu s-a lăsat și a numit pe 
zisul Dimăncescu în fruntea Direcţiei Propagandei nou create. N-au tre- 
cut două luni și Direcţia Propagandei, autonomă sub scutul Președin- 
tiei, a fost trecută la Ministerul de Interne sub strictă dependență a mi- 
nistrului. Acum, iat-o spintecată în două — o parte la Interne, alta la Ex- 

. terne, și dictatorul... la lada cu gunoi. Cum ideea aceasta a autonomiei 
propagandei sub supravegherea sa, era una din marotele Regelui, şi 
poate cea la care ținea mai mult, nu mai pricep nimic. Că Dimăncescu 
să-l fi decepționat, se poate, dar mai sunt și alți oameni pe lume. Și 
tocmai ieri a venit la mine Dan Sărăţeanu să-mi spună că Dimăncescu 
şi-a retras demisia (dată de necaz după ce a fost trecut sub ordinele lui 
Călinescu, la Interne) deoarece a avut câștig de cauză, și o nouă lege îl 
va repune în toate drepturile sale! Dumnezeu să-i mai înțeleagă! 


Englezii au adus trupe în Palestina, din Egipt, și s-au pus cu mitrali- 
erele pe „banabacii“ care au încercat să dezlănțuiască războiul civil. E 
probabil că liniştea va fi restabilită — dar când, și pentru cât timp? 

Eliza Brătianu a fost poftită ieri la dejun, de Rege. Deşi cunoșteam 
intenția Regelui de a face acest gest, nu credeam că de la intenţie va 
trece la fapte. Eliza a fost încântată, căci Regele a fost foarte gentil cu 
dânsa deși la început a avut aerul cam jenat: era doar văduva lui Ionel 
Brătianu, „inamicul“, în faţa sa! La masă mai era şi Vaida, aşa încât 
coana Eliza n-a putut vorbi mai pe larg cu Suveranul despre cele ce o 
interesau (biblioteca, catedra lui Fotino, etc.). Se va răzbuna săptămâna 


viitoare, căci Regele şi-a anunţat vizita în strada Bisericii Amzei. 


A murit Caterina Ghica, văduva lui Emil Ghica, fostul meu şef la Vi- 
ena. A murit în câteva ceasuri pe urma unei congestii cerebrale — şi a 
murit în sărăcie, sau aproape, ruinată prin expropriere. Îmi aduc aminte 
de situaţia ei în societatea vieneză, de recepțiile ei, de vagonul căptușit 
cu flori, la plecare, de cele mai delicate mâini ale aristocrației austriece 
— şi mă întreb dacă femeia pe care am cunoscut-o la Viena, mândră și 
înconjurată de omagii a fost una și aceeași cu băbuşca cocoșată şi jer- 
pelită din ultimii ani, ce-și petrecea viaţa trecând dintr-un tramvai într- 
altul... 


A fost găsit mort, spânzurat de un cui, şi prietenul nostru sir Basil 
Ionesco, colonelul amabil căsătorit cu baborniţa engleză ce răspunde li- 
terarului nume de Edith Napen. Ziarele spun că nu se știe dacă e o si- 
nucidere sau un asasinat, căci pe obrazul şi mâinile spânzuratului au 
fost găsite pete de sânge... Acuin trei zile venise la mine să-mi ceară 
un post de prefect. Cine vrea să plece pe altă lume nu vine să ceară un 
post de prefect în lumea noastră... 


Vizitat ieri fabrica societăţii „Filatura Română de Bumbac“, în do- 
sul Vetrei Luminoase. O fabrică de toată frumusețea ridicată în ultimii 
trei ani cu un utilaj ultramodern, adus din Anglia — o fabrică cum cred 
că se pot vedea puţine chiar în țările cu mare industrie dé filatuiă. Lu- 
crează 140 000 de bobine. Societatea, condusă de dl Poss, un italian 
muncitor și deștept și de familia lui, m-a ales președinte al Consiliului 
său de Administraţie, în locul lui Gr. Filipescu care a demisionat. Luat 
apoi masa la dl G. Poss unde mai erau, pe lângă nevastă-sa, dl A. Poss, 
tatăl și'un cumnat, dl Parilli. Aceștia doi din urmă în treacăt prin Bucu- 
rești. DI și d-na Poss sunt foarte frumos instalaţi în parcul Filipescu, 
aleea Modrogan, în casa Candiano-Popescu, fostă Tabacovici (stil ro- 
mânesc). | 

Diagnoza bolii lui Cancicov neputând fi precizată numai prin radio- 
grafie, Hortolomei l-a supus unui sondaj renal spre a determina dacă în 
rinichi e un calcul sau puroi. Sondajul a reușit alaltăieri, dar nu s-a pu- 
tut constata calcul... Medicii se tem să nu fie o pieliță tuberculoasă... E 
Pacientul a fost îndrumat spre Paris. Pleacă azi. Spre stupefacţia opi- 
niei publice, interimar a fost numit Mitiţă Constantinescu, Schachet-u- 
leţul nostru naţional, devenit un fel de „bête noire“, pentru oricine are 
un grăunte de bun simţ și de demnitate personală. Natural; toată lumea 
s-a năpustit cu înjurături asupra Regelui. Pare însă că de data asta vino- 
vatul nu e Regele. L-a cerut însuşi Cancicov. A fost:o adevărată dramă, 
plecarea asta a nenorocitului ministru și înlocuirea sa. Ca omul bolnav, 
Cancicov se agaţă de toate umbrele și nu vrea să-și piardă portofoliul 
în ruptul capului, o demisie sau o înlocuire însemnând pentru dânsul o 
condamnare la moarte, sau în cel mai bun caz la impotenţă. A început 
prin a cere să fie considerat în misiune, pentru tratative cu bancherii 
din Paris, și să nu i se numească nici un interimar — obligându-se să în- 
drumeze Ministerul din străinătate, prin telefon, cu secretarii săi gene- 
rali. Regele i-a obiectat că nu se putea, că un ministru de F inanţe trebu- 
ie să fie prezent la toate dezbaterile Guvernului. Cum toţi sorții erau să 
fie desemnat Ghelmegeanu, lui Cancicov i-a fost frică că odată instalat 
la F inanţe ca interimar, Ghelmegeanu nu va mai pleca şi va rămâne ti- 
tular, și că astfel își va pierde, el, portofoliul. A declarat atunci că putea 
primi să fie înlocuit printr-unul din miniștrii de la Departamentele care 
cer întruna parale (!!!) şi că în afară de aceştia nefiind decât Patriarhul, 
Colan, Comnen și... Mitiţă — prefera pe Mitiţă, cu care se împăcase 
de câteva săptămâni și a cerut pe Mitiţă! Regele il-a dat, nu i l-ar mai fi 
dat! Și aşa s-au spart oalele pe spinarea noastră! Ghelmegeanu a spus în- 
să unui prieten: „Asta-i ultimul succes al lui Mitiţă, de-acum înainte mer- 
ge cu pași siguri spre prăbușire!“ Numai să fie așa! Cu Regele Carol si- 
tuaţiile anormale se schimbă cu greu în normale! 


„ Luat ieri-seară masa cu Franasovici la Zissu. Mi-a reînnoit propune- 
rea de a face o conferinţă la Varșovia la toamnă. Să vin cu vedete din lu- 
mea industrială şi financiară. Cu nevestele noastre. Vom fi primiţi cu en- 
tuziasm. Va aranja el. Și Beck, şi Mareșalul și X ministrul Comerțului 
au fost încântați când au auzit de numele meu. Să venim cu nevestele. 
„Va fi lată“. Am primit în principiu, pentru noiembrie-decembrie. 

Am mai vorbit și de ale politicii. Vede și el situaţia cum o văd şi eu 
şi regretă că se fac greșelile care se fac. S-a declarat complect și pentru 

totdeauna vindecat de politică... De aceea, i-am spus numai lucruri pe 


care voiam să le audă Tătărescu. Nu mă îndoiesc că i le va repeta chiar 
azi-dimineaţă. 


Gh. Clime, fostul „şef“ al Partidului „Totul pentru Ţară“! în momen- 
tul condamnării sale a făcut următoarele declaraţii scrise: 

„Declaraţie, 

Subsemnatul ing Gh. Clime, acuzat în faţa tribunalului militar al Corpu- 
lui II Armată în procesul «foștilor conducători» ai Partidului «Totul 
pentru Țară», astăzi dizolvat, ţin să declar cele ce urmează: 

Mi se cere un act de trădare? 

Aceasta nu se poate obţine nici cu preţul vieţii mele. 

Nu pot nici.măcar gândi că cineva m-ar putea crede capabil de a- 
ceastă cea mai mișelească dintre mişelii: trădarea“. 

Urmează un vehement protest şi fată de acuzarea ce i s-a adus că și-ar 
fi trădat ţara, și se termină: 

„lar dacă voi fi vârât în același pământ scump al Patriei mele din 
care m-am născut, să se știe că nu pentru această acuzaţie — pe care în- 
că o dată o resping — am fost trimis în ocnă, ci, pentru că n-am vrut să 

fiu trădător“. 

Declaraţia e semnată de Clime și datată din 30 iunie 1938. 

Scrisori de lepădare s-au cerut de la toţi, mai ales de la profesorii uni- 
versitari; s-a cerut lui Radu Meitani, care a refuzat până acum. | 

După condamnare Zelea Codreanu a făcut-un testament pe care l-a 
încredinţat Lizetei Gheorghiu, apărătoarea lui, însărcinând-o să-l facă să 
parvină Regelui. Testamentul, plin de acuzaţii grave (?) împotriva lui Ar- 
mand Călinescu, a fost confiscat şi remis ministrului de Interne. 

Emanuel Antonescu mi-a povestit azi-dimineaţă că s-a dus să vor- 
bească cu Călinescu în chestiunea crizei viticole şi că cu acest prilej, „că- 
lăul“ de la Interne i-a reproșat depoziţia favorabilă pentru Zelea Codrea- 
nu, şi în general atitudinea sa prietenească față de Garda de Fier, ca 
decan al. Facultăţii de Drept. Nolică i-a ripostat că dacă ar avea să mai 
depună, tot așa ar depune, căci deși nu e gardist, nu poate depune decât 
cum îi dictează conștiința sa — iar în ceea ce privea Facultatea de 


`- Drept, că atitudinea sa i-a permis să mențină liniştea printre studenţi. 


Acesteaspuse, a trântit ministrului în nas demisia sa de decan. Inapoiat 


` 1 După moartea lui Zizi Cantacuzino. 
2 I s-a cerut să se lepede de Garda de F ier, ca Protopopescu Dragoş, ca popa Chris- 
tescu, ca alții. l 

acasă, a reînnoit-o în scris. Ministrul nu i-a primit-o încă. Dar T aci 
zvonurile răspândite despre „demiterea“ lui. Antonescu ține să afirme 
că în tot cazul nimeni nu „l-a demis“, ci şi-a dat el demisia. 


9 iulie. Aseară la ora 7, mă înapoiasem acasă de la Consiliul Econo- 
mic când m-a chemat la telefon Președinția Consiliululi ca să mă con- 
voace la Patriarhie la Consiliul de Miniștri: „sunt convocați toţi pt 
Consilieri Regali“ — mi-a lămurit domnul împiegat de la pi ae 
Eram poftit la masă la ora 9, de Kaufmann, la Miliardari. -am te E 
fonat că voi fi probabil în întârziere. „Nu e nimic, vine și Coe, e n 
aştepta cât trebuie“ — a fost răspunsul primit. Eram foarte intrigat. 2 ă 
întrebam ce putuse să se întâmple ca să se facă apel la noi, și să im 
convocați atât de brusc. Era cald, teribil de cald. Am luat un duş ca să 
mă răcoresc şi la ora 8 fără un sfert am pornit spre Patriarhie. Pe a 
m-am tot gândit. „Poate chestiunea valorificării cerealelor? Dar i - 
să ne convoace pe noi toți. Aș fi priceput pe mine singur, ca proye ii e 
al Consiliului Economic. Să nu fi făcut Prinţul Mihai una boacănă? rea 
era ritmul convocărilor de pe vremea nebuniilor Prințului ea Dar 
nu era Regele. Poate că tocmai n-a vrut să asiste la prima dez pei a 
sfetnicilor săi?“ Tot BERE E ȘI ee să-mi fixez o atitudine 

tru fiecare ipoteză, am ajuns la Patriarhie. a i 
P ajuns odată cu generalul Argeșanu, ministrul de Război. M-a SA 
trebat: „Stii pentru ce am fost convocați?“ — „Nu“. x „Regina. nn E 
bine, trebuie să luăm o hotărâre. ..“. Am intrat, am găsit Ala eta 
în jurul Patriarhului, apoi au venit toţi afară de Victor laman i, 7 si 
cicov şi de dr Marinescu. Mai erau acolo, generalul Balif, profesoru Si 
tolomei (chirurgul) și doctorul Mamulea. Balif era ca om de casă a pi 
miliei Regale. Ca Consilieri Regali, eram numai Mironescu și cu mine. 
Am luat cu toţii loc la masa de sfat, prezidaţi de Patriarh. La o masă, 
alături de vreo zece gazetari. M-am uitat la Balif, Balif s-a Mita ; m 
ne, apoi s-a dus și a vorbit Patriarhului la ureche. Cu ezitare ij pa 
arhul a poftit pe gazetari afară și am rămas numai noi, cei o - a ’ 
triarhul ne-a explicat în câteva cuvinte că Regina, care se afla la Weis- 

ser Hirsch'(lângă Dresda) nu se simțea bine, din nou, că voia să se îna- 
poieze în tară, că medicii socoteau prime] dioasă o călătorie în a aA 
tuală a Augustei bolnave, și că noi trebuia să decidem ce era de Te f 
Nu-mi venea să-mi cred urechilor! Ce privea Guvernul și mai ales pe 
noi Consilierii Regali, o chestiune a cărei soluţie era de domeniul exc u- 
siv al medicilor şi al familiei? Cum puteam noi să ne opunem la o că- 


i AI 

lătorie, dacă principala interesată, o voia cu orice risc? Sau poate că 
era vorba să decretăm și pentru Majestatea Sa domiciliul forțat, ca pen- 
tru o simplă gardistă? 

Era prima convocare a Consilierilor Regali, de la înfiinţarea, lor, şi-mi 
venea să râd de atribuţiile „Molierești“ ce ni se dau şi de debutul gro- 
tesc al funcţiilor noastre! Nu pricepeam — dar putea cineva să pricea- ` 
pă? Ce era amestecul indiferenței noastre în zbuciumările unei femei 
care lupta între viaţă şi moarte — ce căutau părerile noastre între ale 
doctorilor curanţi şi ale rudelor celor mai apropiate? Am renunțat să pri- 
cep, şi am ascultat. | i 

Am ascultat mai întâi un interminabil şi searbăd expozeu al lui Ma- 
mulea, care ne-a povestit aproape zi cu zi boala Reginei, fără să ne ier- 
te o „hematemeză“ sau o „melenă“. Pentru ce această scormonire în su- 
ferințele unei nenorocite femei? Aveam noi de pus o diagnoză? După ce 
ne-a povestit și toate consultările medicale câte au avut loc de doi ani 
(boala a început în martie 1936), după ce ne-a spus că toţi medicii au 
fost de acord asupra bolii: o ciroză splenohepatică, dobitocul a tăcut şi 
a cedat cuvântul lui Hortolomei. Pe cât a fost Mamulea de lung și de 
plicticos, pe atât a fost Hortolomei de scurt și de interesant. Ne-a fixat 
în câteva cuvinte cadrul bolii, pe care au descris-o mai ales Abrami în 
Franţa și Bandi în Italia. Ne-a explicat că sunt două forme de ciroze sple- 
nohepatice, una cu icter și alta fără. Că boala este extrem de rară. EI, 
Hortolomei nu văzuse în toată cariera lui decât două cazuri, un institu- 
tor pe care l-a ţinut în viaţă 5 ani și jumătate și pe Regină Maria. Abra- 
mi ar fi cunoscut vreo 18 cazuri. Boala începe de la splină și se întinde 
la ficat. Caracteristice sunt hemoragiile, care la început pot fi jugulate, 
mai târziu mai gieu, și la sfârşit deloc — determinând moartea. Singu- 
rul tratament radical: scoaterea splinei, dar splenectomia în asemenea ca- 
zuri dă o mortalitate de 50%, şi de la 60 de ani înainte și mai mare — 
iar dintre cei care scapă numai 30% sunt vindecaţi. Hortolomei — ca și 

Mamulea — s-a declarat împotriva unei intervenții și împotriva unei 
deplasări imediate, orice mișcare și oboseală determinând noi hemora- 
gii. Patriarhul, după ce a terminat Hortolomei, ne-a cerut părerea. Mie 
întâi, ca doctor în medicină!! Am răspuns textual prin următoarele cu- 


- vinte: „Ca om politic n-am nimic de spus, problema neavând nici o le- 
“gătură cu politica. Ca doctor în medicină, după cele spuse de d.d. Hor- 


tolomei și Mamulea, sunt de părere că ar fi bine ca Majestatea Sa să fie 


convinsă să mai steasla: Weisser Hirstch până se mai întremează, iar 


apoi să vină la Sinaia. De operaţie nu poate fi vorba, mai ales în starea 
actuală a bolnavei“. 

Mironescu a dat din umeri şi a declarat că n-are nimic de spus, şi 
nici nu avea. Balif: „Să rămână la Weisser Hirsch,'dar o vrea? Cred că 
nu vrea!“ l 

În numele Guvernului a vorbit Armand Călinescu, scurt și simplu. 
A exprimat în câteva cuvinte regretul tuturor față de starea Reginei și 
dorința ca Majestatea Sa să fie convinsă că printr-un repaus de câteva 
săptămâni va putea să recâștige destule puteri ca să se înapoieze în țară. 

"De vreme ce a vorbit Călinescu, putea paranoicul de Mitiţă Con- 
stantinescu să tacă. A luat-o ca'la o întrunire publică, și într-un amestec 
de platitudine și de „locuri comune“, bătându-se cu pumnul în piept, 
bestia ne-a pisat 20 de minute cu dragostea către Regina întregirii nea- 
mului şi alte banalităţi. Ne-ar fi pisat două ceasuri, dacă nu l-am fi ful- 
gerat toți cu privirea și dacă prin gesturi cât se poate de expresive nu 
ne-am fi exprimat, toţi, plictiseala noastră. În fine Bestia á tăcut. Îmi 
era frică de lonescu-Sisești, ca de moarte, căci Morcovescul acesta are 
mania să facă discursuri. Îl păscusem în cele două Ministere în care am 
lucrat împreună! Din fericire de data asta a tăcut; era atât de cald! Și 
dacă a tăcut el, au tăcut și ceilalţi. a i) iai 

Consiliul a hotărât ca Patriarhul să trimită o scrisoare Reginei, prin 
Balif (care trebuie să plece azi sau mâine cu Mamulea la Weisser Hirsch), 
scrisoăre prin care să o roage în numele Consiliului să-și menajeze pu- 
terile și să mai rămână unde e până se va întrema. Ar fi putut să o facă 
şi fără să ne convoace. Și ar fi putut să nici nu o facă, căci nu ce va spu- 
ne el, sau noi, va convinge pe Regina. l 


Întreaga înscenare, cu convocarea bripită, cu raportul atât de indis- 


cret şi de inutil al lui Mamulea!, cu lipsa oricărui scop a consfătuirii, cu 
gazetarii introduși într-o şedinţă ultra. secretă — și, daţi apoi afară — 
tot, până şi ora la care am fost convocați mi-a dat o impresie rea despre 
modul cun sunt hăţurile Guvernului. Ne-o fi întrunit Patriarhul numai ca 
să ne aducă aminte că e bun numai de parastas? În acest caz a reuşit. 
Am plecat scârbit de la Patriarhie și la zece fără un: sfert am sosit, 
împreună cu Comnen, la Miliardari, unde pe lângă Kaufmann ne mai 
aşteptau Nadia Duca, perechea Franasovici și familia Comnen. Ne-am 
răcorit în grădină, până la ora 12. l 


1 Singura grijă a lui Mamulea, cât a vorbit a fost să dovedească că nu s-a înșelat . 


“nici o clipă nici în diagnoză, nici în tratament şi că de câte ori nu l-a ascultat Regina a 


mers mâi rău. : 
Dar ce ne pasă nouă de meritele d-lui Mamulea? 

a pi pei trebuie să meargă mâine la Weisser Hirsch sa 

| N A. . E AJA . i > 

aaa aca o gata șI să incurajeze pe Regină în dorinţa ei de a porni spre 

(ară, i-am dat următoarea telegramă: . 

M »Là où vous allez, conseillez Dame avec insistence rester sur place 
ous aurez explication à Bucarest“, 


5 pu Instrucțiunii, Armand Călinescu, interimarul, s-a pus 
ei ă treabă. Dovedindu-se că transferările şi dezlegările de învăţă- 
. caile în lunile trecute, au fost făcute conform obiceiului prin 
ce mira inspectorilor —— toate transferările au fost anulate şi tofi in- 
i pec p revocați și trimiși la catedră. Au fost numiţi altii în locul lor 
Yi i mr mel pla timp, tot personalul superior al Ministe- 
ți Hberali de ai lui Angelescu, toți) a fost schi 
| 1, tot imbat. Secretar 
D a fost numit profesorul Daşcovici, de la Iași. S-a dus Ghitescu 
ci ai Purcaru, s-a dus Kirițescu, s-au dus toți... i | 
pa ea “er bună a fost luată: s-a instituit pentru cărțile didactice 
Iei po u tatului, sfârşindu-se cu specula profesorilor care sileau ele- 
ii, Jar pe cei mai săraci ca:să le cumpere volyinele i 
ile a ae i re d spa ca să facă plăcere lui Iorga, dl Ar- 
n institut Românesc în Albania (I di inef 
patat ada pi ge orga director, bineînţe- 
222) de bărbosul paranoic la Santi 
stitutul va avea și un buletin ăzut î rep ia 
t a şi ur —e prevăzut în lege — „Illyrica“, încă 
ghelir pentru tiparnița de la Vălenii de Munte. i iai di isi 


a PE Legii Apărării Ordinii în Stat, Nae Ionescu, popa Cristescu 
ca > Dragoş „Protopopescu, Radu Meitani şi Luca — profesori, 
ai ȘI asistenți universitari, au fost suspendaţi pe doi ani i 

n i ȘI o serie de profesori secundari... | l 
„În schimb au fost numiti profesori universitari. Traian Nasta (Medi- 


cină ; ea g : 
e e ae Moruzi (Medicină, Iaşi), Ionescu-Siseşti (Medicină 
a isi Fotino al Elizei Brătianu (Drept, Bucureşti). | gi 

is «i e i B j < ă i 4 j 
NA ocul lui Marinescu a fost bătaie mare între Ionescu-Sisesti şi 
- A învins lonescu-Sisești graţie lui Danielopolu. De asemenea 
e > 


5 


A „a fost mari greutăţi pentru Fotino. L-a scos coana Eliza 


Citesc în Le Te emps că colonelul aviator Weiss a fost înaintat ge 
ral și că doamnei Mazossian, născută Rontsch, i s-a furat, în sint i 
un colan de perle în valoare de 500 000 franci. Ce nume frantuz ti E 
dea! Trăiască Franţa latină, sora noastră respectată! à ig 

Catedrala din Reims, fărâmată de bombardamentele din serata a aa 
pe deplin restaurată și mulțumită fotografiilor și mulajelor Sae sai 
cum era. Redarea noului edificiu cultului are loc azi și id n 
bări oficiale. Unde e vreme lui Combes și a mâncătorilor e preoţi? 


Situaţia în Palestina e tot serioasă. Trupele aduse din Egipt n-au pu- 
iî ărţilor în luptă. 

t potoli înverșunarea părților în lup | SUE 
p Din telegramele de la Londra și Roma reiese din nou per air 
chestiunea, retragerii voluntarilor — Sai e ani dp p T 

i în i icării i anglo-italian. 
urmare și în chestiunea aplicării acordulu 
problema va fi rezolvată tot în Spania, pe teren, de trupele lui Franco, 
care continuă să înainteze. 


Germania pare îngrijorată de penetrația economică a Angliei în 
Sud-Estul Europei. Până acum n-are pentru ce. ) 


Dimăncescu și Pamfil Şeicaru reprezintă România la Praga — dau 
mese şi fac discursuri (serbările Sokolilor) — rău am ajuns! 


Valorificarea grâului: - 
S-a hotărât. l E E : EEO 
De la 15 iulie la 14 septembrie (ca să se grăbească se iii grê- 
narilor s-a limitat durata regimului), 10 000 de lei primă pentru e 
vagon exportat. Grâul trebuie să aibă minimum 77 kilograme greu 
: trăi x E a R 
i maximum 3% corpuri străine. , n | SA 
i Statul va interveni în acelaşi timp prin cumpărări masive. Nu s-a fi 
xat preț minimal pentru grâu. 
Să vedem ce va ieși. n DE: | | 
Eu cred că va ieși prost — adică un preţ în jurul lui 40—45 000 lei 
vagonul, maximum. KETM = SETA 
“Singurul regim serios ar fi al libertăţii comerțului pe baza marii gi 
gocieri a devizelor în țară. Banca Naţională ar pie sie ; o ; 
i i i — dar n-ar cheltui mai mu. 
mai scump — chiar mult mai scump : A pipi 
cu anal de export, plătind diferența de curs. Și preţul grâului À i. fi 
xa între 50 şi 60 000 lei — prețul mondial variind între 52 și 55 livre 


sterline, vagońul. 


11 iulie. Ceea ce n-a putut face Dictatorul au făcut-o doi parșivi de 
antreprenori: Ciulei şi Rogozea. Certându-se între ei pe suma de mai 

„multe milioane pe care unul o pretindea altuia, au tras la Parchet şi pe 
nenea Sfetescu, cumnatul lui nenea Guţă. Numai ca să plictisească lu- 
mea, căci mușamaua naţională va acoperi pungașii din Ploieşti cum e 
gata să acopere pe cei din Craiova, unde Negrescu şi cei de la Banca 
Comerțului au început să vorbească de sus. 


Inundații formidabile au nenorocit Japonia şi Turcia, după prăpădul 
din China, iar noi ne topim de căldură și de secetă. Sau mai bine zis, 
ne-am topit până azi-noapte. Ieri seară încă, nu era de respirat — dar pe 
la ora 2 noaptea s-a pus un vânt rece şi astăzi temperatura e delicioasă. 
Ce e nostim e că cei de la Institutul Meteorologic au anunţat de o lună 
că la 10 iulie va veni un val de răcoreală. 


Ducele şi Ducesa de Windsor, instalați la castelul Croé (?) lângă An- 
tibes primesc o dată sau de două ori pe săptămână flori, cu avionul, de 
la Forst Belvedere, proprietatea Ducelui de lângă Windsor. Ducele şi 
Ducesa (!!) — se ocupă cu de-amănuntul, de la distanță de activitatea 
horticolă desfășurată la Fort Belvedere de grădinari eminenti. Cum se 
vede fostul Rege Edward VIII e mai preocupat de florile decât de po- 
porul și de Coroana pe care le-a lăsat în urmă... 


Palestina se agită tot mai mult. Englezii trebuie să blesteme ceasul 
în care au luat asupra lor acest mandat. Arabii şi evreii sunt porniţi pe 
exterminare. Tot ce pot face englezii e să-i împuște și pe unii şi pe alţii. 
Din depărtare, comuniștii de la Moscova și turcii de la Ankara rânjesc 
și se bucură. 


A reapărut marea Ducesă Tariana, fiica Țarului Nicolae, despre ca- 
re nu se vorbise de câţiva ani. O doamnă Krassowska, soţia unui medic 
din Varșovia, în vârstă de 40 de ani a declarat pe patul de imăarte că e 
Marea Ducesă, a arătat câteva documente, amintiri de la tată-său, și s-a 
stins. Ziarele fac vâlvă. Să fie tot aceea care s-a dat acum câţiva ani 
drept Marea Ducesă? Parcă murise? 


Mare serbare ieri la Reims pentru reinaugurarea Catedralei. Semn al 
timpurilor, a asistat la masă și Președintele Republicii Bimbirică — și, 
şi mai semn al timpuziler, în numele Guvernului a vorbit, preamărind ero- 
ismul armatei și credinţa individul Jean Zay, ministrul Instrucțiunii, dom- 
nul care s-a declarat gata să târască în noroi drapelul francez... Ce scârbă! 

l i i j at 
Alt semn al timpurilor: cardinalul Sihard, legatul Pape a declar: 
în discursul său „că pietrele catedralei nu cer răzbunare! 


Mare agitatie ieri în București cu toată căldura ai i a rd ; 

disputat meciul de fotbal între eċhipa noastră cea mai by A 
o in la Timişoara ( nu e vorba, mai mult compusă din mino A 
fire T csvaros de la Budapesta. Meciul face parte din ae j- 
ţi pica a Europei Centrale, iar echipa Ferencvaros e clasată a d a 
44 eta pe în concurenţa Cupei Lumii s-a a ca e ie a 

i ima după Itali âstigat campionatul. Ec - 
i mila ape cd ee fost bătută decât cu un punct: 5 con- 


tra 4. 


Ta Dede ditai ati elana lă de 
A doua zi după consfătuirea noastră politico-dinastico se T 
Pe xieri. sâmbătă. au început să sose ; 
la Patriarhie, adică alaltăieri, aa fi oprite şi slă- 
i eginei: hemo i KREE 
rele despre starea R t. Sâmbătă 
DiS? pacientei sporea întruna. A fost mare ia spala să fie 
şi ieri, duminică, hotărârea Regelui de a seo) eta se i 
A ia > îi it veşti mai ln > > 
luată din oră în oră. În fine, au aaoi îână în permanenţă la Pa- 
A poruncit însă lui Urdăreanu să rămă ta In: permanen tie 
fara fi ă dânsul nu se putea bineînţeles lua nici o decizie, și nu se ș 
lat, căci fără dâ : 


încă nici azi dacă Regele va pleca sau nu. 


ânsa: mi s-a înfățișat îmbro- 
j ăti - at să trec pe la dânsa: mi s-a înfățișat îmi 

b di e fa înec un furuncut în mij St a eg pe 

în Aa Şi tie de eczemă pe tot trupul... Am găsit-o necăjită, « os 
ea d umirile lui Fotino și lui Moruzi. Necăjită, fiindcă îi fä- 
n AAN sa Balş, şi cumnatu-său Dinu Brătianu, din cauza deju- 
îi dee Palar Marieta Balş i-a reproşat amarnic că s-a A end 
Fie şi “Barbu iar nenea Dinu că a ultragiat“ memoria lui bărba- 
i A Mare Amândoi convinși că coana Eliza n-a Par nA 
o ders dacia să ă i pe Fotino și pe Mo - 
1“ demers decât ca să scoată profesori pe S Sasa 
Stol prefectului), Coana HE disc inta a bu pia ER a ir 

d Ñ ; 
a nr Apă une Regelui, de câte ori acesta i-a cari 
i pe ps pet deși, în plus de ura atavică ar fi trebuit să mai fie 
cel m „ deș 


ă j ătă în ianuarie: 
imat şi de una personală după beștelirea cu Tătărescu în ian 
animat ş 


ine să-l întărâte mai i că ar vrea 
1934). Dar că totuși nu crede bine să-l întărâte mai mult şi a ia 
dacă s-ar putea să se amâne vizita Regelui, până la toamnă. A 


„„ întreb dacă şi Roschilzii vor fi scoși din palatele lor din Prinz E 

înnebuni pe Dinu. Şi nu era nici în interesul Regelui să-şi pună toată 
lumea în cap. Şi mai era și faptul că în halul în care se înfățișa dânsa, 
nu știa, zău, cum să primească pe Vodă. Mă ruga să intervin prin Urdă- 
reanu, să se amâne vizita. I-am făgăduit că voi telefona lui Urdăreanu 
mâine, în cazul în care Regele n-ar pleca la Dresda (Și am povestit coa- 
nei Eliza toată chestiunea cu Regina), dar că nu voi invoca nici un mo- 
tiv politic ci numai furunculoza de care suferă. 


12 iulie. Guvernul englez a publicat „o carte albă“ cu ultimele do- 
cumente privitoare la negocierile relative la neintervenţia în Spania şi 
la retragerea voluntarilor. Fără mare interes. Chestiunea interesantă e 
că Anglia nu vrea să aplice acordul cu Italia până nu începe retragerea 
voluntarilor în mod serios (cel puţin 10 000 de partea unde sunt mai pu- 
tini), așa cum o autorizează, dealtminteri, însuși textul semnat la Roma. 
Italia pe de o parte, care a primit „d'un coeur léger“ obligaţia de a-şi 
retrage voluntarii în convingerea prăbuşirii imediate a republicanilor, 
nu mai vrea și nu mai poate să-și retragă actualmente forţele fără com- 
promiterea succesului final al naționaliștilor. Şi Italia şi Anglia se află 


astfel într-un impas, din care nu le-ar putea scoate decât Franco... prin- 
tr-o izbândă definitivă. 


În Palestina lucrurile merg tot mai prost. „Situaţia e foarte încorda- 
tă“ sau „val de teroare fără precedent în nordul Palestinei“ — iată titlu- 
rile de o şchioapă care se întind în capul coloanelor, în Universul de 
astăzi. : l É 

Dacă'evreilor:nu le merge bine în Palestina, moralmente nu le mer- 
ge mai bine nici în Viena, unde s-a reînființat un Ghetto. Printr-o ordo- 
nanță recentă, evreii din Viena sunt obligați să se mute toți în Leopold- 
stadt, un cartier. pentru care, de-a lungul lui Taborstrasse (un fel de Ca- 
le Văcăreşti a Vienei), au avut totdeauna o predilecție. Casele Scuipate 
până acum de evrei în celelalte cartiere ale Vienei vor fi puse la dispo- 
ziția Partidului Naţional-Socialist sau la a „arienilor“ evacuaţi din 
Leopoldstadt, căci în acel cartier nu trebuie să rămână decât evrei. Mă 


ugen 
strasse şi din Theresien gasse? Şi câţi alții! = i 


"DI Victor (Ilamandi)-al Dreptăţii logofăt (!!1) a dat o circulară către 
toate instanțele din țară cerând accelerarea proceselor intentate pe baza 
legii apărării patrimoniului Statului — recte toate procesele intentate 

i icaţi i delapida- 
foştilor prefecţi și primari liberali, e lite pu i R a 
i i ă a fost silit de Rege; 
rea banului public. Se vede că lit d Pac 
cut tot ce a putut ca să-și salveze tovarășii de gașcă. pai sai 
Ziarele ne informează că la Ministerul Justiției se preg pis. pA 
iect de lege pentru crearea Curților Criminale, pe lângă fiecar 


“Apel. 


i a $ . A . : S tu 
Furtuni şi grindină în toată țara. În special în i able saca 
Mare şi Constanţa, unde pagubele au fost enorme. Temper 
corit sensibil în urma acestor precipitații atmosferice. 


rele anunţă iuli ima piatră la zidirea 
Ziarele anunță că vineri, 15 iulie se va pune pa a pă tn 
catedralei de la Maglavit. De Petrache Lupu, e Mag ră tt 
ă Unde sunt trenurile pline care se revărsau în ga ta 
ei peria ele, căruțele, nesfârșitele şiruri de oameni pe jos e ară 
yan a re alu Dunării, mai la vale de Cetatea! Peste zh mb 
i a înjetsa lumea de ce a fost zidită acolo o atât de țel 
cică! Faptul dovedește, în tot cazul, că nu s-au mâncat toți a 


de credincioși! 


ili iniştri 
i după amiază 4 la ora 8 Consiliul de Minișt 
iulie. ieri după amiază, de la ora onsil ern 
la e pi eolia Regelui. Mari lucruri trebuie să se fi săvârşit, 
căci nu s-a dat nici un comunicat. 


ă i a Bar- 

Judeo-democrații fac ultimele sforțăii de rinita ie i au 

lona prin încercări de a încurca itele Europei în nădej i e 
i si Pb i general. Astfel, ziarele din Paris-sunt pline de „de A 
ri lui aede Reichenau şi generalului spaniol a 0 > 

d ete îi de care amenințătoare pentru ari alle i n 
! al 5-lea rang, îndată după s şitul ti 

A a a a is A spus sa nu vor fi spus di ag 

dar eia anitoureai declarație făcută acum în urmă P p Ta 

rârea pacifică a Frantei şi a Angliei s-a întâlnit cu a | 


Li ` l i . pr i 
Miliardarul Howard Hughes a pornit din New York a i iu 
să facă înconjurul pământului cu aeroplanul, cu un aeroplan gig ; 


` i... şi a pornit înainte peste 
la New York la Moscova a pus 33 de ceasuri... și a p E 


Siberia și Alaska la New York înapoi. DI Hughes este fericitul soț 
remarcabili actrițe Katherine Hepburn. 

Prăpăd mare ieri în Gorj. Satele Scoarța şi Copăcioasa, în apropiere 
de Târgu Jiu au fost distruse de un uragan care venea dinspre Severin, 
unde a făcut, de asemenea, pagube mari. Din Gorj, grindina a țâșnit toc- 
mai la... Tighina! i 

În Dolj am scăpat de pacoste. 


Numirea lui Mitiţă Constantinescu ca interimar la F inanțe a apărut 
abia în Monitorul de ieri. Pentru ce această întârziere? E tare iubit bie- 
tul Smintiţă de toată lumea. Trecând ieri pe la Palat ca să obțin, după 
rugămintea Elizei Brătianu, amânarea vizitei Regelui la Bibliotecă, Ur- 
dăreanu îmi spune: „E adevărată butada pe care ai aruncat-o lui Mitiţă? 
E bună!“ — „Care butadă? — „L-ai fi întrebat ce are să facă pentru 
valorificarea grâului și cum el ti-ar fi răspuns că nu ştie căci n-are nici 
un program în această privință, d-ta i-ai fi trântit: Cum? n-ai furat încă 
unul?“ Vorba francezului: „on ne prâte qu'aux riches!“ De data asta eram 
cu totul nevinovat: n-am mai stat de 2 luni de vorbă cu dom’ Mitiţă! 


În fine! Ziarele de azi-dimineaţă ne dau vestea arestării lui Negres- 
cu, zis Noaţă, primarul Craiovei de pe vremea liberalilor, care a speriat 
lumea cu hoțiile și abuzurile sale. Au trebuit 3 luni ca să se ajungă aci! 
Să fie un semn că protecţia cu care ticălosul de Iamandi a acoperit pe 
liberali, a fost înfrântă? | 

Odată cu Noaţă au mai fost arestaţi alţi 3 bandiți care au operat în 


primăria Craiovei, cu dânsul. Dar numai în Craiova s-a furat? Ce e cu 
Ploieştii și alte orașe, numeroase? 


DI Rădulescu-Mehedinţi, diplomatul, a vorbit Belgiei. Bre! Belgia a 
avut impresia că n-a deschis gura, ci alt orificiu — opus. : 


Dem. Ghica, fostul ministru de Externe și tipul diplomatulùi*pră- 
păstios, a sosit de la Paris (chemat de decesul soacrei sale, Caterina Ghi- 
ca) plin de ştiri alarmante. A aflat prin Bulitt (ambasadorul Statelor Uni- 
te) că Roosevelt ar fi spus, și prin portăreasa lui Leger (de la Quai d’Or- 


„Say) că Bonnet crede, și prin coiffeurul ministrului Poştelor că Cham- 


berlain socotește etc. etc. etc. Toate aceste informații. duc la concluzia 
că până la sfârșitul lui august vom avea război!! Brr! Dacă n-ar fi di- 
plomaţii şi o anumită presă, ce liniştită ar fi lumea! 

Chiar dacă Hitler va anexa ținuturile sudeţilor — nu va fi război, să 
o știe diplomaţii, mai ales cei scoși la pensie și care trăncănesc! 

Măsurile luate pentru ieftinirea traiului a dat ieri RRE ceea 
= a linsit în piată (s-a vândut pe ascuns), iar carnea de ca : 
bună a lipsit în piață (s-a vându a! HES 
re până aci i 26 lei s-a vândut, ca carne 
doua care până aci se vindea cu 24- ândul ar i 
tatea I cu 28 lei! Noile dispoziţii au tulburat adânc târgul, în general, ș 


au indispus pe toți producătorii. 


ă: află i ca- 
Eufrosina Ghica e foarte greu bolnavă: aflându-se de nu Fă 
terinei Ghica, unii au crezut că era vorba de Putios şi au tri 
grame de condoleanţe la domiciliul ei. Macabru! 


Aflu că Consiliul de ieri a fost consacrat minorităţilor. Regele a e 
“cut o lungă expunere a problemei și a arătat soluţiile (?) lui. Apoi a1 


format Consiliul că a oferit lui Vaida postul de Comisar General al Mi- 


noritătilor. Vaida a refuzat, declarându-se prea obosit pentru prag 
vitate politică (afară de.aceea de Bei Gui er și i sa pe = 

i ir, iversitatea din Cluj, fos - 
viu Dargomir, profesor la Universi ost 
vernul (Li Golia, om cumsecade și mediocru. Dl SAL Dragomir a și 
fost numit... Aşa se bagatelizează la noi toate chestiunile... 


Blumenfeld a fost la mine să-mi raporteze o conversaţie pe A k 
avut-o ieri cu Tătărescu și alta care a avut-o azi de dimineaţă g r 
mand Călinescu. „D-ta ai o situație «excepțională» — îmi n da 
menfeld — căci toţi nu văd un plan pentru ziua de mâine ap a că 
Era să-i răspund: „Dacă în afară de Tătărescu și de a Po 
zut şi pe Maniu și pe ce a mai rămas de la Goga, și pe a ft 
vins că situaţia mea e și mai privilegiată! Toţi mă vor, A m se pia 
vrea omul prost sau slab — după cazuri — pe omul rule a SE 
cu gândul de a mă sugruma! Mulţumesc! Prefer să rămân de Salica 
gur — cu atât mai mult cu cât neputând avea totul, prefer S4 Sh 
mic!“ Era să-i răspund, dar nu i-am răspuns ȘI l-am lăsat oile 5 
Tătărescu a făcut elogiul meu, a mărturisit cât am T arti sa 
beral în ultima sa guvernare (!!!) şi cum vrea el să se înțeleagă c 7 e: 
Tot aşa de frumos a vorbit şi Călinescu și a adăugat că P ES 
team umple golul din fruntea Guvernului CUJ P i ini iale 
atenţia asupra pericolului (îşi imaginează el) să nu mă eu și 
ce a mai rămas din liberali... 


S-a împlinit un an de la începutul ostilităților dintre Japonia aa 
na. Japonezii ocupă o treime din China, dar războiul e departe ea 

sfârșit. Deși în continuu înfrânți, chinezii au putut să-și refacă fortele 
după fiecare înfrângere și să opună din nou cea mai dârză rezistenţă nă- 
vălitorilor. Japonezii n-au intrat în China ca în unt, au trebuit să-şi mă- 
rească în continuu contingentele şi au astăzi peste un milion de oameni 
în teritoriile ocupate. Războiul va mai duce mult. Deja japonezii anun- 
tă noi sacrificii, noi mobilizări. Expoziţia pe care trebuiau să o deschi- 
dă în 1940 la Tokio, a fost amânată sine die — şi Guvernul japonez a 
renunţat şi la viitoarele olimpiade care trebuiau să aibe loc tot la Tokio 
şi tot în 1940. Japonezii s-au înșelat în calculele lor, în ce priveşte du- 
rata războiului, dar războiul a fost pentru ei o necesitate inexorabilă din 
cauza creșterii populaţiei. Japonia nu-și mai putea hrăni oamenii. 


Văzut pe Călinescu azi-dimineaţă. Foarte amabil. Vorbit de multe 
(l-am văzut înainte de a primi vizita lui Blumenfeld) — și chiar poli- 
tică. Asupra acestui capitol m-am arătat foarte rezervat şi a rămas înţe- 
les să luăm o masă în trei, el, Ghelmegeanu și eu. 

Numirile guvernatorilor de provincii vor apare peste câteva zile. Dar 
nu li se va mai zice „guvernatori“, ci „vornici“! Alandala! Ca să n-aibă 
o reminiscență rusească! parcă vornic nu e cuvânt rusesc! Cel puţin ti- 
tlul de „guvernator“ amintea ceva „șic“ — pe când cel de „dvornik“ 
funcţiile mai puţin simandicoase de portar. 

“În Ardeal vor fi numiţi generalii Pop și Hanzu — nimic de zis — și 
fostul prim președinte de la Timișoara, Martha — mult de zis! Martha 
e nu numai omul lui Maniu, dar cât a fost magistrat, un nepot al lui, a- 
'vocat tot în Timișoara, a vândut hotărârile Justiţiei! La Craiova va fi nu- 
mit generalul Scărișoreanu (bun), în Basarabia de Nord Ottescu (bun, 
dar nu pentru Basarabia), la Galaţi Simion (!), la Bucureşti Gane, fostul 
președinte al Consiliului Legislativ (!!), la Cernăuţi Hurmuzaki (!!!) to- 
talente ramolit. Cea mai frumoasă numire e însă a lui Mihai Negruzzi 
la laşi, care se face! Mai bine numea pe frate-său Costache, un zăpăcit, 
dar un om cinstit — pe când Mihai... i si 


“Duminică, la Sinaia, am aflat că strada Monăstirii, pe care stau, a 


= fost botezată strada Emil Costinescu. Ba peste drum de mine era chiar 


agăţată o placă cu numele ilustrului gheșeftar. Am rupt pe loc, cu bas- 
tonul, placa, şi azi-dimineaţă am obţinut de la Călinescu, în fața mea, 


„un ordin drastic către:primar ca până diseară strada să-și reia numele de 


strada: Monăstirii.. Biata Sinaia cade, ca primari, dintr-o bestie în alta. 


= Nu numai că s-au pus să taie pomii pretutindeni și să ciobăluiască pe 

cei care au mai rămas, încât frumoasa şi umbroasa localitate şi-a pier- 
dut tot caracterul estetic — dar s-au mai pus să schimbe și numele stră- 
zilor fără nici un respect pentru tradiţie. Deja acum trei ani jumătate 
din strada Monăstirii devenise Take Ionescu: n-am zis nimic, dar când 
acum au schimbat-o în Emil Costinescu, am răbufnit! 


Curierii poștali (impiegaţii din vagoanele-poștă) au fost prinși cu pa- 
chete de circulări gardiste (se credea că Garda de Fier a murit?) pe-care 
în diferite gări le remiteau agenţilor codrenești însărcinaţi să le ducă şi 
să le AO pRule a la sate. Azi- dimineaţă 'au fost toți destituiti şi ares- 
taţi.. . 


15 iulie. Hughes a aterizat ieri la New York, exact în punctul de un- 
de plecase, după ce a făcut turul pământului în 97 ore, din care a zburat 
efectiv vreo 60! Cele 80 de zile ale lui Jules Verne au fost transformate 
astfel în 80 de ore aproape! Mintea omenească stă în loc, faţă de ase- 
menea minuni. Și cine știe dacă nu va veni vremea când un nou Hughes 
va acoperi aceeași distanță în 9 ore... 


Sultanul Abdul-Medjid, ultimul Sultan otoman care trăiește “la Pa- 
ris, îndeletnicindu-se cu pictură și cu muzică proastă, a fost întrebat pen- 
tru ce preferă să locuiască în Franţa și a răspuns: „Fiindcă iubesc liber- 
tatea!“ Asemenea cuvinte, pe buzele moștenitorului lui Osman, justifi- 
că gestul lui Kemal, care l-a trimis la plimbare, cu un picior în posteri- 
or. După izgonirea sa din Istambul, degeneratului Prinţ i s-a oferit un 
azil la Mecca, unde putea juca rol de Calif al tuturor credincioşilor. A 
preferat „libertatea“ și Franţa! Şi-a meritat soarta! 


În această vreme de prigoană a Gărzii de Fier, familia Stelescu a 
profitat „de atmosferă“ ca să preaslăvească memoria junelui Mihail, do- 
borât în spitalul Brâncovenesc de câteva gloanţe legionare. 

Convocând prietenii de familie la un parastas, tatăl și mama lui Ste- 
lescu îl îmbracă cu toate însușirile pe care nu le-a avut. În Mișcarea Le- 
gionară, Mihail Stelescu n-a fost decât un arivist și un trădător. Dacă n-a 
meritat gloanţele care i-au curmat viața desigur că nu merită nici laude- 
le piume ce isẹ aduc astăzi. 


Saou de la nevastă-mea de la Weisser Hirsch: Regina bine, op- 
timistă și veselă — se plimbă în cărucior în pădure și a pregătit tot ca 


aoo 

să plece la Sinaia zilele acestea. Atunci de ce dracului am mai fost con- 
vocaţi în Consiliul de Coroană?? 


16 iulie. Un nou val de înarmare suflă asupra Europei. Anglia, Fran- 
ţa comandă avioane suplimentare, Germania și Elveţia ridică noi forti- 
ficaţii la graniţele lor... 

Acţiunea pacifică și „dezarmarea“ sunt jucării cu care omenirea nu 
se mai joacă! l 


În Palestina tulburările devin din ce în ce mai serioase: atacuri și o- 
moruri în toate părțile; lupta ia fason de război civil. 


Deputatul conservator Boothy a luat cuvântul în Camera Comune- 
lor şi-a cerut ca acţiunea de ajutorare economică engleză în Sud Estul 
Europei să fie accelerată. Intervenţiile deputatului englez vin tocmai în 
momentul când, după câte aflu de la Ministerul nostru de Externe, 
această acțiune a Angliei, în Centrul și în Sud Estul Europei a fost amâ- 
nată pentru câtva timp. De ce? 


Titeanu, dat afară din Ministerul Tătărescu și din organizaţia Parti- 
dului Liberal din Romanați pentru necinste — fapt aproape unic în 
analele politicii noastre — a fost numit subsecretar de Stat la Interne și 
însărcihat cu propaganda, cu turismul, cu presa, cu radiofonia etc. Cu 
alte cuvinte a fost numit în locul lui Dimăncescu, care n-a reușit și plea- 
că. Numirea lui Titeanu a stârnit o consternare generală. Nu știu cât îi 
plăteşte pielea lui Dimăncescu, dar știu cât îi plăteşte lui Titeanu... 
Vai, vai!. Pe când eram noi încă în Guvern, Regele mi-a vorbit de Ti- 
teanu și am zădărnicit eu atunci numirea lui. Dar Regele a renunţat la 
el cu regret, mi-am dat seama. Acum a făcut numirea — căci dânsul 
singur a făcut-o — peste capul Guvernului său (bineînțeles), şi chiar 
peste al lui Călinescu, după câte am înţeles de la acesta. Se zice că Ti- 
teanu e din banda Lupescu-Hefiter... Vai! Vai! De ce și-o fi sabotând 
Regele singur opera? `- 


Soţia mea sosită ieri-seară a adus de la Weisser Hirsch veşti mult 
mai "piăţin bune decât cele pe care le scrisese. Optimismul și veselia Re- 
ginei sunt mai mult. acte de voință și de auto-disciplină decât altceva... 
Când a sosit nevastă-mea în faţa ei, Regina s-a pus pe plâns și apoi i-a 
vorbit de împărțeala giuvaericalelor ei, între copii, de testament și de 

toate cele de după săvârşirea vieţii. Regina a părut nevesti-mii foarte 
izolată; în afară de devotamentul de fiecare ceas al lui Zwiedenek, nu 
se simţea urma unei afecțiuni serioase, deși Arhiducesa Ileana nu ple- 
case din Weisser Hirsch decât cu două zile înainte. De când a părăsit 
țara, din martie, Regina nu a primit un rând de la fiul său Carol, şi fap- 
tul acesta i-a fost foarte dureros. 

Cei trei mușchetari, Balif, Mamulea și Hortoloznei n-au sosit la Weis- 
ser Hirsch decât a doua zi după plecarea soției mele, așa încât dânsa n-a 
putut să-mi POV REAGAN ce s-a mampat după întâlnirea bolnavei cu 
„missi Domini“. i 

A învins se vede totuși părerea medicului local!, întărită de dorinţa 
Reginei de a reveni acasă, căci azi-dimineaţă telefonând lui Călinescu 
pentru altceva, am aflat că Regina plecase. din: Weisser Hirsch și din 
Dresda, via Polonia. Nu numai că plecase, dar se și poticnise pe drum. 
Un șoc, adică o hemoragie destul de:serioasă, a impus întreruperea că- 


ătoriei la Cernăuţi... 


Aflu acum că Regina va fi totuși pornită-mai departs: şi că mâine so- 
sește la Sinaia. E chiar vorba de o intervenție chirurgicală. .. Toate a- 
cestea se ţin însă secrete și ziarele n-au publicat nici măcar vestea SO- 
sirii Reginei. 


17 iulie. Ziarele de azi-dimineață publică un scurt comunicat al Ca- 
sei Regale prin care se anunță că „M. Sa Regina a intrat în tară ieri di- 
mineaţă“ dar că din cauza oboselii călătoria a fost întreruptă la Cernă- 
uți şi că M. Sa își va continua- drumul n%aptea aceasta ca să ajungă la 
Sinaia azi, duminică dimineaţa, 17 iulie. Şi nimic mai mult... Regele, 


Regina Elisabeta, Patriarhul și aproape tot Guvernul — au plecat. de 


ieri după amiază la Sinaia. 


La Paris se fac pregătiri pentru vizita Regelui Angliei cum nu s-au 
făcut niciodată, nici pentru vizita Împăratului Rusiei, prima vizită a 
unui mare Suveran după dezastrul din 1870. S-ar crede că un popor de 
iobagi îşi aşteaptă stăpânul şi se întrece în platitudini. De altminteri, a- 
ceastă vizită e însemnată cu semnul nenorocului: prima vizită a trebuit 
să fie amânată din cauza morţii damei de Strathmore, mama Reginei. 
S-au stricat o sumă de pregătiri. A doua oară, lucrurile erau să se strice 


} Soția mea a avut impresia că medicul Sanatoriului care îngrijea pe Regină nu ve- 


dea momentul să se scape de dânsa. Dânsul susținea ce că mài târziu Regina nu va mai fi 
transportabilă. 

iarăși, căci s-a îmbolnăvit King George. Din fericire pentru pregătirile 
Parisului l-au pus medicii în picioare și va putea trece Mâneca peste 6 
zile. 

Cu prilejul acestei vizite a avut loc un schimb de scrisori între Da- 
ladier și Chamberlain, scrisori care nu s-au dat în vileag dar despre care 
se afirmă că nu conţin nici un angajament nou din partea Franţei ca şi 
din partea Angliei. Regele va fi însoţit de lord Halifax și se pare că se 
va discuta serios la Paris chestiunea Cehoslovaciei, care începe să miroa- 
să rău de tot a acru. Presa germană acuză Guvernul din Praga că a mo- 
bilizat o parte din contingentele militare, afirmaţie pe care Guvernul 
cehoslovac o respinge cu indignare. Dar până acum nu s-a putut ajunge 
la nici o înţelegere cu minoritarii și în ţinuturile sudeţilor acţiunea de 
alipire la Germania ia proporţii tot mai îngrijorătoare. Români care vin 
de la Karlsbad și Marienbad povestesc că propaganda se face pe faţă, 
fără să fie câtuși de puțin stânjenită de autorităţile cehoslovace. Por- 
tretul lui Hitler se lăfăiește la toate vitrinele prăvăliilor, între culorile 
germane și tractele care cer alipirea la Reich... fără a mai vorbi de în- 
trunirile publice aproape zilnice în care se preaslăveşte această alipire! 


Măsurile de constrângere a evreilor, la Viena, au dat roade. Evreii 
pleacă pe capete, în America Centrală și în America de Sud. Pe fiecare 
zi se eliberează 5-600 de pașapoarte. Fără jidani, Viena va fi brar 
moartă.. : 


: Samuel Insull, mare financiar și escroc american a murit subit la Pa- 
ris. Pus în urmărire acum un an, cutreiera Mediterana într-un yacht, 
căutând porturile țărilor care nu aveau convenţie de extrădare cu Sta- 
tele Unite. Ne-a propus și nouă bani mulţi ca să-l luăm sub oblăduirea 
Statului român! În cele din urmă a fost arestat la Atena, mi se pare, dar 
se vede că „s-a aranjat“ cu Justiţia americană, căci iată că a putut să vi- 
nă să moară la Paris... i 


Se face în București o nouă încercare de organizare a distribuirii ci- 
vilizate a laptelui. Să sperăm că această „Lăptărie Centrală“, pusă sub 
controlul Comitetului Naţional Român al Laptelui, va reuși mai bine 
decât Lăptăria Municipală dată de râpă de escrocul dr Rădulescu, apos- 
tolul de la Porunca-Yreinii. Până acum, Bucureştii n-au avut posibili- 
tatea să-și asigure un lapte curat și nebotezat. Să vedem ce va fi. 

A apărut o lege de reorganizare a Ministerului de Externe. Persona- 
lul diplomatic şi consular a fost unificat. S-au creat gradele de ambasa- 
dor și de consilier de Ambasadă în ciuda consilierilor de Legaţie vechi 
care sperau să treacă miniștri și care vor trebui să mai urce, acum, o 
treaptă. Gradul de ambasador va putea fi acordat și în afară de o Amba- 
sadă efectivă (pentru Al. Em Lahovari şi Dem. Ghica). Miniștrii vor 
putea fi numiti ca și până acum dintre persoane din afară de carieră, dar 
în acest caz numai pentru 3 ani. Ca şi în Italia miniștrii vor putea fi a- 
creditaţi ca ambasadori, fără să aibe rangul real de ambasador. Tinerii 
diplomaţi. se vor recruta numai dintre doctorii în drept și în ştiinţele 
economice. Alternanţa între serviciul în Legaţii, Consulate și Ambasa- 
de pe de o parte și Minister pe de alta, e impusă și întărită prin anumite 
sancțiuni la avansare. În rezumat, vax. 


18 iulie. Starea şi deplasările Reginei Maria au ieșit din domeniul 
tăinuirii și azi-dimineaţă a apărut în fine un comunicat cuprinzător și 
lămuritor prin care se deslușește că Regina, oprită ziua de sâmbătă în 
Cernăuţi din cauza hemoragiei ivite, și din cauza căldurii excesive, a 
sosit ieri-dimineaţă la Sinaia unde a fost întâmpinată la gară de Regele 
Carol, de Voievodul Mihai, de Principesa Elisabeta și de Guvern. Co- 
municatul mai conţine, pentru prima dată precizarea bolii de care su- 
feră Regina (ciroza spleno-hepatică) și mai adaugă că dată fiind starea 
bolnavei, orice audienţă este suspendată timp de 30 de zile. Cu Regina 
a venit și profesorul Stârmer, profesor cu reputaţie de la Jena şi direc- 
torul Sanatoriului Lahmann — prin urmare succesorul prietenilor mei 
Düring şi Noak. 


Trăznetul a căzut pe biserica din Rădmănești, județul Severin, a ucis 
pe locuitorii Ion Luca, Varsavia Talna, Elena Trăilă și a rănit pe alți 
doi. 

Am auzit de mai multe ori de oameni uciși de trăznet — dar ucide- 
rea mi se dovedește pentru prima oară prin nume proprii, așa încât mă 
văd silit să recunosc că moartea prin fulgerare cerească nu e de dome- 
niul fanteziilor, cum eram înclinat să cred. îs 


Linia Carmen-Sylva — Mangalia a fost dată ieri circulaţiei cu un alai 
mai redus, adevărata inaugurare urmând să se facă luna viitoare în pre- 
zenţa Regelui. Linia era indispensabilă și ar trebui repede prelungită de-a 
lungul coastei, până la Ekrene, prin Cavarna și Balcic. 

Regele Angliei, restabilit, pleacă mâine — în fine — spre Paris. 

Această călătorie a fost organizată ca o mare manifestare de înțele- 
gere franco-britanică. De aci pregătirile nemaipomenite care plictiseau 
de două luni populaţia Parisului, dar care sunt menite să impresioneze 
pe Hitler și pe Mussolini. Presa franceză și engleză — cea engleză cu o 
notă sceptică — speră că de pe urma întrevederilor şi declaraţiilor de la 
Paris va ieşi pacificarea Europei. Să dea Dumnezeu, dar e puțin pro- 
babil, căci pe de o parte industria armamentului trebuie să înghită mili- 
ardele necesare reducerii șomajului — iar pe de alta toate clauzele pro- 
gramului naționalist conţinute în „Mein Kampf“ trebuiesc realizate! 


Boala n-a omorât încă „humorul“ la Regina Maria. La Weisser Hirsch 
a povestit nevestei mele o istorioară de toată nostimada, pe spesele lui 
Urdăreanu Ernestică pe care nu-l poate suferi de altminteri. Pentru evi- 
tarea abuzurilor, atât de obişnuite în Țara Românească, s-a luat la Curte 
dispoziţie ca orice corespondență sau cerere adresată autorităţilor pu- 
blice de către diversele servicii Regale să treacă prin Mareșalat. O por- 
ţiune din zidul grădinii de la Cotroceni amenințând să cadă, credincio- 
sul Zwiedenek a cerut ajutorul Stăpânirii, prin adresă trimisă Mareşala- 
tului. Au trecut 2, 3, 4—6 săptămâni și nici un răspuns. Zidul amenința 
tot mai mult să cadă. Regina a poftit atunci la dejun pe factotum-ul Ur- 
dăreanu și i-a spus: „Ascultă, n-ar fi bine, pentru chestiuni atât de mă- 
runte ca întărirea unui zid să ne adresăm direct autorităţilor de care de- 
pinde lucrarea?“ — Urdăreanu și-a înțepenit șira spinării și a răspuns: 
„Madame, laissez-moi refl&chir un instant“! Și-a acoperit ochii și frun- 
tea cu mâna Și a stat câteva minute pe gânduri. Apoi, mâna a căzut și 
buzele au lăsat să cadă și ele, ritos: „Madame, je crois que pour un pe- 
tit mur Votre Majesté peut s"'adresser directement aux autorités čom- 
pétentes, sans passer parole Marèchalat!“ Şi cu batista s-a şters de nă- 
dușelile prin care trecuse. i eip ow 

Răspunderile lui sunt aşa de mari! 


18 iulie, ora 7 seara. Pe la ora 12 s-a răspândit vestea că Regina era 
rău de tot. Două comunicate succesive publicate în ediții speciale, a- 
nunțtau.că o nouă hemoragie se declarase azi-dimineaţă și că medicii nu 
izbuteau să o oprească. Respirația 36, pulsul 140... 

„La ora 6 am affàt'că Regina îşi dăduse ultima suflare la ora 5,38... 

Consternarea a fost generală. Toată lumea o ştia pierdută, dar nimeni 
nu credea că deznodământul era atât de aproape. Ieri-seară la ora 7, ne- 

vastă-mea telefonase lui Zwiedenek şi acesta îi spusese că deși călă- 
toria fusese foarte. grea, atât din cauza hemoragiei care începuse încă 
înainte de sosirea în ţară cât și din cauza căldurii — după repausul de 
12 ore la Cernăuţi, toate se arătau mai bine. Parcursul Cernăuţi-Sinaia 
se săvârșise în condiţii relativ bune și hemoragia încetase. „Doctorii au 
prescris — adăuga Zwiedenek — un repaus absolut de o lună. Timp de 
30 de zile Majestatea Sa nu va avea voie să vadă pe nimeni...“ Dea 
doua zi nici n-a mai văzut pe nimeni! | | 

Consternarea a fost generală, căci Regina Maria a fost iubită de toa- 
tă lumea: era frumoasă și simpatică. În anii din urmă s-a mai adăugat 
față de dânsa şi un sentiment de milă: știam cu toţii că, afară de Ileana, 
copii ei nu se purtau bine cu dânsa. Mai ales Regele, care nu i-a iertat 
niciodată instinctele ei de dominație şi pe Ştirbei. 

Regina Maria moare relativ tânără, la 62 de ani — exact la vârsta 
Regelui Ferdinand! — dar nu se poate zice că n-a trăit. A cunoscut toa- 
te îmbătările vieţii, ca Regină și ca femeie şi å cunoscut mari mulțumiri 
sufleteşti, şi pe cea mai mare dintre toate, pe aceea de a rămâne în Is- 
torie ca o icoană luminoasă pentru un întreg popor. Partea ei la războiul 
nostru de întregire e mare și oricât va fi păcătuit ca soţie şi ca mamă, 
toate i se vor ierta. e SA 


19 iulie. Nevastă-mea a ţinut să depună câteva flori lângă trupul ne- 
însuflețit al Reginei și am însoțit-o şi eu la Sinaia să mai scap de.uci- 
gătoarea căldură din București. a a atat i 

Am sosit la Peleș pe la:ora 12. Trupul. Reginei tocmai fusese trans- 
portat de la Pelişor şi așezat în holul d sus al Peleșului. Am așteptat 
câtva timp până s-au îndepărtat Regele şi Elisabeta. Pe scări ne-am în- 
tâlnit cu Minovici și îmbălsămătorii, care coborau. Regina era întinsă 
pe un catafalc înalt. Elisabeta oprise pe îmbălsămători să-i rumenească 
puţin fața, și așa cum se înfățișa, era înfiorătoare. Albă ca ceara, um- 
flată, desfigurată, cu părul cărunt (nu și l-a mai vopsit în ultima fază a 
bolii) — aproape n-am recunoscut-o. Îmi aduceam aminte. de încântă- 
toarea apariţie cu părul desfăcut de la Westbahnhof din Viena, din 1909 
— de femeia aprinsă scăpată din braţele lui Boyle din 19217, şi mă în- 
trebam dacă nu eram jucăria unei halucinaţii și dacă profilul inform pe 
care-l aveam în faţa mea era unul și același cu cel pe care-l cunoscu- 
sem și-l admirasem... i 


Regele Ferdinand a murit și el la 62 de ani şi a închis ochii la 20 iulie 1927. Dacă 
mai trăia două zile murea și Regina la aceeași dată. ai E 
2 Am însemnat în „Amintirile“ mele.aceste două întâlniri cu Regina Maria... 

În-hol — același hol în care-cu şapte ani în urmă se celebrase căsă- 
toria Prințesei Ileana — tăcere și smerenie. Patru ofițeri din regimen- 
tul al 4-lea de Roşiori ( al cărui „şef“ Regina a fost mai bine de 40 de 
ani) vegheau imobili la cele 4 colţuri ale catafalcului. La dreapta ca- 
tafalcului, un ofiţer:şi Zwiedenek, în mare ţinută, prăbuşit de durere și 
de oboseală. În fund, la stânga d-na Mavrodi și Irina Procopiu în negru, 
tăcute, bătrâne și urâte. În galeria dinspre sala de muzică, se furiașu din 
când în când siluete şterse în penumbră: Armand Călinescu, Titeanu, 
Flondor, în așteptarea firimiturilor de favoare ce ar fi putut să cadă din 
mâna Stăpânului.. Peste toate încăperile Palatului apăsa atmosfera Mor- 
ţii și ceva solemn era în'aer. Partea cu catafalcul, cu damele inforine în 
negru, cu generalul în fireturi și în lacrimi, ar fi meritat să fie fixată 
pentru posteritate de penelul unui Geya sau unui Zuloaga... 


20 iulie. Lumea se plânge. Adică cocoanele din protipendată. S-a. 
hotărât vizita publicului la catafalcul Reginei pentru ieri şi azi, de la 
ora 2 la ora 4. În afară de aceste ceasuri nimeni nu e lăsat să intre, nici 
Chiar intimele Reginei. Bătrâna d-nă Robescu, văduva generalului, fost 
primul aghiotant al Principelui Ferdinand și al Principesei Maria după 
căsătoria lor, a fost coborâtă din trăsură și silită să urce pe jos până la 
Peleș, cu toți poporanii. Victor Antonescu și nevastă-sa (aceasta din ur- 
mă traducătoarea operelor Reginei) au fost pur şi simplu respinși (nu se 
prezentaseră între ora 2 şi ora 4) cu florile lor. Didina Cantacuzino și Ni- 
na Duca nu s-au putut apropia nici dânsele. Presupun că aceste măsuri 
idioate se iau fără știința Regelui, dar îi fac un rău imens. Şi tot e puţin 
vina lui: de ce:se înconjoară cu idioţi? | 

Prinţesa Ileana cu Arhiducele Anton au sosit ieri. Regina Mignon e 
la Londra și nu va putea sosi decât mâine sau poimâine. Mamulea a 
fost trimis să o aducă. O compensație pentru nedreapta excludere de la 
patul de moarte al Reginei, câre de-când a plecat din țară;n-a mai vrut 
să-l vadă, deşi a căutat-o bine și i-a ghicit de la început boala. Poate tòc- 
mai din cauza asta... 

După câte se spune, copiii Reginei nu sunt peste măsură afectaţi de 
moartea mamei lor, nu numai Carol şi Elisabeta dar chiar și Ileana. Sca- 
napeşte! care a asistat ieri la întâlnirea Elisabetei cu Ileana a fost indig- 
nat de răceala lor: nu se regăseau două fete la căpătâiul mamei moarte; 
ci aveau mai mult aerul să se ciocnească două moștenitoare. Se zice că 


1 Sandi Scanavi, șambelanul și amantul Reginei Elisabeta. 

- singurul afectat a fost Nicolae. Venit în vizită la mumă-sa, la Weisser 


Hirsch, a însoţit-o în călătorie până la graniţa românească. Ieri s-a pri-. 
mit din partea lui o telegramă laconică :„Sosesc la Sinaia la ora 3 1/2“. 
Nu știu până în momentul în care scriu aceste rânduri (ora 9 dimineața) 
dacă a sosit sau nu. Și mă întreb care va fi situaţia lui? Din Familia Re- 
gală a fost exclus, dar poate fi exclus și din familia naturală? Mumă-sa, 
tot mumă-sa a rămas, că o. fi Nicolae al României ori Nicolae al Dolet- 
tinei. După câte se zvonește va fi găzduit la București de Regina Elisa-. 
beta, în Palatul ei. Cred că Regele-l va întâlni fără nici o plăcere, de alt- 
minteri e atât de ocupat cu pompele funebre încât nu mai are capul la e- 
fuziunile familiale. Şi pe terenul acesta al pompelor funebre, s-a arătat 
inovator: a introdus culoarea. „lilas“, sau „violetă“ ca culoare regală de 
doliu, imitând în această privință obiceiurile de la Curtea Habsburgilor 
şi de la Curtea Angliei. La Viena, Împăratul, Împărăteasa şi Kronprin- 
tul aveau drept la doliu violet, nu numai draperiile dar până și hamurile 
şi carele funebre erau violete. Pentru ceilalţi arhiduci, culoarea de doliu 
era ca purpurie: Pentru prima dată s-au întins și la noi pâsle violete în 
fața morţii... | „ăi 
Prin fleacuri, ne-am ridicat la rangul de mare Împărăţie! 


21 iulie. Regele Angliei a ajuns în fine la Paris. Primirea poporului 
Parisului a fost „delirantă“, scriu ziarele. Francezii își dau într-adevăr 
seama de ce reprezintă pentru dânșii astăzi, alianţa engleză. 

Regele și Regina au debarcat marți la amiază la Boulogne și ziarele 
din București de ieri-dimineaţă, miercur? au publicat deja fotografiile 
privitoare la această debarcare! Tehnica a ajuns atât de departe încât nu 
mai e tehnică, ci curată minune! i 

Cu toate semnele „opuse“ (moartea contesei de Strathmore, boala 
Regelui, moartea Reginei Maria) călătoria Suveranilor englezi se des- 
fășoară până acum fără nici un incident dezagreabil și constituie un in- 
contestabil și mare succes pentru „partida“ anti-dictatorială din Euro- 
pa. E revanșa vizitei lui Hitler la Roma. 


Ieri, la Sinaia — de unde m-am înapoiat aseară — a plouat toată zi- 
ua, ceea ce n-a împiedicat forfoteala lumii, pe drumul din centru până 
la Peleş. Mii de oameni, veniţi și de mai departe, au defilat în faţa tru- 
pului neînsuflețit al Reginei. 


Eliza Brătianu, venită să se închine în faţa Sicriului, a dejunat la 


noi. Era furioasă — şi dânsa — căci n-a putut ajunge până la catafalc. 

Cu plebuşcăria, la rând, n-a catadixit și „să ceară voie“ n-a vrut. S-a mul- 
tumit să scrie o scrisoare de condoleanţe Regelui, o scrisoare frumoasă 
(ne-a citit-o) prin care îi amintea cei 45 de ani de prietenie ce au legat-o 
de defunctă... dar fără să vorbească de „corolarele“ acestei prietenii! 

“Prinţul Nicolae Brana a sosit marţi seara la Bucureşti, dar n-a mers la 
Sinaia, după câte știu. Se zice că ultimul cuvânt al Reginei ar fi fost „Ni- 
colae“ şi Manolescu-Strunga, care îmi povestea ieri vizita lui la Weis- 
ser Hirsch! pretinde că Regina l-ar fi însărcinat să spună Regelui că Ni- 
colae trebuie să vină în țară. În acest trebuie, Manolescu pretinde că 
Regina sublinia dorinţa de a-și vedea toţi copiii în jurul ei, pe patul de 
moarte. 

Mă întreb, acum că a venit, în ce „ținută“ o să îmbrace Vodă pe fra- 
te-său, căci odată cu excluderea din familia Regală a pierdut şi toate gra- 
dele pe care le avea. În programul funeraliilor citesc că ofiţerii de front 
vor purta ținuta K.4 C (!!) iar cei în afară de front ţinuta D.4 C (11) Poa- 
te că cei în afară de „familie“ și de armată vor purta ţinuta M.M.M. sau 
P.M.! 

Mi se spune — eu n-am citit — că Universul de alaltăieri a publicat 
extrase din „Amintirile“ Reginei, şi că, ca din întâmplare, a publicat toc- 
mai pasajele privitoare la moartea Prințului Mircea, în care Regina îi 
dă cu Știrbei la fiecare linie. „Les Știrbei sont si gentils, si compré- 
hensifs!“ — „Barbu est un ami charmant“ — „Barbu me comprend“ 
etc.etc. Fiind vorba de memoriile Reginei, Cenzura nu și-a băgat nasul, 
și a lăsat să treacă... o mitocănie macabră a domnului Stelian Popescu 
— ca să facă plăcere (!!) Regelui. 


La Banca Românească, Dinu Brătianu a propus o subscripţie naţio- 
nală pentru adunarea unui fond de binefacere „Regina Maria“. Banca a 
subscris 200 000 lei, nenea Dinu 100 000, fiecare din membrii Consi- 
liului de Administraţie câte 10 sau 20 000 lei — şi s-au aduriatiastfel 


“numai în Bancă 500 000 lei. Ideea: o concurență faţă de Fundaţiile Re- 


gale, scumpe Regelui, şi o preamărire a trecutului în opoziție cu pre- 
zentul.:. Politicianismul românesc nu-și pierde niciodată drepturile. 


1 Manolescu-Strunga aflându-se în Germania s-a dus să facă o vizită Reginei, care 
l-a primìt'ču obișnuita ei afabilitate. Îi adusese un imens buchet de „Iris“ violeţi, floa- 
rea și culoarea ei preferată, şi în faţa frumoaselor flori ar fi spus (Strunga povestește); 
„Dans cette belle nappe dé Violet, je vois ma jeunesse et mon fin (franțuzeasca lui Strun- 
ga!“). Şi Regina ar mai fi adăugat că trebuie şi că vrea să se înapoieze în ţară. Strunga 
e convins că şi-a simțit sfârșitul) - 

A murit Rătescu, preşedinte de secţie la Casaţie și prototipul Er 
tratului veros. Unealtă a tuturor Guvernelor, dar mai ales al colete 
rale, ar fi ajuns — spre scârba întregii magistraturi — prim ia ne 
dacă nu s-ar fi îmbolnăvit de cord. Zăcea în nesimţire de luni și uni 
zile. Acest ticălos — câţi oameni n-a nenorocit! — avea o pei e 
patică și nobilă: nemărginita lui dragoste pentru soția sa. De la n : 
ei, acum trei ani, Rătescu n-a mai fost om, a căzut la pat şi nu s-a. i 
interesat de nimic. În fine l-a luat Dumnezeu şi pe el. Gr soția = a 
mai este printre cei vii, nu-l va regreta nimeni pe pământ. Rătescu na 
vut o influenţă covârșitoare în viaţa noastră socială din ultimii ani 
de nu-şi bagă nasul Justiţia?) și a contribuit mult la porcăiala ei. 


Căpitanul Papană, faimosul nostru aviator Papană, stg să-şi ia 
astăzi zborul de la New York ca să aterizeze la București. P ănuise să 
facă acest zbor singur pe un aparat pe care-l pregătise cu multă se 
jire. Alaltăieri, făcând un ultim Zbor de antrenament, a aterizat greșit, 
din cauza lipsei de vizibilitate, şi și-a stricat aparatul. e G 

După Bâzu Cantacuzino, Papană. Pare că „raid-urile“ senzaț = 
nu sunt încă de nasul nostru. Le preparăm cu mult zgomot și ne po 


nim înainte de a le începe. 


- În schimb un semi-nebun, un anume Corrigan, voind să fugă de la 


Los Angeles unde era urmărit pentru nu ştiu ce, și-a luat zborul pe un - 


aparat vechi și nepus la punct cu intenţia de a debarca e ` pup 
rica de Sud. S-a înșelat însă pe sus, și dih eroare a aterizat în Irlanda: í 
mai rămăsese o rezervă de 60 litri benzină! Plecase cam ea şi pe 
Europa, încă nu se desterchelise. Ca să-l împiedice să rep S ss Ps 
asta spre America de Sud de-a binelea, autorităţile i-au retras licenț 
pilot și i-au sechestrat rabla de aparat! 


i Filip îmi Sinaia despre Tăutu, 
Manolescu-Strunga şi Filip îmi povesteau la 
Niculae Tăutu, un personaj aproape legendar al Romanului, decedat 


acum câteva luni în pielea unui multi-multi-milionar deși își începuse. 


viaţa cu picioarele goale. Aproape analfabet, făcuse câteva pote și ci 
sese agent de percepţie și soțul unei țărance harnice, transforma A 
târziu în coana Catinca Tăutu. Ca agent de percepție sechestrase un p 

al unui contribuabil recalcitrant și se grăbise să-l taie şi să-l pna 
Recalcitrantul a reclamat și pe Tăutu l-a scăpat de puşcărie conu Cos- 


tică Cantacuzino-Pașcanu. Tăutu căzut în genunchi înaintea lui Canta-- 

cuzino-Pașcanu, la Dagâţa, faimosul domeniu boieresc, e prima ima- 
gine dintr-un lung film ce urma să se desfășoare în câteva decenii. Scă- 
pat de belea, sfătuit de harnica lui nevastă, ajutat de Cantacuzino-Paș- 
canu și de câţiva gheşeftari veroși, Tăutu a început o vertiginoasă as- 
censiune. Tot ce fura băga în pământ, și cu pământul a avut noroc. A 
început cu petice, unul aici, unul dincolo și după moartea lui Paşcanu 
strânsese destul ca să cumpere moșia Dagâţa pe care a plătit-o numai 
din vânzarea pădurii... Aceeaşi operaţie fericită a făcut-o şi cu altă mo- 
şie a Negruţeștilor. Şi cu altele. Strunga povestea că numai recoltele 
lăsate pe moșiile lui valorează între 20 şi 25 de milioane. Asemenea 
îmbogăţiri s-au mai văzut, ce nu s-a mai văzut a fost un tip ca Tăutu. Pe 
cât era de strânsă coana Catinca pe atât era el de mână spartă. Arunca 
banii şi îi arunca mai ales pentru satisfaceri de vanitate. Fără carte în- 
nebunea după titluri şi-şi cumpărase pe la cine ştie ce școli disperate 
sau falsificatori iscusiţi, diplome pe numele lui, diplome pe care le în- 
cadrase și le agăţase pe perete. Era astfel inginer, doctor în drept, doc- 

tor în medicină și câte şi mai câte — și toate reprezentau milioane a- 

runcate pe fereastră! Pentru o decorație era în stare să cheltuiască o a. 

vere. Manolescu-Strunga povestea cu haz, cum primise (pe vremea mi- 

nisteriatului său) scrisoare după scrisoare de la Tăutu pentru procurarea 

„marii Cruci a Comandoriei“ fără ca caraghiosul să specifice al cărui 

ordin! Făcuse 6-7 copii şi afară de unul pe care-l învățase agronomia 

ca să-i îngrijească moșiile şi de altul pe care-l rezervase pentru aface- 

rile lui industriale, pe ceilalţi îi băgase în finante, unde toți au ajuns la 

grade înalte (unul e inspector financiar al Capitalei) și hoţi! S-au încur- 

cat mai toţi și n-au scăpat de pușcărie decât prin influențele sau prin 

banii bătrânului: Intrase bătrânul până peste cap și în politică, şi cine n-a 

tras de el! O alegere îl costa unul sau două milioane. Strunga mărturi- 

sește că la ultimele alegeri i-a luat 2 milioane, din care Strunga n-a 

cheltuit o centimă pentru alegeri și a cumpărat cu toţi banii case pentru 
partizanii vechi și scăpătaţi! În alegerile din 1931 îmi aduc aihithte că. 


“l-am ales şi eu după cerearea lui Puiu Dumitrescu, confidentul de atunci 


al Regelui. Am aflat mai târziu că Tăutu dăduse un milion lui Puiu... 
Ca să primească pe soția lui Puiu, Jeny, care a avut 2 zile treabă la Ro- 
man, Tăutu a cumpărat casa lui Goilav, mobilată gata — căci el nu pă- 


“ răsise cocioaba lui de la mahala — și după plecarea divinei a lăsat casa 


goală, după ce aşezase însă în principalul salon bustul său în marmură, 
cu 7-8 plăci de decorații cioplite pe piept... 

Pentru înmormântarea lui a lăsat 6 milioane, şi coana Catinca le-a 
cheltuit pe toate. A adus 400 de popi la slujbă, și după înmormântare a 

At ea i 
întins masă pentru 40 000 de persoane, ce veniseră din 3 judeţe! Tot 
Romanul privea și nu-i venea să creadă ce-i vedeau ochii! Asta a 7 
Niculai Tăutu, fala ținutului și providenta ciapcânilor din Roman și de 


a 


aiurea. În rezumat — un prost! _ 

E cald și n-am ce face şi deschid eleganta revistă Revue de T: ransyl- 
vanie condusă de dl Silviu Dargomir, „professeur ă I'Universite de 
Cluj et membre de P Academie Roumaine“, același domn Silviu care a 
fost de curând însărcinat de Majestatea Sa să îndrume politica noastră 
față de minorităţi... Revue de Transylvanie scoasă cu mare cheltuială e 
menită să facă contra partidă revistei Nouvelle Revu de Hongrie scoasă 
de propaganda maghiară, la Budapesta. Dar pe când revista de la Bu- 
dapesta e admirabil redactată, în a noastră citesc următoarele sub sem- 
nătura unui G. Popovici (pag. 17, nr.1-2,1938) și sub titlul „Le pro- 
blème des populations de la Roumanie“: a | 

1. „Les résultats des recherches d'isthemoagglutinine (sic) peuvent 
étre représentés de différentes manières. La méthode la plus simple con- 
siste à faire la proportion % du nombre d'individus des quatre lac 
apres le plus grand nombre possible d'examens. S appuyant sur les chif- 
fres ainsi abtenus, l. et H. Hirschfeld! ont étabili ce qu ils appellent 
l'indice bio-chimique de race J= 4+A4B/B+AB (nu invent nimic!), qui 
represente le rapport entre le pourcentage A et B, additionné au pourcen- 
tage AB chiffre qui represente la proportion de AB trouvee sur 100 exa- 
p Un autre calcul beaucoup plus correct est celui qui tient compte 
des gènes, c'est à dire des unités héréditaires transmises de génération 
en générations (frumos, nu?). : | E 

Sous ce raport, Bernstein (!) a établi en 1924 trois groupes: p: q sf r, 
p representant la proprieté rectifiée A (europeenne), ql se A 
caine B etr la proprieté O. Bernstein et Wellisch n-admenttent pas l’e- 
xistence du groupe AB. (Ai dracului Bernstein şi Wellisch!).. 

Dans le calcul de p, q et r, on tient compte des combinaisons pos- 
sibles entre les quatre phénotypes (sic) des groupes AB; A, B et O et de 
la distribution des groupes sanguins au point de vue phenotypique, 
selon la loi de Mendel. On calcule sur la base de la non-hybridite des 
propriâte dominantes A et B valeurs formulées 


1 De remarcat că în această revistă ultra naționalistă și condusă de un gogo-cuzist, 
se citează după cum se va vedea, numai evrei..." 


` 
r 

r, p, et q:t = VO : p = 1/2 (10- r + VO+A - VO+B 

q = 1/2 (10-r + VO+B - VO-a) 

Ces trois valeurs de genes donnent un total 10; r est fonction de A et 
de B, étant la valeur de la propriet& non A et non B (sic) selon la loi de 
Mendel. Pour représenter la proportion de P. 4 et r on emploie comme 
signe les lettres de l’alphabet, a indiquant la proportion 

O - 5%; b,5`-:10%; a, = 0 - 1%; a, = 1 - 2%; 63 = 7-8%; 

b; =9 - 10% etc. i = 40 - 45%; 0 = 65 - 70% ete. ete.“ 

Aceste tâmpenii sunt editate scump pe seama Statului, adică a noas- 
tră, a contribuabililor, iar domnul care le lasă să treacă în loc să fie luat 
la palme e numit „Comisarul Minorităţilor“ şi însărcinat probabil să a- 
plice formulele lui Hirschfeld, lui Bernstein, lui Wellisch și lui Men- 
del. Țara lui Hübsch, ca să cităm și noi un alt harhăr! 


22 iulie. Celor de la Palat le-a venit în fine mintea la cap şi au schim- 
bat programul funeraliilor de duminică. Cortegiul de la Cotroceni la 
gara Mogoșoaia era o nebunie. Cum erau să facă 12 kilometri pe jos, 
pe căldura de iulie, căzături ca noi, Consilierii Regali, sau oameni de- 
licaţi ca șefii misiunilor străine? Cortegiul nu se va mai forma la Co- 
troceni. Trupul Reginei va fi transportat mâine seară, sâmbătă, la Pa- 
latul Regal din Calea Victoriei și ceremonia religioasă va avea loc aco- 
lo, în sala Tronului, iar cortegiul se va forma de acolo. Am câștigat şi o 
oră, căci slujba, în loc să înceapă la ora 7 1/2 va începe la ora 8 1/2. 

Trupul neînsuflețitei Regine a fost adus ieri-dimineaţă de la Sinaia 
la Cotroceni. Pentru primirea lui am fost poftiți și noi, Consilierii Re- 
gali. Tienul mortuar a sosit la orele 12 și ceva. Vagonul în care se afla 
sicriul era complect tapiţat pe dinăuntru cu stofă violetă și aceeaşi stofă 
era întinsă și pe dinafară, peste acoperișul vagonului.. Uşile erau des- 
chise și mascate cu draperii negre și „mauve“. Nu s-a găsit destulă pân- 
ză violetă, de aceea pentru lanternele în jurul Cotrocenilor şi pentru or- 


- namentarea Palatului şi Gării s-a întrebuințat tot pânză „mauve“ ceea 


ce nu prea era în nota „violetului Cardinal“ ci mai mult — din nefe- 
ricire — într-o notă „cocotte“. Pe ușile vagonului mortuar litera M cu 
coroană, monograma obișnuită a Reginei. 

Din tren s-au coborât Regele, Elisabeta, Voievodul Mihai, Ileana cu 
Anton, Prințul Nicolae îmbrăcat în uniformă de cavaler de Malta. O so- 
luţie elegantă găsită-probabil de Rege, dar nelegală, căci Ordinul de 
Malta a fost conferit „Principelui României“, nu d-lui Brana. De fapt, 
pierzându-și calitatea de membru al familiei Regale, și numele, Nico- 

lae a pierdut și dreptul la toate decoraţiile ce i se conferiseră, după cum 
a pierdut toate gradele în Armată şi Marină. Strict vorbind nu mai are 
dreptul să poarte nici ordinul de Malta, nici cordonul Ordinului Carol 
pe care l-a întins peste tunica roșie de maltez. Dar toată situaţia lui e 
atât de încurcată, încât nu o mai poate descurca nimeni! E E 
Odată cu Familia Regală au mai coborât din tren aghiotanții, Urdă- 
reanu, damele de onoare Mavrodi şi Procopiu, lectriţa Reginei, d-ra 
Galitzis şi — o minune! — Elena Perticari. Pentru Elena Perticari a tre- 
buit să fie cea mai frumoază zi a vieții ei! De altminteri a fost singura 
la înălțime, singura cu batista la: nas, singura care a suspinat! ȘI — o 
nedreptate a soartei, pe când d-ra Galitzis și Elena Perticari coborau tri- 
umfătoare din vagonul regal, d-ra Cantemir, devotata d-ră Cantemir, ca- 
re a servit atâția ani cu credință Regina, se ascundea — nepoftită — du- 
pă un stâlp, să-și mai vadă odată stăpâna! Regele era neras și pleoștit, 
năbușit în mantaua albă de „Mihăiţă“ pusă peste mundirul de roşior, 
deja destul de gros şi de călduros şi fără manta. Niculae avea aerul de 
un chibiţ, cu mintea aiurea (la Dolentina?), Voievodul Mihai de un bleg 
— numai arhiducele Anton se tinea ca un boier: toți ceilalți, înmor- 
mântarea de la Pătrunjel. pf dă - 
Scurtă slujbă, pe piaţă în fața gării apoi hai-hai cu sicriul pe umeri la 
palatul Cotroceni, unde fie-iertata a fost aşezată în sala lungă, exact pe 
locul unde fusese expus, acum 11 ani, Regele Ferdinand. Altă slujbă re- 
ligioasă la care Regele, Elisabeta, Ileana, Mihai şi Anton Arhiducele au 
fost așezați în prima linie, iar Niculae Brana pe a doua, cu noi, Consi- 
lierii Regali. La sfârşitul slujbei, Prinții înainte de a pleca au trecut prin 
fata noastră și ne-au strâns mâna. eo 
“Mă întrebam care va fi atitudinea lui Niculae, căci noi îl exoflisisem, 
la urma urmelor. A trecut prin faţa noastră — eram lângă Prezan — și 
ne-a strâns la toți mâna, ca şi cum nimic nu s-ar fi întâmplat de când nu 
ne văzusem. „Bine că a fost și așa !“ mi-a fluturat Prezan la: ureche! 
Regina Elisabeta s-a oprit câteva clipe în fața mea, și pe când îmi 
strângea mâna au prididit-o lacrimile... Ceilalţi n-au vărsat nici una. 
Oficial, s-au anunţat până acum la funeralii: generalul Mittelhauser 


din partea Franţei, Ducele (și Ducesa?) de Kent din partea Angliei, 
Prinţul Paul din partea Iugoslaviei, Prințul Kiril din partea Bulgariei. . 


Se zice că va veni și Göring, din partea Germaniei. 

Coconetul s-a mai astâmpărat,; li s-a dat acces de favoare la Cotro- 
ceni și astă-seară la ora 8 va fi o slujbă pentru fostele prietene ale Re- 
ginşi pe care nu le ajunge rândul duminică. 

Douglas Corrigan care a traversat „din greșeală“ Atlanticul s-a îm- 
barcat împreună cu aparatul său pe un vapor cu destinația New York. 

Se zice acum că n-ar fi făcut zborul din greșeală, ci că s-a prefăcut 
numai fiindcă nu obținuse voie să plece pe avionul său vechi de 8 ani şi 
nepregătit. Aşa se explică și retragerea brevetului. Performanţa devine 
și mai extraordinară, când se gândește cineva câte pregătiri fac alții, şi 
nu izbutesc să plece. l 


Vizita perechii Regale engleze se desfășoară în Franța, conform pro- 
gramului, în delirul mulțimii. E un adevărat caz de psihoză generală 
care a cuprins un popor întreg. Asemenea momente pecetluiesc o ali- 
anţă mai strâns decât orice tratat... De la Berlin, Fihrerul şi nenea 
Göring se cam strâmbă — iar acţiunile Cehoslovaciei s-au urcat... Se 
şi vorbește de o propunere de pact de neagresiune, pe modelul celui 
încheiat cu Polonia, făcută de Germania cehilor. 


A murit Ion Stănescu, proprietarul hotelurilor Splendid, Splendid- 
Park şi Stănescu — multi-milionar și mare filantrop. Stănescu e țăran 
de la Moţăţei și face cinste Olteniei prin dovada de deșteptăciune şi de 
inimă bună pe câre a dat-o în viata lui. Nu lasă copii. A avut o fată a-. 


5 


doptivă care a mürit acum câțiva ani. 


Când a fost creat, la începutul lui aprilie, Consiliul de Coroană, ca 
un sfat legal constituit, ceea ce nu era până atunci, un articol din lege a 
prevăzut „o indemnitate de! reprezentare“ pentru Consilierii Regali. 
Această prevedere a legii a rămas literă moartă până azi, când a apărut 
în fine un decret-lege prin care ni se alocă 50 000 lei pe lună minus 
emolumentele pe care le primim sub altă formă de la Stat. 

„Se vede că ni s-a făcut această leafă ca să ne răsplătească de obo- 
seala ce ni s-a impus de a ţine cordoanele carului mortuar, duminică, la 
îngropăciunea Reginei... RON e Ac, la, 


Ieri ploaie torențială, care a inundat tot, la Șosea, la Obor și la Bellu — 
iar în centrul orașului, nimic, câteva picături. A înnebunit și vremea! 


23 iulie. Ziarele de azi-dimineaţă publică o schemă a cortegiului de 
mâine, un plan cu numele fiecăruia și cu locul ce trebuie să ocupe. Prin- 
tul Nicolae e însemnat: „Al doilea fiu al Reginei“ şi nimic mai mult! 
Nu putea lipsi nota caraghioasă! În schemă, au uitat corpul diplomatic! 

Au pus misiunile străine în special acreditate pentru funeralii, dar n-au 
rezervat nici un loc misiunilor permanente și țărilor care n-au acreditat 
un ambasador special, ca de pildă Ungaria, Rusia Sovietică, Spania, 
Persia, Chile, Brazilia, Statele Unite etc. E tare protocolul nostru! 

La cordoane au pus pe Balif, ca fostul om de încredere al Reginei şi 
pe Văitoianu, Vaida și Iorga, cei mai vechi: primi miniştri prezenți. 

Aretia Tătărescu povestea ieri că dl Guţă primise de la Weisser 
Hirsch o scrisoare autografă din partea Reginei prin care îi mulțumea 
că graţie lui putuse părăsi Meranul și veni la Dresda, unde spera să gă- 
sească dacă nu vindecarea cel puţin o îmbunătăţire a stării sale. Regele, 
spunea coana Aretica, redusese succesiv lista civilă a Reginei la 14 și 7 
milioane pe an (?) și cu această din urmă sumă „biata femeie“ nu putea 
face faţă cheltuielilor ei, mai ales călătoriilor cu atâta lume și alai. Nea- 
vând cu ce să plece de la Meran (???) s-ar fi adresat Regelui cerându-i 
ajutor, şi cu toate că și Prinţul de Hohenzollern (în vizită la Meran) ar fi 
întărit cererea „ca şef al Casei Hohenzollern“, Regele ar fi răspuns că 
n-are bani. Atunci ar fi intervenit Guţă, interimar la Externe, și ar fi dat 
suma necesară din fondurile de dispoziţie ale Ministerului... Toată 
istorioara e probabil o lăudăroșenie Tătărescană. De unde a știut Tătă- 
rescu că Regele a refuzat banii Reginei Maria? I-a scris lui, Hohenzol- 
lern? Cunosc destul moravurile Familiei noastre Regale ca să restabi- 
lesc lucrurile cum au fost, chiar fără o documentare specială. La cere- 
rea Reginei, e probabil că Regele a chemat pe Tătărescu şi i-a spus: 
„Vezi, trimite suma asta de la Externe“ și Guţă s-a executat. Iar Re- 
ginei e iarăși probabil că Regele a scris! am așa: „Vezi de cheltuiește 
mai puţin, că n-am parale; pe cele pe care ți le trimit mi le-a dat Tătă- 
rescu de la Extrene!“ Și Regina, femeie politicoasă, a scris și lui Tă- 
tărescu o scrisorică de mulțumire. Se mai poate încă, că botos cum e, 
Tătărescu, după ce a dat paralele, să fi scris el Reginei Maria să se lau- 
de cu gestul făcut, și să fi provocat astfel răspunsul Reginei. Fleacuri.. 

Blumenfeld a venit ieri pe la mine cu havadișurile lui. Ar fi aflat din 
anturajul Guvernului că Regina ar fi scris Regelui, cu câteva săptămâni 
înainte de a muri o scrisoare prin care îl ruga, pe pragul morţii, să se îm- 
pace cu Nicolae, să se însoare și să termine cât mai repede cu dictatura 
ca să nu-și piardă Tronul. Cât am cunoscut eu pe Regina, exclud cu 
totul posibilitatea celor două din urmă rugăminți — cea dintâi (Ni- 
colae), se poate. Tot Blumenfeld povestește că, sosit la Sinaia, Nicolae 


! Sau a trimis vorbă, sau a scris prin Urdăreanu — Zwiedenek — căci pare că 
Regele n-a scris personal Reginei, cât a stat ea în străinătate. 

s-a dus de-a dreptul la sicriul mumă-sii și a îngenunchiat. Regele, Eli- 
sabeta, Ileana puși în cunoştinţă, au venit şi ei la catafalc şi s-au îmbră- 
țișat câteşitrei cu Nicolae, iar din acel moment Regele şi Nicolae ar fi 
rămas nedespărţiţi! (222) 

Se zice că Maniu a trimis o lungă telegramă Regelui în care, după ce 
face elogiul Reginei Maria preaslăvindu-i calităţile enumerate pe care 
subînțelegea că Regele nu le avea, sfârșea prin a vorbi cu Majestatea Sa 
de la egal la egal. Din această cauză telegrama n-a fost dată publicităţii. 


Putoarea de Iorga a informat Ministerul de Finanţe că renunță la in- 
demnizaţia de Consilier Regal. Cred și eu: de fapt n-ar fi primit nimic, 
căci lefurile pe care le încasează de la Stat (pentru dânsul nu există le- 
gea cumulului) trec de 50 000 lei. Un gest în aparență frumos, dar pe gra- 
tis. În realitate lipsă de eleganță, ca întotdeauna. 

Dacă n-ar fi existat cenzură aș fi scris și eu ministrului de Finanţe că 
deoarece nu sug cinci ţâţe de la Stat şi nici n-am furat când am fost 
ministru, primesc indemnitatea ce mi se dă. 


Pe baza indemnizaţiei acesteia de Consilier Regal, mi-am dăruit un 
aparat grozav de radio, Telefunken,pe care l-am inaugurat ieri. Am că- 
zut din întâmplare pe ceremonia de la Villers-Bretonneaux şi am auzit 
tot, discursurile Regelui Angliei, Australianului, pe al lui Lebrun şi fru- 
moasele imnuri intonate de un cor perfect. Am fost emoţionat şi am 
plâns ca un prost, nu atât din pricina celor pe care le auzeam cât fată de 
aproape nemărginita putere a inteligenţei omenești care a izbutit să in- 
venteze această transmisiune fără fir, la distanțe nelimitate. 

După ceremonia de la Villers Bretonneaux, Suveranii englezi au ple- 
cat la Calais și de aci la Londră, încântați de vizita lor. Probabil că în- 
cântați au fost și francezii, de vizită și de... plecarea Suveranilor, scă- 
pati teferi. Excelsior sosit azi dă fotografiile sosirii şi cortegiului: stră- 
zile evacuate la distanță mare, două rânduri de soldaţi călări și un rând 
de motociclete garantau securitatea automobilelor oficiale: Vederea „à 
vol d'oiseau“ a pieței Concordiei, pustie, e direct penibilă. Pe pont de 
la Concorde, deasemeni, nici umbră de om... 


Se anunță că generalul Vuillemin, șeful de Stat Major al Aeronau- 
ticii franceze va merge la Berlin să restituie vizita făcută în Franta, 
acum un an, de generalul Milch. Generalul Vuillemin va sta 8 zile în 
Germania. iti 


1 De aia l-a botezat Regele pe Nicolae „al 2-lea fiu al Reginei“. 


. 

În vizita sa de ieri Blumenfeld mi-a dat confidențial informaţia „si- 
gură“ pe care o ţinea de la Ghelmegeanu că acesta, Călinescu și Ralea 
vor cu tot dinadinsul să constituie o grupare sub şefia (!) mea, dar că 
vor și pe Costăchescu în combinaţie. Numai că ce zice Regele despre 
crearea unui partid? Informația lui Blumenfeld ar trebui să 5 pun în le- 
gătură cu faptul că joi la Cotroceni Ghelmegeanu m-a vestit că îmi va 
telefona „să vorbim“, și cu o butadă a aceluiași Ghelmegeanu: „Ei coa- 
ne Costică, ne-am complectat Ministerul! (Aluzie la numirea lui Titea- 
nu): Dar nu,e nimic, în curând ne vom lua şi noi revanșa. Pregătim una 
bună!“ Să fie ce spune Blumenfeld, să fie intrarea lui Andrei sau a lui 
Costăchescu în Guvern? i Ta 

Hotărât, mă doresc toti. A doua zi, la Banca de Credit, Tătărescu lua 
întâlnire cu mine la Breasta. Din nefericire, eu nu-i mai doresc deloc, 
pe nici unii: am îmbătrânit, și mi-e silă de politică! Mă gândesc așa de 
bine cum sunt, singur-singurel! 

Binecuvântat numele Regelui care a desfăcut partidele... 


Recolta de grâu e splendidă, pretutindeni. La Breasta fac 90 de bă- 
nicioare la pogon (peste 2 chile și 1/2), grâu curat, de 83 kil. greutate 
hectolitru. Şi aşa e pretutindeni. E o compensație pentru rest. Porumbul 
afară de câteva regiuni privilegiate care au avut ploi la timp, nu se va 
face deloc. 

Ovăzul şi mazărea sub-mediocru. Dar și cu grâul e o nenorocire: pre- 
tul. S-a făcut grâu mult pretutindeni şi prețul mondial e în continuă scă- 
dere. Dacă la această conjunctură generală se adaugă că măsurile luate 
în țară sunt ineficace, se pricepe că la noi preţurile au scăzut şi mai 
mult ca în străinătate. Nu s-a stabilit un preţ minimal intern, iar expor- 


tul care trebuia să fie încurajat şi îndrumat ca să descongestioneze piaţa. 


s-a cifrat până acum la 4 până la 5-000 de vagoane — adică nimic. 
Agricultorii disperaţi ar trebui să vândă cu 30 și sub 30 000 lei va- 
gonul și urlă pe tot cuprinsul țării ca din gură de șarpe. Alarmat, Gu- 
vernul s-a întrunit ieri în Delegaţie Economică și a hotărât un preţ mi- 
nimal intern de 70 000 vagonul. Măsură remuneratorie pentru cine va 
putea să aștepte. Pentru cei cu sula în coastă, prețul minimal e o glumă. 


Evenimentele zilei, ca și de altminteri mica importanţă a faptului, 
m-au făcut să trec cu vederea întemeierea „Uniunii Conștiinţelor Na- 
tionale“ la Iași, de către resturile Partidului Naţional-Creștin. Noua for- 
maţiune a fost înființată de anturajul lui Cuza și sub auspiciile bătrânu- 

lui antisemit. Au ales președinte pe Istrate Micescu!!! Simplul fapt că 
Cuza a ales un escroc de urmaș arată cât a trebuit să-i slăbească mintea. 
Pornită de la cuziști inițiativa n-a mulțumit pe gogiști. Cenzura! n-a lă- 
sat să treacă nici măcar o informaţie despre cele petrecute, în intimitate 
de altminteri, la Iași, ceea ce dovedește că stăpânirea, adică Regele, 
sunt departe de a lăsa să reînvie nebuniile de odinioară. Ce ușor ar fi de 
terminat cu toți acești speculatori ai opiniei publice. 


25 iulie. Jeri toată ziua am stat în frac cu decoraţii, pentru funerali- 
ile Reginei Maria... Am plecat de acasă la ora 7,41 dimineaţa şi m-am 
înapoiat la ora 9 1/2 seara. Zi grea. Din fericire n-a fost o zi caniculară; 
era cald, dar o căldură decentă de iulie. 

Totul a fost admirabil organizat. Drumul de la Palat la gara Mogo- 
şoaia a fost numai cam lung, mai ales pentru bătrânii îmbrăcaţi în uni- 
formă, dintre care unii (cavaleri ai ordinului Mihai Viteazul) mai aveau 
şi o pelerină pe urmeri... Generalul Văitoianu, care pe lângă pelerină mai 
purta și 75 de ani în spinare, a ajuns aproape mort la Mogoșoaia. Cu toa- 
te astea n-a murit. A rezistat, și a mai mers chiar și la Curtea de Argeș... 

Ceremonia de la Palat a fost simplă și înălțătoare. Momentul în care 
s-au ridicat notele sublime ale morții lui Siegfried, au fost emoționante. 
Orchestra filarmonică invizibilă din sală era aşezată la galeria de dea- 
supra scării celei mari, așa încât divina armonie ne-a pătruns ca o pu- 
tere a văzduhului, ce n-ar fi ascultat decât de poruncile Domnului. În 
același timp, călugării cu lumânări aprinse ce ieșeau în pas cadenţat, se 
profilau, pete negre pe zidul alb, în fundul imensei săli, ca umbrele 
unei procesiuni zugrăvită de penelul mistic al unui Greco... 

Singurul cusur al ceretnoniei de la Palat a fost gângăvitul câtorva e- 
piscopi. În loc de haită de episcopi, ar fi fost mai bine să se ia câţiva 
preoți și diaconi din bisericile din București, căci sunt mii cu voci splen- 
dide, care nu cântă pe nas, şi nu gângăvesc. Dar în fine... 

Nesimţindu-mă bine, n-am urmat cortegiul pe jos decât câțiva paşi, 
până la poșta veche, de unde, împreună cu Patriarhul, am luat-o spre 
Athénée Palace unde ne așteptau automobilele. 

Cortegiul n-a trecut pe sub Arcul de Triumf, pe care l-a ocolit. Numai 
purtătorii Coroanei și afetul cu sicriul au trecut pe sub Arc. Pe tot parcur- 
sul, ta-Gara. Mogoşoaia, îmbarcarea şi plecarea trenurilor, totul a decurs 
în cea mai perfectă ordine. Nicăieri n-a fost înghesuială. Vagoane-sa- 
loane, vagoane-restaurant, răcoreală, mâncare și băutură, au fost de toate. 


! De aceea au și venit la mine, să mi se ofere! parcă aș avea ce face cu ei! 

La Curtea de Argeș, porcăria lui Lecomte de Nouy mi-a părut mai 
oribilă ca oricând. Mai ales scârboşenia de baldachin de dinaintea bi- 
sericii. Învăluită în pânze şi bandiere „mauve“ (!), parcă era una din ace- 
le arhitecturi de zahăr pe care le ridică bucătarii la concursurile lor a- 
nuale, și care nu culeg decât sufragiile muștelor... ... al a 

Cu Dinastia noastră am avut toate nenoroacele. Fără poetesa Car- 
men Sylva n-am fi avut probabil nici masacrarea celui mai frumos mo- 
nument românesc, nici criptă Regală în pagoda ridicolă înălțată în locul 
lui de cel mai mare porc al arhitecturii universale. Dacă Hohenzollernii 
voiau numaidecât să fie îngropaţi în locul amintirii Basarabilor (tronc 
Mariţo!), apoi mai bine ar fi ales Biserica Domnească, minunea între 
minuni, și şi-ar fi săpat o criptă alături... Dar lui Sylva Carmen îi plă- 
ceau prăjiturile cu frişcă şi era bolnavă de greţosul idealism al secolu- 
lui al XIX-lea, cel cu turnurile și cu privighetorile în pădure. 

La Curtea de Argeș am fost astfel plasat încât am putut vedea mai 
de aproape pe Marina a Greciei, Ducesă de Kent: e realmente foarte 
frumoasă, mult mai frumoasă și mult mai plăcută decât arată în foto- 
grafii. În fotografii arată bloncoasă, în realitate e subțire și distinsă. 

Putoarea de Iorga a făcut pe bozumflatul, tot timpul drumului. A 
stat închis, singur, într-un compartiment al vagonului nostru, vegheat 
de sclavul său și finul meu, Cocoş Georgescu. Probabil că era supărat 
că nu-l numise Regele „al treilea fiu al Reginei Maria!“ 

Înapoihdu-mă de la Curtea de Argeș, glumeam cu Armand Călines- 
cu și povesteam despre generozitatea Apostolului: „Când i s-a votat lui 
și tâmpitului de Marinescu catedra pe viață, a votat contra — spuneam 
eu — după ce s-a asigurat de existenţa unei majorităţi compacte — a 
votat contra dar catedra pe viaţă a primit-o. Tot aşa și cu leafa de Con- 
silier Regal: a refuzat-o după ce și-a dat seama că primea deja banii de 
la alte izvoare ale Statului...“ | 

— „N-ai nici o grijă — mi-a replicat Călinescu — 
Catinca (soţia lui Iorga) și leafa de Consilier Regal!...“ 


va primi coana 


Mitocănie și politeţe: la plecarea Regelui și Prinţilor de la Curtea de | 


Argeș ne-am întrunit toti, demnitarii mai de seamă, în salonul gării, în- 
tru întâmpinarea Majestăţilor și Alteţelor; Majestatea Sa Regele a tre- 
cut printre noi, fără nici măcar să salute — glonț la tren și la vagon — 
pe când Prinții străini s-au oprit să ne strângă mâna și să ne spună câte- 
va vorbe, după cum ne cunoșteau. Prințul Paul al Iugoslaviei, mai ales, 
a fost de exquizită curtenie. Prinții noștri au fugit după Rege, dar cel 
puţin ne-au salutat din cap, în tăcere... 

Rustu Aras, papagalul turcesc, era să leșine la plecarea din Mogo- 
şoaia. E aortic şi nu l-au ținut balamalele pe căldură. Şi-a revenit în fi- 
ne în fire, de tot, și am stat cu el de vorbă. Mi-a spus un lucru intere- 
sant: de mai mulţi ani se face în Turcia o politică de reducere a impozi- 
telor, a taxelor de transport etc. și rezultatul e o-succesivă augmentare 
a încasărilor totale. Tocmai planul meu, pe care de ani de zile-l propun, 
fără succes celor care ne guvernează! 


Pe cât era de necăjit Iorga, în drum spre Curtea de Argeş, pe atât era 
de vesel și de bine dispus mareșalul Prezan, care poartă cu curaj cei 77 
de ani, câţi i-a dăruit Dumnezeu. Venind vorba de război și despre Ave- 
rescu cu care s-a certat iarăși (din cauza Memoriilor acestuia), după ce 
l-a făcut cu ouă și cu oțet şi l-a trata de prost, a început să-mi laude in- 
teligenta lui Antonescu (generalul Ionel). Cu acest prilej a lăsat să cadă 
această perlă: „Îmi pricepuse aşa de bine gândul, încât ajunsese să dea 
ordine fără să mă mai întrebe, fără să se înșele niciodată!“ Gândul lui 
Prezan! Dar o mai elegantă formulă pentru a arăta că Antonescu, la 
Iași, conducea Marele Cartier, nu s-ar putea găsi! 

Și fiindcă suntem printre generali, alta bună a lui „Ghiţă Ostașul“ 
(generalul Argeșanu, ministrul Apărării Naţionale): „Domnule Argeto- 
ianu, a fost bine azi, că n-a fost prea cald, dar când mă gândesc că o să 
se țină acum lanţ înmormântările, că o să moară, domnul general Văi- 
toianu, și domnul mareșal Prezan și domnul marsșal Averescu... mă 
apucă groaza, să-i ducem pe toți prin tot orașul la cimitir. Poate că vor 
primi să fie depuși la capelă. D-ta ce zici?“ 

— „Nu ştiu-ce hotărâri vor lua, dragul meu, dar deocamdată ştiu că 
sunt hotărâți să nu moară...“ — și l-am lăsat pe gânduri. 

Trecând prin Pitești — retur — au oprit vagonul nostru, în care era 
şi Armand Călinescu, omul popular al Argeșului, drept în faţa latrine- - 
lor, așa încât un miros încântător ne-a intrat pe fereastră. „O. delicată - 
atenție pentru d-ta, amice Călinescu, văd că ai trecere la Pitești, oa- 
menii d-tale vor să-ţi iasă înainte — erau o droaie care-l aşteptau — cu 
plin şi cu noroc!“ 


La,masă seara, Titeanu, rău ca o hienă, sfâşia pe Dimăncescu „unul 
din cei 5 directori ai lui!!“ săracul! 

Bietul fost director-al propagandei-presei-— urismului-radiofoniei şi 
al altor numeroase publicități și exhibiţionisme, ce a rămas din el, din 
aprilie și până în iulie! O cincime de director sub Titeanu! 

Titeanu mai povestea că Dimăncescu care obținuse pe când era la 
Londra decorația lohaniţilor englezi! s-a prezentat la Palat şi a cerut vo- 
ie să depună o coroană în numele Ordinului şi să participe la cortegiu 
alături de misiunile străine în calitate de reprezentant al aceluiaşi Or- 
din. Ce e mai curios e că autorizaţia i-a fost dată şi că Dimăncescu a defi- 
lat alături de Pierredon, ministrul Maltei, care se lepăda de el ca de dracul! 


Lista guvernatorilor s-a mai schimbat, în bine. La Cernăuţi va fi nu- 
mit Grigorcea, ministrul de la Londra, care a primit, mi-a afirmăt-o 
Călinescu. Nu pot să pricep cum a putut să í primească. Probabil că şi-a 
dat seama că nu va mai fi lăsat la postul său. De n-ar numi Regele pe 
Tilea la Londra! Ar fi oribil! 

La lași nu mai e Negruzzi, escrocul. Va fi numit Cădere, actualmen- 
te ministru la Belgrad, fost director general al Siguranţei. M-am între- 
bat totdeauna ce căuta Cădere în diplomaţie. Ca guvernator va face trea- 
bă; e priceput în ale administraţiei şi cinstit. Despre generalul Hanzu 
am aflat că e ramolit de tot, şi-şi petrece viaţa prinzând păsărele. Nici 
la șah nu mai vrea nimeni să joace cu el, la cafenea! 


Marele bin al Brooklynului (Statele Unite), Isaac Leifer a fost a- 
restat și dat în judecată pentru trafic de stupefiante. Îndrăzneală, din par- 
tea Statelor Unite, să aresteze un mare rabin! 

Bonnet, ministrul de Externe al Franţei, a ţinut un discurs la Sarlat 
în care a declarat că niciodată înțelegerea dintre Franta și Anglia nu era 
mai necesară și că niciodată această înţelegere n-a fost mai coimplectă. 

- Bonnet n-a făcut dealtminteri decât să repete ce au spus deja, în ter- 
meni aproape identici, Regele George şi Președintele Lebrun. 


Astă-seară se împlinesc patru ani de ia încetarea din viaţă a scumpei 
mele mame.. 

Pentru prima dată nu pot să petrec această zi alături de mormântul ei... 

Dar pentru mine nu există aniversare, căci nu e zi în care gândul meu 
să nu-și amintească de dânsa. Până la ultima mea suflare, binecuvân- 


1 După despărțirea Angliei de catolicism sub Henric VIII, Ordinul Suveran al Sfân- 
tului Ion a] Ierusalimului (succesiv Ordinul de Rodii şi de Malta) s-a lepădat de „provin- 
cia“ britanică a ordinului, care s-a desființat. Mai târziu s-a refăcut un ordin de Malta 
protestant, în Anglia nerecunoscut bineînțeles de adevăratul ordin, dar nerecunoscut 
nici de Regele sau de Guvernul britanic. Acesta e „ordinul“ caraghios pe care I-a repre- 
zentat Dimăncescu. 

tarea ei i va fi lângă mine  neclintită, şi eu cu tot sufletul în amin- 
tirea ei.. 


26 iulie. Se vorbește mult de o mediaţie engleză în cearta cehoslo- 
vacă. Hodza și Henlein neputându-se înţelege, Anglia ar trimite pe Run- 
cimann să-i împace. Consimţământul Berlinului, Parisului și Romei pen- 
tru această mediaţie a fost dat. Şi Praga, bineînţeles, o primește cu bu- 
curie. Decizia definitivă n-a fost însă luată încă la Londra. Faţă de 
dificultățile ivite convocarea Parlamentului cehoslovac a fost amânată 
pentru 2 august. Pe de altă parte, căpitanul Weideman, omul de încre- 
dere a Fiihrerului, a plecat din nou în Anglia. 


Se vorbește şi de mediaţia Angliei în conflictul din Spania. Se pregă- 
tește așa ceva la Londra, în taină — dar pe principiul mediaţiei însăși, se 
vorbeşte pe față. Din câte s-au putut afla, o mediaţie ar fi bine primită de 
partea republicanilor, dar cât se poate de prost din partea naționaliștilor. 


Ghiţă Ostașul a dat un ukaz cu privire la portul părului ofițerilor, la 
mustață, la monocluri și la „podoabe“ care nu trebuie să fie incom- 
patibile cu demnitatea militară!!! 


Masakatsu Vaca, atașat militar j Japonez care venea din Varșovia cu 
avionul Lot ce.s-a prăbușit zilele trecute în Bucovina, va fi incinerat 
azi, la „Cenușa“. 


Francezii au căutat să dea recepţiilor și serbărilor organizate în cin- 
stea Suveranilor englezi, un fast „ancien regime“. Mai ales la Versail- 
les, unde personalul de serviciu era îmbrăcat ca sub Ludovic al XV-lea 
şi coafat cu peruci, unde o figurație compusă din actorii și actrițele Co- 
mediei Franceze și Operei au dat iluzia secolului al XVIII-lea. 

Iată şi „menu- -ul“ dejunului care a fost servit în Galerie des Glaces. 
Pare că citeşti o dare de seamă de pe vremea d-nei de Pompadour, când 
mâncau și beau până cădeau bolnavi: 

„Les Perles fraîches de Sterlet 

Le.Melon frappé 

Le Xerès Mackenzie „„Amontilado grande réserve 

Les Délices dudae d' Annecy à la Nantua 

Le Chevalier Montrachet 1926 

“Les Mignonnettes d’ Agneau Trianon 

Le Magnum du château la Mission Haut Brion 1920 
* La Timbale de cailles farcie à la Talleyrand 

Hospice de Beaune, „cuvée Charlotte Dumay“ 1915 

Les Aiguillettes de caneton rouennais à la Montmorency, 

Salade Gauloise 

La Corton Grancey 1919 

Magnum du château Mouton Rotschild 1918 

Le Granité au Lauson 1921 

Le Suprême de poularde de Bresse au beurre noisette avec 

les Pointes d'asperges à létuvée 

La Château — Iquem 1921 

Les Truffes à la mode du Périgord 

Le Magnum du château Latour 1904 

La Mousse glacée Singapour l 

Les pêches de Montreuil Princesse 

Les Frivolités 

Le Magnum de Champagne Pol Roger 1911 

» Le Magnum de Champagne C.H.Muum 1911 

Le Champagne Louis Roederer 1904 

Le Champagne Pommery 1895 i 

Contele Szembeck, subsecretarul Afacerilor Străine din Varșovia 
— vechi prieten, numit ambasador extraordinar pentru funeraliile Re- 
ginei Maria, a venit să mă vadă ca să mă invite şi dânsul la Varșovia, să 
fac o conferință. I-am făgăduit și lui să venim în bandă. Am făcut cu 
dânsul „un tour d'horizon“ şi am fost în deplin acord asupra mai tutu- 
ror problemelor. 


27 iulie. După vizita Regelui Angliei la Paris, după declarațiile de 
impresionantă solidaritate ale Angliei și ale Franţei, după declaraţiile 
de sincer pacifism ale Fiihrerului, situaţia internaţională s-a liniştit mult 
şi e probabil că liniștea va dura cel puţin până la sfârșitul vacanţelor. 
Izbânda republicanilor împotriva naționaliștilor, care au repurtat un a- 
devărat și neașteptat succes pe Ebro, recâștigând teren şi făcând și vreo 
3 000 de prizonieri, nu schimbă întru nimic situaţia. Pentru câtva timp 
evenimentele din Europa nu vor mai avea repercusiuni asupra politicii 
noastre interne. | 


Ultimele ecouri ale funeraliilor Reginei Maria: . - 
Maniu n-a fost invitat. Se publicase în ziare că foştii miniștri care 
doreau să participe la înmormântare urmau să informeze Președinția 

Consiliului despre intenţia lor şi că vor primi în consecinţă o invitaţie. 
Maniu a anunţat că doreşte să participe, dar n-a primit nici o invitație. 
La reclamaţia unuia dintre prietenii săi, s-a răspuns că măsura privea 
numai pe foștii miniştri și subsecreatrii de Stat, iar nu şi pe foştii preşe- 
dinţi de Consiliu. S-a mai adăugat, că foștii preşedinţi de Consiliu! fu- 
seseră excluși din categoriile invitaţilor ca să nu se dea prilej lui Barbu 
Știrbei să vină... Dar pe lângă Barbu n-a fost pofiit nici Juliu! DI pre- 
zident Maniu a stat ostentativ pe piaţa Palatului, cu câţiva prieteni, în 
momentul pornirii cortegiului, ca să vadă toată lumea că n-a fost invi- 
tat... O.greșeală. Repet încă o dată: în dictatură, adversarii nu trebuie 
hărțuiți — ei pot fi exterminați, dar nu e bine să fie exasperaţi. 

De la naţional ţărănişti au asistat la ceremonia de la Palat, Miha- 
lache, dr Lupu şi Mihai Popovici. 

De luni dimineața, membrii Familiei Regale se ceartă ca țiganii pe 
moştenire. Regina a lăsat un testament, o scrisoare adresată Regelui și 
alta, pe englezeşte, copiilor. Testamentul, ca toate testamentele oame- 
nilor geniali care nu consultă avocaţi, e idiot. Nu se ocupă decât de bu- 
nurile imobiliare și lasă — după câte am aflat — Branul Prințesei Ilea- 
na, Balcicul Regelui Carol şi Copăcenii Elisabetei. Punct. Despre bu- 
nurile ei mobile, bani, titluri, bijuterii? — nimic. Şi pe astea toate se 
ceartă moștenitorii, reproșând Ileanei tot cât i-a dat mumă-sa de-la mâ- 
nă la mână — și i-a dat mult. Dar nici asupra imobilelor nu sunt de 
acord. Regele nu vrea să lase Branul Ileanei. Și legatul acesta, trebuie 
recunoscut, nu prea are sens. Branul a fost dăruit Reginei României de 
orașul Brașov. Regina trebuia să-l lase unui Prinţ român sau unei Prin- 
țese românce, iar nu Ileanei care s-a înstrăinat. E admisibil ca Branul, 
în inima țării, să ajungă după moartea Ileanei pe mâinile unor Arhiduci 
de Habsburg? l 

Printii se ceartă și Urdăreanu e de dimineaţa până seara cu ei — și 
la masă — și caută să-i împace pe toţi şi să aplaneze dificultățile şi 
conflictele. Joacă rolul lui Ştirbei, după moartea Regelui Ferdihând... 

Unul căruia i-a venit iarăși apă la moară e Smintiță Constantinescu. 
Cum pentru Rege, ca și pentru toţi Prinții, afacerile lor personale trec 


„...! În afară de Maniu şi de Știrbei toți ceilalți președinți de Consiliu sunt Consilieri 
Regali şi au fost poftiți ca atare. l | 
ăfară de piesele mari distribuite de Regină încă în viaţă, Regina avea trei diade- 
me mari pe-care le-a împărțit între cele 3 fiice ale sale. Cea mai frumoasă, moştenită de 
la:mumă-sa, și evaluată 3 milioane şi 1/2 franci elveţieni i-a dat-o Ileanei. Un splendid 
lanţ de briliante cu o cruce ce atârna pe el și purta un enorm safir în mijloc, Regina l-a 1ă- 
sat pentru viitoarea soție a Voievodului Mihai. 


60 CONSTANTIN ARGETOIANU 


înainte de toate, și cum pentru lichidarea, împărțeala şi valorificarea 
succesiunii trebuie bani, acțiunile domnului ministru de Finanţe ad-in- 
terim și guvernator al Băncii Naţionale au crescut mult... Câteva cada- 
vre suplimentare se vor întinde între Majestatea Sa și escrocul de Mitiţă. 

În cele două scrisori care însoțesc testamentul, Regina dă sfaturi bu- 
ne, recomandă Regelui să se împace cu Nicolae și-l roagă, dată fiind in- 
certitudinea noii sale patrii, să deschidă totdeauna Tleanei, largi, porti- 
le României. Testamentul și scrisoarea către Carol vor fi publicate — 
scrisoarea pe englezeşte adresată tuturor copiilor săi — nu. 

Se știe că Prinţul Paul al Iugoslaviei cu soţia, Prinţesa Elena Nico- 
lae a Greciei și perechea Kent au plecat imediat după ceremonia de la 
Curtea de Argeș, din gara Pitești, deși sosiseră abia în ajun. Se spune că 
această repede plecare e datorită influenţei Prințesei Elena Nicolae (soa- 
cra lui Paul și a lui Kent), venită să asiste la înmormântarea Reginei 
Maria, pe care o iubise mult, dar nu să stea o clipă mai mult decât tre- 
buia în gazdă Regelui. Mândra Prinţesă n-a putut să uite că Carol a 
maltratat pe Prințesa Elena și s-a purtat atât de prost cu actualul Rege 
al Greciei. T ; 


Luat ieri-seară masa cu Ghelmegeanu. Interesant. E deștept și vede 
clar și cinstit. Mi-a mărturisit că Guvernul merge cât se poate de prost. 
Se miră și ei în fiecare dimineaţă că mai durează. În realitate nu există 
Guvern. Antagonism între miniștrii liberali și cei ţărănişti. 

Mi-a cerut să formăm o echipă compusă din el, Armand Călinescu 
şi mine. Ei s-ar grupa voios în jurul meu, în vederea zilei de mâine. Ar 
vrea să mai ia şi pe Costăchescu și pe Iunian și câţiva tineri. De Potârcă 
mi-a vorbit cu dispreţ. Ar fi ars şi sus, Regele fiind în curent cu modul 
în care s-a îmbogăţit, în ultimii ani. Am declarat lui Ghelmegeanu că 
sunt dispus în principiu să lucrez cu ei și a rămas să ne mai întâlnim, în 
doi sau în trei. De fapt în personalul nostru politic de azi — vorbesc de 
cei tineri — nu sunt alții mai buni... DEE 


Ghelmegeanu mi-a spus că știe pozitiv că înainte de a însărcina. pe 
Patriarhul mai departe, Regele s-a gândit la mine (asta am știut-o şi eu, 
și am ştiut că a fost mai mult decât un gând — după cum am însemnat-o 
la timp în aceste pagini) și apoi la Vaida. Pe mine m-a dat la o parte din 
cauza programului meu financiar (o dictatură nu e posibilă decât cu o 
politică financiară complect ortodoxă! — iar pe Vaida fiindcă i-a pro- 


1 Ce eroare! 

pus o canalizare a Mişcării Legionare în loc de o sugrumare a ei (a avut 
dreptate Vaida). O fi şi așa. În ce mă priveşte, mulţumesc lui Dumne- 
zeu că a fost așa! Nu știu însă dacă a fost mai bine pentru ţară... și 
pentru Rege! 


28 iulie. Toţi oaspeţii străini veniţi pentru înmormântarea Reginei 
au plecat pe rând. Prinții de Hohenzollern au plecat alaltăieri-seară şi 
împreună cu ei celelalte mezelicuri princiare (Nemours Hohenlohe, 
Mare Duce Dimitrie Pavlovici etc.). Rustu Aras, papagalul ovreiesc şi 
egipteanul au petrecut trei zile la Sinaia să se remită de marșul forțat la 
care au fost supuși, și au plecat şi dânșii. Şi Szembeck. 


„Orientările generale pentru întocmirea unul plan economic“ au a- 
părut ieri în toate ziarele. Titeanu s-a ținut de vorbă. Îmi era frică că nu 
vor lăsa introducerea semnată de mine fiindcă conţine aluzii puţin agre- 
abile pentru dl Mitiţă. Nu e vorba, n-am atacat direct și m-am mulțumit 
să reproduc un pasaj dintr-o carte a lui Marlio, dar care, pare sorisă de- 
a dreptul pentru Mitiţă Constantinescu. Cenzura nu s-a atins de nimic. 

Dacă introducerea e a mea, restul „Orientărilor“ e mai mult opera 
domnilor membri ai Consiliului Superior Economic, căci ideile mele 
personale mi le-am rezervat pentru mine. Influența mea se resimte to- 
tuși pe ici pe colo — și chiar în părţile esenţiale, cum zice Caragiale. 

Cred că opera noastră va fi un succes, că va fi adică discutată — și 
atât ceream şi noi. 

Marta Bibescu a publicat în Z Illustration, cu prilejul vizitei Suve- 
ranilor englezi la Paris, un minunat articol asupra Reginei Elizabeth a 
Angliei. Articolul nu e decât un rezumat și un comentariu al cărţii apă- 
rute anul trecut asupra Reginei și datorat unei prietene à acesteia, lady 
Cinthia Asquith — dar e admirabil scris. Principesa Marta Bibescu e 
un maâre, mare scriitor. să A a 


Chiar aci la Sinaia unde sunt de două zile, e cald. Ce trebuie să fie la 
Bucureşti! Deja alaltăieri, când am plecat, năduful era de nesuferit. În- 
tâlnit pe Grigore Duca, care ştie toate, şi care-mi spune că Averescu e 
rău de-tot, pe moarte, la Kissingen. 'Ținea știrea de la Ciuceanu, subdi- 
rectorul serviciului presei... E l 

In ziarele de azf'dimineaţă a apărut testamentul Reginei, dar cel din 
1933, nu cel mai recent —de ce? ȘI scrisoarea către popor. Testamen- 
tul e alandala, căci vorbeşte de un uzufruct ca de o avere disponibilă și 

lasă 120 000 franci francezi rentă anuală surorii sale Victoria, azi duce- 
să. Se vor prevala oare copiii acesteia de acest legat? 

Scrisoarea către popor e de toată frumuseţea, sinceră și plină de 
farmecul care a caracterizat pe Regina noastră în viață. E un document 
care va rămâne pentru toate vremurile și care înalță breasla Regilor. 


Uniforma de Malta pe care o purta Prinţul Nicolae la înmormân- 
tarea Reginei era a lui O'Kelly, căruia o împrumutase. Nicolae Brana 
nu voia la început deloc să se preteze fanteziei lui frate-său și era hotă- 
rât să apară în frac. Frate-său a declarat însă rituos că nu-l putea admite 
fără uniformă. O'Kelly era la Predeal. A trebuit să alerge o zi întreagă 
după el Puiu Filitti, aghiotantul. În fine a căpătat uniforma; să o ajuste- 
ze nu putea fi vorba căci nu era timp! — s-au mulțumit să adauge ga- 
loanele de „bailli“ (se putea altfel) căci O'Kelly e numai cavaler... 

Repede se mai face carieră în toate țările totalitare (în această privin- 
tă suntem. şi noi tară totalitară!)! Dörnberg (Deutschland über alles!) 
trimis ca ambasador la funeraliile Reginei, peste capul lui Fabricius, 
era încă consilier de Legaţie, acum câteva săptămâni. A fost numit în 
câteva zile Şef al Protocolului Reichului și ambasador... 


31 iulie. Jeri, sâmbătă, s-a celebrat parastasul Reginei Maria, de 
nouă zile, deși au trecut aproape 15 (care se împlinesc mâine, luni) de 
când a murit. Dar la noi toate ca la nimeni. La parastas n-au fost poftiți 
în afară de Familia Regală, decât Consilierii Regali, Guvernul şi Curtea. 

Pe noi, Consilierii Regali, ne-a prins ch arcanul, ne-a telefonat Preșe- 
dinţia, ne-a telefonat Mareșalatul. Pare că menirea noastră e mai ales să 
figurăm la praznicele Familiei Regale. Dacă ar fi numai la înmormân- 
tări, n-aş avea nimic de zis, fie cât de des, până la ultimul, să scăpăm 
odată de toate lichelele ce mișună în jurul Tronului... 

În afară de Patriarh și de Balif, prezenţi prin funcţiile ce ocupă, n-au 
răspuns somaţiilor decât Iorga, dr Angelescu, Guţă Tătărescu (sculat 
din somn, de la Gorj) și cel ce scrie aceste rânduri. Și de la Curte lip- 
seau Stârcea, Mocsony, Flondor etc. Familia Regală era reprezentată 
numai prin partea masculină: Regele, Voievodul Mihai, Nicolae și Ar- 
hiducele Anton, așezați în această ordine. Aveau toţi patru capete de 
pușcăriași, nerase și nespălate. Toţi patru priveau urât, dar nu ca oa- 
meni îndureraţi (îndurerat era numai Zwiedeneck, pierdut în gândurile 


1 Pentru transportul corpului de la Sinaia la București. Pentru funeralii uniforma a 
fost ajustată şi nu mai părea că atârnă pe umerii Prințului, ca în prima zi. 


ÎNSEMNĂRI ZILNICE, 1938 63 


lui) ci ca oameni cu conștiința neîmpăcată și sfădiți. I-am aşteptat în 


biserică, așa era ordinul. Au venit, au stat, au plecat fără să bage seamă 
de prezenţa noastră. În afară de Patriarhul, care le-a ieșit înainte pe 
treptele bisericii, n-au spus bună ziua nimănui. Așa educaţie mai rar. 

Aflându-mă la Sinaia, m-am dus de-a dreptul la Curtea de Argeş cu 
automobilul și am mers la gară ca să aflu de la cei ce veneau de la 
București „ordinea de zi“. Cum a sosit trenul ministerial şi au coborât 
miniștrii, s-a produs o scenă penibilă, al cărui erou, fără să vreau am 
fost eu. Abia apucasem să zic bună ziua câtorva din cei sosiți, şi m-am 
pomenit cu Mitiţă Constantinescu, mic și verde ca un căcat de gâscă, că 
se răţoieşte la mine cu cuvintele: „Domnule Consilier Regal (!!) mă văd 
silit să protestez cu cea mai mare energie(!) împotriva publicaţiei?) 
Consiliului Economic...“ — „Ascultă Domnule, suntem aci la înmor- 
mântare şi nu este locul să discutăm despre asemenea lucruri“ — l-am 
tăiat eu, recunosc, fără nici o amenitate în glas, dar el ridicase tonul 
întâi. „Nu pot să las totuși, ce aţi spus despre Cooperaţie...“ — „Încă o 
dată domnule, eu cu d-ta nu discut; dacă ai ceva de spus, du-te şi re- 
clamă la șeful d-tale ierarhic, şi pe mine lasă-mă în pace, în tot cazul 
du-te... unde vrei!“ — şi i-am întors spatele. L-am mai auzit din depăr- 
tare bolborosind ceva, dar n-am priceput ce: 

Amuzante au fost „leurs.t8tes“. Mai toţi miniștrii erau încântați și 
beau lapte, căci nici unul nu poate suferi pe Mitiţă. Faţa lui Ghelme- 
geanu se deschisese:ca o floare, Ralea surâdea prin toţi porii, Călinescu 
închisese.de bucurie singurul său ochi și-și încrețise buzele, Ionescu- 
Sisești sorbea venin. Numai Patriarhul părea plictisit de frică să nu se 
încuice mai-rău lucrurile. Într-o secundă m-au înconjurat toți şi m-au 
copleșit cu prietenia lor... Bo E 

Ghelmegeanu mi-a spus apoi toată zarva pe care a făcut-o în Gu- 
vern publicaţia Orientărilor, urletele lui Mitiţă şi în cele din urmă cere- 
rea lui să se solidarizeze toţi miniştrii cu politica lui. „Ne-am, solidari- 
zat noi — a adăugat Ghelmegeanu — dar până în cele din urmă, vom 
vedea ce va mai rămâne din solidarizarea noastră“. 

„Orientările au fost publicate joi şi ieri. Ieri mai dădusem un interviu 
în care căutam să mai pun lucrurile la punct, să arăt că programul nos- 
tru g mai mult o profesiune de credinţă decât temelia unui plan practic, 
că eram gata .să discutăm fiecare punct propus ete. Mai mult, pentru 
prima dată exprimam ideea că un plan economic pe mai mulţi ani nu 
putea fi întocmit serios-decât în țările autarhice, căci în celelalte un pro- 
gram nu poate fi stabilit decât în legătură cu conjunctura internațională, 

care variază de la zi la zi — și afirmam că-România din cauza resur- 
selor limitate de care dispune, nu e Stat autarhic.. Toate acestea le spu- 


sesem de la Sinaia, ca să înlesnesc poziţia. Ministerului Economiei Na- 


tionale, fără să ştiu că la București domnul Mitiţă mă înjura... Dacă aș 
fi ştiut, altfel aș fi vorbit! 

Aşa cum a fost, interviul meu era să nu apară, căci idiotul ceruse 
Cenzurii să-l oprească. Cererea sa a fost însă pusă la dosar și interviul a 
apărut ieri dimineaţă în Universul şi în alte gazete. 

Între Rege şi Mitiţă există evident un cadavru și cadavrul nu e greu 
de găsit: neîncetatele transferuri pe care Regele prevăzător le face în 
străinătate. Altfel nu s-ar putea explica cum toată gospodărirea ţ țării ro- 

“mâneşti a fost dată pe i mâna unui pick-pocket, şi încă a unui pick-po- 
cket prost. ` 


Toată lumea, mai ales coconetul, face vâlvă mare în jurul testamen- 
tului Reginei. Cei care nu știu, se miră cum într-un testament redactat 
în 1933 să nu fie nici o vorbă despre doamnele de onoare, despre 
prietena Simky Lahovari, care a fost atât de-devotată Reginei și pe care 
Regina o iubea atât. Și cum să nu fie nici-o vorbă despre fiica Marioa- 
ra, și nici un amănunt despre împărţirea giuvaericalelor care reprezen- 
tau o adevărată avere. Cei care știu, adică care știu că Regina a mai fă- 
cut un testament în primăvara aceasta — și știu mulţi, căci Regina n-a 
făcut confideţele sale numai soţiei mele, ci și altora (domnișoarele Ro- 
bescu spre pildă), se miră și mai mult, fiindcă îşi dau seama că ne 
aflăm în fața unei adevărate fâlsificări a voinţei defunctei. Nu este ex- 
clus ca până în cele din urmă să se nască un mare scandal. Le vom fi 
cunoscut pe toate, cu scumpa noastră Dinastie! 

Bătaia mare e în jurul sculelor. Pentru Mihai, adică pentru viitoarea 
sa soţie, Regina alesese „sautoirul“ ei de briliante și briliantul solitar pe 
care i-l dăduse Regele Ferdinand, după cum am notat-o mai sus. În tes- 
tamentul publicat a dispărut „sautoir-ul“. Tot asemenea nici o însemna- 
re în ce priveşte împărţirea diademelor, din care cea mai prețioasă fuse- 
se destinată Ileanei. În fine testamentul nu pomenește nimic despre: scu- 
lele mai puţin importante lăsate prietenelor. şi:damelor de serviciu, nici 
atenţii despre care Regina a vorbit şi cu soţia mea și cu alte dame, afir- 
mându-le că nu le uitase în testamentul ei. 

Ne aflăm foarte. probabil faţă de o distrugere de testament, a celui 
din primăvara aceasta și a unei falsificări a altuia, a celui din 1933. 

„. Ce adunătură de escroci! Dar îi vâ-pedepsi Dumnezeu, căci morţii 
se răzbună! 


Filip îmi raportează: cu foarte mare greutate a putut obține la Banca 
Naţională 10 000 franci pentru d-rul Katz — dar d-na Sclioşteanu (!) 
sora lui Petrică Gârboviceanu, prefectul escroc de Dolj dat în judecată 
şi prietenul lui Mitiţă Constantinescu a obținut 15 000 fr. francezi și 
100 de livre, tot ca să meargă în străinătate să se pimber: Solidaritatea 
escrocilor! . 


Iorga, acest, complex de tare congenitale, de aberaţii intelectuale și 
de incontestabile calităţi, a ţinut în ziua de 29 iulie un discurs bun la 
Radio. A vorbit despre Regina Maria, cu nuanțe, și a propus înființarea 
unei mânăstiri la Bicaz în amintirea ei. Cu mănăstirea a cam exagerat-o. 
Nimeni nu tăgăduieşte mai puţin ca mine însușirile Reginei Maria, dar 
până la Mănăstire, e drum!. 


Englezii au semănat din mazărea pe care au găsit-o în mormântul 
lui Tutankamon, și mazărea a dat! O revistă germană care îmi cade în 
mână reproduce splendida plantă al cărui germene a dormit 3 500 de 
ani! E o priveliște adânc emoţionantă! Planta a dat rod și revista adau- 
gă că forma şi gustul acestei mazări sunt puţin diferite de mazărea 
noastră obişnuită. Toată chestiunea e de necrezut, „dar nu trăim oare în 
veacul minunilor? 

Tot Vin amănunte asupra lui Corrigan care a trecut Atlanticul „prin 
eroare“. E acum bine stabilit, că omul hotărâse să treacă oceanul, dar 
lipsit de mijloace şi neposedând decât un avion vechi, fără aparate de 
radio, fără nici una din perfecționările tehnice ale vremurilor din urmă 
— avionul său era vechi de nouă ani — s-a prefăcut că pleacă nu mai 
ştiu către ce oraș din America, şi a pornit spre Europa. Luase cu dânsul 
un sandwich şi două pachete de ciocolată! Un nebun, sau un:erou? 

S-a zbătut primăria Jaa Sinaia cât a putut, a încercat să uite or- 
dinul precis primit de la Ministerul de Interne, dar până în cele din ur- 
mă strada mea, fosta stradă a Monăstirii, devenită pe rând strada Take 
Ionescu şi strada Emil Costinescu a redevenit strada Monăstirii, după 
cum o cerea tradiția locului. Azi au fost bătute pe ziduri noile lẹ placi: 

abae ai m 

Greşeala „ieftinirii traiului“ își poartă roadele. Natural nu s-a ieftinit 

nimic, și nici nu se putea ieftini nimic, căci totul se vinde pe preţuri 

derizorii. Dar anarhia s-a instalat în toate pieţele. Toată lumea e ne- 
mulțumită și cei dintâi consumatorii care nu mai găsesc nimic. Lucru- 
rile bune se ascund și se vând în fraudă şi pe din dos. La restaurante s-au 
„scăzut prețurile dar s-au scăzut și porțile. Ministerul de Interne a intrat 
în război cu birturile: birtaşul care va micșora porţiile își va vedea pre- 
țurile reduse cu încă 40%. Foarte bine, dar cine va judeca mărimea por- 
țiilor? Război ridicol! | E 


1 august. Sâmbătă, pe când se slujea parastasul la Curtea de Argeş, 
s-a slujit câte unul şi în toate bisericile din țară. Parastasul de la Sinaia 
(la mânăstire) a fost slujit în condiţii nemaipomenite de sărăcie. N-au 
fost lumânări, nici colivă deşi aceasta nu lipsește nici la parastasul ce- 
lui mai pârlit om. Generalul Eraclie Nicoleanu, fidel și inteligent, a re- 
clamat arhimandritului. Acesta a răspuns că mânăstirea e săracă si n-are 
cu ce să facă colivă, că era treaba Primăriei. Întrebat la rândul lùi, pri- 
marul prezent a răspuns că era treaba militarilor, căci armata a „comän- 
da “ parastasul. Armata, în persoana şefului garnizoanei a. declarat că 
„coliva“ nu era de competența ei, și că era „treaba“ popilor. Și iată cum 
a fost cinstită memoria Reginei Maria, la Sinaia, unde a stat 45 de ani! 


Cu prilejul morţii Reginei s-a oficiat — prin îngrijirea Legaţiei noas- 
tre — un parastas, la Moscova în catedrală. A fost primul serviciu so- 
lemn într-o biserică din Moscova, de la revoluţie. A asistat tot corpul 
diplomatic în uniformă și delegaţii Sovietelor. Vâlva a fost atât de 
mare în public, emoția atât de adâncă în popor, încât Sovietele au 
socotit necesar să dea un comunicat prin care să afirme că raporturile 
lor cu Biserica s-au modificat. ae | 


În valiza atașatului militar japonez Vaca, prăbușit cu avionul în Bu- 
covina, s-a găsit o pușcă mitralieră germană, desfăcută. Valiza seches- 
trată de autorităţi a ajuns până la Statul Major, care nu vrea să mai dea 
pușca, cu toate reclamaţiile Legaţiei japoneze. Dacă cei care-au găsit 


valiza erau deștepți, nu o mai înscriau în procesul verbal dresat cu pri- . 


lejul accidentului, și nu mai reclama nimeni... 


2 august. Mic Catargi! îmi povesteşte cum s-a ajuns la haosul în ca- 
re se găseşte Direcția sau Subsecretariatul (?) Propagandei, Presei, Tu- 


1 Subdirector la Propagandă. 

rismului etc. Regele a vrut să creeze un minister al Propagandei și Ar- 


mand Călinescu care dorea pe de o parte acest portofoliu pentru priete- 


nul său Ralea (care nu se împacă cu Munca), iar pe de altă parte să cu- 
reţe pe Dimăncescu, a împins cât a putut la roată. Din nenorocire a aflat 
Iorga despre ce se plănuia și a cerut numaidecât pentru el noul Minis- 
ter al Propagandei. Ca să scape de această pacoste, Regele a numit la 
repezeală pe Titeanu subsecretar la Interne, însărcinându-l cu conduce- 
rea Propagandei, Presei etc. rămasă tot direcţie. Călinescu a primit şi el 
pe Titieanu, de frica catastrofei Iorga. În toată combinaţia a rămas însă 
de căruță Dimăncescu, slugă la dârloagă la cucoana Plotoagă! Acum 
situaţia este inextricabilă. Călinescu vrea să mănânce pe Titeanu, insu- 
portabil oricui, și mai ales lui Călinescu, care vrea să păstreze înaltul 
comandament asupra Direcţiunilor încredințate lui Titeanu — iar Ti- 
teanu vrea să curețe pe Dimăncescu, care-i stă în gât. Ce e mai nostim e 
că Dimăncescu şi-a pierdut și locul de la Londra, dat lui Boncescu... 
Legea de organizare, pe care Dimăncescu n-a putut să o „exopereze“ 
din cauza opunerii lui Călinescu, pare că va fi în fine decretată, dar nu 
va fi o lege de organizare, ci una de dezorganizare, căci Propaganda, 
Presa, Turismul etc. devin atâtea Direcţii independente în Ministerul 
de Interne! Mă întreb cum a rămas cu Hotărâta idee a Regelui de a uni- 
fica toate aceste servicii? La noi toate sunt ca la nimeni, până şi dicta- 
tura, cuvânt care s-ar părea totuși că nu poate avea mai multe interpre- 
tări. S-ar putea oare concepe Mussolini, Hitler sau chiar Kemal potic- 
nindu-se de toate micile buturugi întâlnite în cale? E drept că cei trei 
precizaţi dictatori n-au pe Urdăreanu în față și pe Lupeasca în flanc. 

Mic Catargi mi-a mai povestit și tot scandalul pe care l-a făcut Mi- 
tiță Constantinescu, la Presă, pentru publicarea Orientărilor. Am în- 
tâmpinat cu un surâs:.„„Ce vrei dragă, Mitiţă e un bun băiat și muncitor 
dar are un cusur: a uitat că a fost pick-pocket!“ Mic a găsit formula bu- 
nă, a râs, şi am simţit că o va repeta. Asta doream și eu. 


Iri Gator (cum zice Georges Romalo) recte Iri Procopiu, s-a înapo- 
iat de la București încântată: Moștenitorii“ i-au dat o splendidă manta 
a Reginei, de Breitschwants, cu guler enorm de vulpe argintie, o tavă 
de argint de toată frumuseţea (zicea ea) şi un ceasornic de masă, de aur. 
„Moștenitorii“ pretind că acesta e-legatul lăsat ei de defuncta, dar „tante 
Iri Gator“ n-a văzut testamentul (care? căci în cel publicat nu e vorba 
de nici un legat). Lumea continuă să fie nedumerită în chestiunea testa- 
mentelor și succesiunii Reginei; să vedem ce legate mai ies la lumină. 

Nu se poate contesta că au și „moștenitorii“ cei dârji dreptate. Re- 
gina, cât a trăit a îmbâcsit pe Ileana. I-a cumpărat Sonnenbergul lângă 
Viena, o vilă Wörthersee şi i-a dat bani cu nemiluita — milioane. A- 
cum, la moarte, vrea să-i mai lase și cea mai frumoasă diademă, cea 
evaluată la 3 1/2 milioane franci elveţieni. Un Nicolae-cu degetul în 
gură, o Elisabetă aprigă cum e — urlă și protestează şi cer ca toate „do- 
naţiile“ primite de Ileana să fie „raportate“ la succesiune. 

Cu Branul, chestiunea e și mai complicată. Adică cum: după moar- 
tea Ileanei, Branul să devină cuib de Habsburgi, în inima Ţării Româ- 
nești? De aia a dăruit-o orașul Brașov Reginei României? Are dreptate 
și Regele și cei care spun'că nu merge. : 


În ziua de'31 iulie a fost semnat la Salonic un tratat de neagresiune 
între Înțelegerea Balcanică şi Bulgaria. Tratatul a fost semnat de d.d. 
Metaxas, președintele în exerciţiu al Înţelegerii şi Kiosseivanov, pri- 
mul ministru bulgar. Au fost de față și miniștrii României, Iugoslaviei 
și Turciei acreditaţi la Atena. După semnare, diferiţii Talleyranzi bal- 
canici au schimbat telegrame ditirambice între ei, cum schimbă cucoa- 
nele cercurile colorate în jocul graţiilor. : ; 

Prin acest tratat, Puterile Înţelegerii Balcanice recunosc Bulgariei 
dreptul de înarmare, drept pe care Bulgaria și l-a luat de mult. Un petic 
de hârtie care nu schimbă şi nu întăreşte nimic, dar care nu face nici 
rău, și permite diplomaților caraghioși să bată toba succeselor lor. 

Undeva pe graniţa dintre Manciuko și China, rușii şi japonezii s-au 
încăierat serios. e : 

Să fie începtul unui război ruso-japonez? 

Avocatul Bobulescu a telefonat lui Filip, pe când era la mine, „că s-a 
făcut“. Ce „s-a făcut“? S-a făcut împrumutul la Banca Naţională, ca să 
se salveze moara Violatos de la Brăila, o afacere despre care am vorbit 
deja în aceste Însemnări. Împrumutul a fost făcut mulțumită interven- 
tiei lui Urdăreanu pe lângă Mitiţă Constantinescu. Domnul Urdăreanu 
a înghiţit un şpert de 1:700 000 lei. Cât o fi dat dintr-însul lui Mitiţă? 
Aş paria că n-a dat nimic. . l : È l ; 


Trixi Mironescu, văr bun cu „prințesa“ Mavrocordat (Jeana) născu- 
tă Pop-Bragadiru, ne povestea un capitol interesant din viaţa lui Urdă- 
reanu, înainte de a ajunge la mărimi. Era ofiţer de cavalerie şi-şi com- 
plecta veniturile cu beneficiile crupei la Automobil-Club și cu ce „pl- 

ca“ de la dame. Într-o vară şi-a luat un concediu mai lung şi a plecat la 
Paris cu Prinţesa Pop-Mavrocordat, pe atunci d-na Romalo, soția feri- 
citului- Nindi., Se vede că la Paris a cerut prea multe parale damei, şi a- 
ceasta plictisită, fie din acest motiv, fie din altul, a dat drumul „căpita- 
nului“. Acesta, găsindu-se fără resurse pe trotuarele Parisului a intrat la 
Cinematograf unde a făcut parte din „figuraţia mondenă“. „Turnarea“ 
filmelor a ars ochii tânărului Şalău, şi multă vreme a fost silit să poarte 
ochelari negrii, ca să-şi repare retina... 

Se vede că i-au rămas totuşi amintiri bune de la capricioasa prin- 
ţesă, căci acum în urmă când era să fie arestată din cauza legăturilor ei 
cu Garda de Fier, a scăpat-o dânsul de ororile pușcăriei.. . 


3 august. Ziarele de azi-dimineaţă ne anunţă „deschiderea“ oficială 
a succesiunii Reginei Maria. Conform Statutului Casei Regale, succe- 
siunea va fi deschisă în faţa Curţii de Apel din București care va hotărî 
punerea în posesie a fiecărui moștenitor și va proceda la împărţirea a- 
verii rămase. Cu inventarul succesiunii a fost însărcinat consilierul Va- 
sile Teodorescu. E ciudat că s-a așteptat atât pentru sesizarea Justiţiei. 
Să nu fi fost moștenitorii de acord asupra „aranjării“ testamentelor şi 


‘asupra dispozițiilor defunctei Sale Majestăţi? 


În legătură cu armonia care domnește între fraţi şi surori trebuie pu- 
să o scurtă apariţie a Elisabetei și a Marioarei, alaltăieri, luni, la Sinaia. 
Sosite la amiază cu un vagon special agăţat de trenul tuturor murito- 
rilor, simpaticele zâne cu înfățișare de rândășoaice, au stat până seara 
şi s-au înapoiat la București. Probabil că veniseră ca să mai scotoceas- 
că prin sertarăle și prin dulapurile Reginei... 

Şi Elena Perticari a primit un Breitschwantz cu guler de vulpe ar- 
gintie, dar pe când mantaua Irinei Procopiu e neagră, a Elenei e cenu- 
şie. Se vede că Regina avea o colecție de mantale în Breitschwaniz, 
căci nu se poate să nu fi lăsat şi una d-nei Mavrodi, care. iarna, se 
plimbă goală. 

De biata Regină au ajuns să-și bată joc și proșştii și genialii. Prostul 
de la Bod (Staţiunea de radiofonie), vorbind despre activitatea Reginei 
în timpul războiului și de vizitele ei la spitale a adăugat, ca un ecou de 
la Ceţofănești: < o 

„Majestatea Sa trecea din pat în pat...“ Toţi cei care au ascultat la 
radio au fost indifiiăţi. Genialul a fost Iorga, care tot la radio, făcând 
un călduros apel pentru ridicarea unei mănăstiri la Bicaz, a închinat-o 
„Maicii Domnului și a tuturor mângăierilor“! 

Pe când în Europa toate coardele se destind, în Asia, și mai ales în 
Extremul-Orient, pare că se întind. Incidentul de la granița Manciuko- 
ului ia proporţii și deși se pare că nici-Rusia nici Japonia nu vor să îm- 
pingă lucrurile prea departe, localnicii se atacă de o parte şi de alta cu 
înverșunare, cu tunuri și cu aeroplane, așa încât ar putea rezulta război. 
În Palestina atentatele, omorurile și toate dezordinele continuă şi vor 
cere autorităţilor britanice eforturi din ce în ce mai mari. Ideea sio- 
nistă, cu colonizarea evreiască în Palestina pare serios compromisă. 


Ziarele străine, cele din Apus mai cu seamă comentează în mod fa- 
vorabil încheierea tratatului balcanic de neagresiune. A făcut şi Com- 
nen declaraţii în această privință, bineînţeles fără nici o importanţă. 


Tot Bucureștiul zbârnâie de zvonurile unei iminente schimbări gu- 
vernamentale, ca pe vremea domniei politiciânismului. Unii afirmă că 
Patriarhul e atins de o boală de sânge pernicioasă şi că nu mai poate sta, 
și că în locul său va veni Vaida (!), Văitoianu (!!) sau eu (!!!) Eu, natu- 
ral, nu știu nimic despre așa ceva. Alţii spun că pleacă Comnen (ca am- 
basador la Ankara) și că în locul lui va fi numit Franasovici, sau eu (!!) 

„— că vor mai fi schimbaţi și alți miniștri. Şi fiecare înlocuiește pe cel 
care îi'stă în nas. În realitate, cred că nu va fi încă multă vreme nici o 
“schimbare. Chiar Cancicov pare a fi mai bine şi la Finanţe se spune că 
își va relua postul la 15 august. 

Întâlnit ieri pe Grigorcea care mi-a spus că l-a primit Regele în au- 
dienţă și că a putut să se scape de guvernatoratul Bucovinei. Rămâne la 
Londra. 


Adina Woroniecka a terorizat lumea (de la Palat) la înmormântarea 
Reginei Maria și a pretins să asiste la toate ceremoniile în calitate de 
damă a Palatului, calitate pe care a pierdut-o căsătorindu-se cu un stră- 
in. ln ziua slujbei de la Palat, a intrat cu forţa și s-a așezat în rândurile 
damelor de onoare. Ce bizară și sinistră ambianță... 


4 august. Ce nu s-a mai întâmplat în țara românească: trei magis- 
trați (preşedinţi și membri la Curte) au fost destituiţi pentru matrapaz- 
lâcurile pe care le-au săvârşit, cu motivele publicate la Monitorul Ofi- 
cial. Unul din ei, Suruceanu, îmi era cunoscut ca pungaș de ani şi ani 
de zile și n-am putut niciodată să obţin cea mai mică sancţiune a fap- 
telor sale. Măsura luată e foarte bună — numai că, pe când acești trei 

pungași sunt dați afară din magistratură, alţii sunt înaintați în locurile ce- 
le mai de seamă (cazul Liciu, numit prim-preşedinte la Curtea de Apel 
din Bucureşti, de pildă). Ar trebui mai multă unitate, în conceptia mă- 
surilor ce se iau la Justiţie. Și aiurea de altminteri. i 


Mussolini s-a declarat împotriva gulerului şi cravatei, la bărbați. 
Dânsul pretinde, cu drept cuvânt, că gulerul și cravata strâng gâtul, 
împiedică circulația și congestionează creierul — consecință: o scădere 
a puterii de gândire. Se pune însă întrebarea: au nevoie regimurile to- 
talitare de un plus de putere de gândire? Se pare că Mussolini a rezol- 
vat problema afirmativ, căci Italia fascistă a şi început campania pentru 
suprimarea gulerului și cravatei. La această campanie s-au asociat şi 
Germania și Ungaria, cum era şi firesc. Vom avea de acum înainte gâ- 
tul fascist, liber — și gâtul democratic, strâns în legături! Încă o con- 
tradicţie în aplicarea principiilor de conștiință! 


Hulubei, un tânăr savant român care lucrează la Paris în laboratorul 
lui Perrin, a descoperit al 93-lea corp simplu ce vine să se încadreze în 
clasificarea lui Mendeleev. Hulubei e un învățat de mare merit, şi to- 
tuși n-a putut ajunge în ţara lui decât la situaţia de agregat în concediu 
(la Facultatea de Științe din Iași) și încă și asta numai prin încăpăţânata 
protecție a Regelui, pe când imbecili de tot soiul și de toate specialită- 
tile sunt numiţi profesori în fiecare zi. 

Deși străin, la Paris, Hulubei a ajuns directorul laboratorului profe- 
sorului Perrin, cel mai important laborator de fizică din Franța. Corpul 
descoperit de dânsul a primit numele de „Moldavium“. 


De ieri la amiază, un funcționar de la „Steaua Română“ (petrol) mi-a 
adus o scrisoare alarmată de la Mătăsaru, unul din directorii societăţii. 
Iată textul acestei scrisori: ei 
„Domnule Președinte, 

Avem onoarea a vă înștiința că ieri (4 august), la ora 10 1/2 s-au 
prezentat la Biroul nostru dl procuror Bunescu, jude-instructor Trisoni- 
mo (!); cu ajutorii săi, inspector general Luca de la Ministerul de Finan- 
te, însoțit de 4 funcționari, șeful Sigurantei Paximade, comisarul şef 
Borcea şi un număr de agenţi de poliţie. 

Numiţii au postăt agenţi la intrări, telefoane și birourile principale, 
după care s-au prezentat subsemnatului, cerându-i în vederea unei an- 
chete, să li se predea o serie întreagă de registre și de dosare de cores- 

pondenţă. Li s-au predat toate registrele oficiale şi semi-oficiale, în- 
cepând de la 1932 și până astăzi, în legătură cu exportul produselor, cu 
conturile-curente, registrele de casă, carnetele de cecuri, cifrul telegra- 
fic și un număr de 270 dosare corespondență. Simultan, aceeași opera- 
ție s-a efectuat la stațiunile noastre de export din Constanţa și Giurgiu. 

Nu cunoaștem precis motivul acestei măsuri drastice şi neobișnuite, 
mai ales faţă de o societate de talia și cu reputația „Stelei Române“. Ju- 
decând după registrele și dosarele ridicate, ar reieși că e în legătură cu 
devizele rezultând din exporturi, unde de altfel nu avem nimic a ne re- 
proșa. Eo 

Am pus în curent de acest lucru și pe di Creţeanul, şi aveam intenţia 
ca în prima zi a săptămânii viitoare să facem demersuri pentru restitui- 
rea registrelor pe anul. curent, a căror lipsă ne stânjenește activitatea. 
Vă vom ţine în curent cu mersul acestei afaceri“. 

Imi aduc aminte, că înainte de a intra eu la „Steaua“, a fost o ches- 
tiune de devize la această societate, împletită în afacerea Gross. Dar 
„Chestiunea“ s-a clasat și odată chiar, Osiceanu s-a lăudat cu rezultatul 
obţinut de dânsul în această afacere. 

Convingerea mea este că licheaua de Mitiţă. Constantinescu redes- 
chide această afacere numai ca să mă jignească pe mine, în calitatea 
mea de președinte al Societăţii — și a găsit în Victor Iamandi un com- 
plice complezent, căci nici ministrul Justiţiei nu poate să mă sufere de 
când am raportat Regelui câteva numiri scandaloase pe care le-a făcut. 

Mitiţă Constantinescu agitând fulgerele Justiţiei în faţa mea care l-am 
scăpat — din slăbiciune — de puşcărie, iată un spectacol neașteptat. A 
trebuit domnia Regelui Carol al II-lea ca să poată fi înscenat. Cui să 
reclami? Regelui? Nu te lasă Cenzura. Așa e când dictatura ajunge pe 
mâna pungașilor și canaliilor. i 


Numirea lui Silviu Dragomir ca Comisar al Minorităţilor a apărut în 
Monitor. Dl Comisar își va avea birourile în localul Camerei Deputa- 
ților. Cred că această numire e o greşeală. Situaţia noastră nu e compa- 
rabilă cu a Cehoslovaciei, și dăm nas, degeaba, minorităților. România 
e un Stat unitar și trebuie să rămână ca atare. 


Un punct bun pentru Guvern. A scăpat Oltenia de episcopul Varto- 
lomeu. Secătura își valorifica drepturile la pensie pe ziua de 1 noiem- 


! Membru în Comitetul de direcţie al „Stelei“ şi director general al Băncii Româ- 
neşti. 

brie 1940, iar până atunci va fi în stare de concediu. O locotenenţă e- 
piscopală va fi imediat înscăunată în eparhie, iar în toamna anului 1940 
se va alege noul episcop. Biserica oltenească a scăpat de un nebun. 


Prefectul Cameniţă a avut în ziua înmormântării Reginei Maria, la 
Curtea de Argeș, un conflict cu inspectorul de poliţie Botez, din Bucu- 
rești. Botez, care'pe vremuri era un funcționar model, s-a stricat de tot, 
şi bea. Ministerul de Interne l-a suspendat pe o lună. 

La Gura Boului (!) în judeţul Olt, perceptorul Ciulescu a fost des- 
coperit cu delapidări de mai multe milioane. A fost destituit și dat în 
judecată. Are și complici: mare este limba Boului, dar nu poate vorbi! 
Iată două acte care cinstesc Guvernul „de autoritate“. Păcat că mai sunt 
într-însul și lichele care nu fac decât să încurce lumea și lucrurile. 


Elena Perticari îmi spunea deunăzi că Citta Davila, nepotu-său, a 
trimis lui Victor Iamandi o telegramă de înjurături ca răspuns la inter- 
venţia făcută de Guvernul nostru, prin Thierry şi prin Cesianu, împo- 
triva unei naturalizări franceze a zisului Citta. Titulescu a fost mai stă- 
pân pe nervii săi. E şi mai inteligent. 

Tot Elena Perticari mai povestea că „un grup de prieteni“ din Wa- 
shington şi New York solicită pe Davila să se facă american. Cine n-are 
câţiva prieteni; chestiunea e câţi sunt? | 


Ziarele anunţă că pe lângă Facultatea de Litere din Szegedin s-ar fi 
creat o catedră de „Limba și Literatura Română“. Să nu se uite că Uni- 
versitatea din: Szegedin poartă titlul de „Universitatea din Kolosvar 
(Cluj) provizoriu instalată la Szegedin“., Noua catedră nu tinde proba- 
bil decât să. întărească această legătură cu ţinuturile locuite de vlahi. 
Titular al noii catedre ar fi un oarecare Vasile Sulca, sau Salca — un 
român maghiarizat. Mai sunt şi din aceştia... 


Farsa cu ieftinirea traiului continuă. După ce că preţurile în pieţele 
de provincie sunt prețuri de mizerie, autorităţile s-au năpustit și asupra 
lor. O să ajungă bieţii producători mai rău ca pe vremea zaverei. Şi 
birurile ciesc, şi-se încasează cu brutalitate... Crește însă și nemulțumi- 
rea, creşte grozav... 

i ia : Aee 

Ploile cad nebuneșteqi ele. La Breasta n-a plouat de 6 săptămâni și 

în toate zilele avem 34 la umbră, luate la ora 5 p.m. — iar ieri, pe 

drumul Radovanului (la 30 km de Breasta) fiică-mea n-a mai putut 
înainta cu automobilul din cauza ploii. În Brăila, în Pei în Vâlcea 
— plouă de rupe pământul, în Romanați s-a uscat de tot.. 


7 august. Se împlinesc 21 de ani de la luptele de la Mărăşeşti... 
cum trece timpul! Cine își mai aduce aminte, dintre cei care eram la 
Iași în 1917, de starea de nervi în care ne aflam! Era în joc toată soarta 
noastră — acum, fluierăm! 


În Anglia, pe toată coasta de Sud, în Franţa, spre Havre s-au dezlăn- 
tuit furtuni nemaipomenite, după zile de tropicală căldură. Pagubele se 
ridică la zeci de milioane de franci. Să nu ne mai plângem de căldura 
noastră. E cald, dar am scăpat < de catastrofe și de pagube. 


Japonia şi Rusia după ce s-au bătut bine pe graniță vor să se împace. 
Japonezii propun să se retragă de pe punctul contestat dar atât. Ruşii nu 
vor să audă de o schimbare a graniţei dintre Manciuko și Mongolia, 
graniţă pe care japonezii nu o recunosc. Dracul să-i ia! De s-ar putea 
nimici unii pe alții! 


Javra, din fruntea Miisterului Economiei Naţionale, pick-pocketul 
lui Alecu | Porcu, Constantinescu el însuşi, dar de duzină — „pune pe un 
salariat să mă ironizeze în oficiosul Guvernului România şi să atace în 
același timp „ă fond“ teoria libertăţii economice. Analfabeţii şi escrocii 
nu pot fi, natural, decât de partea ghelirurilor, adică a economiei diri- 
jate. Dirijate spre buzunarele lor. Din î înseși statisticile publicate de ei, 
rezultă că în iulie trecut, mai tot comerțul nostru s-a îndreptat către tări- 
le cu valută neconvertibilă (Germania ş şi Italia), că comerțul cu țările cu 
valută tare ne e din ce în ce mai nefavorabil. Balanța exportului și a 
importului, pentru Egipt spre pildă, a scăzut din 1936 şi până în 1938 
de la mai bine de un miliard în favoarea noastră, la vreo 50 de milioa- 
ne. Și așa cu Palestina, și așa cu Anglia. Și toate acestea sub dictatura 
economică a lui Mitiţă Constantinescu şi Costache Bursan.. 

Ce frumos i s-ar putea răspunde — dar nu se poate! Cenzura oprește 
orice articol. Dașcovici, secretarul general al Ministerului de Instruc- 
ție a vrut să scrie asupra „Orientărilor“ î în Argus, şi Cenzura i-a oprit ar- 
ticolul!! A reclamat la șeful său Călinescu care e și șeful Cenzurii și a- 
cesta, „sămânță de dictator“ „i-a răspuns! „Las-o încurcată!“ Şi când 
mă gândesc că același Dictachior mi-a promis să lase liberă discuţia î în 
jurul nenorocitelor „Orientări“, odioase lui Mitiţă, fiul spălătoresei! : 

Pe ce mâini a încăput țara românească! Nu e posibil să nu vină o re- 
acție, şi mi-e frică să nu fie fără milă! 


Din diferite judeţe din Regat (Vlașca, Vâlcea, Romanați) îmi vin 
veşti destul de sigure că Garda de Fier iar a ridicat capul și că propa- 
ganda legionară din om în om merge iar strună. Am ajuns să zic că e 
bine, căci dictatura polițistă, „à froid“, fără curent, nu face două parale. 
Numai cu coloneii hu poate nimeni modifica moralitatea unei tări. 


Statele Unite au mutat la Bucureşti centrala comercială oficială care 
funcţiona în Viena, pentru Europa Dunăreană, Dl Gardner Richardson, 
conducătorul ei, a și: sosit la București. Numai să nu-l pună Mitiţă pa- 
triotul pe fugă. 


La Instrucție, dl Armand a răscolit printr-un decret toată organizaţia 
învățământului primar şi secundar. O sumă de şcoli normale, de licee şi 
de gimnazii au fost suprimate. Deblocări în masă în corpul profesoral. 
Măsuri bune, dar de amănunt. Ceea ce se cere e o reclădire a întregului 
edificiu, pe alte planuri. Deocamdată se mai bagă în slujbă vreo 3 500 
de candidați — absolvenţi, care băteau trotuarul în faţa Ministerului. 
Tot măsuri de oportunitate! 

Pe de altă parte citesc că Ionescu-Siseşti, opincarul, a propus Consi- 
liului de Miniştrii adaptarea învățământului agricol la noile (?) necesi- 
tăţi. O să schimbe „pe ici pe colea ceva, fără să se atingă de părţile 
esențiale“, după formula lui Caragiale, pe care probabil că Ionescu- 
Sisești.nu l-a citit, căci nu figurează în biblioteca de la Hohenheim. 

Delicios: Conţescu (nenorocirea României în Comisia Dunării) a fost 
scos la pensie din gradul (?) de ministru plenipotențiar, dar menţinut 
mai departe reprezentant al României în cele două comisii internatio- 
nale ale Dunării! Altă boacănă a lui Comnen: pe lângă seria de tâmpiţi 
(Broșu, Condurache etc.) pe care i-a numit miniștrii plenipotențiări, 1ă- 
sând a o parte elemente și mai tinere — a mai înaintat acum și pe An- 
drei Popovici, un caraghios semi-smintit, care se plimbă vara cu palton 
și iarna cu pălărie de paie și pe care nici unul din ultimii miniștrii de 
Externe n-au vrut, nu să-l înainteze, dar nici măcar să-l întrebuințeze! 


Ghelmegeanu a„0bținut în fine capul lui Pitulescu, periculosul direc- 
tor al Poştelor,.prin anarhia pe care o semăna. A trebuit să fie greu, căci 
Pitulescu era omul Cocoanei. 

A apărut și decretul-lege pentru organizarea Curtilor Criminale. Ele 


vor începe să funcționeze în locul Curtilor cu jurati, la 15 septembrie. 


Cred că s-a făcut o greşeală instituindu-se o singură instanță pentru pro- 
cesele criminale, fără apel și numai cu recurs..Cu jurații puteau să se lip- 
sească inculpaţii de apel, căci erau mai totdeauna achitaţi, cu Curtile 
Criminale:nu va fi acelaşi lucru. 


Din cauza morţii Reginei Maria, serbarea Marinei care avea loc în 
fiecare an la 15 august, de Sfânta Maria mare, a fost amânată anul a- 
cesta la 8 septembrie, de Sfânta Maria mică. 


După ce s-au înșfăcat după toate regulile artei, după ce s-au bătut cu 
puștile, cu tunurile și cu aeroplanele, Japonia și Rusia au hotărât să se 
împace și să nu considere cele întâmplate decât ca un simplu incident 
de frontieră. Între asiatici toate sunt posibile... 


Ghelmegeanu n-a schimbat numai pe Pitulescu, a schimbat și legea 
de organizare aP.T.T.-ului. Noua lege e lungă; cine, afară de factorii po- 
ştali şi de demoazelele de la ghişee va avea oare vreme să o citească?. 


9 august. Filip îmi povesteşte că secretarul lui a petrecut câteva zile 
la Vlașca, la țară, la un prieten și că acolo mișcarea gardistă e mai ac- 
tivă ca oricând. Oamenii se întruneau noaptea, pe la unul sau pe la al- 
tul. Toţi ştiau că Căpitanul e la Doftana, dar că la primul semnal se vor 
scula toţi ȘI vor merge unde li se va-porunci.: 

Li 

Acelaşi lucru mi l-au spus și altii, mar ales cei de:prin Ardeal, din 
Bucovina şi din Nordul Moldovei. De când sunt aci la Breasta, eu ob- 
serv însă contrariul: nu se mai aude de propaganda și de Mişcarea Le- 
gionară. Bleg cum îl cunosc eu pe român, şi oportunist nu-mi vine să 
cred tot ce mi se spune. Se vor:agita poate vechile cadre gardiste, vor 
merge ei de la unii la alţii și vor șopti ei cine ştie ce la ureche, dar „co-- 
rentul“ a primit o lovitură de moarte. Se vor naște desigur curente noi, 
căci lumea e în bună parte nemulțumită de sărăcie și apăsată de bir, dar 
curentul gardist nu cred că va mai învia. Ce va fi Dumnezeu știe; tot ce 
putem prevede pentru moment e că o dictatură dată pe mâna lui Mitiţă 
Constantinescu, lui Armand Călinescu, lui Gavrilă Marinescu şi lui Can- 
cicov, nu poate sfârși bine. 


Radian a fost ieri pe la mine. Vine de la Bucureşti şi-mi aduce ştirea 
că Cenzura a dat ordinul ca nimic să nu se mai publice cu privire la 

Orientările Consiliului Economic. Pretextul: să nu se provoace pole- 
mici şi conflicte între două instituţii de Stat!!! Tiganul de Mitiţă e fu- 
rios fiindcă toată lumea a primit orientările noastre cu entuziasm și că 
se vede și el silit să ia unele măsuri în cadrul acestor orientări, având 
astfel aerul că execută programul nostru. Hotărât, publicarea Orientă- 
rilor a fost o lovitură reușită. Orice măsuri ar lua prin Cenzură împo- 
triva noastră, licheaua de la Banca Naţională se găsește într-o dilemă: 
ori face cum am spus noi, ori face prostii. 

Probabil că pizmaș şi prost cum e va face mai ales prostii. Valori- 
ficarea grâului e ratată. Producătorii stau cu marfa nevândută și prețu- 
rile, fictive, sunt mult sub cel fixat de 40 000 lei. 

Eu, în conflict cu acest căcat cu ochi, iată ce n-aş fi crezut nicio- 
dată! De ce m-o fi băgat Regele în această latrină? D-abia aştept să dau 
ochi cu el ca să-mi dau demisia din fruntea Consiliului Economic, creat 
de dânsul dar boicotat de Guvern. 


După ce au făcut propuneri de înţelegere rușilor, japonezii i-au ata- 
cat cu înverșunare; după ce au primit principiul negocierilor, rușii au 
contraatacat din nou pe japonezi. Ziarele anunţă că 100 de avioane 
rusești au bombardat fortul Ciang-Ku-Feng, și că ar fi cea mai mare 
acţiune aeronautică care s-a văzut până acum în Extremul Orient... 
Ruşii anunţă că au învins și izgonit pe japonezi de pe teritoriul pretins 
de Soviete, iar japonezii anunţă că au distrus 50 de tancuri sovietice și 
că ruşii au fost înfrânți... Poate să țină mult așa. 


Runcimann vrea să mute problema 'sudeților pe terenul economic. 
Industria. din regiunile germane ale Cehoslovaciei suferă mult. Prin 
credite raționale, printr-o organizare și o înviorare economică a țărilor 
bazinului dunărean, Runcimann crede că s-ar putea mult ameliora si- 
tuaţia. Presa franceză și engleză discută din nou ajutorarea acestor țări. 
E o discuţie cu care suntem obișnuiți, dar e probabil că fapte "nu vom 
vedea nici de data asta. : 


În legătură cu mișcarea gardistă: 

Mi se spune. că după „renegarea“ lui popa Christescu a fost primit 
de pristeni şi de familie cu indignare ş şi cu picioare în cur. Familia nici 
n-a vrut să-l primească: în casă. Văzându-se respins de toți și-a dat în 
fine seama de porcăria pe care a făcut-o, şi-a retractat renegarea şi s-a 
dus la Miercurea Ciucului să se reconstituie prizonier. Dar aci nu l-au 

primit foștii săi tovarăși în cercul lor, așa încât a fost redus să se insta- 
leze la... căpitanul de jandarmi, unde se află și acum! 

Cuvântul de ordine la gardiştii închiși sau cu domiciliul forţat e să 
nu solicite sub nici un cuvânt eliberarea lor, ci să sufere cu smerenie 
această încercare trimisă de Dumnezeu. Dar intervin pentru ei familii- 
le, cum a venit la mine tatăl lui Milcoveanu... 


Trancu-lași (Grigore) își dă din când în'când drumul în Universul. 


„ Scrie câte un articolaș zglobiu, citează pe Machiavelli şi pe Goethe, 


evocă pe Galileu şi pe Pârţotescu — face graţii ca un elefant pe o coar- 
dă întinsă, semnează (de la Marienbad, unde-și mai bate j joc şi de e- 
vrei), şi e încântat de dânsul, de ce scrie, de ceilalţi, de cei vii și de cei 
morţi. Contabil cu partitură (a pus pe rubrici pe Beethoven, pe Mozart, 
pe Wagner și pe Eminescu pe care-l ţine drept-un compozitor), aspiră 
la nemurire. Pretenţie exagerată chiar pentru un caraghios. 


Onorabili delegaţi ai Franţei, ai Angliei şi ai României s-au întrunit 
la Sinaia ca să revizuiască statutul gurilor Dunării în sensul cerut de 
drepturile suverane ale României pe amândouă malurile. 

În viața popoarelor ca și în viața oamenilor împrejurările sunt tot: 
ceea ce n-a putut face un Brătianu, un Sturdza, un Take Ionescu, un Ti- 
tulescu o face un simplu Petrescu, și încă un Petrescu-Comnen! 


11 august. Ziarele sosite ieri la Breasta publică „Regulamentul“ de 
funcționare al Comisariatului Minorităţilăr şi în același timp extrase 
din Legea Cultelor, din Codul de Procedură Penală, din Tratatul Mino- 
rităţilor (de la Trianon). Am citit „Regulamentul“ şi din conţinutul lui 
și din garnitura de texte ce-l însoțesc reiese clar intenția regimului de a 
aplica minorităţilor etnice și religioase un tratament perfect egal cu al 
elementului majoritar, adică românesc şi ortodox. Foarte bine — deşi 
ar fi de zis ceva asupra acestei dezgropări a Tratatului Minorităţilor şi a 
totalei nesocotiri a unui principiu esențial în structura morală a Statului 
nostru, și anume a aceluia că Statul nostru e un Stat unitar. De teamă să 
nu se întâmple și la noi ceva ce se întâmplă în Cehoslovacia (parcă ar fi 
cu putință, într-o situaţie atât de tii Guvernul românesc și-a 
dat poalele | peste cap.. 

Mă miră numai două lucruri: cum de s-a încredinţat executarea unui 
asemenea program, diametral opus programului Guvernului Goga de 
ilariantă memorie, tocmai unui om al lui Goga (Silviu Dragomir), — 

şi, cum se împacă aceste noi directive cu declaraţiile ultra-naţionaliste 
de până acum ale Guvernului și cu persecuțiile minoritarilor continuate 
în Barou sub imboldul escrocului de Micescu (marele protejat al regi- 
mului) ca și cu prigoana minoritarilor în toate funcţiile publice și până 
și în societăţile particulare? 


Între Măria Sa generalul Gavrilă Marinescu și bietul ministru de In- 
terne Armand Călinescu au fost ceva frecături în timpul din urmă din 
cauza inspectorului Botez, pedepsit de ministru (conflilctul cu prefec- 
tul de Argeș, colonel Cameniţă). Până în cele din urmă ministrul a tre- 
buit să dea înapoi, şi să ridice suspendarea lui Botez pe o lună. Pe acest 
Botez, Măria Sa Gavrilă îl scapă pentru a doua oară: i-a mai cerut odată 
capul Cancicov, dar tot în:zadar. 


Ieri pe la ora 7 mi-au telefonat de la Preşedinţia Consiliului că sâm- 
bătă 13, la orele 13 (urâtă coincidență!) sunt poftit la Palat (ca Consi- 
lier Regal) să asist la promulgarea solemnă a Legii administrative și la 
depunerea jurământului noilor guvernatori. După porcăria pe care mi-a 
făcut-o Mitiţă Constantinescu, cu Consiliul Economic şi cu „Steaua Ro- 
mână“ — şi după aceea pe care a săvârșit-o Armand Călinescu cu Cen- 
zura, fără ca Majestatea Sa să reacționeze — nu simt nici o nevoie să 
fac o politeţe regimului. Am răspuns prin urmare iaz refuz cate- 
goric și voi sta la Breasta. 


După ce s-au ucis ca câinii, zile întregi, pe granița Manciuko-ului, 
rușii și japonezii au încetat ostilitățile pe ziua de azi, ora 11 — urmând 
ca o comisie mixtă ruso-japoneză să stabilească definitiv granița. Dar 
ce contează vieţile omenești pe granițele Chinei! 


Imuabilul se mişcă: e vorba de o reformă a Sacrului colegiu al Car- 
dinalilor! După noul plan datorat inițiativei Papei, diferitele naţiuni ca- 
tolice vor fi reprezentate în Sacrul colegiu printr-un număr de cardinali 
proporţionali cu numărul credincioșilor din fiecare țară. În acest mod 
Papii aleși nu vor mai fi numai italieni. De 4 veacuri, toți Papii aleși au 


fost italieni. 


14 august. Polenia, care era membră semipermanentă în Consiliul 
Societăţii Naţiunilor (adică trebuia aleasă din 4 în 4 ani, sau așa ceva), 
a informat Secretariatul General de la Geneva că nu va mai candida 

anul acesta, când se împlinește termenul. Comunicatul | polonez adaugă 
că această renunțare la un loc în Consiliu nu înseamnă o retragere din 
S.D.N. Pare mai mult că Polonia vrea să forțeze mâna celorlalte Puteri 
ca să o proclame membră de drept. 

Președintele Tribunalului Hotin, o serie de profesori şi FA ietie 
nari au fost scoși din slujbă pentru abateri grave de la datoriile lor pro- 
fesionale. Hotelul Palace (Bulevard, colt cu Brezoianu) a fost închis 
din cauză de murdărie. Toate măsuri bune, și Guvernul trebuie felicitat. 
Dar cine va mătura din Guvern pe Mitiţă Constantinescu şi pe Victor 
Iamandi, pentru greșeli de aceeași natură? i 


Legea administrativă a fost promulgată, și jurământul guvernatori- 

lor luat — ieri la Palat în prezența Regelui. Au asistat: Guvernul, Curtea 

"şi Consilierii Regali, sau mai exact, aceștia din urmă ar fi trebuit să a- 

siste căci n-a fost prezent decât Tătărescu, inconsolabilul exoflisit care 

se tot vâră... Ce bine am făcut că nu m-am dus! Era să fiu caraghios în 
tovărăşia lui Guţă. 

Ceremonia a fost scurtă. Nu s-au făcut dea. Se vade că s-a re- 
nunfțat în ultimul moment, căci la Radio s-a anunţat vineri seara că. se 
va difuza tot, și nu s-a difuzat nimic... S-au citit decretele, au jurat ba- 
nabacii, Regele s-a întreţinut câteva minute cu cei prezenți şi totul a fost 
gata. 

Printre numiri o surpriză: Mihai Negruzzi tot a fost numit la laşi. Re- 
gretabil. Regele nu s-a lăsat. Şi mai regretabil. Cădere care urma să fie 
numit la lași după câte-mi spusese Călinescu, a fost numit la Galaţi (Du- 
nărea), iar Simian trecut la Chişinău (Nistru) — alopere dezastruoasă, 
căci Simian e o secătură. 

Ottescu a fost numit la Constanța (Mare). Numnire excelentă căci Ot- 
«tescu e bun organizator. Dacă i se vor da parale va face treabă de-a lun- 
gul litoralului și va pune regulă în anarhia care domnește acolo. Cele- 
lalte numiri sunt cele știute afară de Bucovina unde a fost desemnat 
Alexeanu, tânăr profesor universitar, princeput în legislaţie administra- 
tivă dar fără nici o experiență. 

Guvernatorii provinciilor au primit titulatura de „Rezidenţi Regali 
de "Ținuturi“. Au fost numiţi pe 6 ani. 

Secretari generali în fiecare ținut a fost numit câte un inspector ad- 
ministrativ. La București a fost numit Paul Goma, la Craiova Ilie Gă- 
nescu. 


ÎNSEMNĂRI ZILNICE, 1938 81 


Pe lângă altele nu mă pot împăca cu numele provinciilor: Bucegi(!!), 
Suceava, Prutul, Someșul, etc. Nume moarte pe lângă Ardeal, Basara- 
bia, Moldova, Bucovina etc. singure vii. Și apoi ciopârțirea vechilor 
ținuturi! Vor fi multe de schimbat cu vremea — dar bine că s-a făcut 
un N pas bun înainte. 


A plouat ş şi azi-noapte. Vreme scurtă, dar apă multă. Azi s-a răcorit 
bine şi bate vântul. Pare că va mai ploua. Cred că în tot cazul s-a ter- 
minat cu căldurile caniculare. 


S-a dat drumul la exportul porumbului, semn că ştirile despre recol- 
ta nouă nu sunt prea alarmante. Şi la noi, unde credeam că nu voi face 
nimic, cred că vom aduna cam jumătate din recolta anului trecut. 


Tănase a părăsit Cărăbușul și a plecat cu trupa lui la Constantino- 
pol. Mă întreb ce succes va putea avea stupida lui revistă, cu sărăcia ei 
de montare şi cu mediocritatea figuraţiei. M-au cărat într-o seară acolo 
și am fugit după primul act. Poate că va avea succes ia turci, fiindcă nu 
vor pricepe... 

În tot cazul e interesant că am ajuns și noi să organizăm turneuri ar- 
tistice în străinătate și cu Tănase... 

A murit, la Moscova, de moarte naturală Iacob Yurovski, fostul șef 
al Cekăi din Ecaterinsburg, asasinul care a ucis-cu mâna lui pe Ţarul 
Nicolae și pe 'Ţarevici. Se vede că dreptatea lui Dumnezeu nu există 


pentru Împărați... 


În Apusul Europei se semnalează din nou enervare pe chestiunea 
spaniolă. Acordul anglo- italian, semnat de 4 luni nu a putut încă fi pus 
în aplicare pentru că chestiunea prealabilă a retragerii voluntarilor n-a 
fost rezolvată în practică. Căci în teorie a fost rezolvată de Comisia de 
neintervenţie de la Londra, în care, toate Puterile au căzut d& acord. 
Propunerile Comisiei au fost transmise la Barcelona și la Burgos — 
dar pe când republicanii au răspuns imediat afirmativ, naționaliștii n-au 
dat până acum nici un răspuns, deși a trecut mai bine de o lună de când 
li s-a înmânat propunerea (la 6 iulie). Francezii şi englezii se arată foar- 
te enervaţi de această întârziere. La Paris se cere redeschiderea graniței 
către Spania, care-fusâse închisă îndată după hotărârea de la Londra ca 
un gest prevenitor faţă de această hotărâre.. 

Poate că naționaliștii prepară o lovitură pe front? 

e Sfânta Maria! Vântul de ieri a răcorit-aerul, e azi o zi 
splendidă şi sufletul meu e numai bucurie, căci Sfânta Maria îmi e-anul 
acesta particular de scumpă... l l 


Radian a fost ieri să mă vadă. Venea de la București, cu o sumă d 
havadișuri. Pe terenul economic nemulţumirea e mare şi toată lum 
înjură pe domnul Mitiţă. Mai sunt şi alte motive de nemulțumire i 
valabile, altele mai puţin. Radian a văzut pe Costică Angelescu c Sia 
spus că foarte bună e atitudinea mea de a nu discuta cu ase pi a 
tiunea cenzurării discuţiilor provocate de Orientările Consiliului Eco. 
nomic — și de a o rezerva pentru prima întâlnire cu Regele jg 

Angelescu a mai dat lui Radian care mi-a remis-o, o foaje a ziarului 
Podgoria în care textul chiar al Orientărilor a fost suprimat de Cenz i 
ră. Se vede că putoarea (vorbesc de Mitiţă) e aproape de fali să 
se dedea la asemenea excese. i i îi put 


m domnul profesor Iorga a fost sâmbătă în București, domnul 
pro si Iorga n-a asistat la ceremonia promulgării Legii administrati- 
Mr reg ja Iorga e supărat. Domnul profesor Iorga a adresat 

e Interne următoarea scrisorică, model de sti i 
e st Xă 
și de... perfidie: i A cil 
13 August 1938 
Scumpe Domnule dia 
Armand Călinescu, 
Li . N . s 
i Te felicit că ținând seamă și de sfaturi, care din partea mea nu ti-au 
ipsit şi mulțumirea de a-ți vedea realizat programul în ce priveşte-re- 
forma administrativă. i 
k Lipsa mea de la ceremonia de astăzi nu are acest motiv!. Cel ade- 
vărat se va lămuri de la sine la vremea sa. ee ui 
„Rugându-te să transmiţi și unde merge gândul meu?, aceleaşi fe- 
licitări, te asigur de cele mai bune sentimente. ate dece 
N. Iorga“ 


, Fapt e că Iorga e furios. Cu Propaganda are el ce are. Şi-a pus fiu- 
său Mircea gând rău, adică gând să pună mâna pe ea și pe mănoasele ei 
fonduri și asmute pe tată-său în acest scop. 


; Care motiv? 
Care gând? Să nu fie un gând ce cu greu s-ar putea tălmăci? 

Dar după câte mi-a raportat Radian din conversațiile sale de la Bu- 
cureşti, şi Vaida e furios, şi Tătărescu e supărat, şi e supărat şi doctorul 
Angelescu. Dar cine nu e supărat? Eu n-aş fi, dacă m-ar lăsa în pace... 


Norocul: 

Un avion al liniei Praga-Paris s-a prăbușit în Pădurea Neagră, cu 17 
persoane. Chelneriţa a fost proiectată în momentul aterizării într-un 
pom și a căzut de la 5 metri înălțime scăpând cu o mică rană la picior. 
Celelalte 16 persoane au fost carbonizate. Așa chelnăriță, mai rar! 


17 august. Guţă Tătărescu, cu nevasta și cu fata, au venit să deju- 
neze la Breasta. 

Tătărescu m-a pus după dejun în curent cu ce a găsit la București, un- 
de singur dintre Consilierii Regali, a asistat sâmbătă 13 la promulgarea 
Legii administrative şi la depunerea jurământului Rezidenţilor Regali. 

Absenta lui Iorga a fost motivată, în afară de alte 1 111 motive de ne- 
mulțumire, de faptul că n-a fost consultat pentru numirea Rezidenţilor 
Regali. Probabil că voia să plaseze pe generalul Schina, care de altmin- 
teri ar fi făcut poate mai bună figură ca Papp sau ca Hanzu. Şi 

Regele a fost vexat de faptul că așa de puţini Consilieri Regali — 
adică unul singur — au asistat la ceremonie (poate că Tătărescu spune 
așa ca să pună în valoare prezența sa) și că acest fapt, pe lângă altele l-ar 
fi hotărât să schimbe programul serbării care comporta la început trei 
cuvântări, din partea ministrului de Interne, din a Patriarhului cu obiș- 
nuita blagoslovire şi din a Regelui. Alte motive de schimbare a progra- 
mulii ar fi că Regele e cam supărat pe Călinescu intrat în luptă cu Ga- 
briel Marinescu pe chestiunea Siguranţei, astăzi încadrată de oamenii 
prefectului de poliţie, pe care Ministrul de Interne vrea să-l înlocuiască 
— şi în al doilea rând că își dă seama (cam târziu) că legea și numirile, 
astfel cum au fost făcute, ar putea da destul de mari decepții — așa 
încât Suveranul a preferat să-și ia cât mai puţine răspunderi personale. 

Ce se petrece în poliţii și la Siguranţă, spunea Tătărescu, e inadmi- 
sibil. Puse sub controlul şi comanda Jandarmeriei, Poliţia și Siguranţa 
au fost de fapt paralizate. Poliţia și Siguranța Statului pot fi asigurate 
de,către Jandarmerie — e un sistem. Să încredinţezi însă Siguranţa 
Statului Poliţiei civile dar sub ordinele Jandarmeriei, nu e admisibil. În 


- lupta care s-a deschis între Gavrilă Marinescu, protagonistul Poliţiei și 


Siguranţei și Armand Călinescu autorul subordonării acestora coman- 
damentelor de Jandarmerie se pare, cum era de așteptat, că Regele va 

lua partea lui Gavrilă. Până u Si - îi ă, adică 
ina m AN na alta, Siguran s-a pus în grevă, adică 
Cu Legea administrativă, Tătărescu crede a şti că Regele începe să-şi 

dea seama că adevărata formulă era descentralizarea Ministerului pe 
regiuni, iar nu centralizarea judeţelor la regiune, adică exact fanii) 
mea din 1921 şi 1932. D.d. Paul Negulescu și Călinescu, care au ur- 
mărit mai mult un succes de amor propriu căutând o formulă personală, 
decât binele obștesc, au răsturnat formula mea, şi Regele s-a lăsat ade- 
menit. Acum își dă seama că chestiunea e mai complicată decât credea 
In ce priveşte numirile însuși Majestatea Sa părea impresionată de as- 
pectul de decrepitudine a unora din noii numiţi (Martha, Gane Papp...) 

i Din ce a auzit din anturajul Regelui, căci cu Regele n-a vorbit decât 
câteva minute, Tătărescu crede a ști: l 

| 1) Că Regele e în plină stare de euforie şi consideră că toate mer 
bine — ceea ce dovedește, o spune şi Tătărescu, că e prost informat i 
= 2) Că nu se gândeşte să schimbe actualul Guvern. În această privin- 
tă Regele a schimbat chiar câteva vorbe cu Tătărescu întrebându-] dacă 
e și el de părere că Guvernul trebuie schimbat. Tătărescu ar fi răspuns: 
„Sire, pentru a Vă da părerea mea ar trebui să știu cu cine vreţi să-l în- 
locuiti!“ — răspuns la care Regele ar fi replicat: „Pentru câtva timp, 
mă gândesc la înlocuirea lui!“ E | Edi 

Tătărescu mi-a repetat și de data asta că, el Tătărescu nu vrea Gu- 

vernul, că are nevoie să se refacă un an, doi, trei — că e convins că Re- 
gele vrea să se organizeze partide în țară, dar mai târziu, și că dânsul și 
liberalii lui așteaptă cu răbdare să le revină timpul. Dar că cel care cere 
„imperiu“ cu violență şi nerăbdare e Vaida, care afirmă că numai el ar 
putea să o sfârșească cu Maniu. Căci Maniu devine amenințător, si în 
tot cazul plicticos. În ultimele ședințe pe care le-a ţinut cu. prietenii“ 
săi la Sovata s-a decis redactarea unui „Memorandum“ respectuos care 
va fi remis Majestății Sale la începutul lui septembrie. În acest memo- 
randum se vor aminti Regelui condițiile alipirii Transilvaniei, de la AJ- 
ba Iulia (democraţia, reprezentarea parlamentară, sufragiul universal!) 
ȘI se va cere Suveranului să reintre în cadrul angajamentelor luate (2) 
Memorandumul va fi foarte respectuos, dar va cere un răspuns pentru 
care se va fixa ca termen ziua de 1 Decembrie, a 20-a aniversare a Uni- 
rii Ardealului cu Patria Mamă. Dacă până la acea dată Regele nu va fi 
dat un răspuns satisfăcător, domnii doctori din jurul domnului Maniu si 
d-sa în persoană vor celebra aniversarea aparte, cu gânduri întristate şi 
vor începe o serie de manifestări protestatare... Te pomeneşti că ame- 
nințările lui Maniu prind şi că Regele cheamă pe Vaida ca pe un Sf. Mi- 


. 


ÎNSEMNĂRI ZILNICE, 1938 85 


hai, ca să răpună Balaurul! Tătărescu povestea și nu-mi venea a crede. 
Am spus lui Guţă: „Eu unul n-am nimic împotriva lui Vaida, cu două con- 
diţii: să-nu bage nici un vaidist în Guvern și să-şi lase zăpăceala acasă!“ 

Ce noroc că nu sunt și eu candidat la Guvern! Mulţumesc lui Dum- 
nezeu că m-a păzit de aşa ceva. 

Despre situaţia economică, Tătărescu mi-a vorbit în termeni foarte 
negri. Nu se face nici o tranzacție. Pentru moment încasările indirecte- 
lor merg, pe baza încheierilor comerciale mai vechi, dar ce va fi peste 
câteva luni când se va repercuta neantul afacerilor de azi? Până și Mi- 
tiță Constantinescu i-a părut foarte îngrijorat şi abătut. A avut impresia 
că idiotul bate în retragere, cu intransigența lui valutară! l 

„În Guvern“ — şi cu asta a terminat Tătărescu informațiile sale — 
„se mănâncă unii pe alţii și se învinuiesc reciproc. Un lucru este cert: 
nu există nici în embrion acea coordonare a eforturilor pe care a ur- 
mărit-o Regele“. 

Păcat că se pierd atâtea posibilități de a se face ce trebuie! 


Alarmă în toată presa democratică: Germania a mobilizat un milion 
de oameni în scop de: manevre! Mai întâi o fi? Și apoi manevre nu în- 
seamnă încă război. E probabil o presiune morală pe care Hitler o în- 
cearcă asupra Guvernului din Praga. 


18 august. Aneta Vorvoreanu, văduva lui Goguleţ, îmi povestește 
că în fruntea cooperaţiei la Corabia a fost numit un anume Aspră cu- 
noscut în tot Romanaţiul ca potlogar. Aspră s-a grăbit să ia ca ajutor, și 
să trimită la Constanţa pentru recepționarea grânelor cumpărate în 
județ, pe un bandit din Rusănești (moșia Anetei), bandit pe care cu opt 
zile înainte îl căutau jandarmii ca să-l aresteze... 

Regim de asanare administrativă, nu e vorbă! Cum putea să fie alt- 
fel sub zodia lui Mitiţă Constantinescu? ; 


Guvernul Nigrin, din Barcelona, a demisionat, apoi s-a mărginit la o 
remaniere. Fapt divers de importanță locală, care dovedește totuşi „că 
nu merge“. sd 


"Abatele Hlinka, şeful populist slovac, adică al slovacilor autono- 
mişti. din Cehoslovacia, a murit după o lungă boală. În stare de boală 
acută şi-a lăsat întreaga lui ţară, la căpătâiul căreia doctorul Runcimann 
caută și nu găsește paleative. is ; 

Presa italiană comentează pe larg măsurile luate de Guvernul nostru 


cu privire la minorităţi (crearea Comisariatului general şi Statutul său 
de funcţionare), laudă iniţiativa luată fără să fim siliţi de nimeni şi ne 


dă în exemplu altor țări. Din partea unui Stat naţionalist totalitar, ase- 
menea laude sunt cel puţin ciudate. Să fi făcut progrese Direcţia Ge- 
nerală a Propagandei noastre, sau dl-Mitiţă minoritarul pe veci să-i fi 
pus lirete la dispoziţie? l 


Din tot ce se scrie reiese că manevrele: germane au fost mai mult un 
exercițiu de mobilizare generală, decât adevărate manevre. Exercitiu 
făcând parte din politica de intimidare scumpă lui Hitler. De data asta 
pare să fi dat greș însă, fiindcă a provocat imediata replică de solida- 
rizare a Statelor Unite cu democraţiile apusene. Secretarul de Stat Hull 
în discursul său a fost foarte categoric... i 
„În aceeași ordine de idei, a politicii de intimidare trebuie încadrată 
şi crearea a 8 legiuni de germani sudeți organizate pe teritoriul german 
după modelul celor austriece care au funcționat atâţia ani tot pe acest 
teritoriu. l : 

Legiunile sudete au fost puse sub comanda unui anumit Krebs, nu- 
me simbolic pentru o eventuală dare înapoi..... iu: 

La Berlin a sosit generalul Vuillemin, șeful de Stat Major al Avia- 
tiei franceze și a fost primit de Stat-Majorul german al Aerului cu mul- 
tă politeţe, chiar cu căldură. Vuillemin a depus o coroană la mormântul 
soldatului necunoscut, iar presa germană scrie asupra lui şi asupra vizi- 
tei sale, articole elogioase. ina ară 


Filip, sosit de la București, a văzut pe Osiceanu, înapoiat de câteva 
zile din străinătate. Acesta i-a spus că descinderea de la „Steaua Româ- 
nă“ a fost provocată de un denunţ al lui Valjean care e apărătorul lui 
Gross. Gross pretinde că ar fi operat şi pentru „Steaua Română“... Osi- 
ceanu însă afirmă că Steaua n-are nimic să-și reproșeze în operaţiile ei. 
Dea Dumnezeu să fie așa. Hotărârea mea de a nu interveni până nu se 
va fi terminat ancheta judiciară e mai justificată decât oricând. Nu pot 
eu lua partea celor care au călcat legea, dacă s-ar găsi dintre aceștia. 


Delegații sudeţilor au declinat propunerile.Guvernului cehoslovac 
socotindu-le insuficiente. Runcimann dă din colţ în colt. Problema se 
complică din ce în ce, situaţia în Cehoslovacia devine tot mai precară. 
Rămân totuși convins că la război nu se va ajunge. A 


. 

20 august. Tot același cântec: Nemţii cer în Cehoslovacia egalitate 
de drepturi pentru minoritarii lor, iar în Austria curăţă toate instituțiile 
„de elementele neomogene față de crezul naţional-socialist“. Lumea nu 
se schimbă. l ` 


Amicul Roosevelt a mai tras un discurs senzațional-cu prilejul inau- 
gurării unui pod care uneşte Canada cu Statele Unite. Senzaţional, fiind- 
că pentru prima dată întinde aplicarea teoriei lui Monroe şi asupra do- 
minionului britanic din Nordul Americii și fiindcă confirmă declarați- 
ile lui Hull privitoare la o eventuală cooperare a Statelor Unite cu An- 
glia şi cu Franţa în cazul tulburării păcii de către Statele totalitare. În 
Anglia, prima parte a discursului a fost înghițită de hatârul celei de a 
doua. În Italia, discursul a impresionat, și presa italiană, recunoscând 
importanţa lui, afirmă că Italia şi Germania sunt cele mai pacifice State 
din lume. l 


Rezidenţii Regali sunt pretutindeni înscăunati cu alai. Patriarhul în 
persoană, însoţit de Armand Călinescu, procedează la instalarea lor. 
Discursuri, banchete, preaslăvirea Regelui — tot dichisul. S-a început 
cu cele 3 provincii din Ardeal — săptămâna asta vine și rândul Ol- 


teniei. 


22 august. leri am fost la dejun la Tătărescu, la Poiana. O culă refă- 
cută cu gust, mobilată simplu cu vechi scoarțe românești și cu mobile 
fără pretenţie dar în stilul potrivit cu zidurile; alături o casă de lemn cu 
un cerdac şi trei odăi — şi acestea în stil vechi românesc, cu profun- 
ziune de scoarţe și icoane. În jur o bucată de grădină înflorită. De sus, 
din pridvor, o vedere întinsă până la munţi care se zăresc în depărtare. 
Mi se vorbise de milioane cheltuite, de „palat“, de un lux obraznic. Câ- 
tă exagerare şi câtă clevetire şi în lumea noastră! Instalaţia lui:Tătăres- 
cu la Poiana, e modestă, pentru posturile pe care le-a ocupat, pentru 
averea pe care a moștenit-o nevastă-sa și pentru banii care a putut să-i 
agonisească. i 
__ La masă erau şi G.N. Cantacuzino arhitectul, prietenul lui George 
Brătianu, trecut acum pare-se la Tătărescu și o doamnă Miliţa Petrașcu, 
sculptoriţă și pictoriță, după câte mi s-au spus, împreună cu soţul ei, un 
fel de istovit carefancţionează la Radio şi e fiul defunctului general 
Petrașcu, fostul şef de Stat Major al lui tată-meu, la Corpul I. D-na Mi- 
liţa e autoarea monumentului Ecaterinei Teodoroiu, din Târgu Jiu și a 

altor obiecte de artă fără importanță: Tătăreştii, care „se ambalează u- 
şor“ fac mare caz de dânsa. z 3 s: 
Mai a venit acolo și un țăran chiabur, Albulescu, de la Runc şi mai 


veniseră la Tătărescu și alții, în zilele precedente. Atmosfera nu e bună, 


se strică pe zi ce trece. Gorjenii au o exprimare foarte plastică ca să de- 
finească regimul; ei zic: „De când se făcură ai dracului“! Cine? Toti si 
nimeni! Fapt e că prea s-au pus coloneii cu miliția pe dânşii, şi s-au pus 
prostește, adică fără mare folos obştesc în compensaţia eforturilor ce- 
rute. Ieri pe tot drumul, de la Breasta la Poiana oamenii erau pretutin- 
deni scoși la săpatul șanțurilor șoselei, deși era duminică. E o greșeală 
să scoţi oamenii la muncă duminica și e altă greșeală să sapi şanţuri cu 
ei. Mania șanțurilor e o manie românească. Numai la noi își închipuie 
oamenii că dacă au săpat două şanţuri au făcut sau au reparat un drum! 
"Țăranii nu văd nici un folos de pe urma muncii lor. E ca şi cu ofen- 
siva sanitară: se cheltuiesc milioane ca să se facă latrine în toate curtile 
dar nimeni nu învaţă lumea să se cace în ele. Trenuri sanitare se opresc 
prin gări, jandarmii adună țiganii din vecinătate și li se dă la fiecare 
câte o baie — după care scăldatul se întoarce la murdăria lui! Rapoarte 
plictiseală, pisălogeală și rezultatul nul! l i 
Dar nu atât asta îndepărtează poporul de regim. Poporul a primit no- 
ul regim cu bucurie și încredere, în nădejdea că li se va ușura soarta 
că atâția bani care intrau în buzunarele coțcarilor şi politicienilor vor 
rămâne în ale lui. În loc de ușurare a dat de îngreunare; birurile s-au în- 
mulțit, executările fiscale şi executările creditorilor s-au întețit. Lumea 
nu e mulțumită și nemulțumirea creşte din ce în ce... Politica nu se 
poate face numai cu ucenici, cu proști, cu Qameni de rea credință... 


„De la Tătărescu m-am înapoiat la Breasta prin Horezu, Măldăreşti 
Băbeni, Drăgășani. Nu mai fusesem la Măldărești dinainte de război şi 
uitasem amănuntele locului. Ca priveliște e un colț minunat, mult mai 
frumos ca Poiana lui Tătărescu, căci e aproape de munti. Şi localitatea 


însăşi, împădurită, cu vilele ei (câteva frumoase, în afară de culele Du“ 
ca și Greceanu) e veselă și dă impresia unui colţ din Tirol. Nadia Duca ` 


a aranjat și dânsa cu mult gust cula și casa din faţa ei, precum și curtea 
şi grădina. E frumos, frumos! i i 

Și Horezu (târgul) a făcut mari progrese de când n-am mai fost aco- 
lo. S-au construit enorm de multe vile, s-au curăţit şi pavat străzile. Ho- 
rezu a devenit o adevărată staţiune climaterică şi oficiul de turism ar tre- 
bui să clădească acolo un hotel. 

Şoselele sunt excelente, în Gorj ca şi în Vâlcea, dar. mai ales în Vâl- 
cea. Prăfuite însă, căci n-a plouat nici acolo de mult. 

Conferinţa de la Sinaia a ajuns la sfârșitul lucrărilor ei și la o înche- 
iere satisfăcătoare pentru noi, căci ne-a redat întreaga suveranitate asu- 
pra gurilor Dunării. Comisia Europeană, căreia nu s-au lăsat decât câ- 
teva atribuţii de formă, a fost totuși conservată. Mă întreb pentru ce? 
Probabil ca să nu ceară şi Germania dizolvarea Comisiei Riveranilor, 
sau mai bine zis să nu persiste în cererea ei, căci de cerut a cerut-o. 

Rezultatele de la Sinaia pot fi considerate ca satisfăcătoare. În curând 
vor dispare şi ultimele urme ale Comisiei. Probabil că odată cu Conţescu! 


În Palestina mișcarea revoluţionară a arabilor face progrese neaș- 
teptate şi va da de furcă englezilor. Arabii au cucerit orașul Hebron și 
au măcelărit pe evrei. La Nurchem au pus mâna pe pușcărie și au dat 
drumul tuturor deţinuţilor! 


„Ziarele publică pe numeroase coloane noua lege a organizării Ma- 
gistraturii. Prea multe legi. Legi peste legi! Lumea se întreabă pentru 
ce s-a schimbat regimul parlamentar. Se fabrică legile cu aceeași ușu- 
rință ca sub acesta și se aplică mai rău. Au început oamenii să spună: 
„parcă mai bine era înainte!“ Ceea ce e un semn de mare deznădejde! 


23 august. Conferinţa trimestrială a Micii Înţelegeri, la Bled (lu- 
goslavia) cade cam rău, cu toate cele ce se petrec în Cehoslovacia... O 
nouă ocazie pentru afirmarea solidarităţii etc. etc. (șablonul cunoscut, 
pe care nimeni nu-l mai ia în serios). Pentru gogoşile ce se vor debita la 
Bled amicul Comnen (Petrescu) e un farsor bineînţeles. Jurnalele noas- 
tre anunţă pompos „a 14 întrunire a Presei Micii Antante“. Vai de ea! ` 


Sic tranzit: ; 

Ziarele de azi-dimineață anunță desărcinarea d-lui Dimăncescu din 
toate atribuţiile ce i se dase prin Înaltul Decret nr. ... şi încadrarea sa 
din nou în corpul consilierilor de Presă de pe lângă Ministerul de Ex- 
terne, „în locul vacant“ (presupus al lui Boncescu, la' Washington?). 
Informaţia nu e însoţită de nici un comentariu. Va să zică l-a mâncat 
Titeanu pe Dimăncescu. Dar pe Titeanu cine-l va mânca? 

În Austria s-a promulgat o lege pentru judecarea miniștrilor federali 
„care au activat împotriva intereselor poporului“ (!!!) — așa încât Sus- 
chnigg şi colegii săi vor putea în fine fi daţi în judecată și condamnați 
la*pierderea cetăţeniei (avem și noi imitatorii noștri „et non des moin- 
dres!“ şi la confiscarea eventuală a averii. Ce sinistră farsă! 

atât, 

Ramadier şi Frossard, miniștrii socialişti independenţi în Cabinetul 

Daladier au dat demisia din cauza judecății severe pe care primul mi- 

nistru şi-a permis-o asupra unor legi de o demagogie prea pronunţată, 

ca Si pe celor 40 de ore de muncă. Miniştrii demisionati vor fi înlo- 

cuiţi prin De Monzie și altul. Dar ce se face Frontul ar, i i 
uiţi prin De S A opular, id 

și voturile lui? ă iei î d a 


A După aproape două luni Franco a răspuns propunerilor de la Lon- 
ra. Primeşte retragerea voluntarilor în condiţiile cerute, dar cere la 
rândul său recunoașterea prealabilă de beligerant pentru Spania naţio- 


nalistă ca și pentru ce bolșevică. La Londra „se examinează“ răspunsul 
generalului. 


Horthy cu dama au sosit în Germania și.botează vase de război la 
Kiel. Primirea n-a fost excesiv de glorioasă. La Paris şi Londra sunt 
totuși temeri de o înfeudare a Ungariei faţă de Germania. Mai ales dacă 
cele două mari Puteri democratice vor continua să nu facă nimic în fa- 
voarea Statelor Dunărene... ci. 


24 august. Citesc comunicatul de la Bled. „Le morceau de râsis- 
tance“ este un început de înţelegere între Ungaria și țările Micii Înţele- 
geri. Mare bucurie că Ungaria a tratat cu „Mica Înţelegere“ Și nu cu fie- 
care țară în parte: există sau mai exact, mai există prin urmare Mica În- 
țelegere. .. Acord de principii din care văd ce câştigă Ungaria (liberta- 
tea de: înarmare, pe care și-o luase deja de altminteri, dar care se vede 
în fine confirmată), dar nu văd ce câștigă ceilalți... 

Apoi o mărturisire a neputinței Genevei... 

In fine, bine cunoscuta soliditate și solidaritate a Înţelegerii... 

Solidaritatea este însă imediat compromisă prin faptul că s-a hotărât 
ra de Ambasade între România şi Iugoslavia, dar Cehoslovacia a 
a era și op e fi fost şi comic, în starea în care se află să mai 

Comunicatul ar vrea să fie senzațional de dragul lui Krofta (ptiu!) 
— dar nu parvine. . 

Demisia celor doi miniştrii socialiști francezi a fost provocată prin 
declaraţia categorică a lui Daladier că va suprima săptămâna de 40 de 
ore. „Il y va de la défense de la France“ ar fi declarat primul ministru 
francez. Bine, dar ce va zice Juhaux? 


Din închisoarea militară de la Jilava au evadat cei doi asasini ai ban- 
cherului Goldschlăger. Pare de necrezut, dar s-a întâmplat. 


. 


- e-i țărâna ușoară! 

. 2 august. Smintiță Constantinescu nu mai cântă din trompetă. A 
amuţit. Valorificarea grâului e un adevărat faliment. Nu se vinde ni- 
mic, pe nici un preţ şi agricultorii sunt disperaţi. Cooperativele n-au pa- 
rale şi cumpără cu ţârâita, cu 1/2 de vagon, şi sub 4 000 lei. Nu se vinde 
decât la tobă de agenţii percepției, terorizaţi şi ei cu destituirea, dacă nu 
încasează. Bine că e Cenzura, căci ce ar auzi Guvernul... l-ar trece 
pofta de petrecere cu instalarea „Rezidenţilor Regali!“ 

Că n-a reuşit Smintiță nu e atât vina lui, căci problema era și este 
grea. Vina lui e că a trompetat izbânda, înainte de a fi câștigat-o şi a- 
cum s-a făcut de rușine. 


Regulamentul Consiliului Superior Economic (îl uitasem!) a apărut 
la Monitorul Oficial. Se vede că l-a reţinut până acum dobitocul din 
fruntea Ministerului Economiei Naţionale, dar că până în cele din urmă 
n-a avut încotro şi a trebuit să-i dea drumul. Nu văd momentul să mă 
scap de beleaua pe care mi-am luate-o în spinare... 


Antoine Bibesco și soția sa Elisabeth au venit să dejuneze azi la 
Breasta. S-au anunţat pentru ora 1 și au venit la ora 2... Agreabil. M-au 
obosit, vorbesc întruna, mai ales dânsa și e teribil de pretențioasă, fără 
să aibă pentru ce. Am aflat de la ei că Elisa Boxshall, fata lui Barbu Știr- 
bei divorţează ca să ia pe Alexandru Creţeanu, văru-său. De ce nu s-or 
fi gândit mai înainte, înainte de a se căsători fiecare cu altul şi cu alta? 


26 august. După o ştire publicată în Universul, Grigore Filipescu a 
murit la Geneva. Era deja din martie, când am fost să-l văd, un om 
mort. Moare cam la vârsta lui tată-său, pe care s-ar părea că a vrut să-l 
imite până în ultima clipă. 

Grigore Filipescu nu poate fi ţinut răspunzător nici de jumătate din 
năzbâtiile și din lichelismele pe care le-a săvârșit în viaţa lui: de vină a 
fost sifilisul, teribil, pe care l-a moştenit de la tată-său, şi care-l răpune 
astăzi în floarea vârstei. l 

Eu i-am iertat de mult toate porcăriile pe care le-a scris împotriva 
mea ca și toate intrigile pe care le-a ţesut împotriva politicii mele... Fi- 


'Tărăboi mare la Paris în jurul săptămânii de 40 de ore și a declara- 
ţiilor lui Daladi&i Ziarele nici nu se mai ocupă de altceva. Radicalii s-au 
solidarizat cu primul ministru — socialiștii din contră, adoptă o atitu- 
dine ostilă. O criză de Guvern nu e exclusă. 

„La Londra, Europa Centrală (inclusiv Cehoslovacia) e la ordinea zi- 
lei: prin urmare nu se va face nimic! ea ae Fe udă 


7 28 august. Şederea mea la Breasta a fost scurtă anul acesta: abia 3 
săptămâni. Mi-a mâncat Consiliul Economic tot iulie, bată-l focul! 
Alaltăieri seara, vineri, m-am înapoiat la București. n 

„Ieri am fost la Curtea de Argeș, parastasul de 40 de zile pentru Re- 
gina Maria. Au participat: Regele, Consilierii Regali (Văitoianu, Tătă- 
dal cu mine), Guvernul și Curtea (partea masculină). Zi caldă, ne- 

cută. i 


„La dus am avut o lungă conversaţie cu Patriarhul, i-am expus ches- 
tiunea cu Consiliul Economic și cu dl Mitiţă, nu de altceva decât ca să-mi 
fac formele, să nu se zică după ce voi trânti uşile, că n-am pus şi șeful 
Guvernului în curent, în prealabil, căci poate ar fi împăcat lucrurile. Şe- 
ful Guvernului (!!) mi s-a arătat un deplorabil şef de Guvern, ceea ce 
știam deja. Așa spre pildă, alaltăieri s-a parafat contractul de vânzare a 
40 000 de vagoane în Anglia (contract asupra căruia revin numaidecât) 
și primul ministru habar n-avea! l 

În conversaţia avută, Patriarhul, dacă nu s-a prea arătat în curent cu 

ce se întâmplă, a mărturisit că e plictisit până peste cap de năzbâtiile d-lor 
Mitiţă Constantinescu și Victor Iamandi şi în conflictul meu cu do- 
bitocul s-a declarat de perfect acord cu mine. „La belle jambe..., vor- 
ba francezului... ie 

„La înapoiere, conversaţie generală în vagonul restaurant, cu toţi mem- 
brii Guvernului inclusiv Patriarhul. Penibilă, ca nivel. Un Guvern de 
copii, de oameni fără maturitate și fără miez — aproape toţi. De la 
Armand Călinescu am aflat că Mișcarea Legionară a început iar. Prin 
foarte multe locuri se împart bilețele pătrate cu următoarele stihuri: 

„Ascultă numai trei cuvinte: | 

Garda merge înainte!“ 

O nouă prigoană împotriva gardiștilor va începe; Călinescu m-a lă- 
sat să înţeleg că vor pieri mulţi din cei aflaţi în puşcărie sau în domi- 
ciliu forțat. În faza în care stau lucrurile — luptă pe viață şi pe moarte 
— trebuie să ne așteptăm la toate... S 

Tot Călinescu mi-a spus că toată banda de la Ploiești (Sfetescu & 
Co.) va fi dată în judecată imediat (până acum nu s-a făcut decât an- 
chetă și Gănescu care a anchetat îmi povestea că procurorul şi judecă- 
torul care s-au ocupat cu afacerea au fost înlocuiți... ca să priceapă cei 

noi!) — că peste o zi, două, se va da în vileag și urmărirea lui Lobon- 
tiu, ruda lui Valer Pop și omul prin care fostul ministru al Industriei și-a 
făcut toate potlogăriile. Să vedem ca să credem. 

La cafea, Armand Călinescu, ca să pună o notă de veselie în aleasa 
societate (deşi nu se simţea nevoie, că doar veneam de la un parastas!) 
a povestit două istorioare. Una mai anostă: după ce s-a întors de la Cluj 
(unde a instalat pe Hanzu ca Rezident) a primit o scrisoare de la soția 
preotului Babeș, din Oradea, din munţii Bihorului — scrisoare prin ca- 
re doamna preoteasă îi spunea că l-a auzit vorbind la Cluj și că de e- 
motie „i s-a rupt ceva înăuntru“ (!), că şi ea era născută Călinescu, și că 
a avut un văr, Armand, care a dispărut la vârsta de 12 ani, de mult și — 
în fine — că ar fi fericită să afle dacă nu cumva vărul dispărut la 12 ani, 
nu era însăşi Excelenţa Sa, di ministru de Interne. Aci l-am întrerupt: 

— „Bine, domnule, de la 12 ani ai început să fugi“? 

Râsete! i 

A doua istorioară e mai nostimă. Dl Armand mergând să petreacă 
un weekend la Mamaia (unde se află d-na Călinescu), Siguranţa a tri- 
mis la Constanţa un ordin, cam în termenii următori: „Veţi delega la Ma- 
maia pe cei mai buni agenţi ai dvs., și îi veţi îmbrăca cu eleganţă și în 
costumele (!) celorlalţi vizitatori ai plajei. Agenţii vor sta în jurul d-lui 
ministru, la 5-8 metri, iar când dl ministru va intra în mare, vor sări și 
agenţii după dânsul și înotând în ronduri în jurul Excelenței Sale, vor 
inspecta și pe sub apă, ca să nu se apropie un înotător anonim! 

— „Recunosc stilul lui Titeanu, el a redactat ordinul!“ — a spus ci- 
neva... l 

A fost un-„seau pe el“, şi Titeanu era să dispară sub bucăţile de pâi- 
ne, sub şerveţele, până şi sub merele ce mai toţi îi aruncau în cap! Gu- 
vern de dictatură! 

Ceea ce Călinescu nu mi-a spus, dar mi-au spus-o alţii, e că a aler- 
gat cu telefonul după Vaida, ca să-l poftească la investitura, generalului 
Hanzu. Vaida a pus să se răspundă că nu era acasă. Călinescu s-a dus a- 
tunci la Vaida în persoană, dar fostul său șef nu l-a primit. Vaida e furi- 
os, şi „s-a declarat“ la mai mulţi ca adversar hotărât al regimului. Pre- 
textul e Legea administrativă şi sunt numirile Rezidenţilor. Adevăratul 
moţiy e că vrea Guvernul, şi Regele nu vrea să i-l dea, şi nici nu poate, 
căci ar fi să-şi lichideze tot planul pe care de bine de rău îl execută. 
Vaida şi mai ales-vaidiștii au început șantajul: ori ne daţi puterea, ori ne 
înţelegem cu Maniu. N-am impresia că Regele să fie dispus să cedeze. 
Ar fi să se decapiteze. 

Furioși sunt şi Iorga și dr Angelescu. Acesta din urmă consideră de- 


blocările de la Instrucție și suprimările de şcoli ca o distrugere a operei - 


sale şcolare (nu zice că e o încercare de reparară a prostiilor pe care le-a 
săvârșit!), cu atât mai mult că e ameninţat el însuși cu punerea în retra- 
gere, având peste 65 de ani! Are chiar 69 și se zbate ca să mai fie tinut 
un an (până la 70, ca membru al Academiei, dar e numai membru de o- 
noare!). De necaz, a plecat în străinătate. 

În străinătate a plecat și Iorga. Supărarea lui e multiplă. Dar ce l-a 
necăjit mai mult e că n-a fost consultat pentru reformele și tăierile din 
învățământ. L-a supărat şi faptul că n-a fost numit „Rezident“ la Chisi- 
nău Munteanu Râmnic (Căcat!), căci pe el îl ceruse, nu pe generalul 
Schina, cum crezusem eu. Căcat a fost cândva profesor suplinitor la Chi- 
şinău, și e — pretinde d! profesor — de pe urma acestei împrejurări, un 
bun cunoscător al Basarabiei!!! 

La plecare, l-a dus pe Iorga la gară, ca de obicei ministrul de Inter- 
ne, și i-a remis cecul împăciuitor... Câtă vreme are să ne mai piseze a- 
cest cerșetor al culturii naţionale? Înainte de a pleca paranoicul Fute- 
Vânt a primit pe Lansburry, un deputat laburist care a venit să cunoas- 
că România și a vizitat pe toată lumea. Se pare că acest Lansburry! e 
un admirator al lui Hitler, deși laburist, şi că ar fi mărturisit lui Iorga 
această admiraţie. 

— E un nebun, a întrerupt Iorga. 

— Nu e nebun, a făcut lucruri mari pentru nemți... 

— E un nebun! i 

Lansburry, neștiind că interlocutorulusău pricepe englezeşte, s-a 
uitat lung la secretarul său și i-a spus în limba lor maternă: | 

— Mi se pare că nebun e ăsta! | l 

Iorga a priceput și a înnebunit de-a binelea. A urmat o scenă de vi- 
cleim și englezul a scăpat cu fuga... i 


Se zice că Regina a lăsat 220 milioane numerar, din care 60% Prin- 
tesei Ileana. Testamentul a fost însă dosit şi nu s-a publicat decât în co- 
pie partea cunoscută. Se mai spune că tot testamentul e pătruns de un 
nemaipomenit spirit de calicie; astfel o poliţă de 2 000 de lei semnată 
de Irina Procopiu și alta de 5 000 de lei a lui Zwidenek, sunt trecute la 
activ, iar nici zece lei n-au fost lăsaţi pentru un scop de binefacere. Su- 
mele care au fost publicate cu o atare destinaţie. ar fi fost date de copii, 
şi trecute de dânșii în testament, de ruşine. O fi aşa? 


1 Eu nu l-am văzut: eram la Breasta. 

Una bună mi-a spus-o Tătărescu pe drum spre Curtea de Argeș. Un 
ţăran din Gorj se plângea: de „ofensiva sanitară“: — „Domnule, mă în- 


treabă de păduchi, dar de porc dacă am de Crăciun, de ce nu mă întrea- 


bă?“ Punct de vedere simplist, după cum se vede, fără replică! 


La Palat domnește o ordine nemaipomenită. Lunea trecută am tri- 
mis de la Breasta o scrisoare lui Urdăreanul — i-a dat-o secretarul meu 
Filip lui Ulea în mână: ieri la Curtea de Argeș am întrebat pe Urdărea- 
nu dacă o primise — nu primise nimic!!! Era de altminteri furios şi mi-a 
declarat — fără să i-o cer eu — că va face o serioasă anchetă. 


Cine s-ar încrede în cădelnițarea presei plătite ar socoti că pe ziua 
de ieri Guvernul, adică Mitiţă Constantinescu, a repurtat o mare victo- 
rie: a rezolvat problema valorificării grâului! În realitate n-a rezolvat 
nimic, iar domnul Constantinescu a înregistrat o înfrângere: a consimțit 
ca 30% din devizele produse de exporturile de grâu să fie lăsate libere 
în proprietatea producătorilor (sau mai bine zis a vânzătorilor). Dobito- 
cul a consimţit în fine la ceea ce eu cer de ani de zile! Deşi cu rea voin- 
tă, cu ţârâita, animalul execută programul Consiliului Superior Econo- 
mic, contra căruia a avut îndrăzneala să se ridice! 

E o înfrângere a bestiei, dar nici o victorie pentru economia noastră. 
Măsura vine prea târziu, după ce preţurile au scăzut și după ce mai 
toate tranzacţiile internaţionale au fost încheiate. Acum nu mai poate 
folosi 30% din preţ — nici chiar 100%! i 

Contractul cu englezii, pentru 40 000 de vagoane, ar mai fi ceva, ar 
mai ușura piața internă. Pare însă că, deși parafat, contractul nu e încă 
gata, și că dl Lee reprezentantul Angliei mai cere şi anumite aranja- 
mente prealabile, după obiceiul occidentalilor. 

De altminteri, procedee ca cele întrebuințate împotriva „Stelei Ro- 
mâne“, nu sunt proprii ca să încurajeze pe străini să facă afaceri cu noi. 
Cu atât mai mult că din cât reiese acum, nu s-a găsit de magistrații şi 
experții anchetatori nimic împotriva zisei societăţi. Pare că cei de la 
Ministerul de Finanţe şi de la Banca Naţională au înnebunit: la toate 
băncile din București-anchetează câte un inspector, purică toate con- 
turile, răscoleşte toată corespondența — te întrebi pentru ce? 

Văzut ieri succesiv pe G. Creţeanu și pe Osiceanu. Toată afacerea 
cu „Steaua“ a foSt'provocată de dl Valjean la procesul lui Gross, la ul- 


1:Prin care îi ceream o întrevedere şi eventual una cu Regele. 


96 CONSTANTIN ARGETOIANU 


tima înfățișare. Apărându-și clientul, Valjean a declarat că toți culpa- 
bilii nu se află pe banca acuzaților — iar procurorul s-a asociat la a- 
ceastă declaraţie, care era aproape:o acuzare. Intervenţia Parchetului a 
fost bazată pe denunțarea unui avocat Mateescu care cerea și, partea lui 
din cele 7 milioane cu care Steaua ar fi păgubit Statul! Bineînţeles că şi 
Mitiță Constantinescu și Iamandi și-au frecat mâinile, când au aflat de 
denunţ, și au dat drumul Parchetului — deși scârba de Mitiţă a avut în- 
drăzneala să spună și lui Creţeanu și lui Osiceanu că nu ştie nimic des- 
pre toată afacerea... 

Ce porci!.. 

Creţeanu și Osiceanu au fost de aci cu mine că atât timp cât Justi- 


ţia nu se va fi pronunţat, eu nu pot interveni într-o chestiune atât de de- 


licată şi lua răspunderea unor acte săvârşite înainte de intrarea mea la 
„Steaua“. 

Osiceanu mi-a afirmat că „Steaua“ n-are să-şi reproșeze nimic, şi că 
va ieși neatinsă din anchetă, dar că nervozitatea lui Creţeanu e datorată 
răspunderilor Băncii Românești într-o serie de afaceri cu Gross şi cu 
Cagero... 

Săvescu, fostul director general (predecesorul lui Creţeanu) ar fi pri- 
mit o frumoasă tabacheră de aur, și bani, de la Gross... şi câte și mai 
câte, şi câţi și mai câți! Oriunde vor fi pungașii să fie găsiţi şi să plă- 
tească — dar te apucă scârba când vezi pe Iamandi și pe Mitiţă Con- 
stantinescu în roluri de moralizatori! 


Pe drum de la Curtea de Argeș, Văitoianu care a petrecut mai multe 
săptămâni la Eforie, la mare, mi-a confirmat faptul ce-mi fusese rapor- 
tat dar pe care nu voisem să-l cred, că d-rul Lupu vrând să organizeze o 
masă în cinstea lui Maniu și a mai multor prieteni politici — hotelul 
Eforiei i-a refuzat sala. Culmea e că d-rul Lupu s-a dus la Casa Corpu- 
lui Didactic, unde a fost primit cu entuziasm și unde masa a avut loc!! 

30 august. Sf. Alexandru! Ce foc şi prăpăd a fost în jurul Plevnei în 
această zi, acum 61 de ani! Nimeni nu-și mai aduce aminte că'a fost 
vreodată! Așa va fi și cu grijile și cu focurile noastre de-acum, numai 
că se vor uita şi mai repede, căci sunt mai mult cenușă şi nămol decât 
Jăratec. păi 

1 Maniu venise ca să convingă pe „răgăţeni“ să semneze Memorandumul la Rege 
(reintrarea în „punctele“ de la Alba Iulia) — dar nu i-a convins, cu toată masa lui-Lupu. 


| 

De ieri ora 4 la Sinaia. La București începuseră iar căldurile — la 
Sinaia e frumos și plăcut. De sâmbătă seara şi-a luat și Regele reședința 
la Foişor. A venit direct de la Curtea de Argeș, de la parastas. Era să zic 
că „Curtea“ se instalăază târziu anul acesta la Sinaia, dar cum nu mai 
există „Curte“ nu s-ar fi potrivit. Şi fiindcă nu există Curte, întârzierea 
n-are nici o importanţă... 


Titeanu îmi povestea sâmbătă, pe drum de la Curtea de Argeș, „ches- 
tiunea“ cu „trenul automobil cinematografic“ cumpărat în Germania la 
1 milion de mărci (40 000 000 lei!) de deșteptul Sergiu Dimitriu. Fur- 
goanele sunt nişte namile atât de largi, încât abia încap pe ș şoselele cele 
mai largi. Dacă pleacă convoiul spre Ploiești, de pildă, nici un veficul 
nu mai poate trece pe șosea spre București, șoseaua devine automat cu 
„sens unic“! În asemenea condiţii mobilitatea convoiului e aproape nu- 
lä... Nemţii care l-au construit şi-au dată seama de prostia pe care au 
făcut-o şi s-au grăbit să așeze „minunea“ lor într-o expoziție și să che- 
me Naţiunile. S-a găsit Sergiu Dimitriu, care, siderat, a cumpărat „pe 
nimic“ toată „aparatura“! Acum cei de la „Propagandă“ caută să plase- 
ze faimosul tren turcilor sau albanezilor! Dar până acum și unii și alții 
se arată mai deştepţi ca românii, care rămân deocamdată cu 40 de mili- 
oane aruncate pe fereastră! (o fi rămas 1 sau 2 şi în buzunarele lui Ser- 
giu Dimitriu!). l 


Cu toate știrile tendenţioase alarmiste pe care presa evreiască le răs- 
pândește, cu toată alarma provocată de inopinata apariție a lui Hitler la 
Kehl, pare că încordarea din ultimele zile din Europa Centrală a slăbit. Dis- 
cursul lui Sir John Simon, moderat dar precis a pus lucrurile la punct. 

La Praga continuă negocierile și lord Runcimann e tot miezul lor. 
Sudeţii vor să câștige autonomie complectă (şi ca să-i ajute să obțină 
această autonomie fac cei de la Berlin toată muzica pe care o fac) — 
iar cehii nu prea vor să le-o dea fiindcă își dau seama că primul uz ce 
vor face de această autonomie va fi să ceară alipirea lor de Germania. 
Că vor vrea, că nu vor vrea cehii, asta va fi muzica viitorului, şi de vre- 


“me ce principiul dreptului de autodeterminare al popoarelor este admis, 


va fi greu să se împiedice cele 3 1/2 milioane de germani compacti din 
Boemia să se alipească de Reich. 


At et, 0 m1 
1 septembrie. În Franţa, modificarea legii celor 40 de ore de muncă 
pe săptămână a fost rezolvată prin admiterea orelor suplimentare în 

toate industriile interesând apărarea naţională. Legea fundamentală a ce- 
lor 40 de ore nefiind atinsă, au admis și socialiștii propunerea lui Dala- 
dier, cel puţin în principiu, căci un vot formal al organelor de direcţie 
socialiste n-a fost dat. 


Am găsit, rătăcit prin hârtiile mele, un plic conținând un număr din 
ziarul Journal des Nations (cu data de 18 iulie 1938) în frunte cu un ar- 
ticol semnat „Charles A. Davila, ancien Ministre de Roumanie aux 
Etats Unis“ și intitulat „La dictature roumaine peut-elle résister à 1 'Alle- 
magne? E ciudat cum un om inteligent ca Davila poate judeca atât de 
fals. Articolul e o succesiune de sofisme în scop de preamărire a „de- 
mocraţiei“. De altfel, politicos ca formă, dar idiot. Totuși dezagreabil 
şi plin .de subînţelesuri perfide pentru Suveranul unei țări care contri- 
buie cu o cotizaţie anuală la întreţinerea S.D.N-ului, ceea ce nu e lipsit 
de savoare dat fiindcă Journal des Nations e o foaie simandicoasă „pa- 
raissant tous le jours sauf le lundi au Siège de la Société des Nations“. 


Luat dejunul ieri cu Regele — dânsul, eu și Puiu Filitti. Sosit luni 
seara în Sinaia, marți dimineața a venit la mine Urdăreanu să-mi ex- 
plice cum s-a întâmplat cu scrisoarea mea. Vina n-a fost a lui Ulea care 
a dat-o aghiotantului colonel Rusescu cu însărcinarea — tocmai pleca 
la Sinaia — să o înmâneze lui Urdăreanu. Rusescu a pus-o într-o mapă, 
împreună cu alte hârtii destinate ministrului Curţii Regale. Acesta veș- 
nic întins din toate părțile a întrebat pe colonel dacă erau acte urgente 
în mapă, şi la răspunsul negativ primit, a lăsat mapa pe birou, în aștep- 
tarea unor momente de răgaz care n-au mai venit. Am explicat lui Ur- 
dăreanu, că lucrul era lipsit de importanță, de vreme ce am ajuns să 
luăm contact în timp, că plecam în străinătate în ziua de 2 septembrie 
seara, că eram la dispoziţia M. Sale, că socoteam în fine că o lămurire a 
situației Consiliului Superior Economic era necesară, dar că, dacă M. 
Sa nu mă putea primi, nu va face nimic, voi amâna i că până la 
înapoierea mea. 

— „Majestatea Sa vă va primi azi sau mâine. >. Mai iute mâine; să 
vedem, mâine la ora 4 are pe Comnen.. 

— Jartă-mă — am întrerupt eu — azi la orice oră, dar mâine n-aș fi 
liber decât până la ora 5, oră la care am la mine botezul junelui La- 
hovari, şi sunt nag.. 

— Lăsaţi pe mine, că aranjez eu“. 

După un ceas, Urdăreanu m-a chemat la telefon și m-a informat că 
eram poftit la dejun a doua zi, miercuri, adică ieri, 31 august. 

Am găsit pe Rege foarte bine dispus și foarte amabil. Pentru prima dată 
mi-a dat o masă bună, gustoasă. 

După masă, am vorbit un ceas și ceva ca doi prieteni. A recunoscut 
că el crease Consiliul Economic, că el îmi impusese sarcina președin- 
tiei și că nimic nu s-a schimbat în ideile lui de atunci. „Ai răbdare, mai 
așteaptă, și toate se vor aranja cum trebuie“. Mi-a spus formal că vu 
poate fi vorba de suprimarea Consiliului, nici de demisia mea. Să cău- 
tăm împreună o formulă care să permită o colaborare intimă între Gu- 
vern și Consiliu. El va căuta una, să caut și eu, și la înapoierea mea din 
străinătate să ne mai vedem. De mai multe ori mi-a spus, „ai răbdare“. 
Am priceput că nu e mulțumit nici el de cum merg lucrurile cu Mini- 
sterul Economiei Naţionale. Apreciază mult puterea de muncă a lui 
Mitiţă, dar își dă seama că i-a pus prea multe în spinare. Am avut im- 
presia — a fost o impresie, şi nimic mai mult — că vrea să reducă pe 
Mitiţă la Banca Naţională, să lase mai departe pe Cancicov la Finanţe 
și să pună pe Bujoiu la Industrie... L-am încurajat în. acest sens. A 
rămas să ne revedem la înapoierea mea din străinătate. 

Am atins şi chestiunea cu „Steaua“. L-am găsit, pe Rege, destul de 
bine informat. „E o chestiune veche. Cel dintâi care mi-a semnalat-o a 
fost Madgearu. Dar atunci nu s-a putut interveni, erau liberalii la putere 
și pricepi mata, Osiceanu... Nu cred să fie un lucru grav, și rău s-a 
făcut dacă s-a făcut toată larma care s-a făcut, am să le spăl capul...“ A 
convenit și Regele că dată fiind importanţa grupurilor franceze şi en- 
gleze care participă la „Steaua“, lovituri de genul acesta nu pot face 
nici un bine creditului nostru. Cred că afacerea se va potoli, dar am din 
ce în ce mai mult impresia că Osiceanu nu e u de biserică, în toată 
această chestiune. 

Am profitat de audiența mea ca să expun Regelui nemulțumirile 


mai tuturor straturilor sociale faţă de unele măsuri de ordin secundar, 


luate de Guvern, și care stricau buna impresie pe care a. făcut-o la 
început schimbarea de regim şi încercarea de depoliticianizare i a țării. 
Am insistat asupra erorii valorificării grâului; în chestiunea ieftinirii 
traiului i-am dat chiar și un scurt memoriu pe care-l pregătisem. 
Regele m-a ascultat cu multă bunăvoință, nu cred că cuvintele mele să 
fi căzut la urechea unui surd. Vom vedea... 

Pe politica externă ne-am găsit perfect de acord, și despre soarta Ce- 
hoslovaciei are și dânsul aceleași temeri ca și mine. 

Din toată audiența mea reiese impresia că, chiar dacă s-a încercat 
ceva în ultima vreme, nimic n-a izbândit să tulbure sentimentele Rege- 

lui față de mine, nici încrederea pe care o are în judecata mea. Călines- 
cu, Mitiţă, Urdăreanu sunt pentru dânsul instrumente. Eu nu sunt un in- 
strument, ci un „cap“, de care se teme dar pe care-l consultă cu plăcere. 
„J aime mieux ça“. Ne-am despărțit foarte prieteni... ; 


Teri la ora 5 am botezat pe fiul fiului nevestei mele! Vai, vai cum 
trece timpul — și cum trec toate! 


Lindenbergh și soţia sa au sosit ieri la Cluj, cu aeroplanul, venind 
de la Moscova. Au petrecut noaptea la Iuliu Haţieganu și au replecat 
azi-dimineaţă spre Paris, via Praga. Prezenţa lor a pus tot Clujul în miş- 
care; fiecare om voia să vadă pe eroul primei răzbateri a Atlanticului! 


2 septembrie. Ziarele confiimă azi „destinderea“ cu privire la pro- 
blema Cehoslovaciei. Acordul — declară ele — e deplin între Anglia și 
Franţa. La șantajul Germaniei cu manevrele şi cu vizitele inopinate ale 
Fihrerului la graniţe, Anglia și Franţa opun pe al lor: Franța declară că 
va interveni cu armata ei în apărarea Cehoslovaciei, dacă ar fi atacată, 
iar Anglia anunţă la rândul ei că va veni în ajutorul Franţei, în aseme- 
nea caz. Schimburi de politeţe — căci război nu va provoca nimeni... 


5 septembrie. Vineri seara, 2 septembrie, am plecat din Sinaia, cu 
Orient-Expresul, spre Viena. Voiaj excelent, cu oarecare îngrijorare până 
după graniţă. Aflasem chiar în acea dimineaţă că Parchetul făcuse o 
descindere la „Cercul de Gospodine“, prezidat de soția mea!, şi în con- 
vingereă că „adversarul“ meu Mitiţă pusese la cale această porcărie ca 
să facă scandal în jurul său, mă întrebam dacă nu cumva va pune agen- 
ţii lui să mă caute la vamă, cu tot pașaportul meu diplomatic și cu toată 
situația mea de Consilier Regal. Era dreptul lui, și m-ar fi găsit în culpă 
căci aveam asupra mea valută nedeclarată. Pe lângă paguba pe care mi- 
ar fi cauzat-o, mai era şi rușinea... Din fericire la Curtici nimeni nu mi-a 
tulburat liniștea și am ajuns cu bine la Viena. | 


1 Am aflat apoi că descinderea nu fusese provocată de Mitiţă și de prezenţa nu- 
melui meu în fruntea asociaţiei, ci de vrăjmăşia amicului Florian (deputatul liberal cu- 
noscut prin ferocitatea cu care a urmărit pe Mirto) împotriva doamnei Focşa, directoa- 
rea Cercului Gospodinelor. Focșa, soțul doamnei Focşa, directorul liceului „Spiru Ha- 
ret“ lăsase corigent sau așa ceva pe fiul lui Florian. O ceartă teribilă se iscase între cei 
doi oameni și Florian ca să dea în cap lui Focșa, a denunțat la Parchet pe d-na Focșa 
pentru diferite abuzuri, care mi-e frică că sunt toate de domeniul fanteziei. 

La Marchegg am intrat pentru întâia oară în Austria, de când s-a u- 
nit cu Germania. Prima impresie e că nu s-a schimbat. nimic. Aceeași 
amorţeală, aceeași „vieu au ralenti“, pe care o voi găsi-o şi la Viena — 
ca mai înainte. La Marchegg, e tot gara veche, așa cum era; nu văd ni- 
căieri nici culorile germane, nici cuvântul „Deutsches“, nici uniforme 
germane. Pe șepcile austriece însemnul Reichului și atât. Pe vagoanele 
de marfă o linie albă barează înscripţiile „B.B. Oesterreich“ şi alături s- 
a imprimat tot cu alb „Deutsche Bahnen, Wien“. Pe vagoanele de per- 
soane (clasă) și pe locomotive nici măcar atât: inscripţiile „B.B. Oester- 
reich“ au rămas intacte. 

Nici la Viena prezența germană nu e prea aparentă. Sergenţii de stra- 
dă poartă aceeași uniformă ca mai înainte, dar au șepci germane pe 
cap. Și aci, foarte puţine uniforme nemţești, militare, S.S. sau S.A. 

Dacă n-ar fi portretul lui Hitler la toate librăriile, străinul care se 
plimbă pe străzile Vienei nici nu și-ar da seama că s-a săvârșit Ans- 
chluss-ul. Aparentă este însă o altă schimbare, impresionantă datorată 
valului de antisemitism care a trecut peste oraş și peste ţară. Pe aproape 
toate prăvăliile e lipit câte un mic afiș pe care stă scris „Ariches Gez- 
chäft“ sau „Arische Leitung“, când firma a rămas evreiască ca la Zwie- 
back, Neumann, Braun etc. La cafenele alte placate: „Juden sind hier 
nicht erwünscht“. Pe băncile de pe Ring stă scris: „Nur fiiur Arier“. 
Culmea o atinge însă — cum și era de așteptat — o inscripție pe care 
am citit-o ieri la Semmering: „Die Hohe Strasse ist den Juden nicht 
gestattet“! Hohe Strasse este unica stradă care străbate tot Semmerin- 
gul: a o interzice cuiva înseamnă a interzice acelui cuiva chiar petrece- 
rea în localitate! 

Evreii au dispărut cu totul — nu se mai văd. De unde mai înainte 
cafenelele, restaurantele, teatrele erau pline numai de ei — acum nu se 
mai văd. De plecat, n-au putut pleca toţi, oricât de mulţi s-ar fi dus, dar 
se vede că se ascund. Diferitele palate Rotschild sunt pustii si pe cel 
din Hengasse (clădit de Albert Rotschild) se pot vedea lipite afişe anti- 
semite şi naționaliste. 

Această dezjidanizare a Vienei — singura schimbare aparentă de pe 
urma Anschluss-ului — n-a parvenit să intensifice viaţa orașului, dim- 
potrivă. Am avut impresia unei depresiuni și mai mari. La Bristol, pe 
când mă urcam în ascensor, directorul pe care-l cunosc de mai bine de 
30 de ani (era chelner- pe vremea șederii mele în Viena între 1904 și 
1910) îmi spune fără să-l întreb: „Ah, domnule ministru, am cunoscut 
noi alte vremuri în Viena; acum e din ce în ce mai prost!“ Pe stradă lu- 

me relativ puţină şi nu întâlneşti nici un om vesel. Circulaţie puţină, 
numai tramvaiele sărăciei, nenumărate. Prăvăliile, odinioară fala Vie- 
mei, expun mărfuri de a doua calitate, și așa cu toate. 

Am cunoscut Viena ca capitala unuia din cele mai puternice imperii 
ale Europei, ca mândră »Kaiserstadt“ — — am regăsit-o după război cu o 
sută de trepte mai jos, ajunsă capitală sărăcită a unui mic Stat fără vază 
şi căzut în mâna ovreimii — o văd în fine acum coborâtă la rangul de 
oraș de provincie dat pe mâna străinilor, căci pentru vienezi, deși vor- 
besc aceeaşi limbă, nemții sunt străini. Nici măcar pietrele n-au mai 
păstrat tradiția măririi de odinioară; ca şi ovreii au dispărut și familiile 
aristocratice care alături de Habsburgi dau până mai ieri tonul vieţii a- 
cestui oraș atât de deosebit de celelalte orașe ale lumii prin caracteristi- 
cile lui. Şi odată cu tradiţia imperială parcă și viața intelectuală a scăzut 
în Viena la un nivel de o monotonă banalitate. Fosta capitală a Sfântu- 
lui Imperiu putea-va ea să se redeştepte, ca o antenă — înaintată şi sen- 
sibilă a Occidentului îndreptată către Sud-Estul Europei, rămas încă în 
bună parte asiatic? E o întrebare la care rămâne să răspundă al III-lea 
Reich, prin inițiativele sale. 

Mă plimb prin Viena, îmi aduc aminte de zilele de acum 30 de ani şi 
nicăieri nu simt pe umeri greutatea acestor trei decenii care au trecut, 
ca prin aceste locuri pe unde mi-am irosit tinerețele. Vorba francezului: 
„Si jeunesse savait si vieillesse pouvait...“ — dar se vede că așa mi-a 
fost scris, să duc printre altele și viață de prost — ... 


petrecut ziua de ieri — era duminică, şi la Viena n-aveam ce face 
— la Semmering. N-am nimerit-o bine, căci am găsit tot învelit în cea- 
tă, ca toamna. Nu mai călcasem pe acolo de 25 de ani și s-au schimbat 
multe de atunci. Hotelurile Siidbahn şi Panhaus s-au mărit și au devenit 
enorme. S-au construit vile multe și s-au mai tăiat drumuri. 
_ La anul se împlinesc 30 de ani de când am petrecut pe acea frumoa- 
să culme poate cele mai fericite zile ale vieţii mele. Mă duc cu gândul 
la acele clipe şi mă întreb cum de a putut să fie cum a fost, faţă de ce a 
rămas astăzi din acele îmbătătoare amintiri... 


Citesc în Neue Freie Presse o ştire care mă încântă, de la noi. Prin- 
tr-o circulară dată de ministrul Şcolilor, se retrag instrucțiile anterioa- 
re date directorilor tuturor şcolilor de a colabora la acţiunea Ligii An- 
tirevizioniste, deoarece această Ligă urmărește unicul scop de a face re- 
clamă președintelui ei, Stelian Popescu. De când am cerut această sa- 

lutară măsură! Liga Antirevizionistă n-a fost decât o invenţie de şme- 
cher a lui Titulescu ca să câştige bunăvoința Universului şi a stăpânului 
acestei foi. Din ziua în care a fost proclamat președinte al acestei Ligi, 
Stelian Popescu a pus gazeta sa la dispoziţia lui Titulescu, şi o mai ţine 
și astăzi. Ce sens avea o Ligă Antirevizionistă într-o tară în care, după 
cum am spus-o deja, nu era nimeni de convins despre necesitatea na- 
țională a menţinerii tratatelor? Nu era nimeni de convins fiindcă ro- 
mânii erau deja convinși și minoritarii n-ar fi putut fi convinși nicioda- 
tă. Liga Antirevizionistă în afară de preamărirea nemeritată a d-lui Ste- 
lian Popescu, n-a făcut decât să zgândăre o problemă ce trebuia lăsată 
în pace. Toată lumea știa și ştie că o revizuire a granițelor noastre în- 
seamnă pentru noi război, şi atât era și este de ajuns. 

Măsura Guvernului — nu mă îndoiesc că e a Regelui — e bine ve- 
nită dar e incomplectă: Liga Antirevizionistă ar trebui dizolvată, ca 
atâtea altele de altminteri. 


Tot din Neve Freie Presse aflu că Grigorcea va fi numit ambasador 
la Belgrad. Frumoasă înaintare, de la Londra la Belgrad! Megalomania 
noastră ne duce la absurd! Ne umflăm ca broasca, dar nu era nevoie e de 
asemenea sforțări ca să luăm aparente de boi.. 


8 septembrie. De ieri-seară la Karlsbad, coborât la „Stadt Wien“. 
Profesorul Hitzenberger, pe care l-am consultat la Viena, m-a examinat 
cu de-amănuntul și în mod inteligent, și-a găsit că n-am nici un organ 
bolnav dar că sistemul meu nervos simpatic era cam intoxicat: lipsa de 
eliminare complectă a porcăriilor acumulate prin exces de mâncare. Și 
m-a trimis la Karlsbad, să-mi spăl matele, rinichii și ficatul... 

Sosit ieri pe o ploaie de noiembrie — azi un soare radios înveseleşte 
totul. Şi sunt și alte motive care-mi înveselesc sufletul... Amintiri 
vechi, și bune și rele, se ridică în mintea mea. Douăzeci și șase de „se- 
zonuri“ am petrecut aci până la război. Ultimul în 1923. Din 1926 (ulti- 
ma mea cură la Marienbad) n-am mai piciorul pe malurile Teplei... 


Marţi, în ajunul plecării mele din Viena, am vizitate Expoziţia (?) 
Evreiească — adică împotriva evreilor — organizată în holul fostului 
Nrod-Vest Bahnhof. Impresionantă ca organizaţie. Toată înstăpânirea 
evreilor asupra lumii, său cel puţin încercarea de a o stăpâni, toate ex- 


„cesele şi anomaliile sociale ale rasei „blestemate“ sunt reprezentate 


plastic pe pereţi, prin desenuri, prin cifre, prin diferite reproduceri. Dar 

nu tot ce e arătat acolo, e în defavoarea evreilor, sunt şi lucruri spre 
lauda lor, ca de pildă toată acţiunea lor în literatura şi în arta dramatică 
germană. Inteligența şi talentul rămân prețuite calități, oricare ar fi rasa 
celor care și le însușesc. Lume enormă, un adevărat pelerinaj, mai ales 
oameni săraci care vin să se răzbune pi dispret ș și injurătari împotriva 
milionarilor de ieri... 


Antisemitismul e o compensație pe care Hitler și ai lui o oferă austri- 
ecilor în schimbul umilinţelor la care îi supun. Cu prilejul „Parteitagului“ 
care s-a deschis luni, 5 septembrie la Niirnberg, ziarele raportau cu me- 
lancolie instalarea relicvelor rămase de pe urma Imperiului Apostolic 
Roman în orașul menit să reprezinte de acum înainte capitala sufleteas- 
că a celui de al III-lea Reich. Mantaua Imperială din 1133, globul de.aur, 
spada lui Carol cel Mare, Sceptrul din 1350 — toate acele „Reichs- 
kleinodien“ până aci adăpostite la Viena, au părăsit pentru totdeauna 
fosta capitală a Imperiului, și vor fi de aci înainte păstrate la Nürnberg. 
Le-a remis cu mare alai, dl Seyss-Inquart noilor săi suverani... 


Sandjacul Alexandreta a devenit un nou Stat, un Stat tampon, sub nu- 
mele de Hatay, şi şi-a ales un nou președinte în persoana necunoscută a 
efendimului T ayfur Sökmen. Să-i fie domnia rodnică! 


După statistica Ministerului nostru de Agricultură, producţia totală 
a grâului a fost în anul acesta în România, de 495 000 vagoane — te- 
cord neatins până acum. Cam de 2 ori cât S-a produs î în 1932 şi cu 145 000 
vagoane mai mult ca anul trecut. Dacă ar fi și prețuri... 

Delegaţia noastră la Geneva se compune anul acesta din d.d. Com- 
nen, Mitiţă Constantinescu şi V.V. Pella. Un brelan de caraghioși mai 
reușit nu putea fi găsit. Oameni reprezentativi ai timpurilor şi ai locului 
unde sunt trimişi... 


10 septembrie. Karisbad. Ziarele de aci, adică din Praga, singurele 
pe care le citesc, sunt pline numai de incidente din jurul problemei ce- 
hoslovace. E greu de judecat numai după un sunet de clopot. Dar pare 
că atât la Londra cât şi la Paris, ca-și în restul Europei de altminteri, a- 
gitaţia e mare. Tuturor le e frică de un război, provocat de Hitler. Eu nu 
pricep această teamă, căci Hitler și nemţii n-ar avea decât de pierdut și 
nimic de câştigat dintr-un război în care ar avea din nou să înfrunte coa- 
liția anglo-franco-americană și probabil să sufere din nou defecțiunea 

Italiei. Pe câtă vreme printr-o pașnică autonomie a provinciilor germa- 
ne din Cehoslovacia, problema va fi rezolvată de la sine, în câţiva ani, 
în favoarea Reichului. Cel care are interes să ajungă la război nu e Hit- 
ler, ci Beneș. Numai un război provocat de nemți, care ar trage după si- 
ne participarea Angliei și Franței ar mai putea scăpa — în cazul unei 
victorii a aliaţilor, de altminteri neîndoielnică — Cehoslovacia de peri- 
colul dezagregării. Autonomia provinciilor germane ar duce la dezlipi- 
rea lor „propriu motu“, şi Beneș o știe. Un război provocat de cehi n-ar 
trage şi pe francezi și pe englezi în luptă. De aci dârzenia relativă a Gu- 
vernului din Praga față de pretenţiile lui Henlein, dârzenie care ar fi 
fost şi mai pronunțată dacă n-ar fi lordul Runcimann care să facă în 
numele Angliei presiunile cuvenite la locul cuvenit. 

Ceea ce a contribuit mult să excite spiritele, de o parte și de alta, a 
fost un articol din Times care da ca cea mai bună soluţie a conflictului 
anexarea provinciilor din Sudeți Germaniei. Articolul, în directă con- 
trazicere cu politica afişată de Cabinetul englez și cu aproape întreaga 
opine publică britanică, a făcut enormă senzaţie și a fost exploatat mai 
ales în Germania. În Cehoslovacia în schimb, a produs o adevărată de- 
primare, dată fiind importanţa ziarului i cunoscutele sale legături cu 
Foreign-Office-ul. 

“Continui să cred, că afară de cazul unui act de nebunie din partea u- 
nuia sau altuia, războiul nu se va dezlănţui și că procesul de descompu- 
nere a Cehoslovaciei își va urma pașnic mersul. 


Antisemiţii: 

Cel mai de curând dezlănţuit printre ei — probabil ca să nu lase pe 
Hitler fără tovarăși — e Benito Mussolini. Prager Tagblatt ne infor- 
mează însă că piesa napoleoniană scrisă de Mussolini („Cele o sută de 
zile“) şi care trebuie să fie jucată la iarnă la Berlin, a fost tradusă de 
Geza Herczeg, jidan din Budapesta şi că Ioanna Margherita, Sarfatti, 
intima biografă a Ducelui, care a scris cea mai bună carte asupra Dic- 
tatorului, e şi dânsa de origine... semitică. 


Nevasta lui Papangă, aviatorul nostru acorbat, a pus în lume o fetiță 
şi-a murit de paralizia inimii — tot Prager Tagblatt mi-o spune. Astă-pri- 
măvară auzisem că divorţează: biata femeie n-a avut noroc! 

ii i A 

:11 septembrie. Din ziare reiese că criza cehoslovacă a ajuns la pa- 

roxismul ei. Pe ziua de ieri se aştepta o notă din partea Guvernului en- 

glez prin care să se arate lămurit că în caz de conflict în centrul Euro- 


pei, Imperiul Britanic nu va rămâne indiferent şi va intra în luptă ală-: 


turi de Franța. O asemenea notă părea utilă după nesocotita ieşire a zia- 
rului Times care a întărit în Germania ideea că Anglia blufează — și 
verosimilă după febrila activitate care a domnit în Downing-Street și 
consultările primului ministru Chamberlain, care s-au ţinut lanţ. Nota 
n-a „părut însă.. 

În schimb, discurs sonor, banal şi împăciuitor al lui Beneş la Radio 
(difuzat în 14 limbi) și cuvântări tot sonore dar belicoase ale lui Göring 
şi Göbbels la Nürnberg... Declarând că Germania este sigură de victo- 
rie şi că nu se mai teme de blocus nici pe mare nici pe pământ, Göring 
a sărit dincolo de cal şi a dovedit oamenilor de bun simţ că... blufează 
şi dânsul! 

Discursul de mâine al lui Hitler prin care se va închide „Parteitag- 
ul“ de la Niirnberg va pune lucrurile la punct. Să sperăm că în sens pa- 
cific... 


Zilele acestea a avut loc o competiție aeronautică între Statele Micii 
Întelegeri. Încercarea comportă parcursul Praga-București-Belgrad- 
Praga, pentru avioane „de amatori“. Din 40 avioane, câte s-au prezen- 
tat, noi am adus 6, într-adevăr pilotate de amatori și de amatoare, pe 
când lugoslavia și Cehoslovacia au avut 36 de aparate conduse în mare 
parte de aviatori militari experimentați. De adăugat că Cehoslovacia a 
mai acordat concurenţilor şi subvenții importante, iar noi nimic. Cu 
toate astea românii au luat premiile I, al I-lea şi al IV-lea! E un mare 
succes, care dovedește calitatea piloților noștri! 


Radu Cruţescu, ministrul nostru la Praga, a venit să mă vadă la 
Karlsbad. În chestiunea cehoslovacă vede și el lucrurile ca mine. Nu 
pricepe însă — şi nu pricep nici eu — pentru ce nemții nu se declară sa- 
tisfăcuţi, căci au obținut o victorie totală. Guvernul cehoslovac a sfâr- 
şit prin a le acorda tot ce au cerut. Ar fi putut să intoneze la Niirnberg 
un marș triumfal... 

— „Poate fiindcă în realitate nu vor ceea ce cer, ci cu totul altceva 
— am observat eu. Ceea ce vor, e probabil anexarea provinciilor Sude- 
te la Reich... De aceea nici nu pretind schimbarea titulaturii Statului: 
căci altfel cum s-ar explica că la numele de Ceho-Slovacia n-au cerut 
până acum să se adauge sub o formă oarecare și o mențiune a prezenței 
lor în Stat, când populaţia lor e tot atât de numeroasă ca a slovacilor? 


ÎNSEMNĂRI ZILNICE, 1938 107 


Numele Statului cehoslovac nu-i interesează însă, pe dl Henlein și pe 
partizanii săi, fiindcă sunt hotărâți, îndată ce vor avea autonomia poli- 
tică, să plece...“ 


13 septembrie. leri-seară s-a sfârșit cu Niirnbergul și Hitler a închis 
congresul prin mult așteptatul său discurs asupra problemei cehoslova- 
ce. Aci, la Karlsbad, ca şi în toată regiunea sudeţilor, a fost de ieri-di- 
mineaţă până seara mare fierbere. Enervarea, de altminteri, s-a întins şi 
peste țările străine; la Paris şi la Londra fiecare se întreba dacă Fiihre- 
rul, ajuns arbitrul Europei, avea să arunce zarul păcii sau al războiului. 
N-a aruncat nici unul nici pe celălalt: a aruncat un zar măsluit, şi fără să 
excludă războiul posibil a pledat în favoarea păcii. Discursul său a fost 
abil, n-a precizat nici o soluţie, s-a menţinut în principiile generale, dar 
a lăsat toate portiţele deschise. Concluzia sa a fost că hotărârea trebuie 
să o dea Praga (după ce a tratat pe Beneș de mincinos şi a acoperit Gu- 
vernul cehoslovac cu disprețul său) — dar că dânsul socotește p/ebisci- 
tul ca singura soluţie bună. Germania nu atacă pe nimeni dar mi poute 
abandona cele 3 1/2 milioane de nemți din regiunea Sudeţilor. Germa- 
nia nu atacă pe nimeni. Până la sfârșitul toamnei toate lucrările de for- 
tificaţie! de pe frontiera de Vest vor fi gata şi nimeni nu va putea trece 
peste ele. Din această frază a lui Hitler ar urma să rezulte că până la 
sfârșitul anului Germania n-âr fi dispusă să deschidă ostilitățile... 

Literatură, amenințări, lipsă de precizări pentru atitudinea imediată 
a Reichului — discursul lui Hitler se încadrează perfect în programul pe 
care am fost și sunt convins că-l urmărește Guvernul din Berlin: des- 
facerea și anexarea provinciilor germane din Cehoslovacia prin acțiu- 
nea interioară a nemților din Sudeți, fără amestecul Reichului — pe cât 
se va putea. 

Agitaţiile au și început în regiunea Sudeţilor. Aseară, aci, la Karls- 
bad, a fost o nebunie: toţi servitorii, toţi băieţii de prăvălie; toți vizitii 
şi-au părăsit serviciul la ora 7 și s-au dus să asculte „discursul“ la Ra- 
dio. Toată noaptea au circulat apoi pe străzi ţipând „Heil Hitler“! şi au 
continuat și azi, parcă n-am mai fi în Cehoslovacia ci în Germania, de- 
ja. Bătăi şi încăierări în o sumă de oraşe, dar pe care le aflăm mai mult 
prin zvonuri, căci Cenzura a oprit publicarea oricăror știri în această 
privință. Căci există o cenzură, şi încă ce cenzură, și în democratica 


aias 


1 Pe cate Hitler le-a enumerat cu complezenţă, le-a descris și a dat şi cifre în pri- 
vinţa lor. 

Cehoslovacie! Se pare că la Eger încăierările au fost mai serioase şi.nu 
s-au terminat încă... Numai dacă n-ar da pretext germanilor să vină să 
restabilească ordinea... l 

Am impresia că toată populația indigenă a înnebunit... de bucurie! 
Săracii nu ştiu ce-i așteaptă sub regimul național-socialist! 


Citesc ca să-mi schimb ideile, într-o revistă germană, biografia unui 
adevărat erou japonez, căzut pe câmpul de luptă din China: generalul 
Doihara. Ofiţer de Stat Major, învățase toate dialectele Chinei şi Mon- 
goliei şi de mai bine de 20 de ani a pregătit singur, la faţa locului, eve- 
nimentele care s-au desfășurat în ultima vreme. El a declarat indepen- 
denta Manciuriei, el a proclamat pe Pu-Yi împărat al Manciukoului. 
Era un fel de colonel Lawrence, de o putere de muncă şi de persuasiune 
extraordinară. Până a muri, a fost cel mai activ pion al politicii japone- 
ze în China. Se bucura în țara lui de un prestigiu imens, dar avea şi 
mulţi adversari. 


15 septembrie, seara. Praga. lată-mă zvârlit de capriciile soartei și 
la Praga. Dacă, când am părăsit țara nu mă aşteptam să ajung la Karls- 
bad, încă şi mai puţin mă aşteptam să ajung la Praga. | 

Ieri, marţi, 13 septembrie, pe la ora 3 după amiază; ne-am pomenit 
în Karlsbad cu toate prăvăliile închise, cu afișe care anunțau starea de 
asediu, și cu localnicii pâlcuri-pâlcuri pe stradă, cu mutre îngrijorate. 
Vorbeau între ei pe șoptite ș şi când se apropia un străin tăceau. Cu greu 
am putut afla că ciocniri grave cu morți“ Și cu răniți avuseseră loc între 
sudeți şi trupă, la Eger şi de-a lungul văii, până la Karlsbad. Numai 
seara târziu am aflat că chiar în Karlsbad (în oraș, spre gară) „băieţii“ 
spărseseră geamurile tuturor prăvăliilor evreieşti şi trăseseră o sfântă 
de bătaie celor mai mulţi dintre negustorii perciunați. .. 

S-au închis nu numai prăvăliile, dar și restaurantele și cafenelele și 
până și „Băckerei-ele“ cu cornuri și cu pâine. Seara n-am putut găsi ni- 
mic, nici măcar câteva fructe. M-am culcat nedumirit, întrebându-mă 
dacă nu trebuia să plec. Fără știri, mă temeam să nu mă prindă o acțiu- 
ne militară germană și războiul în Karlsbad. N-am putut adormi. Auto- 
mobileie militare sfârșiau sub ferestrele mele. Parcă eram în 1916... 

Pe când mă gândeam la ce aveam de făcut — era după ora 11 — am 
fost chemat la telefon la Legația noastră din Praga.. Radu Cruţescu mă 
sfătuia să plec cât de neîntârziat și să vin la Praga; nu-mi putea spune 
mai multe la telefon. 

A doua zi, adică azi-dimineaţă, m-am deșteptat pe o zi splendidă, 
caldă și însorită, cu hotărârea de a părăsi Karlsbadul la amiază. Câteva 
prăvălii își deschiseseră timid ușile, dar îngrijorarea: era întipărită pe 
toate feţele. Mi-am lichidat micile daraveri, și la ora 11 1/2 am pornit 
împreună cu d-na Mirea, vecina mea de cameră de la Stadt Wien, spre 
Praga. Am închiriat două automobile, într-unul am pus bagajele, într-al- 
tul ne-am așezat noi, şi cu Dumnezeu înainte. Cu trenul nu era de gân- 
dit să răzbim: fugea lumea din Karlsbad pe capete și vagoanele erau 
luate cu asalt. Călătorie plăcută și comodă pe o şosea bună, printre pa- 
jişti verzi şi păduri de brad. În drum am întâlnit sumedenie de camioa- 
ne pline cu soldaţi, tancuri, convoiuri cu aprovizionamente ca în vreme 
de război... Am sosit în Praga pe la ora 2 1/2 (la hotelul Esplanade) 
fără a fi stânjeniţi de autorităţi și opriţi numai odată, într-un sat, la vreo 
30 kilomentri de Praga, de o bandă de cehi beţi, care tăiau drumul tutu- 
ror automobilelor. Unul, cu halbă de bere în mână, ne-a întrebat între 
două râgâieli ceva pe limba cehă. Şoferul nostru a spus: „diplomat! “ şi 
beţivii ne-au lăsat să trecem.. . Când am ajuns în Praga am zis uf! Cu 
atât mai mult că ne-au făcut și şoferii noștri un mic şantaj: sub pretext 
că le era frică să-i bată cehii (erau amândoi nemți) au vrut să ne lase la 
12 kilometri de Praga, de unde ar fi-urmat să ne găsim alt mijloc „de 
înaintare“! A trebuit să dau fiecăruia 100 de coroane mai mult, și le-a 
venit curajul la loc, şi ne-au dus până la capătul drumului... 


16 septembrie. Cum au aflat că am sosit, Cruţeștii, foarte drăguţi, 
ne-au luat la ei. Legația noastră, instalată în palatul Czernin, cumpărat 
de curând e de toată frumuseţea. Într-adevăr aer de Ambasadă. Saloane 
splendide în stilul Maria Tereza, şi camere nenumărate. Sala de mânca- 
re de paradă și salonul de dans sunt de o rară frumuseţe. Palatul a fost 
restaurat de Duiliu Marcu și prevăzut cu tot confortul. 

Nu mai văzusem Praga dinainte de război. Orașul s-a întins enorm 
şi populaţia lui s-a împătrit. Animaţie enormă, care lipsea îuăinte de 
război în orașul de provincie cam mort, a cărui populaţie nu trecea de 
250.000 locuitori (acum peste 1 milion). Praga veche nu s-a schimbat 
însă, din fericire. Laureta Cruţescu m-a plimbat aseară pe la scăpătatul 
soarelui, mai întâi pe Hradschin de unde am văzut Praga înnecându-se 
în amurg — apoi pe lângă capul lui „Karlsbricke“ prin cartierul rămas 
neatins de sute de ani, din jurul palatului și bisericii Maltezilor. Vechi- 
le clădiri peste care S domnesc aşezămintele Ordinului şi palatul Buquoy 
(actualmente Legația franceză) par un colţ din Bruges, căci printre ele 

şerpuieşte şi un canal derivat din Vâltava, care complectează asemăna- 


rea cu vechea cetate flamandă. Praga este astfel plină de contraste — căci 


alături mișună viața în toată intensitatea ei — și aceste contraste, ca şi 
nobilele tradiţii ce se citesc încă pe fațadele atâtor vechi palate, fac far- 
mecul acestui mândru oraș care-și merită deviza: „Praha caput Regni“. 

Pe Hradschin, am vizitat și Ministerul de Externe, un alt palat Czer- 
nin, mult mai mare şi mai impunător decât Legația noastră, pentru res- 
taurarea căruia Statul cehoslovac a cheltuit milioane. Perspective splen- 
dide de galerii „à l'italienne“, o scară minunată şi la un capăt grădini 
care coboară în terase. O splendoare. Nici o ţară din Europa nu posedă 
un astfel de Minister de Externe, care n-are decât un cusur: nu se potri- 
veşte cu un Stat modest ca Cehoslovacia... Pe când admiram grădina, 
ne-am întâlnit cu Krofta, care făcea pe Goethe, pe una din terase. Cu o 
floare în mână, ni s-a arătat trist şi plictisit. Cu toată înfățișarea lui de 
dobitoc, mi-a fost milă de dânsul și i-am adresat câteva cuvinte de îm- 
bărbătare.. 

Seara la masă, la Cruţești, a fost văduva lui Ferry Kinski, născută 
Schönborn și cu fratele ei mai mic pasionat de politică cehă. Îi cunos- 
cusem pe vremuri la Viena, austrieci — acum spurcau pe nemți. Se 
schimbă oamenii mai iute decât lucrurile... Pe când eram la masă ni s-a 
adus vestea vizitei lui Chamberlain la Hitler, la Berchtesgaden, pentru 
azi și mâine. Vestea a înveselit pe toţi cei prezenţi, foarte deprimati prin 
cele întâmplate la Eger!, căci și-au dat toţi seama că primul ministru al 
Angliei nu s-ar deranja dacă n-ar ști dinainte că actul de condescen- 
dență fără precedent pe care-l face va daroade. 

Azi, la dejun, Cruţeştii au avut pe Christian Thun și pe nevastă-sa, 
născută Blome (strănepoata lui Vodă Ştirbei). I-am găsit îmbătrâniţi și 
foarte îngrijoraţi, căci stau la țară, la 30 kilometri de Praga în mijlocul 
cehilor și se tem că în caz de război să nu fie masacrați, căci cehii din 
localitate au declarat că vor ucide pe toţi nemţii dacă hitleriștii germani 
vor năvăli în Cehoslovacia. 

Sigur că cel puţin cât va sta Chamberlain la Berchtesgaden nu se va 
întâmpla nimic la granița Cehoslovaciei, mi-au luat bilet pentru Paris. 

Cruţescu îmi povesteşte că în sferele guvernamentale și cehe dom- 
nește mare depresiune și animozitate împotriva Franţei, care nu face 


1 În cursul după amiezii de ieri a fost la Eger un adevărat asalt al localurilor parti- 
dului Sudet. Poliţia, provocată prin uciderea unui agent, a recurs la armată. S-a tras cu 
mitralierele şi oficial se numără vreo 30 de morţi şi peste 80 de răniţi. Noroc că e 
Chamberlain la Berchtesgaden, căci altfel cine știe ce s-ar fi întâmplat! 

nimic, ca să ajute pe cehi, ba din contră îi sfătuiește să facă orice con- 
cesie nemților și merge până a consilia chiar primirea unui plebiscit! 
Un „Umsturz“ al politicii cehoslovace — o înţelegere cu Germania — 
e viu discutat în cercurile diriguitoare din Praga. „Umsturz“ ce s-ar pu- 
tea pune la cale prin demiterea lui Beneș și înlocuirea lui fie prin Hod- 
za (mult mai apropiat de nemti), fie printr-o dictatură militară. Capete- 
le inteligente (?) de la Ministerul de Externe nu văd decât două soluţii: 
război declarat Germaniei de Anglia și de Franța — sau „Umsturz“ al 
întregii politici. Numai că Franţa și Anglia nu sunt probabil atât de vo- 
ioase să riște un război de dragul cehilor — iar pentru un „Umsturz“ 
pare că e cam prea târziu. Şi cehii şi germanii sunt atât de excitati unii 
împotriva altora, încât o împăcare pare aproape imposibilă. Hodza spu- 
nea azi lui Cruţescu că ar fi gata să cedeze Egerlandul germanilor ca să 
scape prin abandonarea acestei treimi, celelalte treimi din regiunile lo- 
cuite de nemti. Încurcată afacere! 


17 septembrie. De aseară am rămas singur la Praga. Noapte lungă și 
tristă... 

Se zice că Mac Mahon venind în vizită la Havre și văzând marea ar 
fi exclamat: „Que d’eau, que d’eau!“ Prin oarecare analogie aș putea și 
eu să spun, de când am căzut în Praga în mijlocul acțiunilor și contra-ac- 
ţiunilor care se desfășoară: „Que d'événements, que d'événements!“ Ne- 
maipomenita condescendență a unui bătrân prim-ministru al Angliei 
care s-a coborât să zboare 8 ore ca să vorbească cu chibiţul de la Ber- 
chtesgaden e subiect de mirare și de conversaţie pentru lumea întreagă. 
Proiectata întâlnire între Chamberlain, Daladier, Mussolini și Hitler ca- 
re se zice că va avea loc săptămâna viitoare, provoacă şi dânsa nesfâr- 
şite discuţii. Ce să mai vorbesc de excitarea naturală dar cam ridicolă a 
cehilor care cer războiul cu orice preţ, fie și singuri, împotriva Germa- 
niei? i 

Cruţescu a văzut pe Hodza. Aproape că plângea. „Lașâjul““Franţei 
și Angliei e definitiv. Nu pot să zic că am știut-o, dar am bănuit totdea- 
una că așa se vor termina lucrurile în caz de încurcătură. Plebiscitul, ia- 
tă cea ieşit din consfătuirea de la Berchtesgaden, adică despărțirea câ- 
torva provincii germane, de Ceho-Slovacia. Acum se caută o formulă 
ca să se scape aparențele adevăratei înfrângeri impuse din nou de Hit- 
ler clientelei Trataţului de la Versailles... Plebiscitul nu va fi însă lucru 
ușor de organizat; asupra căror provincii se va întinde? Până unde se va 
trage linia de demarcaţie? Sub controlul cui se va face? 


112 CONSTANTIN-ARGETOIANU 


E sigur că îndată ce chestiunea cu Germania va fi reglată, vor sări și 
ungurii cu pretenţiile lor, căci au 600 până la 700 mii de oameni, popu- 
laţie compactă, de-a lungul Dunării, de la Bratislava în jos. Cum s-ar 
putea refuza ungurilor ce s-a acordat germanilor? Avem şi noi 3 sate de 
revendicat peste Tisa în faţa Sighetului Marmaţiei! Bietul Beneş! O- 
braznic a fost de 20 de ani cu toată lumea, dar plăteşte scump acum! 

De ieri domnește liniște în toate centrele Sudeţilor. Instrucţiuni din 
Germania sau efectul stării de asediu? „Chi lo sa“. Lucru cert este că ger- 
manii nu vor intra în Cehoslovacia, cu forţa, ca să nu provoace greutăţi 
Franţei ȘI Angliei. Afacerea e pentru ei câștigată, pe cale diplomatică. 

Vizitat ieri expoziţia de artă barocă locală, în palatul Wallenstein. 
Mediocră. Seara, luat masa la un restaurant francez „Mon Pays“ cu Cru- 
teştii, cu contesa Kinski şi cu un avocat ilustru al cărui nume l-am uitat 
şi care de altminteri ne invitase. 

„Cu toate că lucrurile par mai liniștite din punct de vedere al războ- 
iului, mulți pleacă din Cehoslovacia de frica reacţiilor sociale eventu- 
ale ale cehilor. Mai ales dintre membrii fostei aristocrații austriece 
consideraţi ca nemti. i i 

Plec și eu azi la ora 4 la Paris, să-mi văd de treburi, căci războiul eu- 

ropean pare definitiv înlăturat. ; 


. 22 septembrie. Sunt la Paris de duminică dimineața, 18 septembrie. 
Călătorie de la Praga la Paris, fără nici un incident. La Eger, cel puțin 
în gară, nu se observa nimic anormal. Funcţionarii de la graniță atât 
cehi cât și nemți de o politeţe perfectă şi reciprocă. Am luat masa în va- 
gonul restaurant, după frontiera germană. Serviciu normal, masa îngri- 
jită. Alături de mine o englezoaică gătită, între 60 şi 70 de ani, care se 
vede că a trebuit să fie foarte frumoasă, dar acum jumătate paralizată 
de partea stângă, braţul și piciorul. S-a urcat la Marienbad, însoţită de 
două dame, îmbrăcate modest, care păreau în serviciul bătrânei şi aşe- 
zate la masă în faţa ei, se înclinau și răspundeau monosilabic de câte 
ori stăpâna le adresa cuvântul. După masă, baba a scos cu greutate, ser- 
vindu-se de o singură mână, o ţigară de foi şi a început să tragă din ea 
ca un grădinar. Figură interesantă; n-am încercat să aflu cine e, pre- 
ferând să-mi las imaginația să alerge și am clasat-o ca o ducesă milio- 
nară și fantezistă. 


| De la Praga n-am mai însemnat nimic în acest caiet, căci am trăit o 
viaţă liniștită de turist, în afară de evenimente, a căror repercusiune n-am 

resimţit-o decât din citirea ziarelor, ca orice om de pe stradă. Până azi 
n-am văzut pe nimeni. Sau ca şi pe nimeni, căci n-am văzut decât pe 
Cesianu, mai prost și mai peremptoriu ca oricând. L-am văzut luni di- 
mineaţa; era tare îngrijorat și preocupat. Mi-a mărturisit că stătuse până 
noaptea la ora 3 de vorbă cu Osuskil, să discute evenimentele, pe care, 
acum, cei doi diplomaţi geniali se laudă că le-au prevăzut şi anunţat. 

Vorbă să fie! 

Cesianu mi s-a arătat foarte neliniștit asupra răspunsului ce se aş- 
tepta de la Praga, se temea că Guvernul cehoslovac nu va primi propu- 
nerile franco-engleze (adică ale lui Hitler!). L-am liniștit. Și într-ade- 
văr, după un răspuns în doi peri marți, aseară miercuri, Praga a dat — 
fără nici o rezervă — consimţământul său la amicala amputaţie ce i se 
propune... 

Rămâne de văzut dacă Hitler nu va ridica tariful, astăzi, la Godes- 
berg, unde Neville Chamberlain a trebuit să sosească la amiază! Faţă . 
de slăbiciunea Franţei și a Angliei, de ce n-ar cere mai mult? 


Evenimentele prin care trecem, cele mai dramatice de la război în- 
coace, trebuiesc judecate dintr-un îndoit punct de vedere: dintr-unul lo- 
cal, cehoslovac, și din altul european. 

Din punct de vedere cehoslovac, oricât de tragică ar fi soarta poporu- 
lui ceh, problema nu mă interesează. Cehoslovacia m-a plictisit totdea- 
una. Constituirea ei a fost, la încheierea păcii, o fantezie a doi profesori 
mediocrii, Wilson și Massaryk care și-au încrucișat umbrelele în tim- 
pul războiului, pe câmpul democraţiei și al utopiei. Wilson a fost un si- 
filitic, care a sacrificat victoria Aliaților umanitarismului, iar Massaryk 
— om altfel cumsecade, dar lipsit de bun simţ — o păpușă în mâinile 
secretarului său Beneș, un șmecher şi nimic mai mult. Acesta n-a fost 
condus în lunga lui activitate politică decât de ambițiile sale personale. 
Cum nu şi-a dat seama acest om, cum nu și-a dat seama Massaryk (cu 
toată experienţa trecutului) că un popor minoritar ca cel ceh nu putea - 
deznaţionaliza nici pe nemți, nici pe polonezi, nici pe unguri — ca să 
nu mai vorbim de slovaci — şi că „Cehoslovacia“ nu se putea organiza 
şi nu putea dăinui decât pe un plan federal, al cel puţin celor trei popoa- 
re mai însemnate osândite să trăiască împreună: cehii, nemţii și slovacii? 
Diipă cum a dat la o parte pe Kramare şi pe toţi luptătorii cehi de pe 


1 Ministrul ceh&zlSvac la Paris, un alt „as“ al politicii „securităţii colective“ care de 
20 de ani de când e în Franţa n-a fost în stare să-și informeze Guvernul despre „laşajul“ 
pe care l-am prevăzut atâţia... 

vremea austriacă, ca să domnească singur — Beneș n-a tinut seamă de 
naționalitatea puternică germană, mult mai înaintată în cultură, mult 
mai conștientă de tradiţiile ei, și a vrut să cthizeze țara nou delimitată. 
Creată ca o ficţiune diplomatică, Cehoslovacia se desface la primul ob- 
stacol, ca o ficţiune politică ce a rămas... Paguba, în sine, nu e mare. 
Din punct de vedere european însă, evenimentele ce se petrec vor 

avea consecinţe incalculabile. Pentru Franţa e un nou Sedan, un Sedan 
moral. Ea a încheiat și semnat un tratat şi o convenție militară cu Ce- 
hoslovacia, tratat şi convenţie pe care azi le calcă fără rușine în picioa- 
re. Desigur, nu poate fi-nici o plăcere pentru francezi să se sacrifice cu 
milioanele într-un război pentru Cehoslovacia. Dar trebuia să cumpăn- 
ească acest sacrificiu când au semnat tratatul şi convenția, nu acum. 
Odată cu prăbușirea Cehoslovaciei se prăbușește şi prestigiul Franţei, 
care trece din rândul țărilor victorioase în al celor învinse. Cine va mai 
avea încredere în Franța şi chiar în Anglial, după această nemaipome- 

nită călcare a tuturor angajamentelor luate. Călcare cu atât mai inutilă 
şi mai de neînțeles, cu cât vădit a fost determinată de un „bluff“ al şme- 

cherului de Hitler, care nu s-a gândit niciodată să declare război în 
condiții mult mai proaste decât în 1914, şi care încă în discursul său de 

la Nürnberg, se mulțumea să sfătuiască, nu să propună, un plebiscit în 
regiunea Sudeţilor! 

Toată politica Europei, pe baza căreia am trăit de 20 de ani, e în- 
toarsă pe dos. Mă întreb ce ne vom face noi, şi după ziarele franceze, 
chestiunea a și fost pusă la București. O examinare serioasă a situaţiei, 
și poate şi o nouă îndrumare se impun. Dacă n-a ajutat Franţa şi Anglia 
pe cehoslovaci împotriva germanilor, o să ne ajute pe noi împotriva ru- 
șilor, eternii noștri dușmani? 


Nimic mai caraghios decât extazul francezilor faţă de englezi. Cu 
ochii beliți se uită toți spre Londra, acoperă pe Chamberlain cu cununi, 
şi nu-și dau seama că englezilor se datorește toată înjosirea lor. În 
1918, după armistițiu, Franța îngenunchiase definitiv Germania; cine a 
ridicat-o? Anglia. Apoi după semnătura Tratatului de la Versailles, la 
fiecare cotitură, la fiecare răzvrătire, la fiecare călcare a tratatului, cine 
a încurajat și susţinut Guvernul din Berlin? Cine a determinat retrage- 
rea trupelor franceze din Renania și din Ruhr? Anglia, întotdeauna An- 
glia! Cine a precipitat în fine, acum în urmă evenimentele, tot în favoa- 


! Care nu s-a legat prin tratate cu Cehoslovacia dar care în politică a mers de 20 de 
ani cot la cot cu Guvernul din Praga. 

rea Germaniei, dacă nu Anglia? Ce a fost vizita lui Chamberen la Ber- 
2 ` 1° Lă b-a peg 
chtesgaden, dacă nu o umilire şi o trădare faţă de Franța? SERI i 
Şi pentru toate aceste binefaceri, francezii ans mâna... 
zilor de dimineaţa şi până seara, şi pe față și pe dos! do 
Că astăzi Franţa nu mai poate merge decât pe drumul t ina 
şi în tovărășia ei “e evident — dar manifestaţiile de ordin sentim 
Ed i tă 


sunt cel puţin de prisos! 


Azi am început să văd ceva lume în măsură să-mi dea po să de 
i i mei e Champin, pe Meeny, pe Mercier. Am 
culise. Pe ai mei de la petrol, p Apa 
j — j cu dl şi d-na Pomaret — dl ministru a 
dejunat — poftit de Kaufman, c Ș 1 pita 
ji i iunii de Onoare“ (pentru care me e? , a 
Muncii, d-na „ofiţer al Legiun: e >“ (pei + ui 
ândoi i si „informati“. Pare că panica față de nemți (căc 
mândoi foarte deştepţi și „informaț că p pam sie 
i i ică) a fost determinată de generalul Vuillemam 
orice s-ar zice a fost panică) a fost d inată regiei i 
j ticii) după vizita sa la Berlin. Șmec he 
(şeful de Stat Major al Aeronau izita m 
L Ori i franţuz prin nu știu câte aeroporturi militare 
rul de Göring a plimbat pe {uz p e ) e 
a arătat mii vi imbate din aeroport în 
ii ă de avioane (probabil aceleași, p d 
iei i Vui i inz“?) s-a înapoiat la Pa- 
încâ uillemain (sau „minz“?) s : 
aeroport) aşa încât bietul emair pois A 
i vins că j dă mai multe aparate ca Anglia și Ameri 
ris convins că Germania pose uite a Mae e i 
ri Î V main, când la începutu 
â y (111). În urma raportului lui Vuille „când început 
ca împreună (1). ; a 
izei ia aî vernul din Paris dacă e gata de războ , TÄS 
crizei Anglia a întrebat Gu aris dacă. da e 
unsul ar fi fost evaziv ă doi peri ar fi determinat zbo 
p t evaziv. Acest răspuns în do fi d 
ao d interi, Guvernul francez incapabil 
j j e altminteri, Guyer ; 
rul lui Chamberlain, pe care vernu a i 
ră: ri à l- bat. Aşa spun prietenii Angliei. Ai Guve 
de o răspundere gravă l-a apro Ș A E 
j i ă lia ar fi declarat la începutul crizei ca nu 
nului francez pretind că Ang leclar îi SEE 
va! alături ta, în caz de război, decât dacă teritoriul frar 
a putea fi-alături de Franţa, d les fr i 
rfii 111). Ceea ce nu corespunde cu toate declarațiile ub 
cez ar fi invadat (!!). k Aa p a 
i î de reprezentanţii autorizați ai Guvernulu 
ce făcute de 6 luni încoace t j e 
glez — x mai amintim formula lui Baldwin, mai veche: „fron 
englez — fără să mai amintim Aaa Ă 
erele Angliei sunt la Rin!“ Pomaret mi-a afirmat că Guy ia Pra i 
v i ă în caz de conflict nu poate:pune în l- 
fi declarat Guvernului francez © í în caz fl ! a 
i Â } ; două divizii!!! De necrezut, ca un ministru 
nie decât 300 de avioane și e E 
î itiu să ă baliverne! Adevărul este că şi Daladie ș 
în exerciţiu să spună asemenea e! Adevărul este că şi D 
B : căcăciosi. și n-au îndrăznit să riște şi să ia răspunderi. 
onnet sunt doi căcăcioși, și n-a it să id ri 
În tot cazul, toti cei cu care am vorbit sunt deprimați, cu nasul în 
> Li 


Saa, 


jos, şi-şi dau seama că Franța şi-a pierdut tot prestigiul în faţa lumii. 
iz det 4 


Dar să așteptăm până la sfârșit. Te pomenești că Hitler mai încurcă. 


sl aia a io. 
lucrurile şi că-l împinge dracul pe căile pieirii. O Franţă din ze e 
rioasă magré elle“ iată un lucru ce nu e exclus să se întâmple, 

>> 


i 
16 CONSTANTIN ARGETOIANU. 


ceea ce nu cred — dacă se va ajun ăzboi 
sea ce e la răzb X 
mier îmi pare pecetluită. i N ci eu 
si Sue st x ape astăzi Hitler și Chamberlain, e pe 

} ocul ales, după legendă, de Wot 
Să dea Dumnezeu sa ; ăreția pier ge 
, sau Wotan, ca măreţia locului să inspire | i doi 
t inspire pe cei doi 

oa 

meni de Stat care dețin pentru moment soarta Europei în mainile lor! 


Un e i i i j 
u ji pa Rua David Sarnof, a ajuns în Statele Unite stăpânul 
nie — emisiune și fabricaţie d i 
S e aparate. Sosit în A- 
merica muritor de foame, e astăzi imiliare i 
astăzi multimiliardar!. Prosti mai ie să 
a e conu T!: Proşti mai trebuie să 
: Antisemiţii spumegă, şi c ăci ji 
| t u dr ii 
ni i oe gă, ș eptate, căci jidanii sunt 
DI Sarnof s-a căsători i | 
-a căsătorit cu o franţuzoaică şi 
f că și face pe g i 
Ea E teh | Ș pe grozavul la Paris 


că: lee pin telefonat de la Irun. Afacerile lui Franco nu merg bi 
: armament. Italienii și germanii i trimit nimi i 
nii nu mai trimit ăci 
— date fiind circ Bat ela. 
umstanţele — opresc tot i â i 
— di nd < t entru ei, pe când Barcel 
niștii continuă să primească i iţi di A TA 
onti că arme şi muniții din Franta d că 
nu mai primesc nici ei!). Ori până în i ii ip ie 
1). Oricum, până în cele di ă ă nici 
Germania nici Itali i d a e 
Italia nu vor abandona victori işti 
n ictoria comuniştilor. Pan 
A > . . . 7 k al 153 
tinde că în cercurile italiene din San Sebastian, Guvernul Franco ef 


+ 

M-am vli paea f E 

E i ni pis sri er noile cartiere ale Parisului ridicate la Vest 

or fortificaţii. Un oraș nou ădiri 

pe 2 tii. cu clădiri monu 

n icaţi $ ; mentale — 

A F e al vechiului meu Paris care a dispărut. Fost şi la Troca- 
- Noul Palat, care a înlocuit vechea oroare din 1878 se prezintă în 


linii i i 
a Ft st şi vederea de pe terasa mediană e încântătoare. Dacă 
1 turnul Eiffel... de ce nu l-or fi doborând? 


24 i SE ocult : 
iapa e N-aş vrea să mai trăiesc o zi ca cea de ieri. M-am scu- 
sie Ssn E ta îmbrăcat totuși fără greutate şi am iesit 
M lers să fac cumpărături. După câ 
: ă câteva, sute de metri 
m-a apucat ameţeala, mi s iat pici a í duc. 
; t -au muiat picioarele şi simt ă mă 
A ea i ; ; ȘI simţeam că mă duc. 
ână la o bancă, lângă care di ici ă aflam 
s re din fericire mă afl i 
căzut pe ea. Mi-a trebuit o į ă dau 
3 o jumătate de ceas să-mi revin î i 
evin în - 
pierdut un moment cunoştinţa... i iati 

Târându-mă m-am înapoiat la hotel și m-am întins pe pat, după ce 
am luat coramină şi spasmosedină. E oribil să fi bolnav dar e şi mai ori- 
bil să fi bolnav şi singur. Mă întrebam: dacă îmi va veni iar rău şi voi 
pierde cunoștința, cine va chema un doctor? 

Spre norocul meu nu mi s-a făcut mai rău, ci mai bine, așa încât pe 
la ora 1 am putut ieși cu Ionel Bombă și cu nevastă-sa și să merg la un 
birt să înghit o legumă și un compot. 

Dar nu la această indispoziție mă gândesc, când scriu că n-aş vrea 
să mai trăiesc o zi ca cea de ieri, ci la panica nebună ce s-a declanșat 
după-amiază, după ce veştile de la Godesberg au fost date în vileag. N-a 
mai fost om în Paris care să nu fie convins că războiul era ca și decla- 
rat. M-am văzut pironit în Paris fără posibilitatea de a mă întoarce în 
ţară, fără parale etc. Toată isteria publică (împărtășită de cei mai înalți 
demnitari ai Statului, ca probă mobilizarea parţială, măsurile de siguran- 
tă etc.) găsise în nervii mei încă tulburaţi prin criza de dimineaţă mi- 
nunate coarde de rezonanţă, care m-au înnebunit, literalmente. În prada 

spasmelor respiratorii și cardiace m-am pus la ora 4 1/2 în pat și am aş- 
teptat ziarele de seară, care m-au alarmat și mai mult. Încă azi, le Temps 
scrie: „La journée et la nuit de Godesberg ont été dramatiques. On se 
trouve placé ce matin devant une situation qui fait comprendre que le 
sort de l’Europe va se jouer dans les heures qui vont suivre“. O! singu- 
rătatea, ceasuri și ceasuri, cu boală în spinare și cu inima strânsă, strân- 
să, de tot ce citeşti, de tot ce prevezi, de tot ce ţi-e teamă!!! Oroare, o- 
roare! Ceasurile până a venit noaptea, şi apoi noaptea, noaptea ce nu se 
mai sfârșea au fost un supliciu... 

În fine, azi-dimineaţă, ziarele mi-au adus veşti mai bune. Pare că 
vom avea cel puţin răgazul să ne întoarcem acasă. Căci în halul în care 
mă găsesc și cu situaţia politică de aci și din Anglia, nu mai poate fi 
vorbă de mers la Londra unde fixasem pentru zilele de 29 și 30 septem- 
brie conferințele pentru „Steaua Română“. Am telegrafiat în acest sens 
lui Stern şi lui Many, şi Kaufman, de acord cu mine, a telefonat la Bucu- 
rești lui Osiceanu şi lui G. Creţeanu, să nu mai vină. 


25 septembrie. Primit aseară telegramă de la Osiceanu și Creţeanu, 
din. Bucureşti; sunt şi ei de acord pentru amânarea Conferinţei de la 
Londra. Am găsit ca prin minune un „single“ în Simplonul de azi, pen- 
tru Bucureşti, căcitrenurile sunt luate cu asalt, și m-am hotărât să plec 
diseară. Ce să mai fărăgănesc prin Paris, bolnav şi incapabil măcar să 
fac o masă bună, fără să mai vorbesc de celelalte. 


N 

Ziarele de azi-dimineaţă dau știri mai liniștitoare. Hitler a acordat 
termen — până la 1 octombrie — cehilor, ca să predea Germaniei tinu- 
turile Sudeţilor. Care? Nu se ştie... Daladier și Bonnet pleacă iar după 
dejun la Londra, la taifas cu Chamberlain. Am din ce în ce..mai mult 
impresia că toată lumea blufează, dar mi-e frică că acest joc cu focul să 
nu aprindă un incendiu fără voia jucătorilor. 

dn Italia simpaticul Duce se plimbă şi vorbeşte, vorbeşte — vorbeş- 
te în fiecare zi. A vorbit la Trieste, a vorbit la Udine, a vorbit la Bellu- 
no, a vorbit la Treviso, a vorbit la Padova... Cântă ca un cocos că el a 
provocat răsăritul Soarelui și... Apusul lui Beneș! Nemţii nu se uită la 
dânsul decât cu coada ochiului și cineva îmi povestea că cu prilejul vi- 
zitei sale la Berlin, Guvernul german îi instalase un telefon cu numărul 
„Bleibtreu! 19/15“, în amintirea defecţiunii din 1915! „Se non e vero. e 
ben trovato“! i i 


; 28 septembrie. Plecat duminică seara din Paris, pe o ploaie diluvia- 
na am sosit ieri în România pe soare și pe căldură și seara la Bucureşti. 
Călătorie foarte plăcută pentru mine, căci n-am fost tulburat la nici o 
graniță, cum au fost alţii, mai ales în Italia. La intrare ca și la ieșire, ita- 
lienii au fost teribili: ei fac războiul prealabil, căci știu că nu-l vor mai 
face după ce se va declanșa... 

La Domodossola, ne-au mai ţinut 35 de minute peste cele 30 regle- 
mentare ca să caute în fiecare valiză și să plictisească pe fiecare om. Pe 
o franțuzoaică, soţia directorului Căilor Ferate din Siria, ce călătorea 
cu doi copii spre Beyrouth, au dat-o jos, au dezbrăcat-o şi au cercetat-o 
ca pe o delincventă. Un procedeu analog seara, la Postumia, la ieşirea 
din Italia, față de un domn ce avea cabina alături de a mea 5 un italian 
după câte am aflat mai târziu. Am binecuvântat pașaportul meu diplo- 
matic şi calitatea mea de fost ministru, pentru prima oară, căci m-au 
scutit de grosolăniile agenţilor italieni inconştienţi. Ce e mai nostim, e 
că pe când căutau prin valizele oamenilor nevinovaţi, eu purtam într-u- 
na din ale mele un plic, pe care mi-l adusese căpitanul Boian în mo- 
mentul plecării din Paris, şi care conţinea planul trupelor germane con- 
centrate la granița Cehoslovaciei?... Şi în Italia am intrat pe ploaie și 


„Numele unui sector telefonic din Berlin, după Bleibtreu-Strasse. 
| Căpitanul Boian, ajutorul ataşatului nostru militar în Paris. Plicul era destinat Ma- 
a nostru Stat Major. Căpitanul Boian mi-a explicat că 15 Divizii germane plus una 
lindată („Panzer-Divizion“) erau eșalonate pe frontiera de Nord a Cehoslovaciei — 
10 Divizii ordinare și una blindată, în fosta Austrie, pe graniţa de Sud, iar 5 Divizii — 

ceaţă, așa încât n-am văzut aproape nimic din încântătoarea privelişte 
pe Lago Maggiore, de la Stresa la Arona. După Milano s-a mai înseni- 
nat şi de la Brescia încolo timpul s-a făcut frumos. Am trecut prin Ve- 
rona, Vicenza, Padova şi Venezia pe soare şi farmecul peisajului și ar- 
hitecturilor italiene m-a prins din nou în mrejele lui... O, divinele pro- 
porții şi culorile atât de dulci... O, divină Veneţie! 

În acelaşi vagon cu mine era și Pallairet, fostul ministru englez la 
București, trimis din nou la noi ca însărcinat cu afaceri până la restabi- 
lirea lui Reginald Hoare, chestiune de două luni spunea el. Sir Regi- 
nåld s-a îmbolnăvit în iulie de o dublă pneumonie, care, la un alcoolic 
atât de formidabil a dat loc la fel de fel de complicaţii. Omul era să moa- 
ră. A scăpat acum, dar câteva luni i-ar mai fi necesare ca să se între- 
meze definitiv. 

Pallairet părea încântat să meargă în România; ne părăsise cu regret 
şi dânsul şi soţia lui pentru a merge la Viena! şi „Anschlussul“ îi lăsase 
fără post. Pallairet e un băiat simpatic dar fără mult cap: în schimb e 
cumnatul lui Neville Chamberlain — un „atout“ mai mult pentru dân- 
sul decât pentru noi. S l 

Tot în vagonul nostru mai era și părintele Barral, iezuitul (?) francez 
naturalizat român, care a comentat și tradus pe Eminescu. De o rară in- 
teligență, m-a interesat mult. Trebuie să iau informații asupra activităţii 
lui, căci Institutul de Studii Bizantine din București, cu sucursale nu- 
meroase în provincie (?) îmi pare că acoperă alte îndeletniciri decât ce- 
le mărturisite... Ta 

Niciodată nu m-am bucurat să-mi regăsesc țara ca de data asta... Par- 
că scăpaserii dintr-un naufragiu și ajunsesem la liman... l 


La Craiova mi-a ieşit în cale amicul Filip, venit de la București, să 
mă întâmpine cu toate câte circulă „cu înfrigurare“ și cu toate havidișu- 
rile din răstimpul cât am lipsit din țară. it, aj 

Între altele, Filip îmi povesteşte: 

„Prietenii lui Vaida pretind că acesta a fost chemat de Rege care «i-a 
oferit situaţia», cu o scurtă amânare (!). După câtăva vreme Regele l-a 
chemat iarăşi și i-a spus că nu-i poate da puterea (!!!) lui singur, ci în 


10 Divizii ordinare și una blindată, în fosta Austrie, pe granița de Sud, iar 5 Divizii şi 
una blindată, pe graniţa de Vest. În caz de război, Cehoslovacia ar fi fost strivită ca o 
nucă într-un cleşte. 

L Deşi își frânseseră şi unul şi altul picioarele, făcând „ski“ la Predeal. Fata lor, 
foarte frumoasă, a mai venit și după plecarea părinților ei, în România. 

combinaţie cu dl Argetoianu (!!), ceea ce Vaida a acceptat (cred și eu!) 
Vaida ar fi pus însă condiţia ca Armand Călinescu să plece de la Inter- 
ne, să fie trimis. undeva ambasador!. Regele n-a fost de aceeasi. părere 
şi au ajuns la o tranzacție: Armand Călinescu să treacă la Industrie şi 
Mitiţă Picpoketul să rămână numai la Banca Naţională. T 

l „Victor Iamandi a spus la 21 septembrie, la o masă în familie că Mi- 
tiță Constantinescu a decepționat la Ministerul. Economiei Naţionale 
Cât timp a fost numai la Banca Naţională, a fost în conflict cu ministrul 
Industriei, dar acesta aproba totuși importuri și exporturi (miniștrii Cos- 
tinescu, Valer Pop, Manolescu-Strunga și anturajul lor pricepeau afa- 
cerile!!) astfel că comerțul mergea. Astăzi însă, Mitită (devenit om cin- 
stit!) arẹ în vedere numai interesul Bîncii Naționale, aprobă numai 4-5 
TS pe zi, astfel că a ucis comerțul. De aceea şi-a pierdut trece- 
iale A at pui «Bietul Mitiţă, câtă trecere a avut şi cât de 

La inaugurarea satului model Topoloveni (a câta?) Mihalache a 
spus textual în discursul său «că toţi românii vor să construiască trepte 
de marmură Tronului Regelui Carol!» (Și ăsta s-a dat pe brazdă?) 

| De teama războiului bucureștenii s-au aprovizionat pe capete cu za- 
hăr, săpun, orez, lumânări, conserve. Un băcan, Stelian Petrescu. a vân- 
dut într-o singură zi toată marfa din prăvălie, în valoare de 1 500 000 
lei. Lui Guţă Tătărescu i-a vândut de 50 000 lei. | 
„Se afirmă că Guţă Tătărescu a fost trimis de Rege la Moscova ca să 
aranjeze trecerea rușilor prin țară?(!!!). 

„Evian, fostul secretar la Industrie sub Manolescu-Strunga (omul nem- 
ţilor) pretinde că Mitiţă Constantinescu de când e ministru a luat mă- 
suri atât de vexatorii pentru comerțul german, încât germanii sunt hotă- 
râți să nu cumpere grâu de la noi, atât timp cât va fi ministru Mitiţă 

i i Evian a spus că ziarul Excelsior a voit să comenteze într-un nu- 
ei ie gi ai Superior FPoonotie dar că întregul număr a 
„Alboteanu (?) şeful de cabinet al lui Titeanu a scris în ziarul aces- 
tuia Seara un articol injurios la adresa dvs (adică a mea, Argetoianu) in- 


! Lucru ciudat, şi la Paris, | i în 
A a Legaţie m-au întrebat dacă ărat că ă 
me va fi numit ambasador la Londra! E AREN ap: 
raficele statistice arată pe ultimele luni o scădi inuă 
ira arai ere continuă a exportului. Numai 
comprimându-se la extrem importul s-a putut menţine activă balanţa hialo A. 
ceastă menţinere e însă artificială şi ar putea duce per absurdum la zero export şi 
poi adică la falimentul țării! i isa 
uţă Tătărescu, o ştiu din izvor sigur, nu s-a mi ă, şi 
EE A 93 igur, a mișcat de la țară, şi nu e deloc dans 

titulat «Femei bătrâne cu trecut urât»), bineînţeles fără să pronunţe nici 
un nume. 

La Miercurea Ciucului legionarii au provocat un incendiu și pro- 
fitând de învălmășeală, au putut să scape zece. 

Zelea Codreanu a tipărit în volum procesul lui, după notele steno- 
grafice, bineînţeles în secret, și-l împarte spre disperarea lui Armand Că- 
linescu, care pretinsese că terminase cu Garda de Fier. l 

Garda de Fier a. trimis Guvernului un ultimat: începând de la 1 oc- 
tombrie va răspunde violenței cu violență. 

Societatea «Principele Mircea» a cheltuit 200 000 lei pentru coroa- 
na în frunze de argint depusă pe sicriul Reginei Maria. De aceea, în tes- 
tamentul falsificat, adică în cel dat publicității, familia a trecut această 
societate ca legatară, cu 500 000 lei. i 

Istrate Micescu a vorbit de două ori cu Regele, recent, și acesta fă- 
cea mare haz de prefața Orientărilor Consiliului Superior Economic(?!) 
Titeanu a comis o mare gafă reproducând un articol anonim dintr-un 
ziar unguresc care afirmă că Maniu organizează în Ardeal rezistență 
contra dictaturii regale, adăugând că Maniu a luat bani de la unguri în 
acest scop. | 

La Justiţie, [amandi își face de cap. În iunie și în iulie 1938 un mare 
număr de magistrați stagiari au fost puși în disponibilitate pe baza Le- 
gii Organizării Judecătoreşti care hotărăște astfel pentru toți magistraţii 
căzuţi la examen. Totuși, dl ministru a numit din nou în magistratură doi 
stagiari din familii liberale, căzuţi anterior la examen, anume pe d.d. 
Amilcar Semaca, cumnatul lui N. Guranda (Șeful organizației liberale 
din Neamţ şi escroc cunoscut) și Toma (fiul faimosului Toma de la 
Iași). Primul a fost numit judecător la Ploieşti, al doilea procuror la Ti- 
mișoara. Doi magistrați cu desăvârșire compromiși, anume: Mihăescu, 
prim-preşedintele Curţii de Apel din Oradea şi Climescu, prim-preşe- 
dintele Curţii de Apel din Chişinău, au fost avansați la Casaţie şi a do- 
ua zi li s-au primit demisiile: S-a adus prin aceasta o ofensă Curţii de 

Casaţie care nu poate fi considerată azil, chiar trecător, pentru satisfa- 
cerea amorului propriu unor magistrați veroşi. Domnii de la Casaţie 
sunt furioși. În fine voi mai cita — ar fi sute — cazul lui Liciu înaintat 
şi:menţinut prim-preşedinte al Curţii de Apel din București numai prin 
favoarea lui Iamandi (!!). Liciu a bătut la 3 august, la ţară, pe vizitiul 
său Constantin Töñescu, care a murit la spital, din această bătaie, la 11 
august. Autopsia, după porunceală, a constatat moartea prin septicemie. 
Ancheta a fost îndrumată de comandantul local de jandarmi, luat de di 

Liciu cu mașina de la Poliţie. S-a telegrafiat la Palat, s-au trimis de fa- 
milia răposatului numeroase memorii. Până acum nici un rezultat...“ 
Am oprit pe Filip, că mi-ar fi tot povestit. Dar mă pliotisea. 
Azi-dimineaţă au fost pe la mine Radian, Şoneriu, Cecropid, Blu- 
menfeld și alții mulţi care mi-au buimăcit capul. De când m-am înapo- 
iat la Bucureşti mă întreb dacă am căzut printre nebuni sau printre proști. 
O excitație de necrezut, o frică nebună de război, o lipsă totală de do- 
minare a nervilor. Panică la bănci (s-au retras peste 4 miliarde în câteva 
zile), panică în familii (se fac nu numai provizii cu toptanul dar aleargă 
toţi ca disperaţii să-şi plaseze odraslele la locuri adăpostite — au în- 
ceput să vină și la mine să mă roage), panică în cercurile politice, pani- 
că în Guvern. Parcă şi-au pierdut cu toţii capul: Regele a chemat pe 
Maniu, Regele a dat drumul lui Nae Ionescu şi-l va trimite la Hitler, 
Regele face Guvern naţional și câte şi mai câte. Radian îmi povestește 
că Angelescu, doctorul, i-a spus să mă cheme numaidecât de la Paris, 
că e lată rău — iar. că Angelescu bulgarul (fostul guvernator) i-a spus 
că s-a terminat cu toate şi că nimic nu mai are nici o importanţă: e sfâr- 
„Şitul lumii în care am trăit! Mărturisesc că nu mai pricep nimic: mai 
întâi nu e sigur că va fi război, și al doilea dacă război va fi, nu va fi la 
noi, va fi în Europa dar la noi nu! Atunci? De ce toată această groază, 
„de ce această totală pierdere a cumpătului moral? Când mă gândesc la 
trista dar demna resemnare pe care am lăsat-o la Paris, unde ar fi avut 
oamenii dreptul să-și piardă capul, căci ei vor duce și de astă dată tot 
greul războiului — când mă gândesc la toată liniştea pe care am lăsat-o 
acolo și o compar cu fierberea în clocote“pe care am găsit-o la Bucu- 
rești, îmi vine rău, și mă apucă scârba de corcita noastră populaţie oră- 
șenească. Căci la țară nu se tulbură nimeni, după câte mi se spune... 
Blumenfeld îmi raportează că situaţia lui Tătărescu ar fi tragică: ar 
fi sosit scadenţele comenzilor militare făcute de dânsul şi n-am primit 
aproape nimic. Armata e fără arme și fără muniții. Regele e furios. Sta- 
tul Major declină orice răspundere. Toţi cer în schimb chemarea lui TX- 
tărescu la răspundere. O fi așa? Tot Blumenfeld îmi mai spune că din 
ordinul Regelui Guvernul ar fi întreprins o campanie de distrugere îm- 
potriva lui Stelian Popescu fiindcă, fără să se poată dovedi, se crede că 
diferite tracte distribuite de curând în ţară de Garda de Fier ar fi fost im- 
primate la Universul! S-a dat din nou drumul la afacerea Drajna (cu- 
noscutul diferend dintre moșneni și Stelian, cu privire la pădurile din 


1 Între altele „o poză“ cu Regele, Lupeasca și Lupescu tatăl, formând uri grup fami- 
liar şi simpatic. 

Prahova); o protestare — a o suta — a moșnenilor a fost lăsată de Cen- 
zură să fie publicată, cu diverse facsimile, în toate ziarele iar Univer- 
sului nu s-au îngăduit nici trei rânduri de apărare. Casa Pădurilor a sus- 
pendat tăierea pădurilor și toată afacerea a fost deferită Justiției (halal 
de Justiţie!). ! a A 

Circulara prin care s-a interzis preoților şi învăţătorilor să mai N 
veze în Liga Antirevizionistă și să trimită telegrame omagiale lui Steli- 
an, e în legătură cu această acţiune pornită împotriva Popeștelui. | 

După câte mi se spun din dreapta și din stânga, şi acțiunile lui AT- 
mand Călinescu ar fi în scădere. Garda de Fier a început într-adevăr iar 
să ridice capul. Tractele pe care le împarte, amenințarea cu represalii, 
incendiul de la Miercurea Ciucului, succesul volumului clandestin al 
lui Zelea o dovedesc. De unde dictachiorul nostru crezuse că o sfârşise 
cu Garda, iată că trebuie să reînceapă de la început cu represiunea, d 
marea neplăcere a Regelui. Peste 300 arestări noi au fost făcute zilele 
trecute. Lagărul de concentrare de la Miercurea Ciucului a fost com- 
plectat, după focul care s-a pus, prin altul la Vaslui, și printre funcţio- 
nărime, un nou triaj și noi eliminări au fost puse la cale... 


28 septembrie, ora 10 seara. Azi pe la ora 5 lovitură de teatru: ediții 
speciale au anunțat întâlnirea lui Hitler cu Chamberlain, Daladier și 
Mussolini hotărâtă pentru mâine, la Miinchen! | i 

Din toate piepturile a ieșit un „uf“ de uşurare! Prevederile mele că 
războiul nu se va face au fost juste. Să-i ia dracul pe toţi „bluff-eurii 
care ne-au amărât viaţa de o lună! Nu încape nici o îndoială că de la 
Miinchen va ieși o împăcare pe spinarea Cehoslovaciei. iancu | 

La Jockey-Club, unde cel mai negru pesimism domnise până atunci 
— toţi au declarat, după ce au citit ediția specială că n-au crezut un mi- 
nut în război!!! Așa sun oamenii! | E ec 

Regele va putea să se sfătuiască mai departe, în liniște, asupra soar- 
tei Țării, cu Țoni şi cu Titeanu... O, Hübsch!! 


29 septembrie. Regele s-a instalat de marţi la Cotroceni, ca să fie 

în medio rerum“. Instalarea la Cotroceni nu e însă definitivă şi a fost 
provocată numai de zgomotul din jurul Palatului Regal unde se doboa- 
ră casele din jurul bisericii Kreţulescu şi se termină Palatul în aripa din 
faţa locuinței Majestății Sale. Dacă lucrurile se îndreaptă spre pace Re- 
gele se va înapoia la Sinaia, dacă nu, va rămâne în București, adică la 
Cotroceni. Lumea a început deja să clevetească că Regele nu respecta 

memoria mamei sale, că îi ia locul încă cald şi câte și mai câte. Bietul 
om nu e vinovat cu nimic, dacă vină poate fi, căci n-a coborât la Co- 
troceni decât pentru câteva zile şi n-a schimbat un scaun în rostul lăsat 
de Regina Maria. Pe mine mă miră mai mult curajul pe care-l are să 
doarmă într-o casă în care toți câţi au stat s-au umplut de cancer... Căci 
altfel Cotroceni, în izolarea lor şi cu frumosul parc dimprejur ar fi o 
rezidență Regală mult mai nimerită decât Palatul din Calea Victoriei 
cu zgomotul și cu indiscreţia străzii... i 

Pentru noiembrie, se aranjase, în fine, vizita Regelui nostru la Lon- 
dra. Aranjamentul se făcuse bineînţeles înainte de evenimentele din sep- 
tembrie. Va mai putea Regele să meargă în Anglia — that is the ques- 
tion. Mă bucur în tot cazul că răceala Curţii Angliei fată de Suveranul 
nostru, despre care îmi vorbise Grigorcea cu prilejul vizitei mele din 
mai la Londra, a trecut. 


-~ Maniu a trimis Regelui un memoriu prin care îi cere întrunirea ime- 
diată a Parlamentului, Suveranul neputând lua singur răspunderea si- 
tuației în împrejurări atât de grave. Despre care Parlament, sau cum ar 
putea fi convocat unul, după câte mi s-a spus, Maniu nu spune nimic, In- 
teresant de observat că pe vremea când aveam Parlamente chestiuni ca 
cele de azi nu se aduceau în faţa lui, deoarece erau de ordin prea con- 

fidenţial ca să fie discutate în public. Războiul din 1916 n-a fost hotă- 
rât în Parlament, ci într-un Consiliu de Coroană. Mai recent, însuși dl 
Maniu n-a adus în fața Parlamentului desemnarea Regentului (Sărăţea- 
nu) în locul defunctului Buzdugan. Atunci? i 
Am luat azi dejunul la Continental. La o masă stau Maniu, Mihala- 
che, dr Lupu și mai mulți partizani. Mă întreb cum se împăca senti- 
mentul „cu treptele de marmură“ de la Topoloveni, al lui Mihalache 
cu dârzenia lui Maniu, care, după cum a transpirat, ar fi vorbit foarte de 
sus Regelui, în memoriul său. Întrucât privește pe Lupu, e o grădină. 
Trecând pe lângă masa mea mi-a urlat: „Domnule, în momentul de fa- 
tă, noi suntem la München pe masa de disecţie; pe noi are să ne ciopâr- 
țească, ai să vezi d-ta!“ Și a pornit spre masa lui Maniu ca un nebun! 


“Chestiunea cu „Steaua Română“ devine dezagreabilă, nu pentru mi- 
“ne (neregulile valutare relevate sunt anterioare instalării mele ca preșe- 
dinte) dar pentru Societate și pentru Osiceanu. E vorba de punere în ur- 
mărire (până acum a fost numai o anchetă prealabilă) atât a societăţii 
cât şi a lui Osiceanu. Acesta a înnebunit. Am tinut un comitet cu Cre- 

teanu, Rogers, Mătăsaru și el şi i-am rugat să-mi spună tot adevărul, tot 
ce au pe conștiință. Au afirmat toţi că nu ascund nimic. Impresia mea 
însă e e că ascund ceva. Am intervenit totuși pe lângă Patriarhul și pe 
lângă Urdăreanu (membru în Consiliul „Stelei“, de astă-vară) în favoa- 
rea lui Osiceanu. Ca să mă solidarizez cu el, nu poate însă fi vorbă. 


30 septembrie. Conferinţa de la Miinchen a ajuns mai repede la un 
rezultat pozitiv decât aș fi crezut. Azi-noapte reprezentanții celor 4 mari 
Puteri occidentale au ajuns la un acord pe spinarea Cehoslovaciei, și 
pacea a fost salvată! Pentru câtă vreme, asta e altă chestiune — dar 
pentru moment coșmarul care ne strângea şi trezi de gât, a dispărut! Hit- 
ler a avut câştig de cauză pe toată linia. Mussolini, care urla în fiecare 
zi câte un discurs aţâţător fiindcă nu băga nimeni seamă la dânsul, a 
devenit cel mai iscusit agent al împăciuirii îndată ce i s-a dat un rol. 
Repercusiunea hotărârilor de la Miinchen, e enormă, în toată Europa, 
deja după câteva ceasuri. Lumea răsuflă. Și e mult. 


1 octombrie. Până aseară a consimțit şi Cehoslovacia, ca vai de ea, 
la „planul“ elaborat fără ea, la München. Să-ţi aprobi propria ta con- 
damnare, „c'est dur“! A primit sentința, cu un răcnet de protestare în 
faţa lumii și cu constatarea că a fost abandonată de toți... Păcat că sunt 
cehii atât de puţin simpatici, căci soarta lor e într-adevăr tragică. Frica 
de război a fost însă atât de mare încât azi toată lumea e veselă și 
nimeni nu plânge. Chamberlain, Mussolini și Daladier au fost primiţi 
în țările lor cu alai şi delir, ca adevăraţi salvatori ai păcii! Au plâns Re- 
ginele, i-au'sărutat Regii, au urlat mulțimile! Aceeași bucurie nebună și 
în celelalte țări ale Europei, numai la Praga doliu și tăcere... 

Lichidarea „incidentului“ şi a Cehoslovaciei, așa cum s-a făcut, ne 
sileşte să tragem câteva învățăminte: 

1) Că tratatele nu mai au nici o valoare, nu mai fac nici o,ceapă de- 
gerată. A fost destul ca un Stat puternic să ridice glasul pentru ca vân- 
tul să ia peticile de hârtie... Unde e alianța militară franco-cehă și ruso- 
cehă, unde e Mica Înţelegere, unde e Tratatul de la Versailles, unde e 
„convenant-ul“ Societăţii Naţiunilor? Unde e pactul Kellog? Germania 
a obţinut tot ce a vrut, şi încă și mai mult. 

2) Că principiul liberei dispozițiuni a naționalităților e singurul care 
a rămas în picicăi& din ideologia din 1918-1919. 

3) Că inteligenţa își păstrează primatul ei. Într-adevăr Hitler a dus 
admirabil campania sa, cu „Bluff-ul“ războiului, cu pretenţiile sale cres- 

cânde de la Nürnberg, prin Berchtesgaden, Godesberg şi până la Mün- 
chen — cu continuele sale protestări de prietenie faţă de Franţa şi de 
Anglia, prin arta cu care a știut să învăluie cererile naționale ale po- 
porului german din Cehoslovacia în frazeologia celui mai fățarnic pa- 
cifism... pa 

4) Că și gălăgia e un mijloc de a atinge un scop propus, căci dacă n-ar 
fi urlat opt zile de-a rândul în fiecare zi, Ducele n-ar fi ajuns să arbi- 
treze soarta Europei la München... 

In concluzie: fericiţi cei tari, căci a lor e împărăţia pe acest pământ! 

Evenimentele ultimelor 48 de ore înseamnă, oricum, începutul unei 
ere noi în politica Europei: S-a sfârșit cu utopiile şi cu prostiile de la 
Aah şi tribunalul Marilor Puteri s-a reînființat ca pe timpul dinainte 

e război. : 


Acum repede, o nouă întrunire a celor patru, să se termine odată şi 
cu Spania și cu dezechilibrul din Mediterana... 


Polonia execută la rândul ei Cehoslovacia şi în comunicatele ei e 
obraznică faţă de Franţa. A uitat Polonia că Franţa a reînviat-o de două 
ori? Cehoslovacia n-a uitat, a priceput că ceea ce Domnul a dat, Dom- 
nul poate să ia — și s-a supus. Polonezii uită prea uşor — mai ales că 
sunt prinși între Germania și Rusia... 


Se zice că Mussolini e foarte supărat că n-a fost prevenit de Hitler 
cu privire la acordul de prietenie anglo-german, semnat ieri de Hitler şi 
de Chamberlain... Ducele e tot supărat de câtăva vreme. A reușit dis- 
cipolul său mai bine decât dânsul, căci a luat Austria, Sarreul şi 3 mi- 
lioane de sudeţi fără multă cheltuială și fără să sacrifice un om pe când 
dânsul ca să cucerească o nenorocită de țară numai pietre şi câțiva ne- 
gri a cheltuit 15 miliarde și a prăpădit zeci de mii de oameni... 


Sunt la Sinaia de ieri. O toamnă divină, soare şi lumină. Pădurile în- 
cep să îngălbenească și e liniște pretutindeni. 


2 octombrie. Se vede că putoarea de Mitiţă Constantinescu n-a iz- 
butit să mă demonsetizeze destul în sferele înalte și că acţiunile mele tot 
mai valorează ceva, căci trei copoi cu nas subțire mi-au prins urmele și 
m-au călcat aci la Sinaia, unde venisem să răsuflu o zi-două. Am primit 
jeri succesiv vizitele domnilor Pamfil Șeicaru (mai ales acesta nu-și 

pierde timpul cu fleacuri, și e de obicei bine informat), Cădere și Virgil 
Potârcă. 

Cădere e foarte nemulțumit de schimbarea de la Belgrad la Galaţi şi 
hrănește încă ambiţii vaste. Mi-a vorbit bineînţeles copios de dânsul, 
de trecutul şi de viitorul său, ca și cum acesta ar fi putut depinde de 
mine. Din amintirile lui diplomatice mi-a spus două lucruri foarte 
interesante. 

Pe când era ministru la Varşovia bucurându-se de prietenia lui Pil- 
sudski a întrebat într-o zi pe Mareșal pentru ce încheiase pactul de nea- 
gresiune cu Germania!. Cădere mi-a repetat cuvânt cu cuvânt răspun- 
sul Mareșalului în franceza lui negroidă: „Au ministre de Roumanie je 
peux dire ai fait cela par ce que ai fait cela. Voila! Mais à mon ami Că- 
dere je vais dire. Jai prévenu la France que le Hitler fera grand tort, 
beaucoup ennuis ă nous et que serait bien faire guerre Allemagne tout 
de suite avant Hitler peut faire mal. Paris a répondu Pilsudski vieux 
fou, on faire pas guerre preventive! Voila! Alors j"ai fait pacte avec Hit- 
ler. Avoir paix 15 ans, quelque chose, assez fait pour un seul homme!“ 
Prevăzător bătrânul! 

Cealaltă confidenţă a lui Cădere se referă la o conversaţie pe care a 
avut-o cu Göring la Belgrad, cu prilejul ultimei vizite a acestuia. Gö- 
ring nu i-a ascuns că chestiunea Cehoslovaciei se va pune mai curând 
decât se credea (în vederea ei venise la Belgrad!) și l-a întrebat ce va fa- 
ce România într-un asemenea caz. Foarte judicios Cădere a întrebat la 
rândul său pe neamţ cum vrea Germania să rezolve această problemă. 
„Nu vrem să ne atingem de granițele Cehoslovaciei — a răspuns Gö- 
ring — n-av&m ce face cu germanii din Sudeți, e o populaţie săracă ca- 
re ar spori inutil proletariatul nostru. Apoi toată industria din acele re- 
giuni ar constitui o concurență pentru a noastră. Vrem faţă de Cehoslo- 
vacia trei lucruri, și le vom obţine: 1) egalitate de drepturi politice și 
sociale pentru germani; 2) câţiva miniștri germani (4-5) în Guvernul 
de la Praga; 3) o nouă orientare a Cehoslovaciei în politica externă. 
Prin această-nouă orientare nu înțelegem o îndepărtare de Franţa. N-a- 
vem nimic cu Franţa și Cehoslovacia poate foarte bine să-și păstreze 
alianţa sa cu această țară. De asemenea, poate rămâne în Mica Înţelegere. 
Dar trebuie să rupă orice legătură cu Rusia...“ Cehoslovacia n-a vrut 
să o rupă însă cu Sovietele și acum a păţit ce a păţit, căci Hitler a urcat 
tariful mai întâi dii“trimestru în trimestru şi acum în urmă din zi în zi. 


1 Pact încheiat pe 15 ani, dini care au trecut deja 5 şi au rămas 10. 

Şeicaru și Potârcă mi-au vorbit de interesele şi de poftele lor. 

O notă comună a celor trei vizitatori, fără să știe unul de altul, a fost 
ura împotriva lui Mitiţă Constantinescu. „Lichea care n-ascultă decât 
de ordinele Palatului“ a spus Pamfil Șeicaru care s-a mai plâns că rui- 
nează tot comerţul (se vede că „comerțul“ e el). Cădere mi-a declarat că 
neprevederea finanțării recoltei a fost o crimă şi că țara a fost păgubită 
cu cel puţin 2 miliarde lei (așa este). Potârcă, în sfârșit, mi-a şoptit la u- 
reche că Germania va cere schimbarea lichelei care a încurcat și stân- 
jenit comerțul germano-român — și l-a înjurat cum ştie el să înjure. 
Faptul este că Mitiţă minează ţara ca să menţină cursul leului și ca să-şi 
procure devize disponibile la Banca Naţională. Mai ales ca să-și pro- 
cure devize, căci leul fiind o monedă fictivă cu curs fixat prin decrete, 
s-ar putea menţine și fără ruina agriculturii, industriei şi comerţului, și 
încă mai uşor. Dar toată străduinţa canaliei e să-şi procure devize, fi- 
indcă prin devize se menţine Sus și mai ales în jurul lui „Sus“. Plăţile 
Statului în străinătate preocupă pe pick-pocket, cum mă preocupă pe 
mine ultima mea pereche de papuci. Anumite operaţiuni de transferuri, 
iată ce preocupă pe lichea, căci graţie lor a ajuns acest netrebnic dicta- 
tor economic al Țării Românești. Ce ruşine! 


3 octombrie. Înapoiat la București aseară, eu un guturai. Azi-noapte 
a murit aproape subit mareșalul Averescu. A prânzit voios cu fiică-sa a- 
doptivă Silvia, cu fiu-său adoptiv, locotenentul Averescu și cu logod- 
nica acestuia, d-ra Vasu din Făgăraș. Cu câteva zile înainte îşi făcuse 
un frac nou pe care voia să-l târnosească într-o audienţă ce urma să o 
ceară Regelui și în vederea căreia chiar în după amiaza zilei de ieri pre- 
gătise câteva notițe privitoare la politica externă. Pe la orele 11 s-a sim- 
tit rău. Cei din casă au chemat medicii, dar cu toate îngrijirile lor, pe la 
miezul nopţii Mareșalul şi-a dat sfârşitul. .. De astă primăvară era foar- 
te slăbit fiziceşte; capul î însă — cu rare momente de eclipsă — era încă 
bun. Prin august, la Nürnberg, a avut o primă criză cardiacă, când s-a 
răspândit zvonul în țară că era pe moarte. A doua l-a răpus. Moare la 
vârsta de 80 de ani... 

Țara și-a pus la un moment, în 1917, nădejdile într-însul — dar de- 
cepția a fost mare. Cel dintâi dezamăgit am fost eu, cum se poate vedea 
din Amintirile mele. Ne-am despărțit în 1923 și l-am părăsit cu vorbe 
grele dar drepte, căci se purtase infam cu mine... De atunci ne-am mai 
împăcat, dar mai mult de formă... În vremurile din urmă, în sărăcia noas- 
tră politică ajunsese să facă figură şi să dobândească un prestigiu ne- 

discutat. Învăţase multe dar nu destule... Numele său va rămâne ca ti- 
tlul unuia din cele mai interesante capitole ale Istoriei noastre Naţionale. 

Eu am uitat de mult tot ce ne-a despărțit; îmi aduc azi aminte numai 
de cât am muncit lângă dânsul, de vremurile epice şi pline de nădejde 
ale războiului și mi se strânge inima la plecarea lui. Rămân din ce în ce 
mai singur, dispar pe rând toţi cei alături de care am luptat, cu care am 
suferit, cu care m-am bucurat și cu care m-am necăjit... Tristă e bă- 
trâneţea! 


Lichidarea „prisosului“ cehoslovac merge repede. Sâmbătă Praga s-a 
supus ultimatului polonez — și ieri glorioasele armate poloneze au in- 
trat cu tămbălău în regiunea Tetschen evacuată de cehoslovaci. Ordinul 
de înaintare a fost dat radiofonic din Varșovia de Mareșalul Ridz-Smi- 
gly și deşi n-au întâmpinat nici o rezistenţă trupele poloneze au înaintat 
cu o trufie dezgustătoare, ca și când ar fi cucerit un ţinut după grele 
lupte! Atâta megalomanie mă dezgustă: am scris azi lui Franasovici ca 
să amân conferința pe care trebuia să o ţin toamna asta la Varşovia... 


Am alergat azi din nou la Patriarhul, la Urdăreanu să scap pe Osi- 
ceanu din nedreapta situaţie în care patima câtorva lichele (banda Gross- 
Cagero) l-au înfundat. Am găsit înțelegere. Sper să-l scap cel puţin de 
arestare căci de condamnat nu-l poate condamna nici o instanţă. Au in- 
tervenit și Thierry, ministrul Franţei și Pallairet, ministrul Angliei, pe 
lângă Comnen. 


Am aflat abia ieri că în Anglia toată lumea consideră pe Anthony E- 
den ca fiul Regelui George al V-lea și al unei evreice. Trebuie să fi fost fru- 
moasă ovreica, căci nu de la tată-său a putut moșteni Eden frumusețea. 

Tot ieri am aflat și o altă filiaţie a generalului Weygand. Ştiam că 
fără tată și fără mamă fusese crescut sub numele de Newmann, sau așa 
ceva, mulțumită generozităţii unui anonim. Mai ştiam că se zicea că e- 
ra fiul Regelui Leopold al II-lea al Belgiei, și că sub auspiciile acestuia 
luase mai târziu numele de Waygand. Mi se aduce acum la cunoștință o 
altă versiune după care generalul ar fi fiul Arhiducelui Maximilian (fos- 
tul Împărat al Mexicului) și al unei indience. De fapt Weye are pu- 
țin tipul indian! 

Şi cum Arhiducele Maximilian e considerat ca fiul Ducelui d Rei- 
chstadt (legendă acreditată) ar rezulta că generalul Weygand ar fi cobo- 
râtorul lui Napoleon cel Mare în a 4—a generație!!! 


130 CONSTANTIN ARGETOIANU 


În ziarul parizian Je suis partout din 16 septembrie trecut a apărut 
un lung articol intitulat: Les creetins solennels de la Democratie: M. Ni- 


colas Titulesco. Articolul e mediocru și conţine toate acuzaţiile cunos- 


cute la adresa cunoscutului paranoic. Interesant nu e articolul, ci faptul 


că un asemenea articol a apărut în fruntea unui ziar francez. Îmi aduc a- . 


minte vremea când întreaga presă franceză era la picioarele lui Titules- 
cu: să se fi schimbat lumea? 


Havidişuri, pe care le reproduc aci pentru a dovedi tensiunea ner- 
„voasă în care se găsește opinia noastră publică în aceste zile de opre- 
siune morală: l 

„În ultimele Consilii de Miniştri ca şi în conferințele ministeriale res- 
trânse având de obiect înarmarea, Regele și-a manifestat o vie nemul- 
țumire: a repezit pe miniştri învinuindu-i că nu au destulă autoritate! 

Întrebare: să fie o enervare trecătoare pricinuită de tensiunea exter- 
nă, sau este expresia unei reale nemulțumiri cauzată de inactivitatea 
Guvernului? 

Faţă de nervii regali, Armand Călinescu, mai șmecher, a dat o nouă 
dovadă de energie: a arestat un nou lot de gardişti și a publicat ares- 
tarea în Monitorul Oficial nr. 226/29 septembrie 1938, aceasta pentru: 

a demonstra că tot energic este, și 

poate pentru a crea o diversiune. 


Șeicaru a vestit pe Radian! că în curând pleacă din Guvern Can- 
cicoy, Sisești şi Mitiţă Constantinescu — dar cel dintâi va pleca Can- 
cicov care e nemulțumit pe Rege nefiind de acord cu acesta asupra 
măsurilor de finanțare a înarmării (inverosimil!). 


În momentul când barometrul european indica război, cei de la Uni- 
versul dădeau ca sigur un Guvern Prezan cu dl Argetoianu la Externe. 


Că a fost criză reală, că se simţea că Guvernul pleacă (?) o dovedesc 
următoarele semne: 

Ralea şi Ghelmegeanu timp de două zile n-au semnat nici o decizie, 
n-au ordonanţat nici o cheltuială. Se considerau demisionari. Refuzau 
să rezolve orice cereri. 


1 La Sinaia, mie nu mi-a spus nimic de felul acesta. 

Ioan Botez de la Iași, mare amic al lui Iamandi, povesteşte că joi, 29 
septembrie, seara, Comitetul Executiv liberal a discutat dacă trebuie să 
semneze sau nu moţiunea Maniu, care n-ar fi fost încă prezentată Re- 
gelui şi nu va fi decât la 1 Decembrie!, George Brătianu şi Niculescu 
Dorobanţu au fost pentru semnare, dar s-a opus Dinu Brătianu, care a 
declarat că Partidul Liberal nu poate sta la remorca lui Maniu și 're- 
buie să lucreze pe cont propriu. 


Tot loan Botez da sigur, din izvorul lui Iamandi, formula unui Gu- 
vern naţional cu dr Angelescu, Vaida, Argetoianu, Mihalache. 


Colonelul Petrescu a răspândit zvonul că lunian a fost rugat de Su- 
veran să-şi grăbească întoarcerea în țară. 


Tătărescu a ajuns de acord cu Armand Călinescu pentru clasarea 
anchetei de la Prahova și pentru eliberarea lui Negrescu de la Craiova 
(e eliberat de mult!!!). 


La Legația Franţei s-a manifestat oarecare supărare contra lui Com- 
nen (!!) care la Geneva, probabil într-un moment de enervare, și-a în- 
găduit să critice politica externă a Franţei. 


Șeicaru înjură pe Titeanu (?) pe motiv că acesta „îl lucrează“. Este 
drept că Alboteanu (o lichea), șeful de cabinet al lui Titeanu a răspândit 
zvonul că Șeicaru a fost declarat în stare de faliment, de către Tribunal. 


E 


Etc. etc. etc. etc. etc. etc. etc. 


4 octombrie. În Camera Comunelor, care a ţinut ieri ședință, Cham- 
berlain n-a fost întâmpinat numai cu flori. Primul lord al.amiralităţii 
Duff Cooper? a explicat motivele pentru care şi-a dat demisia din Cabi- 
net. A vorbit foarte moderat și a felicitat pe Chamberlain că a izbutit să 
menţină pacea, dar socotește că o atitudine mai fermă a Angliei de la 
început, n-ar fi permis lui Hitler să-și joace mendrele și să-și bată joc 
de Europa întreagă. În același sens a vorbit şi Eden și reprezentantul la- 
buriștilor. N-am nici o simpatie pentru Bden și pentru laburiști, dar de 


[cai 


19. E 
2 Celebru și prin soţia sa, lady Diana, o frumuseţe clasată deşi cam vestejită şi fiica 
ducelui de Rutland. 

data aceasta au avut ei dreptate. Izbânda lui Chamberlain a fost o iz- 
bândă de laş... De ce ar mai fi făcut Hitler război, dacă fără să-l facă i 
s-a acordat tot ce ar fi putut pretinde chiar dipae cea mai strălucită vic- 
torie militară? E 


Proștii: 

Primesc într-un plic anonim, următoarea înştiinţare plină de duh, și 
mă întreb ce poate fi în capul unui om care-și pierde vremea cu aseme- 
nea lucruri: 

„Cu ocazia însănătoșirii!, dale Masonice» sărbătoresc pe marele 

Om de Stat 

CONSTANTIN ARGETOIANU . 

printr-un banchet «MONSTRU», sâmbătă, 14 octombrie 1938, ore- 
le 11 noaptea, în Sala de marmură a Hotelului Grand (sic) Boulevard. 
La acest Banchet va participa şi M.S. Regele. 

Prix Quatre cents francs. 
Comitetul: Preşedinte N.N. Săveanu, Gr. lunian, Al. Donescu“. 

Cartonul poartă o bară neagră de doliu, pe margine. Probabil pentru 
pierderea bunului simţ, de către autorul rândurilor de mai sus. 


5 octombrie. Sirovy, generalul, cel cu spada lui Sf. Wencelas, a 
demisionat și şi-a reconstituit din nou Cabinetul cu o sumă de slovaci. 
Au ajuns în fine să-și deschidă ochii, şi cehii! Din noul Cabinet nu mai 
face parte Krofta Kamil, doctorul, la Externe. Pe când și rândul lui Be- 
neș, să treacă la naftalină? , 

Franţa e foarte zorită să-și normalizeze raporturile cu Italia. Un am- 
basador va fi numit imediat și se zice că ar fi Frangois Poncet. În acest 
caz, Noel de la Varşovia ar trece la Berlin și Puaux, amicul nostru Pua- 
ux, rămas de căruţă la Viena, ar fi numit la Varşovia. 

Ziarul Lidovc Noviny, oficiosul Partidului Socialist Ceh, fost sub con- 
ducerea lui Beneș publică un interesant articol intitulat „Noua Europă“, 
în care se pronunță în favoarea unei colaborări cu Germania. Acest ar- 
ticol este cu atât mai semnificativ cu cât ziarul de mai sus a fost până 
azi cel mai sincer și devotat partizan al politicii de colaborare cu Franța 
și Rusia. 

Ziarul spune printre altele următoarele: 

„Ştiu că Franţa de azi nu mai este Franța din 1914 şi 1918. Franţa a 
ajuns azi o putere de mâna a doua, care trăiește sub un fel de protecto- 


1 Cui? 

rat al Marii Britanii și este în același timp ameninţată de Germania, de 
Italia și de Spania (!). 

Fără a trage un foc de armă cancelarul Hitler a câștigat o luptă după 
alta şi și-a realizat planurile politice. Europa Centrală nu este, după cum 
se poate constata din cartea cancelarului Hitler Mein Kampf, ultima tin- 
tă a expansiunii Germaniei. Ce va urma acum? Va veni rândul Franţei? 
Va fi un război între Germania şi Rusia sau aceste două Puteri vor a- 
junge la un acord asupra împărțirii Imperiului Britanic (11)? Nu ştiu în- 
că. Știm numai că în imediata noastră vecinătate se află în continuă 
creștere o mare Putere cu care Statul nostru nu trebuie să cadă în con- 
flict. Am jucat timp îndelungat în Europa rolul unui jandarm care tre- 
buia să oprească în loc Germania. Când a sunat însă ora decisivă, a- 
tunci am fost lăsaţi singuri. Dacă dreptatea nu mai domnește în lumea 
de azi!, ci forţa, atunci locul nostru este acolo unde forţa este mai mare 
şi mai puternică. Nu ne rămâne altceva decât să ne înțelegem cu Ger- 
mania. Să facem la fel ca Iugoslavia ș şi Bulgaria. Să devenim clienţii și 
furnizorii mari ai Germaniei și să respingem toate combinaţiile care 
ne-ar sili să intrăm într-un front anti-german. Să căutăm o înţelegere cu 
toți vecinii noștri și să clădim noile baze ale societăţii noastre pe secu- 
ritatea și interesele vecinilor noștri“. 

Mai toată presa din Praga ocupându-se de misiunea noului Guvern 
ajunge la concluzia că Cehoslovacia va avea de ales între neutralitatea 
Statului și colaborarea cu Germania. Cred că presa din Praga nu vede 
clar: neutralizată sau nu, Cehoslovacia e osândită de aci înainte să joa- 
ce după cum îi va cânta Germania — și doar așa se înțelege colabora- 
rea, azi, între două țări! 

Poveretta Francia! 


După ce am fost ieri la Cancicov, am fost azi la Călinescu și i-am 
pus la punct pe chestiunea „Stelei Române“. Amândoi, oameni -de bun 
simţ, mi-au dat dreptate. Totuși, prins în cleşte de cele două bestii, Ia- 
mandi și Constantinescu Mitiţă, nu știu dacă Osiceanu va scăpa neares- 
tat (sper) deși nimic nu i se poate imputa. Dar mai există astăzi noţiu- 
nea de drept și de răspundere? 

Raczinski, ambasadorul Poloniei, a fost azi-dimineață la mine și a 
stat un ceas. Am făcut „un tour d horizon“. El explică intrarea bruscată 


a Poloniei la Tetschen prin faptul că și cehii au ocupat acea parte a Si- 


i Care e dreptatea? 

leziei atribuită în 1919 Poloniei, tot cu forţa, în momentul în care bol- 


şevicii se găseau la porţile Varșoviei... După Raczinski — și în această 
privinţă am fost cu desăvârșire de acord cu dânsul == configurații noi 
se vor impune Europei, mai ales Europei Centrale şi Orientale. Dânsul 
nu vede altă salvare pentru România ca și pentru Polonia decât într-o 
alianţă strânsă! între Iugoslavia, Ungaria, România şi Polonia. Faţă de 
simpatia pe care am arătat-o unui asemenea plan, ambasadorul s-a des- 
chis mai mult și mi s-a plâns de Comnen, care nu e serios și nu vorbeș- 
te cu ministrul Ungariei (Bardossi) cum trebuie. Ungurii au declarat la 
Belgrad că deși acordul de la Bled nu era decât parafat, Ungaria înţele- 
gea să-l respecte, pe bază însă de reciprocitate?. Când s-a dus, acum câ- 
teva zile, Bardossi să facă aceeași declaraţie lui Comnen, acesta a scăl- 
dat-o pe chestiunea reciprocităţii... 

Am mai vorbit de multe... 

Nu e adevărat, cum s-a zis, că Arcizewski a fost numit subsecretar 
de Stat la Externe. A fost numai însărcinat să ţină locul lui Szembeck, 
plecat în concediu. Dar este vorba să i se dea ceva, şi n-ar fi exclus să 
fie 'numit al 2-lea subsecretar de Stat la Externe. Raczinski va cere du- 
blarea liniei Buzău-Bacău-Roman-Orăşeni, de urgenţă. Şi Polonia pro- 
babil că va interveni ca să ne împace cât mai repede cu Ungaria... 


Mi s-a propus ieri de Preşedinţia Consiliului să iau cuvântul mâine 
la funeraliile lui Averescu. Am refuzat: ne-am despărțit în 1923-cu cu- 
vinte prea tari ca să le pot uita. M-am împăcat cu defunctul după câțiva 
ani, fiindcă a dorit-o el, și că lucrul pentru mine era lipsit de impor- 
tanţă. Dar un discurs pe marginea mormântului. ..nu. Și apoi sunt răcit 
şi nici nu știu dacă voi merge mâine la înmormântare... 


Profesorul Paul Negulescu — de ce nu l-or fi deblocat și pe ăsta? — 

„a venit să-mi propună președinția unui comitet pentru adunarea fondu- 

rilor necesare la construcția unui Palat pentru Institutul Administrativ. 
Locul l-a dat Primăria, pe chei, în dosul cazărmii Pompierilor. 


Am scris lui Franasovici ca să amân conferința mea și vizita noastră 
la Varşovia. L-am rugat să o lăsăm încolo, spre primăvară. Nu e atmos- 
feră prielnică acum pentru o manifestare politică oricare ar fi ea, și mai 
ales pentru una româno-polonă, după actul de sălbatică samavolnicie 
săvârșit împotriva unei aliate — aliate antipatice, dar totuși aliată. 


1 Pentru cât mai valorează alianțele! SII | 
2 Acordul semnat cu prilejul ultimei întruniri a Micii Înţelegeri, la Bled. 

Şi Daladier și-a convocat Camerele și a avut acelaşi succes ca Cham- 
berlain în Anglia. După o ședință fără avânt şi cam rușinată, Camera i-a 
votat încrederea cu 331 voturi, contra 78... Guvernul francez a profitat 
de ocazie ca să mai ceară și prelungirea puterilor de legiferare prin de- 
cret, în materie financiară și economică, până la ianuarie. 

În noul Cabinet cehoslovac, în locul lui Krofta Kamil, a fost numit 
drotoșul Chwalkovsky, până aci ministru la Roma. 


6 octombrie. Demisia lui Beneş a devenit fapt îndeplinit aseară. A 
împărtășit-o chiar dânsul poporului său și lumii printr-o scurtă cuvân- 
tare la radio, demnă și destul de emoţionantă, prin care arată că politica 
sa dând faliment, lasă locul altora pentru alta. Nu acuză şi nu se plânge 
şi lasă Istoriei grija de a-i face dreptate. 

Dreptate? Aici e chestiunea. De care parte este dreptatea? De a lui 
Beneș catre s-a mărginit să fie slugă plecată Franţei, să creadă în utopi- 
ile de stânga, să încerce să facă dintr-o ficţiune diplomatică o realitate 
națională şi să „cehizeze“ milioane de oameni de altă rasă — sau de a 
nemților, ungurilor și polonezilor care s-au apărat împotriva deznaţio- 
nalizării lor şi vor să se alipească de patriile lor respective? 

Tare mi-e frică că Istoria nu va da dreptate lui Beneş... 

Singura lui consolare va fi, dacă de sus din ceruri va lua cunoștință 
de sentinţa Istoriei, condamnarea subsidiară a Franţei pentru înaltă tră- 
dare și a Angliei pentru dezerţiune. .. 


Asistat azi-dimineaţă la Ateneu la începutul înmormântării lui Ave- 
rescu. Răcit, mă sculasem din pat ca să fac act de prezenţă, dar a trebuit 
să plec după o oră — din care 3/4 am adăstat pe Rege, căci exactitatea 
nu mai este politeţea Regilor. Mă uitam la faţa palidă de pe catafalc și 
câte amintiri din epica vreme a războiului nu mi-a răscolit! De mai târ- 
ziu, din vremea de după război și a politicii, nici una: au'dispărut toate 
din mintea mea. Au avut atât de puţină importanță. Revăd cu o inten- 
sitate de vizionar şi Bacăul și Piatra Neamţul și Iașul din 1917. În jurul 
meu răsar chipurile d-nei Averescu, Elizei Şuţu, Nataliei Vlădoianu, al 
lui Mitzi Fischer (de ce mai ales femei?), chipul Reginei și altele mai 
șterse+ Apoi nesfârșita teorie de ofiţeri, cu Văitoianu și cu Ressel în frun- 
te, Grigore Filipescu, Petrus Jurgea şi câţi și câţi... 

Şi deodată, revăd) pe Prezan la Curtea de Argeş, acum două luni la în- 
mormântarea Reginei, pe Prezan care azi a lipsit... De cum a început 
războiul din 1916 și până a murit Averescu, Prezan şi colegul său de 

grad, au fost când certati, când împăcaţi. În 1918 s-au certat, în 1920 s-au 
împăcat, și așa la fiecare doi ani. În 1934 am văzut o scrisoare de-a lui 
Prezan la Averescu, care începea cu: „Dragă Alexandre“. Dar de atunci 
a survenit publicarea memoriilor lui Averescu... Parcă-l aud pe Prezan 
la Curtea de Argeş: „E o inimă neagră, domnule Argetoianu, e un piz- 
maş și un calomniator, să scrie el ce a scris despre băiatul ăla! Ionel An- 
tonescu, domnule Argetoianu, e un băiat de geniu: în timpul războiului 
mi-a priceput gândul dintr-o dată și a ajuns să dea toate ordinele fără să 
mă mai întrebe, şi erau toate așa cum le-aș fi dat eu!“ De ce mi-a re- 
venit în minte, ca o obsesie, această frază a lui Prezan, în faţa catafal- 
cului lui Averescu? Oare fiindcă Prezan a fost falca de măgar cu care s-a 
lovit în Averescu, tot timpul războiului? 

De ce-mi vine în gând searbăda figură a doctorului Meţianu (!?), fă- 
cut profesor de Averescu la Facultate (de nas, gât și urechi) numai fi- 
indcă era cumnat cu Mitzi Fischer, care lepădată de general a luat de 
bărbat pe fratele lui Meţianu, un alt escroc? Poate fiindcă mi se şop- 
tește la ureche că ridicolul Topa va fi și el numit profesor la Medicină 

fiindcă „sondează“ pe Patriarh şi se milogește de Iorga? 
__ Averescu pe catafalc m-a impresionat adânc. Când mă gândesc... 
dar ce să mai spun! 


7 octombrie. Slovacii s-au înţeles cu cehii: se vor bucura de acum 
înainte de o autonomie desăvârșită. Vor avea Guvernul lor, Dieta lor, le- 
gile lor locale. Cu cehii trei Ministere comune: Externele, Finanţele Ge- 
nerale, Apărarea Naţională. 

N-ar fi fost mai cuminte să adopte o asemenea formulă din 1919 și 
să dea și germanilor o autonomie complectă? Poate nu s-ar fi ajuns la de- 
zastrul de azi. 

Beneș a părăsit Praga, s-a dus la proprietatea lui de lângă Tabor. E vor- 
ba să i se dea premiul Nobel pentru pace, ca compensație pronu Hrads- 
chin... 


Nenea Chamberlain i-a mai tras și ieri nişte explicații în Camera Co- 
munelor și a mai obținut un vot de încredere, după ce s-a pronunțat 
hotărât împotriva unei Conferinţe Europene și împotriva unor noi ale- 
geri în Anglia. Pentru conferinţă, Chamberlain pretinde că nu e încă tim- 
pul căci nu se ştie încă dacă Statele totalitare vor primi concluziile la 
„care vor să ajungă ; Statele democratice. Va veni şi timpul Conferinţei, 
dar n-am ajuns încă până acolo. În ce privește alegerile generale în An- 

glia, premierul e împotriva lor, în acest moment, fiindcă n-ar face decât 
să mărească discordia dintre partide, și vremurile nu sunt încă destul de 
liniștite pentru aşa ceva. Va fi poate nevoie, a adăugat dânsul, în lunile 
care urmează de uniunea strânsă a tuturor englezilor pentru apărarea 
patrimonului naţional... Şi tipic englez, primul ministru şi-a încheiat 
această parte a cuvântării sale prin următoarele vorbe: „Dacă aş face 
alegeri acum îmi e teamă pe de altă parte că popularitatea pe care mi- 
au dat-o ultimele evenimente să nu vicieze voinţa alegătorilor...“ 


Nu încape îndoială că singurul triumfător al evenimentelor din sep- 
tembrie este Adolf Hitler. Sudeţii și nemţii din Cehoslovacia o să vadă 
pe dracul; până aci au trăit bine! Succesul lor e numai aparent. Pe al lui 
Chamberlain, în jurul numelui căruia o lume întreagă delirează sub pre- 
text că a salvat pacea, nu-l văd deloc. E uşor să salvezi pacea cedând 
tot. Dacă ar fi salvat-o salvând şi faţa țării sale, aş zice şi eu, dar aşa! Să 
mai vorbim de Franţa şi de Cehoslovacia care au pierduit, una presti- 
giul ei, iar cealaltă o treime din teritoriu şi din populaţie? Cât pentru trâm- 
bițașul de Mussolini şi-a bătut toată lumea joc de dânsul: fiecare i-a în- 
credinţat un rol, pe care Ducele l-a jucat succesiv și cu brio! ; 

Ziarul lui Göring, Naţional-Zeitung scrie cu drept că Germania și-a 
atins scopurile urmărite, adică anexarea a 10 milioane de germani ca- 
re trăiau în afară de granitele ei, evitând pericolul unei coaliții mondi- 
ale. Acesta este adevărul și Hitler poate fi mândru, și atitudinile eroice 
şi manifestaţiile triumfale din jurul domnilor Chamberlain, Daladier şi 
Mussolini sunt ridicole. 


8 octombrie. Beneş a şters-o în Elveţia. Fuga e ruşinoasă, dar e să- 
nătoasă. Cehii sunt oameni răi... 


Pe ziua de ieri Urdăreanu și-a dat demisia din toate consiliile de ad- 
ministraţie în care figura și din care pompa gros. E bine. Regele.nu tre- 
buia să-l bage în nici un consiliu, ar fi fost mai frumos; bine că s-a du- 
mirit şi acum. Lumea se întreabă cine va indemniza pe Urdăreanu de 
sensibilul sacrificiu ce i se impune: Malaxa? Sau F.O.P.? 

Mi se aduce la cunoștință că în chestiunea „Stelei Române“ a inter- 
venit'o-schimbare, că s-au dat ordine să nu se insiste, Osiceanu și Mă- 
tăsaru să nu mai fie > amenințați. N-am priceput de ce s-a înscenat toată 
această afacere și ñ pricep de ce dă acum Guvernul îndărăt. Să fie in- 
tervenţia Legaţiilor franceză și engleză? Am auzit că această interven- 


138 CONSTANTIN ARGETOIANU 


ție a supărat mult. N-am provocat-o eu. Au solicitat-o Rogers şi Angot, 

directorii englez ș şi francez, în apărarea intereselor acţionarilor lor. Prin- 
tr-o persoană demnă de toată încrederea, mi s-a trimis vorbă că dacă aş 
face o scrisoare prin care aş arăta că nu noi, societatea română, am ce- 
rut intervenţia Legaţiilor şi dacă Osiceanu și-ar da demisia, toată aface- 
rea s-ar termina. Am însărcinat pe Creţeanu să spună lui Cancicov, că 
în ce priveşte scrisoarea sunt pata să o dau, fiindcă corespunde stărilor 
de fapt — dar că în ce priveşte demisia lui Osiceanu, nu pot. Omul a- 
cesta e perfect nevinovat. Nu poate cădea victimă unor uneltiri mârșa- 
ve şi tenebroase pe care nici până acum nu le-am putut descurca. Mai 
târziu, după ce toate se vor calma, Osiceanu va pleca, fiindcă așa fuse- 
se hotărât de noi, dinainte, până ce toată porcăria împotriva lui și a „Ste- 
lei“ nu fusese înscenată. 


Ministerul de Interne (Titeanu!) convoacă pe rând Băncile şi Socie- 
tăţile mari din București și le cere să verse la Direcţia Propagandei toa- 
te sumele pe care le dau până acum gazetelor și gazetarilor pentru servi- 
ciul publicităţii și mai ales pentru al..  nepublicităţii! Cu acest prilej, Di- 
recția Propagandei asumându-și ea publicitatea ziselor întreprinderi (15, 
se impun tarife noi, mai ridicate decât cele vechi! O nouă jecmăneală 
în profitul Statului şi în deficitul Societăților! Urlă lumea... 


Lungă conversaţie politică cu Tătărescu, ieri la Banca de Credit. E 
îngrijorat. Crede a ști că Regele a ieșit din faza de beautudine, și începe 
să-și dea seama că multe merg pe dos. lia Armament e un dezastru... 
(datorită de altminteri în bună'parte lui Tătărescu). a det 

Moruzov a spus ieri lui Şoneriu că Regele e nemulțumit și că până 
în câteva zile va remania Ministerul. Dacă nu schimbă „calitatea“, mai 
bine să ţină tot pe ăștia — afară de Mitiţă, care trebuie dat afară cu ori- 
ce preţ. 


Sosit la amiază la Sinaia, să mă scap de guturai, am trimis lui Urdă- 


reanu următoarea scrisoare: 
„Sinaia 8 octombrie 1938 
Scumpe Domnule Urdăreanu, | ns 
În audiența pe care M.S. a binevoit să mi-o acorde în ajunul plecării 
mele în străinătate (la începutul lui septembrie) şi în care I-am expus 
situația Consiliului Superior Economic, M.S. mi-a-spus: «Consiliul tre- 


buie menținut, îl cred util, gândeşte-te la o soluţie, mă voi gândi și Eu 

la una, și vom vedea». Vacanţa s-a terminat, Consiliul ar trebui să-şi re- 
ia activitatea — o activitate oarecare — şi momentul unei soluții a so- 
sit. Eu m-am gândit la mai multe, din care una foarte simplă, pentru 
mine cel puțin. Nu mă îndoiesc că şi M.S. va fi hotărât una, şi cu sigu- 
ranță va fi cea mai nimerită. Aș putea oare solicita o nouă audiență 
pentru a lua instrucţiunile M. Sale? 

Scumpe Domnule Urdăreanu, aș fi vrut să stau puţin de vorbă cu d-ta 
Dar se ajunge foarte greu la d-ta. Pe de altă parte, conversaţia destul de 
lungă pe care am avut-o împreună la sfârșitul lui august, în vila mea de 
aci de la Sinaia, n-a dus la rezultatele pe care le speram.. 

Sunt înspăimântat de starea de spirit pe care o găsesc î în tară după o 
lună de absență. Am lăsat nemulțumiri superficiale, naturale într-o schim- 
bare de regim atât de radicală — dar aceste nemulțumiri nu constituiau 
cum zic reacții adânci. În locul nemulțumirilor de suprafață pe care le 
lăsasem şi de nădejdea care persista, mai tare decât nemulțumirile, gă- 
sesc ură și deznădejde profundă. Ură în păturile rurale exasperate de 
continua constrângere a jandarmului; ură în toată pătura agricultorilor 
din cauza imposibilității de valorificare a produselor și a executărilor fis- 
cului și creditorilor; ură în lumea comercială și industrială din cauza 
regimului poliţist la care toate întreprinderile sunt supuse; ură în lumea 
funcționarilor din cauza nedreptăţilor deblocării, ură în magistratură, 
ură în lumea universitară, ură până lângă treptele Tronului... 

Un singur strigăt: era mai bine înainte! Îţi închipui starea mea sufle- 
tească: opt ani m-am muncit să propăvăduiese un regim de autoritate, 
ca să văd ce văd! 

Iartă-mi acest «cri du coeur»; mi-l îngădui fiindcă ştiu că eşti unul 
din puţinii cară pricep către ce catastrofă ne îndreptăm și care mai poa- 
te contribui la o îndreptare, cât mai e timp. l 

Desigur că acest incontestabil reviriment în opinia publică se dato- 
reşte, în mare parte, și evenimentelor de peste graniță... 

Garda ridică iarăși capul și ce e mai trist pentru sun actual, nă- 
dejdile încep iarăși să se îndrepte către dânsa. 

Iartă-mă şi aruncă în foc aceste foi (reţinând numai cererea mea de 
audiență). 

Al d-tale cu inima îndurerată 
ă CA. 

Am primit scrisoarea d-tale de demisie din Consiliul „Stelei“. Îmi 
pare foarte rău — dăi“ce să fac, mă supun. Şi acolo, la „Steaua“, ce ori- 
bilă înscenare! 


Sao, 

Plec mâine seară la Breasta pentru două zile. Voi fi apoi în Bucu- 


reşti în aşteptarea unor eventuale ştiri sau ordine. 
i A ý Pi CA.“ 


Sub pretext că în timpul unui concediu ar fi organizat răscoală în U- 
kraina, „Mareșalul“ Blücher a fost arestat. Împreună cu dânsul au mai 
fost arestaţi 43 de generali, din care 6 ar fi şi fost executați. Tot înaltul 
comandament rusesc din Extremul-Orient (unde comanda Bliicher) es- 
te dezorganizat. Cu atât mai bine. Au înnebunit oamenii pretutindeni, 
dar în Rusia au înnebunit mai rău ca oriunde. Când va veni și rândul lui 


Stalin să cadă? 


Cehii se plâng și protestează în fața conștiinței oamenilor împotriva 
hotărârilor comisiei de la Berlin, creată prin acordul de la Miinchen. 
Această comisie ar fi depăşit limitele acordului, ciopârțind nordul Ce- 
hoslovaciei în aşa mod, încât peste 800 000 de cehoslovaci trec sub căl-: 
câiul nemților. E un dezastru, evident... 


Lui Beneş, americanii i-au oferit o catedră la o Universitate din 
Rhode-Island. Ar fi vorba să facă un curs asupra relaţiilor internaționa- 
le. Fiindcă a reușit așa de bine să stabilească pe ale țării sale? Până a- 
cum Beneș n-a răspuns la oferta făcută. 


Deşi avem şi câţiva băieţi deştepţi la Ministerul de Externe, nu știu 
de ce se aleg tot proștii pentru misiunile importante. Așa a fost ales Di- 
anu pentru postul delicat de ministru la*Moscova. Dar Dianu nu e nu- 
mai un dobitoc, mai e şi un amator fotograf. Cum a trecut graniţa ru- 
sească a scos aparatul, şi dăi-dăi cu fotografierea. Încolțit de jandarmi 
— ruşilor nu le place reportajul fotografic — ministru nostru a cunos- 
cut câteva clipe neplăcute la un comisariat oarecare și a fost în fine pus 
în libertate după ce s-a identificat. Frumoase debuturi pentru stabilirea 
unor raporturi normale între noi şi ruși! , Ta 

Nu ştiu dacă am însemnat-o deja în aceste caiete, dar o repet fiindcă 
mi s-a confirmat din nou azi. Regele a refuzat lui Harrisson, ultimul ȘI 
simpaticul ministru al Statelor Unite la noi, fotografia pe care i-o ce- 
ruse fiindcă Harrisson avusese îndrăzneala să închirieze pentru o vară 
vila lui Barbu Ştirbei de la Brașov! 


10 octombrie. Hitler a ţinut un mare discurs ieri la Saarbrücken, în 
fata a 200 000 de oameni aduși cu 75 de trenuri din toată Germania. S-a 

lăudat cu ce a făcut și are cu ce — a vorbit cu mândrie dar cu înţelep- 
ciune. A preamărit pe Mussolini, care a adus Germaniei servicii incom- 
parabile... 

Cu privire la părerea pe care o are Mussolini despre Hitler mi se po- 
vestește o anecdotă. Când a fost Hitler la Roma, Ducele l-a plimbat 
prin oraş și trecând pe lângă Fontana Trevi au văzut oameni care arun- 
cau bani de alamă în apă. Intrigat, Hitler ar fi întrebat pentru ce. Mus- 
solini i-a explicat vechea tradiţie că cine aruncă un gologan în Fântâna 
Trevi, se mai întoarce la Roma. „Stai — a spus Hitler — să arunc şi eu 
unul!“ — „Mână repede“, a strigat Ducele șoferului, și n-a lăsat pe 
neamţ să-și arunce creiţarul!! 


Se zice că Hitler pregătise un vapor la Godesberg, să facă o plimba- 
re triumfală pe Rin, după încheierea dezbaterilor. Plecarea precipitată a 
lui Chamberlain a împiedicat plimbarea pe Rin — în schimb, după 
câteva zile, a avut loc plimbarea la München... 


Ieri, la Constanţa, pe distrugătorul „Regina Maria“, amiralul Coan- 
dă, președintele Ligii Navale, a distribuit medalii marinarilor fiindcă s- 
au luptat cu valurile în zilele de 4 până la 6 ianuarie, când distrugătorul 
a încercat să ducă fără să izbutească, pe Voievodul Mihai la Atena. A- 
vem și noi „fastele“ noastre maritime, și glorioasele noastre înfrângeri 
— deocamdată impuse numai de elemente... Nu pierdem o ocazie de a 
fi ridicoli. i 


__ S-a spus că Zelea Codreanu a fost mutat de la Doftana la Rm. Sărat 
şi instalat acolo în două odăi confortabile. Cu alte cuvinte, că Regele ar 
juca pe „două tablouri“, pus pe gânduri de succesele hitleriste. După 
informaţiile culese unde trebuie, faptul nu este adevărat. Zelea Codrea- 
nu e tot la Doftana. i 

In legătură cu reînceputul campaniei Gărzii de Fier: am primit ieri 
într-un plic!, următorul manifest: 
„Către opinia publică românească denunţiim 
pe agentul provocator Armand Călinescu! 
 Exasperat de calmul și stăpânirea de sine de care dau dovadă legio- 
narii, pune la cale, prin oamenii săi, înscenări de comploturi, pentru a 
păşi la represiunile sângeroase proiectate de mult. 
meee ai a 


1 Un plic identic cu acela care conţinea invitaţia la banchetul „Monstru“ reprodusă 
la pag. 126 a acestor „Însemnări“. 

Ministrul de Interne vrea să dea deplină satisfacție Kahalului jidă- 
nesc în slujba căruia se află, mânjindu-și mâinile cu sângele nevinovat 
al tineretului român. e 

După ce prigoana împotriva tineretului naționalist n-a avut al efect 
decât să întărească! Mişcarea Legionară, Armand Călinescu disperat 
de zvârcolirile-i neputincioase de până acum, încearcă o ultimă lovitu- 
ră care să-l salveze de la prăbușire. În acest scop anunță comploturi și 
revoluţii legionare a căror înscenare el însăși o conduce, pentru a pur- 
cede apoi la crime. | TENN 

Mai grav: la recrutarea agenților săi de execuţie insinuează că pen- 
tru toate aceste odioase uneltiri, ar avea asentimentul și mână liberă de 
la M.S. Regele. e 

Se evidenţiază încă o dată, pe lângă tendinţa laşă a numitului minis- 
tru de a deplasa răspunderile și diabolica tactică a iudeo-masoneriei, 
care se străduieşte din răsputeri ca între tineretul român și M.S. Regele 
Carol al II-lea să deschidă abisuri ireparabile (sic), după care să urmeze 
prăbușiri inevitabile. RSE l 

Aceste odioase uneltiri trebuie împiedicate în fața opiniei publice 
românești: 

Demascăm tentativa criminală a lui Armand Călinescu! s 

Denuntăm pe omul urei și al vrajbei aflat în slujba Moscovei! © 

Înfierăm pe agentul provocator Armand Călinescu, masca Tiraniei 
Tudaice! 

Mişcarea Legionară 

Bucureşti, 2 octombrie 1938 i 


P.S. — Orice zvon, manifest sau circulară, atribuit Mișcării Legio- 
nare, care atacă Monarhia sau alte instituții fundamentale în Stat, por- 
neste (sic) de la agentul provocator Armand Călinescu. $ 

E primul manifest pe care Mişcarea Legionară îl împrăștie pe faţă, 
de la osândirea Căpitanului şi a conducătorilor Mișcării. 


Pe Piaţa Teatrului s-a expus o troiță în bronz, o imitație mai mult 
sau mai puţin reușită a troiţelor de lemn — troita ce urmează să fie tri- 
misă şi aşezată în Polonia pe locul unde doi aviatori români, al căror 
nume îmi scapă, s-au prăbușit și şi-au găsit moartea. Pe postamentul 
troiței, în două locuri, autorul machetei a închis în patrate, ca ornamen- 


d 

te, câte două linii întretăiate de alte două:+. Cel care a turnat troita, a în- 
locuit aceste linii duble prin câte trei: #łceea ce face tocmai semnul 
electoral al fostei Gărzi de Fier. Faptul semnalat Poliţiei, a determinat 
o anchetă din care a reieșit că cel care a turnat troita, la Școala de Me- 
serii, e un văr al lui Caranica, unul din ucigașii lui Duca... 


Sindicatele muncitorești au fost desfiinţate prin decret-lege şi înlo- 
cuite prin bresle așezate pe principii sănătoase. Foarte bine. De ce nu 
avem mai des prilejul să zicem: foarte bine? 


Primul Guvern slovac, prezidat de dl Tisso a fost primit la Bratisla- 
va cu entuziasm. Zic telegramele. Praga a primit și autonomia rutenilor 
aşa încât azi-mâine vom avea și un Guvern rutean sub preşedinţia d-lui 
Brody. 

Ungurii „laşaţi“ de Germania și de Italia în pretenţiile lor neetnice, 
par că se vor înţelege repede cu cehii. Numai să nu intervină o nouă 
schimbare de orientare la Berlin sau la Roma. 


Popovici-Tașcă care a vizitat pe Citta Davila în Franţa, a fost la mi- 
ne și mi-a povestit ca din basme. Davila stă mai bine ca oricând — cu 
vreo 450 000 franci fancezi venit. Convins că nu se va face război a ju- 
cat la „hause“ și în criza din urmă (în America), şi a mai câștigat parale 
bune. S-a instalat lângă Cap Férat, unde a închiriat o vilă delicioasă. E 
hotărâtă să scrie şi să lupte împotriva Regelui, convins că acesta va fi 
silit să plece. E şi ideea lui Titulescu, care nu va mai veni în țară, dar în 
deosebire de Davila, va sta liniștit și nu va combate pe Rege. Şi Titu- 
lescu pare să fi cumpărat o vilă, pe cornișa medie, la Eze. El neagă, dar 
Davila a arătat vila lui Tașcă, şi o mai cunosc şi alţii ca de pildă Hano- 
taux care a indicat-o, în cursul unei plimbări, lui Alexandru Em. Laho- 
vari. Titulescu e plin de bani: spune că câștigă mult cu consultaţiile in- 
ternaţionale. Deocamdată s-a mutat la hotel la Monte Carlo, hotelul în 
care stă la Cap Martin, închizându-se pentru refacere. 

Aseară, pe drum, întorcându-ne de la Sinaia la Bucureşti, am văzut 
două automobile ciocnite bot în bot, la câțiva kilometri de Ploiești. Rar 
s-ar putea vedea o asemenea marmeladă. Șapte persoane greu rănite, 
între'care și-Radu Hesselmann, fiul adoptiv al Isei Exarcu. 


11 octombrie, Šošit cu Simplonul la Craiova și de acolo la Breasta. 
O zi caldă și frumoasă de vară; m-am plimbat un ceas și mai bine prin 

pare — o încântare. Toamna la ţară e o frumuseţe. De ce mă rețin tre- 
buri fără rost la București? ş 


Şeful Marelui Stat Major bulgar, generalul Peev a fost asasinat î în mij- 
locul străzii. Moravuri macedonene. 


Arabii au trimis un ultimatum evreilor din Palestina. Începe un răz- 
boi sfânt. Englezii sunt grozav de plictisiti, dar nu pot abandona pe e- 
vrei, căci evreii au ajuns stăpânii lor. 


Negocierile dintre unguri şi slovaci (căci slovacii negociază, nu ce- 
hii) au început cu bine. Dar ungurii se arată, după obiceiul lor, pretenți- 
oși. Noroc că la Berlin și la Roma pare că sunt foarte slab susținuți. 


13 octombrie. Găsit la Bucureşti, unde m-am înapoiat aseară (după 
o zi paradisiacă la Breasta), o scrisoare din partea lui Franasovici. E și 
el de părerea mea, că împrejurările nu sunt prielnice vizitei şi conferin- 
tei proiectate. Atât conferința mea cât şi vizita „miliardarilor“ la Var- 
şovia rămân deci amânate pentru la primăvară. Vom vedea şi atunci... 

Primit azi vizita lui Comnen. Foarte amabil a venit să mă pună în cu- 
rent cu situaţia noastră externă. În zilele din urmă toate erau să se în- 
curce căci Praga pierduse cu totul capul, căzuse într-o stare de apatie 
din care nimic nu o mișca şi nu mai punea nici o rezistenţă pretențiilor 
ungurești, sub pretext că nu mai există Cehoslovacia, și că e treaba Slo- 
vacii autonome să lupte cu ungurii. Aceștia nu cereau mai puţin decât 
întreaga Slovacie și întreaga Rutenie Subcarpatină... 

Norocul a fost că pe lângă Anglia şi Franţa s-au ridicat împotriva 
ungurilor şi Germania șiltalia. Nici Germaniei, nici Italiei nu le con- 
vine o frontieră comună a Ungariei cu Polonia, și mai ales. Germaniei 
nu-i convine o izolare a României printr-o baricadă ungaro-polonă. Prin 
Cehoslovacia, de acum înainte sub influenţa ei, Germania păstrează dim- 
potrivă contactul pe care-l vrea cu noi. Abandonată de Marile Puteri, 
ameninţată de Iugoslavia (care speriată de amenințările minorităților 
maghiare din graniţele sale de Nord, s-a hotărât în fine la un limbaj 
energic la Budapesta) și de noi, Ungaria și-a mai pus apă în vin. 

Pericolul cel mare era însă Polonia, și subsidiar, inerția de la Praga. 
Polonia, ademenită de succesul lui Hitler, era în stare să facă un act de 
nebunie, să îmbrăţișeze revendicările ungurești şi să intre cu armatele 

sale în Cehoslovacia. Era poate declanșarea războiului general. Inerţia 
de la Praga, pe de altă parte, putea incita pe unguri să provoace tulbu- ` 
rări în provinciile Subeazpatirie şi determinări artificiale de alipire la 
Statul ungar. 

Berlinul s-a purtat însă foarte bine și a vorbit cum trebuia la Var- ` 
șovia. Am intervenit şi noi pe lângă aliaţii noștri poloni și rezultatul a 
fost că mareșalul Rudy Smigly a făcut declaraţii oficiale și s-a angajat 
pe onoare că Polonia se va mulțumi să susțină moralmente pretenţiile 
ungurești dar că în nici un caz armata polonă nu va trece graniţa ce- 
hoslovacă. La Praga, Comnen pretinde că noi am schimbat faţa lucru- 
rilor și am obținut o deșteptare a conștiinței naţionale şi trimiterea de 
trupe importante în regiunea Subcarpatină, pentru menţinerea ordinii și 
intimidarea ungurilor. 

Ciano și Göring au făcut declaraţii formale că Italia și Germania nu 
vor admite anexare de teritorii locuite de slovaci, la Ungaria. 

Lucrurile par să fie pentru moment mai liniștite, dar greutăţile sunt 
mari, încă. Comnen mi-a citit o serie de telegrame de la Praga, Roma, 
Belgrad şi Londra. Două, de la Grigorcea foarte interesante, din care 
reieșea că de două zile şi atitudinea Poloniei faţă de evenimente s-ar fi 
schimbat cu totul. 

La plecare, Comnen m-a pofitit pentru diseară la el, la o masă inti- 
mă, ca să întâlnesc pe Ley, organizatorul S.A.-ului Nazist. 

Am profitat de prezenţa lui Comnen ca să-i explic că intervenţiile 
franceză şi engleză în afacerea „Stelei“ au fost făcute din iniţiativa gru- 
purilor financiare respective, iar nicidecum de către Societatea Anoni- 
mă Română „Steaua Română“, nici de președintele ei, adică de mine. 
Cu toată incalificabila procedură împotriva ei, Societatea aşteaptă pro- 
nunţarea Justiţiei românești și numai după ce aceasta se va pronunţa, 
vom vedea ce avem de făcut. Comnen mi-a mărturisit că cei doi miniş- 
trii străini au cerut un singur lucru: Justiţia să procedeze conform legi- 
lor şi să nu facă acte care nu se încadrează în acestea (aluzie Tă-aresta- 
rea lui Osiceanu, plănuită la un moment dat). 

O dictatură poate să terorizeze, dar nu trebuie să exaspereze. În a- 
ceastă privință Guvernul Majestății Sale și mai ales subordonații săi co- 
mit greșeli peste greșeli. Am însemnat aci exasperarea satelor împotri- 
va continuei constrângeri la șosele, la pietriș, la văruitul gardurilor, la 
facerea latrinilor etc, Mi se povesteşte acum exasperarea profesorilor 
deblocaţi, scoși din funcţie fără nici un preaviz, lăsaţi cu familiile lor 
pe drumuri, fără leafă și fără pensie — căci leafa s-a oprit peste noapte 

și pentru stabilirea pensiei trebuiesc luni de zile de stăruințe, costisitoa- 
re şi ele. Un profesor din Moldova s-a sinucis, ucigându-şi şi cei doi 
copii, căci câteşitrei nu mai aveau ce mânca.. 

Până și în lucrurile mărunte e aplicat acest sistem de exasperare al 
oamenilor. Astfel la Craiova, pe Calea Unirii unde circulă douăzeci de 
trăsuri pe zi, s-a stabilit sens unic (!!!!), iar trăsurile nu pot staţiona la 
prăvălii, şi trebuie să le caute fiecare prin străzile laterale, deși Calea 
Unirii e pustie! Unul din marile avantaje ale autobuzelor liniilor inter- 
urbane consta în faptul că călătorul putea cobori din ele chiar în oraș, în 
diferite puncte ale parcursului — acum, nici un autobuz nu mai poaie 
opri şi debarca în oraș, toate sunt concentrate într-un singur loc în afară 
de barieră, iar călătorii trebuie să îşi ia picioarele la spinare și să se îna- 
poieze distanţă de 1 kilomentru sau 2 până prin mahalalele pe care le 
străbătuse cu maşina. Lumea înjură de spurcă. Şi oare n-are dreptate? 


Război mare între Mirto și Liciu (primul președinte al Curţii de A- 
pel), certati de mult, încă de pe vremea „afacerii“ cu ceasornicul. Mirto 
a făcut să ajungă la urechile Regelui (nu prin Urdăreanu, prieten cu Li- 
ciu) informaţia cu uciderea vizitiului (raportată mai sus). Pe de altă 
parte, Liciu a pus Parchetul să ceară controlul averii lui Mirto. La ce- 
rerea Regelui, lamandi a însărcinat pe Andrei Rădulescu cu o nouă an- 
chetă în chestiunea lui Liciu. Acesta s-a recuzat însă... Cum a aflat Mir- 
to că e supus controlului a alergat la Palat (la cine, mister) și ordin a 
fost dat Parchetului să închidă acţiunea fără măcar să se facă obișnuita 
anchetă prealabilă... Probabil că şi Liciu și Mirto se vor împăca sub 
aceeași părintească oblăduire, care a salvăt lichelele. Severităţile legi- 
lor sunt rezervate proştilor și oamenilor cinstiți. . 


Alta bună: vor să facă o lege prin care să se dispună complectarea 
tuturor vacantelor la Universitatea din București numai prin transferări 
de la Universitățile din provincie; singure, catedrele din provincie ar fi 
complectate prin numiri noi. Măsura ar fi stupidă. Are prin urmare toţi 
sorții să ajungă fapt îndeplinit. Mult a trebuit să fi păcătuit Țara Româ: 
nească ca să fie pedepsită cu un astfel de Guvern. 


Din toate părţile îmi vin informaţii despre o reînnoire a Mișcării Gar- 
diste. Mi-au spus-o prietenii mei din Dolj, ieri; mi-au spus-o oameni 
care veneau din Banat și alții care veneau din Nordul Moldovei. 

De când cu succesele lui Hitler s-a născut o nouă legendă, care cir- 
culă cu insistenţă prin sate: Germania a cerut eliberarea lui Zelea Co- 

dreanu, acesta însă a refuzat grațierea ce i se oferea de Guvernul român 
şi pretinde revizuirea procesului său, revizuire pe care o va obține-o. Le- 
genda a prins cu atât mai mult, cu cât mulți gardiști eliberaţi din domi- 
ciliul forţat s-au înapoiat prin sate şi au anunţat și înapoierea celorlalți 
pe curând. Activitatea cuiburilor a început din nou. Asemenea transmi- 
terea clandestină a ordinelor scrise și a tractelor. Cartea lui Codreanu 
(darea de seamă stenografică a procesului) a fost răspândită în mii de 
exemplare. Conciliabulele de noapte prin tufișuri şi ascunzișuri, au re- 
început... 

Pe de altă parte ştiu precis că şi Siguranţa a reînceput cu arestările, 
şi cum zice francezul „elle n'y va pas de main mortes“. Pare că la Po- 
liţie se fac mari abuzuri. Azi-dimineaţă am primit printr-un gardist care 
pe timpuri a fost prietenul meu politic, următoarea plângere, care, după 
câte mi-a spus aducătorul, n-a fost înmânată decât mie şi altor trei Con- 
silieri Regali (care or fi ăia?): 

„Domnule Consilier Regal, 

Aceste rânduri pe care am onoarea să vi le scriu, nu pornesc din in- 
tentia de a cere îndurare pentru suferința camarazilor mei legionari. Pe 
linia «acceptării jertfei totale» trasată de Căpitanul nostru Corneliu Co- 
dreanu, suferința este cea mai sublimă încercare pentru vrednicia cre- 
dinţei noastre. Vreau numai să vă aduc la cunoștință unele fapte degra- 
dante, la care din ordinul și pentru scopurile criminale urmărite de mi- 
nistrul de Interne Armand Călinescu, se dedau unii din subalternii săi. 
Nutresc convingerea că și dvs veţi aprecia grozăvia acestor fapte, pre- 
cum și consecințele ce pot rezulta din ele, dacă vor continua; și în cali- 
tatea înaltă pe care o deţineţi, dublată de marele prestigiu personal, veți 
face să înceteze. 

De la o vreme încoace, la Prefectura Poliţiei se schingiuieşte îngro- 
zitor. Zilnic, zeci de legionari sunt bătuţi până la sânge și aruncaţi în ne- 
simtire. Un întreg sistem de tortură, inspirat de metodele Cekăi este apli- 
cat de polițistul Ştefănescu care, peste capul d-lui general Marinescu, 
şeful acelei instituţii, primește ordinul direct de la ministrul de Interne 
Armand Călinescu. Răsucirea picioarelor, baterea la tălpi și apoi înţe- 
parea tălpilor, sub unghii, cu ace și așchii, cufundarea capului în gălea- 
ta cu apă până la asfixiere şi alte grozăvii, formează supliciul. 

Mulţi legionari au ieșit complect distruși din beciurile de tortură, al- 
ţii surzi și schilodiți. . Iordache Nicoară, asistent universitar, schingiuit 
zile de-a rândul, are tendonul de la piciorul drept complet rupt, din care 
cauză tiscă să rămână infirm, întrucât în lagăr, la Miercurea Ciucului, 

unde a fost dus mai târziul, i se refuză orice asistență medicală. Printre 
ei schingiuiţi sunt şi următorii: Grozea, căruia i s-a înțepat limba cu sula, 
Ionescu Andrei, Stăncescu Nicolae, Rângan Gh., student la Politehnică, 
Vârfureanu, student la Medicină, Moţoc, student la Politehnică etc. etc. 

Dacă I.P.S.S. Patriarhul Miton Cristea, şeful Guvernului, ar fi văzut 
liniştea şi seninătatea cu care legionarii îndură pentru credinţa lor chi- 
nurile îngrozitoare, şi-ar fi amintit de martiriul primilor creștini şi s-ar 
fi cutremurat, că i-a fost dat lui, ca un blestem de la Dumnezeu, să pa- 
troneze asemenea nelegiuiri. 

Scopul urmărit de ministrul de Interne Armand Călinescu prin aces- 
te schingiuiri n-a fost să determine pe legionari să se lepede de credinţa lor. 
După șapte luni de cumplită prigoană toţi călăii noștri s-au putut con- 
vinge că acest lucru este cu neputinţă. El a vrut să provoace încercări 
de legitimă reacțiune din partea legionarilor schingiuiți și apoi puşi în 
libertate pentru a-și putea pune în aplicare gândul criminal al represi- 
unilor sângeroase. 

Când a văzut că și această încercare de provocare, ca atâtea altele, a 
rămas zadarnică în faţa horărârii legionarilor de a accepta senin orice 
suferință, atunci a recurs la cea mai monstruoasă provocare, a cărei mâr- 
şăvie îti încrețește pielea. 

Multe din mamele, soțiile sau rudele legionarilor închiși, care mer- 
geau la Prefectura Poliţiei să se intereseze de soarta lor, erau poftite și 
apoi închise într-o cameră de aşteptare, unde agentul provocator al lui 
Armand Călinescu, polițistul Gheorghiu, încerca să le umilească cu sil- 
nicele lui apucături nerușinoase. S-au petrecut scene grozave, lupte dis- 
perate și încercări de sinucideri şi chiar sinucideri de mai târziu (sic), 
pe care vi le putem arăta nominal, caz cu caz, dacă dvs veţi putea de- 
termina o severă anchetă? cu concursul chiar al d-lui general Gabriel 
Marinescu, care, după informaţiile noastre, pare a fi străin de toate a- 
ceste mârșave provocări făcute de agenţii lui Armand Călinescu. 

Mi-am permis, domnule Consilier Regal să vă arăt toate aceste ne- 
legiuiri care dezonorează viața noastră de Stat, stârnesc clocote de re- 
voltă și zguduie profund răbdarea naţiei noastre, lăsată pradă sadismu- 
lui asupritor al lui Armand Călinescu, într-un moment prevestitor de gre- 


1 Toţi cei de la Miercurea Ciucului au fost transportaţi la Vaslui de mai bine de 3 săp- 
tămâni. Atunci când s-a întâmplat schingiuirea? (Informaţie greşită). 

2 De ce nu se citează nume, dacă le cunosc și cer anchetă? Ar fi mai uor pentru noi 
să obținem (?) dreptate... : 

le încercări pentru neamul nostru, cu speranţa că le veţi aduce la cunog- 
tinta M.S. Regelui de la care aşteptăm dreptate. 
Cu profund respect 
Preot I. Dumitrescu 
Comandant Legionar 
fost Secretar General al Partidului 
«Totul pentru Țară» 

București în 12 octombrie 1938“. 

Nu știu ce o fi adevărat în acest memoriu; mă surprinde că față de a- 
tâta ură împotriva lui Armand Călinescu, stă atâta simpatie faţă de Ga- 
vrilă Marinescu, în beciurile căruia, totuşi, se schingiuiesc nenorociţii 
de legionari... Abilitate din partea prefectului Poliţiei care a știut să-și 


„păstreze simpatiile Gărzii de Fier (pentru orice eventualitate) — sau 


nedibăcie, printr-o încercare de ponegrire plătită a şefului său ierarhic, 
pe care, după cum se știe, nu-l poate suferi? 


Primit azi pe Stelian Popescu, a cărui vizită mi-o anunţase ginere- 
său, Lugoșianu. După ce m-a înjurat ani de zile în gazeta lui, iată-l la 
Canossa! Ce rău trebuie să-i meargă! A venit la mine să-l împac cu Vo- 
dă și s-a văicărit și mi-a povestit un ceas. Pezevenghii de la Interne îl 
Suez) pe calea publicităţii și i-au mai înscenat şi afacerea Draj- 

. L-am tratat pe subțire, și date vechile noastre relaţii i-am promis 
tot concursul meu.. 

Mi-a povestit una bună a lui Iorga când paranoicul s-a înapoiat din 
străinătate ultima dată, şmecherul de Călinescu l-a primit la Timișoara 
cu alai: prefect, profesori, gazetari. Paranoicul și-a dat drumul: „am 
zdhrrrobit pe Hunguhriri la Geneva, ei! Sunt niște pohrrrei — noih, 
hrrrasă aleasă“ și câte altele. Gazetarii au notat şi Universul a reprodus 
cuvintele Marelui bărbat de Stat. Se vede că pe drum s-a trezit, și cum 
a citit a doua zi dimineaţă propriile sale cuvinte în Universul!, s-a repe- 
zit pe condei și pe telefon. A scris pentru Neamul Românesc, şi a tele- 
fonat lui Călinescu o tartină prin care înjura ca la uga cortului pe „jida- 
nul“ de la Universul care n-a priceput cuvintele sale, cuvinte pe care o- 
dată trezit, le dezminţea... A fost un scandal nemaipomenit. A cerut ca 
Universul să publice propriul său articol prin care înjura zisul Univers.. 
Stelian Popescu a refuzat, primind mai bine să fie suspendat decât să pu- 
blice înjurăturile nebunului. Afacerea s-a aplanat cu greu... Ce caraghios! 
eee i at 

1 Aceleaşi cuvinte fuseseră publicate și în România — dar publicaţia din România 
Guvernului, miluitul acestuia n-a relevat-o! 

Stelian Popescu mai povestea (o fi?) că pe la Satu Mare, pe la Careii 
Mari, pe la Oradea, aeroplane ungurești aruncă tracte prin care anunță 
conaţionalilor lor apropiata sosire a armatelor crăiești — fără nici o 
reacţie din partea Guvernului sau a autorităţilor românești. Ziarele ro- 
mânești care încearcă să răspundă ungurilor ar fi oprite de Cenzură (o 
fi?). Populaţia românească ar începe să fie cuprinsă de panică (o fi?). 
Vaida, pe care Stelian l-ar fi văzut în momentul când criza era în toi, i-ar 
fi strigat: „Ce? Vreţi să vă scap eu acum? Am să cer și eu autonomia 
Ardealului, să vă învăţaţi minte!“ Mă întreb ce să învăţăm minte: să-i 
mai dezrobim de la unguri? Dar o fi vorbit aşa Vaida??? 


"14 octombrie. Moscova dezminte ştirea arestării lui Blücher. Blii- 
cher comandă şi acum în Mongolia, şi are deplina încredere a lui Sta- 
lin. Ştirea arestării sale a fost o ştire tendenţioasă lansată de polonezi. 
Nu numai că Blücher n-a fost arestat, dar chiar leșov, şeful GPH-ului 
căruia se datorează hecatombele din ultimii doi ani, a fost înlocuit prin 
unul Malenkov. Lui Ieşov nu i s-a întâmplat însă ca lui Iagoda (Hers- 
chel) predecesorul său: n-a fost condamnat la moarte, ci numit comisa- 
rul Transporturilor pe Apă. Să fi început Stalin să se ramolească? 


Negocierile de la Komaron, între Ungaria și Cehoslovacia au fost 
rupte aseară. „Un abis desparte amândouă punctele de vedere“. Ungurii 
au hotărât să lase fixarea granițelor dintre Ungaria și Cehoslovacia în 
sarcina celor patru Mari Puteri de la Miinchen. Dacă se bizuie pe pro- 
tecția Germaniei și Italiei se înșeală, căci, de când cu noul curs în 
Cehoslovacia, de când cu înscăunarea noului ministru de Externe, Chwal- 
kowski, multe lucruri s-au schimbat. Presa germană vorbește acum cu 
simpatie de noul Stat cehoslovac, declară pretenţiile ungurești exage- 
rate şi afirmă că Germania nu va tolera o frontieră comună ungaro-po- 
lonă. La Roma asemenea, pretenţiile ungurești nu mai sunt susținute. 
Chwalkovski a sosit la Berlin şi a făcut act de supunere. Cehoslovacia 
va avea de aci înainte un regim autoritar, va denunța toate tratatele sale 
şi mai ales conversaţia cu Rusia și va primi poruncile Berlinului... Am 
impresia că corăbioarele ungurilor s-au înecat —prea au fost lacomi! 


Bluffurile Guvernului Tătărescu în materie de armament au răsuflat 
astăzi, adică aseară, prin demisiile generalilor Argeșanu şi Glatz de la Mi- 
nisterul de Război. Demisiile au fost primite și publicate la gazete. A- 
laltăieri, miercuri, a mai fost un Consiliu restrâns al Apărării la Sinaia, 

la care a asistat și Patriarhul. Regele a răcnit la miniștrii săi ca la rân- 
daşi. Pe deasupra i-a mai ţinut şi două ceasuri într-o sală neîncălzită, Pa- 
triarhul s-a înapoiat la Bucureşti blestemând și tuşind. Pe Glatz l-a scos 
ca fost colaborator al lui Tătărescu. Pe Argeșanu, ca să facă loc lui Ar- 
mand Călinescu, chemat să purice ca avocat toate dosarele Ministeru- 
lui de Război. Zile neplăcute în acest caz pentru Tătărescu... Alţii spun 
că Argeşanu a fost scos numai fiindcă era prost (nu l-a știut Regele când 
l-a numit?) și că în locul său va veni Paul Teodorescu. Pentru mâine vom 
vedea. În tot cazul scandalul cu armamentul pare că se tot lăţește... 


A murit Marele Duce Kiril, Împăratul „în partibus“. Bărbat frumos, 
a fost căsătorit cu Ducky (Victoria) sora Reginei Maria. Acum în urmă 
se încurcase cu fosta soție a lui Deterding, care-i da parale şi pe care o 
numise prințesă Donskaja... Lasă două fete măritate şi un fiu, Vla- 
dimir, care devine acum Împăratul ruşilor fără Împărăţie. 


Sergiu Dimitriu, fost secretar general la Interne pe timpul ultimei gu- 
vernări liberale de 4 ani, a fost trimis la controlul averilor. L-a recla- 
mat un colonel Oprescu. Trăim sub despotismul coloneilor!!! 


Duminică, 16 octombrie, fiind aniversarea Sa, Regele a suprimat ori- 
ce serbare sau ceremonie din cauza doliului Reginei. Un dejun intim la 
Foișor, Familia, Curtea şi Patriarhul — un Te Deum la București, unde 
vom merge cu cravată albă, jiletcă albă, nasturi negri la cămașă și jilet- 
că, mănuși negre. Aşa e porunca stăpânirii. | 


Aseară „diner intime“, din cauza doliului Curţii, la Comnen, în cin- 
stea lui Ley, șeful „Arbeits-Front“-ului german. E al 3-lea personaj hit- 
lerist pe care-l cunosc — înaintea lui am cunoscut pe Göring și pe We- 
ber. E impresionant cât de vulgar se prezintă toţi aceşti oameni noi... 
Vor fi inteligenţi, dar nu se vede. Ley mânuiește un buget de două ori 
cât al Ţării Românești și are înfățișarea unui croitor în căutare de 
chilipir... 

Masă bună dar plicticoasă. „Ohne Stimmung“. 


Cu'"mirare citesc în ziar că naționaliștii spanioli au avut un succes. 
De unde atâta vreme, Spania și războiul de acolo au constituit aproape 
singura preocupare a lumii, acum nimeni nu-și mai aduce măcar amin- 
te de existenţa lor. Atenţia lumii e încordată în altă direcţie. 

La Viena lupta împotriva clericalilor devine dârză. Cardinalul Ini- 
tzer e atacat pe faţă, de toate forțele naziste. O greşeală. Ar fi fost prea 
frumos ca hitleriștii să nu comită nici o greşeală în acţiunea lor... 

Cursul cel nou: 

Se anunţă mari serbări la Constanţa pentru primirea Crucișătorului 
german „Emden“. Convenţia aeronautică între Germania și România 
pentru stabilirea unei linii Berlin-București, de care ne-am bătut joc a- 
tâta vreme, a fost semnată în câteva ore... 


„Tot ce s-a întâmplat în septembrie a fost ticluit dinainte. Anglia și 
Franţa sunt atât de îngrijorate de ce se petrece în Extremul Orient, unde 
Australia şi Indochina sunt amenințate de expansiunea japoneză, încât 
au consimțit să dea Germaniei toate satisfacțiile în Europa Centrală și 
în Europa Orientală ca să aibă mână liberă şi răgaz să restabilească or- 
dinea în Marea Galbenă“. Așa vorbeşte Gurănescu, ministrul nostru la 
Berlin, până iarna trecută la Viena și înainte la Belgrad. Şi continuă: 

„Vor da Germaniei şi coloniile. Vor sfârși cu toții războiul din Spa- 
nia. Germânia va mai lua și Danzigul și culoarul polonez și Elveţia da- 
că vrea, și Malmédy — toate cu consimțământul Angliei și Franţei. 
Am scris-o și raportat-o Ministerului nostru de Externe de astă iarnă. 


"Ţin totul de la Papen, cu care sunt prieten. Tot ce s-a desfășurat în sep- 


tembrie a fost aranjat de Halifax în vizitele pe care le-a făcut lui Hitler, 
înainte de a fi ministru de Externe. Și îndată ce totul a fost reglat, Ha- 
lifax a luat locul lui Eden, pentru realizđrea planului întocmit. Ţotul și 
discursul de la Nürnberg şi vizitele de la Berchtesgaden și de la Go- 
desberg au fost teatru. Teatru, toate mobilizările, şi cea germană, și cea 
franceză, şi cea engleză. Un singur lucru a fost serios: „misiunea lui Run- 
cimann, dar adevărata sa misiune, aceea de a împiedica pe Beneș să 
facă război, căci singurul în Europa care avea interes să izbucnească o 
conflagrație generală era Beneș.. 

Te pomenești că o fi şi aşa.. ? 

Ziarele anunţă că japonezii au suferit o mare înfrângere din partea 
chinezilor care au izbutit să degajeze linia ferată Peking-Hanken până 
acum tăiată de forțele japoneze. 


Gurănescu, înainte de a mă părăsi mi-a afirmat că situaţia lui Com- 
nen era foarte compromisă ș şi că înainte de i zile va fi schimbat. Prea 
vrea să știe multe și Gurănescu.. 


aa 

După câte aflu Beneș n-a șters-o în Elveţia; s-a retras la moşia lui de 
lângă Tabor, Bzz, Brz, sau așa ceva. Şi acolo a intrat în gaură de șarpe. 

Imi aduc aminte de Titulescu când îmi spunea: „Mă, Beneș știe pe 
12 ani înainte ce va face ca Preşedinte al Republicii, aia țară, mă, nu a 
noastră!“ Mai bine că am rămas cu a noastră și fără «program» pe 12 
ani — și fără Titulescu! 


15 octombrie. În locul lui Argeşanu n-a fost numit nici Călinescu, 
nici generalul Paul Teodorescu. A fost numit generalul Ciupercă, co- 
mandantul Corpului III (Chișinău) şi s-a mai creat un Minister al /nzes- 
trării Armatei, care s-a încredinţat generalului Iacobici, comandantul 
Corpului II (București). Un comunicat oficial, apărut aseară în ediţii 
speciale aduce la cunoştinţă această mişcare în Guvern. Termenii co- 
municatului, în ce privește demisia lui Argeșanu sunt nemaipomeniţi; 
într-adevăr, după ce se spune că în conferinţa care a avut loc la Sinaia, 
sub președinția M. Sale Regelui, în ziua de 12 octombrie, cu privire la 
înzestrarea armatei, dl general Glatz și-a dat demisia din postul de sub- 
secretar de Stat la Apărarea Naţională, se adaugă: „DI general de Divi- 
zie Gh. Argeșanu, înțelegând să tragă consecinţele deficienței Subse- 
cretariatului de Stat din Ministerul Apărării Naţionale, şi-a prezentat 
demisia“. 

Se zice, cu privire la comenzile de sub Guvernul Tătărescu, că s-au 
descoperit lucruri de necrezut: contracte fictive, şperțuri, preţuri majo- 
rate, incurie etc. O nouă afacere Skoda e pe punctul să izbucnească. 
Dar decât o nouă afacere Skoda, adică scandal şi nici o sancţiune, mai 
bine mușamâua naţională... 


Plecat cu coada între picioare, Ghiţă Ostașul își mai îngăduie un inu- 
til ordin de zi către armată. O limbă trasă Regelui (1) și alta corpului 
ofițeresc, „pentru interesele căruia n-a încetat să lupte cât-a..fost mi- 
nistru“. Mai bine tăcea. 


Decesul mareșalului Averescu nu a fost înregistrat. Se vede că cei 
din jurul lui nu s-au gândit să-l declare. Parchetul a sesizat tribunalului 
de Hfov, pentru declararea decesului „ex officio“. 


S-au desfiintat ptimäăriile de sectoare. Excelentă reformă, n-au nici 
un rost şi încurcau administraţia oraşului. 

Cehoslovacia s-a închinat Germaniei. Ziarele din Praga, pline de a- 


mărăciune fată de foştii aliați declară că drumul la Berlin e mai scurt 
decât cel ce duce la Paris și la Londra. Chwalkowski, noul ministru de 
Externe cehoslovac, după ce s-a prezentat la Berlin lui Ribbentrop, s-a 
ploconit și Fiihrerului la München. Noua politică cehoslovacă a fost 
fixată în această întrevedere, după care, Guvernul din Praga a dizolvat 
toate lojile masonice și Partidul Comunist. Germania, de partea ei, a a- 
bandonat pe unguri în revendicările lor exagerate față de Cehoslova- 


cia... 
Cehoslovacia îşi va da o nouă Constituţie, pe baze federale. 


Ziarele noastre de azi-dimineaţă publică un comunicat prin care se 
aduce la cunoștința publică că România împreună cu Iugoslavia au fä- 
cut demersurile necesare la Budapesta pentru a informa Guvernul ma- 
ghiar că amândouă ţările vor susţine, în diferendul ungaro-cehoslovac 
punctul de vedere cu care opinia publică s-a identificat, atât în Româ- 
nia cât şi în Iugoslavia. 


„Une voix d'outre-tombe“!: ca F 
Abia azi am putut să-mi procur textul adresei înaintat de Maniu Re- 
gelui, pe ziua de 24 septembrie?, în toiul crizei. 

Iată-l: 

„SIRE 


| í APR 
Situaţia externă este gravă. În clipa de faţă nimeni nu poate ști dacă 
pacea va fi menţinută sau dacă va izbucni războiul. Un lucru este sigur: 
şi într-un caz şi în celălalt, țara noastră se va afla în fața unor mari pri- 
mejdii. | : 
Revendicările germane faţă de Cehoslovacia, la care s-au alăturat Po- 
lonia și mai ales Ungaria, precum și metodele prin care se caută a fi impu- 
se, arată pericolul la care România poate fi expusă, căci ele sunt îndrep- 
tate contra tuturor Statelor ce cuprind în graniţele lor minorităţi etnice. 
Violenţa cu care aceste revendicări s-au prezentat și precipitarea cu 
care au izbucnit se datoresc desigur și convingerii Germaniei şi Unga- 


1 Zic „une voix d'outre-tombe“ fiindcă Maniu mai vorbeşte aci de sisteme politice 
perimate, ca și când noțiuni ca: Mica Înţelegere, tratate şi pacte, regim parlamentar — 


ar mai exista! _ A l 
2 B vorba de memoriul despre care am notat câteva cuvinte la pag. 118 a acestor 


„Însemnări“. ; 

riei că Mica Întelegere!, în urma greșelilor săvârşite în ultimii doi ani? 
în sânul său, nu mai reprezintă o forță politică capabilă de rezistență. 

„De asemenea, atitudinea luată față de criza cehoslovacă de către An- 
glia şi Franța a putut găsi o justificare nu numai în dorința firească de a 
se menţine pacea, dar și în lipsa de unitate și de coeziune de care a dat 
dovadă Mica Înţelegere în acest răstimp. 

Independent însă de aceste consideraţii, reacţia Angliei și Franţei fa- 
tă de revendicările germane — și anume acceptarea din partea lor a re- 
vizuirii frontierelor cehoslovace, în scopul mărturisit de a pacifica Eu- 
ropa — ne pune în faţa unei situaţii clare, chiar dacă pacea va fi păstra- 
tă, preţul ei va fi plătit astăzi de Cehoslovacia prin dureroase conce- 
siuni teritoriale, deschizându-se mâine calea pentru sacrificii asemănă- 
toare, ce ar putea fi cerute și țării noastre, deși condiţiile nu sunt ace- 
leași. Așadar, situația României poate deveni foarte critică, chiar dacă 
pacea nu va fi tulburată?. 

În clipa de faţă riscul războiului nu este înlăturat (a fost de atunci). Dacă 
el izbucnește, primejdiile pentru ţara noastră vor fi și mai mari. 

Desigur, România vrea pace, o pace de onoare și demnitate care să-i 
menţină neatinse integritatea teritorială şi independenţa politică. Dar 
menţinerea acestei păci nu atârnă numai de voinţa sau dorința noastră. 
Ea este la discretia unor evenimente care ne pot depăşi ori a unor inci- 
dente sau revendicări din afară care pot scăpa controlului nostru. 

Situaţia noastră diplomatică este precară. Nu avem garanții dobân- 
dite prin tratate cu nici una din Marile Puteri”. Tratatul cu Polonia ia o 
semnificaţie nouă pe urma atitudinii acestei țări în criza cehoslovacă; Mica 
Înţelegere care era singura noastră garanţie precisă faţă de pretenţiile un- 
gare și-a pierdut solidaritatea şi forța. De nicăieri siguranța unei asis- 
tențe, nici măcar în măsura redusă de care a beneficiat Cehoslovacia (!!!) 

Pregătirea militară nu este terminată. Unele comenzi de armament 
făcute în străinătate au fost reziliate€, iar altele nu sunt livrate în între- 


1 Nu s-a oprit Germania de frica Franţei şi a Angliei şi era să se oprească de frica Mi- 
cii Înţelegeri, dacă solidaritatea acesteia ar fi fost perfectă? Ce copilărie, d-le Maniu! 

2 De când a fost îndepărtat Titulescu? 

3 Sofisme. Dacă „condiţiile nu sunt aceleași“ cum am putea noi risca soarta Cehos- 
lovaciei? Ungaria nu e Germania. Singurul nostru pericol e Rusia, care nu va invoca în- 
să argumente de ordin naţionalist împotriva noastră... 

4 A avut în sehimb„Gghoslovacia! 

5 Numai atât! 

6 Maniu, nici după zece ani, nu poate uita afacerea Skoda, scumpă lui Boilă Romul, 
nepotul! 

gime. Industria națională de război nu este în măsură să complecteze 
toate lacunele. i 

Situaţia apare și mai îngrijorătoare, dată fiind lipsa de coeziune mo- 
rală în care se află națiunea. r 7 

Facem abstracție de dificultăţile realizării unei perfecte armonii su- 
fleteşti între cetățenii unui Stat cuprinzând însemnate minorități etnice 
precum şi de consecințele politicii noastre față de minorități. $ | 

Chiar în sânul naţiunii române, sunt astăzi mari nemulțumiri. Naţiu- 
nea română este lipsită de drepturile și libertăţile elementare tocmai în 
momentul când i se poate cere contribuţia supremă pentru salvarea tă- 
rii. Ea se află în cea mai cumplită dezorientare, fiind lipsită de putinţa 
de a informa exact și cinstit printr-o presă liberă (!!) şi prin contactul 
cu reprezentanţii ei firești. Ea nu mai este străbătută de nici un fel de în- 
sufleţire, fiind sistematic împiedicată să-și exprime gândurile și simtă- 
mintele şi condamnată la pasivitate și resemnare. Puterile ei de afirma- 
re naţională, virtuțile ei creatoare — lâncezesc. Însuși sentimentul na- 
tional neputând să-și găsească exprimarea liberă, slăbește.. Împiedica- 
rea chiar a adunărilor cu caracter naţional! face cu neputinţă ca oamenii 
politici, patrioți încercaţi, să deștepte și să întărească îusufleţirea na- 
țională necesară pentru organizarea rezistenţei naționale faţă de presiu- 
nile din afară sau pentru purtarea unui război. i 

' SIRE, | 

Unirea provinciilor românești cu Vechiul Regat, în granițele actuale 
ale Statului nostru, este rodul sutelor da mii de morţi pe câmpurile de 
luptă și a suferințelor și renunțărilor unui neam întreg. 

În moment de grea cumpănă și de restriște, Regele Ferdinand, ctito- 
rul României Mari, a împărţit răspunderea politică și istorică cu bărba- 
ţii de Stat, reprezentanți încercați ai poporului şi s-a întemeiat pe incre- 
derea întregii națiuni, manifestată în deplină libertate. În plin război ȘI 
într-o frântură de ţară, rămasă liberă, el a convocat Parlamentul și prin- 
tr-o strânsă colaborare în realizarea unor mari acte cu caracter de împă- 
ciuire socială, a înfăptuit unitatea naţiunii și i-a dat însufletire să lupte, 
să reziste şi să biruie inamicul, punând astfel fundamentul pentru îm- 
plinirea idealului naţional al tuturor românilor. | 3 | 

Vremurile de astăzi sunt tot atât de grele ca de atunci, dacă nu mai 
grele. Pentru a le trece cu sorți de izbândă este necesar a se chema din 
nou întregul neam românesc să ia parte vie la viaţa publică. 


1 Ca să se facă şi „ceva politică“ la umbra drapelului naţional? 

Nu este nici în interesul Statului şi nici în al Coroanei ca marile răs- 
punderi care vor trebui să fie luate în curând! să aparţină (sic) exclu- 
siv Majestății Voastre înconjurat de un Guvern care nu este expresia vo- 
inței naţionale şi lipsit de autoritatea necesară în astfel de împrejurări. 

Dacă ne va hărăzi Dumnezeu să ne bucurăm mai departe de pace 
pentru a ne păstra hotarele etnice, realizate cu sacrificii extraordinare 
este imperios necesar ca hotărârea de rezistență a Majestății Voastre îm- 
potriva oricăror presiuni din afară să fie nu numai sprijinită de întreaga 
națiune, dar să fie şi expresia legală a voinţei naționale. 

lar dacă soarta vitregă va voi să fim siliţi să luăm armele pentru 
apărarea hotarelor țării, hotărârea de mare încercare a forței de rezis- 
tență naţională, pe care o va lua Majestatea Voastră, este şi mai impe- 
rios necesar să fie precedată de manifestări ale sufletului național, nu 
numai pentru ca națiunea să poarte întreaga răspundere dar pentru ca 
războiul să fie dus cu tot avântul şi cu întreaga capacitate de sacrificiu | 
a întregului neam românesc. 


SIRE, 

Unanimitatea naţională trebuie pregătită fără întârziere spre a face 
faţă cerinţelor poruncitoare ale unui război de apărare sau ale unei păci 
de rezistenţă. 

Ar fi o mare nenorocire pentru "Țară și pentru Dinastie, dacă Ma- 
Jestatea Voastră nu ați lua în considerare această expunere, care expri- 
mă gândul unanim al partidului care a făcut dovadă și a devotamentu- 
lui față de Coroană și îndeosebi față de Majestatea Voastră, precum și a 
dragostei faţă-de neam. 

Sunt al Majestății Voastre prea plecat Servitor 

Iuliu Maniu 

Președintele Partidului Naţional-Ţărănesc? i 

București în 24 septembrie 1938“. E 

Am subliniat pasajele cele mai caracteristice ale acestei proze izvo- 
râtă din acea ideologie romantico-politică a secolului al XIX-lea, ideo- 
logie care a creat temperamente convinse că prin fraze se pot rezolva 
toate problemele și toate greutătile. Pentru Maniu, toate împrejurările 
sunt, bune pentru a încerca o readucere a Regelui pe un teren, pe care, 
să sperăm că nu va mai călca... 

: aa 
1 Maniu se vedea deja generalisim al armatelor române! 
2 Ca şi cum dizolvarea partidului nici n-ar fi existat! 

Fată de evenimentele de la granița noastră, mi se spune că Maniu a 
abandonat cu totul pentru moment tactica sa de atac indirect la Rege şi 
că a încălecat calul naţionalismului. Nu se mai arată ca PTEN a 
raiului, ci ca reprezentantul „românismului compromis în Ardea ș la 
graniţa ungurească — zice el, şi zic și alții — prin incuria Guvernu ui. 
Pare că aruncarea de tracte prin aeroplane ungurești se confirmă, şi că 
la observatiile Guvernului nostru, Guvernul din Budapesta s-ar fi scu- 
zat pretextând o eroare: tractele erau destinate Cehoslovaciei F pe 
nele şi-au pierdut drumul și au zburat peste România din greşeală... Nu- 
mai că manifestele aruncate erau redactate pe ungurește și pe... româ- 
neste! Pare de asemenea că au fost manifestații serioase în el ia 
de la graniță şi că la Arad au fost chiar ciocniri sângeroase. Pe de esa 
parte, românii din Ardeal sunt supăraţi de favorurile acordate iai ă- 
tilor prin ultimul Statut și prin dispozițiile Guvernului: s-au numit o 
droaie de primari unguri care înjură pe români, s-a dat libertate Se 
plectă asociațiilor culturale ungurești, etc. etc. Maniu, ungurii, slăbi- 
ciunea Guvernului — toate contribuie la crearea unei atmosfere agitate 


peste munți. 


Despre criza de la Armament, care a dus la demisia celor doi gone: 

iî să se afle câte ceva. l 
uo : fost provocată de generalul Ştefan Ionescu, Şeful Marelui 
Stat Major care s-a dus la Rege și a cerut să fie desărcinat de funcțiu- 
nile sale căci nu poate pregăti o mobilizare cu o armată lipsită de cd 
Regele a amânat hotărârea sa și a convocat pe rând mai mulți colonei 
în care avea încredere, comandanţi de Regimente, şi i-a întrebat cum 
stau cu unităţile lor. Răspunsurile au fost identice: „N-avem nimic, nici 
echipament, nici armament suficient, nici muniții“. A mai convocat si 
câţiva generali: răspunsurile au fost aceleași. Concomitent a DAE 
pe generalul Glatz și pe Cancicov să-l facă fiecare — dar fără să ştie 
unul de altul — câte un stat de toate sumele cheltuite pentru înzestrarea 
Armatei, în ultimii 4 ani. Socoteala lui Cancicov a ajuns la o crifră 
exact îndoită faţă de aceea la care ajunsese Glatz. Regele a repezit întâi 
pe Cancicov (de aci zvonurile de debarcare ale ministrului de ie 
răspândite acum 15-20 de zile), dar acesta a cerut să se facă o anc sc 
pentru a se constata care cifre sunt exacte. Această cercetare a fost å- 
cută în faţa Regelui în conferințele care au avut loc la Cotroceni, şi a- 
cum în urmă la Sinaia. Dreptatea a ieșit, complectă de partea lui Can- 
cicov — şi Glatz s-a prăbușit... 

„Se zice că Malaxa e fiert. De patru zile trăieşte în teroarea unei per- 
cheziţii, unei descinderi judiciare. Glatz era omul lui... Din ură pentru 
Malaxa n-a vrut generalul Antonescu să audă de Glatz. Sute de mili- 
oane de avansuri s-au dat lui Malaxa, din care o bună parte, se pare că 
au fost cheltuite pentru alte scopuri decât apărarea naţională... Malaxa 
e un nervos, un emotiv, se poate să fie terorizat. Eu unul n-am grijă de 
dânsul: dacă o fi şi el adânc băgat în toate aceste porcării, apoi muşa- 
maua națională este sigură... 


Mi se spune că Vaida a plecat furios în Ardeal. A stat două zile la 
Sinaia și Regele nu l-a primit... Reiese acum că tot zgomotul în jurul 
unei schimbări de echipă guvernamentală și a unei eventuale înscău- 
nări a lui Vaida, a fost făcut de șmecherul de Tilea și de... Tătărescu! 
Acesta voia cu tot prețul să scape de Călinescu, care-i poartă Sâmbete- 
le și vrea să-l dea de pământ pe chestiunea faimoasei înzestrări a Ar- 
matei, cu care fostul Guvern liberal s-a lăudat atât... 


16 octombrie. Pe vremurile în care Mitiţă Constantinescu era încă 
simplu pick-pocket și om de casă la Alecu Constantinescu-Porcu, s-a 
apropiat într-o zi de Atta (fiul Porcului) și i-a şoptit la ureche: „Dragă At- 
ta, dacă vă întreabă cineva despre rudenia mea cu voi, nu răspunde nici 
aşa, nici aşa — lasă să creadă că suntem rudă. Îmi faci un bine imens, 
pentru cariera mea...“. În realitate, Mitiţă, băiat de țigancă, nu era nici 
o rudă cu Alecu Constantinescu. Atta a zâmbit şi i-a făcut pe plac. 

Acum în urmă, Atta Constantinescu a avut o nevoie la Ministerul E- 
conoiniei Naţionale. Mitiţă l-a ţinut 2 ore și 1/2 în anticameră, și l-a pri- 
mit apoi foarte înțepat și cu vorbele: „Ce doriţi, domnule?“ Atta s-a măr- 
ginit să-i spună: „Domnule Ministru, am să vă fac o rugăminte: dacă v-o 
întreba cineva despre mine şi dacă suntem rudă, să răspundeţi așa și 
așa, căci n-aş vrea în ruptul capului să ne pună cine ar fi în aceeaşi oa- 
lă...“. Şi i-a întors spatele, şi i-a trântit ușa în nas! 


Ghiţă Soldatul a fost renumit comandant al Corpului II de Armată, 
în locul generalului Iacobici, promovat ministru. 
Ieri s-a tras loteria, a XVII-a. Un lot mare a fost câştigat de un mort; 
vestea a căzut în mijlocul parastasului și a înveselit familia... 
. să oi 
“S-a înfundat, pare-se și lui Fianu (Directorul general al Reformei A- 
grare). Interogat în chestiunea exproprierii moşiei Ungheni (Basarabia) 

— scandal mare ce umple zilnic câteva coloane în gazete — a fost o- 
prit peste noapte de Parchet — ... Nu mă miră, căci am considerat pe Fi- 
anu ca un pungaș încă de pe vremea când eram ministru al Agriculturii. 


Din ştirile de azi rezultă că cele patru Mari Puteri nu se vor întruni 
imediat spre a rezolva litigiul maghiaro-cehoslovac. Toate patru Puteri- 
le au fost de acord pentru a cere celor două state interesate să reînceapă 
negocierile pe baze strict etnografice. Și Ungaria și Cehoslovacia s-au 
supus (puteau face altfel?) și probabil că negocieri pe cale diplomatică 
vor începe chiar mâine. 


Asupra debarcării lui Paraschivescu-Frăsinet din postul de secretar 
general la Externe, aflu amănunte picante. Chestiunea pașapoartelor di- 
plomatice a ajuns o chestiune de Stat. Regele vede roșu pentru fiecare 
pașaport ce se eliberează în marginea regulamentului. Paraschivescu a 
eliberat astă-vară câte un pașaport diplomatic lui Laptew și lui Mișa A- 
rion, miniștri plenipotenţiari în disponibilitate. Cum regulamentul nu 
prevede „expressis verbis“ această categorie de diplomaţi printre cei ce 
pot beneficia de un pașaport diplomatic, Paraschivescu a fost chemat 
de ministru, care, din ordin, i-a spălat capul — iar pașapoartele lui Lap- 
tew şi Arion au fost anulate. Acum o lună a cerut un pașaport diploma- 
tic Mic Catargi, subdirectoarea Propagandei. Cum pentru toate pașapoar- 
tele nespecificate în regulament se cere, pentru eliberarea unui pașa- 
port diplomatic, avizul Mareșalatului Curţii, Paraschivescu a pus pe ce- 
rerea lui Mic rezoluţia: „Se aprobă cu rezerva avizului Palatului“. Tâ- 
nărul Barbu Catargi, fiul lui Mic, atașat de Legaţie la Serviciul Proto- 
colului, de care depinde eliberarea pașapoartelor, a ţinut seamă numai 
de prima parte a rezoluţiei lui Paraschivescu, și a eliberat mumă-sii pa- 
aportul. Furie la Palat, Paraschivescu a fost trimis în concediu neli- 
mitat (și va fi pus în retragere), Barbu Catargi a fost reprimendat și mu- 
tat la Arhivă — iar Mic Catargi şi-a pierdut zice-se, 3/4 din favoarea de 
care se bucura Sus... ` 


Mişcarea Gardistă. ; 

Ca să ne reabiliteze, după actul de desolidarizare și de renegare pe 
care l-a săvârşit, popa Christescu, care semnează Professor Vasile Chris- 
tescu, Comandant Legionar, fost Preşedinte al Partidului „Totul pentru 
Ţară“ — adresează o petiție Regelui împotriva lui Armand Călinescu 

"care se încheie cu următoarele cuvinte: 

„Nimic nu trebuie să despartă Tronul de Popor. Să nu se lase Majes- 
tatea Voastră, ca atotputernicia abuzivă a unui ministru criminal să se 
pună la adăpostul Numelui Regelui, să făurească prăpastia însângerată 
în care să se prăbușească Țara și Tronul!“ 

În afară de acuzări la adresa lui Călinescu, petiția cere eliberarea lui 
Zelea Codreanu şi a celorlalţi legionari osândiți. De relevat această a- 
firmare. „Eram destul de puternici pentru a împiedica procesul lui Ze- 
lea Codreanu. Nu ne-a lăsat el.“ 

Am impresia că şi generaţiile noi se îmbată, ca şi cele vechi, cu so- 
noritatea frazelor aruncate în vânt... 


17 octombrie. Ieri, de ziua Regelui, Te Deum cam rece la Mitropo- 
lie. Lume puţină. Ne-a scos şi pe noi, Consilierii Regali, până acum în- 
trebuințați numai la parastase... 

La Mitropolie, generalul Argeşanu a adus de mână pe succesorii 
săi, generalii Ciupercă şi Iacobici, şi i-a prezentat celorlalți miniștri ca- 
re nu-i cunoșteau încă, deși zişii generali funcționează deja de trei zile 
— halal Guvern! 

Lipseau cele două vedete ale Guvernului Armand Călinescu şi Miti- 
tă Constantinescu, fie că odalisce obosite se odihneau undeva la ver- 
deată, fie că fuseseră chemaţi pe scara mică la Sinaia (la dejunul „de 
familie“ n-a asistat decât Patriarhul) pentru încheierea actelor și trans- 

ferurilor privitoare la Castelul Bran. Căci Castelul Bran lăsat de Regi- 
na Maria Ileanei a fost vândut de aceasta Regelui... 

Am aflat toţi cu mirare că Arhiducele Anton şi Principesa Ileana au 
sosit sâmbătă cu aeroplanul să-şi sărbătorească frăţiorul și cumnăţelul 
în ziua de 16 octombrie. Cu mirare, căci sentimentele Regelui pentru 
surioara sa sunt cunoscute... Totul se explică: a fost chemată să sem- 
neze vânzarea Branului. Cu acest prilej, am aflat prin Mocsony suma 
exactă lăsată de Regina Maria în titluri și numerar (în afară de bunurile 
imobiliare): 85 de milioane — din care 35 Ilenei... i 

Ieri am telegrafiat Regelui, de ziua lui — o telegramă personală a 
mea, alta în numele Jockey-Clubului — şi azi-dimineaţă am și primit 
două răspunsuri de mulțumire. Mai politicos Regele decât omul său Ur- 
dăreanu, de la care n-am primit încă răspuns la scrisoarea mea din 8 oc- 
tombrie. E drept că au fost drame la Palat: armamentul, schimbarea de 
miniștri la Apărazea Naţională, cumpărarea Branului, etc. 

Nici Iorga n-a fost la Te-Deumul de ieri: a fost la Iași la inaugurarea 
muzeului Cuza Vodă, deschis în casele locuite de fostul Domnitor pe stra- 
da Lăpușneanu și care au servit și Regelui Ferdinand, pe timpul răz- 
boiului... Acolo, am ţinut faimoasele Consilii de Coroană din ianuarie 
1918, acolo am lucrat cu Regele „Făuritor de ţară“ sub ocrotirea portre- 
tului Elvirei Popescu, la pândă după perdeaua verde pe unul din raftu- 
rile bibliotecii, alături de sticla de coniac. E foarte bine să s-a salvat 
această locuinţă istorică a Iașilor... 


Inundații enorme în Japonia și congres pan-arab la Cairo. Arăbimea 
a hotărât anularea declaraţiilor lui Balfour și interzicerea evreilor de a 
mai intra în Palestina. 


S-a înnorat. După căldurile din zilele trecute, probabil să vină ploa- 
ie. Vor răsufla agricultorii. În Oltenia nu a plouat cum se cade din 
mai... O așa cumplită secetă — vorbesc de Oltenia — n-am avut de 
mulți ani. 


Luna de miere inaugurată la Miinchen (înapoierea lui Chamberlain 
la Londra fluturând hârtia pactului de prietenie!...) s-a isprăvit. Ziarele 
germane publică articole dezagreabile Angliei prin care se arată că ar- 
mamentul britanic e inexistent — iar cele din Londra altele prin care 
neagă posibilitatea de cedare a oricărei colonii Germaniei! 

Negocierile maghiaro-cehoslovace vor reîncepe „pe baze noi“, și, 
zic ziarele nemțţești și italienești, sub oblădujrea Italiei și Germaniei. Du- 
cele va rezolva Și problema aceasta... ca pe cealaltă! 


A murit lord Stanley, fiul mai mare al lordului Derby şi ministrul 
Dominioanelor. Moartea sa va provoca o nouă remaniere a Cabinetului 
Chamberlain. 


“Ziarul Prezentul, foaia economică publicată de Madgearu ca să facă 
concurenţă celorlalte foi economice Argus și Excelsior (aceasta din ur- 
mă a lui Manolescu-Strunga), şi-a încetat apariția cu numărul de ieri, 
din lipsă de fonduri. Într-un articol editorial, Prezentul explică cauzele 
prăbuşirii sale; Cenzura i-a tăiat însă o bună parte din explicaţii. Partea 
tăiată ne-a fost trimisă sub plic; o reproduc aci fiindcă oglindește păre- 
rea şi sentimentele nu numai ale lui Madgearu dar şi ale celor mai mulţi 
naţional-țărănişti asupra regimului, mai ales asupra fanteziilor lui Ti- 
teanu, de ordin publicistic: 

„lată conţinutul părții finale din articolul nostru de fond care n-a pu- 
tut apare ieri: 

Cele câteva luni de aplicare ale noului regim al presei au fost însă sufi- 
ciente pentru a distruge ceea ce am creat prin muncă cinstită şi sacri- 
ficii. 

Monopolul publicității, practicat după criteriul bunului iat iar în ul- 
timul timp după al intereselor personale a reușit să ne aducă la capi.ul 
puterii de rezistență. 

Deși categorisit, de Direcţia Presei, prin tariful de publicitate în gru- 
pul al doilea de ziare, în cele 4 luni de când funcționează acest for — 
care mânuieşte astăzi în mod arbitrar distribuirea publicității instituti- 
ilor de Stat și a unui mare număr de întreprinderi particulare — tinzând 
să ajungă la un monopol total — nu a atribuit publicitate Prezenzul-ui 
decât într-o măsură infimă. Valoarea acesteia nu reprezintă nici a şasea 
parte din publicitatea atribuită altui ziar cu caracter asemănător și nici a 
opta parte din aceea ce ajunsesem să contractăm, prin propriile noastre 
eforturi, după trei ani de apariţie. 

Comunicate și insertii trimise de instituţii publice cu caracter econo- 
mic și financiar însoţite de indicaţia de a apare în Prezentul, — ziar de 
specialitate ce se adresează cercurilor interesate —, au fost reținute de 
manipulatorii publicităţii şi îndrumate spre ziare fără nici o legătură cu 
activitatea economică. Nu mai departe decât ieri, două comunicate ale 
Băncii Naţionale, din care unul cuprinde instrucțiunile pentru aplicarea 
noului acord încheiat cu Olanda, nu au fost transmise Prezentul-ui dar 
au apărut în ziarul de prânz Capitala și în cel de după amiază Seara, 


„ambele aparținând Subsecretariatului de Stat însărcinat cu conducerea 


Direcţiei Presei și Propagandei. 

Pe de altă parte ni s-au anulat contractele de publicitate existente, 
iar pe de altă parte ni se refuză nu numai cota de publicitate ce ni s-ar 
cuveni dacă s-ar păstra cele mai elementare norme de echitate, dar sun- 
tem expropriaţi de însăşi publicitatea trimisă nouă prin Direcţia Presei. 

În faţa acestei situaţii intolerabile, înainte de a anunţa hotărârea ce 
am luat, întrebăm pe cei care poartă răspunderea: 

Există undeva, în regimurile de dictatură, chiar cele mai straşnice, 
vreun. exemplu asemănător de sfidătoare jignire a simțului de echitate? 
Îngăduie oare Constituţia țării crearea unor monopoluri care să folo- 
sească unor interese-particulare? 

Este cu putință ca pornirile personale să stea la baza aşa-zisei poli- 
tici de Stat ce se face la Direcţia Presei? 

Care este interesul de Stat care comandă sugrumarea unui ziar a că- 
rui activitate este unanim recunoscută a fi închinată apărării intereselor 
economice românești?“ 

Prezentul, 

Atâtea întrebări la care nici Dumnezeu nu ar putea da un răspuns re- 
zonabii. Dar de ce au voit să aresteze pe idiotul de Osiceanu care n-a 
făcut nimic? 


Vorbit câteva minute cu Tătărescu la Banca de Credit, după şedinţă. 
E cam plictisit de tot scandalul cu armamentul, și nu mai cântă din trâm- 
biță ca pe vremea când era prim-ministru, pe vremea lui „da sa nu nu“! 
Acum explică: „Că Armata n-are ce-i trebuie? Dar cum era să fac eu 
faţă cu 20 miliarde angajate şi cu 14 efectiv cheltuite, la nevoi pe care 
Statul-Major comprimându-le la exces le-a redus la 130 miliarde? (vor- 
beşte acum, cum vorbeam eu pe timpul când se lăuda el). 

Lipsesc echipamente? Desigur, cu putinul ce aveam am preferat să 
cumpăr tunuri și puști, care nu se găsesc pe piață, pe când ismene şi bo- 
canci pot fi achiziţionate oricând. Glatz? Nu l-am inventat eu, l-a ales 
Regele. Nici nu-l cunoşteam“... 

Ar fi auzit că se reproșează lui Glatz contractul cu „Concordia“ pen- 
tru fabrica de artilerie din Ploiești — şi că Glatz se apără invocând pre- 
siuni cărora n-a putut rezista.. 

„Și la urma urmei, a încheiat Tătărescu, Cehoslovacia a cheltuit 140 
de miliarde cu armamentul său.. ... ca să mănânce rahat! Noi cel puţin 
am rămas cu banii în buzunar...“. * 

Am observat pesimistului meu interlocutor că bemari noastre e- 
rau totuși goale... 


18 octombrie. Regele, însoţit de Voievodul Mihai, de Prințul de Ho- 
henzollern şi de alţi demnitari ai Curţii, a ia ieri la manevre, în re- 
giunea Galaţilor. 


La Viena au fost incidente violente, încăierări între antisemiţi și o- 
vrei. Geamuri şi capete sparte în Leopoldstadt, devastări etc. Berlinul 
pretinde că cauza exceselor trebuie căutată în atitudinea cardinalului 
Initzer şi a catolicilor! Oaia care a tulburat apa!, 

În Germania 1 700 de avocaţi evrei, câţi mai rămăseseră, au fost ex- 
cluși din barou până la un-număr de 175 cărora s-a permis să functio- 
neze ca avocaţi „consultanţi“ pentru evrei, dar nu să şi pledeze. - 


ÎNSEMNĂRI ZILNICE, 1938 165 


Și în Cehoslovacia a început mișcarea atnisemită; se cere reducerea 
numărului medicilor şi avocaţilor evrei! 


„Pe ziua de ieri s-a deschis în fine publicului biblioteca Ateneului, 
care a ajuns la vreo 50 000 de volume. Cu câtă înduioșare îmi reamin- 
tesc de vremurile copilăriei mele, când toată biblioteca Ateneului încă 
neclădit era păstrată în chioșcul din grădina caselor Negri, în care lo- 
cuiam — şi când şterpeleam cărţi pe fereastră, împreună cu Lică Odo- 
bescu!! 


Curțile criminale şi-au inaugurat ieri activitatea. Cele două secții 
din București au debutat fiecare prin câte o condamnare... 


A apărut decretul-lege prih care se înființează Serviciul Social. Ab- 
solvenţii tuturor școlilor superioare române precum și ai școlilor supe- 
rioare străine vor face un an de serviciu social la sate, în afară de servi- 
ciul militar, care rămâne cum era. Numai pe baza îndeplinirii Serviciu- 
lui Social se vor elibera diplomele în țară, sau certificatele de echiva- 
lenţă a diplomelor străine. 

Maică, maică, ce urlete o să fie în tineret! Asemenea măsuri sunt bi- 
ne intenţionate, ele nu sunt însă eficace decât luate într-o atmosferă de vla- 
gă, de pornire sufletească, care lipsesc cu totul dictaturii noastre poli- 
tiste. 

Organul esențial al noului serviciu social va fi Căminul Cultural — 
şi în fiecare comună rurală va fi unul. În fruntea serviciului e un co- 
mitet de trei-persoane din care un preşedinte, cu rang de ministru, care 
va putea lua parte la Consiliile de Miniștri, de câte ori se vor discuta 
chestiuni în legătură cu promovarea satelor. Ideea e bună, dar sub regi- 
mul chiulului și al șperțului mi-e frică că nu va da roade serioase. 


Blumenfeld a fost azi-dimineaţă la mine. Și el este impresionat de 
valul de nemulțumire care crește, în toate straturile poporului. Crede a 
şti că Tătărescu și ai lui sunt deciși să dea asalt împotriva formaţiei gu- 
vernamentale actuale. Guvernul Vaida, despre care s-a vorbit atât săp- 
tămânile trecute, a fost înscenat de liberali. Liberalii, nu vaidiştii au a- 
dus pe Vaida de la Cluj. Se ştie că tot planul a dat greș, în mare parte şi 
fiindcă Vaida s-aazătăt greoi. 

Tot Blumenfeld mi-a afirmat că afacerea Belov-Ungheni se desfă- 
şoară rău de tot și că vor intra în dans pe lângă Fianu şi funcționarii in- 

culpaţi, personalităţi politice ca Sassu (Vasile), Inculeţ și oamenii lui 
(Sergiu Dimitriu & Co.). Toată afacerea a fost pusă la cale cum a fost 
pusă, ca să rămână Inculeț prins în cleşte... 

În politica externă Blumenfeld pretinde a şti de la un informator demn 
de toată încrederea (?) că în curând Regele va face apel la noi, veteranii 
politicii, ca să mergem să reprezentăm temporar țara în principalele ca- 
pitale, unde noua soartă a Europei se află în plămădire. Regele ar vrea 
să trimită pe Mironescu la Paris, pe Tătărescu la Londra (!!!), pe Victor 
Antonescu la Moscova, pe Comnen la Roma și pe mine la Berlin... Pâ- 
nă s-or descurca lucrurile! 


Şi Valer Pop a fost să mă vadă. Toate merg rău în Ardeal — proba- 
bil fiindcă nu mai e el ministru. Lumea începe să piardă încrederea în 
„imperiul românesc“ din cauza numirilor de unguri pe la primăriile co- 
munelor cu majoritate ungurească... Ardelenii nu mai sunt întrebuin- 
țaţi aproape deloc, prefecţii sunt mai toţi colonei regăţeni (?). În oraşe, 
se numește câte un primar ardelean, pe ici pe colo, dar niciodată un lo- 
calnic (așa de pildă la Sibiu s-a numit un român din Oradea) — pe când 
ajutorii de primar se numesc din minoritarii localnici, ceea ce pune ele- 
mentul românesc, în fiecare localitate, în stare de inferioritate... Rezi- 
denţii Regali sunt oameni cumsecade dar nu sunt nici reprezentativi, 
nici comunicativi... Faţă de deșănţata propagandă minoritară, glasul 
românesc e mult... 

Valer Pop n-a văzut faimosul Memorandum pe care Maniu îl pre- 
gătește pentru începutul lui noiembrie, dar ua prieten al său l-a citit și i-a 
spus că după ce înșiră toate argumentele de ordin constituţional și po- 
litic pentru a cere revenirea la un regim parlamentar, Memorandum-ul 
încheie prin declaraţia că, dacă nimic nu se schimbă până la 1 Decem- 
brie, va fi cazul ca poporul ardelenesc să se întrunească la Alba Iulia 
pentru revizuirea hotărârilor din 1918, de alipire fără condiţie... Maniu 
ar fi trimis instrucții tuturor fruntașilor ardeleni care urmează politica 
sa în vederea unei concentrări la București la începutul lui noiembrie. 
Maniu dorește să reînvie atmosfera Memorandumului din 1892 și să 
prezinte patalamaua sa Regelui în fruntea a o mie de delegaţi, dacă nu 
mai mulți... 

Spunea Valer Pop multe lucruri drepte, dar spunea şi altele din care 
reieșea supărarea politicianului scos din circulaţie. Oricât ar fi de ne- 
mulţumiţi fruntașii politici, oricât ar prinde din nou acţiunea Gărzii de 
Fier, eu nu văd încă pericol în masele adânci ale poporului... Dar cu Vic- 
tor Iamandi și cu Smintiţă Mitocănescu înainte vom ajunge și acolo. 

Și Valer Pop mi-a confirmat că Guţă Tătărescu a hotărât să iasă din 
rezerva ce și-a impus până acum. Nu cred că a ales bine momentul, 
tocmai când se constată falimentul acțiunii sale în înzestrarea Armatei 
şi în organizarea Apărării Naţionale, cu care s-a lăudat atât... 


19 octombrie. Beneş a primit să fie numit conferenţiar la Universi- 
tatea din Chicago. Își reia astfel cariera de „Wanderer“ pe care a ilus- 
trat-o pe vremuri pe când purta umbrela lui Masaryk pe ambele conti- 
nente. 


Duminică la Te Deum, Comnen mi-a spus: „Peste două trei zile sper 
să-ţi dau o ştire excelentă!“ Presupun că este știrea pe care o publică zi- 
arele de azi-dimineaţă despre sosirea lui Beck (ministrul de Externe al 
Poloniei) în țară. Beck sosește la amiază în Galaţi și pleacă diseară îna- 
poi la Varşovia. Comnen s-a dus să-l întâmpine la Mărășești și să-l în- 
soțească până „la cortul“ Regelui la manevre. Presupun că vine ca să 
ne propună medierea Poloniei pentru o apropiere cu ungurii, în urmări- 
rea planului unei alianţe Iugoslavia-România-Polonia-Ungaria, despre 
care a venit să-mi vorbească acum câtva timp ambasadorul Raczinski... 


Negocierile dintre Cehoslovacia și Ungaria vor fi reluate printr-un 
contact între Chwalkowski și Kanya, cei doi miniștri de Externe. Ele 
vor fi reluate pe baza „sfaturilor“ italo-germane, transmise la Praga și 
la Budapesta şi care se pot rezuma în următoarele 3 puncte: 

1) Criteriul determinării frontierei etnografice va fi recensământul 
din 1910; 

2) Noua frontieră maghiaro-slovacă și maghiaro-ruteană va trebui să 
fie o frontieră etnografică. Italo-germanii pretind că un milion de un- 
guri vor trece astfel la patria-mamă, pe când cehoslovacii afirmă că în 
toată Slovacia şi Rutenia nu sunt mai mult de 750 000 maghiari; 

3) Crearea unei frontiere comune polono-ungară nu poate fi luată în 
consideraţie, deși va trebui să se țină seamă de satisfacerea unor anu- 
mite necesităţi strategice și economice... 

De notat absenţa complectă, aș zice carenţa, Franţei şi Angliei. Ger- 
mania, cu clopoţelul ei Italia de coadă, a rămas stăpână pe destinele Eu- 
ropei Centrale şi Orientale... să luăm aminte! 

În Palestina situaţia se agravează din zi în zi. Război civil, în toată 
puterea cuvântului... 

Agenţii de bursă evrei au fost excluși în Italia din toate Bursele... 
Sunt 36 la număr, în toată Italia! Fericită ţară! 


Atatürk (Kemal) e bolnav rău. I-a ieșit alcoolul prin ficat... Medicii 
au început să publice buletine zilnice... Bestia e pe ducă! 


Afacerea Glacov-Berov-Ungheni se complici tot mai rău. Fianu a 
fost arestat ieri. Vasile Sassu scrie o scrisoare indignată de protestare 
pentru amestecul numelui său în această scârboasă afacere. 

Ziarele de azi-dimineaţă sunt pline cu tot felul de afaceri, una mai 
scandaloasă ca alta. La Agricultură, s-au găsit 4 milioane lipsă î în casa 
lui Dăscălescu, directorul. Contabilităţii care a murit. Mai mulți ins- 
pectori agronomi și cadastrali au fost puși în urmărire sub diverse in- 
culpări... 

La Cernăuţi s-ar fi descoperit o fraudă de peste 50 milioane, a unui 
consorțiu de cherestegii evrei, în dauna Băncii Naţionale... 

Ce putregai! Și marii vinovaţi nici nu au fost atinși până acum!! 


Papană, care a vestit lumea î întreagă că a reuşit zborul de la New York 
la Miami (!!!, între New York şi Miami sunt zboruri zilnice, cu avioane 
nenumărate, cu marfă și pasageri!), ca început al raidului ce întreprin- 
sese de la New York la București, prin Brazilia-Dakar şi Europa Meri- 
dională — vestește acum iarăși lumea întreagă că a capotat (!!) la ple- 
carea din Miami! : 

De doi ani ne pisează dl Papană „cu tre6erea Atlanticului“ pe care o 
pregăteşte. Cine vorbește la New York de trecerea Atlanticului înțelege 
să-l treacă în toată lărgimea lui... dar iată că Papană al nostru nu e în 
stare să-l treacă nici între Natal- Dakar, pe traseul mai multor linii de 
navigaţie aeriană aproape zilnică... De ce se încăpăţânează românii 
noștri să se facă de râs, în toate. întreprinderile lor? 


În presa franceză a fost mult vorba în timpul din urmă despre o di- 
zolvare a Camerei, motivată prin defecțiunea totală a comuniștilor şi. 
parțială a socialiștilor din majoritatea Frontului Popular. Până şi cre- 
dinciosul tradiţiilor constituționale. Le Temps a anunţat dizolvarea ca 
foarte probabilă. Un comunicat al Guvernului francez ne informează 
azi. că nu e vorba nici de o. pi mid a Cabinetului Daldderi nici de di- 
-zolvare. „Job reste sur son fumier.. 

Și la Londra s-a anuntat o lărgire a Cabinetului Chamberlain, lărgire 
ce ar fi mers până la forma unui Minister naţional, ca pe vremea lui 
Macdonald. S-a spus chiar că „mâjor“ Atlee, șeful laburiștilor ar intra 
în Guvern, alături de Churchill și de Eden, conservatori nemulţumiţi... 

Toate aceste știri se dezmint categoric. Se va complecta numai Mini- 
sterul în locurile vacante și se vor crea poate două noi ministere, al A- 
provizionării şi al Coordonării Apărării Naţionale, iar noii miniştri vor 
fi aleși din majoritatea disciplinată a Parlamentului... 


Prin ziarul francez Excelsior sosit aseară aflu că călătoria Regelui 
Carol în Anglia a fost fixată pentru a treia săptămână din noiembrie, că 
Regele va fi primit cu mare alai, că vizita sa oficială va ţine 3 zile, că i 
se va da un mare banchet la Guidhall... Despre toate acestea, presa ro- 
mână nu suflă un cuvânt, şi nici nu se vorbeşte. De ce? 


Oameni de obicei bine informaţi vin să-mi spună că Cancicov şi-a 
dat demisia şi că în locul lui va fi numit Costică Angelescu. Demisia ar 
fi tot în legătură cu chestiunea armamentului. Cancicov ar fi jignit de 
observaţiile pe care i le-a făcut Regele că n-a examinat toate conturile 
pe care i le-a cerut Bejan (pe când era subsecretar al Armamentului) şi 
din care unele privesc contracte aproape scandaloase, cum ar fi cel în- 
cheiat cu societatea „Concordia“. ' 

Afacerea armamentului va fi înăbuşită, ca să nu se mai dea publi- 
cului spectacolul care s-a dat cu Skoda. Se vor lua sancțiuni discrete.. 

Dar totuşi, spun cunoscătorii, nu este exclus să se ajungă la scandal. 
Sunt chestiuni de comision, nemaipomenite (până la 50% din valoarea 
contractului) î în care s-ar fi făcut, zice-se, transferuri în străinătate pe 
numele unuia din frații Tătărescu (?). 

Un cunoscător al secretelor Seraiului îmi spune că Malaxa a ieşit bi- 
ne din toată afacerea, că prețurile lui unitare sunt cele mai joase, că dân- 
sul a reclamat Regelui împotriva anumitor prețuri aranjate între Bejan 
şi Glatz — căci Malaxa în ultima vreme nu mai ate bine cu Glatz, care 
fusese omul său, dar se dăduse în urmă cu ı Bejan... 

Acelaşi „cunoscător“ îmi mai spune că textul O cu de- 
misia lui Glatz și a lui Argeșanu a fost redactat de însuși Regele, că a- 
mândoi g generalii nu și-au dat demisia decât după ce Cenzura lăsase să 
treacă în Timpul ş și în Le Moment (joi) o informaţie trimisă de Titeanu, 
din ordin, prin care se anunțau demisiile care n-au devenit fapt înde- 
plinit decât a doua zi vineri, 14 octombrie... 

Generalului Glatz nu s-a dat până acum nici un comandament. 

20 octombrie. Beck a sosit ieri la ora 4 d.p. la Galaţi și a fost primit 


de Rege în audiență pe yachtul „Luceafărul“ la ora 4 1/2. Audienţa a 
durat până la ora 8. Regele a oprit apoi pe Beck, pe Comnen, pe Ra- 
czinski etc. la masă. La ora 10 1/2 Beck s-a retras și la ora 0,40 a pornit 
cu trenul spre Varşovia. Despre vizita lui Beck Guvernul a dat un co- 
municat scurt prin care se arăta că vizita ministrului de Externe polon a 
avut de scop „examenul chestiunilor internaţionale interesând ambele 
țări“. Mai mult, n-am putut afla deocamdată, dar foarte probabil că ches- 
tiunea pe care a tratat-o mai cu deosebire este împăcarea dintre noi şi 


`- Ungaria. Cam aşa reies lucrurile și din articolele presei polone, mai li- 


beră la scris ca a noastră. De notat că în momentul sosirii lui Beck la 
Galaţi a sosit și șeful său de cabinet Lubienski la Budapesta, unde a 
fost primit cu o deosebită atentie.. 

Cădere, ca să se găsească în treabă pregătise un „banchet“ î în cinstea 
lui Beck pe vaporul „Principele Mircea“. Beck a fost însă reținut la ma- 
să de Rege, cu principalii musafiri, așa încât Cădere a fost silit să dea 
drumul militarilor să-și valorifice fălcile... 

Nici pe o masă nu se pot pune de acord românii noștri... 


Tiso, primul ministru slovac, împreună cu Bacinski, ministrul de In- 
terne rutean, au fost ei „ad limina“ și s-au ploconit lui Ribbentrop. Pâ- 
nă la Hitler n-au ajuns.. 

După toate aparențele, pretențiile nebuneșşti ale ungurilor nu vor fi 
satisfăcute. Germania pare că se opune categoric la o frontieră comună 
polono-ungară. i 

Frământările continuă însă. Negocierile maghiaro-cehoslovace n-au 
reînceput încă oficial. Se discută în culise, se trag sfori, se tes intrigi. 
Dar şi Anglia s-a declarat împotriva pretențiilor ungurești, așa încât pe 
această chestiune pare că s-a făcut o unanimitate. 


Ştirea că Beneș a fugit din Cehoslovacia, e oficial dezmințită. Fos- 


“tul purtător de cuvânt al securității colective meditează printre iepurii 


de casă pe care îi crește, la proprietatea sa de lângă Tabor. 


Telegrafistul Flandin, înjurat de aproape toată lumea pentru telegra- 
ma pe'care a trimis-o lui Hitler după München, încearcă să explice ros- 
tul intervenţiei sale: a telegrafiat lui Chamberlain, lui Mussolini și lui Hit- 
ler (de ce nu și lui Daladier?) „pentru a-și servi ţara și a consolida pa- 
cea“. Ura, ura! 

Nenorocitul de Fianu s-a ciopârţit ieri în cabinetul de toaletă de lân- 
gă cabinetul judecătorului de instrucţie, cu un cuţit pe care l-a găsit în 
grefa unde aştepta. E pe moarte... Se vede că tot mai rămăsese într-în- 
sul o fărâmiță de cinste! Dar unde sunt ceilalți vinovaţi? Se vorbește de 
arestarea lui Sergiu Dimitriu! l l 


Ieri-seară la masa săptămânală a „miliardarilor“, Tabacovici îmi po- 
vestea că pe când Titulescu era tare şi mare i-a spus într-o zi: „Mă, vin 
de la Argetoianu, are antene, mă!“ Dacă își da seama că am antene, a- 
tunci de ce nu asculta de sfaturile mele? 


Se vede că regimul nu mai dă destulă țâţă lui Iorga, căci paranoicul 
s-a supărat pe Guvern şi își îndreaptă sarcasmele împotriva lui. Unui 
vizitator străin la Văleni, care urmărea cu interes din ochi câţiva porci, 
grohăind prin curte, Ilustrul a lăsat să cadă: „Je vous présente mes Ré- 
sidants!!“ 


Ziarele de azi-dimineaţă din Budapesta pretind că Beck a venit ieri 
la noi ca să propună Regelui împărțirea Rusiei Subcarpatine între Po- 
lonia, Ungaria și România... Cu Beck toate sunt posibile; dar cum 
rămâne în acest caz fraza lui Comnen de duminică: „Peste 2-3 zile vei 
afla ceva foarte bun pentru noi“? Dar şi cu Comnen toate sunt posibile 
— mai ales în materie de apreciere a evenimentelor. Atât ne-ar mai lip- 
si să mai încorporăm minoritari, şi încă ruteni, că n-avem destui! 

Ora 5 d.m. Aflu că Fianu a murit azi-dimineaţă. Cu trei răni în plă- 
mâni, cu beregata tăiată şi cu arterele antebraţului tăiate și ele nu putea 
scăpa. Ce dramă mai e și asta! A fost un păcătos, dar în faţa modului 
cum a sfârșit, te apucă mila. 


21 octombrie. leri-seară a început să ningă bine la Predeal. Tempe- 
ratura — 2. La București schimbare complectă: ploaie în loc de secetă 
ce s-a menţinut până acum. Păcat, era atât de frumos! 


În frământările privitoare la delimitarea pretențiilor maghiare și po- 
lone în Slovacia și Rutenia, principiul etnografic se impune din ce în 
ce. În acest sens s-a pronunțat ș și Germania, azi arbitra situaţiei, prin ca- 
renta totală-a Angliei şi Franţei. Mussolini și Italia au căzut pe planul al 
doilea și „axa“ nu mai e Roma-Berlin, ca la început, ci hotărât Berlin- 
Roma. Elisabeta Ghica (soţia fostului ministru Dimitrie), care soseşte 

din Italia unde a petrecut câteva săptămâni, îmi povesteşte că pentru 

- prima dată a auzit în cercurile diriguitoare italienești critici la adresa 
Ducelui şi a politicii sale. Nu încape nici o îndoială că Hitler l-a făcut 
„Marti“ ș şi italienii își dau seama de această înfrângere a idolului lor. Da- 
că francezii şi englezii vor şti să opereze, vor putea despărți Italia şi Ger- 
mania mai uşor decât se crede. 


La Praga, după deziluziile din septembrie, toată lumea s-a convins 
de necesitatea unei schimbări radicale în politica externă. Un ziar ofi- 
cios scrie: „Foştii noştri aliaţi ne-au luat orice posibilitate de a face po- 
litica lor. Nu o vom mai face. Evident că aceasta nu este un ideal, ci o ne- 
cesitate“. Prăbușirea influentei franceze şi engleze în Europa Centrală e 
complectată și falimentul începe să se întindă și în Europa Orientală... 

La Ministerul nostru de Externe s-au primit numeroase telegrame 
din partea rutenilor care cer României să nu permită (!!!) alipirea Rusi- 
ei Subcarpatine la Ungaria. 


Șoneriu cunoaşte întrucâtva secretele Seraiului, ca semi-protejat al 
Duduiei... 

A venit ieri la mine de la Urdăreanu cu o serie de havadișuri. 

Mai întâi Urdăreanu s-a lăudat că el a curăţat pe Glatz şi pe Argeșanu. 

Pentru Glatz el ar fi lucrat opt zile împreună cu un ofițer de Stat Ma- 
jor la tabloul comenzilor efectuate în ultima vreme de Ministerul Apă- 
rării Naţionale, cu preţurile unitare respective — tablou care ar fi de- 
terminat prăbușirea Subsecretariatului dă Stat de la acel Departament. 
Pentru Argeșanu, el a cerut Regelui să-l înlocuiască, fiindcă Argeșanu 
ca văr cu dânsul, putea să tragă şi numele său în diferitele „combinaţii“ 
în legătură cu armamentul. 

Generalul Ionescu Mih. (de la C.F.R.) e în complectă dizgrație. La 
conferințele prezidate de Rege, de la Cotroceni, în vederea Apărării Na- 
tionale, au fost pofitiţi ministrul Ghelmegeanu și directorul general Ma- 
covei, dar președintele Consiliului de Administraţie general Ionescu, 

“nu. La manevre, de asemenea, au fost invitați numai Ghelmegeanu și 
Macovei. Generalul Ionescu s-a dus totuși şi el, dar s-a înapoiat la Bucu- 
reşti în aceeași seară, faţă de primirea care i s-a făcut... Regele a însăr- 
cinat pe Ghelmegeanu să refacă legea de organizare a Regiei C.F.R. nu- 
mai ca să se scape de generalul Ionescu. Prin noua lege, se va suprima 
preşedintele Consiliului de Administraţie, Consiliul — redus şi altfel 
compus — urmând să fie prezidat de ministrul Comunicaţiilor. E ciu- 

dat cum trece Regele de la dragoste la ură... Pe Ionescu Mihai el l-a 
impus Guvernului Tătărescu. Franasovici n-a vrut să-l numească şi nici 
nu vorbea cu el. Regele a semnat un decret și l-a dat lui Tătărescu ca să 
pună pe Franasovici să-l contrasemneze! Şi acum.. 

Urdăreanu a mai spus lui Şoneriu că Tătărescu a luat o atitudine im- 
posibilă şi că ştie că la 6 noiembrie va face o declaraţia prin care se va 
deșolidariza de acţiunea Guvernului... 

Șoneriu încercând să arate lui Urdăreanu cât de nenorocită era ac- 
țiunea economică a lui Smintiţă Constantinescu, ministrul Palatului a tă- 
cut, ceea ce a făcut pe Şoneriu să priceapă că „la poire n'&tait pas en- 
core mure“ 


Demisia lui Cancicov nu se confirmă. Pare totuși că a fost ceva, că 
sfredelușul de la Finanţe s-a supărat de unele observaţii tendenţioase a- 
le Regelui şi că şi-a oferit demisia, care a fost însă respinsă. Cancicov, 
cu care am vorbit personal, neagă tot. 


Ieri după-amiază mi-a făcut Malaxa o lungă vizită. M-a pus în cu- 
rent cu tot filmul armamentului. După spusele lui Malaxa, situaţia, cât 
se poate de nenorocită, ar fi următoarea: 

Cât a fost Tătărescu în capul Ministerului Armamentului, s-a făcut 
ceva, s-a făcut cât s-a putut. Natural puţin faţă de nevoile apărării na- 
tionale, dar mult față de puterile Statului în planul unei ortodoxii finan- 
ciare de la care Guvernul de atunci, ca şi cel de azi, de altminteri, n-a 
vrut să se abată. Statul Major făcuse un plan de investiţii comprimat 
care se urca.la 130 de miliarde. Guvernul Tătărescu a putut angaja 20 
miliarde și cheltui efectiv 14. Neputând face faţă decât la o mică parte 
din nevoile armamentului, Tătărescu a dat preferința elementelor care 
cereau un termen lung de fabricare sau de instalare şi a comandat astfel 
tunuri, tunuri grele, tunuri de campanie, tunuri antiaeriene etc. și a dat 
avansuri pentru instalarea în țară a fabricilor de muniții, de foooase, de 
tancuri etc: Echipamentele, rufăria, bocancii etc. au fost abandonate 
sub pretext că pot fi procurate la reprezeală în caz de nevoie, şi în ţară. 
Programul lui Tătărescu, despre care ar fi mult de zis, fiindcă o armată 
trebuie să aibă de toate ca să fie mobilizabilă, a mers cât a stat el în 
fruiităa Ministerului Armamentului; de când a rămas însă singur Glatz, 
n-a mai mers și în această privință, Malaxa povestește lucruri uluitoare. 

Astfel pentru orice comandă în chiar cadrul programului Tătărescu, 
și chiar când fondurile bugetare existente pentru plata lor, hotărârea Mi- 

nisterului n-a căzut decât după luni şi ani de tergiversare, şi în cele mai 
rele condiţii. Malaxa dă un exemplu: s-a dat un avans considerabil pen- 
tru construirea fabricii Astra de tancuri, la Noua: fabrica e gata să func- 
ționeze de acum un an; în toamna trecută (1937), el, Malaxa, a obţinut 
cu multă greutate două tancuri de la francezi, două din fainioasele tan- 
curi pe care francezii le-au fabricat în mai multe mii de exemplare și 
care îngrijorează atât pe germani, două tancuri care constituie ultima 
perfecțiune a tipului și pe care Malaxa le-a adus la Noua ca modele — 
ei, bine, Ministerul Apărării Naţionale nu i-a permis să fabrice nici u- 
nul după acest model, fiindcă „specialiștii“ români nu le-au găsit bune! 
Rapoarte după rapoarte, cerând specificarea modificărilor dorite: nici 
“un răspuns! Şi așa e cu toate. Fabrica de focoase de la Bucureşti şi fa- 
brica de muniții de la Zărnești au fost ridicate şi gata instalate în jumă- 
tate timpul la care Malaxa se obligase prin contract; spre marea lui stu- 
pefacţie a primit o adresă din partea Ministerului prin care acesta de- 
clara că nu se consideră obligat să dea comenzi înainte de termenul spe- 
cificat în contract pentru punerea fabricilor în funcţiune!! În ultimii doi 
ani, Glatz, sub influența lui Bejan şi sub presiunea lui Tătărescu (pro- 
vocată de același Bejan) a dat societății Concordia (grupul Carlier) cinci 
contracte pentru instalarea de diverse fabrici (tunuri, muniții, toluen 
etc.). Concordia nu s-a ţinut de nici unul din angajamentele luate, și 
deși nici una din fabrici nu era gata de funcționare, același Glatz a dat 
aceleiaşi Concordii, comenzi în valoare de 3 miliarde lei, în care pre- 
ful unitar era majorat, faţă de străinătate, cu 100%! Cu alte cuvinte pen- 
tru 1 miliard și jumătate furnitură reală (unde, cum și când fabricată?) 
— un miliard şi jumătate beneficiu sau şperțărie!!! 
La muniții, o lăsase ce e drept Bejan mai ieftin: n-a cerut decât 50% 
mai mult ca furnizorii străini! 
„Domnule Argetoianu — continua Malaxa — mie, care am fabrici- 
le gata, și care pot fabrica de două și de trei ori mai mult decât m-am o- 
bligat și cu 40% mai ieftin decât străinătatea mi se precupeţesc comen- 
zile, iar lui Bejan care nu poate încă fabrica nimic, i se dau contracte cu 
50, cu 100% mai scumpe! Te rog să vii să vezi fabrica mea de focoase, 
că e lângă Bucureşti! E o frumuseţe! Toate atelierele sunt parchetate ca 
salonul d-tale, am adunat toată curvăria din Obor, am îmbrăcat-o în hai- 
ne albe și boneţele albastre și să le vezi lucrând cu mănuși în mână de 
parcă sunt ceasornicărese elveţiene! Și pe jumătate de preţ, domnule 
Argetoianu! Și deşi nu sunt obligat să fabric decât 50 000 de focoase 
— pot face 100 şi 150 000 cu cele 1 200 muncitoare pe care le-am 
instruit!“ : 

Vărsa foc grecul. „Domnule Argetoianu, e înspăimântător cât sunt 
de incapabili generalii noștri și de inconștienţi ofiterii! Generalii nu sunt 
în stare să se pună de acord asupra unui model, asupra unui plan de lu- 
cru! Nu numai că ne lipsește echipamentul și o bună parte din armament, 
dar nu există nici măcar un plan pentru procurarea lui, un inventar de 
ce ne trebuie! Am asistat la unele conferinţe sub preşedinţia Regelui — 
mă chemase ca industriaș, ca să spun ce pot fabrica. Am declarat Re- 
gelui: ca să spun ce pot fabrica, să mi se spună întâi domnii ce doresc! 
Au început să se certe ca niște țigani! Pe nimic nu erau de acord! Ne 
plângem de lipsuri, și au discutat un ceas în fata mea despre oportu- 
nitatea desființării tunurilor antiaeriene comandate cu 2-4 ani înainte 
în Anglia! Şi ofiţerii mai mici sunt ca generalii: când sunt trimiși în 
străinătate să recepţioneze armament, n-au decât o grijă: să facă şicane, 
să refuze, să nu răspundă — ca să stea cât mai mult în străinătate, căci 
fabricile comit greșeala să le dea casă de locuit, automobil de plimbare 
etc.! Îşi pun copiii la școală și nu vor să mai plece până nu-și termină plo- 
dul studiile! Apoi hoţi sunt cu toţii, și mari și mici! Am văzut pe Glatz 
cerând aprobarea unei oferte de șei pentru cavalerie, cu 11 000 lei şaua, 
când o șea de ofiţer cu tot harnașamentul se poate procura cu 5 000 lei! 
Regele e disperat. M-a întrebat ce e de făcut? Trage-i pe toţi în țeapă Si- 
re, i-am răspuns! Începe cu generalii, și dacă nu reușești cu coloneii, 
trage-i și pe ei! Și așa mai departe, din grad în grad! Și când vei fi sfâr- 
şit cu militarii, continuă cu civilii!“ 

Malaxa mi-a explicat mai departe că scandalul a izbucnit când s-au 
întețit evenimentele, la începutul lui septembrie. La prima conferință 
prezidată de-Rege la Cotroceni s-a constatat că nu puteam pune 5 Divi- 
zii pe picior de război! Aveam artilerie, aveam puști mitraliere pentru 30 
de Divizii — dar nu aveam echipament, bocanci, nu aveam bucătării 
de campanie, nu aveam ambulanţe și pansamente nici pentru 5 Divi- 
zii... Colac peste pupăză, au mai venit şi contractele cu Bejan-„Concor- 
dia“... Regele a răbufait, Glatz și Argeşeanu s-au prăbușit... iar Arma- 
ta a rămas ca mai înainte fără posibilitate de mobilizare serioasă. „Cine 
crede că un Ciupercă şi un Iacobici vor putea îndrepta lucrurile peste 
noapte, se înșeală. Nu sunt nici ei mai brezi ca ceilalţi!“ — au fost 
ultimele cuvinte ale lui Malaxa!!! 

22 octombrie.sVizita Regelui la Londra a fost în fine dată în vileag 
printr-un comunicat oficial al Curţii Regale. Vizita va avea loc între 
15-18 noiembrie. Marele Voievod Mihai și mai Marele Voievod Urdă- 

reanu vor însoţi pe Majestatea Sa. Mocsonyi care a dejunat ieri la mi- 
ne, pretinde că i s-ar fi propus și lui să însoţească pe Rege dar n-a pri- 
mit, fiindcă nu vrea să treacă la Londra după Urdăreanu... 


A nins şi la Sinaia. În Japonia, un formidabil taifun a lăsat 30 000 
de oameni fără adăpost; sunt și 800 de victime omenești, morţi şi răniți. 
Se zice că vom avea o iarnă grea; după observaţiile unui savant meteo- 
ralog suedez, gulf-streamul ar fi anul acesta, pe coastele Norvegiei, cu 
2 mai rece ca anul trecut... 


Japonezii au ocupat Cantonul. Înaintare fulgerătoare a armatei de- 
barcate în Sudul Chinei. 


Contele de Paris a debarcat ieri-dimineaţă la ora 11 dintr-un avion, 
în împrejurimile Parisului, a făcut o declaraţie politică ziariştilor adu- 
naţi acolo, şi a părăsit Franţa tot pe calea aerului, la ora 11,45. Gazeta- 
rii fuseseră adunaţi de către partizanii Contelui, sub pretext că Contesa 
de Paris urma să le citească un manifest al soţului ei. 

După ce subliniază înfrângerea diplomatică şi de prestigiu suferită 
de Franţa în septembrie, Contele de Paris arată că numai unirea tuturor 
francezilor în jurul Monarhiei poate salva Franţa. În jurul Monarhiei 
care nu va cunoaşte nici învingători nici învinși, în politica internă. (O 
eroare: asemenea pașnice metode nu pot duce decât la anarhie, când nu 
există consimţământul general, — și în Franţa nu există). Cuvintele 
Contelui de Paris sunt cuvinte înțelepte. Omul nu este însă simpatic: se 
înfățișează cu toată anostia unui elev sârguitor al Școlii de Înalte Studii 
Politice (rue St. Guillaume). 


Negocierile maghiaro-cehoslovace au reînceput. Cehoslovacii au 
trimis propuneri noi la Budapesta. Ungurii le socotesc insuficiente, dar 
nu refuză să negocieze. E probabil că nu se va ajunge la o înțelegere pe 
cale directă de negocieri, cu atât mai-mult cu cât polonezii vor aţâţa pe 
unguri. La Budapesta se manifestă amărăciune împotriva Germaniei, 
care, odată satisfăcută în cererile ei, s-a dat de partea Cehoslovaciei. E 
probabil că până în cele din urmă se va recurge tot la arbitrajul celor 4 
Mari Puteri... 


M-am împăcat ieri după-amiază cu Mitiţă Constantinescu. Vorba vi- 
ne. Probabil că am rămas fiecare cu sentimentele noastre în suflet: el cu 

ură, eu cu un nemărginit dispreţ. Dar ne-am normalizat raporturile. Am 
primit să pășesc la o întrevedere într-o casă neutră, ca omul plictisit de 
o muscă ce-i zbârnâie în jurul nasului și mulțumit să scape de ea. Smin- 
tită a făcut şi teatru: a plâns și mi-a povestit cât a suferit în timpul aces- 
tor luni cât au fost raporturile între noi „răcite“. Săracul, dacă crede că 
m-a păcălit, se înşeală! 


Prin avizele mortuare publicate în Universul, familia, funcționarii 
Ministerului de Domenii, Camera de Agricultură din București şi prie- 
tenii, fac lui Fianu atmosferă de nevinovăție. E ciudat că sub regimul 
de cenzură se permite o asemenea acţiune direct opusă acţiunii desfă- 
şurate de către Justiţie... 


Abia azi am aflat exact de la Externe scopul precis al vizitei lui Beck: 
a venit să ne înțelegem pe chestiunea ruteană (Rusia subcarpatină ce- 
hoslovacă) și să ne declare că în tot cazul Polonia nu va întreprinde ni- 
mic împotriva intereselor României. Pertidie şi făţărnicie, obișnuitele 
metode ale lui Beck. Subsidiar s-a vorbit și de „împăcarea“ noastră cu 
Ungaria, și de linia Belgrad- -București-Varşovia-Budapesta. Regele s-a 
menținut faţă de polonez în cea mai strictă rezervă şi bine a făcut. 

Într-o ședință ministerială prezidată de Rege s-a vorbit despre pro- 
blemele agrare și minoritare ale Cadrilaterului și lonescu-Siseşti a pro- 
pus o revizuire generală a problemelor colonizării și cumpărării bunu- 
rilor emigranților. „Da, a spus Regele, trebuie numaidecât examinată 
de aproape situaţia, nu e admisibil ca pentru îmbogățirea unor escroci 
ca Potârcă şi Cosăcescul să se sacrifice interesele celor mulţi și să- 
raci...“ Autentic. Și bietul Potârcă vrea să fie ministru! Trebuie să alegi 
în viaţă: ori cu hoţii, ori cu moţii! 


Sir Ronald Storrs, fost guvernator al Palestinei, al Ciprului, al Rho- 
desiei, al Siriei, un fel de fenomen în genul faimosului Cecil Rhodes, e 
oaspetele Bucureștiului. Mă întreb ce impresii vor lăsa gunoaiele noas- 
tre în sufletul acestui aventurier, obișnuit mai mult să facă faţă perico- 
lului decât porcăriei... 

"23 octombrie. Manevrele Regale s-au sfârşit alaltăieri-seară. Ieri, pe 
ploaie, Regele asfăcut critica lor (!) şi a inspectat flotila noastră de Du- 


1 Amândoi au cumpărat în Cadrilater moșii întinse, pe preţuri derizorii. Cumpărase 
şi Fianu... 

năre. Bine. Dar de ce a decorat toate vasele? Decoraţiile noastre o să a- 
jungă să nu mai aibă nici măcar valoarea panglicilor de care sunt atâr- 
nate... 

Azi, mare revistă la Tecuci. Cum plouă de rupe pământul, vai de 
bietii soldaţi! ~ 


După cumplita secetă care a durat trei luni și ne-a dat gata, acum s-a 
pus pe ploaie. Plouă de 3 zile, câmpul se satură de apă. Pe Marea Nea- 
gră a izbucnit o furtună îngrozitoare. La Constanţa valurile au trecut 
peste dig. Dar unde a fost prăpăd mare a fost pe lacul Tașaul, unde o 
dragă şi mai multe vase au fost înecate. Halal de bază navală... 


Kemal a scăpat! „Ce sera pour la prochaine fois“. Alcoolul nu iartă 
pe credincioșii lui... 


Ocuparea Cantonului de către japonezi (concomitentă cu o serioasă 
înaintare spre Hankeu), a pus pe americani, pe englezi și pe francezi pe 
gânduri... Japonezii, cam deprimaţi în ultimele luni au reluat cu curaj 
şi se arată țanţoși chiar față de englezi. Se zice că Cantonul ar fi căzut 
atât de repede prin trădare: japonezii ar fi mituit pe generalii chinezi o- 
bosiţi de atâta război şi răzmeriţă... 


În Palestina tulburările şi atentatele teroriste continuă. Probabil că 
englezii care au renunţat la orice nădejde de împăcare între arabi și 
evrei, vor introduce în Palestina dictatură militară. 


Stalin se va proclama — după câte spun telegramele de azi-dimi- 
neață — „șeful Statului“, ceea ce dovedește că lucrurile nu prea merg 
în Rusia după placul bandei de la Kremlin. Până acum, Stalin nu era de- 
cât unul din secretarii generali ai Partidului Comunist. Acum va lua, cu 
altă titulatură, locul lui Kalinin (preşedintele Comitetului Comisarilor 
Poporului) a cărui autoritate pare insuficientă. Și şeful G.P.U.-ului va 
fi schimbat. 


Beneş, care nu părăsise Cehoslovacia când se zvonise, a zburat ieri 

„la Londra, în drum spre America, unde merge:să ţină conferinţe la 

“Universitatea din Chicago. Telegramele informative au grijă să spună 
că Beneş se exilează pentru ca persoana sa să nu devină, în noul rost al 
lucrurilor, un punct de atac împotriva Cehoslovaciei. 

Înainte de a pleca, Beneș a cerut autorizația Guvernului ceh, în cali- 
tatea sa de maior în rezervă, şi Guvernul ceh i-a dat-o cu multă plăcere. 
Ziarele adaugă că fostul Preşedinte al Republicii Cehoslovace şi-a în- 
deplinit formele pentru dobândirea unui pașaport și a valutei necesare, 
ca orice cetățean. Dar ce? Ce e mai mult Beneș azi decât un simplu ce- 
tățean? Să nu fie mâine și mai puţin decât atât! 

Cioclul Cehoslovaciei a sosit la Londra cu avionul, însoţit de Mada- 
mă şi de un secretar. Jan Massaryk, ultimul său „fidel“ și încă ministrul 
Cehoslovaciei la Londra a dat un comunicat prin care informează pe 
gazetari că „Domnul“ Beneș e bolnav și obosit, că nu are nici o misiu- 
ne oficială şi că nu va lua nici un contact cu nimeni, și nu va da nici in- 
terviu, nici declaraţii. 

Conferenţiarul Beneș se va opri în Londra 2-3 săptămâni. 


Noile negocieri între Ungaria: și Cehoslovacia vor începe probabil 
mâine. Germania s-a pronunțat din nou împotriva unei frontiere comu- 
ne maghiaro-polonă. Trepădușul de Beck se agită însă continuu. Se zi- 
ce că va merge și la Berlin şi la Berchtesgaden, să convingă pe Hitler. 
Greu... 


Noua Constituţie cehoslovacă e aproape gata. Rămâne Republică, 
cu un singur președinte. Trei țări: Boemia cu Moravia, Slovacia şi Ru- 
tenia. Trei Camere, sau Diete. Toate împreună vor forma Adunarea Na- 
ţională. Un singur Senat compus din 24 de membri, cu drepturi limi- 
tate. Trei Guverne; o delegație guvernamentală comună. Dacă ar fi pro- 
clamat o asemenea Constituţie în 1929 n-ar fi ajuns bieții drotoşi unde 
au ajuns în 1938. s 


Cehoslovacia n-a denunțat încă pactul cu Moscova. Probabil că nici 
nu-l va denunța până ce actul de garanție al noilor sale fruntarii nu va fi 
semnat de toate Puterile garante. fe se 


24 octombrie. Din cauza ploii mari, Regele a contramandat revista 
militară care trebuia să aibă loc ieri la Tecuci. În locul revistei a fost o 
masă de generali şi ofițeri superiori, la Galaţi — masă la care Regele a ți- 
nutun important discurs. Regele a declarat că Armata are suflet dar n-are 
unelte 'şi a mărturisit că din acest punct de vedere „trece printr-o criză“. 


„Ceea ce nu l-a împiedicat să laude opera fostului Guvern liberal și în 


special a d-lui Tătărescu. Ori, din două una: sau Guvernul Tătărescu și-a 

făcut datoria şi în acest caz nu ne putem afla astăzi, în stare de criză — 
sau ne aflăm într-adevăr în stare de criză, cum a-afirmat Majestatea Sa, 
și în acest caz Guvernul Tătărescu nu şi-a făcut datoria. Adevărul, tris- 
tul adevăr, e că Tătărescu s-a milogit la Rege, și că acesta „ca să scape 
pe Guţă“ de care-l leagă atâtea amintiri sonore, i-a dat certificatul cer- 
şit. Halal de dictatură! Îşi închipuie cineva pe un fost politician obti- 
nând un certificat de destoinicie de la Hitler sau de la Mussolini? Nici 
n-ar fi ajuns până la ei, ar fi fost împușcat în drum! Ei, da, dar Regele 
Carol nu e nici Hitler, nici Mussolini... şi e dureros pentru noi. 

Regele s-a înapoiat aseară în București unde şi-a reluat reședința per- 
manentă. l : 


Zăpadă mare în județul Brașov. Firele telefonice au fost rupte, oa- 
meni au fost surprinși prin munti și abia au scăpat cu viață. La Predeal 
sunt 30-40 centimentri de zăpadă şi temperatura e — 4°. La Constanţa 
furtuna a dezvăluit pavilionul băilor de la Mamaia, a răsturnat tot în 
drumul ei. Iarna începe bine. 


Ieri au avut loc în Franţa alegeri pentru înlocuirea unei treimi din Se- 
nat. Aproape jumătate din alegeri au dat loc la balotaje (42 din 97). Din 
numărul voturilor exprimate se constată o ușoară alunecare spre dreap- 
ta. Tot e bine că s-a oprit alunecarea spre stânga, constantă în ultimii ani. 


Ungurii consideră ultimele propuneri cehoslovace ca acceptabile 
pentru o bază de discuţie deoarece respectă în trăsături generale limi- 
tele etnografice. Agenţia telegrafică maghiară afirmă că Ungaria a re- 
nunţat la frontierele istorice, dar pretinde graniţe etnice stricte. Pe acest 
motiv ea cere și orașele Bratislava, Nyitra, Kosice, Ungvar şi Munkacs 
în care toată majoritatea populaţiei ar fi maghiară. Zic ungurii... 


Ultimele succese ale japonezilor în China par covârșitoare. Chinezii 
sunt pretutindeni în retragere. Nu numai că, Cantonul a fost ocupat de 
japonezi, dar și Hanken å fost evacuat de chinezi și japonezii sunt gata 
să intre în el. La chinezi e debandadă. Cantonul e în flăcări, focul a fost 
pus de chinezi, ca să devasteze. La Hong-Kong e îngrijorare mare, da- 
că nu panică. 


Lupul îşi leapădă părul dar năravul, ba. Deși a declarat că nu va da 
nici un interviu, Beneș Curcanul a dat totuși unul ziarului Sunday Chro- 

nicle, în care spune că nu mai e acum decât un simplu cetăţean (foarte 
simplu) şi că, ca atare nu se mai ocupă decât de viitorul său. Al Cehoslo- 
vaciei e în mâinile unui Guvern cât se poate de competent. Beneş do- 
rește să-și organizeze viața în așa chip încât să stea cât mai mult timp 
în străinătate. De ce nu l-ar pofti Titulescu la dânsul? 


În Palestina lucrurile merg din ce în ce mai prost. Englezii au trebuit 
să cucerească cu armele tot cartierul vechi al Ierusalimului în care se 
baricadaseră arabii. 

Pare că Anglia a renuţat la planul de a împărți Palestina în două și 
că s-a raliat la planul propus de primul ministru al Irakului: imigrația 
evreiască va fi de acum înainte oprită și Palestina va fi declarată un 
Stat independent guvernat de arabi şi de- evrei în proporţia populaţiei 
de fiecare rasă, actualmente aflată la faţa locului. Arabii s-au obligat, în 
asemenea condiţii, să dea pace ovreilor până acum stabiliţi printre ei. 

Bineînţeles, acest plan n-ar putea fi executat decât după restabilirea 
ordinii pe tot teritoriul Palestinei. 


Regele Victor Emmanuel a primit la Napoli defilarea celor 10 000 
voluntari italieni înapoiaţi din Spania. ă 


Articolul de fond al ziarului Le Temps din 22 octombrie e consacrat 
vizitei lui Beck la Galaţi, politicii poloneze în Rutenia cehoslovacă și 
refuzului României de a colabora la alcătuirea blocului polono-ma- 
ghiar pe spezele Cehoslovaciei. Articol judicios, favorabil nouă și des- 
tul de dezagreabil pentru dl Beck. 

În âcelași număr al ziarului Le Temps sub titlul: L'6chec à Galatz 
du colonel Beck, se publică următoarele: 

„On télégraphie de Bucarest: 

Dans les milieux informés, on explique Pattitude pleine de réserve 

du gouvernnement roumain, en prâsence des propositions polonaises 
touchant la question carpatho-russe par les raisons suivantes: 
1) Loyauté vis-à-vis de la Tshecoslovaquie; 2) désire de conserver des 
relations 'directes avec ce pays en vue d'une collaboration économique 
et politique; 3) volonté de ne pas renforcer exagérément la situation de 
la Hongarie; 4) scepticisme vis-à-vis d'un assurance éventuelle du Gou- 
vernement de Budapest au sujet de la Transylvanie; 5) décision d'&vi- 
ter de participer à une combinaison qui pourrait être interprete comme 
hostile à l’ Allemegne. 

Certes, ou comprend trés bien à Bucarest 'interât que porte la Plo- 
gne à un règlement de la question de Russie sub-carpathique qui pla- 
cerait ce pays sous le contrôle hongrois. Mais ou ne saurait perdre de 
vue, qu’installeés en Ruthenie, les Hongrois occuperaient des positions 
stratégiques qui menaceraient les défenses de la Transylvanie et même 
de la Bukovine“. 

Bine că ne mai vine și Le Temps, să mai aflăm şi noi ce se petrece în 
țara noastră! 


25 octombrie. Ziarul Le Temps publică un senzaţional articol din 
care reiese zdrobitoarea superioritate a artileriei de. câmp și a artileriei 
antiaeriene germane asupra celor franceze. Toată artileria de câmp ger- 
mană e înzestrată cu obuziere de 105 care bat mult mai departe decât 
tunurile franceze de 75, care, într-o luptă de artilerie, ar deveni prin ur- 
mare ineficace. Tunurile germane antiaeriene de 88! s-au dovedit în Spa- 
nia naționalistă excelente, şi bat până la 10 000 metri înălțime, pe când 
tunurile franceze tot de 75 nu jenează avioanele care zboară între 6 000 
și 7 500 metri. Armamentul francez nu şi-a păstrat superioritatea decât 
în ceea ce privește tancurile, mult mai bune ca cele nemţeşti?. 


În zilele de 22 și 23 octombrie, două hidroavioane militare au căzut, 
pe o groaznică furtună, unul în lacul Razelm, celălalt în lacul Suit-Ghiol. 
Zece oameni au pierit cu acest prilej, din care 6 ofițeri piloţi și coman- 
dantul escadrilei Negreanu. Dar de ce s-au ridicat pe timp de furtună, 
când nimic nu-i silea? Avem noi bani dë aruncat pe fereastră şi piloți 
de sacrificat? 


Ungurii și cehoslovacii par a merge spre o înțelegere. Se mai ceartă 
ei pe orașe, dar probabil că se vor „aranja“ și pe această chestiune. Pro- 
iectul frontierei comune polono-ungară, e ca și înmormântat. Germania 
dictează... 


Sokolii s-au adunat la Praga și au cerut ca şi chestiunea evreiască să 
fie rezolvată, în sensul naționalist. In Cehoslovacia va rămâne o popu- 
laţie de circa 10 milioane de locuitori cu aproximativ 100 000 evrei. So- 


1. Am comandat și noi din aceste tunuri și ne-au şi sosit $ care au luat parte la 
manevre. , 
2 Războiul trebuia să deaî în 1940 o crudă dezminţire acestei informaţii... 

kolii cer ca în funcţii și în bresle să nu mai fie admiși evreii decât în 
proporţie de 1%. Bieţii oameni sunt încolţiţi pretutindeni... 


Ninge în tot Ardealul, până și la Cluj şi la Sibiu. La noi zăpada s-a 
oprit în munţi, dar e frig. Dimineaţa termomentrul nu mai înseamnă 
decât 5 grade peste zero. 5 

Generalul Căţoiu (ce nume frumos) a fost numit director general al 
Poștelor și Telegrafelor. Un general mai mult în administraţie, spre bu- 
curia civililor! Căţoiu şi-a făcut serviciul în arma geniului și s-a spe- 
cializat în ramura comunicaţiilor pe care, în armată, le-a îndrumat și 
comandat. Poate că va face treabă și la Poştă... 


Garda mișcă întruna. Ieri am primit o circulară tipărită, semnată A- 
lexandru Cantacuzino (poate de el, deşi se zice că nu mai e în ţară, poa- 
te de altul în numele lui) circulară cam simplistă în care cere în numele 
Căpitanului, citându-i ultimele ordine și cuvântări, repudierea imediată 
a politicii noastre externe și alianță cu Germania și cu Italia. 

Copilărescul document n-are altă valoare decât dovada pe care o fa- 
ce că cu toată poliția d-lui Călinescu, gardiștii tipăresc şi răspândesc ce 
Vor. 


În China dezastrul pare să fie mare și succesul japonezilor enorm. 
La Tokio, și în toată Japonia, sărbători nesfârșite în mijlocul entuzias- 
mului general. 

Japonezii declară că nu vor încheia pace cu Giang Kai Shek. De aci 
probabil zvonul care s-a: răspândit că mareșalul Ciang Kai Shek demi- 
sionase, zvon astăzi dezmințit. N-a demisionat, dar a părăsit Hankeu și 
s-a restras cu o parte din trupele sale la 300 kilometri spre sud-vest de 
Hankeu.. ; 

Agenţia j japoneză „Domei“ anunță că Onami] japonez paie că in- 
tenționează să pună capăt ostilităţilor chino-japoneze după cucerirea o- 
rașului Hankeu și că va publica în acel moment o proclamaţie în care 
va preciza intenţiile sale de pace faţă de China, cerându-i părăsirea me- 
todelor politice, culturale sau comerciale destinate să împiedice rela- 
tiile ämicale și intelectuale cu Japonia. 

În acest scop.Japonia vacere:. . 

1) Organizarea unui comitet mixt pentru a asigura colaborarea Gu- 
vernelor autonome din Peking, Nanking şi Mongolia; 

2) Colaborarea celor trei țări în domeniul cultural, economic și poli- 
tic pe baza principiilor pactului anticomunist; 

3) Suprimarea principiilor anti-japoneze și pro-sovietice; 

4) Adeziunea Chinei la ideile pro-japoneze și anti-sovietice: 

5) Expansiunea economică japoneză în China. 


Generalul Dombrowski, primarul Capitalei a venit azi-dimineaţă la 
mine, cu inginerul Davidescu, ca la părintele urbanismului bucureștean. 

Un ceas și jumătate am examinat împreună diverse proiecte edilita- 
re. Sfaturile mele au fost bine primite... 


26 octombrie. St. Dumitru cu soare! E o zi splendidă deşi e relativ 
rece — azi-dimineaţă +5°— efectul, probabil, al zăpezilor din Ardeal. 
Cel puţin se mută lumea fără să fie udată! 


Universul scrie azi foarte judicios: 

„Cum era de prevăzut negocierile dintre Ungaria şi Cehoslovacia re- 
încep, în vederea retrocedării regiunilor din Slovacia locuite de o majo- 
ritate maghiară. Ultimele demersuri diplomatice făcute de unguri pe lân- 
gă cancelariile prietene i-au încredinţat că excesul pretențiilor lor nu 
găseşte un ecou favorabil și că amenințările, fie ele chiar oficiale, ca și 
încercările de terorism, mărturisite chiar de organe de presă ungare ca 
Magyarorszag care a fost confiscat din această cauză, nu sunt de natură 
să sporească putinţa Ungariei de a dobândi alte teritorii sau populaţii 
decât cele care îi pot fi cedate pe baza criteriilor strict etnice. 

Guvernul maghiar a renunţat deci la revendicarea frontierelor așa-zi- 
se istorice și primește să discute cu delegaţia Cehoslovaciei problema 
retrocedării regiunilor maghiare din Slovacia și Rusia Subcarpatică pe 
temeiul principiului etnic“. 

Aşa pare a fi situaţia, într-adevăr. Dar iată că telegramele ne infor- 
mează despre o ieșire violentă a d-lui Imredy, primul ministru maghiar. 
D-sa, deși recunoaște că propunerile cehoslovace constituie de astă da- 
tă o bază acceptabilă de discuţie, satisfăcând 80% din cererile ungu- 
rești — deși speră că înţelegerea se va face și pentru cele 20% rămase 
nerezolvate, declară totuşi că, dacă Ungaria nu va fi satisfăcută pe de- 
plin de pe urma negocierilor îşi rezervă dreptul de a-și realiza progra- 
mul pe orice cale alta ce stă la dispoziția naţiunii. Trufie, sau încercare 
de intimidare? Prostie, și într-un caz şi în altul. 

Deutsche Diplomatische Politische Korrespondenz, revistă oficioa- 
să germană, afirmă că Reichul nu cere decât coloniile care i-au aparti- 
nut şi care i-au fost răpite (!!) în 1919. E pentru Germania mai mult o 
chestiune de demnitate naţională, și iniţiativa discuţiilor în această pri- 
vinţă nu aparţine Guvernului din Berlin (?). 


Ducele de Kent a fost numit guvernatorul Australiei. Să fie nevoie 
de consolidarea legăturilor acestui important Dominion cu Patria ma- 
mă şi cu Dinastia domnitoare? 


Japonezii au luat Hankeu. Din 2 milioane de locuitori n-au mai găsit 
decât câteva zeci de mii. Chinezii au lăsat orașul în flăcări. Cu prilejul 
bombardamentului, o canonieră engleză de pe Yang-Tse-Kiang a fost 
lovită. Guvernul din Tokio a făcut scuze celui englez. După știrile ja- 
poneze, vreo 30 de divizii chinezești au fost prinse sau distruse. Se pa- 
re că după aceste două mari izbânzi, de la Canton și de la Hankeu, ja- 
ponezii ar voi să considere războiul cu China ca sfârşit şi să încheie pa- 
ce pe baza condiţiilor cunoscute. 


Agenţia Havas crede a şti că mareșalul Blücher a căzut, cu toate ști- 
rile contradictorii, în dizgraţia Kremlinului. Până acum n-ar fi încă ares- 
tat, dar toate însărcinările lui, atât militare cât şi politice, i-ar fi fost ri- 
dicate. În Rusia Sovietică — atât e sigur — frământările n-au încetat 
încă. 


Antisemitismul la Praga: a început să se lipească pe geamurile pră- 
văliilor afișe mici verzi, cu steaua ovreiască în 6 colțuri și cu inscripţia 
„Zid“ (jidan). Alte afișe lipite pe ziduri cer cetăţenilor să nu mai cum- 
pere de la ovrei! O delegaţie ovreiască din Praga a sosit la Londra să 
ceară Guvernului englez azil pentru emigranții din Cehoslovacia. Gu- 
vernul englez a promis sprijinul său... Ar fi cam 50 de mii de ovrei ga- 
ta să plece! 


Şi la Finanţe a izbucnit scandalul!! S-a descoperit că de ani de zile, 
înaințările și mutările personalului inferior nu se făceau decât contra 
cuvenită plată! Coltofeanu, directorul personalului și Tănăsescu, ajuto- 
rul său, au fost suspendaţi și deferiți Parchetului! Coltofeanu era client 
permanent la restaurantul lui Andrei (Continental) unde mânca și bea 
subţire. M-am întrebat totdeauna cu ce bani? Acum știu... 

A murit săptămâna trecută Arsèn Karagheorghevici, Prinţul Arsene 
Karagheorghevici, sau cum i se mai zicea „le prince Arsouille“ — tatăl 
Regentului Iugoslaviei Paul. Pe vremea tinereţelor mele, Karagheor- 
ghevicii se împărțeau în două: „les Crapules“ — Arsène, Alexis și Bo- 
jidar (aceștia doi din urmă fraţi şi nepoți ai lui Petre şi Anton) și „les 
Vertueux“— Petre (fostul Rege) și familia lui. Săraci erau toți, dar pe 
când Petre, om cinstit trăgea pe dracul de coadă la Geneva, Arsen (es- 
croc), Alexis (peşte) ș şi Bojidar (pederast) se jucau cu milioanele altora 
la Paris. Alexis și Bojidar au murit de mult; acum s-a dus și Arsen — 
mai rămâne să se curete și George nebunul închis la Niş, pentru ca „di- 
nastia“ Karagheorghevici să intre cu adevărat în „Gotha“. Între Arsen 
şi Paul, între tată și fiu și viceversa nu existau decât raporturi foarte reci. 
În 1903 când s-a urcat Regele Petru pe Tron, a încercat Arsen să se sta- 
bilească la Belgrad și să facă afaceri. Petru l-a dat însă afară, iar fiul său 
Alexandru l-a ţinut și mai la distanță. 

Mort, l-au adus cu alai la țară şi l-au îngropat cu toate onorurile pe 
care nu le meritase, în cavoul de la Oplenaţ, alături de cei doi Regi, Pe- 
tru și Alexandru. 


27 octombrie. Zăpadă mare la Râşnov, lângă Brașov. S-au rupt po- 
mii, s-au rupt firele telegrafice — prăpăd. În munţii Ciucului, zăpada a 
ajuns de 1,20 m. Şi abia suntem la jumătatea lui octombrie, stil vechi. 
O ia iarna cam devreme anul acesta! 

PN SEE, + 

Generalul Țenescu, directorul ultimelor manevre Regale, a fost de- 
corat (poate și în calitate de fost aghiotant) cu „Amintirea Regelui“ La 
Couronne d'Epines — să se scrie şi să se citească după gust!), deco- 
raţie care n-a mai fost dată de câţiva ani, dar pe care o poartă cu osten- 
taţie cavaleri ca Mih. Manoilescu, Puiu Dumitrescu, Buchmann & Co. 


În răspunsul Cehoslovaciei la cererile ungurești, Guvernul din Pra- 
ga, primind ideea unui arbitraj exercitat de Germania și Italia, pretinde, 
în cazul în care s-ar adăuga și Polonia la acești doi arbitrii (propunerea 
Ungariei) să se mai adauge și România. Am ajuns la preţ... 

Se vede că toate nu merg pe şine în zbuciumata Cehoslovacie, căci 
Guvernul din Praga a destituit pe Brody, primul ministru rutean și l-a 
înlocuit prin abatele Volosin. Să fi vorbit nenea gi „rusește“ cu pri- 
etenii polonezi? 

Ribbentrop a plecat la Roma, probabil să „capaciteze“ Guvernul ita- 
lian în chestiunea frontierei comune maghiaro-poloneze, pe care italie- 
nii tot o mai susțin, deși slab de tot. 

Pe de altă parte, de la Londra se telegrafiază că ungurii ar fi trimis 
un ultimatum cehilor... Douăzeci de ani au primit picioare în c.. , acum 
fac şi ei pe boierii — numai să nu o păţească... 


După o telegramă din Praga, Hitler ar fi vizitat pe Schuschingg la Vi- 
ena, la Hotel M&tropole, unde e închis, și ar fi stat o oră de vorbă cu el. 
Mihai Mitilineu, consulul nostru general la Viena, în treacăt prin Bucu- 
rești, mi-a spus ieri că dânsul nu crede că Schuschnigg să fie judecat. 
Nemţii spun chiar că dacă n-ar fi fost încurcăturile cu cardinalul Initzer, 
i-ar fi dat drumul. O depeșă de la Londra pretinde însă a şti că procesul 
fostului cancelar austriac va începe luni. În tot cazul, vizita lui Hitler pa- 
re iverosimilă. 


28 octombrie. Azi e a 20-a aniversare a întemeierii Republicii Ce- 
hoslovace. Tristă aniversare! Voi depune o cartă la Legația lor, ceea ce 
n-am făcut până anul acesta... 

Ungurii au răspuns la răspunsul cehoslovacilor. Nu mai e vorbă de 
ultimatum, tonul negocierilor e împăciuitor. Pare că nu se va mai face 
nici un plebiscit și că se va recurge la arbitrajul Germaniei şi Italiei, un- 
gurii renunțând la polonezi ca să nu fie obligaţi să accepte pe români. 

Din telegrame ar rezulta că și italienii au abandonat ideea unei fron- 
tiere comune polono-ungare, chiar înainte ca Ribbentrop să fi ajuns la 
Roma (unde a sosit azi-dimineaţă) — poate tocmai ca să nu aibă aerul 
că cedează Germaniei. 

Brody, fostul prim-ministru rutean a fost pus sub supravegherea po- 
liţiei. Ce a făcut? A luat parale de la polonezi? 


Birurile se tot măresc. S-a scumpit și taxa anuală la Radio, de la 600 
la 780 lei. Pentru orbi și invalizi însă, gratuitate. O să ne scoatem toți 
ochii, să scăpăm de perceptor!! 


Daladier a făcut ieri o lungă expunere la Congresul Partidului Radi- 
cal din Marsilia. A vorbit despre politica externă şi despre demnitatea 
Franţei, îmbătându-se cu cuvinte goale. A vorbit despre politica internă, 
declarând că nu se gândește să schimbe legea celor 40 de ore de mun- 
că, dar că... francezii trebuie să muncească. 

A protestat împotriva ideii că Franţei îi trebuie un salvator (circulă 
oare ideea?) căci salvarea nu poate veni decât de la colaborarea tuturor. 
Nu li s-a urât cu toate aceste vorbe fără rost pe care le repetă degeaba 
de o sută de ani? DI Daladier a mai protestat și împotriva atitudinii co- 
muniștilor care nu respectă angajamentele Frontului popular şi atacă 
Guvernul... Cu un cuvânt a scăldat-o, după obiceiul democratic, fără 
să se pronunţe categoric asupra nici unei probleme politice sau sociale. 

Asupra denunțării colaborării cu comuniștii au început discuţiile în 
comisiile Congresului. Unii sunt pentru, alţii contra. Herriot e contra, 
de frică să nu se supere Sovietele și să „lașeze“ Franţa! Halal de can- 
didat la președinția Republicii! 


29 octombrie. Se confirmă că Alexandru Cantacuzino a fost arestat 
în noaptea de alaltăieri, joi spre vineri, în casa unei cocoane din strada 
Bucium. Totuși, ziarele n-au publicat nimic, nici ieri, nici astăzi. Poate 
că Siguranței îi e ruşine să mărturisească că „periculosul“ gardist a pu- 
tut să se ascundă șapte luni sub nasul ei. 

Tătaru, de la Cluj, a venit să mă vadă azi-dimineaţă și mi-a spus că 
e de necrezut ce avânt ia Garda de Fier, în momentul de fată, în Ar- 
deal... ă 


Cehoslovacia a răspuns la răspunsul Ungariei la răspunsul Cehoslo- 
vaciei dat răspunsului... și aşa mai departe. Între Praga și Budapesta e 
o zilnică navetă de note, mai cu amenințări, mai cu ultimatumuri, mai 
cu politețe. E probabil că se va ajunge la arbitrajul Germaniei și Italiei, 
şi că Guvernele acestor ţări se vor pronunţa pentru o frontieră strict et- 
nică. 

Proiectul unei granițe comune polono-ungare poate fi considerat ca 
căzut. Simptomatic e că o întrunire publică care trebuia să fie ținută ieri 
la Varşovia, în favoarea acestui proiect, a fost interzistă de Guvern. 

Polonezii hotărând să impună o viză specială pașapoartelor conaţio- 
nalilor lor doritori să emigreze din Germania! (ca să-i împiedice să ple- 
ce), Guvernul din Berlin a hotărât expulzarea câtorva mii de polonezi, 
până ce noua măsură să se aplice. Fierbere mare în rândurile populaţiei 
poloneze de la graniță... și nemulțumire la Varșovia împotriva Guver- 
nului german. | 


Regele George al Greciei, în drum spre Paris și Londra unde va face 


! În Germania mai sunt circa 150 000 polonezi. 

vizite neoficiale, s-a oprit pe coasta Dalmației şi este oaspetele 
Prințului-Regent Paul. Se zice că la Paris se va întâlni, în intimitate, cu 
Regele Carol, cu care, de la plecarea sa din România se găsește „en 
froid“. Politica impune însă o împăcare... 


Episcopul Vartolomeu, cu demisia dată pe 1 noiembrie 1940, şi în 
concediu până atunci, a venit alaltăieri la deschiderea sesiunii Sf. Si- 
nod (deși se angajase să nu se mai arate nicăieri) şi a citit o lungă peltea 
din care, pe lângă o sumă de năzbâtii care dovedeau cu prisosinţă sta- 
rea sa de paralitic general, reieşea că nu-şi va menţine demisia decât, 
dacă în locul său va fi numit ca Locotenent Episcopesc, părintele An- 
tal, nepotul Patriarhului! Piesa era probabil aranjată între Vartolomeu 
şi Patriarh, care vrea cu tot prețul să-și plaseze nepotul într-un scaun e- 
piscopal. Scaunul Maramureșului, pe care l-a creat numai în vederea 
lui Antal, pare că-l scapă din cauza opoziţiei inflexibile a Mitropolitu- 
lui Ardealului Bălan și acum se aruncă pe al Râmnicului! Ieri au venit 
la mine preoţi din Râmnic și din Craiova disperaţi... Ce să le fac eu? 
Cine poate lupta cu arghirofilia și cu spiritul de familie al Părintelui 
Patriarh? 


Azi e aniversarea nașterii Reginei Maria. Regele, Elisabeta, Ileana 
cu soţul și Curtea Regală au plecat aseară la Balcic unde vor depune, 
conform voinţei defunctei, inima ei, în capela „Stela Maris“ din parcul 
Reginei. 


Mi se spune că au fost arestaţi și Vojen și pr Dumitrescu, alți doi gar- 
diști „periculoși“ ce nu putuseră fi găsiți până acum. Profesorul Chris- 
tescu, care a scăpat din tren împreună cu Cantacuzino, a fost găsit şi el, 
dar n-a putut fi arestat, căci a scăpat pe fereastră. Agenţii ar fi tras asu- 


Li 


pra lui, dar nu l-au nimerit... r tai, 


Marele magazin „Nouvelles Galeries“ de pe Canebiére, în Marsilia, 
a ars. Din cauza vântului s-a aprins și hotel de Noailles, în față, în care 
am petrecut câteva zile minunate astă primăvară... 

Durere, cum ar zice Maniu. 


Congresul Radical de la Marsilia s-a terminat aseară printr-o moti- 
une prin care: 
În politica externă: 

Aprobă politica urmată de Guvernul Daladier care a scăpat pacea la 
München, aprobă politica de intimă înţelegere şi colaborare cu Anglia, 
dorește o cât mai grabnică înţelegere cu Italia și împăcare cu Germania și 
cere toate eforturile Guvernului pentru sfârşirea războiului din: Spania. 

În politica internă: 

Face apel la unirea tuturor francezilor pentru redresarea socială, e- 
conomică şi financiară a Franţei, şi constată cu regret că partidul comu- 
nist s-a eliminat singur din „Frontul popular“. 


Wohlthat, ajutorul economic de căpetenie al lui Göring, a scris o scri- 
soare lui Witzleben! prin care îl ruga să-i dea mai multe informaţii de 
ordin economic și să-i spună dacă n-ar fi momentul prielnic pentru o în- 
tâlnire, la o vânătoare, a unei foarte înalte personalități politice germa- 
ne cu Regele Carol.. . Înalta personalitate era Göring, iar scrisoarea, de- 
şi adresată lui Witzleben, îmi era destinată mie. M-am dus imediat la Re- 
ge care.s-a bucurat ca un copil și a primit imediat sugestia. I-am lăsat co- 
pie de pe scrisoare şi i-am explicat că dacă Göring nu s-a adresat direct 
prin Fabricius şi Ministerul de Externe, e pe de o parte fiindcă n-a vrut 
să meargă pe cale oficială înaintea unui posibil refuz — iar pe de alta 
fiindcă Guvernul din Berlin n-are nici o încredere î în Comnen, și vrea 
să aibă cât de puţin de-a face cu dânsul. „Știu...“ m-a întrerupt Regele. 
A rămas înţeles că Göring să fie invitat după înapoierea Regelui din Lon- 
dra, şi am fost însărcinat să dau prin Berlin la înapoierea mea din An- 
glia și Franţa? și să pun lucrurile la punct. Atât misiunea mea la Berlin, 
cât și venirea lui Göring trebuie să rămână secrete, să nu afle Externele 
sau Legația Geramniei, căci cele dintâi ar putea încurca lucrurile şi cea 
de a doua ar fi jignită. Toată chestiunea nu e cunoscută în Bucureşti de- 
cât de Rege, de Urdăreanu, de Witzleben, de Cecropid și de mine. Şi 
încă Witzleben nu știe de misiunea mea la Berlin. L-am pus să răspun- 
dă lui Wohlthat „că socotește momentul vizitei propuse ca propice, și 
că în curând va primi ştiri precise în această privință“. 


Se vorbește mult de numirea lui Franasovici la Externe și de a lui 
Gusti la Instrucție... 


30 octombrie. Ziarele străine vorbesc iar de dispariția mareșalului 
Bliicher. Mareșalul ar fi fost chemat la Moscova pentru ziua de 1 octo- 


1 Unul din cei doi directori ai Societăţii Bancare Române. 
2 Plec luni, 31 octombrie, la Londra, pentru „Steaua Română“ (comitet). 

mbrie sub pretextul unei consfătuiri militare. Bănuind o cursă, Bliicher 
n-ar fi tras la Comisariatul Militar, ci într-o casă particulară. În ziua de 
5 octombrie doi agenţi ai G.P.U.-ului ar fi pătruns în acea casă și ar fi 
ieșit după câteva minute dintr-însa împreună cu mareșalul Blücher. De 
atunci mareșalul n-ar mai fi fost văzut... 


La ceremonia de ieri de la Balcic au participat și Prinţul Nicolae 
Brana și Principesa de Hohenlohe. În afară de membrii familie Regale 
şi de Curte au mai fost poftiţi generalul Paul Teodorescu (care a însoţit 
pe Rege de la Constanţa la Balcic cu flota română), primarul Balcicului 
şi alţi cinovnici locali, civili și militari. Regele s-a îmbarcat la Constan- 
ta, pe crucișătorul „Regina Maria“ împreună cu Voievodul Mihai, cu ini- 
ma Reginei, cu Principele de Hohenzollern și cu Paul Teodorescu. Cru- 
cișătorul „Regele Ferdinand“, cealaltă jumătate a flotei noastre, a făcut 
escorta până la Balcic unde s-a ajuns la ora 10 1/2. Prinţesele, Brana și 
cei veniţi de la Bucureşti cu trenul au întâmpinat Inima pe digul portu- 
lui și de acolo s-au dus cu toţii în procesiune la castelul Tenha-Juvah 
unde au așezat-o în capela Stela Maris, într-o urnă de marmură. 

Prinţesa Elisabeta, care suferă de picioare, a stat tot timpul agățată 
de braţul lui frate-său Brana. Marile afecțiuni ale Prințesei Elisabeta sunt 
acum, şi în ordine: Scanavi (Sandi), d-na Lupescu și dl Brana. 


Cu prilejul plecării vechilor atașați militar şi al aerului (coloneii Del- 
mas și Beaune) și al decorării mai multor ofiţeri români cu Legiunea de 
Onoare, a fost o masă mare la Legația Franţei, cu un lung discurs rostit 
de ministrul Thierry. Toate clişeele cunoscute ale prieteniei, ale frăției de 
arme, ale coihunităţii culturale au fost repetate cu abundență. Dar aș pu- 
ne o simplă chestiune: ce va rămâne din toate aceste frumoase vorbe în 
ziua în care vom fi atacați? Fi-vom oare mai bine tratați ca cehoslovacii? 


La Congresul Radical din Marsilia, Herriot a constatat. falimentul 
politicii de securitate colectivă și precaritatea tuturor tratatelor și a pre- 
conizat și el o politică de echilibru al marilor Puteri europene. Bietul 
Titulescu, încă o defecțiune! 

În moţiunea partidului, în partea relativă la politica internă s-a pre- 
cizat posibilitatea dizolvării Camerei, dacă nu s-ar mai putea constitui 
o majoritate democratică, dar într-un asemenea caz, noile alegeri să se 
facă pe baza unor-modificări ale Legii Electorale care să stăvilească 
expresia tendințelor extremiste. 

Daladier a fost din nou ales preşedinte al partidului, prin aclamații. 

Ungurii şi cehoslovacii au mai schimbat un rând de note și au ajuns 
în fine la arbitrajul Germaniei și Italiei, care au primit sarcina de arbi- 
trii. Un informator crede a ști că chestiunea Ruteniei, adică a graniţei co- 
mune maghiaro-polone a fost scoasă din arbitraj. Nu-mi vine a crede. 

Despre întrevederea Ribbentrop-Ciano-Mussolini n-a transpirat ni- 
mic. Se ştie numai atât că Italia e de perfect acord cu Germania. Cercu- 
rile maghiare din Roma se arătau ieri deprimate... 

Brody, fostul prim-ministru rutean a fost arestat după hotărârea de- 
legaţiei permanente a Adunării Naţionale cehoslovace. A fost arestat în 
Rutenia și trimis la Praga spre a fi judecat pentru înaltă trădare... 

Actualul prim-ministru rutean Volosin a fost de acord cu această pro- 
cedare. 

S-a hotărât „purificarea“ Universităţii din Bratislava, adică exclude- 
rea profesorilor masoni, marxiști sau evrei. Toate partidele politice au 
fost dizolvate. | 

S-a hotărât de asemenea construcţia unei autostrăzi care să străbată 
Cehoslovacia de la graniţa de Vest până la cea de Est. La Vest, această 
autostradă va fi în legătură cu autostrăzile germane. 

Trenurile directe între Praga și Viena și între Praga și Paris via Pilsen- 
Eger-Niirnberg au fost restabilite. i 

Se discută acum numele viitorului Stat ceho-slovaco-rutean. S-a pro- 
pus „Zapado-Slavia“ (Slavia de Nord) sau „Stretno-Slavia“ (Slavia Cen- 
trală) dar e probabil că se va adopta acela de „Federaţia Slavilor din 
Europa Centrală“. 

% 

Escrocii nu lasă nimic neatins în ţara noastră. Au pus și știința la 
contribuţie. Sub firma de „Centrul de Studii Documentare și Econo- 
mice“ imunda canalie Florin Zaharia, omul lui Manoilescu, speculează 
cifrele statistice şi le învârteşte după placul celor care plătesc. Univer- 
sul publică o dată, de două ori pe săptămână o pagină întreagă de date 
şi de aprecieri tendenţioase prezentate, și înșeală lumea. 


România, oficiosul regimului, cu care se cheltuiesc atâtea milioane 
şi în jurul căruia escrocul Titeanu și banda lui învârtesc atâtea afaceri — 
România de azi scrie: 

„Nu s-a dat destulă atenţie discursului politic ţinut de dl Victor Ia- 
mandi, ministrul Justiţiei, duminica trecută la Cernăuţi!. O incurabilă 


1 Cu prilejul sărbătoririi unificării codurilor. 

frivolitate gazetărească a trecut cu ușurință peste această epocală, isto- 
rică (!!!) manifestaţie a unuia dintre factorii principali (!!!) ai Guver- 
nului M. Sale Regele, angajându-se cu simptomatică pasiune în micile 
complicaţii sentimentale ale năbădăioasei Antigona!. Și mai. departe: 

„„„.Covârşitoarea importanţă pe care o are atât recentul discurs al 
d-lui Victor Iamandi cât şi cuvântarea anterioară a d-lui Armand Căli- 
nescu (altă glorie a regimului) de la 10 octombrie...“ 

Amândouă discursurile se pot rezuma în următoarele fraze lapidare, 
pronunţate la Cernăuţi de dl Ilamandi-Bolta Rece: 

„Vom face un apel la toate forţele vii, creatoare, ale țării, chemân- 
du-le alături de noi în acţiunea de consolidare și redresare a Statului. 

" Vom crea un front al generaţiilor pline de vigoare (!!!) și capabile de 
muncă constructivă (unde eşti, general Rășcanu?) acordând intelectua- 
lităţii şi valorilor morale (se vede: Liciu, Penescu, Iamandi, Urdăreanu, 
Titeanu etc. etc.) ale aceste țări un rol de răspundere pe care nu l-au a- 
vut niciodată până acum (îl au acum, să ne trăiască). 

Voim să redăm țării un regim de adevărată armonie socială, în care 
singurul izvor de drepturi pentru fiecare să fie munca creatoare și înde- 
plinirea cu strictețe a îndatoririlor ce le are către Stat şi Națiune“ 


o... ...... 3 
i 


N-aş avea nimic de zis împotriva acestei încercări de a înființa un 
partid unic, un front al generației creatoare’, numai pentru Dumnezeu, 
de ce compromite Regele şi această idee bună încredințându-i aplicarea 
unor caraghioși ca Armand Călinescu și mai ales Victor lamandi? Cu- 
vintele de mai sus pe buzele fostului beţiv de la Bolta Rece se repercu- 
tează ca atâtea palme pe obrajii oamenilor cinstiți! Cine să asculte de 
glasul unei asemenea lichele? Front unic? Da, dar în cazul acesta M.S. 
va avea frontul unic al tuturor lichelelor și escrocilor din ţară — și de- 
cât asta, mai bine erau fostele partide politice, cu toate cusururile lor. 
Căci acolo, printre lichele și pungași se mai găsește și câte un om cin- 
stit... Bit în 

Ai greșşit-o și pe asta, Majestate! 


31 octombrie. În cercurile politice franceze se afirmă că nici o pal- 
mă de pământ francez în Africa nu va fi cedat Germaniei. Dacă Ger- 
maniei îi trebuie materii prime, Franța e gata să cadă la învoială cu dân- 
sa ca să i le procure, dar atâta tot. l i 

o ria Ş 
1 Fiica unui general de Aţă, care à fugit de acasă ca „să-şi trăiască viaţa!“. 
2 Aşa îi zice România! sie o 

Şi Polonia vrea colonii! Le pretinde ca debușeu pentru populaţia sa 
în continuă creștere și pentru nevoile sale de materii prime... 


l Producția de petrol a subsolului german a ajuns la 10 000 vagoane 
pe an. Împreună cu Austria, producția anuală e de 60 000 vagoane. 


Tulburările din Palestina continuă: Plantaţii întregi au fost distruse 
și focul a fost pus la Spitale... 


Incendiul de la „Galleries Nouvelles“ din Marsilia a fost o adevă- 
rată catastrofă: până acum au fost scoase de sub dărâmături 20 de ca- 
davre. În spitale au fost internaţi 69 de răniţi. Pagubele materiale 


Presa franceză comentează rezultatele Congresului Radical de la 
Marsilia și e unanimă în constatarea că acest congres a însemnat înmor- 
mântarea Frontului popular. Personalitatea lui Daladier a ieșit mărită 
din dezbateri și ziarele de ordine ca şi cele naționaliste își pun din nou 
încrederea într-însul. O va decepţiona, din nou... : 


| Arhiducii Anton și Ileana au plecat ieri cu aeroplanul. Singuri. Ar- 
hiducele e și pilot şi radiografist și mecanic şi...futatore! Ţine-ni-l 
Doamne! 


Germania și Italia au acceptat oficial arbitrajul procesului dintre Un- 
gariá și Cehoslovacia. Probabil că arbitrajul va avea loc la Viena. Amân- 
două capetele axei Berlin-Roma s-au înțeles asupra sentinței, dar nu s-a 
putut afla nimic până acum. Ceea ce pate sigur e că proiectul unei fron- 
tiere comune polono-ungară nu are sorţi să se realizeze. 


4 noiembrie. Londra. Luni seara, 31 octombrie, am pornit din Bucu- 
rești, direct spre Londra, cu Orient Expresul. Am trecut fără nici o su- 
părare de-a lungul Dunării, prin Ungaria. În gara Komaron, unguri tri- 
colori așteptau să treacă podul, în Cehoslovacia — la primul semnal al 
arbitrilor de la Viena... „ră pi 

_ La Châlons/Marne vagonul nostru a fost detașat de la Orient Expres 
şi îndrumat — printr-un tren special — prin Reims, Laon, Tergnier, A- 
miens, la Calais. N-am oprit decât în Laon. Din gară se vede oraşul pe 

-dealul țâşnit din câmp şi liniile catedralei celebre se profilează de mi- 
nune. O deziluzie, în ce priveşte proporțiile, care nu m-au încântat. Na- 

va bisericii e prea lungă, faţă de înălțime. Cel puţin așa apare de depar- 
te. Judecată pronunţată cu toate rezervele, căci un asemenea monument 
trebuie văzut și de aproape. 

La Calais am sosit miercuri, 2 noiembrie, la ora 11,50 și vaporul a 
plecat imediat, la ora 12. Mare foarte agitată. Multă lume vărsa. Nevas- 
tă-mea a suferit greu, eu nimic. La ora 3 1/2 am sosit ia Londra, pe mp 
frumos. (Hotel Beckeley). 

Toată ziua de ieri, joi, şi de astăzi le-am petrecut cu domnii de la 
„Steaua Română“, inclusiv mesele. Era și natural să fie așa, căci doar 
pentru „Steaua“ am venit. De la București au mai venit în afară de mi- 
ne d.d. G. Creţeanu și Kaufmann, membrii comitetului și directorii An- 
got şi Rogers. De la Paris, Meny, Salem, Andriot, Bonafons (acești doi 
din urmă de la „Steaua Française“). - 

La ordinea zilei, în afară de afacerile curente, am avut trei chestiuni 
principale: , 

1) Urmăririle împotriva „Stelei“ şi a lui Osiceanu; 2) reorganizarea 
Societăţii și 3) spinoasa problemă a „comisioanelor“ Societăților „Stea- 
ua British“ și „Steaua Française“. 

Pe prima chestiune, am povestit și eu ce am putut. Am arătat că în 
România, de când cu noul regim politic, domnește ca o adevărată psi- 
hoză, o stare de reacţie împotriva tuturor prevaricațiunilor, afarismului, 
şperțăriilor şi călcărilor de legi care caracterizase fostele regimuri poli- 
tice electorale şi de partid, mai ales de partid (!!!!) şi că în atmosfera de 
azi, o simplă denunţare e de ajuns:pentru ca Parchetul să se repeadă cu 
furie exagerată în anchete prealabile și percheziţii... 

„Steaua Română“ a fost ca atâtea alte Societăţi onorabile supusă la 
grea încercare pe baza denunțării unui avocat concediat... (şi aci am e- 
xagerat, afirmând că aproape toate băncile şi societăţile au fost pe rând 
cercetate de delegaţii Parchetului sau de inspectori ad hoc — am exa- 
gerat, dar ce era să fac? pohoan, 

Am- povestit mai departe cum ancheta începută cu mult zgomot s-a 
calmat după câteva zile — cum magistraţii s-au purtat foarte omenos 
cu funcţionarii noștri, şi cum totul se va sfârși fără nici un neajuns pen- 
tru noi, căci nu s-a găsit şi nu se vor găsi nici măcar urmele unei inco- 
rectitudini, l - î 

Asupra „afacerii“ Osiceanu, am alunecat. Am afirmat că nu era nici 
o legătură între atiheta ordonată la „Steaua“ și șantajul exercitat împo-. 
triva directorului nostru general ca să-l silească să-şi dea demisia. Osi- 
ceanu n-a avut stomac și s-a supus șantajului. Starea sănătăţii sale — și 

am insistat asupra acestui punct — l-a împiedicat să aibă atitudinea pe 
care ar fi trebuit să o aibă, cu atât mai mult cu cât sprijinul nostru nu i-a 
lipsit, eu unul cel puţin i-am propus să stau alături de dânsul, dacă con- 
simte să reziste şi să se apere. N-a vrut, a preferat să-și dea demisia. 
Treaba lui. 

Le-am spus şi eu ce am putut şi bieţii francezi şi englezi s-au mul- 
tumit cu atât, fără să priceapă foarte bine ce s-a întâmplat. Cred și eu; 
parcă eu am priceput? 

Dar puteam eu să le spun că poate toată cauza urgiei dezlănţuite asu- 
pra lui Osiceanu (și asupra „Stelei“ indirect ca să compromită pe Osi- 
ceanu) să fi fost datorită dorinţei lui Urdăreanu de a plasa în locul aces- 
tuia pe frate-său, un inginer puchios? Sau că a fost poate datorită com- 
plicaţiei Dorel Dumitrescu — Victor Iamandi, în dorinţa lui Dorel de a 
pune mâna pe un post gras retribuit? Sau poate acţiunii bandei de es- 
croci Hefter-Titeanu-Valjean-Liciu-lamandi, în urmărirea unui simplu 
șantaj atât împotriva „Stelei“ cât și a lui Osiceanu — toate ipoteze ne- 
verificate? Și dacă chiar una din ele ar fi fost verificată, cum aș fi pu- 
tut-o mărturisi în fața străinilor? | 

Nici eu nu am descurcat până acum firele formidabilei înscenări pu- 
să din senin la cale împotriva „Stelei“ și a lui Osiceanu. Multă vreme 
am crezut că totul a pornit de la Mitiţă Constantinescu şi am priceput. 


M-am convins că n-a pornit nimic de la dânsul, și atunci mărturisesc că 


nu mai pricep nimic. Informaţia care mi-a fost adusă în momentul ple- 
cării mele din. București și din care reieşea că totul a fost pus la cale de 


x . . Y . să v a . W . 
„Hefter, merită o atenţie serioasă și după ce mă voi înapoia acasă voi 


căuta să-i prind firul şi să văd unde duce. 

Cariera acestui formidabil escroc — vorbesc de Hefter — ar putea 
fi scrisă sub forma celui mai atractiv roman de aventuri. Băiat frumos, 
dar atât, când îl vezi şi stai de vorbă cu el, n-ai da cinci parale pe min- 
tea lui. Vorba lui e de o plicticoasă banalitate și capul său nu pare în 
stare să făurească cine știe ce planuri. Și totuși trebuie să fie aproape 
genial ca să fi izbutit să-şi croiască drumul pe care a păşit cu atâta în- 
credere în el și numai în el. A debutat înainte de război la Iaşi scoțând o 
gazetă Lumea, care a mirat deja pe mulți prin siguranța informaţiilor 
politice. Gravitând în jurul lui Bădărău, și-a încercat norocul și în do- 
meniul gheșefturilor sub auspiciile marelui elector takist al Moldovei. 
Gheşefturi mărunte, ca orice începător. Declaraţia: războiului l-a găsit 
ca şi pe Bădărău în lagărul boşofililor, din care a trecut repede în-puş- 
căria din Păcurari, ca „trădător“. Condamnat, amnistiat sub Marghilo- 

man, Hefter a dispărut din România prin 1919—1920, şi ne-am pomenit 
cu el multimilionar la Paris, cu „„biurou“ de afaceri simandicos și cu 
Prinţul Friedl Hohenlohe ca secretar particular. Expulzat succesiv din 
Franţa şi din Elveţia, unde începuse să scoată Le Moment a finanţat vreo 
doi ani la Bucureşti ziarul Politica — apoi, silit să plece din Geneva un- 
de se mutase, s-a reinstalat la București cu ziarul Le Moment, cu care a 
cheltuit milioane de trei ani încoace. Şi totodată s-a pus pe „afaceri“ 
mari. | 

Sub regimul actual a ajuns sus de tot. Prin asociata sa Mic Catargi a 
ajuns în bunele gratii ale d-nei Lupescu și a izbutit să aducă la Sub- 
secretariatul Presei pe complicele său Titeanu. Mulțumită acestuia, pe 
care l-a cointeresat era cât pe aci să ia concesiunea publicității întregii 
prese românești. N-a luat-o încă formal, dar împreună cu Pamfil Șeica- 
ru, al treilea tovarăș, taie şi spânzură la Subsecretariatul Propagandei... 

Dar operaţiunile lui cele mai mănoase sunt tot cele din domeniul șan- 
tajului. A început acum doi ani primul său șantaj în stil mare, contra lui 
Kaufmann de la Banca de Credit, servindu-se de vrăjmășia lui Mitiţă 
Constantinescu, Guvernatorul Băncii Naţionale, împotriva ovreiului. Nu 
ştiu dacă Kaufmann a cedat, vărsând sumele necesare, dar în tot cazul a 
luptat și l-am ajutat și eu. 

Acum, dacă trebuie să cred informaţiile primite, banda s-a organi- 
zat. Hefter trage toate itele din umbră, președintele Liciu și Valjean lu- 
crează la Parchet, Titeanu ajută de pe banca ministerială, Mic Catargi 
face atmosferă la Palat (prin Lupeasca), Șeicaru mai latră şi el din când 
în când, Dorel Dumitrescu face pe Copoiul, iar Victor Iamandi adună fi- 
rimiturile de'la masa boierilor... 

Banda ar fi înscenat astfel urmăriri împotriva societăţii Buhuși (tex- 
tile) şi a lui Margulius. Margulius n-a rezistat, a plătit suma cerută într-o 
dimineaţă la ora 10, iar la ora 5 după amiază toate urmările judiciare au 
încetat... Banda a luat apoi „în considerare“ „Steaua Română:';și,pe Osi- 
ceanu, şi se pregătește după câte mi se spune la un atac împotriva Băn- 
cii Românești. Pe drum, între București și Châlons, G. Creţeanu mi-a 
confirmat faptul și mi-a mărturisit că a primit deja vizita „6claireur-ilor“. 

„Sper că ai să rezişti?“ l-am întrebat eu. „Chestiunea e foarte deli- 
cată.-O bancă trebuie să evite orice zgomot în jurul ei, din cauza depu- 
nătorilor... — mi-a răspuns cam jenat tânărul director al Băncii libera- 
le — paguba ar 'fi“inai mică dacă s-ar duce câteva milioane în buzu- 
narele câtorva lichele, decât dacă ar fugi câteva sute de milioane din 
sumele depuse...“ Unde am ajuns! Trist, trist! 

Culmea este că acestui Hefter s-a încredințat publicitatea la Londra 
pentru călătoria Regelui — de necrezut, dar așa este. Sau mai bine zis a 
fost, căci mi se spune aci în Londra că combinaţia s-a stricat. Poate din 
cauza unui memoriu pe care l-a depus Margulius la Palat, sâmbăta tre- 
cută?.. 

Dar să lăsăm pe Hefter asupra căruia m-am întins prea mult şi să 
revenim la „Steaua Română“. În ce priveşte reorganizarea s-a hotărât o 
revizuire generală în vederea unor cât mai mari economii în exploatare 
şi a unei unităţi de direcţie. Demisia lui Osiceanu a fost primită. De ase- 
menea a lui Rogers. Fiecare va primi leafa pe un an, ca indemnizaţie de 
plecare. Societatea va fi de fapt condusă de Angot, dar Mătăsaru va pri- 
mi titlul de director general, iar Angot nu va fi decât — formal — aju- 
torul său. În comitetul de direcţie va intra și un delegat al Statului acti- 
onar, recte al Ministerului de Finanţe. Leafa lui Mătăsaru, director ge- 
neral mai mult cu nümele, va fi departe de a lui Osiceanu (5 milioane lei 
pe an!). 

În ce privește conflictul dintre grupul român și grupurile francez și 
englez pe chestiunea comisioanelor de vânzare, o soluţie poate fi în- 
trevăzută de data asta. Englezii sunt oameni de înțeles, mai rămâne de 
convins și francezii. 


5 noiembrie. Aniversarea nașterii scumpei mele mame... Încă o 
dată sunt departe de mormântul ei, dar cu gândul sunt la dânsa... 

O zi de soare minunată, cum nu e de închipuit la Londra, în no- 
iembrie. 

Am circulat toată ziua în haină. De dimineaţă am fost la Zate-Gal- 
lery, un minunat muzeu de pictură modernă engleză şi franceză. Am 
pareou două ceasuri bune. 


6 noiembrie. Stat de vorbă ieri un ceas cu Gtigorăea, ministrul nos- 
tru în Anglia şi tot ce mi-a spus el confirmă ce am aflat eu din cele cu- 
lese în Citty, de la Fraser, de la Kessler, de la Stem. 

Mai întâi, că nimic nu e de făcut pentru strângerea raporturilor eco- 
nomice și financiare între Anglia și România de la Guvern la Guvern. 
Guvernul englez nu se amestecă direct nici în acordarea de credite, nici 
în organizarea exportului, nici în încheierea contractelor. Guvernul en- 
glez e neintervenţionist prin tradiţie, și tot ce poate face e să recoman- 
de iniţiativei particulare anumite îndrumări. Asta e dispus să o facă și 
pentru noi, cu rezerva care va urma numaidecât. Dacă cei de la Bucu- 

reşti cred că vor putea obţine ceva prin tratative de la ministru la mi- 
nistru, se înșeală. Vor obţine numai vorbe bune, şi nimic mai mult. Da- 
că vor să obțină ceva, trebuie să însărcineze o instituție particulară din 
România să trateze cu „oamenii din Citty“, care de altminteri sunt foar- 
te dispuși să facă ceva. 

Al doilea, că — cel puţin cât va fi Chamberlain prim-ministru — An- 
glia nu va face nimic că să taie drumul Germaniei în Europa Centrală 
şi Orientală, şi aceasta e rezerva pe care am notat-o mai sus. Fie că 
Anglia nu e încă în măsură să se apere împotriva unui atac aerian, fie 
că vrea libertate în alte regiuni ale globului, Guvernul ei actual nu vrea 
să se pună de-a curmezișul intereselor Germane continentale. Grigor- 
cea este chiar convins că Chamberlain nu va consimţi la încheieri între 
Citty şi România decât după ce va întreba Berlinul dacă încheierea nu 
jenează ï planurile Germaniei în România.. 

Împotriva acestei „înfeudări“ a Guvernului englez față de Germania 
există un curent puternic în Anglia, desigur, dar deocamdată majorita- 
tea poporului merge încă cu Chamberlain. 


Grigorcea mi-a arătat toată Legația, ultima noastră achiziţie, în care 
abia s-a instalat și care nu va fi complect gata decât în în ajunul sosirii 
Regelui, peste 10 zile. E o instalaţie onorabilă. 

Întrucât priveşte primirea Regelui, Grigorcea pretinde că un mare re- 
viriment se poate constata în Familia Regală engleză, până şi la Queen 
Mary. Fără să li se aprindă călcâiele de dragul Regelui Carol, cei de la 
Buckingam-Palace încep să-şi dea seama că e un Rege serios, care cu 
toate cusururile lui, își face datoria. Se pare chiar că Regele George îi 
va da Jartiera — visul visurilor Regelui nostru. Despre așa ceva n-ar fi 
putut fi vorbă acum un an sau doi. Acum se vorbește și e deja ceva.. 

Poate că schimbarea de atitudine a familiei Regale engleze să fie î în 
parte datorită şi potolirii acţiunii de învrăjbire dusă până:aci- de. familia 
grecească. Într-adevăr, o împăcare între Regele George al Greciei și Re- 
gele nostru e hotărâtă, deşi e ținută încă secret. O întâlnire e pusă la ca- 
le, aci la Londra, unde Regele George însoțit de Levidis petrece câteva 
săptămâni de vacanţă, incognito, la hotel Brown, în Dover-street. 

Am aflat-o prin Levidis, care a venit să vadă pe nevastă-mea. Rege- 
le George ar fi vrut foarte mult să ne vadă, şi pe mine și pe soția mea, 
dar crede că e mâi bine se se împace întâi cu Carol, care e atât de sus- 
ceptibil... şi de aceea ne-a trimis pe Levidis, să ne spună toată prietenia 
lui. 

Am fost ieri să mă înscriu la Brown’s hotel, cu atât mai mult că Re- 
gele a scăpat de un atentat. Un. nebun care s-a făcut nevăzut a înjun- 
ghiat, aproape de hotel, pe un doctor englez, pe care l-a luat drept Basi- 
leul Giorgios... Trebuie să fie vreun venizelist exasperat... .. 


Ziarul Le Temps publică harta mutilărilor Cehoslovaciei, toate, du- 
pă ultimele săvârșite miercuri la Belvederele din Viena, de către arbi- 
trii Ribbentrop și Ciano, în favoarea Ungariei. Cesiunile pe care Ce- 
hoslovacia a fost obligată să le facă în favoarea Ungariei constituie cu 
siguranţă o lovitură și mai grea dată prestigiului Franţei şi Angliei de- 
cât cesiunile consimţite Germaniei, deși acestea au fost mai masive. 
Dar în conflictul dintre Germania şi Cehoslovacia se poate spune căa 
fost în luptă o ţară mare și puternică cu una mică și slabă, și că peștele 
mare a înghițit peştele mic. Pe câtă vreme între Cehoslovacia şi Unga- 
tia situaţia era cu totul alta... Şi atunci s-a văzut ce poate câștiga o țară 
mică sprijinindu-se pe prietenia Germaniei şi a Italiei şi ce poate pier- 
de alta sprijinită pe a Franţei şi a Angliei. 


Vizitat ieri cu sir Albert Stern ghildele Băcanilor (Grocers) și a Croi- 
torilor (Tailors), în Citty. Ce instalaţii luxuoase! Cele mai simandicoa- 
se cluburi din Europa ar fi mândre de asemenea instalaţii, de asemenea 
tablouri, de asemenea tapiterii, de asemenea argintării... Şi ce tradiţii! 
Pe ziduri, pe plăci de marmură, numele președinților de la 1 300 și ce- 

„va și până azi — în registre, procesele verbale din cursul a şase seco- 
le... Portretele Regilor Angliei, dăruite de ei, de-a valma cu ale negus- 
torilor donatori, și câte amintiri care însăilează cea mai glorioasă i 1s- 
torie din lume. 


Nenea Chamberlain i-a mai tras un discurs pacific în Camera Co- 
munelor, în care a anunţat aplicarea acordului anglo-italian semnat în 
aprilie trecut, dar neaplicat până acum. Majoritatea a aplaudat dar mi- 
noritatea a proren : 


Grigorcea mi-a spus că a sosit un cec de 6 000 lire (aproape 9 mili- 
oane lei) pentru presă (în vederea vizitei Regale). Rămâne de văzut 
cine se va înfrupta din ele: Hefter sau Titeanu — sau poate amândoi 
(deşi se spune că s-au certat! Probabil pe o împărţire de pradă!). 


Ziarele engleze de azi-dimineaţă îmi aduc de la Bucureşti vestea că 
Musiu Raczinski, ambasadorul, ar fi protestat energic, împotriva pre- 

sei care își bate joc de Beck și de Polonia fiindcă n-au obținut Rutenia 
Subcarpatină. Ziarele românești, greşesc, mai ales sub un regim de cen- 
zură, printr-o asemenea atitudine. Cu Polonia nu trebuie să ne supărăm 
— oricare ar fi greșelile ei, mai ales când nu ne privesc — căci cu 
dânsa stăm cot la cot în fața Rusiei.. 

De altminteri, ca să se răzbune, ziarele din Varşovia au și început să 
scrie, că după satisfacția primită în Cehoslovacia, Ungaria ar putea re- 
vendica teritorii şi în România... şi că mai sunt şi bulgarii, cu cereri 
drepte! 

Poftim! 


La Legația noastră de aci s-a răspândit zvonul că George Brătianu 
va fi numit ministru la Berlin. Nu-mi vine să cred, căci el a redactat ul- 
timul protest al lui Dinu. Brătianu împotriva regimului actual. Dar la 
noi toate sunt posibile și Djuvara nu mai poate fi tolerat la Berlin, căci 
e prea prost. 


Generalul japonez Doihara, organizatorul cuceririi Manciuriei a că- 
rui moarte pe front a fost anunţată, în luptele din China, a reînviat și a 
apărut iarăși. 1 s-ar fi încredinţat chiar organizarea teritoriilor ocupate 
de armatele j japoneze. Generalul Doihara e o personalitate legendară şi 
se bucură de mare încredere și popularitate printre soldaţii japonezi. 


Căpitanul Soldatenkof, nebunul fost milionar-ajuns prin 1910-1912 
amantul lui Ducky, sora Reginei noastre și despre care am povestit în 
amintirile mele, a ajuns „reprezentative“ al hotelului Ritz din Paris, la 
Londra! 

Grandeur et décadence! 


Regele George al VI-lea a închis Parlamentul alaltăieri, ca să-l re- 
deschidă marți cu tot alaiul tradițional. În discursul său de închidere (0 
tit de miniștrii săi în cele două Camere) Regele vorbește de uiiulte și de 
sg Angliei cu diferite Puteri — dar nici un cuvânt despre „proxi- 

a“ vizită a Regelui Carol... Poate va spune ceva în discursul s său de 
deschide de marți, căci altfel peii ar fi bătaie de joc.. 


*itälienii au celebrat cu un fast excepţional å 20-a aniversare a:bătă- 
liei de la Vittorie.Y Veneto. Ca să facă plăcere ș şefului de axă Hitler, sau 
tocmai ca să-i dea peste nas? Se Saud că Ducele nu iartă Neamyulni 
toate succesele din ultima vreme.. 

La Budapesta, în entuziasmul lor, ungurii au decis să dea unei pieţe 
numele de Adolf Hitler. O piaţă în apropierea pieţei Benito Mussoli- 
ni... ca să nu fie gelozie, de o parte sau de alta! 


La Marsilia, de sub dărâmăturile incendiului de la „Nouvelles Gale- 
ries“ s-a scos al 45-lea cadavru... Se povestesc lucruri extraordinare; 
deși nenumărate imobile au în Marsilia înălţimi până la 40 de metri, 
scările pompierilor nu ajung decât la 18 metri! Ce era să se întâmple în 
caz de război, cu bombardamentele aeriene posibile, și cu incendiile 
care ar fi urmat? Autorităţile răspunzătoare au fost de altminteri desti- 
tuite — dar probabil că ar trebui destituite în toate orașele Franței... 


Cineva din Citty îmi povestea la masă lucruri de necrezut asupra spi- 
onajului german. Au o reţea de spioni răspândită în toate Ministerele și 
prin toate hotelurile, în țările care-i interesează. Când a fost Chamber- 
lain la Berchtesgaden, Hitler i-ar fi spus: „Vrei să-ţi citesc depeșa pe 
care a trimis-o ieri Massaryk (ministrul cehoslovac la Londra) lui Be- 
neș? Și i-a citit-o. Massaryk îl înjura (pe Chamberlain) de-l spurca — 
fapt care a îndepărtat și mai mult pe Chamberlain de interesele cehos- 
lovace. Nemţii cheltuiesc milioane numeroase pentru informaţia lor — 
dar știu tot. 


7 noiembrie. Ieri, duminică, am petrecut ziua la țară, în Kent. Nu mai 
era ziua de soare şi de vară de sâmbătă, dar totuși o vreme foarte ac- 
ceptabilă, cu lumină opalină foarte potrivKă pentru peisajul englezesc. 

Înainte de a părăsi Londra am trecut pe la Vestminster Abbey unde 
se celebra, fiind ultima duminică înainte de 11 noiembrie (aniversarea 
Armistițiului din 1918), „The Remembrance Day“. Bărbaţi, femei, co- 
pii, înfipseseră câte o cruciuliță mică de lemn (de câţiva centimetri) de- 
a lungul potecilor, în iarba verde ce se întinde ca un covor în faţa bise- 
ricii. Preoţii au ieșit din biserică și au binecuvântat cruciulițele acestui 
vremelnic cimitir în miniatură botezat „the Empire Field of Remem- 
brance“, în care fiecare cruciuliță însemna pentru cel ce o sădise o amin- 
tire scumpă — un copil, o rudă, un prieten... 

De dejun am sosit la Barham Court, la Sir Albert Stern, care ne pof- 
tise și ne trimisese un automobil să ne aducă. Barham Court este o spa- 
ţioasă locuinţă de ţară în stilul englezesc de la sfârșitul secolului al 
XVIII-lea, mobilată în gustul vremurilor trecute. O bibliotecă frumoa- 
să, câteva tablouri mai vechi, și două splendide portrete ale Reginei Vic- 

toria şi Principelui Albert, de Winterhalter. În jurul casei, care se ridică 
pe o înălțime ce domină valea râulețului Midway (un afluent al Tamisei), 
arbori bătrâni — printre care cedrii de 3 ori seculari și covoare nesfâr- 
şite se pot găsi. Drumul de la Londra şi până la Berham Court, la câțiva ki- 
lometri de Maidstone (lângă satul Teston) e un parc continuu. Arbori şi 
peluze. Ca cultură numai arbori fructiferi, hamei și legume. Tipice sunt 
uscătoriile de hamei, turnuri rotunde sau pătrate, de cărămidă aparentă, 
cu un acoperiș conic, deschis la partea superioară și acoperit cu un fel 
de degetar sau de „éteignoir“ de lemn, mobil, a cărui deschizătură co- 
respunde cu a acoperișului și poate fi îndreptată în direcţia vântului. 
Stern a moştenit Barham Court acum '5 ani, de la un văr, mort fără 


“copii. Acesta cumpărase proprietatea de la un general, înălțat la rangul 


de lord Braham, după războiul din Crimeea. 

Bahram Court e la vreo 50-60 de kilometri din centrul Londrei, dar 
jumătate drumul se parcurge în oraş, care nu se mai sfârșește, până ieși 
din el, prin Peckham şi Lewisham. La masă la Stern mai era Galpine 
(de la „Steaua Română“) ș şi un „major“ cu soţia. 

După masă am vizitat proprietatea apoi am plecat, tot cu automo- 
bilul la Hamptons, la lady Dering, văduva fostului ministru la Bucu- 
rești. Hamptons e o reședință tot în genul și în stilul lui Barham Court, 
cu aceeași arbori minunaţi în jur, cu aceleași priveliştii de parcă ar fi 
zugrăvite pentru plăcerea ochilor. La Hamptons a petrecut Regina Ma- 
ria cu Ileana și copiii, câteva săptămâni, acum doi ani. De la Barham 
Court la Hamptons (în apropiere de Tonbridge) am trecut pe lângă mai 
multe proprietăți, una mai frumoasă ca alta. Pe lady Dering am găsit-o 
îmbătrânită, cu părul alb, dar tot frumoasă. Ne-a primit cu o nespusă 
prietenie, și m-a poftit să vin la dânsa, să stau cât voi vrea și să vizitez 
tot Kentul.. . Cu câtă plăcere aş face-o, dacă aș fi mai tânăr, dar îmi 
sunt zilele numărate. 

Ne-am înapoiat la Londra pe întuneric, pe șosele minunate. Până și 
cel mai mic drum vecinal e perfect întreținut, ca o alee de pare:. 

Seara ne-am dus la cinematograf să vedem pe Leslie Howard în Pyg- 
malion, un film idiot, după piesa lui Schaw, dar admirabil jucat. 


Ziarele engleze pretind că mari greutăţi ar sta în drumul înțelegerii 
italo=franceze. Italienii, pe lângă multe altele, pretind ca Franţa să re- 
nunţe la politica ei „PIo- -sovietică“ și să.recunoască pe Franco ca beli- 
gerant... Mussolini şi-a cam luat nasul la purtare, dacă crede că poate 
determina politica unei țări ca Franţa. 

La Paris, lumea așteaptă cu nerăbdare planul salvator anunţat de Pa- 
ul Reynaud, noul ministru de Finanţe, pentru săptămâna asta. Să nu fie 
şi planul acesta un balon de săpun, ca atâtea altele. 


Dl Aristide Blank a descins la Claridge. Aventurierul nu se lasă. Vi- 
ne Regele la Londra, trebuie să fie şi el, să se găsească în treabă. Proba- 
bil că vrea el să facă pe intermediarul între tara românească și Citty. Fa- 
litul e fără rușine, și la urma urmelor se înţelege că vrea să se reabiliteze. 
Dar Regele Carol nu pricepe oare că venind în Anglia cu Titeanu, cu Hef- 
ter, cu Blank și cu toată banda de escroci, nu poate ajunge la nimic? 


8 noiembrie. Horthy a trecut Dunărea la Komaron și a fost primit cu 
pâine cu sare şi cu fetițe de primarul local, de cel nou și maghiar, bine- 
înțeles. Nimic de zis dacă ar fi fost numai o intrare solemnă în noile 
teritorii primite din mila Germaniei și mai ales a Italiei, dar Horthy şi 
ungurii vor să facă pe cuceritorii și nu izbutesc decât să transforme o 
dramă dureroasă într-o parodie ridicolă. 

Probabil ca să răsplătească pe eroii maghiari care şi-au vărsat sân- 
gele pentru cucerirea noilor ținuturi, Horthy a reînviat ordinul Maria 
Theresia și s-a proclamat el însuși Mare Maestru, în locul Împăraţilor. 
Ordinul a fost creat în 1757 de Împărăteasa Maria Theresia, Regină a 
Ungariei. 

Sub vechea Monarhie se acorda foarte greu; în războiul mondial, 
mai ales pe la sfârșitul războiului s-a acordat cu toptanul; l-a căpătat şi 
Horthy, care numai erou n-a fost. , 


Grigorcea e disperat: un jidan, Friedländer, care nici bine englezeș- 
te nu ştie, un puchios ce „conduce“ o agenţie de publicitate pentru lan- 
sarea cremelor de ghete sau pentru organizarea reclamei în jurul „stele- 
lor“ de cinematograf a venit să-i spună că a fost angajat de Titeanu pen- 
tru primirea Regelui! Friedländer a adăugat că Titeanu în persoană so- 
seşte joi și că cere să dea imediat interviuri la presă, să fie fotografiat la 
sosire, la baie, la cabinet... Probabil că acest Friedländer e un „tova- 
răș“ de al lui Hefter... 

Grigorcea va telefona chiar azi lui Urdăreanu să-i explice greșeala 
ce se face: englezilor nu le place reclama în politică şi amestecul între- 
prinderilor de publicitate î în organizarea primirilor oficiale. Grigorcea 
vrea să încerce să împiedice venirea prealabilă a lui Titeanu. Fără în- 
doială că nu va reuși. Escrocul aleargă după cele 6 000 de livre.. 

Un judi eroic: șloim Herschel Feibel Griinspann, născut la Hanovra 
a tras două gloanţe asupra secretarului de Ambasadă Ernst von Rath, în 
chiar localul Ambasadei din Paris — declarând- că voia să răzbune 
suferințele îndurate de coreligionarii săi în Germania... DI von Rath a 
fost transportat la clinică, pe moarte. 


Sub titlul: „M. Osusky à Prague la liquidation de vingt ans de poli- 
tique de prestige“ — Le Temps de ieri scrie: 

„Mr. Osusky, ministre de Tchécoslovaquie à Paris, est arrivé Sam- 
edi soir ă Prague. 

Selon le Norodni Listy, organe de Union Nationale, il vient don- 
ner au gouvernement les informations qui paraissent nécessaires pour 
la liquidation de Porientation de la politique extérieure des deux mi- 
nistres des affaires étrangères qui ont precede M. Chwalkovsky. 

Le Venkov, agrarien, écrit de même: 

Ce que fait M. Chwalkovsky, c'est la liquidation de vingt ans de po- 
litique de prestige que la Thecoslovaquie paie durement. On ne saurait 
oublier, qwan cours de la fixation définitive de nos frontières, ]'Occident 
a manifeste un desinteressement et une passivite tels que nous sommes 
bine obligées de suivre notre propre voie. En même temps, les change- 
ments intérieurs que subit notre Etat ont fait apparaitre des forces dont 
il a bien fallu tenir compte dans l'intérêt de lavenir du pays au cours 
des négociations menées jusqu’à present“. 

„D’autre part la minisstre de Thécoslovaquie à Paris a demandé il y 
a quelque temps à son gouvernement de constituer une commission 
d'enquète chargée de rechercher «les causes et les responsabilités de la 
faillite de la politique étranger Thécoslovaque“, politique contre la- 
quelle il s’éetait élevé à maintes reprises“!, 


Regentul Iugoslaviei Paul a petrecut zilele de 5 și 6 noiembrie în Ro- 
mânia, ziua de 5 la București, cea de 6 cu Regele la vânătoare în regiu- 
nea Bradului. Un comunicat âfirmă că „înţelegerea a fost deplină ș şi că 
prietenia și colaborarea între cele două țări sunt mai strânse și mai so- 
lide ca oricând“. Í 


Buan 


1 Între Osuski și Beneş a fost rivalitate personală; Osuski nu putea suferi pe 
prietenul său Beneş,“d& care era gelos. Dar atitudinea politică a lui Osuski a fost 
totdeauna tot atât de înfeudată Franţei şi Angliei ca şi a lui Beneş. Degeaba vrea să o 
schimbe... acum. 

La şedinţa de sâmbătă — la una din ele cel puţin — a asistat şi Com- 
nen, așa încât trebuie să se fi discutat lucruri mari, precum fidelitatea la 
tratatele intangibile, prietenia — intangibilă şi ea — faţă de Franţa și 
de Anglia etc. În conversațiile de la vânătoare, sau între patru ochi, Re- 
gele Carol a trebuit să ceară Prințului Paul să-l recomande la Berlin. SN 


9 noiembrie. Regele George a deschis ieri, cu tradiționalul alai, no- 
ua sesiune a Parlamentului. Chiar de la început a anunțat vizita Regelui 
Carol „invitat de dânsul, şi pe care-l va primi cu plăcere“. Două rân- 
duri. Invitaţiei adresate Președintelui Lebrun i-a consacrat trei — iar in- 
vitaţiei primite din partea Președintelui Roosevelt, de a vizita Statele 
Unite, un pasaj întreg. Nimic de Zis, căci pe scara ierarhiilor, cât și pea 
intereselor britanice, România nu se poate măsura nici cu Franţa, nici 
cu Statele Unite. Ceva mai multă politeţe n-ar fi stricat totuși. 

De zis ar fi numai faţă de ce s-a petrecut după amiază, la Camera Lor- 
zilor. După ce Lord Chancellor s-a așezat pe sacul de lână și a deschis 
astfel şedinţa, ducele de Northumberland, îmbrăcat în uniformă de ofi- 
ter de rezervă al regimului Grenadiers Guards, s-a ridicat şi „a propus“ 
o adresă de răspuns grațiosului discurs al Majestății Sale. 

În același sens, şi tot conform tradiţiei, a vorbit un marchiz (Crewe), 
un „earl“ (Stanhope), un viscount (Bridgeman, în uniformă și acesta) şi 
un baron (Snell). Stanhope, ca ministru a vorbit cel din urmă. Nici unul 
din oratorii care l-au precedat n-a spus un cuvânt despre vizita Regelui 
Carol, dar au comentat pe larg vizita Preşedintelui Lebrun şi călătoria 
Regelui în America. Lord Stanhope a repatat greşeala (?) şi a spus, ca mi- 
nistru, câteva cuvinte, foarte reci, de altminteri, despre vizita Regelui 
Carol... Mult e iubit Regele nostru în Anglia, și din cauza lui, şi noi. - 


Regele Angliei a decorat alaltăieri pe Regele George al Greciei (pe 
care-l poftise la dejun) cu Jaretiera... Probabil că în vederea decorării 
Regelui Carol cu același ordin — englezii nevoind să decoreze pe 
Carol înaintea grecului atât de scump întregii familii Regale... 

Fiihrerul a lătrat duminica trecută la Weimar. Un fioros discurs de po- 
lemică cu toate democraţiile din lume, încheiat cu declaraţii pacifice... 

Frumoase sunt regimurile totalitare, dar prea vorbesc mult șefii.. 

leri-seară, la o masă „prietenească““ la München, Hitler a pus în fine 
pe faţă şi chestiunea coloniilor. A pus-o însă cu blândețe, în numele 
dreptăţii. Neputincios să le ia singur, a miorlăit să-l audă Franţa $i An- 
glia și a invocat o împăcare generală... 

Cardinalul Faulhaber, arhiepiscopul din München a ţinut un curajos 
discurs în catedrala sa. Arhiepiscopul a cerut pentru toţi cetățenii drep- 
tul de a crede în religia fiecăruia și de a se închina în bisericile lor. A pro- 
testat în același timp împotriva ostracismului la care sunt supuși în Ger- 
mania credincioșii bisericii catolice. Dat fiind regimul hitlerist şi bruta- 
litatea lui, discursul a făcut senzaţie. 


În Spania a reînceput o bătălie teribilă pe Ebrul de Jos. Ambele par- 
tide anunţă succese; pare însă că ale naționaliștilor sunt mai reale. 


Anarhia de la Marsilia: 

O nouă bandă de răufăcători (cei care devalizaseră trenul cu aur des- 
tinat Belgiei au fost prinși) a atacat un furgon poştal încărcat cu colete 
conţinând valori declarate, l-au devalizat, şi au dispărut... 


Caillaux a fost sărbătorit în circumscripţia sa electorală cu prilejul a- 
niversării a 40 de ani de viață parlamentară, răstimp în care a fost în con- 
tinuu ales. Discursuri, laude, ca în politică. La sfârșit, Caillaux, răspun- 
zând prietenilor şi admiratorilor săi, a declarat că nu reţine decât una 
din laudele ce i-au fost adresate: pe aceea că e om de caracter! Cail- 
laux e însă cunoscut ca unul din oamenii cei mai lipsiţi de caracter. Să 
fie politicienii, în toate țările, lipsiţi și de bun simţ şi de rușine? 


Am aflat ieri dedesubturile trimiterii ducelui de Kent în Australia. 
Dominioanele se detașează din ce în ce de Metropolă. Unele din ele pre- 
tind să nu li se mai trimită guvernatori din Anglia ci să se însărcineze 
cu această funcţie personalități locale. Astfel au pretins Africa de Sud 
şi Canada. Australia, în schimb, a pretins un principe al Casei Regale. 
Guvernul din Londra a fost prea fericit că se mai găsește un Dominion 
care să primească ca guvernator un englez din Metropolă, şi cererea a 
fost satisfăcută pe loc. i 


Întâlnit ieri-dimineaţă la muzeul Wallace (ce colecţie minunată) pe 
Aristid Blank, palid, blajin, detașat de toate, plimbându-se cu Ciotori 
printre frumusețile trecutului. Nu l-am întrebat de ce e la Londra: nu 
mă îndoiesc că a venit să culeagă ş și el un oscior de la masa pusă pentru 
Regele Carola 

fă cat 

Lungă conversaţie ieri cu Fraser la Anglo-Iranian. Pricepe perfect 

că neînțelegerile dintre grupuri, la „Steaua Română“ (Fraser e președin- 

tele soc. „Steaua British“) trebuiesc aplanate. S-a arătat foarte binevoi- 
tor, și cum influența sa asupra francezilor e mare, sper că va obține mai 
multă înţelegere de la ei. 


9 noiembrie, seara. Asistat astă-dimineaţă, sau mai bine Zis la amia- 
ză, la procesiunea instalării noului Lord Mayor, de la o fereastră de la 
Midland Bank, ce ne-a fost pusă la dispoziţie. Lord Mayorul Bowater, 
acest suveran vremelnic al Citty-ului a trecut într-o carosă aurită şi zu- 
grăvită, trasă de opt cai, tot atât de luxuoasă ca a Regelui. Carosa, în 
care Lord Mayorul sta singur, în tradiționalul său costum, era preceda- 
tă de trăsuri mai modeste în care luaseră loc gerifii şi aldermerii Lon- 
drei. Această parte impunătoare a cortegiului urmează uneia mai puţin 
solemnă, ce constituie alaiul tradițional al Citty-ului și în care corpora- 
ţii, care alegorice ale diferitelor sporturi, gentlemeni și dame îmbrăcaţi 
după moda de acum 50 de ani se amestecă cu pompierii, cu orfeoanele 
diferitelor asociaţii, cu reprezentanţi ai poporului. Pentru liniştea popu- 
laţiei au defilat și câteva secţii de artilerie mecanizată antiaeriană. A- 
ceste secții antiaeriene, ce păreau foarte bine organizate și înzestrate cu 
material ultramodern, au fost de altminteri, împreună cu cele două es- 
cadroane de Horse Guards, trimise de politețe ca să escorteze pe Lord 
Mayor; singura manifestare a Regelui Angliei în această serbare rezer- 
vată exclusiv supușilor Regelui Londrei. În total, aspectul acestei părţi 
a alaiului e interesant, dar se apropie mult de al unei Kermesse ambu- 
lante, în contrast izbitor cu Majestatea apariţiei Lordului Mayor însuși. 
În ajun, avusese loc deschiderea Parlamentului, cu alaiul Regelui, alai 
militar și feudal, atât de diferit de al Lordului Mayor, şeful unui popor 
în veselie. Pentru mulţime plimbarea noului ales de la Guidhall e mai 
mult un prilej de petrecere decât de reculegere. 

Am admirat extraordinara organizaţie a serviciilor de ordine: corte- 
giul a pornit la ora 12,30 de la Guidhall și a început să treacă în fața noas- 
tră, pe Poultry la ora 12,35 — ceea ce n-a împiedicat automobilele, ca- 
mioanele și autobuzele să circule până la ora 12,20! Când mă gândesc 
că la noi se închide Calea Victoriei cu o zi înainte, când trebuie să trea- 
că Regele la Cameră sau la o paradă! 


Telegramele sosite din Statele Unite cu rezultatul alegerilor de ieri (a 
fost reînnoită Camera, o treime din Senat și au fost aleşi 18 guvernatori 
de State) constituie o vădită înfrângere pentru Roosevelt şi pentru 
politica sa economică. O a treia alegere (în 1940) a favoritului de până 
ieri, pare de acum înainte exclusă... 

Guvernul englez a adoptat cea mai bună soluţie în conflictul din Pa- 
lestina: a hotărât întrunirea unei conferinţe la Londra, în care arabii şi 
ovreii să se înțeleagă între ei... sau să nu se înțeleagă. 


Am citit în fine ceva, într-un ziar englez despre promisa vizită a Re- 
gelui nostru. Evening Standard publică un articol de laudă asupra lui... 
Gafencu, marelui Gafencu, fondatorul ziarului Timpul, echivalent cu 
Times-ul englez!! 

Cu această ocazie am aflat că pe tatăl mare al lui Gafencu îl chema 
Saunders, că era englez și arhitect la Petersburg şi că fiul său (tatăl lui 
Grigore al nostru) s-a certat cu Ţarul, a emigrat în România şi a luat nu- 
mele de Gafencu!!! Ştiam că era ceva sânge englez în vinele lui Gafen- 
cu, dar nu ştiam pe ce cale venise... 


11 noiembrie. Plecaţi ieri la ora 11 din Londra, am sosit la Paris la 
ora 5,40. Călătorie din cele mai plăcute, o mare cât se poate de bună. 
Am descins la St. James-hotel, pe rue St. Honoré, nevastă-mea fiind o- 
bișnuită să tragă acolo. Casă veche, dar curată și simpatică. 


A 20-a aniversare a Armistițiului este celebrată la Paris cu un alai 
excepţional. Sute de delegaţii, franceze, engleze, belgiene, la Arcul de 
Triumf. Toate prăvăliile, toate băncile, toate birourile închise. Vreme 
splendidă. 


Tânărul von Rath, victima ovreiului Griinspann, a murit alaltăieri- 
seară. | 

Turcul plătește — dar de data asta „turcul“ a fost ovreiul, sau mai 
bine zis ovreii. 

Cum s-a aflat de moartea lui Rath, în Germania a şi început goana 
după jidani. Li s-au spart geamurile la prăvălii, mai ales în Berlin, unde 
se zice că n-ar fi rămas una neatinsă. S-a dat foc la mai toate sinagoge- 
le; la München una a fost şi una a fost arsă, la Frankfurt a rămăs numai 
una — iar la Berlin din 12 tot una. 

Dacă Griinspann n-ar fi fost un prost, și ar fi avut puţină prevedere, 
ar fi renunţat să-și răzbune neamul. Coreligionarii săi din Germania tre- 
buie să-l înjure mai rău decât antisemiţii. 


A murit şi Tata Turc, sau Atatiirk, cum se botezase Kemal ca să de- 
vină englez. Era condamnat de mai bine de două luni... l-a doborât a- 
buzul alcoolului. 

Kemal a fost o voință de o putere nemaipomenită, dar n-a fost un 
om de geniu. Nu şi-a priceput poporul. Dintr-un popor cu însușiri mari, 
dar atât de deosebite de ale europenilor, a vrut să facă un popor occi- 
dental, cu aparente nepotrivite cu firea și cu tradiția oamenilor. În loc 
să dezvolte însușirile existente, le-a înăbușit, fără să-și dea seama că un 
popor nu se hrănește decât prin rădăcinile pe care le-a înfipt în pămân- 
tul pe care trăieşte. Suprimarea fesului, introducerea alfabetului latin, 
emanciparea femeilor (pentru ce?) și dispreţuirea Coranului, au făcut 
din turci nişte caraghioși care nu mai știu nici ei ce sunt. 

Istoricii viitorului, mai puţin impresionați ca ai prezentului de voin- 
ta lui Kemal, obișnuită să înfrângă toate judecăţile, vor aprecia cu mai 
puţin entuziasm opera generalului victorios care a distrus Califatul și 
un Imperiu dar n-a pus nimic în loc. 


Germanii din România (adică sașii și şvabii) se agită. Ziarele parizi- 
ene aduc vestea că Fabricius, „Fiihrerul“ de la Sighișoara, ar fi declarat 
la Timişoara că dacă se va îndeplini programul său, adică școli germa- 
ne (le au), primării germane (le vor avea), judecători germani (să ne 
ierte!) în regiunile locuite de sași și de șvabi — atunci România nu va 
mai avea să se teamă de unguri! Onorabilul a mai declarat că e de dato- 
ria sașilor și şvabilor să înlesnească o apropiere politică între România 
şi Germania. Nu ne-am supăra deloc. 


Ducele și Ducesa de Gloucester se vor opri câteva ore la Paris, ve- 
nind din Africa. Vor trage la hotelul unde stau provizoriu Ducele și Du- 
cesa de Windsor și se vor bucura de o întrevedere de „familie“. Va fi pri- 
mul contact pe care fostul Eduard al VIII-lea îl va lua cu un frate al său, 
de când a devenit Mr Simpson. Se zice că e primul pas pentru o luare 
de contact a familiei Regale cu d-na Windsor. Perechea Windsor va fi 
poate chiar invitată de Crăciun, pentru opt zile, la Sandringham... 

Petrecere trecătoare, căci să stea permanent în Anglia, tot nu va fi în- 
găduit fostului Rege, care a dat un Tron pe o curvă. l 

De altminteri, perechea Windsor a şi cumpărat la Paris, boulevard Su- 
chet un „hotel“ în care se va instala. i 


12 noiembrie. ismet Inönü, Cucucu, a fost ales ieri Preşedinte al Re- 
publicii turceşti în locul defunctului Kemal, Tata turc. Ismet nu posedă 
fenomenala voinţă a predecesorului său, dar e mai inteligent. A fost mul- 
tă vreme, până la 1934, principalul colaborator al lui Kemal; a fost cel 

care muncea cu capul. La Lausanne, în 1923, s-a dovedit un negociator 
fără pereche. Ministerul turcesc a demisionat, dar s-a reconstiuit ime- 
diat, așa cum era, cu jidanul Rustu Aras şi încă alt ministru în minus. 


„Mă bucur că n-am să mai văd la București mutra de papagal a lui Ca- 


carustu Aras... 


Gloucester a sosit ieri la amiază, cu avionul, de la Marsilia. De la a- 
eroport unde a fost primit de ambasadorul Phips, Ducele, împreună cu 
Ducesa, s-a dus drept la hotel Meurice. Acolo s-a îmbrățișat cu frate-său 
David, și cu cumnata sa; s-au fotografiat câteșipatru împreună şi au mân- 
cat spanac în familie. Se vede că s-au înteles bine, căci de unde Glou- 
cesterii urmau să plece imediat spre Anglia, au rămas și peste noapte la 
Paris. Aseară au luat masa, în public, la Larue. Azi-dimineaţă, Windsor 
a însoţit pe frate-său și pe cumnată-sa la Bourget, de unde aceștia şi-au 
luat zborul spre Londra. B 


Aniversarea cea de a 20-a a armistițiului a fost celebrată în mijlocul 
unei imense mulțimi și cu mare însufletire, atât la Paris cât şi la Londra 
și la Bruxelles. Biserica și-a avut partea ei la această insuflețită serbare. 
După-amiază, în prezența cardinalului Verdier, s-a oficiat o slujbă la No- 
tre Dame, cu concursul corului de la Strasburg. La Lyon, cardinalul Ger- 
lier, Primatul Galiei, a fost decorat cu medalia militară, în fața trupelor 
desfășurate. Unde sunt vremurile lui Combes, de tristă amintire, când 
nici un contact între Republică și Biserică nu era îngăduit? 


Marţi pleacă la București o misiune franceză, sub președinția d-lui 
Alphand, ditectorul comerțului Exterior la Ministerul Comerţului, în 
scopul de a studia (şi a găsi?) mijloacele de a strânge legăturile comer- 
ciale dintre Franța și România și a împiedica înfeudarea totală a Euro- 
pei Orientale, Germaniei. Din misiune face parte și Champin, precum 
și reprezentanţi ai mai multor bănci. Misiunea începe cu România, dar 
va merge apoi și în Iugoslavia și Bulgaria și probabil și în Grecia. Până 
una alta, Franţa, care a ajuns țară exportatoare de grâu (!!!) ne face con- 
curenţă în Anglia și mulțumită unor prime de export își permite chiar 
luxul unui adevărat „dumping“! 

Azi-dimineaţă mi-a telefonat Cecropid de la Berlin. A primit tele- 
grama mea prin căi8-l vestesc că voi sosi acolo joi dimineaţa, 17 noiem- 
brie. A luat contact cu Wohlthat în vederea întâlnirii mele cu Găring. 

Ar fi aflat că Regele, în drumul spre Londra se va opri la Sigmaringen, 
şi că la München va vedea pe Göring și poate chiar pe Hitler... 

Văzut apoi pe Cesianu, care, în privința călătoriei știe atât, că Re- 
gele pleacă mâine seară, duminică din București, că urmează cu un tren 
special parcursul Orient-Expresului și că va sosi marţi dimineaţa la Bou- 
logne sur Mer, unde se va îmbarca pentru Anglia. Nu trece prin Paris. 
Din Chalons s/Marne, trenul va bifurca spre Boulogne prin Reims și 
Amiens (drumul pe care l-am făcut şi noi acum 2 săptămâni). În ase- 
menea condiţii, o abatere prin Sigmaringen e exclusă, căci n-ar fi vre- 
me. Cu orarul stabilit; trenul regal, mergând cu viteza Orient-Expresu- 
lui abia va avea vreme să ajungă înainte de amiază, marti, la Boulogne. 
O întrevedere cu Hitler, fie chiar și cu Göring, la München, pare puţin 
probabilă și ea. Hitler cu siguranță că nu se va deranja să vină în gară, 
ca un hamal, pentru un Hohenzollern dublat de un regișor valah... şi 
probabil nici Göring. Informaţiile lui Cecropid nu erau exacte. Pentru mi- 
ne lucrul are importanţă, căci ce aș mai fi căutat eu la Berlin, dacă Re- 
gele vorbea în persoană cu Göring sau cu Hitler la Miinchen? 

Am găsit pe Cesianu umflat la falcă (artritism al maxilarului stâng) și 
bosumflat la suflet. Era furios. De trei săptămâni a telegrafiat la Bucu- 
reşti să i se trimită programul exact al călătoriei Regelui, pentru măsu- 
rile de siguranţă de luat pe teritoriul francez și să i se spună dacă, cum 
scriau ziarele, Suveranul intenționa la înapoierea sa din Anglia să se o- 
prească la Paris; omul mai dorea să ştie, dacă, în caz afirmativ, Regele 
ar fi coborât la Legaţie sau aiurea. Nici un răspuns. A telefonat la Ex- 
terne — i s-a răspuns că nu se știe nimic,isă se adreseze la Palat. A în- 
cercat să dea cu telefonul de Urdăreanu. N-a fost cu putință. În fine i-a 
răspuns Rusescu, că Regele merge direct de la Bucureşti la Boulogne și 
că el, Cesianu, să se afle marți dimineaţa, 15 noiembrie, la Boulogne. 
Despre o oprire a Regelui la Paris, după Londra, n-a putut sau n-a vrut 
să dea nici o informaţie. Alaltăieri a chemat pe Flondor la telefon, care 
i-a răspuns că nu poate să-i dea nici un amănunt mai mult decât i-a dat 
Rusescu. Spre marea lui mirare, ieri, la Arcul de Triumf, generalul Bra- 
conier, şeful casei militare a Preşedintelui Republicii a venit să-l în- 
trebe dacă Regele ar fi înţeles, pentru șederea sa la Paris cu un program 
comportând un dejun la Elyseu și o vânătoare la Rambouillet. „Mi-a cră- 
pat obrazul de ruşine, mărturisea Cesianu. N-am putut să-i spun că nu 
ştiam nimic despre oprirea Regelui în Paris. Ei ştiau prin Quai d'Orsay 
şi prin Thierry... M-am făcut că eram în curent, că cred programul 

foarte nimerit, că voi lua instrucțiunile Regelui. Înapoiat la Legaţie, am 

chemat din nou Bucureştiul și Palatul Regal, la ora 12 şi 5 — n-am pu- 
tut obține comunicarea decât cu Flondor. Acesta mi-a spus că nu-mi poa- 
te da alte informaţii decât cele pe care mi le-a dat deja, mai mult nu 
ştia... Prin ziare, am aflat azi-dimineaţă că Regele va merge şi la Bru- 
xelles. Nu știu nimic. Tot ziarele confirmă și vizita la Paris. Oficial nu 
știu nimic. Itinerariul trenului Regal l-am aflat prin Siguranţa france- 
ză...“ . i 

, Eu pricep foarte bine că Palatul nu mai vrea să ştie nimic de Ce- 
sianu, dar în acest caz, de ce nu-l rechemase? Cât timp e în post la Pa- 
ris, ministrul Ţării nu poate fi boicotat nici de Ministerul nostru de Ex- 
terne, nici de slugile Palatului. Sunt lucruri care numai la noi se întâm- 
plă. E drept că Cesianu e cam nesimţitor; în locul lui, mi-aş fi dat de 
zece ori demisia. l 


Mi-am luat bilete pentru Berlin; plec miercuri seara 16 curent. 


La Berlin, după ce au ars sinagogile și devastat toate prăvăliile o- 
vreieşti, violențele au încetat ca prin farmec: printr-o proclamaţie, Goeb- 
bels, ministrul Propagandei, a cerut această încetare, făgăduind „bobo- 
rului“:că Guvernul va decreta măsuri definitive împotriva ovreilor. E 
vorba ca toți ovreii străini să fie expulzați din Germania până la sfâr- 
șitul anului 1938, iar cei supuși germani, în cursul anului 1939. Într-un 
interviu, Goebbels a mai adăugat că chestiunea, ovreiască va trebui re- 
zolvată pe terenul internațional. | 

În privinţa aceasta, Kaufmann, care e în Paris, mi s-a arătat foarte a- 
mărât. E convins că România va cădea sub influenţa totală a Germaniei 
și că Hitler va impune măsuri antisemite radicale și în țara noastră. Am 
impresia că-şi ia măsurile ca să emigreze în Franţa. De altminteri, n-a 
mai dat pe la Bucureşti din iunie, și-l văd foarte indiferent faţă de 
afacerile și de interesele Băncii de Credit... Creţeanu mi-a spus ieri că 
omul e pe punctul de a înfiinţa în Franţa, împreună cu Max Şapira o 
fabrică de tuburi şi țevi, și că Champin care controlează încă această 
industrie în țara lui e furios și înjură pe Kaufmann cât poate... 


13 noiembrie. Duminică. Soare și cald, ca primăvara... Decretele lui 
Reynaud n-au apărut azi-dimineaţă. Anumite corecturi au mai fost ho- 
tărâte în Consiliile 'de Cabinet de ieri, vor apare diseară sau mâine di- 
mineaţă. Reymâud a vorbit ieri la microfon, sub bombardarea aparate- 
lor fotografice... A schițat conturul decretelor şi a declarat că a salvat 

Franţa de la o ruină sigură. Fără măsurile pe care Guvernul a hotărât să . 


le ia, livra ar fi ajuns repede la 200, 300 franci şi mai mult... Încă un 
Salvator care se aliniază în rândul celor de ieri... Numai să reușească 
mai bine! Mi-e frică că şi de data asta paleativele nu vor izbuti să vin- 
dece boala grea de care suferă Franța: demagogia. v 


După ziarele de azi-dimineață și după telegramele din Londra, pare 
că împăcarea cu David Windsor, pornită din inițiativa Regelui George, 
e mai largă decât părea la început. Ducele și ducesa de Windsor, vor fi 
nu numai poftiţi de Crăciun la Sandringham, dar li se va îngădui chiar 
să se reinstaleze la Fort-Belvedere, lângă Ascot, proprietatea Ducelui. 
Opinia publică engleză pare foarte mulțumită de această împăcare. Pre- 
zenta fostului Rege Eduard în Anglia nu poate provoca nici o tulbura- 
re: ex-Majestatea Sa nu mai este într-adevăr decât un simplu „particu- 
lar“ şi toată suflarea englezească e azi strâns unită în jurul purtătorului 
legal și legitim al Coroanei, fără nici o notă discordantă. 


Vizita lui Chamberlain și a lui Halifax, poftiţi la Paris săptămâna 
viitoare, pare determinată de poziţia pe care Anglia și Franţa urmează 
să o ia faţă de pretenţiile coloniale ale nemților. Dacă informaţiile mele 
sunt exacte, englezii vor propune francezilor să cedeze teritoriile de sub 
mandatul lor, Guvernul britanic fiind hotărât să nu taie continuitatea 
teritorială pe care au izbutit să o constituie în Africa de la Nil şi până la 
Cap... Dacă Franţa ar refuza, sau dacă Camerunul ar fi judecat insufi- 
cient de nemți, englezii vor propune francezilor să convingă Belgia să 
cedeze o parte din Congo, o ţară atât de mică neavând nevoie de o co- 
lonie atât de mare... Bietele „ţări mici“! 


Ziarele de aseară, între ele și Temps, dau ca probabilă alegerea lui 
Chwalkowski, actualul ministru de Externe, ca Președinte al Republicii 
Cehoslovace, în locul lui Beneş. 

Aceleași ziare anunţă că Misiunea militară franceză, neclintită la Pra- 
ga din 1919, va fi suprimată pe ziua de 1 ianuarie 1939. Sic tranzit... În 
fruntea misiunii au fost pe rând generalii Pélé, Mittelhausser și Fau- 
cher. Acesta din urmă și-a dat degeaba demisia din armata franceză, în 
septembrie trecut, în toiul crizei, și s-a pus la dispoziţia armatei ceho- 
slovace... Probabil că va fi reintegrat în armata franceză, sau numit în 
diplomaţie... căci merită. adi 


| 
| 
| 
| 
| 
| 
| 
| 

Ieri la amiază au fost celebrate cu solemnitate, în biserica luterană 
din rue Blanche, funerariile nenorocitului de Rath. Guvernul german 
era reprèzentat, în afară de ambasador prin trei miniştri trimişi dinadins 
de Führer şi prin şeful protocolului german Dörnberg, cunoscut şi prin 
porecla de „Deutschland über alles“, din cauza înălțimii lui (2 m 10). 
Guvernul francez a fost reprezentat prin Bonnet însoţit de personalul su- 
perior al Ministerului de Externe, printr-un aghiotant al Preşedintelui 
Republicii şi prin delegații mai tuturor miniştrilor în frunte cu al pre- 
şedintelui Consiliului. A fost reprezentat şi Parlamentul, printr-un vi- 
cepreședinte al Camerei și prin șeful de cabinet al preşedintelui Se- 
natului. Guvernul francez a pus un tren la dispoziția Ambasadei pentru 
transportarea sicriului... : 

La Berlin, violențele de stradă au încetat și au început cele legale. 
Printr-un decret al lui Göring, ovreimea din Germania a fost impusă la 
o amendă de un miliard de mărci şi osândită să plătească toate daunele 
stricăciunilor săvârşite zilele trecute... Asta înseamnă lichidarea tutu- 
ror bunurilor ovreiești, câte au mai rămas în Germania. Printr-un alt de- 
cret al lui Goebbels, „şeful organizaţiei culturale“ (!!1), s-a interzis o- 
vreilor să mai intre în muzee, în expoziţii, în teatre, în sălile de con- 
certe, în cinematografe, în restaurante, în hoteluri etc. Ovreilor nu le 
mai rămâne decât să părăsească Germania (ceea ce și urmărește regi- 
mul) sau să se strângă în „ghetto“ ca în Evul Mediu... 


14 noiembrie. Petrecut după amiaza de ieri la Chartres... Am plecat 
cu un automobil Citröen, la ora 12,30, de la Porte Maillot, şi prin Ver- 
sailles, Rambouillet, Epernon și Maintenon — un drum de toată fru- 
museţea — am sosit la ora 2 1/2 la Chartres. Ne-am înapoiat seara la 
ora 6, cu trenul. 

A fost pentru mine o mare emoție, căci nu mai fusesem la Chartres 
de 45 de ani! Am putut constata odată mai mult cât de: intacte, cât de 
neșterse rămân la bătrâni amintirile din tinerețe. Am uitat ătâtea din 
câte mi s-au întâmplat în ultimii zece ani; mi-am adus aminte însă a- 
proape de fiecare piatră descoperită cu drag acum 4 decenii. Am dus pe 
nevastă-mea la catedrală, la St. Pierre, prin oraș — ca şi cum laş fi 
părăsit ieri. Mi-am adus aminte până și de hotelul „au Grand Cerf“, „en 
face'du Mail“, faimosul „Mail“ care a servit de cadru lui Anatole France 
în romanul său „Les Ormes du Mail“. | 

Din nenorocire am găsit catedrala goală şi neluminată, cultul fiind 
suprimat pentru două luni. Când cu panica din septembrie s-a dat ordin 


216 CONSTANTIN ARGETOIANU 


să se scoată tot din biserică spre a fi pus la adăpost. Biserica odată 
golită, episcopul și arhitectul basilicei s-au gândit să profite de prilej 
pentru o curăţire și o reparare generală... Ziua fiind acoperită, pe în- 
tuneric n-am putut revedea minunatele sculpturi din interior. Ne-am mul- 
tumit cu cele din afară şi cu contemplarea nobilelor proporţii-ale celei 
mai frumoase catedrale din Franţa. | 

La:St. Pierre, am arătat neveste-mii cele 12 panouri în smalţ de Li- 
moges, reprezentând pe cei 12 apostoli. Nu există în lume smalțuri (é- 
maux de Limoges) mai frumoase ca acestea. Au fost făcute pentru Fran- 
çois: I-a care le-a dăruit Dianei de Poitiers, iar Diana le-a așezat în cas- 
telul d’Anet de unde le-a ridicat Revoluţia. Napoleon I le-a încredinţat 
bisericii St. Pierre din Chaitres. Prezenţa lor face din altfel neînsemna- 
ta biserică St. Pierre, un loc de pelerinaj pentru oricine urmăreşte flacă- 
ra divină a geniului în artă, oriunde s-ar găsi.. 

Cifra de 13 ne-a purtat noroc în această călătorie în care toate ne-au 
mers bine şi ziua de 13 noiembrie 1938 va rămâne pentru mine ca una 
din cele mai plăcute. 


La Praga s-a ordonat o anchetă asupra „Catastrofei Naţionale“. O 
comisie a fost numită care să cerceteze pentru ce a fost urmată politica 
care a fost urmată, în ultimii ani și pentru ce nu s-a ținut seamă de in- 
formaţiile trimise şi de sfaturile. date de anumiţi miniștri în străinătate, 
ca Osuski, Chwalkowski și alţii. Comisia va trebui să-și depună rapor- 
tul până în 3 luni. Ea a fost numită după stăruințele lui Osuski şi rostul 
ei este să curețe în opinia publică cehoslovacă pe Beneș și pe Krofta. 
Nu va fi greu. 


` Decretele Reynaud care trebuiau să apară în Journal Official dumi- 
nică dimineaţa n-au apărut decât ieri, fiindcă în ultimul moment a fost 
oarecare frecătură în Guvern. Dificultatea s-a tranșat prin renunțarea la 
decretele care prevedeau un spor de cheltuieli: decretele relative la 
ajustarea unor categorii de funcționari și la pensionarea bătrânilor. 
Caracteristica decretelor apărute e o 'augmentare a aproape tuturor 
impozitelor și tarifelor de transport, o reevaluare a aurului Băncii Fran- 
tei care dă Statului un beneficiu de circa 30 miliarde menite să stingă în 
‘aceeaşi măsură datoria Tezaurului la Bancă — și suprimarea de fapt 
(cu oarecare sporuri de salariu) a săptămânii cu două duminici, menţi- 
nându-se, în teorie, săptămâna de 40 de ore. In această privinţă, decre- 
-tul special prevede o serie de calcule și de complicaţii care oglindesc 
slăbiciunea regimului zis democratic, în realitate demagogic. 

Paul Raynaud a însoţit decretele sale cu o expunere de motive foar- 
te clară și curajoasă, în ce priveşte critica trecutului și cu un discurs la 
Radio, discurs cu pretenţii literare, discurs cu întrebări și cu răspunsuri, 
care vrea să fie vioi și impresionant, dar care ar fi mai potrivit pentru 
un chibiţ fără răspundere decât pentru un ministru de Finanţe conştient 
de situaţie... ; 

Rezultatele noului regim fiscal şi economic trebuiesc așteptate. E 
probabil că noile măsuri vor îmbunătăţii deplorabila stare de azi; des- 
pre o vindecare radicală nu poate fi vorba până nu se va păşi la lichida- 
rea enormului pasiv ce apasă pe economia Franţei și la revizuirea se- 
rioasă a unui buget de risipă. | 

Măsurile relative la ajustarea salariilor și la crearea pensiunilor pen- 
tru bătrâni, la care s-a renunţat pe calea decretelor-legi, vor fi aduse î- 
naintea Parlamentului. 

Decretele nu apăruseră încă, duminică şi Blum le-a şi atacat violent 
într-un congres socialist întrunit la Lille. Același lucru l-a făcut, în 
același ceas, şi putoarea de Juhaux, într-un alt congres al C.G.T.-ului, 
la Nantes. Zilele acestea, de altminteri, mai toate partidele și grupările 
politice și-au ținut congresele, încurcând pe cât au putut opinia publică 
şi slăbind acţiunea Guvernului Daladier. Sfânta democraţie. 

Interesantă a fost întrebarea pusă de Leon Blum în congresul de la 
Lille. Preşedintele S.F.1.O.-ului a întrebat dacă crede cineva că un o- 
vrei ar mai putea fi în Circumstanţele actuale internaționale, prim-mi- 
nistru în Franţa. Întrucât îl preva pe dânsul, Leon Blum s-a declarat ho- 
tărâț să nu mai primească în viitor o situaţie care ar putea să îngreune- 
ze politica Franţei. Reacţia sălii la această ieșire a leader-ului socialist 
n-a fost — lucru ciudat — o protestare. Dimpotrivă, murmure, și mai 
mult aprobări... 


Prigoana evreilor din Germania a dus la un rezultat neașteptat în An- 
glia. Indignarea publică, abil îndrumată de presa jidănească, împotriva 
Germaniei și a regimului hitlerist a slăbit poziţia lui Chamberlain și a 
întărit pe a adversarilor săi care au combătut politica de apropiere cu 
Berlinul, susţinută de Guvernul englez cu riscul celor mai cumplite u- 
miliri... Nemţii au sărit dincolo de cal și au compromis o acţiune bine 
îndrumată, la Miinchen. 

i . e taca — + 3 

La Marsilia s-au celebrat ieri, în prezența ministrului de Interne, Sar- 
raut, funeraliile victimelor incendiului de la „Galeries Nouvelles“. În 

total sunt 73 dispăruţi; s-au identificat însă numai 48 de cadavre. Pen- 
tru Sarraut, înmormântările la Marsilia au devenit o specialitate: tot el a 
prezidat și la funeraliile Regelui Alexandru și lui Barthou... 

22 noiembrie. M-am înapoiat ieri, luni, cu Orient-Expresul, în Bucu- 
reşti, după o raită la Berlin și o oprire de câteva ore la Viena. În exact 3 
săptămâni am făcut astfel cele trei mari capitale ale Europei, Londra, 
Parisul şi Berlinul fără să mai număr și Viena care nu mai e capitală și 
cu care abia am luat contact. 

M-am dus la Berlin ca să mă achit de pseudomisiunea pe care mi-o 
dăduse Regele. Am notat mai sus (pag. 184) propunerea unei întâlniri 
între Rege și Göring făcută printr-o scrisoare a lui Wobhlthat, bucuria Re- 
gelui, acceptarea propunerii și însărcinarea ce mi se dăduse să pun lu- 
crurile la punct, trecând prin Berlin la înapoierea mea din Londra şi Pa- 
ris. Ca să nu stau prea mult la Berlin, rugasem pe Cecropide — de a că- 
rui discreție eram cu totul sigur — să mă preceadă acolo și să-mi pregă- 
tească calea de acces la Göring, fără să prevină sau să afle Legația, toa- 
tă afacerea trebuind să rămână între noi. Cecropide a executat progra- 
mul fixat şi în ziua de vineri, 11 noiembrie, a sosit la Berlin. Stânjenit 
la Paris, în afacerile mele de Sărbătoarea Naţională din 11 noiembrie 
care a determinat 3 zile de vacanţă, ziua de 13 fiind o duminică, am 
telegrafiat lui Cecropide că-mi amânam sosirea la Berlin până joi dimi- 
neața, 17 noiembrie, (după programul convenit trebuia să sosesc marți 
dimineaţa, 15), și că nimic nu era schimbat. Nu primisem într-adevăr 
de la București nici o contraindicaţie cu privire la demersul ce trebuia 
să fac, cu toate febrilele preparative ce se făceau pentru călătoria la 
Londra, preparative ce constau mai ales în articole de platitudine la 
adresa Angliei și a Franţei. E drept că lipseau, chiar în Universul şi în 
Moment — ziare despărțite pe terenul doctrinei naționaliste, dar în- 
frăţite prin calitatea sufletească a patronilor lor, Stelian Popescu şi Hef- 
ter — obişnuitele articole de înjurături la adresa Germaniei. Fără să fi 
avut un motiv precis să cred că misiunea mea la Berlin devenise inuti- 
lă, „simţeam“, pe cale intuitivă, că ceva se încurcase. Convins că Rege- 
Je va trece prin Paris în drum spre Londra m-am hotărât să merg la gară 
şi să lămuresc situaţia. 

Sâmbătă dimineaţa, 12 noiembrie, m-a chemat Cecropide la telefon, 
din Berlin, mi-a confirmat primirea telegramei mele, dar lucru ciudat, 
m-a informat deasemeni că circulă zvonul că Regele a fikat o întâlnire lui 
Göring la Sigmaringen, unde s-ar opri în drum spre ţară (Se spusese mai 

întâi lui Cecropide că întâlnirea ar avea loc în drumul Regelui spre Lon- 
dra. --). Atât Djuvara (ministrul nostru la Berlin), cât și Wohlthat îi vor- 
biseră de așa ceva, dar nici unul, nici altul nu aveau precizări. Mi-am 
zis că zvonurile trebuiau să fi fost provocate prin dorința exprimată prin 
scrisoarea lui Wohlthat și răspunsul dat prin Witzleben greşit interpre- 
tate și am menținut plecarea mea la Berlin. Pentru mine, ocolul pe la 
Berlin era și o cheltuială și o plictiseală suplimentară, şi dacă misiunea 
mea ar fi fost deja îndeplinită de alţii, cu atât mai bine, mă înapoiam de-a 
dreptul la București. 

La Paris, pentru a mă lămuri, nu mă putusem adresa nici Legaţiei 
noastre, nici Externelor la București, căci acestea nu fuseseră puse în 
curent cu nimic. Deoarece Regele trebuia să sosească marţi la Londra 
șI urma itinerariul Orient-Expresului, trecerea lui prin Paris nu putea a- 
vea loc decât luni seara. M-am dus la Legaţie să aflu precizări cel puţin 
asupra acestui punct. Am arătat mai sus în ce stare de exasperare am gă- 
sit pe Cesianu. Ştia atât, și asta o aflase încă cu greu, că Regele nu tre- 
cea prin Paris, la ducere, că mergea direct la Boulogne, prin Chalons 
și că el, Cesianu, îl va aștepta în Boulogne — așa primise ordin. Mai 
ştia Cesianu, că la înapoierea de la Londra, Regele se va opri probabil 
o zi în Bruxelles și desigur două în Paris și că va pleca de aci prin Kehl 
Mai departe nu ştia nimic. l 

M-am gândit un moment să merg la Boulogne, dar nu eram poftit, și 
nu-mi place să mă vâr, iar pe de altă parte aveam treabă marţi la Paris 
unde pierdusem deja trei zile. M-am hotărât atunci să utilizez pe Cesi- 
anu fără să o bănuiască nici el. L-am rugat să spună Regelui că sunt în- 
că pentru două zile la Paris și că plec la Berlin... Dacă Regele ar fi soco- 
tit că mergerea mea la Berlin devenise inutilă ar fi spus desigur lui Ce- 
sianu să-mi spună să nu mai merg... 

Până să-mi vină o asemenea eventuală dezlegare, am hotărât să-mi 
menţin plecarea la Berlin. Cesianu s-a înapoiat de la Boulogne şi mi-a 
adus la cunoștință următoarele cuvinte schimbate cu Regele despre mi- 
ne: „Sire, Argetoianu e la Paris, dar pleacă mâine seară la Berlin...“ — 
„Știu“, a fost singurul răspuns al Regelui... T 

Va să zică misiunea mea rămânea în picioare. Miercuri seara am luat 
Nord-Expresul (ce tren admirabil, vagoane noi și comode, prima oprire 
după 4 ore, la Liege!) şi joi dimineaţa am coborât la Friedrichstrasse 
unde mă aştepta Cecropide. L-am găsit pe amicul Cecropide cam zăpă- 
cit, nu mai pricepea nimic. Mai întâi, fusese cu câteva zile înainte la Ber- 
lin, în misiune, Gheorghe Brătianu însoţit de Atta Constantinescu (5). 

Văzuse pe Göring şi Cecropide aflase prin Djuvara (căci pe Brătianu 
sau pe Atta nu-i văzuse) că tânărul Feldmarschall, asigurase odată mai 
mult pe omul nostru de toată prietenia Germaniei, gata să ne garanteze 
fruntariile, dar că se arătase enervat de continua noastră derobare... 
Cecropide nu putuse să-și dea seama dacă Djuvara aflase prin Brătianu 
despre o proiectată întrevedere între Rege și Göring, destăinuită de aces- 
ta din urmă, sau dacă însuși Brătianu pusese la cale aşa ceva. . Fapt era 
însă că până la plecarea lui Brătianu nu se fixase nimic, dar că miercuri 
seara, în ajun, Djuvara care luase masa cu Cecropide, i-a spus cu bucu- 
rie: „În fine, lucrurile s-au cristalizat, e bine!“ Mai multe nu i-a spus. 
Ajuns la hotel, m-am spălat și am chemat pe Djuvara la telefon. Foar- 
te deschis („D-tale pot să-ţi spun, ești Consilier Regal“) (!!!) Djuvara 
m-a informat că prin intervenţia Prințului de Hohenzollern (altul 1) s-a 
aranjat o întâlnire la Sigmaringen. Vânătoarea săraca, tot ea scapă faţa 
şi în tară şi în străinătate! Întâlnirea urma să aibă loc în ziua de 22 no- 
iembrie, dar lucrurile erau fixate numai în principiu, și mai rămâneau 
de precizat amănuntele. Ca Regele la Boulogne, am spus și eu că „Şti- 
am“, ce era să spun? Mais je n en ai pensé pas moins. — | 
` Adică cum? Vin cu o scrisoare prin care se solicită de către unul din 
stăpânii Germaniei de azi o întrevedere. Regele bate din palme și se 
bucură ca un copil. Mă însărcinează să răspund afirmativ şi să mă duc 
la Berlin să „aranjez“ întrevederea (consimțind la o întârziere de 2-3 
săptămâni din partea mea), întâlnirea urmând să aibă loc după cererea 
germanilor și în România, după înapoierga alaiului de la Londra... Şi 
între timp, tot cu consimțământul regal, intră în joc amicul Gh. Bră- 
tianu, intră în joc Prințul de Hohenzollern — și în loc să se spună aces- 
tor domni „mersi, este cineva care se ocupă cu această chestiune, şi știți 
dvs ce se întâmplă cu copilul cu prea multe moașe...! — se dă drumul 
la toţi! A | | 
Un moment m-am gândit să dau pe șoacăţul nostru în portul Marsi- 
liei şi să plec imediat la Bucureşti. Mi-am revenit însă în fire şi bine am 
făcut... Ne aflam la o cotitură istorică. Experienţa cehoslovacă ne do- 
vedise că tratatele cele mai precise și mai categorice sunt „petice de 
hârtie“ când clauzele lor nu se suprapun unor interese vitale de o parte 
şi de alta. După evenimentele din septembrie, granița noastră cu Rusia 
putea fi considerată ca definitiv rămasă în vânt. Era să vină Anglia şi 
“Franţa în ajutorul nostru împotriva Sovietelor, când nu se mişcaseră în 
sprijinul cehoslovacilor, cu care cel puţin Franţa era legată printr-un pact 
de asistență mutuală și printr-o convenție militară? Granița noastră cu 

„Rusia nu poate fi apărată, în afară de Polonia, decât de Germania, care 
nu putea lăsa cu nici un preţ comunismul să treacă dincoace de Nis- 
tru... 7 
Toate acestea le știam, unii din noi, de mult, și Germania ne oferea 
de trei ani şi mai bine eventualul ei ajutor împotriva Moscovei, aşa în- 
cât nu asta constituia cotitura istorică a momentului. Ce o constituia, €- 
ra conjunctura favorabilă care ne permitea să pășim spre o politică de 
salvare în condiții de prudenţă și de demnitate ce nu lăsau nimic de do- 
rit. Am putut constata într-adevăr la Londra, și am însemnat-o, că atât 
cel puţin cât- va fi prim-ministru Chamberlain, o înţelegere între Româ- 
nia și Germania ar fi bine văzută. La Paris desigur, am găsit mult mai 
puţină simpatie pentru Germania, dar copleșiți de greutăţile lor interne, 
francezii au ajuns și ei să ne sfătuiască să contractăm o contra asigu- 
rare, deși ar dori să evite o cucerire economică a ținuturilor noastre de 
către nemți... Cum se învârtește roate lumii! Până acum, francezii ne 
spuneau: „Inţelegeţi-vă economicește cu Germania, dar politiceşte nu, 
rămâneți credincioși tratatelor voastre“! Acum ne trimit sfaturi opuse, 
ne încurajează să ne înțelegem politiceşte (ce altceva ar însemna o con- 
tra asigurare?), dar să nu ne lăsăm prinși economicește, și nu ne mai 
trimit oameni politici în propagandă, ci o comisie de bancheri, de in- 
dustriași și de economiști... 
Cotitură istorică, prin urmare: pe de o parte, fiindcă putem obţine o 
garantare eficace pentru granițele noastre din pärtea Germaniei, fără a 
rupe legăturile noastre vechi de prietenie şi de recunoştinţă — pe de 
alta, fiindcă este ultimul moment în care mai putem să ne înțelegem cu 
Germania, care altfel va trece poate de partea vrăjmaşilor noştri. Într-o 
asemenea clipă, o cât de mică contribuţie puteam aduce la lămurirea lu- 
crurilor, nu era de disprețuit. Iată de ce m-am hotărât să rămân şi să-mi 
desăvârşesc programul, ca şi cum nu s-ar fi ivit nimic în calea mea. 
Cecropide îmi aranjase o întrevedere cu Wohlthat pentru,ora 11, și 
prin acesta, alta, cu ministrul Körner (directorul economic al planului 
de 4 ani). Pe Göring, urma să-l văd sau în după-amiaza aceleiaşi zi de 
joi, sau a doua zi vineri tot după-amiază. Se zice că e foarte greu să a- 
jungi până la Göring, care abia pridideşte să facă faţă la toate însărci- 
nările sale. Sunt oameni și chiar ambasadori care așteaptă săptămâni 
până să fie primiţi. Pe mine m-a primit mai repede, se vede că-i ardea 
mult să mă vadă» 
Deși Wohlthat nu e decât „Ministerialdirektor““, joacă rol mare în al 
III-lea Reich, e braţul drept al lui Gâring în compartimentul economic 

i el trage brazdele pe acest teren. ÎL cunosc de câțiva ani, de când lucra 
cu Schacht și ne înțelegem bine. M-a primit cu bucurie și cu prietenie, 
incântat de întâlnirea pusă la calet, și tremurând la ideea că ceva ar 
putea să o tulbure. Despre cine și despre cum a fost înj ghebată întâlni- 
ea n-am întrebat, m-am făcut că știu ca să nu mă fac de râs, după 
zorespondenţa schimbată cu trei săptămâni înainte. Wohlthat mi-a mai 
pus sub pecetea confidenței, că Fihrerul telefonase în chiar acea pia 
neaţă că ţine ziua de 24 noiembrie la dispoziția Regelui Carol, pe care-l 
poftea la Berchtesgaden... Am avut senzația pe care o dă un duș rece şi 
am întrebat numaidecât: „Aveţi răspunsul Regelui?“ — „Nu încă, mi-a 
răspuns Wohlthat, nu-l avem decât pentru Sigmaringen, dar sperăm să-l 
primim în cursul zilei, prin Prinţul de Hohenzollern, care e în legătură 
telefonică cu Regele...“ Mi-am dat astfel seama că cel care pusese pi- 
ciorul în străchini fusese. Prinţul. Dintr-o conversație mai lungă avută 
seara cu Djuvara, a reieșit de altminteri clar, că „combinația“ Prințului 
de Hohenzollern (din iniţiativa lui sau a Regelui?) a fost aproape con- 
comitentă cu propunerea Wohlthat transmisă prin mine, căci ministrul 
nostru la Berlin (mai bine informat decât Cesianu, și era natural să fie 
așa) a ştiut de oprirea Regelui la Sigmaringen încă de la trecerea aces- 
tuia spre Londra. Regele a rugat într-adevăr pe Djuvara care-i ieșise 
înainte la Viena, să nu mai vină întru întâmpinarea sa la înapoiere, nici 
la Sigmaringen, deoarece oprirea sa în Germania trebuia să păstreze un 
caracter familial. Djuvara n-a mai avut nici o legătură cu Regele sau cu 
anturajul său şi toate amănuntele opririi în Germania au fost reglate 
telefonic şi direct de Prinţul de Hohenzollern. Fot de la Djuvara am a- 
flat că Gheorghe Brătianu nu avusese nici o însărcinare specială din par- 
tea Regelui. Regele ştia de mergerea lui la Berlin, dar nu-i încredințase 
nici o misiune. După convorbirea lui cu Göring, Brătianu redactase un 
raport pentru Rege, pe care l-a citit şi lui Djuvara. De o proiectată în- 
trevedere cu Regele, a vorbit Göring, nu Brătianu. Încolo, conversaţia 
a avut un caracter politic, cu aceleaşi oferte pe care Hitler le făcuse a- 
cum doi ani, tot lui Gh. Brătianu. EN | | i 

Wohlthat mi-a spus că Göring având în acele zile şedinţe după şe- 
dinte, și dorind să stea mai mult de vorbă cu mine, nu putea fixa încă o 
oră de întâlnire, dar că mă va primi fie în aceeaşi zi, fie a doua zi, după 
orele 4 — după cum va găsi mai mult timp disponibil. A rămas să fiu 
vestit la hotel între orele 3 şi 4. 


1 Între Rege și Göring, şi eventual Hitler. 

În afară de vizita Regelui, am mai vorbit cu Woblthat de problemele 
noastre economice. Şi aci, sfetnicul determinant al lui Göring mi-a fă- 
cut o declaraţie senzațională. Își da seama că greutatea cea mare în re- 
laţiile nostre comerciale era chestiunea monetară. Având nevoie de de- 
vize libere pentru plăţile de efectiv în Anglia, Franţa etc., România nu 
putea să-și valorifice cea mai mare parte a produselor sale în mărci. 
Wohlthat mi-a declarat însă (și cred că e prima declaraţie de acest gen 
pe care un german a făcut-o unui român) că, dacă se va ajunge la o în- 
felegere politică şi la un plan economic pe mai mulţi ani, între cele do- 
uă țări, Germania ar fi dispusă să cedeze României, din soldul ei activ 
din Anglia de peste un miliard de mărci, echivalentul în livre al unei su- 
me de 10-12 miliarde lei! Nu-mi venea să-mi cred urechilor! O aseme- 
nea propunere, dacă ajungea să fie realizată ar fi înlăturat orice dificul- 
tate în relaţiile noastre economice cu Germania! „C'&tait trop beau!“ 
Dar nu era vorbă în vânt, căci vorbind a doua zi cu Cecropide, Wohlt- 
hat a revenit asupra acestei propuneri, cu insistenţă... 

Pe Körner! l-am vizitat mai scurt, împreună cu Wohlthat de altmin- 
teri, care m-a dus la el; a fost mai mult o vizită protocolară, în care ne-am 
împărtășit reciproc bucuria proiectatei întâlniri dintre Rege şi Göring 
(despre Hitler, nici o vorbă...) și speranțele unei perfecte înţelegeri pen- 
tru viitor între ambele noastre țări. Cu Körner am vorbit cam aceleași 
lucruri ca cu Wohlthat și ne-am despărțit în cea mai bună înţelegere. 

Pe la ora 3 1/2 mi-a telefonat Wohlthat ca să-mi spună că, foarte 
prins în acea zi, Göring mă ruga să vin a doua zi vineri la ora 4 1/2. 

Vineri la ora 4 1/4 am bătut la ușa lui Wohlthat, în „Preussen-Haus“, 
după cum convenisem cu el, ca să mă ducă la Göring, căci drumul — 
zicea el — era cam complicat. „Preussen-Haus“, în Leipzigerstrasse, e 
fosta „Herrenhause“ de pe vremea Imperiului, Camera Seniorilor din 
Prusia. Întregul palat e acum afectat serviciilor „planului economic pe 
4 ani“. La spate, se întindea pe vremuri o grădină, care, în ced mai;ma- 
re parte, ca și mai toate terenurile constituind blocul limitat de Leip- 
zigerstrasse, de Wilhelmstrasse și de Zimmerstrasse, a fost acoperită 
de clădirile celui de al 3-lea Reich. Prin scări și prin coridoare, Wohlt- 


„hat m-a dus într-o curte, unde mă aștepta și Ex. Sa Körner, cu capul gol 


şi amândoi — ce cinste! — m-au escortat până la pavilionul lui Göring. 
Jur-împrejur, numai clădiri mărețe şi noi. „Colosalul“ Minister al Ae- 


1 Körner e ministru secretar de Stat pentru planul economic, Körner şi Bodenschatz 
sunt cei doi principali colaboratori ai lui Göring, dar deşi în subordine, Wohlthat le 
învârtește pe toate, din umbră... ii 

rului, Direcţia Pădurilor şi Vânătorilor (Forstverwaltung), Clubul Aviato- 
rilor, nu mai știu câte ale administrații, formează împreună cu „Preus- 
„sen-Haus* o adevărată cetate în jurul vilei lui Göring, cetate în care oa- 
menii din afară pot pătrunde cu greu şi zgomotele deloc. La.toate por- 
tile și la uşile care dau pe curtea interioară și pe peticul de grădină ră- 
mas, plantoane negre și nemișcate din batalioanele S.S.-ului berlinez... 
Ajuns la vila lui Göring și introdus într-o antecameră și apoi într-un 
salon mare decorat cu tapiterii de Flandra, am fost primit de 5-6 ofiţeri 
de ordonanţă, care băteau din pinteni şi se prezentau unul după altul... 
Pe pereţii salonului am recunoscut două splendide tablouri, două nu- 
duri de Cranach pe care le văzusem pe timpuri în muzeul Kaiser-Frie- 
drich... Am aşteptat câteva minute în tovărășia lui Körner, a lui Wohlt- 
bat şi a celor 6 aghiotanţi — apoi un al 7-lea aghiotant a venit să mă 
vestească „că Excelenţa Sa mă aștepta!“ Mi-am adus aminte de căpita- 
nul răpănos din 1932, de la Roma!, și nu-mi venea să cred în realitatea 
celor ce vedeam. Surprinderea mea a fost şi mai mare când am dat cu 
ochii de Göring, de acel Göring pe care la Roma nimeni nu-l băga în 
seamă... Cu părul vopsit în „Auburn“ şi sulemenit ca o cocotă, îm- 
brăcat într-o tunică de flanelă albă, cu galoane de aur la mânecă, cu 
eghilete de aur pe umeri, cu 2-3 comandorii la gât, cu câteva „plăci“ pe 
piept, îmi aducea aminte de „Treumannn în Lustige Witve“. Sala în 
care m-a primit, lungă și destul de largă, decorată cu gust, cu tapiţerii și 
ea pe ziduri și cu un birou în fund — singura mobilă, cu cele 3 fatidice 
foteluri anexate — era o palidă imitație a istoricelor încăperi din Pa- 
lazzo Venezia și din Palazzo Chigi la Rotħa, în care mă primise Ducele 
şi Grandi. Dar vorba românului, departe griva de iepure. Afabil, voios 
şi optimist, dl Generalfeldmarschall al nazismului a venit în întâmpina- 
rea mea și îndată ce ne-am așezat, am intrat în vorbă mărturisindu-i, în- 
tâi că nu aveam nici o misiune oficială pe lângă dânsul (deşi Regele 
ştia de vizita mea) şi al doilea că aşa numai oficioasă cum era, vizita 
mea mai era și întârziată fiindcă întâlnirea despre care venisem să vor- 
besc cu dânsul pe baza scrisorii lui Wohlthat, era deja fixată, spre ma- 
rea mea mulțumire de altminteri. 
La aceste cuvinte ale mele, Göring a părut cam jenat, şi mi-a mărtu- 
risit la rândul său că deși totul păruse aranjat, primise în cursul zilei 
ştiri contradictorii de la Paris, („ştiri de presă, ce e drept“, s-a grăbit să 


1 Căpitanul Göring, pe atunci deja mâna dreaptă a lui Hitler, fusese invitat la „Con- 
vegno Volta“, ca reprezentant al Partidului Naționalist Socialist German, împreună cu 
Rosenberg. 


ÎNSEMNĂRI ZILNICE, 1938 225 


adauge) şi că nu mai era sigur de nimic; se întreba dacă nu cumva Re- 
gele nu ar fi în stare să nu se mai oprească în Germania. E o chestiune 
pe care mi-o pusesem și eu, de când aflasem despre invitaţia lui Hit- 
ler... Mă temeam că Hohenzollernul vanitos să nu vrea să fie pus la rând 
cu Schuschnigg, cu. Horthy și cu Regele Boris gata la toate umilinţele. 
Ca să nu las lucrurile să se strice, în eventualitatea unei schimbări în 
hotărârile Regelui, am afirmat lui Göring cu tărie dorinţa sinceră a Su- 
veranului meu de a se întâlni cu conducătorii politici ai Germaniei (ca 
să nu pronunt numele lui Hitler) — altfel n-aş sta în acel moment în fa- 
fa lui — dar că totuşi s-ar putea întâmpla (în necunoștință de cauză tre- 
buia să prevăd toate posibilităţile), s-ar putea întâmpla ca Regele care e 
şi prim-ministru, şi ministru la toate resorturile, să fie rechemat de ur- 
gență la Bucureşti și să se vadă silit'să renunțe pentru moment la 


întâlnirile fixate. „Spun aceste lucruri — am încheiat — ca să vă daţi 


seama că nu din voința sa, dacă s-ar întâmpla, nu v-aţi putea întâlni acum 
cu Majestatea Sa. Dar eu sunt convins că știrile care le aveţi nu sunt e- 
xacte, şi că Regele se va opri în Germania“. Ce era să-i spun? I-am spus 
şi eu ce am putut ca să-l liniștesc. Și îndată ce l-am văzut mai liniștit, 
l-am întrebat dacă, în cazul imposibil dar posibil, în care Regele nu s-ar 
opri la Sigmaringen, ar fi el, Göring, dispus să vină în România, poftit 
de pildă la o vânătoare regală. Mareșalul a stat puţin pe gânduri, apoi 
mi-a răspuns. „Da“. Am răsuflat! 

Am intrat apoi în discuţie politică. M-a întrebat ce rost avea călă- 
toria Regelui la Londra şi dacă România urmărea printr-însa un scop pre- 
cis. Nu ca să-l împac, dar fiindcă așa era convingerea mea, i-am spus că 
călătoria Regelui la Londra a fost o călătorie de prestigiu, de prestigiu 
pentru Rege şi de prestigiu pentru țară, și că din acest punct de vedere 
reușise de minune. Regele a fost primit la Londra cum nu a mai fost 
primit de mult un Suveran. Göring s-a amuzat foarte mult asupra amă- 
nuntelor pe care i le-am dat, cu privire la anglomania familiilor dom- 
nitoare. La Prinții noştri se mai explică, căci doar mama lor'a- fost en- 
glezoaică, dar la alţii mai puţin, cum erau de pildă Prinții familiei gre- 
cești și Marii Duci ruși, care toţi nu vorbesc între ei și nu-și scriu decât 
în englezește. Împăratul Wilhelm și Nicky al II-lea, Ţarul, nu-și scriau 
oare tot pe englezește? „Da, da — m-a întrerupt Göring pe gânduri şi 
mâi impresionat decât ar fi fost îndreptăţit să fie — acum pricep eu 
multe. Acum pricep de ce Prinţul de Hessa și soţia lui fata Regelui Ita- 
liei, vorbesc înaintea mea englezește. Și cealaltă fată a Regelui Italiei 
tot așa...“ 


226 CONSTANTIN ARGETOIANU 


Parcă-i căzuse o piatră de pe piept. Foarte ahtiat de frecventări prin- 
ciare, își închipuise probabil până atunci că odraslele dinastice vorbeau 
englezește în faţa lui, ca să nu le priceapă, el mitocanul! 

De la călătoria la Londra am trecut la raporturile dintre Germania și 
România și am fost de acord — eu vorbind în numele meu personal și 
subliniind faptul — că atât raporturile politice cât şi cele economice 
dintre cele două țări trebuiau să reintre în normal, înțelegând normal a- 
tât pentru România cât și pentru Germania, „cea mai desăvârșită înţe- 
legere“. 

Göring mi-a făcut atunci următoarele declaraţii pe care le reproduc 
aproape cuvânt cu cuvânt: 

„Germania e gata să garanteze României granițele sale. Nu numai 


înspre Rusia, dar și înspre Ungaria. Noi n-avem nimic, nici o legătură 


cu Ungaria. N-avem nici un interes să întărim Ungaria. Teritoriile pe 
care i le-am dat în Cehoslovacia, i le-am dat ca să satisfacem amorul 
propriu al lui Mussolini amărât de succesele Fi iihrerului. Dacă n-ar fi 
fost Italia, i-am fi dat Ungariei mult, mult mai puţin. În tot cazul i-am 
dat mult mai puțin decât a cerut. Cehoslovacia trebuie considerată de 
acum înainte ca un «Dominion» german! şi avem tot interesul să-i păs- 
trăm integritatea noilor sale granițe... Vom construi imediat o autostra- 
dă de-a lungul Cehoslovaciei, de la Vest la Est, ca să putem ajunge mai 
repede la dvs (! 1) Vă propunem garantarea granițelor dvs., și nu vă 
cerem în schimb să veniţi în ajutorul nostru. Nu vă cerem nici să pără- 
sifi alianțele dvs actuale. Suntem foarte mulțumiți că sunteți aliaţi cu 
Polonia și cu Iugoslavia; n-avem nimic da, obiectat la prietenia dvs cu 
Franţa și cu Anglia — sunt țări de care voim să ne apropiem și noi. Nu 
vă cerem decât două lucruri: o declarație de prietenie, care să ne asi- 
gure că nu ne veți ataca — și o convenție economică pe baza unui plan 
de mai mulţi ani.. 

Declaraţii privitoare la garanţia graniţei noastre dinspre Rusia mai 
făcuseră și Hitler și Göring în anii din urmă, și fără să ceară angaja- 
mente politice prea precise din partea noastră. Cred însă că pentru pri- 
ma dată, un exponent oficial al Germaniei propunea unui om de Stat 
român și garanția graniței dinspre Ungaria, şi lucru neaşteptat, fără să 
ceară în schimb ruperea legăturilor noastre actuale cu Franţa și cu An- 
glia. A fost pentru mine un moment de adâncă emoție. De la eveni- 
mentele din septembrie îmi dădusem seama că față de Rusia nu mai 


1 Pe când mă aflam la Berlin, se trata germanizarea marilor tntrepeitidezi metalur- 
gice Wilkowitz, rămase pe teritoriul ceh, Nici Skoda nu va scăpa de controlul german... 

puteam conta pe alianțele noastre (afară de Polonia) și mă gândeam cu 
groază la posibilitatea unui atac de peste Nistru... 

N-aveam calitate nici împuternicire să-i sar lui Göring de gât şi să-l 
sărut. M-am mulțumit să iau act de declaraţiile sale și să-mi exprim 
încrederea într-o repede înțelegere, pe aceste baze, între țara mea și Ger- 
mania. Gândul meu a sărit imediat la vizita Regelui; numai de n-ar fa- 
ce-o boacănă, şi ca să evite invitaţia lui Hitler de n-ar „arde politeţea“ și 
lui Göring! Ce bine am făcut că am persistat în misiunea mea perimată, 
căci pe de o parte cred că am pregătit terenul pentru repararea unei even- 
tuale carenţe a Regelui, iar pe de alta voi putea transmite la București 
propuneri într-adevăr senzaţionale. În tot cazul, de la război, a fost pen- 
tru mine cea mai emoţionantă clipă, clipa în care mi-am dat seama că 
nu mai eram singuri, că puteam cel puţin să nu mai fim singuri în faţa 
rușilor odioși! 

Ce putea să mai aibă importanță după asemenea declarații pentru un 
român pârlit ca mine? Am continuat să vorbim, de politeţe, despre una 
şi despre alta. Despre inutilitatea tratatelor care nu se suprapun intere- 
selor vitale ale fiecăreia din țările semnatare (Tripla Alianţă în 1914, 
convențiile franco-cehoslovace în septembrie 1938), ajungând la con- 
cluzia că o comunitate de interese face mai mult decât zece tratate sau 
pacte. Despre Franţa și despre Anglia: „Francezii îmi sunt grozav de sim- 
patici — îmi spunea Göring -— şi grozav aş vrea să ne înțelegem eu ei. 
Francezii nu sunt latini, sunt germani. Vechii franci n-au primit decât o 
cultură latină, sângele a rămas tot german... Care e principala însușire 
a germanului? E bun soldat. Aceeași însușire e și a francezului. De ce nu 
s-ar înţelege germanii și francezii? Ar fi pacea perpetuă în Europa, căci 
cine ar îndrăzni să ne mai atace, dacă nu ne-am ataca noi între noi?“ 
Faţă de Anglia am constatat sentimente mai reci. Despre Italia nu mi-a 
spus nimic.. « Conversaţia noastră a ţinut în totul mai bine de un ceas și 
ducându-mă de mână până la ușă, Göring mi-a repetat: „Ar fi păcat da- 
că Regele nu s-ar opri în Germania... în tot cazul, sper Că ni doi ne 
vom revedea în curând... 

: Körner şi Wohlthat așteptaseră cu Cecropide în salonul de alături. 
M-au condus cu același ceremonial până la ieșirea din „Preussenhaus“. 

Cei doi nemți, care știau cât de preţioase erau minutele lui Göring, 
se mirâu de durata întrevederii noastre și am simţit că m-am urcat cu o 
sută de trepte în stima lor!!! 

La hotel mi-am dat drumul gândurilor și pe firul lor am urcat și am 
coborât tot drumul pe care-l 'străbătusem de la război încoace. Mi-am 

adus aminte de ziua armistițiului în noiembrie 1918, la Iași — de Ro- 
mânia întregită, de intrarea trupelor aliate în Bucureşti, de Germania pră- 
buşită, de Franţa slăvită şi ridicată în nori, de atotputernicia Aliaților, 
de umilinţa şi smerenia nemților care veneau să se milogească la Bucu- 
reşti pentru câte o mică îndulcire în executarea reparațiilor... Mi-am 
adus aminte de anii în care un cuvânt de simpatie pentru Germania era 
considerat ca o crimă, şi în care nu vorbeam Franţei decât în genunchi 
şi în extaz... Mi-am adus aminte de cearta mea cu Vintilă Brătianu în 
1929, fiindcă primisem să prezidez Societatea Bancară Română, înte- 
meiată de Dresdner Bank, de călătoriile mele la Berlin pe care trebuia 
aproape să le ascund, de indignarea pe care o provoca la noi orice tran- 
zacţie, fie și numai comercială, cu Germania. 

Apoi, succesiv, de toate deziluziile noastre, de toate falimentele în- 
vingătorilor, de scăderea continuă a prestigiului și a influenței Franţei, 
de ridicarea paralelă a Imperiului German, până la înfrângerea Aliaților 
din septembrie trecut şi la abandonarea întregului patrimoniu politic 
dobândit cu atâtea jertfe, cu atâta sânge, cu atâta trudă... 

Învinsul din 1918 se ridica acum în faţa noastră ca arbitru al Euro- 
pei şi învingătorii de odinioară ne împingeau în brațele sale şi noi ne bu- 
curam ca de o binefacere a lui Dumnezeu, că binevoia să ne ia sub ari- 
pa sa protectoare... : 


Am închis ochii și am trăit câteva clipe de viață cerebrală intensă. 


Cred că niciodată omenirea n-a cunoscut o epocă mai interesantă și 
mai surprinzătoare în evoluţia ei ca cea prin care trecem de la 1914 în- 
coace. Nu ştiu cum și prin ce legătură mi-a apărut deodată înaintea o- 
chilor silueta palatului Societăţii Naţiunilor și mutra lui Titulescu, și 
m-a apucat râsul, un râs nervos şi prost... 

„După ce mi-am venit în fire, am telefonat lui Djuvara. Ştiam că o să 
afle despre întrevederea mea cu Göring şi nu voiam să o afle prin alții. 
I-am spus că pentru rezolvarea chestiunilor care mă chemaseră la Ber- 
lin (afacerile Bancarei), Wohlthat mă dusese la arbitrajul lui Göring. 
Că după ce terminasem capitolul „afaceri“ abordasem cu feldmareșalul 
şi capitolul politicii, că-mi-spusese și mie cam ce spusese lui Brătianu, 
dar că mi se arătase îngrijorat asupra întâlnirii de la Sigmaringen sau 
de la 'Umkirchen!, căci nu se fixase încă definitiv locul.: Djuvara bănuia 
probabil ceva cu privire la prezenţa mea la Berlin, dar discret şi bine 
crescut, s-a prefăcut că crede în „afacerile Bancarei“. 


1 Un alt castel al Hohenzollernilor, lângă Freiburg, în Baden. 

Mi-a adus însă la cunoştinţă că și dânsul era îngrijorat asupra soar- 
tei întâlnirii, că-i telefonase Prinţul de Hohenzollern foarte alarmat, și 
că dânsul, Djuvara, îl sfătuise să trimită pe mareșalul Curţii sale la Pa- 
ris să pună lucrurile la punct. Nu ştiu dacă Göring a alarmat pe Prinţul 
de Hohenzollern, sau dacă Prinţul a alarmat pe Göring, dar fapt era că 
erau alarmaţi amândoi, că se alarmase și Djuvara și că începeam să fiu 
ultra-alarmat şi eu. Îmi dam seama că toată încurcătura o făcuse invi- 
taţia lui Hitler.. 

Djuvara a lăsat telefonul și a venit la mine. Am redactat amândoi o 
telegramă lui Urdăreanu, pe care a semnat-o el, concepută în termenii 
următori, ca să mai împingem și noi la car: „Vă rog a transmite Majes- 
tăţii Sale că Argetoianu a văzut pe Göring și că ar fi cât se poate de re- 
gretabil dacă întâlnirea n-ar mai avea loc“. 

Şi am socotit rolul meu la Berlin terminat. Vineri seara, atmosfera e- 
ra deprimată în cercurile lui Göring, se credea că întâlnirea era ratată, 
şi oamenii erau foarte supăraţi, ceea ce dovedea câtă nevoie avea Ger- 
mania de România pe terenul economic. Eu, ce am avut de făcut şi ce 
puteam face, făcusum. 

Am mai stat şi a doua zi, sâmbătă, la Berlin și n-am plecat decât 
seara la Viena. Sâmbătă la ora 12 am mai avut o întâlnire cu Wohlthat; 
îi revenise curajul și se înveselise. Sosiseră într-adevăr știri, prin cana- 
lul Hohenzollern, că alarma fusese provocată prin zvonuri tendenţioase 
răspândite de presa antigermană, că Regele care sosise la Paris confir- 
mase programul său inițial. Despre vizita la Hitler încă nimic, dar era 
probabilă. De vreme ce se oprea în Germania, cum ar fi putut Regele, ca- 
re voia să se-înțeleagă, să jignească pe atotputernicul Conducător al Rei- 
chului? . 

Şi Djuvara mi-a confirmat, la dejunul la care l-am poftit, că totul se 
aplanase ș și că întâlnirea cu Göring va avea loc, după cum se fixase în 
ziua de 22 noiembrie. 

Am părăsit sâmbătă seara Berlinul, am petrecut o noapte îi Mitro- 
pa, am luat duminică un dejun la Viena, cu M. Mitilineu!, la dra Husa- 
ren, m-am îmbarcat la ora 3 în Orient Expres — şi ieri la amiază m-am 
înapoiat în casa mea... 

“Ziarele de aseară, anunțând plecarea Regelui din. Paris, au vestit tot- 
deodată că M. Sa se va a opri la Sigmaringen... M-am liniștit de tot. 


1 Fiul lui Iancu Mitilineu, consul general la Viena de la Anschluss. 

23 noiembrie. Blumenfeld a venit să-mi facă raportul celor întâm- 
plate în lipsa mea și să-mi aducă „ultimele ştiri“. 

„Lucru mare nu s-a întâmplat de când am părăsit țara, mai mult flea- 
curi. Pare însă că propaganda gardistă se întinde din ce în ce la țară şi 
că „domnii“ din fostele partide politice se agită tot mai mult — nemul- 
țumirea generală fiind un mediu prielnic de atac Apoi regimului 
de dictatură. 

Mișcarea Gardistă s-a manifestat în ultima vreme mai ales prin vio- 
lențe antisemite. La Cernăuţi și în Bucovina s-a pus foc la mai multe 
fabrici ovreiești. Vreo sută de studenţi şi de militanti gardişti (dintre 
aceștia o bună parte huiduise pe Victor Iamandi, când cu discursul „e- 
pocal'“) au fost condamnaţi la câte 2-3 ani închisoare. La Cluj a fost 
scandal și bătaie la Universitate, la Reșița s-a încercat să se incendieze 
o sinagogă (fără să se izbutească). 

După Blumenfeld (sursă Ghelmegeanu), Saunders-Gafencu va fi nu- 
mit ministru plin al propagandei şi Titeanu exoflisit. La Paris se vorbea 
de numirea lui Gafencu la Externe și dacă Göring a vorbit despre Com- 
nen cu Regele cum a vorbit cu mine, apoi soarta actualului nostru Tal- 
leyrand e pecetluită. 

Tot Blumenfeld mi-a mai povestit: 

1) Că la naţional-țărănişti e ceartă mare între Maniu care vrea să în- 
ceapă o campanie pentru eliberarea din puşcărie a gardiștilor, „acest ti- 
neret merituos“ — şi Mihalache cu ai lui care consideră „acest tineret 
merituos“ ca un vrăjmaș de moarte și nu vrea să audă de aşa ceva. Cear- 
ta e în continuare.. 

2) Că Regele înainte de a pleca ar r fi auvt o serioasă conversaţie (!!!) 
cu Iamandi (chiar acesta ar fi povestit lucrul lui Blumenfeld) î în care i-a 
cerut ca dânsul, împreună cu Călinescu, cu Ghelmegeanu şi să nu uite 
Și pe Argetoianu (ha! ha!!! Risum teneatis!) să formeze cât mai grabnic 
partidul unic (Blumenfeld î îmi adăuga: „voi fi vizitat forte curând în 
acest scop“!) care să înlocuiască vechile partide şi să ţină piept la sate 
Grăzii de Fier. 

3) Că Mitiţă Constantinescu este nemen căzut — toată stag- 
narea comercială și paguba de peste 2 miliarde suferită de agricultură 
şi care stânjeneşte atât încasările fiscale, punându-i-se în sarcină. (Spu- 
ne Blumenfeld!). 

4) Că Gheorghe Brătianu va fi numit ministru la Berlin (mi- a mai 
spus-o si Grigorcea la Londra), Regele voind să facă apropierea cu Ger- 
mania în colaborare cu un Brătianu şi chiar cu fiul aceluia care se înfeu- 

dase în trecut Franţei... O șmecherie cu totul în spiritul Regelui şi deci 
foarte posibilă... i ; : 


Răzbunarea ovreilor: l 

La Guardia, guvernatorul New York-ului și ovrei sadea, a pus ser- 
genţi de oraș şi agenţi de poliţie israeliți să păzească Consulatul Gene- 
ral German! Nemţii au turbat și au protestat! 


24 noiembrie. Se împlinesc azi 10! ani de la moartea lui Ionel Bră- 
tianu. Cum trece vremea și cum se uită toate! În ce emoție am trăit ziua 
aceea în care Istoria României a făcut o atât de mare cotitură... Dacă 
nu murea Brătianu, nu venea Regele Carol! 

Duminică 27 noiembrie se dezvăluie [dezvelește] statuia iiti cio- 
plită de Mestrovici. 


Ziarele anunţă în fine pentru ziua de ieri vizita Regelui la Hitler! Re- 
gele va dejuna la Obersalzberg. Nici un alt comentariu, cel puţin în pre- 
sa noastră, nici despre întrevederea cu Göring, nici despre cea cu Hitler. 

Ziarele străine, pe cât putem afla aci, au început în schimb. să co- 
menteze oprirea Regelui î în Germania. În general, presa de pretutindeni 
e favorabilă. Ce să-i faci, e norocos Popescu și momentul prielnic! E și 
norocul o însușire indispensabilă pentru un Suveran! 

L'Ordre al jidanului Bure laudă pe Rege „pentru că a știut să-și păs- 
treze libertatea de acţiune (sic)! În gura sau sub pana unui francez, eo 
apreciere pe atât de minunată pe cât de neașteptată! 

Tribuna italiană laudă pe Rege fiindcă știe să păstreze echilibrul în 
politica românească, între Statele totalitare și cele democratice. 

Mai toate ziarele cehoslovace în fine îl laudă fiindcă se apropie de 
Germania... Păţania lui Beneș e încă proaspătă! 

25 noiembrie. Regele, care a petrecut ziua de ieri cu Hitler, a plecat 
seara la Dresda, unde va face o vizită lui văru-său, Prințul Ernest de Sa- 
xa (de unde a mai ieșit și ăsta?). De la Dresda va merge la Ziirich să-și 
vadă surioara operată (Marioara) şi nu va sosi la Bucureşti decât luni 
28 noiembrie la amiază. Toate aceste deplasări au fost combinate — - 
evident — în ultimul moment ca să înece vizita lui Hitler și să-i scadă 
cel puţin importanțaprotocolară. Meschin!. Dar mai bine așa decât să o 


1 Eroare: 11 ani! 

fi evitat, cum ne era frică la Berlin. Natural, despre convorbirile diplo- 
matice din Germania nu se ştie nimic. Dar sunt liniștit, căci le ghicesc 
şi spiritul şi sensul... 


26 noiembrie. Mare e Dumnezeu! Am ajuns să citesc în Universul 
un editorial de laude și de gratitudine la adresa Germaniei, (conjunc- 
tura, conjunctura prielnică?). Articolul e motivat de avertismentul sever 
pe care Germania l-a dat Ungariei cu privire la agitația pe care o între- 
ține în chestiunea Rusiei Subcarpatine. Germania a făcut într-adevăr 
demersuri serioase la Budapesta şi la Varșovia prin care reamintește 
ungurilor ŞI polonezilor. că argumentele etnice sunt azi singure vala- 
bile, că cele istorice sunt perimate și că ceea ce a fost acum 1 000 de 
ani nu poate determina poziţiile actuale ale. diferitelor ţări! Acest de- 
mers e o nouă confirmare a celor ce mi-a spus Göring la Berlin, acum 
opt zile... Dar cum rămâne cu Universul şi cu franțuzul Stelian? 


În Ungaria lucrurile s-au încurcat rău de altminteri. Prin î încorpora- 
rea țărănimii împroprietărite din Slovacia s-a deșteptat și apetitul ţără- 
nimii din vechea Ungarie și mai ales al şmecherilor gata să profite de 
nevoile altora. Reforma agrară, atâta vreme amânată de magnații lati- 
fundiari din jurul lui Horty s-a ridicat acum pe planul întâi al actuali- 
tăţii. Oricât ar fi fost de umflată în ultimele săptămâni gogoriţa revizio- 
nismului, ea n-a izbutit să întoarcă opinia publică de la reforma agrară. 

Nici acţiunea iredentistă în Rusia Subcarpatină, cu mobilizarea con- 
secventă n-a izbutit. Cu, atât mai mult cu gât această acţiune a trebuit să 
fie oprită pe loc după energica | intervenție a Germaniei, urmată de in- 
terventii identice ale Italiei şi ale Franței. Dimensiunea Cabinetului Im- 
redy nu rezolvă criza, căci ea este adâncă, și trece de temeliile unui Mi- 
nister. Întreg regimul oligarhiei ungurești e în joc și lupta va fi aprigă. 

Magnaţii revizioniști vor plăti scump satisfacția de a fi rupt o bucată 
din trupul Cehoslovaciei. Lașitatea nu e întotdeauna răsplătită. 


Germania, Italia şi Japonia au celebrat cu solemnitate aniversarea 
de 2 ani de la încheierea convenției anticomuniste. Probabil ca să-și adu- 
că aminte lumea. de ea, căci altfel, până acum nu s-a pus în evidenţă. 


Papa a trecut printr-o nouă criză de cord şi era să moară. Pare că a 
învins şi de data asta. Suferă însă de o altă boală pe care nu o va în- 
vinge: a împlinit 81 de ani! 

Alegerea pentru rectoratul Universităţii București a dat loc unei ma- 
nifestăţii a profesorilor împotriva regimului. Într-adevăr, candidatul Gu- 
vernului, pe față, a fost Ghiţă Mironescu. Cu toate astea n-a obținut de- 
cât 18 voturi, pe când Stoicescu a obţinut 82 și Rădulescu Motru alte câ- 
teva. Cum Guvernul poate numi pe unul din cei trei candidaţi care au a- 
vut mai multe voturi, va numi desigur pe Mironescu, dar palma a înca- 
sat-o. Rămâne de văzut dacă prudentul înoş Ghiţă va primi să guver- 
neze Universitatea împotriva marii majorităţi a profesorilor.Pentru Mi- 
ronescu s-a milogit și Iorga, pe la alegători. Poate că și asta l-a curăţat. 


27 noiembrie. Franţa a ridicat Legația ei din Bucureşti la rangul de 
Ambasadă. Ziarele democratice ridică osanale Regelui, care a obţinut 
această mare victorie, la Paris. Cred că a obținut-o mai iute prin opri- 
rea sa îi Germania: francezilor le-a fost frică să nu o ia înainte nem- 
tii... În tot cazul, e evident că am ajuns la preţ. O probă mai mult că 
străinii nu ne cunosc.. 


„Cehii, slovacii și rutenii s-au pus de acord pentru preşedinţia Repu- 
blicii, după refuzul lui Chwalkowski, asupra persoanei lui Hacha (după 
atâta restriște trebuia și ceva veselie), președintele nu mai știu cărei 
Curți Supreme. Alegerea va avea loc miercuri, 30 noiembrie. 


O nouă furtună a devastat coastele atlantice ale Statelor Unite şi ale 
Angliei. Pagube mari și peste 100 de victime omeneşti. Să fim multu- 
miti, că cel puţin până acum, Dumnezeu ne-a ferit de asemenea catastro- 
fe. Ne-a dat îri'schimb pe Mitiţă Douo şi pe Victor Iamandi.. 


În Franţa e încordare mare pe urma dbctiiatan ici Reynaud. Socia- 
liștii ca și comuniștii s-au declarat categoric împotriva decretelor şi a 
Guvernului. După grevele parţiale care au izbucnit în mai toate regiu- 
nile industriale se anunță pentru miercuri 30 noiembrie o grevă gene- 
rală demonstrativă. Guvernul pretinde că va sili pe muncitori să reintre 
în ordine și că mișcărilor greviste va face faţă, de va fi nevoie, cu forța 
armată. Blum, care între 4 ochi e om de înţelegere, aruncă public unt- 
delenin.pe foc și conjtiră printr-o scrisoare deschisă pe Daladier să nu 
persiste în politica de învrăjbire și să nu aprindă în ţară un incendiu 
care nimeni nu l-a mai putea stingel! Cheia situației e în mâna repu- 
blicanilor! moderati care singuri pot da o majoritate Guvernului lipsit 
de voturile socialiste şi comuniste. l 

Cercurile înaltei industrii și ale băncilor sunt optimiste, dacă putem 
să ne încredem în Champin și în colegii lui din misiunea franceză, deo- 
camdată în mijlocul nostru. 


Ceea ce s-a întâmplat cu promulgarea noului Cod de Comerţ, desă- 
vârşită după plecarea Regelui, sau în momentul plecării sale, întrece 
toate şi zugrăvește bine regimul sub care trăim. Noul Cod de Comerţ a 
fost într-adevăr promulgat fără ca să ştie nimeni, ca să zic aşa. N-a fost 
consultat Consiliul Superior Economic, n-au fost consultate Camerele 
de Comerţ sau Uniunea lor, n-a fost consultată nici una din părţile in- 
teresate. Dar culmea e că n-a fost consultat nici măcar Ministerul sau 
ministrul de Comerţ, în speță Ministerul și ministrul Economiei, Natio- 
nale! N-a fost consultat nici chiar Consiliul de Miniștri! Beţivul de la 
Bolta Rece a supus Regelui decretul de promulgare în momentul plecă- 
rii și Regele crezând că toate formele au fost îndeplinite, l-a semnat. 
Când l-a văzut în Monitor, Smintiţă Constantinescu era să înnebuneas- 
că. A alergat la Victor Iamandi urlând şi amenințând cu demisia. Mirat, 
Jamadi a întâmpinat că nici el nu cunoștea noul Cod (!!!), că-l primise 
de la Consiliul Legislativ și că crezând că toate consultările, observați- 
ile şi corectările fuseseră făcute de mult, pregătise decretul de promul- 
gare!!! Luându-se informaţii la Consiliul Legislativ s-a aflat că nici a- 
cesta nu trecuse Codul prin plenul său, și că noul text era opera unui re- 
ferent al cărui nume îmi scapă!!! "Ţin aceste amănunte de la însuși Mi- 
tiță Constantinescu! Codul e imposibil; o sumă de texte se bat în cap — 
altele sunt pur și simplu revoluţionare. Ceea ce a înfuriat mai rău pe Mi- 
tiță e că în noul Cod a fost reintrodus Concordatul preventiv pe care el 
îl abrogase acum 3 luni printr-o lege specială! Noroc că decretul de 
promulgare prevede aplicarea Codului abia pentru 1 mai 1939. Până a- 
tunci va mai curge multă apă în albia Guvernului și multe vor mai pu- 
tea fi spălate! 


28 noiembrie. Guvernul, care vrea să numească rector pe Mirones- 
cu, a interzis publicarea voturilor de la Universitate. În schimb a dat in- 
formaţia că „Universitatea a prezentat pentru rectorat o listă de trei can- 
didaţi“, și i-a citit în ordinea următoare: Mironescu, Rădulescu Motru, 
Stoicescu!!! Ca și cum Mironescu ar fi ieșit cel dintâi și Stoicescu ulti- 
mul, pe când în realitate a fost tocmai contrariul! 

leri-dimineaţă a fost dezvăluită [dezvelită] statuia lui Ionel Brătia- 
nu. Operă formidabilă a sculptorului croat Mestrovici, statuia înfățișea- 

ză un Ionel Brătianu „ad usum“ generaţiilor viitoare: un om cioplit din- 
tr-o bucată, hotărât și predestinat de soartă pentru înfăptuirea marilor 
năzuințe ale unui neam... În realitate Ionel Brătianu n-a avut înfăţișa- 
rea unei firi hotărâte și puternice, fiindcă nu era nici hotărât nici tare de 
îngeri. În realitate el a fost numai șovăială și fineţe, şi n-a avut nimic 
comun cu forțele elementare ale naturii. Nu e nimic; monumentul e 
frumos și un popor trebuie să-şi creeze legende... 

Se strânsese acolo toată lumea liberală; n-au mai rămas mulţi. Ce ar 
fi fost această serbare acum un an sau doi! Dar n-a vrut Tătărescu... În 
afară de liberali, mai era și multă lume din „elită“ socială și intelectuală 
a țării. Coconet răzvrătit, mult. Era şi Maniu. Nu era Iorga, supărat pe 
Lapedatu (preşedintele Comitetului de inițiativă), care nu mai știu ce i- 
a făcut la Academie... E atât de supărat încât nu s-a răcorit nici cu 
scrisoarea pe care a scris-o Elizei Brătianu și mai urla și azi la sosirea 
Regelui... „Ei dhrrraghă, e un inthrrrigant și un rhrău crescut...“ 

Discursuri lungi — prea lungi — şi banale — prea banale. A vorbit 
Patriarhul prin gura lui Sisești (Prea Sfântul, răcit n-a putut să vină, şi i-a 
citit discursul prepusul la Domenii), Al. Lapedatu, doctorul Angelescu 
— o peltea ce nu se mai sfârșea. Prilej pentru fostul ministru al dezas- 
trului școlar să-și apere opera. A încheiat cu câteva cuvinte Dombrow- 
ski, generalul primar, singurul care a vorbit bine fiindcă a vorbit scurt. 

Ultima zvârcolire a Brătienismului... Ziarele, azi-dimineaţă, n-au 
avut voie să dea decât rezumate palide ale cuvântărilor, lăsând la o par- 
te tot ce era preamărire exagerată a Partidului Liberal şi a dinastiei Bră- 
tianu. Aceasta era reprezentată la faţa locului prin toți liberalii, uscați 
sau cruzi, răsăriți în jurul tulpinelor ce înfipseseră la un moment dat ră- 
dăcini adânci în pământul românesc. 

Istoria își deapănă firul atât de repede în vremurile noastre, încât eu, 
care am trăit toate câte le auzeam înșirate, aveam impresia că ascult 
cronica unor veacuri îndepărtate și uitate... Parcă s-au dus Brăţienii și 
„ghetoul“ politic în care trăiau, de mai bine de două sute de ani!” 

Dumnezeu ne-a miluit cu o vreme relativ prielnică: n-a plouat și n-a 
fost prea frig, așa încât am scăpat cu toții de boală și de moarte.. 

Sfătuisem pe Eliza Brătianu să nu facă nici un discurs. Toată lumea 
ştia cine a fost Ionel Brătianu şi ce a făcut. Tăcerea ar fi fost mult mai 
elocverită: ó slujbă religioasă și atâta tot. Eliza, încântată de această pro- 
punere a primit —dar nu a vrut Comitetul. Puteau idioții să renunțe la 
cuvânt? 

Regele a sosit azi la ora 12 1/2. Sau cel puţin trebuia să sosească la 
acea oră, căci în realitate a sosit cu 40 minute întârziere. S-a desfășurat 
un alai ridicol şi de astă dată, ca și cum s-ar fi înapoiat Mihai Viteazul 
de la Călugăreni... La gara Mogoşoaia, Consilierii Regali (suntem doar 
plătiţi ca să facem înmormântările, parastasele şi gările!), Guvernul, 
corpul diplomatic, corpurile constituite, generalii etc. etc. toți în mare 
ţinută — uniformă sau frac cu decoraţii. Numai Jean Th. Florescu era 
în jachetă și se scuza: „Ai fost poftit?“, l-a întrebat Tătărescu. „Nu“, a 
răspuns artistul (nici un fost ministru nu fusese poftit) — iar eu am 
replicat: „Vezi Florescu, noi am fost aduşi, de aia suntem în frac. Tu ai 
venit, ai fi putut veni și în cămaşă!“ Iorga prezent, a vorbit tot timpul, 
ca o moară stricată şi se văita la toată lumea de nenoricirile sale: începe 
o cataractă (vai, ce se vor face tipografii!) şi Catinca e serios bolnavă, 
şi nimeni („nimeni“ e Regele!) nu mai ţine seamă de.părerile lui. Or- 
ganizaţia (!!) învățământului întocmită de dânsul a fost făcută harţa-par- 
ta; pe această temă, pe ruinele trecutului a plâns mult cu d-rul Angeles- 
cu, într-un colţ. Ambii „mari oameni ai Şcolii!“ (!!) se consolau unul 
pe altul! Într-un alt colţ, se certau generalul Paul Teodorescu cu Mitiţă 
Constantinescu ca la ușa cortului — un scandal a fost cât pe aci să iz- 
bucnească! i 

- Până la gara Mogoşoaia erau înșirate toate şcolile din București; re- 
vegiţi de frig, copiii băteau talpa şi-şi suflau mucii. Profesorii drăcuiau 
_— entuziasmul domnea! Și ce dezordine la întoarcere! Abia am putut 
răzbi prin Șoseaua Kisselef; n-am ajuns acasă decât după ora 2. 

Regele părea obosit și plictisit. Íl ptictisește probabil tot ce a auzit 
că se petrece în ţară (se obișnuise cu succesele în străinătate!) mai ales 
ultimul incident de la Timișoara, pe care noi nu l-am aflat decât azi la 
gară: o grenadă a fost aruncată în teatrul din acel oraş — sunt vreo 7 
morti şi vreo 30 de răniți... Călinescu ieşise înaintea Regelui la Braşov 
să-i facă raportul. De, toate greșelile se plătesc, și în politica internă, 
Majestatea Sa face numai greşeli... 

Valul de nemulțumire crește încontinuu, violențele au început, Gar- 
da ameninţă cu omoruri (Garda, sau Siguranța?); Maniu se agită și 
cristalizează opoziția — Guveriul e disprețuit de toată lumea și lipsit 
de orice autoritate ca şi de orice coeziune... Patriarhul se plimbă în pa- 
puci şi toţi miniştrii se ceartă. Era mai bine la Londra şi la Berchtes- 
gaden. Numai Stârcea e fericit: a mai pus mâna pe un cordon și a băut o 
Sampanie extraordinară în Anglia... îi l 

Despre ce a vorbit Regele în Germania n-am putut afla încă, bineîn- 
teles, nimic. - 

Șoneriu „retour de Paris“, la mine. La Paris s-au publicat în conti 
nuu în ilustrate, fotografii de ale Regelui și de ale Lupeascăi. „Regele RI 
șind de la Meurice“; „D-na Lupescu ieșind de la același hotel“ eto. Pa- 
ris-Soir a împins necuviința până a publica un articol în care se spunea 
că Regele Carol a venit la Paris ca să-și aducă aminte de Neuilly, că în 
ti scop l-a însoțit și o figură graţioasă, că toată ziua se urcă flori la 
i les nu pot fi pentru Rege, și câte altele. Un ziar ilustrat Vu 

plin de fotografii. picante, deși fusese îndopat din gros, de vreo câ- 
teva săptămâni!!! Mâna lui Luculescu vrea să curețe pe Cesianu??? 

„Tot Șoneriu mi-a raportat că la sosire în Paris, Chamberlain și Ha- 
lifax au fost huiduiţi de-a binelea de comuniști, așa încât la plecarea lor 
s-au golit toate străzile până la gară, iar trăsurile au mers între trei şiruri 
de motociclişti... Situaţia la Paris e foarte încordată. Uzinele Renault 
la Billancourt au fost evacuate de armată care a bătut măr pe greviști ( 
speranţă?) și a tras chiar focuri de salvă, rănind pe mai mnlti La noi. 
Cenzura nu lasă să treacă nimic în presă, bineînţeles. dă i 


Azi se împlinesc 20 de ani de la alipirea Bucovinei... Cine-şi mai 
aduce aminte de popa Dionisie cavaler de Bejan care a deschis Aduna- 
rea Naţională de la Cernăuţi, de Iancu Flondor-şi de Eusebiu Popovici 
care au prezidat-o? Vai cum trece vremea... re 

28 noiembrie mai e și aniversarea luării Plevnei... Sărbătoare mare 
cu caracter mai ales-militar, cât a domnit Regele Carol I, câţi am mai ră- 


mas care să ne înduiogăm la aminti i i 
i Ș irea ei? Istoria ne copleş i 
spus-o mai sus... iza da 


| Horthy a respins demisia Guvernului și menţine pe Imredy. Va să 
zică luptă împotriva curentelor reformiste. Zile bune pentru noi 


Azi la sosirea Regelui, Fabricius purta noua uniformă, diplomatică 
(negru și argint) impusă agenților germani, care până acum și de la răz- 
boi, apăreau la ceremonii, în frac. Thierry, noul ambasador. al Frantei(??) 
s-a distins și astăzi prin absenţa lui. „Mon mari n'aime pas les foul gi 
— cum zice drăguţa de Nadine. f i j 


Mare senzație: Polonia s-a împăcat cu Sovietele. Adică vorbă să fie 
Beck, cu temperamentul său de curvă isterică, supărat pe nemti fiindcă 
l-au lăsat cu botul pe labe în:Rusia Subcarpatină s-a hotărât să le dea o 
lecție (!). Ambasadorul polonez la'Moscova a văzut pe Litvinov de mai 

multe ori, toate vechile convenţii, note şi pacturi de neagresiune şi de 
prietenie au fost repuse în vigoare (nu mai erau?) și Rusia, care de un 
an şi mai bine avea un însărcinat cu afaceri la Varşovia, va numi un 
ambasador. Nemţii trebuie să fie supăraţi foc; numai să nu şe supere de 
tot şi să ia polonezilor, Culoarul și Danzigul! 


Împăcarea între Regele Carol şi Regele George al Greciei, care s-a 
săvârșit la Londra, s-a făcut așa: Regele George a fost întâi la Regele 
Carol, oaspe oficial al Regelui Angliei — și Regele Carol i-a întors 
apoi vizita la Brown’s Hotel. Acest schimb de vizite a fost înregistrat în 
ziarele engleze şi franceze; lumea se întreabă de ce a fost tăiat de Cen- 
zură în ziarele româneşti? Se întreabă și Collas, ministrul Greciei în 
București, și a cerut explicaţii la Ministerul de Externe. 


Grigorcea (de la Londra) s-a certat cu Urdăreanu, încă înainte de a 
sosi Regele la Londra, prin telefon. O persoană care se afla în biroul lui 
Grigorcea pe când acesta telefona la Bucureşti a auzit conversaţia care 
s-a terminat din partea ministrului nostru la Londra prin cuvintele: „N-am 
să primesc ordine de la d-ta“ și printr-o închidere bruscă a comunica- 
tiei. Şi întorcându-se spre persoana care asistase la incident, Grigorcea 
a adăugat: „N-am să ascult eu de poruncile unui ministru-lacheu!“ 

La Londra Urdăreanu n-a salutat pe Grigorcea și n-a vorbit cu el. 
Nu s-a dus la Legaţie decât pentru masa oferită de Rege, și n-a pus pi- 
cioarele la celelalte recepții date de Grigorcea, ale cărui zile, în servi- 
ciul. diplomatic român sunt astfel numărate... 


30 noiembrie. Plecat alaltăieri seara la Breasta, găsesc azi-diminea- 
tă la înapoierea mea în București, atmosfera încărcată. Am notat deja 
că Regele, la sosirea sa, avea aerul foarte plictisit şi pusesem această 
plictiseală în seama violențelor săvârșite în lipsa lui, la Cluj, la Alba 
Iulia, la Reşiţa, în Bucovina și sâmbătă seara la Timișoara. i 

Mai ales acest din urmă atentat care făcuse atâtea victime, trebuia să 
impresioneze adânc pe Rege. Or, chiar în ziua sosirii sale, alaltăieri, luni, 
orele 17, s-a mai întâmplat un atentat la Cluj, care, dacă a făcut mai 
puţine victime, constituie prin împrejurările în care a fost îndeplinit şi 
prin câlitatea celor care l-au desăvârșit, un simptom mult mai îngrijoră- 
tor decât atentatele înregistrate până acum. Trei studenţi au tras luni 
seara, la ora indicată mai sus, focuri de revolver împotriva rectorului 

Ștefănescu-Goangă. Rectorul a fost rănit de mai multe gloanţe, la u- 

măr, la ficat, în abdomen; cu toată gravitatea rănilor pare că nenoro- 
citul va scăpa cu viaţă, dar agentul de poliţie care îl însoțea de câte ori 
ieşea pe stradă, nimierit și el, a fost ucis pe loc. l 

Atentatul săvârșit împotriva rectorului Ștefănescu-Goangă dove- 
deşte în ce stare de excitare şi de.incongtiență a ajuns tineretul româ- 
nesc. Dacă atentatele din Bucovina, mai mult incendieri şi devastări de- 
cât omoruri, mai pot fi puse în seama antisemitismului încurajat prin 
exemplele din Germania, dacă încercările din Alba Iulia, Reşiţa, Ora- 
dea ca și bomba de la Timișoara pot fi puse, în bună parte, în socoteala 
comuniștilor și a ungurilor interesaţi să semene anarhia în România 
cum au încercat să se semene în Rusia Subcarpatică — atentatul de luni 
de la Cluj e opera Mișcării Gardiste, căci autorii lui au fost identificaţi 
ca studenți români și legionari militanti... 

Regele e în drept să se întrebe — și să întrebe — unde a dus acțiu- 
nea de represiune preconizată și condusă de dl Armand Călinescu? 
Mișcarea Gradistă se arată dacă nu mai puternică, cel puţin mai activă 
ca oricând, deși Zelea Codreanu și sute de fruntași ai ei zac în temniţă. 
Pe lângă violențele care se ţin lanţ de mai bine de o lună, au reînceput 
și scrisorile de amenințare ca pe vremea bună... Ziarele reproduc în 
facsimile scrisorile de condamnare la moarte trimise în Cernăuţi re- 
zidentului regal Alexianu și colonelului magistrat Christescu; eu am 
găsit în curierul meu azi-dimineaţă nu mai puţin de trei scrisori: într-u- 
na mi se aducea la cunoştinţă că legionarii exasperaţi vor începe să o- 
moare, în alta că vor trage asupra lui Vodă, într-a treia în fine semnată 
la șapirograf de Al. Cantacuzino se cere revizuirea procesului lui Co- 
dreanu [judecat] sub amenințarea lui Călinescul... 

Pentru lămurirea atmosferei de Sus, trebuie adăugat la toate acestea, 
nemulțumirea generală și disprețul general în care e ţinut Guvernul, tre- 
buie adăugată de asemenea și cutezanţa celorlalte partide politice care 
tulbură opinia publică fie prin amenințări și șantaj ca naţional-țărăniştii 
cu Maniu în frunte, fie prin intrigi şi minciuni ca liberalii, mai ales cei 
din ramura Tătărescu. Pe aceştia, aduși ca să asiste la inaugurarea sta- 
tuii lui Brătianu, Tătărescu i-a întrunit la un ceai și le-a spus că toţi tre- 
buie să se strângă în jurul Regelui, dar să fie gata să ia cât de curând răs- 
punderea guvernării, căci el care știe tot și e ținut la curent cu tot, poa- 
te să-i-încredinţeze că nu va trece mult și vor fi iarăşi la putere (!!!) Şi 
a încheiat cu cuvintele; „Dragii mei colaboratori de ieri și de mâine, 

3 si Da de o i 


1 Reproducerea unei circulare mai vechi, din începutul lui octombrie, pe când Can- 
tacuzino era încă liber. : 

mergeţi cu încredere pe la casele voastre: nu veti avea mult de aştep- 
tat!“ Oamenii au plecat, plini de entuziasm! 

Cu exasperarea Gărzii de Fier, cu șşicane făcute lui Maniu, dar cu li- 
bertate de acțiune lăsată legionarilor, cu comitetele partidelor „isto- 
rice“ intacte, cu firma „Casei Naţional-Ţărăniste“ la stradă, cu oficioa- 
sele partidelor (Viitorul, Dreptatea etc. ) neatinse nu se poate menţine o 
dictatură întemeiată numai pe autoritatea Regelui și sabotată de o serie 
de miniștrii incapabili... 

Sau Regele renunță şi se dă învins (și în acest caz s-a terminat cu el) 
sau își vine în fine în fire și face ce trebuie... Din puţinele informaţii pe 
care le-am putut culege în dimineaţa de azi (scriu la amiază), pare că 
Regele s-a hotărât pentru această din urmă cale... Numai de nu s-ar 
mulțumi numai cu brutalitatea... Ar mai trebui și altceva. 


Numit acum câteva săptămâni la Corpul III (Chișinău), instalat a- 
cum câteva zile, generalul Antonescu a fost înlocuit ieri în înaltul său 
comandament. Comunicatul prin care se aduce la cunoștință această 
măsură spune „că generâlul s-a dedat la acte politice incompatibile cu 
comandamentul său“. Această măsură pare a dovedi că Regele s-a 
hotărât „să întoarcă foaia“ ia 


Citta Davila îmi trimite în plic, bătut la mașină, copia unei scrisori 
adresată lui Grigorcea la Londra cu prilejul vizitei Regelui... O serie 
de năzbâtii din care reiese că Germania, vrea să ne trateze ca pe Ce- 
hoslovacia, să ne răstoarne graniţele (11), să ne distrugă. Titulescu reie- 
se om mare, rușii filantropi și filoromâni, Regele Carol un imbecil şi el, 


„Davila, un om de geniu! S-a urcat scroafa în copac. Probabil că bietul : 


băiat începe o paralizie generală... 


Referentul de la Consiliul Legislativ care a redactat noul Cod de Co- 
mert se numește Gălășescu. Frumos nume, și predestinat. A lucrat Co- 
dul împreună cu Măgureanu, subsecretarul de la Președinția Consiliu- 
lui, o altă lumină — din nefericire singura care luminează pe excel- 
entul nostru Patriarh! 


În lipsa mea din ţară soporificele au jucat un rol mare: era să ne ră- 
pească pe Papană, aviatorul, și pe Mișu Sturdza (ginerele lui Mișu Can- 
tacuzino). Papană, băiat bun și aviator remarcabil, dar cam secătură, 
după ce a ratat toate raidurile pe care le proiectase (pe cel din urmă cu 

mare rușine) a venit în ţară să se sinucidă. S-a urcat pe Caraiman şi a în- 
ghiţit cocaină, multă. A ales însă o duminică când munţii erau plini de 
turiști așa încât a fost salvat, alegându-se numai cu otihneli și vărsături. 

Mișu Sturdza, jucător și cheltuitor, găsindu-se în faţa hotărârii soției 
sale de a divorța, a înghiţit veronal, în așa cantităţi încât a dormit 72 de 
ore. Când s-a deșteptat, nevastă-sa l-a iertat... 


1 decembrie. Ieri, pe când însemnam în aceste foi nedumerirea mea 
asupra drumului pe care-l va alege Regele, Sus zarul căzuse deja... 

Prin Radio, la ora 1, prin ediţii speciale, prin comunicări telefonice 
emoţionante, s-a aflat căi în cursul nopții dintre 29 şi 30 — comunicatul 
spune la 5 dimineața — Corneliu Zelea Codreanu şi alți 13 legionari, 
toţi condamnaţi pentru asasinatul lui Duca sau al lui Stelescu, ca autori 
principali sau complici, au fost împușcați! Comunicatul explică că câ- 
teşipaisprezece au încercat să scape, pe când erau transportaţi de la 
Râmnicu Sărat la Jilava, sărind din autocarul deschis în care erau duși 
şi căutând să fugă în pădurea Snagovului, căci drama s-ar fi săvârşit pe 
la kilometrul 31, pe şoseaua Ploiești-București... Comunicatul e mon- 
struos — și tâmpit, ca mai tot ce face acest Guvern. Toată lumea și-a 
dat seama, până la cel mai naiv, că oamenii au fost făcuți scăpați şi îm- 
pușcaţi. Şi atunci pentru ce atâta garnitură stupidă? Cine poate să crea- 
dă că cei 14 gardişti au fost transportaţi în „autocar deschis“? Și cum 
au încercat toți 14 să fugă deodată, și cum i-aii ucis jandarmii pe toți 
14, pe ceața deasă despre care — te întrebi de ce — vorbește comu- 
nicatul? Cum de n-a scăpat unul, de tot, sau cel mult rănit? Și dacă au 
fost împușcați la Snagov, pe marginea pădurii, de ce au fost înmormân- 
taţi la Jilava? Jilava e un fort și o închisoare, nu un cimitir. 

Ar fi fost mai cinstit și mai în interesul chiar al regimului, să se re- 
dacteze un comunicat sobru în care să se mărturisească pur și simplu, 
că cei 14 prizonieri încercând să fugă, au fost împuşcaţi, în, virtutea 
articolului cutare, ale legii și al regulamentului cutare... Un regim de 
autoritate nu trebuie să se scuze pentru actele a căror răspundere şi-o 
ia, ci dimpotrivă să caute să le justifice, dacă poate... 

Dar să lăsăm comunicatul, lucru secundar, și să ne oprim un mo- 
ment asupra faptului. Actul săvârșit ieri este primul act de sinistră răs- 
pundere săvârșit de regimul dictatorial inaugurat la 1 aprilie trecut. O 
sentință de moarte: căzută asupra capului a 14 oameni e lucru grav și 
dureros. Desigur că dacă nu s-ar fi făcut toate greșelile care s-au făcut 
de şase luni încoace, nu s-ar fi ajuns la o atât de tragică extremitate. 


242 


Dar în fine, greşelile s-au comis și de ce să ne mai tânguim asupra lor. 
Eram pe drumul prăbușirii în anarhie: dacă execuția de ieri va fi urma- 
tă de măsurile necesare împotrivirii agitațiilor politicienilor, dacă se 
vor adopta în fine criterii de guvernare mai sănătoase, eliminându-se 
odată imoralitatea din guvernare și înlăturându-se atotputernicia Ca- 
marilei — atunci actul de tragică energie de ieri îşi va găsi justificarea 
oricât de crud şi de sângeros ar fi fost. 

Oamenilor duioși și înduioşati li s-ar putea spune: „Nu uitaţi că de 
la război încoace trăim în plină stare revoluționară. Omenirea trece 
prin schimbările sociale, politice şi economice cele mai covârșitoare 
din câte a cunoscut Istoria de la năvălirea barbarilor în Europa română. 
Noi nu avem «recululy necesar ca să ne dăm seama de vremurile pe 
care le trăim; ele nu vor putea fi judecate decât după săvârșirea lor. A 
judeca evenimentele de azi după criteriile sociale şi politice dinainte de 
război e o copilărie. Concepții cu totul noi și-au făcut drumul pe toate 
terenurile. Cine şi-ar fi putut închipui înainte de 1914 economia di- 

- rijată, sau regimurile monetare fără acoperire, sau confiscarea bunuri- 


lor particulare ca regulă de viață normală, sau inanipularea creanţelor 
fără nici un scrupul față de drepturile câștigate? Cine ar fi stat de vorbă, 
ca la München în septembrie trecut, cu un regim ce are pe conștiință 
asasinatele din iunie 1936? Cine ar fi încheiat pacte de prietenie cu un 
alt regim, ca cel Sovietic, care își ucide adversarii din trei luni în trei 
luni, fără altă grijă decât de a le stârpi sămânța? 

Și nu uitaţi deasemeni, oameni duioși și înduioșaţi, că cele 14 vic- 
time de ieri, aveau, toate, mâinile pătate cti sânge... cu sângele altora a 
căror singură vină era de a fi adversarii lor... De ce nu s-au înduioșat 
oamenii duioși la moartea lui Duca, la moartea lui Stelescu, la moartea 
nenorociţilor din Teatrul de la Timişoara, la moartea agentului Gruia, 
la rănirea lui Ștefănescu-Goangă care abia a scăpat cu viața? 

Dacă în primăvara trecută, în loc să învingă Regele Carol, ar fi în- 
vins Zelea Codreanu, câte sute, câte mii dintre ai Regelui — nu 14 — 
ar fi căzut cu pieptul ciuruit de gloanţe? Cine a început cu metodele 
sângeroase? Ei. Luptă au vrut, luptă au găsit. Şi au fost învinşi. Şi în 
război mor oamenii în ciuda oricărei echități de ordin.individual, de ce 
n-ar muri și în timp de pace — dacă așa cere binele obştesc!“ 

Orizonturi noi se deschid ţării noastre atât în politica internă cât şi 
în cea externă. Să așteptăm, cu mai multă sau mai puţină încredere, du- 
pă temperamente și mai ales după experienţele făcute... 


i 
| 

Pe lângă comunicatul de ieri, ziarele de azi-dimineaţă mai publică 
in extenso o circulară a Comandamentului Jandarmeriei prin care se or- 
donă comandamentelor în subordine cea mai cumplită severitate în re- 
primarea oricăror mișcări sau manifestări menite să tulbure ordinea, au- 
torizându-se simpli jandarmi să facă uz de armă chiar fără somaţiile 
legale și fără prezența organelor superioare. Asta îmi pare ceva cam 
mult, date fiind moravurile noastre. Exces de severitate pe de o parte, 
indulgență pe de alta: ieri-seară, pe strada Episcopiei țigănușii strigau 
ediţiile speciale „cu asasinatul lui Zelea Codreanu“!!! 

Starea lui Ștefănescu-Goangă s-a ameliorat. Comunicatul de azi 
spune că pacientul e în afară de orice pericol. 


Generalului Antonescu nu numai că s-a ridicat comanda Corpului, 
dar împotriva lui s-a deschis și o acţiune disciplinară și nu e exclus ca 
ea să fie transformată într-una penală. Circulă mai multe versiuni asu- 
pra motivelor care au determinat aceste măsuri. Se zice că generalul 
găsind o mulțime de legionari în închisoarea din Chişinău, culcaţi pe 
ciment și hrăniţi cu o alocaţie de hrană zilnică de 4,80 lei — o alocaţie 
de foamete — ar fi făcut un raport la Minister, în care, stizmatizând 
această stare de lucruri ar fi cerut pentru deţinuţi o alocaţie de 8 lei pe 
zi, „alocaţie care se acordă la regimente câinilor polițiști“. Comparaţia 
cu câinii a părut tendenţioasă... Se mai spune că Comisarul Regal al 
Corpului III venind să-i ceară, conform legii, semnătura pentru darea 
în judecată a altor gardişti, generalul Antonescu a refuzat să iscălească. 

Se pretinde în fine că a părăsit Chișinăul sâmbăta trecută, fără învoi- 
rea ministrului de Război, ca să asiste la dezvelirea statuii lui Ionel Bră- 
tianu, deși știa că ministrul de Război sosea duminică în Chișinău să-și 
ia rămas bun de la fostul său comandament. La cererea generalului 
Ciupercă de a-l adăsta la Chișinău, Antonescu ar fi răspuns: „Am jucat 
un rol prea însemnat în timpul războiului, la Marele Cartier, ca să nu 
fiu la dezvelirea monumentului lui Ion Brătianu!“ Încă unul care s-a 
urcat în copac! Era mai la locul lui când se urca numai pe Olga Pre- 
zan... 


La dezvelirea monumentului lui Brătianu, când s-a dat cuvântul „D- 
hai Primar şi General Dombrowski“, generalul Antonescu nu s-a jenat 
să spună în gura-mare de l-au auzit toţi cei dimprejur: „Nu e nici ge- 
neral, nici primar!“ Ăsta e cusurul lui Antonescu: îi trăncăneşte gura 


întruna! 

Grigorcea, ministrul nostru la Londra, a fost pus pe neaşteptate în 
disponibilitate. Telegrama a plecat marţi. Nu am putut afla încă mo- 
tivele. Să fie cearta lui cu Urdăreanu, să fie vreo nemulțumire a Rege- 
lui de ordin special, să fie — cum se zvoneşte mult — simpatiile sale 
bucovinene cu Garda de Fier? Orice ar fi, această rechemare opt zile 
după călătoria la Londra e o greşeală. Toată lumea va spune că călă- 
toria n-a fost un triumf, cum s-a tot repetat, și că Grigorcea a plătit cu 
postul său neplăceri serioase întâmpinate de Stăpânul său. 


Despre călătoria Regelui în Germania am început să aflu câte ceva. 
Pe Rege sau pe Urdăreanu n-am vrut să-i văd încă din cauza „eveni- 
mentelor interne“ —-dar am scos ceva de la nemți. 

Regele a stat în familie, la Sigmaringen și Umkirchen până joi, 24 
noiembrie fără să vadă pe nimeni important. Joi, 24 noiembrie, s-a dus 
la Obersalzbert la Hitler, la dejun. :A văzut astfel pe Hitler înainte de a 
vedea pe Göring, contrar programului pregătit. Dejunul la Hitler s-a lă- 
sat la început cu atmosferă cam greoaie, oamenii nu se cunoșteau şi se 
'studiau. Atmosfera a fost cu atât mai jenantă cu cât Regele nostru fu- 
mează întruna, și la Hitler nu se fumează. De când a fost gazat în tim- 
pul războiului, Fiihrerul nu mai poate suporta fumul de tutun; dacă fu- 
mează cineva în prezența lui, urlă, se repede și mușcăl. În a doua jumă- 
tate a dejunului, fiarele s-au mai îmblânzit și la sfârșitul mesei se înţe- 
legeau deja bine de tot. Nemţii nu ştiu ce s-a pus exact la cale între cei 
doi ,„Suverani“, dar știu atât că s-au despărţit încântați unul de altul! A- 
tunci e bine! 


De la Berchetsgaden Regele s-a înapoiat la Sigmaringen, de unde a 


plecat la Dresda. Pe Göring l-a întâlnit în gara Leipzig, unde mareșalul 
venise cu un tren special din Berlin. Regele chemase la Leipzig şi pe 
Djuvara și a luat dejunul în trenul lui Göring, care-l poftise. După câte 
spun nemţii pare că această conversație cu Göring a fost şi mai impor- 
tantă decât cea cu Hitler și că înțelegerea a fost și mai deplină. Regele a 
dat lui Djuvara (pentru asta îl chemase) două cordoane ale „Stelei“, 
destinate lui Neurath și lui Ribbentrop... Pe Göring nu l-a decorat, dar 
pare că l-a poftit la o vânătoare de urși în România, prilej cu care-l va 
decora desigur. La „vărul din Saxa“ Regele s-a oprit numai 2 ceasuri şi 
a plecat spre Zürich... li 


1 Se povesteşte că Schuschnigg în faimoasa sa întrevedere cu Fiihrerul neștiind a- 
cest lucru a aprins o ţigaretă. Hitler s-a repezit asupra lui şi era să-l omoare! 

Nemţii sunt însă nedumeriți asupra unui punct și nu eu voi putea să-i 
lămuresc. La Leipzig s-a hotărât să se publice asupra întrevederii dintre 
Rege și Göring numai un comunicat, şi comunicatul — identic — să se 
publice în ziarele germane şi românești. În comunicat se spunea că Re- 
gele şi mareșalul au examinat situația politică și mai ales economică şi 
au fost de acord asupra principalelor probleme. Ziarele germane au pu- 
blicat comunicatul, dar cele românești, nu. Şi nemţii se întreabă pentru 
ce? Şi mă întreb şi eu. 

Răbdare. Să treacă „valul energiei“ și voi afla eu toate. Deocamdată 
îmi ajunge că lucrurile merg bine, grosso modo. 


În Franţa pare că greva generală care trebuia să izbucnească ieri a 
fost înfrântă. Telegramele de azi sunt mai optimiste pentru ziua de 
mâine... 


Hacha (Ha, ha!) primul prezident al Curţii de Casaţie a fost ales Pre- 
şedinte al Republicii Cehoslovace, ieri. Generalul Sirovy şi-a dat de- 
misia și drotoșul Beran, un om al lui Svehla, a fost însărcinat cu forma- 
rea noului Cabinet. Cehoslovacia, renunțând la situaţia ei „mondială“ a 
hotărât să suprime o serie de Legaţii și de Consulate. Exemplu de me- 
ditat, pentru noi. 


Ginerele Ciano i-a tras un kilometric discurs în Camera fascistă, ca 
să analizeze criza cehoslovacă și să dovedească că în septembrie Italia 
a mobilizat şi să respingă astfel acuzaţia de complicitate cu Hitler în 
blufj-ul organizat de acesta... Cu toată bunăvoința, Ciano n-a putut 
dovedi decât că Italia a chemat... 300 000 de oameni sub drapel şi încă 
şi aceștia pe hârtie! 


Azi-dimineaţă Te Deum la Mitropolie pentru a 20-a aniversare a U- 
nirii Ardealului cu Patria Mamă. Lume foarte puţină în biserică. Gol în 
jurul ei, și până la Dâmboviţa. Am fost singurul Consilier Regal pre- 
zent... se cam vorbise de posibilitatea unui atentat. Mutrele Guvernu- 
lui foarte opărite. Armand Călinescu, inconştient de isprava ce făcuse 
era însă cel mai abătut... 

S-a citit o rugăciune în special redactată de Patriarh în care toate e- 
rau bune afară đe"un pasaj în care se spunea că ni se „dispută gra- 
nițele“. Unde a aflat dl Popă așa ceva? 

De la Mitropolie am fost să ne înscriem la Palat. 

2 decembrie. Luat ieri-seara masa cu Armand Călinescu, în doi, ca 
să vorbim de ziua de mâine. sa ia e aut , 
Ne-am pus repede de acord asupra tuturor lipsurilor şi neajunsurilor 
regimului actual: contrazicere între teorie și fapte, scădere continuă de 
prestigiu, lipsă totală de coordonare în acțiunea de guvernământ, gol 
între Rege și țară. Călinescu întrebându-mă cum văd eu situaţia şi posi- 
bilităţile de îndreptare, i-am dezvoltat părerile mele în jurul următoare- 
lor puncte: pa 
1) Redresarea autorităţii de guvernământ: | | 
De la înscăunarea lui și până azi, timp de 6 luni, autoritatea de gu- 
vernământ a fost în continuu măcinată și zi de zi slăbită. Cu toată acțiu- 
nea întreprinsă contra Gărzii de Fier, aceasta n-a făcut decât să progre- 
seze pe tot cuprinsul țării şi a ajuns la cunoscutele violențe, incendii și 
atentate din ultimele săptămâni, deși Şeful şi un număr mare de frun- 
tași ai mișcării fuseseră ridicați și condamnați sau internați în localități 
determinate. cu domiciliul forțat. Comitetele partidelor politice conti- 
nuă pe de altă parte să se întrunească și să delibereze ca mai înainte, 
deşi au fost dizolvate; di Maniu trimite Regelui somaţii cu termen și a- 
meninţări pentru reintrarea în regimul parlamentar — iar dl Dinu Bră- 
tianu îi dă lecţii de patriotism și de constituționalism. Liber de orice 
cenzură, dl Iorga în foaia sa judecă și critică, fără răspuns, orice iniția- 
tivă a Guvernului, Decât așa dictatură, mai bine nimic. Actul de ener- 
gie, dureros și sângeros, săvârșit la 30 noiembrie va fi fost inutil, dacă 
odată cu Garda de Fier nu se suprimă orice activitate a fostelor parti- 
de politice. Profesioniştii politicii trebuie %ă priceapă că nu mai au cu- 
vântul, fără nici o excepție. | Ă 
2) O revizuire a întregului aparat de Stat, mai ales în sferele supe- 
rioare, din punct de vedere moral trebuie imediat săvârșită, Escrocii ȘI 
samsarii care mișună în jurul anumitor Ministere şi în sferele înalte, ca 
sub regimul electoral (și încă mai rău, căci la toate potlogăriile obișnu- 
ite se mai adaugă acum și șantajul exercitat de bande organizate) — 
trebuie să dispară. ul pe l 
3) O coordonare a acțiunii de guvernământ pe baza adoptării unui 
program pe termen mai lung și a colaborării dintre Departamente, tre- 
buie imediat realizată. Pentru aceasta, o remaniere a echipei ministeria- 
le şi înlocuirea actualului preşedinte al Consiliului dovedit incapabil, 
sunt indispensabile. sa ate te era st de 
4) Pentru a umple golul dintre Rege și țară, înființarea — cât mai re- 
pede — a unui partid.unic, sub șefia Regelui, e indispensabilă. De 

vreme ce Regele și-a asumat răspunderea guvernării, trebuie să-şi asu- 
me şi răspunderea îndrumării practice a opiniei publice. Acest partid 
unic, pentru care am propus numele de Garda Regelui, ca să folosesc 
popularizarea cuvântului „Gardă“ datorită acţiunii legionare, pentru 
care se poate găsi însă altul, ca Partid Naţional Român, sau Falangă sau 
încă-unul şi mai bun — acest partid unic trebuie organizat în aşa fel 
încât să canalizeze toate năzuinţele, toate curentele Și să se încadreze în 
dispoziţiile noii Constituţii. Regele să fie șeful, de la el să vină îndru- 
mările generale; problemele de amănunt și chestiunile de organizare să 
fie lăsate unui Comitet restrâns, unui secretar general pe ţară, câte unui 
secretar pe ținut. Miliției acestui partid nou ridicat în jurul Regelui i-ar 
reveni sarcina combaterii și distrugerii curentelor subversive sau con- 
trare — sarcină de care ar fi astfel scutite în viitor Poliţia şi Armata. 
Organele partidului (Mare Consiliu, Comitet Executiv, intitulat — sau 
cum s-ar intitula) ar desemna și unica listă de candidaţi la alegerile par- 
lamentare (ca în Italia), asigurând Camerelor astfel o activitate liniștită. 

5) Odată cu aparatul de guvernare astfel reorganizat, guvernarea ar 
trebui să pornească pe bazele unor principii politice şi economice po- 
trivite vremurilor. Un program de înfăptuiri, de lucrări de interes ob- 
ștesc, un program economic mai ales, pe mai mulți ani ar trebui întoc- 
mit. Căci toată reorganizarea aparatului de Stat pe care am schiţat-o nu 
ar avea decât acest singur scop: adaptarea vieţii de Stat la imperativele 
momentului. 

Călinescu s-a declarat de perfect acord cu propunerile mele și hotă- 
rât să lupte pentru realizarea lor. Întrucât privește alegerea unui nou 
președinte d& Consiliu, Călinescu m-a întrebat pe cine aș propune, a- 
vând aerul să spună că eu aş fi cel mai indicat. Am refuzat net această 
onoare pentru mine, socotind situația mea actuală cu mult preferabilă 
unui post devalorizat pe rând de la război încoace de un Coandă, de un 
Văitoianu, de un Mironescu, de un dr Angelescu, de un: Vaida, de un 
Guţă Tătărescu... Am adăugat că sarcina acestei alegeri trebuie lăsată 
Regelui, care va desemna desigur un om mai tânăr, din generaţia sa... 
Tot ce puteam face eu unul, era să iau iniţiativa organizării noului par-. 
tid, să strâng într-o zi (cu voia Suveranului și cu concursul Guvernului) 
100.000 oameni la București, să întemeiez partidul, să proclam pe Re- 
ge Șef şi să mă duc acasă. Socotesc chiar că aş fi singurul în stare să 
duc la bun sfărșit“această însărcinare, fiind singurul om politic destul , 
de dezinteresat ca să lucrez pentru altul. Vede cineva pe Iorga, pe Vai- 
da sau pe Tătărescu creând un nou (!!) partid și lăsându-se pe dinafară? 

Eu unul nu cer nimic. Dacă totuşi s-ar voi ceva și pentru mine n-aş 
primi decât preşedinţia viitoarei Camere!!! | 

Călinescu era din ce în ce mai încântat. Presupun că-l încânta mai a- 
les. perspectiva preşedinţiei lui de Consiliu... „Mâine mă: primește 
Regele, a încheiat Armand Charmand, am să-i schiţez programul d-tale 
— mai puţin chestiunile personale bineînţeles...“ „Dacă M. Sa se apro- 
pie de propunerile mele, să mă cheme, să i le explic eu cum trebuie. Și 
eu nu mă voi sfii să-i vorbesc de chestiunile personale, mai ales că nu 
sunt candidat la putere“... 

Ne-am despărţit de acord și înțeleși să nu punem în curent cu planu- 
rile noastre decât pe Urdăreanu, pe discretia căruia puteam conta și al 
cărui sprijin pe lângă Rege ne putea fi preţios. 

Înainte de a.ne despărți Călinescu mi-a confirmat că cei. 14 gardiști 
fuseseră executaţi în pădurea dintre Țigănești și Tâncăbeşti, pe șoseaua 
Ploieşti-București. Eu totuși cred că au fost executaţi la Jilava, dar Că- 
linescu vrea prin afirmaţiile sale să întărească versiunea oficială adop- 
tată şi exprimată prin Comunicat. „Închipuieşte-ţi — “spunea el — că 
nevasta lui Codreanu a dat un interviu lui Ward Price, în care afirmă că 
bărbatu-său n-a fost ucis, că împușcarea adusă la cunoștința publicului 
e o invenţie a Poliţiei şi că Zelea e bine și sănătos închis la Jilava!“ Un 
moment m-am întrebat dacă nevasta lui Codreanu n-are dreptate! — 
dar n-a fost decât un moment. Mi-am dat seama de scopul urmărit prin 
negarea uciderii lui Codreanu: crearea unei legende, a legendei Căpita- 
nului încă în viaţă și în lanţuri, a Căpitanului. ce trebuie liberat. Odată 
cu Căpitanul se ţinea astfel în viaţă și Mişcarea Legionară... 

Călinescu mi-a mai dat și adevăratul motiv al destituirii generalului 
Antonescu?. O ceruse el, din cauza unui raport în care generalul afirma 
că Garda de Fier rezuma întreaga mişcare naţională românească și vii- 
torul țării... Toate celelalte versiuni nu sunt adevărate. Deasemeni nu e 
adevărat că va fi dat în judecată. .. Despre rechemarea lui Grigorcea nu 
ştia nimic, — rămâne să lămuresc motivul când voi vedea pe Urdă- 


reanu. 


Nu numai văduva Zelea Codreanu, dar şi Regele a dat un interviu 
lui Ward Price. Interviu scurt, fără nimic senzaţional, în care se apasă 


asupra necesităţilor economice și asupra importanței lor. Vădit, Rege- 


Nu mă puteam obişnui cu oroarea mașacrului.. | 
2 N-am putut să aflu cine luase inițiativa „omorurilor“: Regele sau el. La întrebările 


mele, Călinescu.a rămas mut. 

le face din ele un paravan pentru a justifica evoluţia politică către Ger- 
mania; și „din acest punct de vedere declaratiile sale sunt interesante. 


În Franfă și în Anglia, presa nu e rea față de masacrul gardiștilor... 
Cred şi eu, dar să vedem în Germania și în Italia.. 

Noul Guvern ahia s-a format sub preşedinţia lui Beran. În re- 
alitate sunt trei Ministere, unul Central, altul slovac cu 6 miniștri sub 
președinția lui Tiso şi un al treilea rutean cu 3 Ministere. 

Noul Președinte al Republicii Hacha, însoţit de generalul Sirovy 
rămas ministrul Apărării Naţionale (a rămas și Chwalkowski ministru 
de Externe), a asistat la serviciul divin în catedrala S-tului Wenczel, pen- 
tru prima oară autoritățile cehoslovace au făcut un asemenea pas căci şi 
Massaryk și Beneș erau la cutite cu biserica catolică și cu cardinalul-ar- 
hiepiscop al Pragăi... 


Papa s-a făcut bine de tot... 


În şedinţa Camerei italiene în care a vorbit Ciano, deputaţii au stri- 
gat în repetate rânduri: „Vrem Tunisia, vrem Corsica!“ Aceleaşi strigă- 
te au fost repetate î în stradă, în cortegiul deputaţilor porniţi de la Mon- 
tecitorio să aclame pe Duce în piazza Venezia... Dată fiind disciplina 
fascistă e evident că manifestaţiile au fost făcute.cu voia lui Mussolini, 
ceea ce nu va facilita apropierea urmărită, cel puţin la Paris şi la Lon- 
dra, între Franța şi Italia... Ziarele franceze au și început să înjure pe 
macaronari și să-i „poftească“ să ia Tunisia... Se pare însă că Germa- 
nia face de data asta „bande ă part“ căci se anunţă sosirea lui Ribben- 
trop la Paris pentru luni, 5 decembrie. 


Am înălțat și noi Legația noastră din Paris la rangul de Ambasadă... 
Cu Cesianu? A sosit şi ambasadorul Thierry de la Paris, în fiñe.. 


3 decembrie. Văzut i ieri-seară pe Urdăreanu, ca să cer audiență Re- 
gelui. Am socotit că 3 zile de reculegere și de remușcări lăsate Regelui 
după masacrul de miercuri dimineața erau de ajuns şi că sosise mo- 
mentul să lichidez cu M. Sa diferite chestiuni î în curs, ca demersul meu 
la Berlin, afacerea „Steaua“, Consiliul Superior Economic. La care se 
mai adaugă ș şi dandanaua mare a planului politic pe care l-am schițat a- 
laltăieri seară, împreună cu Călinescu. Călinescu mi-a telefonat într-ade- 

văr ieri pe la ora 2 ca să-mi spună că fusese la Rege, că vorbise fără să. 


intre în amănunte de propunerile mele, că terenul era favorabil şi că să 
cer audienţă. Călinescu adăuga că vorbise mai pe larg cu Urdăreanu şi 
că acesta „marșa“, | 

Urdăreanu mi-a spus că foarte probabil Regele mă va primi luni, 
duminică fiind duminică, iar azi sâmbătă toate orele fiind date. Urdă- 
reanu mi-a povestit din călătorie și a început cu Germania. Regele era 
încântat de primirea pe care i-o făcuse Hitler: arc de triumf cu stema 
țării, drapelul românesc ridicat în locul celui nemtesc și afabilitate și 
prietenie pe toată linia. Hitler a fost categoric pentru granița noastră 
dinspre Rusia: „Dacă un'singur soldat rus trece Nistrul, venim cu toată 
armata noastră...“. Despre granița cu Ungaria n-a spus nimic; a vorbit 
în schimb despre dânsa Göring la Leipzig. Göring venise cu Wohlthat, 
care a încântat pe Urdăreanu... În schimb, Urdăreanu pare mai puţin 
încântat de Prinţul de Hohenzollern „care se amestecă prea mult în tre- 
burile noastre...“. Şi Regele începe să fie plictisit de intervenţiile Prin- 
tului, și Benjaminul crede că aș face bine să ating și eu chestiunea în au- 
dienţa pe care o voi avea. La cererea mea de lămuriri, Urdăreanu mi-a 
afirmat că G. Brătianu n-a avut nici o misiune la Berlin, că a fost acolo 
din propria lui inițiativă și că a informat numai Palatul despre intenţiile 
sale. Vizitele Regelui în Germania au fost aranjate de Prinţul de Ho- 
henzollern, care a depășit mandatul pe care Regele i-l dase la propria 
lui cerere; G. Brătianu n-a fost în nimic amestecat în această chestiune. 
Am observat: „N-ar fi fost mai bine dacă iniţiativa apropierii rămânea 
de partea Germaniei și dacă în loc să se ptoconească Regele la Hitler, 
ar fi venit Göring să se ploconească în România, la Rege — cum ne 
înțelesesem la plecarea mea din București?“ — „Desigur, mi-a răspuns 
Urdăreanu, ar fi fost de o mie de ori mai bine! Dar odată ce vorbise Ho- 
henzollern cu Göring, ce se mai putea face?“ 

Despre rechemarea lui Grigorcea, Urdăreanu mi-a explicat cum stau 
lucrurile. O sumă de motive au contribuit la această hotărâre. Înainte 
de toate, constatarea „inexistenței“ lui Grigorcea la Londra. Nu cunoş- 
tea pe nimeni, şi nimeni nu-l cunoștea. Toate personalităţile marcante 
din lumea politică cât şi din cea economică s-au plâns Regelui că n-au 
cu cine vorbi, că România nu e reprezentată!. Până și lord Halifax s-a 
plâns că nu vede niciodată pe ministrul României (spune Urdăreanu!) 
și că Foreign Office-ul trebuie să facă sforțări ca să dea de Legația noas- 


1 Până la un punct această constatare am făcut-o şi eu, la Londra. ` 


ÎNSEMNĂRI ZILNICE, 1938 251 


tră. Pregătirea vizitei a fost o tortură pentru el, Urdăreanu, care trebuia 
să scoată cu cleștele, la telefon, fiecare paragraf al programului. Ceea 
ce s-a întâmplat cu decoraţiile e de necrezut! (Tot Urdăreanu povesteş- 
te). După zile întregi de insistenţă, Palatul a obţinut în fine lista demni- 
tarilor englezi de decorat, listă pe care Grigorcea a declarat-o aprobată 
de Foreign Office și de Buckingam-Palace. În frunte erau Chamberlain 
şi principalii miniștri. S-au făcut decretele, s-au luat decoraţiile în gea- 
mantane și când să fie distribuite la Londra, ele au fost declinate și de 
Chamberlain şi de miniștri, membrii Guvernului englez neprimind de- 
coraţii străine. Am întrerupt: „Mă miră că n-aţi știut lucrul acesta, de ce 
nu m-aţi întrebat pe mine?“ Râzând, Urdăreanu a replicat: „În tot cazul 
Grigorcea n-a întrebat nici Foreign-Office-ul, nici Palatul din Lon- 


` dra...“. Regele a fost furios. Povestindu-mi chestiunea cu decoraţiile, 


Urdăreanu mi-a confirmat incidentul cu telefonul: „Mi-a închis, dom- 
nule, telefonul în nas! Din ordinul Regelui îi cerem categoric un răs- 
puns imediat la unele întrebări; eram mandatarul Majestății Sale. D1 
Grigorcea n-a închis telefonul în nasul d-lui Urdăreanu, ci l-a închis în 
nasul reprezentantului Suveranului!...“ Și incidentul acesta ar fi supă- 
rat foarte mult pe Rege. Cred că a supărat însă și mai mult pe Urdărea- 
nu și cred că pentru 90% dizgraţia bietului Grigorcea se trage din acest 
incident. Zi de zi a trebuit să-l sape Urdăreanu la Rege, și cea mai mică 
greșeală a trebuit să fie mărită, și din fiecare ou s-a făcut un bou! Ve- 
chea uniformă plimbată de ministrul nostru la Londra, cu broderiile în- 
negrite şi cu mirosul de naftalină păstrate cu sfinţenie, imundul portret 
al Regelui agăţat în anticamera Legaţiei, mobilele de prost gust cum- 
părâte la Paris și nepotrivite cu stilul englez al casei — toate au devenit 
crime! La întrebarea mea: „Bine, dar nu crezi că această rechemare, 
două zile după înapoierea Regelui, să nu fie interpretată ca mărturisirea 
unui insucces la Londra, mărturisire ce ar fi aspru judecată după trâm- 
biţarea primirii triumfale?“ 

— „Nu, a pretins Urdăreanu, căci această rechemare constituie toc- 
mai o satisfacție dată opiniei publice engleze, care a cerut-o oarecum “(!!!) 

Depinde de sensul care se dă acestui „oarecum“! 

Am atins cu Urdăreanu și chestiunea redresării politice şi mai ales 
partidului unic, cu Șefia Regelui. De acord pe deplin cu propunerile 
mele privitoare la „redresare“, mi-a făcut câteva obiecţii cu privire la 
şefia de partid a. Regelui, cum că ar fi o sabie cu două tăișuri. I-am ară- 
tat în două cuvinte că asemenea obiecţii și rezerve şi-ar fi avut locul lor 
înainte de a se intra în regimul de dictatură. Odată intrați nu mai era 

loc de ezitare. Vinul tras trebuie băut. A convenit şi el şi cred că Că- 
linescu şi cu mine vom avea un aliat într-însul. 

În afacerea. „Steaua“ face pe niznaiul: nu ştie nimic. Am azi con- 
vingerea. că toată afacerea a fost pusă la cale de Hefter, devenit omul 
Lupeascăi. N-am insistat însă asupra acestei afaceri: o voi descurca-o 
cu Regele — ce să-mi mai pierd vremea cu Sfinţii! 


Fiindcă am vorbit de Hefter: mi se raportează că tot succesul său 
din ultimele luni a fost datorat influenţei pe care o câștigase asupra d- 
nei Lupescu. La început, împins de aceasta, l-a ajutat şi Urdăreanu. T e- 
mându-se însă că ascendentul lui Hefter asupra Duduiei să nu devină 
prea mare, Urdăreanu a schimbat macazul și a curăţat pe jidan la Re- 
ge... | l 
Hefter şi Şeicaru au impus pe Titeanu la Porpagandă (prin Lupeas- 
ca) ca să-și facă afacerile printr-însul. Titeanu trădându-i însă, și dân- 
du-se de partea lui Stelian Popescu, tot macherii au hotărât pieirea 
lui... Dizgraţia lui Titeanu nu are alte motive. Tot de către Hefter şi 
prin canalul Lupeascăi a fost otrăvit Regele în chestiunea „Stelei“ — 
cel puțin aşa mi se pare. Voi fi fixat peste câteva zile. l 


Şi presa italiană se dă de partea Regelui în comentariile ei asupra u- 
ciderii celor 14 gardiști... 


„_ Bucuria manifestată de ovrei pentru uciderea lui Zelea Codreanu e 
imprudentă. Mi se raportează că în Dudâşti e delir în fiecare prăvălie şi 
că în casele ovreiești simandicoase, s-a băut șampanie... La rabinul 
Niemerower casa e plină, de dimineaţa până seara, de jidani care vin să 
felicite pe şeful cultului lor de izbânda repurtată de Elohim! 

Să ferească Dumnezeu pe ovrei de o reacţie a opiniei publice! Cu cât 
ne vom apropia de Germania, o asemenea reacţie va fi încurajată chiar 
de Guvern, ca o compensație pentru suferințele impuse celor ce au 
întrupat până acum extrema aripă a crezului naţionalist... 


Pe această cale a compensaţiilor Guvernul a făcut un pas greşit: a im- 
pus o taxă de 10 000 lei anual tuturor străinilor autorizați să stea în ta- 
ră. E o taxă pe care unii nenorociti profesionişti, ca profesorii de limbi 
străine nu o vor putea suporta. Şi dacă pleacă toţi profesorii şi toate pro- 


fesoarele engleze, franceze, etc. cine va mai preda limbile respective? 
În industrie, n-avem încă maiștri destoinici români pentru conducerea 

i III î ; 
lor fabrici în care s-au investit sute de milioane — așa încât, în acest 


compartiment, noua taxă ăini 
my , axă asupra străinilor va că î i 
mânilor, ca un impozit... iii ca biz 


La Praga s-a propus ca | 
un mare Bulevard să poarte numel i 
Carol al Il-lea, în recunoştinţa fidelității ilustrului aliat! iii 
Cehii se muţumesc cu puţin! | 


IE caine up muza şi Corsica din Roma pot duce la con: 
i șteptate... Ambasadorul Franţei F i i ; 
ret dute AA te tei Francois Poncet, abia acre- 
i rucțiuni să ceară explicaţii la pal igi, i 
net, la Paris, a cerut şi el lămuriri E ipac aa 
și el lămuriri ambasadorului Italiei ă 
şită pentru tratativele de î Re si OER 
Ş înțelegere ce trebu ăi ă î ari 
gt ee bre țelegere iau să înceapă între Paris şi 
a anceze fulmină, iar cele din R ă i i 
ee e fi ă, e din Roma răspund, mai calm. 
oroare ta caută nod în papură. Dar pentru ce? Situaţia 
ă fie atât de zdrunginată în Italia, încât să fi voie de 
Ismului s atât d ia, încât să fie n 
nouă lozincă patriotică j f pe 
pentru menţinerea. maselor pe d 
.. . . Si o a y y aa e 
a pir lui Hitler nu lasă să doarmă pe Mussolini? a pa 
C 4 A . ` .. . 
ii sl î să aia pere med ES a trecut de la locul al doilea la 
„ iar olini de la cel dintâi la al doilea. A j 
cum a fost numită la înce i a cl 
um a fo put a devenit axa Berlin-Ro ăutând să- 
şi recâștige locul întâi, Mussolini ge 
1 ; olini ar putea însă să cadă 1 l 
"oagtige N ac - 
mă —- dacă s-ar arunca în aventuri nesocotite. ud cu 

De mai ă a 

PA > ana mulță al se văd despre condamnarea Îui'Emanule 
aR , simandicosul consilier al Legaţiei i 

sia ault, si nsilie egației Maltei la Bucu- 
a pă sa închisoare. N-am vrut să dau la început crezare unor 
x% pie ti i pei pei corespundeau din nefericire realităţii 
Re cault, mare acționar prin nevastă-sa al luri din 
ii cault, mare acţio prin nevastă-sa al unor hoteluri din 
e, este președintele Asociaţiei Marilor Hoteluri. Această 
ei la astă Vară un cec neacoperit asupra unei bănci din pro- 
E ca E semnat de casierul Asociaţiei și de preşedintele La 
. Banca a,depus plângere. Deși la instrucţie s-a dovedit 

că La Rochefoucault fusese de bună credinţă și înșelat de casierul său, 
tribunalul local l-a condamnat și pe dânsul la 6 luni închisoare. Faţă de 
această nemaipomenită sentință, ministrul de Justiţie a destituit pe pre- 
şedintele tribunalului și Președintele ruta a grațiat pe La Roche- 
foucault, care se consideră astfel reabilitat. . 


Ecouri suplimentare ale călătoriei Regelui în Anglia: 

La balul de la Buckingam-Palace a fost poftit, printre cavalerii pre- 
sei române şi amicul Georgescu zis Cocog, directorul Neamului Româ- 
nesc. Omul a vrut să fie prezentat Regelui Angliei, și luând de mânecă 
pe un englez l-a rugat să-l numească Majestății Sale. Englezul s-a scu- 
zat, explicând că n-avea calitatea pentru așa ceva și că ministrul Româ- 
niei, ar fi mai indicat. „Ça né fait rienne, a replica Cocoş, dites qué jé 
souis l'homme de Iorga!“ — „Qui ga, lorga?“, a întrebat englezul! 
Pentru Iorga, proverbul cunoscut trebuie întors pe dos: e profet numai 
în țara lui! 

Un alt cavaler al presei române, tiganul Pamfil Șeicaru, aflând că la 
Curtea engleză se merge în ciorapi lungi și culoți, a alergat toată Lon- 
dra până și-a găsit costumul adecvat — deși ca român putea merge la 
Buckingam-Palace în pantaloni lungi!... Când a intrat în saloanele re- 
gale, lumea s-a uitat nedumerită la el: toţi au crezut că-și răsese Negu- 
sul barba! 


4 decembrie. Au mai căzut trei victime gardiste. Numele lor nu im- 
portă. Sunt autorii incendiilor din Bucovina şi încercării de distrugere a 
-uzinei de gaz din Cluj. E bine? E bine, dacă toate aceste execuţii su- 
mare vor izbuti să potolească nebunia celor care au rămas. Altfel nu... 


Călinescu a fost aseară la mine să mai vorbim despre ce voi vorbi 
eu mâine cu Regele?. E din ce în ce mai entuziasmat de planul meu, de 
partidul unic sub președinția Regelui și a fost şi ieri dimineaţă la Urdă- 
reanu să-l mai lucreze. Îmi povestește cum a decurs audiența lui de vi- 
neri. N-a expus planul Regelui decât în trăsături foarte largi, ca o idee a 
mea pe care o găsea foarte interesantă. Regele n-a răspuns nici da nici 
nu, a găsit însă şi el ideea foarte interesantă. Am hotărât amândoi să 
dau Regelui luni un asalt viguros... Am discutat și titulatura noului par- 
tid. Frontul Naţional Românesc mi-a părut mai potrivit ca Garda Re- 


1 Protocolul Curţii făcuse această favoare misiunii românești... 
“2 Audienţa mi-a fost acordată pentru mâine, luni, ora 3 1/2. 


ÎNSEMNĂRI ZILNICE, 1938 255 


gelui. Cuvântul „Front“ trebuie neapărat să apară în titulatură. Poate şi 
„Falangă“? sau „Falanga“ să fie corpul de luptă al „Frontului“? Să ve- 
dem întâi dacă se hotărăște Regele... 


Negocierile economice italo-române, desfășurate la Bucureşti, au 
luat sfârșit. S-a ajuns la rezultate satisfăcătoare. 

S-a semnat un acord de plăţi, un acord pentru reglementarea schim- 
burilor comerciale şi două convenţii relative la dubla impunere şi la a- 
sistența administrativă și judiciară în materie de impunere. S-a hotărât 
asemenea înființarea Comisiei mixte italo-române ca organ reglator al 
schimburilor. Presupun că e Comisia cu mine şi cu Puricellli, despre 
care mi s-a vorbit la Paris. Mi s-a vorbit la Paris, dar aici nici un cu- 
vânt. Cu atât mai bine — nu ţin deloc la această sarcină suplimentară. 


Pamfil Șeicaru a scris un excelent articol cu prilejul discursului ti- 
nut de dr Angelescu la dezvelirea statuii lui Brătianu, articol în care 
beștelește Partidul Liberal exaltând totodată meritele personale ale lui 
Ionel Brătianu, om cu adevărată intuiţie politică şi cu vederi largi, pe 
care partidul n-a făcut decât să-l stânjenească în acţiunea lui.. 


Tensiunea italo-franceză în creştere. Abia se liniștiseră lucrurile în 
Europa și părea că intrăm într-o fază de împăciuire generală şi iată că 
Mussolini tulbură din nou apele. Aceasta e pacostea Statelor totalitare, 
că le trebuie încontinuu materie de frământare pentru a menţine pre- 
siunea opiniei publice. Am însă impresia că de data asta Italia a pornit-o 
cu stângul. Nici chiar Germania nu va putea susține năzbâtiile italie- 
nești. Probabil că până în cele din urmă, Ducele se va mulțumi cu câte- 
va firimituri... 


Chestiunea cu  Arhbasada nu merge la Londra. Englezii pretind că, 
dacă ar face o Ambasadă la București, ar trebui să facă una și în Peru şi 
în Grecia, căci aceste țări le-au cerut înaintea noastră. Refuzul, totuși, 
nu este încă categoric. Vom avea însă cu siguranță Ambasade la Vati- 
can (!!!), la Ankara, la Belgrad și la Atena! De ce nu și la Tirana? 


întâlnit pe Tzigara-Samurcaș care, bineînţeles, mi-a vorbit de Iorga: 

— „Dă-l dracului că orbește, face cataractă şi va scăpa lumea de 
logoreea lui... e: 

— Nu va scăpa, mă taie Tzigara, căci va dicta, când nu va mai putea 
scri... 

— Nu, fiindcă nu scrie cu capul, ci cu mâna...“ 

Tzigara era încântat de această butadă și sunt sigur că o va repeta 
pretutindeni. E singurul meu răspuns la volumul VI al Memoriilor pa- 
ranoicului (perioada Ministerului său din 1931-1932) în care vorbește 
de mine ca un prost, la fiecare pagină. De data asta caraghiosul n-a mai 
scris cu mâna, ci cu amândouă picioarele, și cu capul vârât într-un hâr- 
dău cu lături: informaţiile familiarilor săi. 


6 decembrie. Lungă audiență ieri la Rege. I-am raportat despre con- 
versaţiile de la Berlin, cu Göring, cu Körner şi cu Woblthat — şi i-am 
împărtășit impresiile mele asupra atmosferei de la Londra şi de la Pa- 
ris, în ce ne priveşte. Regele e foarte, foarte mulțumit de vizita sa în 
Germania și de întrevederile cu Hitler și cu Göring. Hitler a fost foarte 
categoric în ce priveşte granița noastră de la Răsărit: „Dacă un singur 
soldat rus trece pe teritoriul românesc, frontul nostru va fi imediat pe 
Nistru“. Faţă însă de celelalte granițe, și în special de cea ungurească 
n-a spus nimic, şi nici Regele nu 1-a întrebat. Planul Regelui era să lase 
pe „celălalt“ să vorbească, deocamdată. Göring a fost mai explicit. A 
cerut României să se înarmeze cât mai tare ca să poată rezista Rusiei 
până va sosi ajutorul german. „Veţi fi destul de tari ca să rezistați?“ a 
întrebat mareșalul. Regele a răspuns foarte abil: „Depinde de situaţie. 
Dacă voi putea să-mi concentrez toate forțele spre Nistru, da. Dacă va 
trebui să le împart, și să-mi garnisesc și granița spre Ungaria, lucrul de- 
vine mai îndoielnic...“ — „Da, a răspuns Göring, va fi treaba noastră 
să aveţi linişte dinspre partea ungurilor!“ Atât şi nimic mai mult. De- 
parte de afirmaţiile categorice pe care Göring mi le-a făcut mie, „şi lui 
Brătianu“ — a adăugat Regele. Metoda germană, și desigur cea bună 
(pentru cine o adoptă): Hitler a spus Regelui mai puţin decât i-a spus 
Göring Regelui, Göring a spus mai puţin decât mi-a spus mie — mie, 
mi-a spus același Göring mai puţin decât mi-au spus Körner și Wohl- 
that. Cu cât răspunderea e mai mare, cu atât declarațiile sunt mai pru- 
dente. Adevărul se află mai ușor din gura celor mici, decât din a celor 
mari... Bsenţialul e că Regele mi-a mărturisit că e hotărât să meargă 
până la capăt pe calea unei înțelegeri politice și economice cu Germa- 
nia. De altminteri în conversaţia pe care Wohlthat a avut-o cu Urdă- 
reanu, pe când Regele vorbea cu Göring, sfetnicul mareşalului a dat să 
înţeleagă favoritului regal că Germania e dispusă să asigure României 
toate avantajele pe care le poate ambiţiona, inclusiv transferarea unei 
însemnate sume de lei, în livre, la Londra. 


| 


| 
i 

l 

„Regele a fost foarte mulţumit de tot ce i-am raportat și de preci- 
zările-suplimentare pe care i le-am dat. A fost de acord cu mine asupra 
impresiilor culese la Londra și la Paris. Cu toată simpatia pe care a Câş- 
tigat-o la Londra, e foarte sceptic asupra unor viitoare încheieri de or- 
din economic sau financiar. De împrumutat n-a fost niciodată vorbă. 
La Paris a simţit şi el, sub culorile celei mai calde amiciţii, aceeași in- 
diferenţă pe care am simtit-o și eu. Vorbind de armament cu Daladier, 
l-a găsit nu numai foarte puţin dispus să ne aprobe comenzi noi, dar 
încă plin de reticente pentru lichidarea celor în curs. Regele i-a spus că 
dată fiind situaţia va trebui să ne adresăm aiurea... Daladier a ripostat: 
„Luaţi de unde vreţi, dar armaţi-vă!“ — „Dar vom fi nevoiţi să ne adre- 
săm Germaniei...“ — „De ce nu? Şi în 1916 aţi avut armament ger- 
man, ceea ce nu v-a împiedicat să vă bateţi alături de noi...“ 

Regele mi-a afirmat că n-a dat nici o misiune lui G. Brătianu, că în- 
tr-adevăr Prinţul de Hohenzollern s-a amestecat în fixarea vizitelor în 
Germania, că ar fi fost poate mai bine să vină întâi Göring în România 
— dar că odată ce lucrurile se învârtiseră altfel, ce era să facă? A fost 
destul de bine și cum a fost! 

Capitolul politicii externe odată lichidat și destăinuirea mea privi- 
toare la cele 10-12 miliarde lei pe care germanii s-ar obliga să-i trans- 
forme la Londra, făcută! — am trecut la politica internă. 

Am recapitulat Regelui toate lipsurile și cusururile regimului exis- 
tent. A fost de acord cu mine că așa cum se prezintă azi, regimul poate 
fi calificat drept o simplă dictatură polițistă, ceea ce nu este suficient 
pentru consolidarea unei stări de lucruri. De acord a fost de asemenea 
Regele cu mine asupra lipsei de coordonare în guvernare, asupra lipsei 
unui scop bine definit și prin urmare a căilor de urmat atât pe terenul 
politic cât şi pe cel economic. De acord mai departe asupra golului 
dintre el, Regele şi țară. Am dezvoltat și înaintea Regelui cele 5 puncte 
definite în conversaţia mea cu Călinescu din 2 decembrie. Regele m-a 
ascultat frumos şi a găsit foarte, foarte interesantă propunerea. mea re- 
lativă la întemeierea prtidului unic, menit nu să dea Guvernele țării, ci 
să le sprijine, alcătuirea lor fiind rezervată exclusiv Regelui. Constata- 
rea că nimeni în tară nu e în stare să determine un curent de mase și să 
se pună în fruntea unui partid totalitar afară de dânsul, și că e bine că e 
aşa-căci altfel am risca o deplorabilă concurenţă între doi dictatori — 
i-a plăcut mult. M-am pus la dispoziția Majestății Sale pentru convoca- 


1 A fost partea esenţială a raportului meu, căci toate celelalte propuneri germane pe 
care mi le făcuse Göring, Regele le aflase deja, fie direct de la acesta, fie de la Hitler. 

rea oamenilor de bună voinţă, şi am explicat că mi-am luat acest curaj 
fiindcă socotesc că sunt singurul om politic mai însemnat în stare să în- 
temeiez un partid și să plec acasă. Oricare altul, un Iorga, un Tătăres- 
cu, un Străchinescu oarecare, nu numai că n-ar mai pleca, dar ar căuta 
să se vâre în treabă şi ar strânge lumea mai mult în jurul lui decât în al 
Regelui. Regele mă ascultă cu un vizibil interes. „Propunerea d-tale e 
foarte, foarte interesantă. Sunt și câteva greutăţi. Dar e o soluție. Nu 
pot să-ţi dau un răspuns imediat. Lasă-mă să mă gândesc câteva Zi- 
le...“ — „Desigur, Sire, dar nu prea multe zile. După cele ce s-au în- 
tâmplat, o soluţie de urgență se impune. Românii sunt gregari; dacă le 
distrugi partidele în care se aflau înregimentaţi, trebuie să le dai altul, 
în care să-și găsească cel puţin iluzia unei nădejdii de procopsire. .. Pro- 
punerea mea, Sire, nu e interesantă decât pentru o lună de zile. După o 
lună va fi prea târziu și anarhia se va întinde ca o pecingine, și o reacție 
va fi cu atât mai anevoioasă... l 

Audienta mea durase peste o oră și jumătate; am mai vorbit câteva 
cuvinte despre „Steaua Română“, despre Hefter şi despre Consiliul Eco- 
nomic (pentru acesta Regele n-a găsit încă o formulă definitivă — nici 
-eu — dar vrea să-l menţină) și am plecat. ` 

De la Rege m-am urcat la Urdăreanu să-l pun în curent cu cele pe- 
trecute în audienţă și să-l excit la luptă. Pe când mă urcam, el cobora: îl 
sunase Regele. L-am așteptat în biroul său unde s-a înapoiat după vreo 
20 de minute. Regele l-a pus în ċurent despre propunerile mele și i-a 
spus textual: „Argetoianu pretinde că totul trebuie să fie gata înainte de 
o lună...“ — „Are dreptate Sire, dacă îmtârziem, ne înecăm în anarhi- 
e...“ Omul își învățase lecţia pe de rost. Urdăreanu s-a arătat „ambalat 
pe ideea partidului unic sub șefia Regelui şi sunt convins că va lucra 
din răsputeri ca să pună în mişcare și pe Rege. 

“ Azi-dimineaţă am fost la Călinescu şi l-am pus şi pe el în curent cu 
cele petrecute în audiența mea. l-am explicat că fierul trebuie să fie bă- 
tut cât e cald, și că în cazul de faţă el și Urdăreanu trebuiau să-l bată. 4; 
A priceput. Când i-am povestit că am spus Regelui: „Sire, nu poți mer- 
ge mai departe cu un prim- ministru din alviță, ia-ți unul tânăr, din ge- 
nerația Majestății Tale, harnic şi curajos. ..“, Călinescu doar că nu m-a 
sărutat. Cred că și el și Urdăreanu vor lucra pe capete pentru aducerea 
programului meu la îndeplinire. S-ar putea cineva întreba ce folos trag 
eu din acest program — răspund foarte simplu: nici unul! Ba da, plă- 
cerea de a îndruma şi convingerea că-mi servesc țara, căci alt interes 
nu thai am. Slugă nu mă fac — și loc pentru doi stăpâni nu e în ţară. 


me 

Regele e regele și e tânăr, și mai în puteri ca mine... Să încerce el, eu 
mă mulțumesc să-i dau o mână de ajutor, dacă se poate. Decât un fi- 
gurant sau chiar în fruntea Guvernului, prefer să fiu ce sunt. 


Alaltăieri, duminică, sudeţii din România trebuiau să voteze în lar- 
gul Mării Negre; pe un vapor german, pentru sau contra lui Hitler (ale- 
gerile complementare pentru reprezentarea teritoriilor anexate în Reich- 
stag). Furtuna a fost însă așa de mare pe coasta Mării Negre încât va- 
porul n-a putut ieşi din port. Sudeţii s-au mulțumit cu un chef la Con- 
stanta, pe spezele celui de al III-lea Reich! 


Întrevedere la Roma între Ciano și ambasadorul Angliei, lord Perth. 
Ciano a declarat că e răspunzător de tot ce a spus el, și poate da orice 
explicaţii în această privinţă, dar nu poate răspunde de manifestările 
altora... l 

În legătură cu manifestațiile imperialiste la care se dedau macaro- 
narii, e interesant de notat un articol al ziarului Volkischer Beobachter, 
oficiosul lui Hitler, în care se afirmă că „prin recunoașterea anexării Eti- 
opiei, idealul colonial al Italiei a fost pe deplin satisfăcut“. De notat ase- 
menea că pe când mascalțonii urlă după Tunis, Corsica și Nisa, Ribben- 
trop soseşte la Paris ca să semneze un tratat de prietenie și de pace... 


Fosta casă a lui Cuza-Vodă, în Galaţi, dărăpănată și transformată în 
bordel (!!) a fost reparată şi scăpată de rușine prin îngrijirea lt co- 
lonelului Victor Raţiu, şeful de Stat Major al Diviziei 31 Infanterie. 
Casa a fost transformată în muzeu, pentru adăpostirea obiectelor răma- 
se de la fostul Domnitor și din vremea lui. 


„Evenimentele sângeroase“ din România au avut presă bună și în 
Anglia. Numai în Germania au avut presă rea, după câte mi-a spus Re- 
gele, căci ziare nemţeşti nu s-au văzut la București. Regele mi-a mai 
spus că „s-a intervenit“. Aflu acum că s-a intervenit prin Comnen și că 
răspunsul: a fost „că Guvernul german nu poate închide în asemenea 
materie, gura presei“. Daţi fiind termenii în care mi-a vorbit Göring de 
Comnen („cât va fi Comnen ministru de Externe, va fi greu Germaniei 
să se înţeleagă cu România“), e probabil că intervenţia printr-însul a 
displăcut şi ca consecință s-a dat răspunsul care s-a dat... Ce inutil, pe 
lângă oroarea lui, a mai fost și masacrul acesta! 

S-a închis cafeneaua Corso. Motivul: se făcea prea multă politică. 
Cafenele sunt însă mai multe pe Calea Victoriei, așa încât politica se va 
muta într-alta, dar tot se va face. Măsuri idioate, se aduc pagube neme- 
ritate întreprinderilor și se lasă pe drumuri un personal întreg... | 


Sola „fute câmpul“. Călătorie sprâncenată! Era un pisălog, un me- 
galoman și, în fond, nu ne iubea. Ieri-seară i s-a dat un prânz de adio la 
Externe. Într-un lung discurs fostul ministru al Italiei a arătat tot ce a 
făcut el pentru apropierea celor două țări. A făcut mult, ce e drept, mai 
ales pe terenul cultural şi sufletesc. : 


Junele Andrei a fost numit ministrul Educaţiei Nationale și interi- 
matul lui Armand Călinescu a încetat. Numirea lui Andrei n-a mers u- 
şor. De trei luni s-a vândut omul noului regim — prin mijlocirea lui 
Călinescu — dar Gusti (și mai ales M-me Gusti, prin Duduia) s-a opus 
din răsputeri la numirea sa. Andrei a fost pe vremuri subsecretar cu 
dânsul ȘI se certaseră amândoi de moarte. Influenţa perechii Gusti a 
oprit pe loc numirea lui Andrei până în momentul în care Regele n-a 
mai putut refuza nimic lui Călinescu, „Son exâcuteur — de hautes 
oeuvres“! Gusti e furios, dar ce e mai nostim e că e furios şi Iorga, 
fiindcă „n-a fost consultat“. Paranoicul pretinde că nici o numire să nu 
fie făcută la Instrucție fără consimțământul său... 


Până și în Elveţia a pătruns antisemitismul. Ziarele din mai multe 
cantoane (Basel, Geneva, Ziirich) cer să se ia măsuri împotriva imigră- 
rilor ovreilor și împotriva concurenţei pe care aceştia o fac comercian- 
ților elveţieni. Continuă să sufle furtuna asupra lui Israel... 


Puiu Filitti, aghiotantul Regelui, povesteşte că la banchetul de la 
Guildhall fiind așezat în faţa lui, a auzit pe lord Halifax mormăind, pe 
când vorbea Majestatea Sa: „It is the bigest man in Europa“ — și după 
două minute: „the bigest man in the world!"! După masă Filitti a spus 
lui Halifax că i-a surprins mărturisirea, căci masa era foarte strâmtă... 
Bietul Filitti, străin din naştere de domeniul ironiei, a crezut că face 
plăcere nobilului lord — dar nobilul lord a fost cam jenat și a replicat: 
„Ah, ai auzit! Dar e sincera și adevărata mea părere, adevărata mea pă- 


rere, domnule! Nu a fost glumă“!!! 


1 E cel mai mare om în Europa, e cel mai mare om în lume! 

Radu Meitani deţinut în Sanatoriu la Braşov şi 318 gardiști din la- 
gărul de concentrare de lângă Vaslui au semnat proprio motu acte de 
supunere faţă de Rege și de regim, lepădându-se totdeodată și de Sata- 
na. Ziarele toate publică în facsimile actele şi semnăturile. Ca să expli- 
ce acest proprio motu al gardiștilor, Armand Călinescu povestește că 
după ce au aflat moartea lui Zelea Codreanu, gardiștii de la Vaslui au 
fost disperaţi şi că colonelul comandant al lagărului de frică să nu se 
întâmple tulburări (?) printre deţinuţi a adus patru mari reflectoare şi 
le-a aşezat pe dealurile învecinate — reflectoare pe care deţinuţii le-au 
luat drept tunuri. Convinşi că vor fi bombardaţi și uciși cu toţii, gar- 
diştii au căzut în genunchi (!!) şi au cerut voie să semneze act de supu- 
nere (!!!). Foarte frumos! Dar s-a speriat și Meitani în spitalul de la 
Brașov de reflectoarele-tunuri de la Vaslui? 

În realitate bieții oameni au semnat probabil de frică sau în nădej- 
dea unui tratament mai bun, patalamaua pe care le-a pus-o Poliţia sub 
nas... Probabil, deasemeni, că afirmaţia Regelui, în audiența mea de 
luni, „că chiar gardiștii, după informațiile lui, sunt multumiti că au scă- 
pat de teroarea lui Codreanu“ n-avea decât această șubredă bază. 

De fapt, gardiștii care au mai rămas dintre vechii conducători ai Miş- 
cării sunt terorizaţi și buimăciţi. Cei câţiva care nu sunt închiși, ca prof 
Christescu (scăpat odată cu Alex. Cantacuzino, și care nu trebuie con- 
fundat cu popa Cristescu), păr. Dumitrescu, Vojen și alţii se ascund și 
se tem pentru viaţa lor. Știind că am avut oarecare bunătăţi pentru ei, 
mi-au trimis pe Antohi să-mi spună că ei ar voi să trimită circulară (căci 
acum numai ei au rămas în fruntea Mișcării) către toți militanțţii lor și 
să le impună liniște și să-i oprească de la violenţe și de la atentate, dar 
nu știu cum să facă căci curierii lor sunt împușcați când sunt prinși, așa 
încât nimeni nu mai vrea să facă pe curierul. Toate atentatele din ulti- 
ma vreme — zic ei — au fost săvârșite din iniţiativa locală, fără ştirea 
Şi fără voia centrului Mişcării, centru care, așa ascuns cunve, nu a înce- 
tat de a exista nici ozi. Căci Garda are listele ei și îndată ce unul cade, 
altul demult desemnat îi ia locul, până cade și el și e înlocuit la rândul 
lui... Am întrebat de ce trimit la mine și nu la Călinescu sau la Urdă- 
reanu care ar putea să le îndeplinească dorinţa mai iute decât mine. 
Antohi mi-a mărturisit că gardiștii nu vor să aibă nici un contact nici cu 
Călinescu, nici cu oamenii Regelui, nici cu alți oameni politici, și că 
sunt singurul care:te inspir respect. „Fiindcă gardiştii îmi cer un sfat și 
o intervenție, îți dau dragă Antohi următorul răspuns: îi sfătuiesc să se 
liniştească și să dea dovadă de supunere, în așteptarea unor zile mai bu- 

ne pentru ei — și făgăduiesc că voi trimite la locul competinte cererea . 


lor de a trimite o circulară de pace celor care mai cred într-înșii...“ 
Și cu aceste cuvinte am ridicat ședința. 
ÎI aceata sd i) 
A aai decretul lui Grigorcea de punere în disponibilitate; fără nici 
o motivare. 


7 decembrie. Un nou atentat la Cernăuţi. Un copil din clasa a VIII-a 
a tras două focuri de revolver împotriva colonelului Christescu, pre- 
şedintele Tribunalului militar din Cernăuţi... Atentatorul a fost prins; e 
un gardist militant şi şi-a destăinuit complicii. Toată clasa lui era 
gardistă, inclusiv profesorul ei diriginte... Tot tineretul e contaminat și 
boala va fi greu de lecuit... 


Mascalţonii manifestează mai departe, dar Ribbentrop a sosit ieri la 
Paris, a fost primit cu cinste, a semnat actul de prietenie dintre Franţa și 
Germania, act prin care ambele țări recunosc ca definitive graniţele lor 
actuale — și a benchetuit cu Daladier şi cu Bonnet... Să fie într-adevăr 


începutul unei ere noi în Occidentul Europei? Prea multă încredere nu . 


există, de o parte și de alta, dar mai ales în Franţa... 


De când fabricam Constituţia, astă-primăvară, n-am avut zile atât 
„de încărcate ca alaltăieri luni, ieri, marţi și azi. S-au abătut deodată asu- 
pra mea afacerea „Stelei Române“, audiența la Rege (cu accesoriile ei, 
întrevederile cu Călinescu și cu Urdăreanu) și nemtii de la Dresdner 
Bank. Şi în fiecare zi, şi de două ori pe zi, mese care nu se mai sfâr- 
şeau... Plictiselile politicii mi-ar fi fost de ajuns, am mai avut și pe ale 
„Stelei Române“. Reorganizarea direcţiei a devenit în fine un fapt în- 
deplinit. Consiliul de luni a primit demisiile lui Osiceanu și Rogers și a 
numit director general pe Mătăsaru și. director general adjunct pe An- 
got. În Comitetul de direcţie a intrat şi Bujoiu, pe care Consiliul l-a co- 
optat în calitate de reprezentant al Statului (ca acţionar). 

Mai multă bătaie de cap am avut cu lichidarea diferendului dintre 
grupările de bănci (englez și francez de o parte — român de alta!). N-au 
trebuit mai puţin decât 3 ședințe de Comitet a câte 2 ore, fără să mai so- 
cotesc și colocviile particulare. Diferendul între grupul român și cele 
străine dura de 5 ani și paraliza întreaga activitate a Societăţii. Mărul 
de discordie era comisionul de 5% perceput asupra tuturor vânzărilor 
de către „Steaua British“ sau de către „Steaua Française“. Românii ce- 

reau, sau să se suprime comisionul, sau să se împartă în trei (o treime 
de fiecare grup). La Londra am avut impresia că englezii primiseră aceas- 
tă soluţie din urmă. Fraser, cu care am avut o lungă convorbire, fusese 
categoric în această privință. La Paris, sfârșiseră prin a primi și france- 
zii soluţia împărțirii peșcheșului. Rămăsese înțeles că chestiunea să fie 
definitiv tranșată la Bucureşti, cu prilejul Consiliului din 5 decembrie. 
Spre marea mea mirare, englezii au sosit cu o falcă în cer și alta în pă- 
mânt. Nu mai voiau să știe de nimic fiindcă Regele calomniase „Steaua 
Română“ la Londra; ar fi spus anume lui Leith Ross că la „Steaua Ro- 
mână“ se petrec lucruri oribile („awfull thinks“). „În asemenea condi- 
ţii — spuneau englezii — nu mai avem nici o încredere în afacere şi nu 
vrem nici să mai băgăm bani, nici să mai facem sacrificii și favoarea 
românilor, căci ce se mai poate aștepta într-o afacere despre care Re- 
gele vorbește în asemenea termeni?“ Deja în scris, de la Londra, mi se 
comunicase supărarea englezilor, care nici nu mai voiau să vină la Bucu- 
reşti. După insistențele mele au venit totuși; i-am convins că trebuia să 
fie o neînțelegere la mijloc. Regele nu putuse spune cuvintele ce i se 
atribuiseră. În audiența mea de luni am avut alte lucruri mai importante 
de vorbit cu Vodă, așa încât n-am putut să descurc încă toată înscena- 
rea cu „Steaua“ — care rămâne de descurcat, și-mi voi face o plăcere 
să o descurc — dar la repezeală am putut obține adevărata versiune a 
incidentului de la Londra. Iată ce mi-a spus Regele: „Leith Ross mi-a 

cerut protecția mea pentru «Steaua Română». Am răspuns: nu pot a- 
corda protecția mea societății cât timp e învinuită de a fi comis ilegali- 
tăți. Să-şi limpezează situația, și se va bucura de toată solicitudinea mea“. 

În treacăt am protestat cu vehemență contra acuzărilor aduse „Ste- 
lei“ și Regele mi-a replicat: „Cu atât mai bine dacă nu e nimic“. 

În fine, ce să o mai lungesc. A fost Albert Stern la Mitiţă Constanti- 
nescu, a fost Mercier la Rege și lucrurile s-au împăcat. Cred, că de a- 
cum înainte va domni în fine pacea, atât la „Steaua Română“ cât-și-în-. 
tre grupurile de bănci participante. 


8 decembrie. Aseară am primit o invitaţie la dejun pentru mâine, din 


“partea Regelui. Să se fi hotărât să treacă la execuţia planului meu, adi- 


că la înfiinţarea partidului unic? 


Gusti face scandal*iiiăre pe numirea lui Andrei la Instrucție. Întâl- 
nindu-l ieri mi-a spus că după-amiăză are audienţă la Rege ca să-i spu- 
nă, el, tot ce știe despre noul ministru. „E băiat de pescar de la Brăila“, 

îmi urla Gusti în obraz, ţinându-mă de un nasture — şi băiat de pescar a 
rămas. E o canalie, e un intrigant și nu ştie nimic! Dacă rămâne la Mi- 
nister, am să o spun Regelui, plec eu de pretutindeni. De la Fundaţiile Re- 
gale, de la Expoziţia din New York, de la toate...“ Nu va pleșa nicăieri. 

Opunerea lui Gusti şi a lui lorga.n-a împiedicat pe Călinescu să in- 
staleze ieri pe Andrei la Instrucție, cu alai mare. Călinescu a făcut un ma- 
re discurs, a vorbit despre opera îndeplinită și despre ce mai rămâne de 
făcut, ca un şef de Guvern... A spus lucruri bune dar încă, totuși, prea 
multă vorbărie. Călinescu are calităţi dar nu se poate dezbăra de obi- 
ceiurile de partid și îi place să trăncănească. 


În Japonia, între 4 noiembrie și 4 decembrie, adică în spaţiul unei 
luni, au fost 600 de cutremure. E de neînchipuit cum tara asta a putut 
realiza progrese atât de uimitoare pe un teren atât de instabil... 


Starea rectorului Ștefănescu-Goangă s-a agravat. Complicaţii pul- 
monare. S-a agravat paralel și situaţia gardiștilor închişi la Râmnicul 
“Sărat. De va muri Goangă mai scapă câţiva din ei de sub escortă... Că- 
linescu e la pândă! 


Vizita lui Ribbentrop la Paris decurge în mijlocul celei mai calde cor- 
dialităţi. Mese, Soldatul necunoscut, muzeul Luvrului, Asociaţia Fran- 
ce-Allemagne — ministrul Reichului a trecut prin toate cu surâsul pe 
buze. E un pas serios pe calea apropierii între Franţa și Germania. Pre- 
sa franceză e încântată, afară de Le Populaire, ziarul lui Blum care pre- 
tinde că înțelegerile și tratatele bilaterale nu fac un ban, și că numai secu- 
ritatea colectivă înseamnă ceva!! Sunt cam întârziaţi în părerile lor ami- 
cii socialiști! O notă stridentă o mai înfățișează și dl Pertinax, care şu- 
ieră împotriva Germaniei și o acuză că a venit să obțină din partea Fran- 
tei tot felul de avantaje imaginare. Cum putea să vorbească bine un 
Griinberg despre intenţiile şi actele lui Hitler? e 

Şi presa engleză salută cu bucurie apropierea franco-germană. În I- 
talia însă manifestările antifranceze continuă în mai toate orașele mari, 
deși Guvernul italian a declarat oficial că nu-și însușește lozincile mas- 
calțonilor. Intervievat, Ribbentrop a declarat unui ziarist francez că axa 
Berlin-Roma e constituită în vederea planurilor și ideilor de ordin ge- 
neral și că afacerile particulare ale fiecărei țări nu o privesc decât pe a- 
ceasta. Axa-şi Germania n-au în consecinţă nici o atitudine de luat în ce 
privește ultimele manifestații publice în Italia (?). Probabil, totuși, că 


ÎNSEMNĂRI ZILNICE, 1938 265 


au un cuvânt de spus și că l-au spus, căci Guvernul italian cel puţin pa- 
re să o lase mai moale. 


În dezbaterile Camerei Comunelor, ministrul Coloniilor Malcolm 
Mac Donald a făcut o lungă expunere — provocată de intervenţia 
opoziţiei — și a declarat că Anglia e ferm hotărâtă să nu cedeze nici un 
teritoriu colonial, că nu urmărește decât binele populațiilor locale ŞI că 
în nici un caz nu se va dispune de ele fără voia lor. Amin. 


Fiecare zi cu inovaţia ei fericită: s-a introdus „salutul sportiv pentru 
Rege“. Adică, înainte de începutul oricărei manifestări sportive, șeful 
fiecărei echipe (și când sunt străine?) va striga: „Pentru Majestatea Sa 
Regele!“, iar membrii echipelor vor răspunde în cor: „Trăiască, trăias- 
că, trăiască!“ Frumos, frumos, frumos! 


Aceeași zi, seara. Invitaţia de mâine la dejun, la Palat, nu e cum am 
crezut în primul moment, în legătură cu audiența mea de luni. Suntem 
pofiiţi, toți Consilierii Regali, în scopul probabil să se mai calmeze 
ner-vii lui Iorga, lui Vaida și ai doctorului Angelescu (!!). Călinescu 
îmi afirmă totuși că din audiența sa de ieri rezultă că Regele va merge 
pe calea pe care i-am trasat-o şi că în curând voi primi indicaţii preci- 
se, de Sus, în această privinţă. 

Tătărescu a fost numit ambasador la Paris, o dovadă aș putea crede, 
că sugestiile mele prind. Sunt exact opt zile (adică vor fi mâine opt zi- 
le), vorbind cu Urdăreanu (pe la care trecusem ca să cer audiența mea) 
şi întrebându-ne amândoi ce s-ar putea face cu Tătărescu ca să nu mai 
încurce lumea: cu politica lui, am sugerat numirea sa ca ambasador la 
Paris. „Minunată ideea a replicat Urdăreanu, dar crezi că va primi?“ 

— „Pe garanția mea“. Ideea a prins și a fost repede adusă la îndepli- 
nire. Cesianu a demisionat alaltăieri, adică i s-a cerut demisia, Tătăres- 
cu a fost chemat de Rege care i-a impus (zice Guţă) Ambasada; agre- 
mentul a fost dat în 24 de ore și noul ambasador depune mâine jură- 
mântul și pleacă poimâine. 

Întâmplător, eram tocmai poftit azi la dejun la Tătărescu. Primea fe- 
licitările cu o prefăcută resemnare. În fond e mulțumit că va cuceri Pa- 
risul — dar totuşi, această numire e o deceptie pentru el, spera să joace 
un rol politic aci, o ciudată iluzie, pentru un om atât de dibaci... Consi- 
deră misiunea lui ca:temporară; d-na Tătărescu nici nu vrea să se insta- 
leze la Paris, va merge numai din când în când, va rămâne la Bucureşti, 
cu băiatul, cam șubred de sănătate şi care urmează cursul liceului. 

La Tătărescu era şi Mitită Constantinescu, numai dragoste pentru 
mine. Vrea să ne înţelegem pentru revizuirea Codului de Comerţ, atât 
de nenorocit promulgat de ușuraticul Iamandi. l 

Tătărescu m-a luat la o parte: „Am muștruluit pe Mitiță, i-am spus 
să nu se despartă de d-ta, ești omul situaţiei. Şi dânsul ca toată lumea e 
de părere că aşa nu mai poate merge. Voi avea mâine o audienţă la Re- 
ge şi îi voi spune lămurit că numai d-ta poţi salva situaţia și că trebuie 
să-ţi încredințeze Guvernul“. i 

— „Îţi multumesc, dragă Tătărescu, dar nu «reflectezy, cum zice 
Caragiale, nu vreau să mă mestec în tărâte“... El: — „Trebuie!“ — Eu: 
„O fi trebuind dar nu vreau. Pot servi pe Rege și din afară de Guvern, și 
încă mai bine!“ l 

Pe de altă parte am aflat că e vorba să rămână Patriarhul, dar să fie 
numit Călinescu vicepreşedinte. Ar fi bine. În precipitata mea conver- 
saţie cu Urdăreanu am indicat pe Călinescu ca cel mai nimerit succesor 
al Patriarhului, în acest moment. Numirea lui ca vicepreședinte, dacă 
se va face, va fi o dovadă mai mult că se ţine seamă de sugestiile mele, 
căci vicepreşedinţia n-ar fi decât o treaptă spre Preşedinţia plină. E vor- 
ba asemenea de numirea lui Gafencu în locul lui Comnen. Aceasta ar fi 
o greșeală, mai întâi din cauza nevesti-sii, apoi fiindcă Gafencu: n-are 
destulă experienţă, în momente atât de gingașe. 

Una bună a lui Cesianu. După ce a aflat de ridicarea Legaţiei din Pa- 
ris la rangul de Ambasadă, ar fi spus: „Ce importanță, domnule, că mă 

face ambasador (!!!). Ambasador, ministru, sau simplu secretar — nu e 
rangul care face treaba, ci omul!“ , 

Tătărescu trebuie să fie pradă remușcărilor, căci după cum se vede, 
a omorât un om! 

La dejun la Tătărescu era şi Cancicov, numai zahăr și miere, şi el. Mai 
era şi Tilea, altă sămânță de ambasador, căci se vorbeşte mult şi de nu- 
mirea lui la Londra. Numirea lui Comnen la Vatican e aproape sigură... 

Tătărescu vrea să rămână la Banca de Credit și mă roagă să-i țin eu 
locul. Dacă-l va lăsa Regele, căci acum a devenit şi Regele mare acţio- 
nar al Băncii... 


Pildner!, în treacăt prin București, vine la mine foarte îngrijorat și 
indignat. Îngrijorat, fiindcă Clodius i-a spus că Germania trebuie să lu- 
creze şi prin Banca de Credit, fiindcă e acţionar Regele, ceea ce ar fi în 
paguba Bancarei, cu capital german! Indignat, fiindcă Banca de Credit 


1 Director la Dresdner Bank şi vicepreşedinte la Bancara. 

e o bancă ovreiască şi ar fi o rușine ca Reichul să îmbogăţească pe ji- 
dani! L-am mai calmat, arătându-i că e loc în România și pentru două 
şi pentru trei bănci care să lucreze cu Germania — iar în ce privește 
„Chestiunea ovreiască“ Banca de Credit s-ar putea „arianiza“ și ea... 

Parcă am fost prooroc; după Pildner a venit Kaufmann la mine să-mi 
vorbească despre o asemenea „transformare“. E dispus să plece chiar 
dânsul din fruntea băncii, dacă ar fi în interesul ei... 


9 decembrie. Ce se ascunde valahilor; 

„Après la mort de Codreano 

L 'irritation en Allemagne 

La presse allemande après avoir publié sans commentaires la nou- 
velle de la mort de Codreano et de douze autres membres de la Garde 
de Fer, citait hier de nombreux journaux étrangers, polonais, hongrois, 
italiens et. même français, exprimat des doutes sur la version officielle 
de cette mort. 

Aujourd’hui on peut lire dans la plupart des journaux allemands des 
articles affirmant qu’il s’agit d'un meurtre dont le gouvernement rou-. 
main et surtont les juifs qui l'inspirent, seraient responsables. 

Dans plusieurs quartiers de Berlin des affiches ont été placadrées 
sur les devantures des magasins, protestant contre la mort de Codreano 
et des chefs de la Garde de Fer. Dans la courant de la journée de Sam- 
edi la police a procède à leur enlévement. 

Ces affiches portaient pour titre: „Revanche pour Codreano“!, „A 
fas les juifs roumains!“ on encore: «Nous rendrons les juifs responsa- 
bles de la mort de Codreano!» 

On apprend que des centaines de membres de la Garde de Fer, de 
crainte d’être arrêtés ont passé la frontière roumaine la nuit dernière et 
se sont refugiés en Tchecoslovaquie. Beaucoup on mête continué leur 
voyage jusqu’en Allemagne. EA 

Dans les milieux nationaux-socialistes allemands les événements de 
Roumanie ont provoqué une vive irritation. On y déclare qu'on s'atten- 
dait, après les entrevues du roi Carol avec le chancelier Hitler et avec le 
maréchal Göring, à la mise en liberté des chefs de la Garde de Fer. On 
prétend même que le roi Carol aurait donné certaines assurances à ce 
sujet. 

En tout cas, le:-rapprochement éventuel entre l Allemagne et la Rou- 
manie, qui avait été discuté pendant le séjour du roi Carol en Alle- 
magne, semble gravement compromis. 

(Extras din ziarul Le Temps din 5 decembrie) 

Din aceste informaţii ar rezulta că „iritaţia“ din Germania e mai mult 
îndreptată. împotriva ovreilor decât împotriva Regelui Carol și a Gu- 
vernului român. Faptul că Poliţia a rupt afișele e semnificativ, Ca să se 
înțeleagă cu România de azi, Germania n-are nevoie de Garda de Fier: 
se poate înțelege cu Regele Carol de-a dreptul, și Hitler și Göring o știu. 

În conferințele din Paris, dintre Ribbentrop și reprezentanţii Guver- 
nului francez s-a vorbit şi despre garantarea granițelor Cehoslovaciei. 
Ribbentrop s-a însărcinat să obțină recunoaşterea actualelor frontiere 
cehoslovace din partea Ungariei şi a Poloniei. Îndată ce aceste recu- 
noașteri vor fi obținute, se va proceda la încheierea actului de garanţie 
internațională, hotărâtă la Miinchen în septembrie. 


Săbăreanu, fostul primar liberal de Galben, a fost condamnat la 2 ani 
închisoare pentru un gheșeft de pavaj săvârșit în complicitate cu firma 
Mateescu, în care era interesat și dânsul. În plus la 7 şi ceva milioane lei 
de despăgubiri Primăriei. Frate cu d-na Leonida, Săbăreanu era un bă- 
iat simpatic şi activ. Lui se datorește clădirea Primăriei din piaţa Am- 
zei. 


Mi se afirmă că Măgureanu paraclisierul subsecretar de Stat la Pre- 
şedinţie e ovrei. Nu cred, că prea e prost ca să fie ovrei.. 


10 decembrie. Dejunul oferit ieri de Rege Consilierilor Regali ar fi 
fost o nenorocire fără Iorga, care a fost o adevărată grădină. Toţi ceilalţi, 
stau pe scaune și tăceau, ca cucuvelele pe cracă, în așteptarea bucăţe- 
telor care să le cadă în cioc. 

Invitatia era pentru ora 13,30. Iorga n-a sosit decât la 13,35. Aghio- 
tantul de serviciu coborâse deja de vreo trei ori în holul în care aștep- 
tam, să vadă dacă suntem toţi, ca să anunţe pe:Rege. În fine a sosit şi 
Zănatecul, umflat, bosumflat, mai strâmb ca oricând, ţinându-şi falca 
stângă pe care tot apăsa cu o cârpă cu pretenții de batistă. A intrat văi- 
tându-se de la ușă, în chip de bună ziua. „Mi-hie rhreu, rhreu de tot. 
Biata Cathinca aşteaptă să o thaee...! Sunt într-ho stahre de șneziivare 
de nedescris...!“ 

Dejunul a fost servit în sala cea mică de mâncare. Au luat parte Re- 
gele, Voievodul, Patriarhul, Mironescu, dr Angelescu, Vaida, Iorga, Ba- 
lif, Tătărescu, general Văitoianu și subsemnatul; din partea Curţii — 
Urdăreanu, Flondor și lt colonel Filitti. Cu totul 14 persoane. 

Teatrul a început cum ne-am aşezat la masă. La dreapta Regelui stă 
Patriarhul, la dreapta Patriarhului, Iorga. „Suntem vecini, domnule Ior- 
ga!“— a constatat cu un surâs Patriarhul lăsându-se pe scaun. „Vecini 
da — a răspuns arțăgos în auzul tuturor dl Profesor — dar complici 
nu“! Regele s-a uitat la mine — stam în faţa lui — și mi-a făcut un 
semn ironic. Avea el să mai audă altele în timpul mesei! Cum a plesnit 
pe Patriarhul, dl Profesor și-a îndreptat privirile către mine, și cu glas și 
mai tare: „Eih, ce zici de guverhnarrrea asta?“ Și după obiceiul său 


“când întreabă, răspunde tot el: „Să-ţi spun eu: hoţii vor să intre în 


Guvern și Guvernul intră în hoţi şi îi împușcă (?2?)....! Numai că a 
îmușca lumea fără judecată nu e o metodă de guvernare!“ 

Cam enervat, Regele a ripostat: „A cui e vina?“ — Iorga: „Să nu se 
supere. dl Tătărescu, a lui Ion Brătianu și a liberalilor, care, ca să jon- 
gleze cu dânșii în politică, a dat drumul tuturor exponenţilor celor mai 
suvbersive curente să-și încure caii...“ — Rgele: „E şi vina profesori- 
lor...“ — Iorga: „Nu e vina profesorilor, Sire, — profesorii sunt fără 
vină fiindcă nu există. Nu există profesori și nu există studenţi. De mai 
bine de zece ani nu mai sunt în Universităţi decât agenţi electorali, 
clienţi personali și zurbagii sălbatici... Așa se şi potriveşte într-o Țară 
în care unii trag cu revolverul și alții răspund cu carabina de ordonan- 
tă...“ Şi domnul Profesor şi-a golit punga de venin. A tras în dreapta, a 
tras în stânga. Cel asupra căruia s-a dezlănțuit mai mult a fost Andrei, 
noul ministru al Instrucțiunii, „domnul acela, eih, pe cahrrre eu nu-l 
phrrimesc în casa mea, fiindcă arrrh necinsti-o! ... Eih, se zice că e fiul 
unui pescarh din Brăila, darh nu e adhevărirat, e fiul lui Stere, e fiul 
natural al lui Stere, îi seamănă ca două pichături de apă — are capul lui 
Stere, şi are sufletul lui Stere, Eih, e o canalie, un intrigant şi un igno- 
rant...“ Toate astea fiindcă nu fusese consultat pentru numirea noului 
ministru, Instrucţia fiind fieful său.. 

De la Andrei, paranoicul a trecut — cum sare el de obicei din şea în 


-puț — la palatul Fundaţiei Ferdinand din Iași pe care l-a criticat cu 


multă vervă. „Eih, cine o fi aprobat planul acela, cu cupole vieneze, cu 
balcoane napolitane, o nemaipomenită oroare...“ Regele (râzând): 
„Eu...“ — Iorga: „Majestatea Voastră n-a fost bine inspirată în acea zi... 
De altminteri Majestatea Voastră e rău inspirată destul de des, de cât- 
va timp...“ Şi cum vedea oarecare nedumerire pe feţele comesenilor, 
după aceste guvinte a continuat: „Da, da, domnilor, nu se împușcă un 


dape 
1 Trebuie să fi făcut această frază o deosebită plăcere Regelui, care primeşte în casa 
lui, pe zisul Andrei... 

om care n-a fost condamnat la această — să ne ferească Dumnezeu —, 
nu se poate trece peste o sentință de condamnare...“ Şi după un mo- 
ment de. tăcere generală: „Eih, și apoi palatul din lași n-are nici o 
perspectivă, cu oroarea aceea de statuie așezată de Prinţesa Sturdza în 
mijlocul străzii, cu clădirile şi cu gardurile din faţă, cu pușcăria trans- 
` formată în cămin pentru derbedei alături — n-are nici o perspectivă’... 

Si toate sunt chestiune de perspectivă în viaţă. Unii rămân însă cu 
perspectiva şi alţii... cu restul! Ha, ha, ha!!“ Râdea de unul singur. Pe 
când vorbea, se tot uita la mine, ca şi cum ar fi invocat mărturia sau a- 
probarea mea — subită simpatie care m-a mirat la început, dar al cărui 
singur scop a fost să ajungă la constatarea:... „Eih, sub guvernarea d-tale 
şi a mea, n-am împușcat pe nimeni și timp de 13 luni am menținut o or- 
dine perfectă. N-am menţinut-o?“ — Eu: „Ba da, dar s-au cam schim- 
bat vremurile“! 

— El: „Nu s-au schimbat vremurile, s-au schimbat oamenii, din ne- 
norocire!...“ Eu (cu un zâmbet): „Şi Guvernele...“ El: „Din fericire!....“ 

Şi a ținut-o înainte cu aiureala, până ne-am sculat de la masă. Rege- 
le a luat-o înainte, spre „fumoir“, noi după el.:Mai toți eram buimă- 
citi... Doctorul Angelescu, cadavru galvanizat, s-a agăţat de pulpana 
domnului Profesor, rămas cam stingher. 5 

În „fumoir“, cum a intrat, Regele a venit repede spre mine să-mi 
spună că a dat dispozițiile necesare pentru ca Codul de Comerţ cel nou, 
în jurul căruia s-a făcut atâta larmă să fie trimis în studiul Consiliului 
Superior Economic, căruia îi da astfel de lucru, până să găsim o for- 
mulă definitivă a funcţionării lui. Am asătat Regelui că mă prevenise 
despie aşa ceva în ajun, Mitiţă Constantinescu, pe care-l văzusem la 
Tătărescu şi că voi căuta să mă înțeleg şi cu el. Mulțumit, Regele a 
trecut în politica externă și am vorbit iarăși de chestiunea cu Germania. 
Cu toate cele scrise de ziare despre manifestaţiile de la Berlin, nimic 
esenţial nu s-a schimbat în raporturile celor două ţări. În cursul con- 
versației Regele mi-a dat o formulă excelentă, pe care a servit-o și la 
Paris şi la Londra: „România vrea să trăiască în cea mai bună înțelege- 
re şi prietenie cu țările în care are interese: pentru moment, majoritatea 
intereselor românești sunt în Germania“. Şi a mai adăugat: „Am spus şi 
la Londra și la Paris, dacă nu vreţi ca această majoritate să devină o to- 
talitate, întreţineţi vii interesele noastre în ţările dvs., ajutându-ne să 
învingem dificultăţile noastre economice“. Regele mi-a mai dat amă- 


1 Dacă e așa de urât palatul Fundaţiei din Iași, de ce să i se mai dea și perspectivă? 
Dar logica şi Iorga sunt două. 

nunte asupra conversaţiei sale cu Göring și printre acestea unul foarte 
interesant privitor la pretenţiile germane în materie de petrol. Îmi era 
frică că în planul economic de 5 ani pe care vor să ni-l propună nemţii 
să nu se ceară cantități de petrol pe care să nu le putem da fără a 
periclita restul comerțului nostru. Propunerile nemților ar fi însă foarte 
acceptabile: din petrolul pe care îl producem astăzi, nu ne-ar cere mai 
mult decât le dăm, din petrolul pe care l-ar descoperi ei însă — căci ar 
veni la noi cu posibilități mari de explorare și de eventuală exploatare 
— ar trebui să le dăm cea mai mare parte din cantităţile disponibile 
bineînțeles. 

Nu era locul să reiau cu Regele discuţia „programului intern“. M- 
am mărginit să-l previn că voi remite lui Urdăreanu o schemă de orga- 
nizare a noului partid. . 

Conversaţia noastră a durat cam mult, ceea ce a enervat pe Iorga. Du- 
pă mine, Regele i-a adresat câteva cuvinte, dar probabil nu destule. 
Vorbeam cu Mironescu; deodată m-am pomenit cu Nebunul: „Eih, d-ta 
ai avut secretele d-tale, am avut și eu pe ale mele. Dar eu nu-ţi spun pe 
ale mele, ca să nu te provoc pe d-ta să spui pe ale dumitale...“ — „D-le 
Iorga, din nefericire eu n-am secrete, căci dacă aș avea ţi le-aș mărtu- 
risi numaidecât, te știu din fire discret...“ A râs, dar dintre buze îi ieșeau 
aburi de venin. Întorcându-se spre grupul de la ușă, erau Văitoianu, 
Urdăreanu, Filitti și Balif, a mai lăsat să cadă: „Ieh, în paradisul acesta 
am văzut cum se intră, dar acum vreau să văd cum se iese!“ — Și a 
plecat, cel dintâi (deşi venise cel din urmă), mitocănește, înainte să 
plece Regele, sub pretext că are treabă la Academie. A plecat și a lăsat 
pe urma lui, cum lasă câinele o murdărie, un volum imprimat la tipar- 
nita din Văleni. Şi a mai lăsat și un volum, penultimul, din /storia Ro- 
mânilor, pe care o scrie „ca să înfunde pe Giurescu“. Ce amestec de în- 
sușiri superioare și de fenomenale lipsuri și scăderi mai e și omul aces- 
ta! Zi-i nebun și lasă-l în pace! 


Am aflat ieri prin Urdăreanu că Vaida „primește“ să meargă la Ber- 
lin. M-am crucit. Călinescu mi-a spus mai mult: nu numai că primește, 
dar a cerut să meargă! Pus de Rege, Călinescu l-a întrebat dacă nu 
vrea să intre în Guvern, întrebare la care fratele Alexandru a răspuns cu 
„mersi, nu“ — dar a continuat: „Dacă Regele vrea să mă întrebuințeze 
să mă trimită la Berlin, acolo mi-ar place și aș putea să fac treabă bu- 
nă!“ Regele a fosțîpcântat: a mai curăţat definitiv un partid. Și eu cred 
că numirea ar fi bună; Vaida ar reuși la Berlin și ar întreţine acolo anti- 
patia împotriva ungurilor. 

Armand Călinescu e sadic și Regele naiv. 

Am comunicat lui Călinescu şi Regelui cererea gardiștilor ascunși, 
transmisă prin Antohi. Amândoi au fost de părere, cum și socoteam că 
vor fi, ca gardiștii să trimită ce au de comunicat Ministerului de In- 
terne, care va publica circulara în toate gazetele, dacă conţinutul ei ar fi 
un sfat de liniștire cum se pretinde. Comunicaţii directe între forma- 
ţiuni clandestine nu pot fi tolerate. Am dat lui Antohi azi-dimineaţă 
răspunsul Ministerului de Interne. Am avut impresia că nu i-a plăcut. A 


11 decembrie. Citit volumul Adevărul în procesul lui Corneliu Z. 
Codreanu, volum clandestin distribuit după condamnarea acestuia, de 
către partizanii săi. Cartea conţinea în 232 de pagini darea de seamă a 
procesului, după note stenografice. E îngrozitor! Acest proces e una 
din cele mai mari porcării ale secolului! Nici o acuzare nu stă în pi- 
cioare și capetele pentru care Codreanu a fost condamnat sunt pur și 
simplu ridicole. Nu era mai simplu și mai cinstit să fie dat în judecată şi 
condamnat pentru acțiunea sa politică îndreptată împotriva regimului 
existent? Lupta e luptă și cine poate să lovească trebuie să lovească — 
fiindcă altfel e lovit el! Între regimul reprezentat prin Regele Carol şi 
ideologia reprezentată de către Zelea Codreanu ciocnirea era fatală și 
între doi dictatori — fie unul și numai postulat — lupta trebuia să se 
termine prin nimicirea unuia sau altuia. Dar nu era mai elegant să fie 
lupta pe faţă și să nu se recurgă la înscenări și la infamii ca acuzare de 
înaltă trădare, complot cu străinii și... împușcare pe la spate. 

Regele s-a dat însă pe mâna oamenilor mici... 


S-a găsit în fine tipografia clandestină cu ajutorul căreia se impri- 
mau tractele gardiştilor (printre acestea și cartea mai sus citată). Tipo- 
grafia s-a găsit desfăcută, piesele mașinăriei fiind ascunse la ferma fra- 
ților Cristescu, lângă Tei. Fraţii Cristescu și mai mulţi alţii au fost ares- 
taţi şi piesele tipografiei au fost confiscate. 


După dezbateri care au început joi și s-au sfârșit în noaptea de vi- 
neri spre ieri, sâmbătă, Camera Franceză a dat vot de încredere Guver- 
nului Daladier. Au fost 315 voturi pentru Guvern, 241 contra și 53 de 
abţineri. Contra au fost socialiștii și comuniștii toți. Majoritatea abti- 
nerilor au fost din Partidul Radical... Guvernul, schimbându-și ma- 
joritatea odată cu orientarea politică, e prizonierul centrului şi dreptei. 
Rămâne de văzut cât va putea dura... i 

După acordul cu Italia, a fost semnat ieri şi acordul nostru comer- 
cial cu Germania. Acordul e valabil până la 30 septembrie 1939. Clau- 
za principală e o nouă evaluare de schimb a mărcii. S-a hotărât 40 1/2 lei 
la cumpărare (în loc de 38) şi 41 1/2 la vânzare (în loc de 39). Încolo, 
ameliorări tehnice — nimic nou. Inovările vor veni odată cu planul 
economic pe 5 ani... 

Încă o lege: noua organizare a Consiliului Legislativ. O secţie în 
plus, incompatibilităţi cu duiumul și încolo vax. 


Sărbătorirea Patriarhului pentru împlinirea a 70 de ani (!) a avut loc 
ieri, deși L.P.S. Sa i-a împlinit astă-vară. Sărbătorirea a avut un caracter 


popesc. Am trimis și eu o telegramă, căci unde sunt popii, nu pot lipsi! 


O furtună cum nu s-a mai văzut a pustiit coasta orientală a Austra- 
liei şi insulele de la Nord, până la Filipine. La Sidney, trenuri și tram- 
vaie au fost smulse din șine și răsturnate, case s-au prăbuşit și oameni 
au fost ucişi. A înnebunit şi bătrânul Pământ! 


Deputaţii ucraineni din Polonia au cerut autonomia rutenilor din Re- 
gat. Acţiunea de cristalizare a elementelor rutene în Polonia, în Rusia 
Sovietică, în Cehoslovacia constituie un eveniment de mare importan- 
tă. Presa franceză subliniază această importanţă. 

Francezii au găsit un prilej binevenit pentru a plăti polonezilor poli- 
ta pe care aceștia au tras-o asupra lor, prin năsăbuita politică a colone- 
lului Beck... Dar și presa germană se ocupă de aproape de iniţiativa 
rutenilor din Polonia pe care o pune în legătură cu anumite informaţii 
venite de la Moscova relative la proiecte de autonomie pentru Ucraina 
Sovietică. Pe noi, ne interesează chestiunea de aproape căci avem şi 
noi rutenii noştri... ` 


Ovreii nu mai sunt primiţi printre abonaţii teatrului Scăla din Mi- 
lano. Direcţia — probabil din ordin — a anulat chiar abonamentele e- 
xistente şi a restituit banii. La Berlin, nu s-ar mai fi dat banii înapoi, așa 
încât tot stau mai bine ovreii în Italia decât în Germania... 


“Fensiunea italo-franceză e în scădere. Mascalţonii au lăsat-o mai 
moale. Reacţia.Franţei și a Angliei, dar mai ales lipsa de reacţie a Ger- 
maniei, a trebuit să-i impresioneze. 

Aflu că Aurnheimer, scriitorul cunoscut și soțul fostei mele prietene 
de la Viena n-a murit cum mi se spusese în lagărul de la Dachau, ci se 
află în viaţă și sănătos la socrul său, în Ungaria. - 


Manicura soţiei mele a venit ieri plângând la noi. Biata femeie își 
pusese câţiva gologani la o parte ca să-și cumpere șoşoni și o manta de 
iarnă. Alaltăieri, au intrat doi domni în prăvălia ei și cu salutul roman 
au strigat: „Să ne trăiască!“ Femeia s-a uitat mirată la ei. „Să ne tră- 
iască!“ au repetat domnii. „Cine să trăiască, domnule?“ — „Marele Vo- 
ievod Mihai!“ — „Să trăiască!“ a răspuns smerită şi nedumerită, inter- 
pelata. Dar în același timp „Domnii“ au prezentat un portret al Voievo- 
dului și au pretins în numele prefectului Gavrilă Marinescu, lei 2 000. 

Terorizată la numele prefectului, nenorocita a scos banii și a plătit. 
Abia plecaseră escrocii, a intrat altul, bine cunoscut şi de mine ca un 
protejat al Palatului, canalia de Traian Ionescu care a cerut 1 200 lei 
pentru un abonament la foaia lui de șantaj, invocând și dânsul numele 
lui Gavrilă! Ce fac autorităţile noastre de permit o aşa de neruşinată 
speculă? i 


Ziarele aduc precizări asupra trădării lui Brody, primul şef al Gu- 
vernului autonom rutean în Cehoslovacia, destituit câteva zile după nu- 
mirea lui. Brody a întreţinut relaţii cu Guvernul unguresc, nu din con- 
vingere sau din prostie, dar fiindcă a fost plătit. A fost prin urmare un 
trădător salariat în serviciul Ungariei. În cursul unei percheziţii în lo- 
cuinţa sa s-au găsit 600 000 pengă (peste 3 milioane de coroane ceho- 
slovace) şi un contract între dânsul și Guvernul din Budapesta în vir- 
tutea căruia un plebiscit în Rusia Subcarpatică favorabil anexării la 
Ungaria era răsplătit cu titlul de baron (!!) și două mari moșii... Brody 
va fi judecat zilele astea şi să sperăm, făcut scăpat! ... 


12 decembrie. Le Temps ne aduce ştirea că se construiește un yacht 
de 300 tone pentru Hitler, cu care Fiihrerul va cobori Dunărea la pri- 
măvară, ca să întoarcă la Budapesta vizita lui Horty. Le Temps adaugă 
că Fihrerul va cobori foarte probabil Dunărea mai departe, până în 
România, ca să întoarcă și vizita Regelui Carol. 


| Ieri, duminică, au avut loc alegeri pentru Skupcină, în Iugoslavia. 
Lista lui Stoiadinovici a avut un succes zdrobitor. Guvernul va avea 
circa 310 deputați și opoziţia vreo 70. Partidul lui Macek a avut ceva 

succese în banovina Croaţiei şi a Litoralului, unde, spun guvernamen- 
talii, opoziția a terorizat pe alegători!! E bună! 


Ciclonul care s-a abătut asupra Filipinelor a pricinuit moartea a 
peste 100 de persoane. În Australia au pierit și mai multe... 


După datele oficiale și definitive de la Praga, Cehoslovacia a pier- 
dut cam o treime din teritoriul și populaţia sa. Noua Cehoslovacie a 
rămas cu 98 912 kilometri pătraţi şi cu 9 807 000 locuitori — pierzând 
astfel 41 596 kilometri pătraţi şi 4 992 000 locuitori. 


Abia se mai liniştiseră lucrurile în Italia și iată că agitația pornește 
din nou. De astă dată nu mai urlă numai gurile anonime din stradă, ci 
se mai aude şi glasul autorizat al lui Gayda (purtătorul de cuvânt al Du- 
celui) în Giornale d'Italia. După ce analizează „dreptele“ revendicări 
ale Italiei, idiotul are îndrăzneala să scrie: „Franța comite aceeași gre- 
şeală ca Cehoslovacia...“ N-am dreptate să spun că e idiot? S-au urcat 
toate scroafele în copac! 


$ 

Ochiul omenesc nu poate percepe culorile decât între 400 000 și 

800 000 de vibrații pe secundă — între roșu și violet. S-au inventat 

acum plăci ultra-sensibile care pot fotografia (până la o distanță de 250 

kilometri!) razele infraroșu. Se va descoperi oare pe această cale o lu- 

me nouă? După Radiofonie, această nouă invenție e cea mai înspăi- 
mântătoare din câte a conceput geniul omenesc. 


13 decembrie. Ieri, zi rea (deși abia e 13!). Văzut pe Călinescu care 
venea de la Rege și care mi-a comunicat că Majestatea Sa nu primește 
să fie şeful partidului unic. Călinescu pretinde că a pledat cât a putut, 
dar că nici argumentul că partidul urmând să fie organizat pe bază de 
lege va face parte din armătura de Stat n-a convins pe Suveran. Vrea 
partid unic, îl vrea organizat cam după schema propusă de mine, dar nu 
vrea să fie el Şeful formaţiunii, ca să nu angajeze Coroana și să ră- 
mână EL ca un arbitru între diferitele curente ale opiniei publicel! Mi-a 
venit să râd! Parcă nu e deja angajată Coroana, în regimul de azi, iar 
întrucât priveşte noțiunea de Rege-Arbitru, ea nu e valabilă decât în 
regimul constituţional-parlamentar. Într-un regim ca cel de azi, Regele 
nu mai e arbitru ci parte activă şi răspunzătoare... Dar când nu vrea 
omul, toate argumentele sunt inutile. Am declarat lui Călinescu că 

puncul esențial al propunerii mele fiind Regele-Șef, nici un alt proiect 
nu mă interesează şi că mă dau la o parte. Călinescu m-a întrebat dacă 
voi mai vedea pe Urdăreanu, să mai insist asupra planului meu. „La ce 
bun? Cunosc pe Rege, e încăpățânat ca toți oamenii slabi şi, cred orice 
insistenţă inutilă. Face şi faceţi o mare greşeală...“ — Călinescu: „De 
ce, faceți? Eu sunt cu totul de părerea dumitale, dar dacă nu vrea Rege- 
le ce să-i fac?“ — Eu: „Te previn că la primăvară vom avea un Mi- 
nister Mihalache sau un Minister Tătărescu, cu Regele în colivie la fe- 
reastra partidului...“ sta 

Când mă gândesc la ce a ajuns „Guvernul de autoritate“ alcătuit pe 
baza formulei propăvăduită de mine mă apucă remușcările şi mă gân- 
desc cu regret la vremea Guvernelor de partid; se săvârşeau aceleași 
porcării ca azi, dar cel puțin putea lumea să urle şi să-şi verse focul... 

Pe de altă parte îmi pare bine că s-au terminat lucrurile așa: înce- 
pusem să mă amestec în tărâță și m-ar fi putut mânca porcii. HA 


Mai multe mame de ale deţinuţilor gardiști de la Râmnicu-Sărat mi-au 
adus o petiție prin care cereau uşurarea tratamentului băieţilor lor şi 
mai multă omenie. Am obţinut de la Călinescu să revină la vechea 


alocaţie de hrană, să se dea voie părinților și soțiilor să viziteze pe de- 


ținuți de sărbători şi să se autorizeze corespondența între cei închiși și 
familiile lor, sub controlul cenzurii. Lumea gradistă îmi e recunoscăt- 
oare pentru intervenţiile mele — nu e azi cea dintăi — mai totdeauna 
încununate cu succes. 
PE CEE 

i Milea vine de la Cluj şi-mi povesteşte lucruri interesante. Călinescu 
îmi spusese că luase hotărârea „să o sfârșească“ cu Zelea Codreanu şi 
cu ai lui, după „asasinarea“ lui Ștefănescu-Goangă. Până atunci gardiş- 
tii atacaseră numai evrei și întreprinderi de ale lor și proaspătul antise- 
mistism' al ministrului de Interne nu-l autoriza să răzbune sânge kușer. 
Cu uciderea — sau aproape — a lui Ştefănescu-Goangă, gardiştii au 
dat lui Călinescu mult adăstatul prilej de a întoarce foaia. Or iată că 
Milea îmi aduce acum de la Cluj veste că încercarea de omor împotriva 
lui Goangă nu a fost pusă la cale de gardiști şi că ucigașul arestat n-ar fi 
din grupul legionarilor. Crima săvârșită ar fi fost de natură pasională. 
Goangă, deși însurat, trăia de mulți ani cu doamna Burtică, fostă stu- 


E i . A . [i . $ g 
_ Teri, pe când examinam cu Călinescu lista celor închiși la Râmnicu-Sărat am 
| căzut peste numele lui Şiancu. „Ei — am spus eu — ăsta a omorât pe Tischler!“ — 
„Asta nu e:nimic, dă-l dracului de jidan, dar a făcut el altele...“ textual. 

dentă, căsătorită şi dânsa până acum trei ani, când şi-a omorât soţul. 
Dată în judecată, d-na Burtică a fost achitată. Femeie fatală, în tot în- 
țelesul cuvântulur d-na Burtică a cerut lui Goangă să divorţeze și să o 
ia de nevastă. Goangă n-a divorțat însă și s-a mulțumit să o numească 
„asistentă universitară“. Nemulţumită cu atât şi disperată, femeia fatală 
a pus la cale uciderea amantului ce-şi călca cuvântul şi de dragostea 
căruia ucisese deja odată... 

Milea mi-a mai povestit că la Cluj nimeni n-a cunoscut vreun Fă- 
gădaru, avocatul împuşcat, nici pe cei doi împuşcaţi odată cu dânsul. 
Clujenii sunt convinşti că sunt personaje fictive, că n-a fost împușcat 
nimeni şi că istorioara cu Făgădaru et consorts a fost născocită pe de o 
parte ca să se impresioneze opinia publică — pe de alta ca să se aco- 
pere prin diversiune lipsa totală de informaţii publicate în jurul aten- 
tatului împotriva lui Goangă, deși unul din ucigași fusese prins. 

Dar dacă Goangă n-a fost împușcat de gardişti, cum rămâne Căli- 
nescu cu justificarea asasinării lui Codreanu şi a celorlalți legionari? 
Nu era mai cinstit pentru ministrul de Interne să justifice, cum e și ade- 
vărul, masacrarea gardiștilor, prin starea revoluționară în care ne aflăm 
şi prin necesitatea fiecăruia de a-şi apăra viaţa şi de a răpune pe adver- 
sari? : 


Rezultatele definitive ale alegerilor iugoslave de alaltăieri au sosit. 
Guvernul (Stoiadinovici) a obţinut 58,90% iar opoziţia (Macek) 40,21% 
din voturi. E un succes frumos pentru Guvern, dar și numărul voturilor 
opoziţiei e impresionant. Ce e mai important e că voturile au fost date 
masiv, câte 90%, lui Macek în Croaţia și Dalmația, lui Stoiadinovici în 
celelalte banovine. Croaţii stau astfel intransigenți pe terenul cererilor 
lor de autonomie, autonomie pe care sârbii, bosniacii, slovenii etc. o 
refuză croaților cu aceeaşi îndârjire. Până unde va putea merge acest 
antagonism, nu poate prevede nimeni. Sârbii ar face însă bine să me- 
diteze asupra celor întâmplate în Cehoslovacia soră... =*= 


Conflictul între Italia şi Franţa creşte, pe terenul discuţiilor publice 
cel puţin. Că Italia încearcă un şantaj, pare evident. Pericol de război 
până acum nu e, dar cine ştie la ce încăierări poate duce gălăgia mas- 
calțonilor. 

Şi în jurulsteritoriului Memel e un factor de agitaţii determinat de 
rezultatul ultimelor alegeri care au dat o majoritate compactă elemen- 
tului german. În Lituania, care n-are altă ieşire la mare, emoția e seri- 

oasă. La Berlin se vorbeşte în doi peri. Anglia şi Franța au făcut un de- 
mers pe lângă Guvernul „Reichului cerându-i să respecte tratatele şi 
situația internaţională a portului Memel cu hinterlandul său “ 


14 decembrie. Chamberlain a ţinut un discurs important cu ilejul 
unui mare banchet oferit de Asociaţia Presei Străine din Londa $ The 
Prime Minister“ a făcut filosofie și pacifism, mărturisind sforțăril 4 le 
pentru împiedicärea soluțiunii problemelor internationale îi vio) fă. 
„Acordul de la Miinchen“ — a declarat Chamberlain a a î a, 
încercarea de a se revizui cu forța tratatul de la Versailles...“ cc 

Pentru înlesnirea manipulărilor de presă, discursul a fost comunicat 
gazetarilor înainte de a fi pronunțat, aşa încât a ajuns la otil 
Ambasadei germane 45 de minute înainte de: începerea Bana honli i 
F aţă de unele aprecieri severe ale primmului-ministru cu privire la EPA 
rile presei germane împotriva Reichului — tot personalul Ambasad i 
s-a abținut de la banchet. Această abţinere a fost viu comentată și fă 
cut impresie rea în cercurile politice engleze. Uy 
Si pi cn ag 3 nervozitate alte declarații făcute de 
€ ) A la Camera Comunelor în legătură ințări iei 
împotriva Tunisului. Premierul englez a Apus din DA a 
juridic, arătând că un asemenea atac n-ar declanșa automat ac naea 
Marii Britanii. Făcând această declaratie, de o perfectă e or 
Juridică, Chamberlain a omis să afirme, că în alte împrejurări solid a 
tatea anglo-franceză at fi declanșată, $i asupra acestei omisiuni pol sii 
zează Ziarele din Paris... — Unele explică că probabil Chambe Jai tag 
vrut să irite pe italieni în vederea vizitei sale la Roma din ane. an 


Sic tranzit... : 

Bugetul Societății Naţiunilor pe'1940 a fost scăzut cu 20%. Pe când 
sta lui complectă? Pe 1939 a rămas încă cum era (ultimul an de 
bei ie ploșniţelor internaţionale) și se ridică la circa 32 milioane 
ranci elvețieni, adică peste 1 miliard de lei!!! Câţi bani i 
za i i irl! Câţi bani aruncaţi pe fe- 


Magnaţii unguri proprietari în regiunea cedată de Cehoslovacia c 
ca pământurile ce li s-au expropriat sub regimul cehoslovac pe a 
înfăptuirea reformei agrare, să fie luate de la țărani şi să le fie restitui ie. 
Cererea magnaților, pe cât de nepolitică e pe atât de gravă,: căci w 
flùența lor la Budapesta e mare și se Vorbeşte de nimic mai puţin dacie 

de criză ministerială și chiar de mișcări revoluţionare pe țărmurile Du- 
ării... 


Dreptatea lui Dumnezeu: fostul magistrat Constantin Pastia care și-a 
omorât jupâneasa acum câțiva ani și a fost achitat — s-a sinucis. E ce 
avea mai bun de făcut... 


Noul Minister cehoslovac s-a prezentat Camerei cu o declaraţie prin 
care se schiţează politica Guvernului: depolitizarea țării (e o modă!), 
prietenie la toartă cu Germania, economii bugetare şi economie dirija- 
tă, soluționarea problemei ovreiești etc; Declaraţia conţine și un cuplet 
de recunoștință (?) pentru România și Iugoslavia. 


Problema Memel e la ordinea zilei. Orașul Memel și teritoriul său a 
fost cedat Marilor Puteri Aliate prin tratatul de la Versailles şi Germa- 
pia s-a obligat prin același tratat să recunoască orice destinaţie s-ar da 
acestor teritorii de către zisele Puteri. Pe la începutul lui 1923, Lituania 
a năvălit în teritoriul Memel și a pus stăpânire pe dânsu şi pe oraș. În 
1924, Conferinţa Ambasadorilor a consfințit posesiunea. Lituaniei de 
fapt, cu condiţia unei autonomii locale. De atunci în Dieta locală s-au 
ales numai majorităţi germane, patru cincimi din populaţia oraşului și a 


sunt mai tari ca raţionamentele. .. 


seBalif a fost decorat cu marele Cordon al Ordinului Carol. Meritele: 
slugă la Palat! Am rămas singurul Consilier Regal fără cordon Carol: e 
pentru mine o*adevărată distincţie, și n-am decât o teamă, să nu du- 
reze!! 

La Paris se desfășoară, ca peripeţiile unui film, procesul „răpirii ge- 
neralului Miller“ săvârșită acum un an în condiţii misterioase. Cu pri- 
lejul acestui proces s-a desenat silueta unei femei extraordinare, soția 
generalului Skoblin (dispărut și el); o fostă cântăreaţă, agentă a G.P.U.- 
ului, de o rară inteligență — mai cunoscută.sub numele de Plevitzkaja. 
Nu încape îndoială că Skoblin și Plevitzkaja, amândoi în slujba So- 
vietelor (deși generalul Skoblin se da drept „rus alb“) au pus la cale ră- 
pirea și uciderea lui Miller. Dar cu prilejul acestui proces, martori vin 
să destăinuiască toate uneltirile Sovietelor, la Paris şi aiurea. Astfel pa- 
re să se fi făcut dovada că Președintele Doumer a fost asasinat din ordi- 
nele Sovietelor și că faimosul semi-nebun Gargulov nu era decât o u- 
nealtă a acestora. Scopul? Agitaţie și tulburări pentru pregătirea revo- 
luţiei sociale... Ce epocă interesantă! 


Văzut aseară pe Victor Iamandi și m-am înţeles cu el pentru trimi- 
terea noului Cod de Comerţ în studiul Consiliului Superior Economic. 


Escrocul Victor Alboteanu, șeful de cabinet al escrocului Eugen Ti- 
teanu mă atacă din nou în Seara, otreapa patronului său, pe tema Con- 


siliului Economic Superior. Mă c-c pe Alboteanu, pe Titeanu... și pe 
cine mai știu eu! 


Cu prilejul comunicatului pe care Iuliu Maniu l-a trimis presei din 
străinătate, comunicat prin care se declara, e] și partidul său, aderenţi 
credincioși ai vechii noastre politici externe (formula Titulescu) şi ad- 
versari neînduplecaţi ai politicii inaugurată de Regele Carol — Marin 
Simionescu Râmniceanu a scris în Buletinul Săptămânal din 11 de- 
cembrie curent, un foarte violent dar și foarte judicios articol. E prea 
lung ca să-l reproduc aci, şi-mi pare rău, căci oglindește cu claritate și 
cu sinceritate gândul tuturor românilor de bun simţ, dezgustaţi de 
perpetua acțiune negativă și de egocentrismul fruntaşului ardelean. 


15 decembrie. Ieri, important Consiliu de Miniștri sub președinția 
Regelui, „cu comunicat“. Iarăşi „primatul muncii naţionale“ și dema- 
gogica formulă: „repunerea românilor în drepturile lor“. Ce drepturi le- 
au fost răpite? Un nou val de măsuri antisemite se desenează, cu riscul 
unei noi tulburări a întregii noastre economii. Ovreii nu sunt primiţi 
nici în administraţie, nici în magistratură, nici în armată, nici în în- 
vățământ; dacă îi dăm afară și din profesiile liberale, şi din comerţ, şi 

din bănci, cu ce își vor putea oare câştiga existența sutele î babei 
norociţi, născuţi și crescuţi în România și pe care nici o altă 7 p 
primeşte? Dacă acest nou val de antisemitism e menit să împace í At 
mania care ne înjură pentru uciderea lui Zelea Codreanu, ei 
tărârea Consiliului de ieri e și mai rușinoasă pe lângă că e stupid i) i 
Tot în Consiliul de ieri — sună comunicatul — s-a Fed pi înce 
perea unor lucrări de interes obştėsc, în stil mare. Programul meu, så- 


tacul. Să mă fure — sunt obişnuit — dar să facă ceva... 


Sfatul meu de a numi pe Tătărescu la Paris și pe Vaida la Berlin — 
ca să scape țara de ei — și de a însărcina pe Maniu cu o el pat = 
pentru a-l demonetiza — a prins. Tătărescu a și fost numit la Paris, Vat- 


da a primit să meargă la Berlin, iar pentru mâine mi se anunță audiența 
i i alat... SS Ă 
Š eri ea publică tartine elogioase la adresa lui oile, isi 
soţite de o succintă dar elogioasă biografie redactată de Si iceanu, 
dacă nu de el însuși. Le Temps scrie că numirea lui T ătărescu P 
nează relații şi mai strânse între Franța şi România, ca până sii sr 
te murgule! Nu știu oare redactorii de la Temps, că hab a A 
de la München, cu Hitler și cu Göring, Daladier a dat mia 7 
maniei în România? De confruntat cu cele spuse de Daladier Rege 


Carol, la Paris... 


Tâmpenii: 5 _ 
Firma Isvoranu, de la Bacău, a fost condamnată la 125 milioane a 
amendă, pentru fraude săvârșite în comerțul devizelor. Ca și cum 


vrea să aplici unui om o corecție, ucigându-l. 


Nemulțumit cu executările fiscale, cu munca silnică, cu el şi 
cu șperțurile, cu stânjenirea tuturor iniţiativelor individuale, cu p ea 
tiselile de tot soiul care 1-au făcut odios — regimul a m a a a 
una. A suprimat pomii de Crăciun (! 1) sub pretext că se devas e pă 
durile de brad, şi că obiceiul pomului de Crăciun nu e românesc! A pa 
vadă că e românesc, e că publicul a reacționat cu atâta energie încâ 
nisterul de Agricultură a revenit astăzi asupra măsurii luate A A MRI 

Mă întreb de ce nu se revine și asupra măsurii ȘI mal tâmpite e 
care se interzice automobilelor de piaţă să încarce clienți iv ee i 
București (1!) c&s5ă nu facă concurența autobuzelor pi oe 3 
nă, dar la primăvară această măsură o să provoace o adevăra 


de înjurături și de blesteme! 

Malaxa la mine. ÎI pun în curent cu cele vorbite cu Göring la Berlin. 

Trecem apoi la politica internă. Nu mai pricepe nici el nimic. Spune 
lucruri pline de miez și de bun simţ. Dar nici pe el, favoritul Regele 
nu-l ascultă... Da 


F abricius, care fusese chemat la Berlin împreună cu Conradi (şeful 
naziștilor din Bucureşti) ca să fie judecat şi mazilit, s-a înapoiat la post 

Ministerul din Wilhemstrasse a fost mai tare ca „die Partei“. Deşi s-a 
înapoiat alaltăieri, ministrul Germaniei repleacă mâine la Berlin pro- 
babil ca să netezească asperitățile ivite pe drumul înțelegerii germano- 
române... i 

Fabricius a rămas pe loc, în schimb -dr Caius Brediceanu, ministrul 
nostru la Helsinki a fost rechemat pe ziua de 1 ianuarie. Te întrebi de 
ce a fost trimis? i 


Monstruoasa Plevitzkaja a fost osândită la 20 ani muncă silnică. 
Juraţii Seinei au dovedit bun simţ şi curaj. 


Provocat de mai mulţi deputați în Camera Comunelor, Chamber- | 


lain, care, ca să nu indispună pe italieni în preajma vizitei sale la Roma 
făcuse o declaraţie cam în doi peri — a făcut una nouă afirmând de astă 
dată „că interesele Angliei și ale Franței sunt atât de strâns legate încât 
ele depășesc obligaţiile strict legale“. Premierul englez a explicat toto- 
dată primele sale declaraţii, în sensul că a înţeles să sublinieze că statu- 
quo actual nu era ameninţat prin nimic, în Mediterana. .. 

Francezii sunt încântați de noua declaraţie a lui Chamberlain şi în- 
treaga presă pariziană exultă.... i 


; 16 decembrie. Surpriză (cel puţin pentru mine): azi-dimineaţă a a- 
părut decretul prin care se înfiinţează noul partid unic sub denumirea 
de „Front al Renașterii Naţionale“. Că mi-au furat ideea, nu zic nimic 
(sunt obişnuit) dar mă plâng că nu mi-au furat-o întreagă. 

| Partidul creat prin noul decret diferă într-adevăr de cel proiectat de 
mine prin două determinări esenţiale: 1) Regele nu este proclamat pe 
față Şeful Frontului şi 2) inițiativa înființării partidului nu e lăsată „po- 
porului“. In proiectul meu, partidul era înfiinţat prin aclamaţia delega- 
tilor tuturor județelor care încredințau Regelui îndrumarea opiniei pu- 
blice, în politică — și numai după acest vot popular intervenea decretul 
de legalizare. 

Din proiectul meu nu s-a păstrat decât alcătuirea unicei liste de can- 


didati de către organele Frontului pentru alegerile cu caracter general și 


declararea automată de clandestine a tuturor grupărilor ce s-ar forma în 
afară de Front. 

Încă o idee sabotată... păcat! Să dea Dumnezeu să dea roade și no- 
ua înjghebare așa curma a fost alcătuită, dar eu văd lucrurile așa: pe lân- 
gă o dictatură polițistă și numai polițistă — un partid idem. Cu forma- 
ție de asemenea natură nu se duce multă vreme o tară. 


Zilele trecute Madgearu a tinut o conferință la Sala Dalles, despre 
acţiunea Germaniei în Sud-Estul Europei. Om prudent, conferenţiarul a 
fost pentru-contra şi a scăldat-o neîncetat. La conferință a asistat şi 
Maniu. Când a intrat în sală, toată lumea s-a sculat în picioare și l-a a- 
plaudat. O a doua manifestaţie a avut loc pe la mijlocul conferinţei, cu 
prilejul unei schimbări de loc a d-lui prezident (lumea a crezut că plea- 
că) şi o a treia la sfârşit, la plecare. De la Dalles, Maniu s-a dus cu 
câţiva prieteni la Melody-Bar (un local de predilecție al d-lui prezi- 
dent) unde i s-a făcut la intrare o nouă manifestaţie. Gurile rele spun că 
Ilie Lazăr, discipolul preferat al Maestrului, umpluse sala Dalles (care 
nu e foarte încăpătoare) și Barul cu partizani politici. Dar aceasta în- 
seamnă că tot mai sunt și încă destui. 


Miercuri seara, pe când Consiliul de Miniştri era pe sfârșite, Mad- 
gearu a intrat la Palat. Atât a trebuit ca în tot orașul să se răspândească 
zvonul că simpaticul Virgilică trecuse la Guvern şi că era numit mini- 
stru de Finanţe... În realitate Madgearu se urcase la Urdăreanu ca să 
ceară o audienţă pentru Maniu ce trebuia în fine să înmâneze Regelui 
faimosul protest al Ardealului — cel cu termen fix pentru ziua de ł De- 
cembrie — protest ce nu fusese înmânat încă Suveranului, deși s-a a- 
nunţat de mai multe ori această înmânare ca un fapt împlinit. Remite- 
rea protestului a trebuit în realitate să fie în continuu amânată, de la 
septembrie şi până acum, fiindcă fruntașii național-ţărăniști nu se în- 
ţelegeau deloc asupra oportunității lui. Intransigenţi, în această ches- 
tiune, n-au fost, din;câţi au mai rămas laolaltă din fostul partid, decât 
Maniu cu bandă lui personală și Madgearu. În cele din urmă până și 
„tineretul“ ardelean s-a 'despărțit de șeful-slăvit, și acum câteva zile a 
remis prin Urdăreanu Regelui un manifest prin care se desolidariza de 
acţiunea. d-lui-prezident Maniu. Încântat de această manifestare pur 
ardelenească, Regele a luat curaj şi se spune că nu va primi în audiență 
pe Maniu cu protestul său. Se poate — dar se poate și altfel... 

De ieri a început să fulguiască la Bucureşti. Ninge la Iaşi, la Brașov, 
la Brăila și — spune Sescioreanu — la Craiova. Azi suflă crivățul și a 
început să fie frig serios. A sosit iarna... 

Aflu prin nemți (Fabricius) că la Berchtesgaden Regele a promis lui 
Hitler să îndulcească soarta lui Codreanu și a gardiştilor, iar drept con- 
secință, înapoiat în țară, i-a împuşcat. Hitler e om serios şi nu-i place să 
fie tras pe sfoară — de aci iureșul din presa germană şi articolele tri- 
viale despre „guvernarea jidoavcei cu părul roşu“... Mie — și nimănui 
— Regele n-a spus nimic despre un angajament privitor la Codreanu sau 
la Garda de Fier, luat la Berchtesgaden. Atitudinea presei germane este 


însă foarte neplăcută și îngreuiază cursul nou al politicii noastre exter- 
ne... 


Winston Churchill dă Regelui Carol un certificat de capacitate în zi- 
arul englez Daily Telegraph. Ne măgulește, dar am impresia că e un 
exces de zel. 

Paul Zănescu, tânăr diplomat foarte inteligent care a însoţit pe Rege 
la Londra și vine din Paris, s-a întors cu impresia că atât englezii, dar 
mai ales francezii au abandonat Europa Centrală și Orientală nemti- 
lor... Confirmare a informaţiilor și impresiilor culese și de mine şi de 
toţi care au fost toamna aceasta în Anglia și în Franţa. 


Nevastă-mea, care s-a înapoiat şi ea ieri de la Paris, îmi spune că ar 
fi primit o scrisoare tristă şi indignată din partea d-nei Grigorcea. Mi- 
nistrul nostru la Londra se apără afirmând că la plecarea Regelui i-ar fi 
spus: „Sire, am impresia că am nemulțumit pe Majestatea Voastră ŞI o 
rog să-mi primească demisia!“ Regele ar fi refuzat demisia, adăugând „că 
tot, tot ce se întâmplase n-avea nici o importanţă“ și l-a rugat să stea la 
post. Ceea ce nu l-a împiedicat să concedieze pe reprezentantul Ţării din 
Londra chiar în ziua sosirii sale în Bucureşti, ca pe un răufăcător... 


Alte victime în corpul nostru diplomatic: Matila Costiescu Ghica, 
Aurel Vasiliu (Vatican), Aurelian (Sofia), Stoicescu (Tokio) şi Vlădă- 
ianu (din Minister) — toţi miniștri plenipotențiari au fost puși în retra- 
gere. Până la vizita de la Londra, Matila Constiescu Ghika, care înde- 
plinea acolo funcţiile de şef al propagandei — a fost un favorit al Ma- 
jestăţii Sale... Ce s-o fi întâmplat? Păcat de el, căci e un băiat inteligent 
și utilizabil — dar oribil de leneș şi de neglijent. 

D-ra Genevieve Zaepffel e o Pythie modernă care a prezis mai toate 
evenimentele importante petrecute în 1938. În fata unui e Ca pu 
blic, a prezis acum la Paris „Statele Unite ale Europei“ pentru f 


impresia că va da faliment. 


Problema Ucrainei începe să preocupe serios cancelariile. E seră 
nia o împinge din ce în ce înainte, la ordinea zilei. Mee a suie 
intervenţie la Praga protestând împotriva presei cehos Altii 
tură în continuu ideea constituirii unei mari Ucraine indepen ente. 

Fel de fel de zvonuri circulă în legătură cu cit Mu Sa a, 
nea plan. Se spune că Marele Duce Vladimir, fiul lui Kiri fi i = i 
Berchtesgaden să ceară ajutorul lui Hitler ça să Te a Lune 
imperiu ucrainean, în așteptarea cuceririi Moscovei... a SA E 
afirmă că Stalin e hotărât să se proclame Țar al tuturor rușilor și S 


mai câte. 


Flota românească se măreşte. Yachtul comandat de oraşul Pe 
în Anglia pentru Voievodul Mihai a sosit la Constantinopol şia fost luat 
în primire de marina regală. În curând drapelul noii unități va fâlfâii în 
portul Constanța... | 

Dar Bucureștiul n-are canalizare... 


Guvernul Franco a restituit Regelui Alfons al XIII-lea toate proprie- 
tăţile confiscate și i-a acordat dreptul să se întoarcă pe teritoriul spa- 
niol. Nici un risc: Don Alfonso e prea fricos ca să treacă Pirineii... 


Cu prilejul unei vizite la Paris, lady Diana Duff or o a 
te dar ofilită şi soţia fostului ministru de Război englez, a făcut „o F 
rență de curte“ în faţa Ducesei de Windsor, şi acest fapt divers i 5 rni 
o adevărată furtună în societatea înaltă din Londra. Gontesa el sa 
broke a ridicat protest și toate gâştele de pe malul Tamisei si ra e 
cută decât despre această importantă problemă protocolară. ȘI să 
miri că „Revoluţia“ e în mers? 


__ Asistat azi-dimineaţă, la Palat, la investitura noului episcop a 

ramureș, căci trebuie să-mi merit leafa de Consilier o i i i 
mine, din seriascucuvelelor, Văitoianu și Mironescu. Anima oru SA Ti 
Urdăreanu, absent. Noul episcop are aerul cumsecade şi : Ar P 
mos. Regele, dându-ne bună ziua m-a întrebat: „Ei, ești mulțumit: 

când aluzie la înființarea partidului unic). — „Pe trei sferturi, Sire!“ — 


„Nu se putea mai mult, deocamdată!“ De ce „de o cam dată“? Enigme 
dictatoriale pe care nu le pricep. Călinescu era „rayonant“. Parcă câş- 
tigase o mare bătălie. Contra cui? Suflet meschin de politist! 

Putoarea de Titeanu a venit spre mine: „Ai nenorocit un tânăr de 27 
de ani!“ Și mi-a explicat cum a înjurat pe escrocul Alboteanu, pentru 
articolul pe care l-a publicat în Seara, articol apărut bineînţeles fără 
știința sa. Are atâtea de făcut că nu mai poate controla pe scribii săi. 
„Foarte simplu — i-am spus — dacă n-ai timp să-ţi controlezi gazeta, 
închide-o!“ — Și i-am întors spatele. 


Reluat azi la ora 5 şedinţele Consiliului Economic Superior. Ziarele 
au publicat știri tendenţioase, anunțând declaraţii senzaţionale din par- 
tea mea. Scop vădit: să mă strice iar cu Mitiţă Constantinescu. Parcă n-am 
altceva de lucru decât să mă cert cu acest caraghios. N-am avut bineîn- 
teles niciodată intenţia să fac vreo declaraţie și cu atât mai puţin senza- 
țională. Luat în cercetare noul Cod de Comerţ, trimis în acest scop de 
Ministerul Justiţiei. 


Contele Sforza, fost ministru al Afacerilor Străine şi încă strălucit, 
înaintea Erei Noi, stă de 16 ani la Paris şi înjură fascismul și scrie îm- 
potriva lui Mussolini. O propunere a fost făcută la Senat, ca să fie şters 
din lista senatorilor italieni. Dar Sforza mai e şi „Collare dell” Anuncia- 
ta“, ordinul suprem al Regatului şi în această calitate, „văr al Regelui“. 
Afacerea se complică astfel, căci ar tretui şters și din Ordin... şi aci 
mai are un cuvânt de spus şi Regele Vittorio Emanuele III... 


»Tzéziano“ a venit pentru 48 de ore la București să-și ia decretul de 
mazilire. Înainte de a lua trenul înapoi, a făcut o vizită succesorului său 
Tătărescu și i-a spus: „Eşti singurul om care mă poate înlocui la Pa- 
ris...“ Oricât de închipuit e Tătărescu, a trebuit să fie măgulit! 


17 decembrie. A venit iarna de tot, pe aripile Crivăţului: astă noapte 
termometrul a căzut până la 10 grade sub zero. Pe la noi, în Oltenia, ză- 
padă puţină. În Bucureşti și în jur, deloc: fulguirea de ieri n-a avut ur- 
mare. 


Un număr de 430 ziare franceze de centru și de dreapta au cerut 
Parlamentului dizolvarea Partidului Comunist, arătând că ar fi singura 

cale pentru împiedicarea străinilor de a se amesteca în politica DE 
În 18 State Partidul Comunist a fost dizolvat: a venit acum și rându 
Franţei — zic cele 430 de ziare... 


A apărut decretul-lege prin care se creează Ambasade în capitalele 
țărilor din Înțelegerea Balcanică, adică în Belgrad, Atena şi iza 
Ambasadele sunt create pe ziua de 1 ianuarie. Ce ne mai lipseşte? 


Din telegramele de azi ar rezulta că generalul Franco e hotărât să 
restabilească Monarhia în Spania. Ştirea restituirii averii fostului Rege 
Alfons nu numai că se confirmă, dar se anunţă că chiar Regele Alfons, 
care se află la Roma, ar fi fost presimţit pentru proclamarea fiului său 


Infantul Don Juan ca Rege. 


Din anturajul Marelui Duce Vladimir se dezminte categoric vizita 
la Hitler. Marele Duce va merge în Germania, în vizită la soru-sa Prin- 
cipesa de Leningen. Să nu cadă acolo din întâmplare într-o page 
anodină, arhanghelul Göring, specialistul raporturilor celui de al III-lea 
Reich cu capetele încoronate? 


Sfânta Paraschiva e patroana frizerilor, Maica Domnului a văduve- 
lor, Sfântul Nicolae, cu biserica în Şelari, al fetelor bătrâne. 


Tenorul Schmidt, jidanul ghebos din Cernăuţi a fost Esi ir An 
cânte pe nemţește. Faptul s-a petrecut la Bruxelles, unde fenomenu să 
sese angajat la o serbare dată de Asociaţia Presei Străine. Gazetarii nemţ 
au declarat că nu vor participa la serbare dacă Schmidt va cânta arii ger- 
mane. În consecinţă „rumunul“ Schmidt s-a supus și a cântat pe fran- 
țuzește, pe italienește și pe „rumunește“. 

Bonnet a făcut declaraţii foarte hotărâte în fața Comisiilor'A faceri- 
lor Străine atât la Cameră cât și la Senat afirmând — cu privire la pre- 
tenţiile Italiei — că nici un centimentru pătrat din teritoriul Franţei nu e 
de cedat. Aceste declaraţii au stârnit supărare și depresiune în opinia 
publică italiană. Totuși atacurile împotriva Franţei s-au mai moderat. 
Presă italiană începe să explice că Italia nu are intenţia să atace pe ni- 
meni, dar că a pug la ordinea zilei refacerea unor mari ai e „„Ger- 
mania încurajează pe sub mână pe Mussolini ca să împiedice o a- 
propiere între Italia și Franţa în dauna ei. 


ë 

„La Universitatea din Roma, unde Isopescu ocupă catedra de limbă 
şi literatură română și la cea din Napoli unde aceeași catedră a fost în- 
credințată lui Onciulescu, s-au dat în timpii din urmă o serie de docto- 
rate cu teze privitoare la istoria și la literatura românească. Cine ştia, a- 
cum câteva decenii, pe acele meleaguri, fie și numai de existenţa Tă- 
rilor Româneşti? a 


Noul partid a luat ființă publică ieri printr-o reclamă la Radio printr-un 
act de constituire lipsit de avânt și semnat de o droaie de miniştri şi 
foşti miniștri afamaţi, care nu știu încă câtă decepţie îi așteaptă cu pri- 
vire la săturarea apetitelor lor. Sau poate că nu-i aşteaptă? Se poate că 
cel mai decepționat din toţi să fie cu timpul Micki Maus, care, urcat în 
cârca Regelui crede că și-a făcut partid... 


Aflu prin nemţii mei că deși s-a reîntors în București, Fabricius tot 
va pleca. Probabil prin: februarie. Nu se ştie dacă va căpăta o Ambasa- 
dă. În locul lui se va numi unul din următorii trei candidaţi: Papen, Rit- 
ter sau Kircholtes. Papen e Papen, Ritter a fost ambasador în Brazilia și 
înainte șeful direcției economice în Ministerul de Externe, iar Kirch- 
oltes e caraghiosul care a fost ani îndelungaţi, consilier și însărcinat cu 
afaceri la Legația din București. Ritter trece drept unul din oamnii cei 
mai pregătiți din Germania pe terenul economic și din această cauză e 
periculos pentru adversarii săi. A avut conflicte multe, cu țările cu care 
a tratat. Pentru noi, din sus-numiţii trei, aș prefera pe Kircholtes. Papen 
ne-ar clasa în fața Europei ca țară menită să fie anexată Germaniei, Rit- 
ter ne-ar băga în conflicte cu Berlinul — cu Kircholtes ne-am înţelege 
de minune. 

Mi se mai spune că una din învinuirile principale aduse de Konradi 
lui Fabricius e intimitatea sa cu Lileta Butculescu (fiica lui Mişu şi a 
Marioarei Popp din Craiova), care mai fiind „intimă“ şi cu Armand Că- 
linescu ar comunica acestuia secretele Legaţiei și Guvernului german 
destăinuite de ministrul Reichului în momente de expansiune senti- 
mentală... Legăturile d-nei Lileta cu Dictachiorul şi cu Dicta neamţul 
sunt într-adevăr cunoscute în lumea bucureșteană. e i i 


18 decembrie. „Iniţiatorii“ cu condicuţă ai Frontului Renașterii Na- 
„ionale (F.R.N.) s-au întrunit ieri-seară la ora 6 la Camera de Comerţ 
(„comerț“ deja?) și după ce s-au felicitat reciproc de minunata idee, , au 
exmis“ sub inspiraţia lui Armand Călinescu — o comisie de 4, com- 


i 


ÎNSEMNĂRI ZILNICE, 1938 291 


` pusă din 4 membri ai Academiei Române (!!!!) ca să întocmească „Re- 


gulamentul“ partidului. Apoi s-au fotografiat. 

“ Abia creat, F.R.N. se află deja în luptă cu o disidenţă: Iorga. De câ- 
tăva vreme paranoicul „filează“ un acces de demenţă ce pare să fi ajuns 
la paroxismul său. Supărarea a început odată cu „Cursul nou“ al po- 
liticii românești; domnul profesor a fost viu afectat de rolul de a 5-a 
roată la căruţă pe care Majestatea Sa i l-a desemnat în acțiunea pe care 
a întreprins-o. Supărarea a sporit continuu în cursul verii, mai întâi din 
cauza numirii lui Victor Iamandi și mai ales a lui Tzoni la Instrucţia 
Publică, apoi prin măsurile luate de Armand Călinescu la același Mi- 
nister, măsuri prin care întreaga legislaţie și organizație zămislite de dl 
profesor au fost date peste cap. Distrugerea autonomiei universitare a 
fost pentru dl profesor o lovitură cu atât mai crudă cu cât corpul profe- 
soral drept recunoștință, a dat 18 voturi candidatului său (Mironescu) 
la alegerea de Rector şi 82 inamicului său Stoicescul. 

Şi numirea lui Andrei la Instrucție a fost prilej de adâncă supărare, 
dar ceea ce a înnebunit complect pe Fute-Vântul nostru a fost înființa- 
rea Noului, Partid fără consultarea. sa prealabilă și ca să zic așa, fără 
participarea lui... ONE 

În ziua în care a apărut decretul de înființare a Noului Partid, para- 
noicul i-a tras un articol în care vorbea de „robia neamului“ și de câte 
ale bazaconii. Numărul Neamului Românesc în care a apărut articolul a 
fost imediat confiscat, iar printr-o adresă oficială, Corpul II de Armată 
a făcut cunoscut direcţiei ziarului că nu mai putea apare decât cu viza 
Cenzurii, de care fusese scutit până atunci. Reacţia a tost imediată: o 
scrisoare către Armand Călinescu în termeni atât de grosolani încât nici 
porcii, n-ar fi înghiţit-o! DI profesor mai declara rituos, că, decât să trea- 
că pe la cenzură mai bine înceta să publice Neamul Românesc („la car- 


„re, eih, te hai adhăpat și d-ta, dhe hai ahjuns undhe ești!“). Ceea ce nu 


l-a împiedicat — consecințe ca întotdeauna — să-și trimită a doua zi 
(ieri) foaia la Cenzură și să o lase să apară mai departe... Ce e drept 
fără articolul său zilnic! 

Călinescu era încântat şi mi-a spus: „Din fericire nu mai sperie pe 
nimeni! “... — „Nici... 2 — „Nici!“ 


1 Stoicescu a devenit inamicul d-lui profesor fiindcă a îndrăznit să dea pe mâna 
Parchetiilui pe escrocul Farcaș, omul d-lui profesor, care a delapidat vreo 3 milioane la 
cancelaria Rectoratului unde-l plasase bunăvoința inconștientă a protectorului său. Cu 
acest Farcaş am avut 'd&“furcă şi eu sub guvernarea Iorga. A încercat să facă potlogării 
la Ministerul de Interne şi am fost nevoit să-l dau afară, într-o bună zi. Dl profesor a 
fost furios şi atunci. 

< Dacă înființarea F.R.N.-ului n-ar avea alt rezultat decât să fi pus cu 

botul pe labe pe acest om-pacoste al neamului românesc, şi tot ar fi 
ceva. Dar să sperăm că noul partid ne va mai procura şi alte multu- 
miri... 


Regele a făcut ieri un foarte bun și frumos discurs cu prilejul depu- 
nerii jurământului elevilor Şcolii Pregătitoare de Ofițeri din Dealul 
Spirii. Are zile în care e aşa de bine inspirat! De ce ori fi şi de alelalte? 


Praf în ochi: toate debitele de spirt ovreiești din Bucovina au fost 
închise. De ce numai cele ovreiești? S-ar pricepe să se închidă toate 
debitele de spirt, dar să se creadă că numai cele ovreieşti otrăvesc lu- 
mea, e o prostie. Caraghios Guvern de autoritate mai avem şi noi, cu 
demagogie antisemită stupidă la cheie! 


i Cei doi elevi de liceu care au tras la Cernăuţi asupra colonelului 
Christescu au fost condamnaţi la muncă silnică pe viaţă. Complicii lor 
la diferite pedepse între 3 ani recluziune şi 25 de ani muncă silnică. De 
s-ar învăţa minte cei rămași în circulaţie... dar nu cred. 


Masacru ieri-seară la Jockey-Club. Au căzut Buşilă, Nicu Murgășa- 
nu și băiatul lui Viforeanu. Din cauza acestuia, pe care mulți nu-l voiau 
"au căzut şi ceilalți. Au trecut Anibal Teodorescu şi Radu Cesianu, un 
puţoi, fiul lui George Cesianu. l i 
Am scris câte o scrisoare de scuzeilui Bușilă și lui Murgăşanu. 


DI Guţă a sosit la Paris și a făcut numaidecât o „o declaraţie“ chiar 
la gară. O declaraţie ca să nu spună nimic. A fost întâmpinat, spune te- 
legrama, de personalul „Ambasadei“, de dl Loze de la Protocol şi de un 
maior trimis de generalul Gamelin. Am devenit Putere mare — și am 
rămas client bun. | 


Jidovul Rüstü Arras, fostul ministru de Externe turc e numit am- 
basador al Turciei la Londra. Al Turciei şi probabil şi al Palestinei sau 
mai exact al Ghetto-urilor internaţionale. 


Marele Duce Vladimir bate toba. Continuă să explice pentru ce nu 
„merge la Hitler (fiindcă n-a fost poftit) dar se declară pretendent legi- 
tim la Tronul Rusiei, care din nefericire pentru el, nu este disponibil. - 

Viscolul, care a suflat ieri cu violenţă, s-a mai oprit, dar e ger mare. 


Azi-noapte —15°. În Polonia termometrul a căzut până la —30° iar în 
Ungaria e sub —10°. „Ga promet!“ 


Journal de Moscou a fost interzis la Paris. De necrezut! Ce zic to- 
varăşii din Frontul Popular?. 


Fiihrerul a hotărât mari schimbări în presa germană. Berliner Tag- 
blatt şi Berliner Volkszeitung vor înceta să apară la Viena. Neue Freie 
Presse, Wiener Tagblatt şi Wiener Journal se vor contopi. Berliner Tag- 
blatt şi Neue Freie Presse, organele reprezentative, cel puţin ca nume, 
ale puterii imperiale de odinioară, dispărute — iată semne ale timpului! 


19 decembrie. În noaptea de alaltăieri, sâmbătă spre ieri, nora ne- 
vestei mele, Piggy Lahovari, s-a dus cu colonelul Grigore Vulturescu 
şi încă un prieten, după ce au petrecut seara în familie, într-un local de 
noapte. Purta o rochie cu „paillette“, care, după cum se ştie, se fac a- 
cum din celuloid inflamabil. Un cap de chibrit aprins a sărit și i-a dat 
foc. Dusă la Brâncoveneasa, a încetat din viaţă aseară la ora zece... 
Vulturescu s-a dus acasă și și-a tras un glonte în gură. A murit pe loc. 

Îi văzusem şi pe Vulturescu la Jockey-Club și pe Piggy acasă, cu 
câteva ceasuri înainte de această îngrozitoare dramă — erau veseli și 
voioși! Cine a spus că viaţe e un vis? Și că e searbăd? O fi — dar în tot 
cazul pentru unii, e un vis scurt și cu deznodământ neprevăzut! 


Csaky, ministrul de Externe maghiar, a făcut un discurs, moderat de 
altminteri, în circumscripția sa electorală — discurs în care a declarat 
între altele, că „în conformitate cu tradiția sa milenară, statul unguresc 
va face tot posibilul ca minoritățile etnice să fie mulțurmite în cuprinsul 
Regatului“! Inconștienţă sau bătaie de joc? 


Benito Mussolini a sosit în fine în Sardinia și a vorbit. Călătoria și 
discursul, în insula soră cu Corsica erau așteptate cu nerăbdare, după 
ultimele manifestări italiene... Ducele a inaugurat noul oraș Carbonia, 
a vorbit de problemele economice locale, dar n-a spus un cuvânt în le- 
gătură. cu politica externă şi n-a făcut nici o aluzie la Corsica... Să fi 
recâștigat italienii o părticică de bun simţ? Bine ar fi. 

Un ziar englez, Sunday Dispatch pretinde că Hitler va lua iniţiativa 
convocării unei conferințe de dezarmare. Fiihrerul ar dori să ajungă la 
o înțelegere în 4, Germania, Anglia, Franța și Italia atât pentru rezol- 
varea diferitelor probleme internaţionale la ordinea zilei, cât şi pentru 
limitarea armamentelor și reglementarea războiului aerian. Ştirea n-a 
fost nici confirmată nici dezminţită de la Berlin. Să așteptăm... 


20 decembrie. Câte şi mai câte se povestesc despre tragica moarte a 
bietei Piggy Lahovari și a lui Vulturescu... În realitate nenorocita fată, 
ca mai toate din generaţia ei, n-a fost decât ahtiată de petrecere, dar 
nimic mai mult. Vulturescu era „un vieux marcheur“ şi îi plăcea să 
plimbe fetiţele prin localurile de noapte până dimineaţa... Biata Piggy 
s-a ars ca un fluture la lumânare... 

Un comunicat al Corpului II de Armată (colonelul Vulturescu era şef 
de Stat Major la acel Corp), publicat ieri, a pus toate lucrurile la punct. 

Eu cred că nenorocirea de la Bandi n-a fost pentru Vulturescu decât 
picătura de apă care a umplut paharul. El vorbea de mult de un glonţ 
care să pună capăt vieţii sale zbuciumate, căci aşa o judeca el, deşi fă- 
cuse o strălucită carieră militară. Dar îl costase mult divorțul său şi nu 
se putuse consola multă vreme de părăsirea Irinei Pherechyds. Apoi 
intrase în datorii, alergase fără succes după o sumă de muieri, se în- 
curcase acum de curând cu una nu prea-preă la Sibiu şi o adusese cu el 
la București. Ba era chiar vorba să o ia de nevastă... Şi peste toate, ata- 
vismul: tatăl său s-a sinucis și un frate și o soră... 

Dumnezeu să-l ierte! > 


Valul de frig care ne-a înghețat ieri și alaltăieri s-a întins peste Eu- 
ropa întreagă. La Paris —14°, la Londra au murit 2 oameni de frig, în 
Italia de Nord, la munte —17°. Azi s-a mai îndulcit la noi — de la 415° 
sau pe aiurea —20°, termometrul s-a ridicat la —9%. Azi-noapte a nins 
gros în toată ţara. 


S-a dat duminica inaugurării liniei ferate Ilva Mică-Vatra Dornei o 
importanță politică şi internaţională: pe lângă ministrul Comunicaţiilor 
a fost acolo și Comnen, Ministrul Externelor, care a preamărit şi el o- 
pera îndeplinită (64 de kilometri construiți în 18 ani!). Au mai fost şi 
alții și cu toții la un loc au făcut 64 kilometri de discursuri, dar ca să le 
latre nu le-a trebuit 18 ani, ci mai puțin — mult mai puţin chiar — de 
18 ori! i i 

Escrocii de la Dolj, cu fostul prefect Gârboviceanu în frunte și în 
număr de 9, au fost în fine trimiși înaintea Curţii Criminale. Banda Tă- 
tărescu tot a izbutit însă să obţină ca principalele capete de acuzaţie îm- 
potriva lui Gârboviceanu să fie abandonate. Să sperăm că le va relua 
Curtea. 

Din potopul de decrete-lege: | , | ; 

S-a promulgat noua lege a asigurărilor sociale și O lege nouă pentru 
asistenţa și asigurarea comercianților şi industriașilor. A 

Prima nu schimba lucru mare faţă de ce a fost, și a doua tot atât de 
puţin. Ajutoare în caz de boală, bilete de băi — fleacuri. O casă de pen- 
siuni peniru funcționarii comerciali și industriali, iată ce ar trebui în- 
fiinţat — dar cine se gândește la așa ceva? 


Bonnet în Camera franceză şi Chamberlain în cea engleză au mai fă- 
cut noi declaraţii categorice în sensul solidarităţii anglo-franceze. Bon- 
net a mai repetat, foarte hotărât, că nici un centimetru pătrat al terito- 
riului Imperiului francez nu e de cedat Italiei. În Italia, deşi agitaţiile 
populare continuă — ceea ce dovedește că sunt autorizate, dacă nu în- 
curajate — Guvernul a lăsat-o mult, mult mai moale. LN 


Adeziunile curg cu duiumul la noul „Front al Renaşterii Nationale“. 
Ziarele de azi-dimineață publică în masă, telegrame de înscriere. În 
frunte tot personalul superior al Palatului — apoi toți răsuflații politicii 
şi administrației... | îi | ECEN 

Joi, poimâine, vor avea loc trei mari întruniri la Cluj, la Chișinău şi 
la Craiova. La Cluj va prezida Vaida, la Chișinău Văitoianu, iar la Cra- 
iova eu. Cum se vede Majestatea Sa lărgește cercul de activitate al 
Consilierilor Regali — de la colivă la întruniri politice! Deşi mă plic- 
tisește să plec din București pe frigul care bântuie, am primit. Cum era 
să refuz, eu, „naşul noului partid“ să-l ajut să se pună în picioare? 


Și melasa de zahăr poate deveni periculoasă: la Zeebruge (portul o- 
rașului Bruges, în Belgia) s-a spart un tanc conținând câteva mii de ki- 
lograme de melasă, din cauza frigului, melasa s-a răspândit şi a înecat che- 
ul şi clădirile aflătoare acolo, pricinuind mari pagube și rănind oameni... 

fii pea ; 

Un gazetar de la Curentul s-a dus la Iorga, s-a dat drept iroghist şia 
cerut Domnului Profesor sfat dacă trebuie să se înscrie sau nu în noul 

partid unic. Răspunsul a fost prompt: „Eih, dhriraga, nu. Asta hie o 
porrhcarrrie, nu hie parrrhtid! Ham să vhă sphun euh ce să fhaceți...“* 

Și a început să se jelească și să se spovedească „partizanului său“, 
deși nu-l cunoștea! I-a povestit cum a stat la'masă cu Regele și cu Tătă- 
rescu și cum nici unul nici altul nu i-au spus o vorbă despre numirea la 
Paris! „L-ham întrrrebat pe Tătărescu ce mai face şi ha avhut nehrruși- 
nharrrea să-mi răspundă: mă zbat cu nevoile! Eih! Dhrrraga, două cea- 
sssuhurrri mai târrrhziu a dhepus juhhrrramântul!“ D1. Profesor era in- 
dignat și de acest mod de a fi nesocotit de Rege, şi de ofensele pe care i 
le adusese Călinescu, și de stânjenirea libertăţii lui de gândire (?) şi de 
scris! Mai era și boala neveste-si şi frigul — cu un cuvânt toate ne- 
norocirile pe capul lui de bătrân! Nu toate: n-a fost încă scos din nici 
una din cele 70 de slujbe de pe urma cărora înghite 70 de lefuri! 


21 decembrie. După trei zile de ger năpraznic, frigul a căzut. Azi nu 
mai e decât 1 grad sub zero. Termometrul a căzut însă zilele trecute 
până la —200, pe mai tot întinsul țării. Noroc că gerul a venit odată cu 
zăpada. A nins bine pretutindeni și agricultorii sunt mulţumiţi. La noi 
în Oltenia a nins chiar înainte să cadă gerul. . fa 

„La Moscova s-au înregistrat —51°! La Berlin —160. În Anglia 25 de 
persoane au pierit din cauza frigului împotriva căruia Englezii nu sunt 
obișnuiți să se apere. 


Pare că Mussolini s-a cam păcălit. A încercat şi el să dea lovitura lui 
Hitler din septembrie. Dar situaţiile nt erau deloc aceleași. Hitler n-a- 
vea decât un pas ca să intre în Cehoslovacia și forțele de care dis- 
puneau erau covârșitoare. Tunisia, Corsica, Djibuti sau chiar Nisa nu s-ar 
putea cuceri atât de ușor... Pe de altă parte Italia n-a mai găsit în faţa 
ei, ca Germania, o Franţă și o Anglie buimăcite. Răspunsul la amenin- 
țările lui Mussolinii a fost prompt şi categoric... 

Ducele a trebuit să dea înapoi. Ducele e într-o pasă rea... Îmi pare rău. 


23 decembrie. leri au avut loc cele trei întruniri regionale ale Fron- 
tului Renașterii Naţionale, la Cluj, Chişinău și Craiova, sub preşedinţia 
lui Vaida, lui Văitoianu și a mea. Întrunirile de la Cluj şi de la Chișinău 
au avut loc dimineaţa, cea de la Craiova după amiază. Cuvântările au 
fost radiodifuzate. 7 
:: Cea mai bună ținută au avut-o, după impresia unanimă, cuvântările 
de la Craiova. Ca să nu aiureze și să nu iasă din linia hotărâtă, am 

obligat pe toţi oratorii să-și scrie discursurile şi să le citească — cu cel 
dintâi. Sosit duminică dimineaţa la Craiova, am mai citit și corectat î- 
nainte de dejun toate cuvântările. l 

Întrunirea a fost frumoasă. Cinematograful Rio era tixit, numai frun- 
taşi ai satelor — în majoritate primari — și intelectuali din Craiova. 
Era plină şi sala cinematografului Apolo în care se instalase megafoane 
pentru transmiterea cuvântărilor de la Rio; din nefericire, nu știu pentru 
ce, megafoanele n-au funcționat și publicul din sala Apolo a fost pă- 
călit, dar nu s-a plâng — oameni deştepţi, se vede! 

Pe piaţă, pe străzi ordine perfectă. Am putut să constat încă o dată 
că singurul punct de cristalizare sinceră a entuziasmului maselor e Re- 
gele. Românul e un popor supus şi când aude de Stăpân urlă de rupe 
pământul. Pentru Front, entuziasmul foarte moderat. Mai mult succes 
am avut eu, personal!! Am ajuns să fiu lăudat și de Nolică Tătărescu! 

Era să o păţesc cu Tătăreştii. Se înscrisese 3: Nolică în numele fos- 
tei organizaţii liberale din Dolj, generalul Alexandru în numele fostei 
organizaţii din Gorj şi Ştefan în numele 'unui grup de foşti parlamentari 
olteni (vreo 30). Fiecare cu câte o scurtă declaraţie. În principiu și în 
spiritul Frontului am fost şi sunt împotriva declaraţiilor colective. 
Nolică Tătărescu a venit însă să-mi spună că-l rugase (7?) miniștrii li- 
berali (Cancicov, Vilctor Iamandi, Mitiţă Constantinescu) să facă o de- 
claraţie categorică de adeziune colectivă, ca să determine și pe ceilalți 
liberali din restul țării. Părăsiţi de Guţă Tătărescu, aceștia ar fi cam 
dezorientaţi (pretindeau cei 3 miniștri) și un gest al fratelui șefului i-ar 
fi hotărât. M-am tocmit: n-am admis decât declaraţiile lui Nolică 
pentru Dolj și generalului Alexandru Tătărescu pentru Gorj — și am 
suprirhat pe a lui Ștefan. | | 

M-am înapoiat 'seara la Bucureşti cu Ghelmegeanu, cu un tren 
special. 

SUS. cuvântările noastre au fost ascultate la Radio: am primit pre- 
miul I (ce prostie oi fi spus?). Haotica cuvântare a lui Vaida a plăcut 
pentru câteva pasaje hotărâte împotriva persistenţei spiritului de gașcă 
printre foștii membrii ai fostelor partide. Cuvântarea lui Văitoianu a 
fosticonsiderată ştearsă şi fără nici o importanță. Cum era să fie altfel? 

Guvernul delegase la Cluj pe Sisești, la Chișinău pe Andrei, la Cra- 
iova pe Ghelmegeâtiu. De ce o fi venit la noi și Vâlcovici, care nu are 
nici o legătură cu Oltenia, nu știu. L-am primit bine şi a vorbit frumos 
căci e om subțire. 

Cu prilejul întrunirii de ieri din Craiova s-au înscris în Front doi 
oameni pe care îi credeam morţi: "Țăpârdea, inginerul, şi Ciocazan, spi- 
ritistul. Mai ales pe acesta din urmă l-am crezut decedat — trebuie să 
aibă peste 90 de ani. | ; x l 


Ghelmegeanu îmi povestea ieri, pe drum, cum a intrat Potârcă în 
Guvernul Goga. În ajunul depunerii jurământului Potârcă fusese arvu- 
nit de Urdăreanu, cu care mai avusese și alte întrevederi. Venea în fie- 
care zi la Ghelmegeanu (solicitat și el, dar care rezista şi n-a cedat de- 
cât la aprilie, după lovitura de moarte dată partidelor) şi-l întreba: „Mă 
tu mai știi ceva?“ El făcea pe niznaiul, se indigna împotriva lui Căli- 
nescu (notoriu trecut la Guvern) și se făcea că se ţine la o parte de toate 
intrigile ce se țeseau. În ziua depunerii jurământului a venit iar la Ghel- 
megeanu: „Tu ce mai știi, bă?“ Ghelmegeanu care aflase însă de la 
Călinescu întâlnirea din ajun cu Urdăreanu și înțelegerea făcută l-a dat 
dracului și și-a bătut joc de el. În aceeași zi Potârcă a dejunat la Miha- 
lache şi acesta întrebându-l dacă e adevărat că intră în Guvernul Goga, 
după cum 1 se spusese, grăsunul de la Pleniţa i-a răspuns textual: „Fugi 
încolo, domnule Mihalache, cum să fac eu una ca asta: nu mă lasă 
morţii de la Pleniţa să trădez Partidul Țărănesc!“ La 7 seara depunea 
jurământul ca ministru. Se înţelesese probabil şi cu morţii. de la Ple- 

. nița... | l 

Tot Ghelmegeanu mi-a povestit că Potârcă a vândut ministerului de 
Domenii pe 10 milioane moşia pe care ọ cumpărase în Cadrilater cu 1 mi- 
lion și jumătate. Aceasta a fost afacerea pentru care Regele l-a scos cu 
totul din favoarea sa... 

Sfătuit de Călinescu, Potârcă n-a venit ieri la întrunirea de la Craio- 
va. Păcat, o declaraţie a sa ar fi făcut bine lângă a lui Nolică Tătă- 
rescu... Sunt doar amândoi oameni ieșiţi din politică cu oase şi cu mo- 
şie... 


Cu prilejul ratificării decretelor-legi a fost iarăși luptă grea în Ca- 
mera franceză. Articolul esențial prin care se specifica dreptul Guver- 
nului de a stabili impozite noi (prin decret-lege) a trecut cu o majoritate 
„de numai. 7 voturi, după ce Daladier pusese chestiunea de încredere. 
Un al doilea vot, pe un alt alineat, cu conţinut mai puţin supărător pen- 
tru punga alegătorilor, a dat o majoritate de vreo 50 de voturi, tot după 
punerea chestiunii de încredere. Merge greu, regimul parlamentar... 

Ziarele franceze fac mare zgomot în jurul afirmației lui André 
Tardieu că Delbos i-ar fi propus o colaborare din partea lui Blum, sub 
președinția unui radical (pe vremea Ministerului Blum). Blum a dez- 
mintit categoric, iar Delbos a explicat că a fost.o idee a lui, pe care n-a 
comunicat-o lui Tardieu, ci unui prieten care a transmis-o acestuia fără 
să fie autorizat şi că Blum într-adevăr nu i-a dat nici o misiune de acest 
fel. 


Guvernul italian a denunţat acordul cu Franţa din 1935 pe baza că- 
ruia s-au făcut mai multe rectificări pe frontiera Sudan-Libia. Pretextul 
denunțării e că convenţia n-a fost ratificată încă și că condiţiile inter- 
naţionale s-au schimbat. Se consideră că prin această denunțare, pre- 
tenţiile italiene trec din faza gălăgiei populare în aceea a discuţiilor di- 
plomatice și că Mussolini s-a hotărât la ea, ca să poată pune diferendul 
franco-italian la ordinea zilei în ce vor avea în ianuarie cu Chamberlain 
şi cu Halifax, căci vizita oamenilor de Stat Englezi, la Roma n-a fost 
amânată. În realitate, Statele totalitare au neîncetat nevoie de probleme 
mari care să pornească atenţia opiniei publice și să o îndepărteze de 
problemele mici și supărătoare... pentru stăpânire. De război, nu poate 
fi vorbă şi parcă ambele părţi au voit să marcheze că joacă teatru, căci 
primul act de ostilitate al Italiei a fost expulzarea agentului Societăţii 
franceze a autorilor dramatici, la care Franţa a răspuns prin expulzarea 
agentului Societăţii autorilor dramatici italieni... 


Între Germania și Statele Unite ale Americii, tensiune mare. Însăr- 
cinatul cu A faceri german a protestat pe lângă Secretariatul de Stat îm- 
potriva criticilor aspre adresate Germaniei şi lui Hitler de către minis- 
trul de Interne Ickes într-un discurs ţinut la Detroit sau nu mai știu un- 
de. Subsecretarul Sumner Welles a răspuns drastic d-lui Thomson, că 
ministrul Ickes a exprimat opinia majorităţii Americanilor și că Guver- 
nul Federal n-are nimic de retras nici de scuzat din câte a spus minis- 
trul de Interne... 


Ducesa de Atholl, „Deputată“, dezaprobând politica externă a d-lui 
"Chamberlain și-a dat demisia din Cameră ca să supună votului alegăto- 
rilor judecata problemei pusă. Alegerea a avut loc și anosta (căci e ano- 
stă) a pierdut: a fost bătută cu o mie de voturi de candidatul conser- 
vator Chamberlainist! Gafencu a depus jurământul de ministru de Ext- 
erne în locul lui Comnen, care va fi numit ambasador la Vatican. Din 

Comnen în Gafencu, Regele continuă opera sa de devalorizare a func- 
iilor de ministru. Comnen barem avea 16 ani de diplomaţie, în fruntea 
unor legaţii importante. Pentru Gafencu săritura e cam mare... Băiat in- 
teligent de altminteri, sunt mici rezerve de făcut asupra îmbogăţirii lui. 
Cu privire la D-na Gafencu, „Nouchette“, sunt rezerve mari de făcut... 


Numai în America se poate întâmpla așa ceva: regele produselor 
farmaceutice, unul din „marii“ oameni de afaceri ai Lumii noi era unul 
şi același cu un celebru Gangster urmărit și căutat de poliție... Mili- 
onarul Coster era într-adevăr identic cu recidivistul italian Musica, 
condamnat în Italia și în America pentru o sumă de delicte. Identitatea 
descoperită, Coster, arestat, s-a împușcat... 


24 decembrie. Denunţarea acordului franco-italian din 1935, din 

partea Italiei a făcut pretutindeni, afară de Germania și Ungaria, im- 
presia cea: mai rea. Pretextul invocat de Italia: neratificarea convenției 
din partea Franţei şi participarea acesteia la sancțiuni nu pare serios. 
Mai ales în ce priveşte participarea Franţei la sancţiuni, Italia se deș- 
teaptă cam târziu. Repunând în discuţie toate neînțelegerile care fusese 
rezolvate în 1935, Italia e de rea credinţă. Mussolini însăși a declarat în 
'1936 că în Africa nu mai există nici un diferend între Italia și Franța. 
Ori cu, situaţia între cele două tări, acum s-a lămurit: discuţia pe toate 
chestiunile, chiar pe cele crezute înmormântate și până la noua lor re- 
zolvare vrăjmășie. 
. Franţa pare pe de altă parte hotărâtă să nu facă nici o concesie Ita- 
liei şi se simte sprijinită în această atitudine de Anglia și de Statele U- 
nite, ca să nu mai vorbesc de Rusia Sovietică. Italia s-a angajat într-un 
impas, în care e ameninţată să rămână numai cu ia .. — căci nici 
Germania nu pare foarte grăbită să-i ţină locul.. 


"O hastiueăa ovreiască a venit în discuţia Consiliului municipal din 
Paris. S-a cercetat numărul tot crescând de străini imigranţi în Metro- 
polă și s-a recunoscut că printre aceşti străini evreii reprezintă cam 

90%. Unii consilieri municipali au pus lămurit întrebarea dacă Parisul 
urmează să mai aparțină francezilor sau ovreilor? În cele din urmă s-a 
votat o moţiune prin care s-a cerut pentru elementele franceze precăde- 
rea la admiterea în şcoli. 

Evreii trec cum se vede prin grele încercări. Şi în Ungaria, în Un- 
garia odinioară a lor, s-a promulgat zilele trecute o lege prin care nu 

numai că s-au împărţit evreii în băștinași și nebăştinași (aceștia din 
urmă fiind excluşi din toate ramurile de activitate socială sau tehnică), 
dar chiar şi băștinașilor s-au închis o sumă de funcţii și unele profesii. 

. Cum Ungaria s-a alipit pe față la axa Berlin-Roma (până aci atârna 
mai mult de un capăt al axei, de cel de la Roma) prima consecință nu 
putea fi decât o hotărâtă luare de atitudine împotriva ovreilor. A doua 
consecinţă e înfăptuirea unei reforme agrare, ca un semn al înghenun- 
cherii Magnaţilor cu cerbicia cărora regimurile totalitare nu se pot îm- 
păca. DI Imredy, primul ministru Maghiar a şi dat câteva lămuriri cu 
privire la poiectata reformă. Se vor expropria 500 000 hectare de la so- 
cietăţile anonime și de la ovrei și numai ce nu s-ar găsi în aceste ca- 
tegorii pentru completarea celor 500 000 hectare s-ar lua de la Mag- 
naţi. Exproprierea ar începe de la 350 hectare în sus. Pământurile ex- 
propriate nu vor fi date în proprietatea țăranilor, ci arendate lor în ca- 
litate de fermieri. Reforma s-ar săvârşi în 10 ani, ea n-ar cuprinde decât 

10% din terenurile arabile existente și n-ar atinge prea mili regimul de 
azi al proprietății rurale. 


Tensiunea raporturilor între Statele Unite și Germania, creşte. O rup- 
tură a relaţiilor diplomatice între cele două ţări nu e exclusă. În Statele 
Unite:'se constată o adevărată mobilizare a opiniei publice împotriva 
Germaniei și a Italiei. Mussolini și-a ales bine momentul să intre în 
conflict cu Franţa. 

Naţionaliștii Spanioli au început o nouă și mare ofensivă în Cata- 
lonia. 'Telegrafiază că au străpuns frontul inamic în patru locuri... 


Enric Otetelișanu, directorul Institutului Meteorologic a fost con- 
damnat i ieri la 1 ani închisoare, 10 000 lei amendă și 3 ani de interdictie 
civilă — toate fiindcă a favorizat tipărirea și răspândirea tractelor şi cir- 
cularelor subversive (Garda de Fier)! Otetelișanu a fost totdeauna un 
om care a crezut în ceva. Acest ceva a variat, dar puterea încrederii nu. 

Ceea ce dovedește, între altele, un cap strâmt. De altfel, un băiat 
bun şi un om cinstit. De vreme ce Hefter e în capul bucatelor, locul lui 
era la.pușcărie. 


Ziarele de azi publică darea de seamă a întrunirii de la Chişinău de 
joi, care n-a putut fi dată ieri împreună cu cele de la Cluj și Craiova, fi- 
indcă telefonul n-a funcţionat între București și Basarabia. A fost și a- 

colo multă lume care s-a îndesat să asculte cuvântări de o disperantă ba- 
nalitate. Din acest punct de vedere a fost cea mai proastă întrunire din ce- 
le trei — Craiova rămânând ca cea mai bună. După părerea unanimă. 


CONSTANTIN: ARGETOIANU 


Un ultim ecou al întrunirii din Craiova, peste care am trecut, dar 
care merită totuşi să fie notat. Când a venit Marioara Popp la sală să-și 
rostească discursul, a fost ini ea de Ghelmegeanu. „Mi-e ruşine, 
dragă Ghelmegeanu, mi-e ruşine...“ tot îngâna şampinioana feminis- 
mului... Îi era ruşine fiindcă de un an de zile sta neclintită alături de 
Maniu, şi acum... Ghelmegeanu însă a consolat-o așa: „Nu e nimic, nu 
te impresiona. Așa e la început. Mi-a fost și mie ruşine, dar acum...“ și 
s-a pus să fluiere!... 


25 decembrie. Un Crăciun cum n-am mai văzut: plouă şi e cald ca 
primăvara. După zăpada mare care a-căzut, pe străzi e o jale. Dacă ar 
îngheţa iar, ar fi prost şi pentru câmp. Ori, din Franța se anunță un val 
de frig: un vânt puternic suflă dinspre Atlantic și termometrul ar fi 
scăzut la —20. 


„Il n'y a reien de plus stupide qu’une piece française, si ce ne sont 
les critiques qui an rendent compte dans les jouranaux“. Această frază 
lapidară mi-a fost sugerată după citirea piesei lui Bernstein, Le Cap des 
tempêtes, în „Petite Illustration“. E de nepriceput cum francezii cu gust 
şi cu cultură sa acestei spurcăciuni semite să necinstească de 40 de 
ani teatrul lor.. 


Ieri-seară la Jockey Club, Stârcea m-a luat la o parte: „Trebuie să-ţi 
spun. „leri la Palat, după pomul de Crăciun am avut masă. Regele sta 
între Balif şi Urdăreanu, iar eu cu Mocsony în faţă în dreapta și în stân- 
ga Prințului. Tot timpul mesei s-a vorbit de Frontul Renașterii Naţio- 
nale şi Regele era încântat de cuvântarea ta. Singurul care a priceput 
situaţia și a vorbit cum trebuie a fost Argetoianu, foarte bun și frumos dis- 
curs — spunea Regele. Am ţinut să ştii acest lucru...“ — „Dragă Stâr- 
cea, am replicat eu, îți mulțumesc pentru pretenia ta. Da, eu pricep situa- 
tiile și nu le sabotez. Repetă te rog asta stăpânului tău, îi va face plăcere...“ 


Nevasta lui Furdui, unul din deţinuţii gardiști de la Râmnicul Sărat, 
unul din zeyzecii care pe vremuri m-au înjurat mai: mult, a venit să-mi 
mulțumească pentru îmbunătățirile de regim pe care le-am obţinut de 

la Călineseui i în favoarea acestor condamnaţi faa multă vină. Aşa se în- 
vârteşte roata lumii.. 


Se împlinesc astăzi 8 zile de când a murit arsă biata Peggy. Am vi- 
sat azi noapte că a luat foc casa.. 


26 decembrie. Saa a venit aseară de la Macovei să-mi spună că 
un teribil accident a avut loc la Reni (lângă Galaţi). Sapte vagoane de 
călători au fost complet sfărâmate şi se constatase până aseară 85 morți 
şi 150 de răniţi. Amănunte complete nu vom avea decât mâine căci 
ziarele nu apar înainte. 

Extraordinarea temperatură care provoacă topiri ziua şi îngheț noap- 
tea pricinuiește accidente în serie, și nu numai la Căile Ferate. Picioa- 
rele rupte nu se mai numără. Automobilele izbite unele de altele prin 
derapare și deteriorare sunt sute în fiecare zi. Arborii au fost frânţi și ei 
cu duiumul; mă întreb ce se va fi întâmplat la Breasta și la Sinaia, la 
mine. Alaltăieri, Orient Expressul, la ora 12,1/4 când trebuia să soseas- 
că la București nici nu intrase în ţară, iar Simplonul n-a sosit deloc. 

La Teiuş (6 morţi), la Timiș, la Strehaia, ciocniri de trenuri mai mult sau 
mai puţin importante: Nu știu de ce Cenzura le-a ascuns pe toate. 


Invidia paranoicului: Neamul Românesc e singura gazetă care n-a 
publicat cuvântarea mea de la Craiova! Pentru mine lucrul e fără im- 
portanță, dar cum poate îngădui un regim de autoritate o asemenea 
abatere de la datorie — căci am fost doar trimis la Craiova de Rege și 
am vorbit, ca să zic așa, în numele lui? 


Vălkischer Beobachter din 20 decembrie, sosit ieri în București pu- 
blică următoarea telegramă din București (cu data de 19): 

„Wie in Bukarest verlautet soll general Antonescu, der. in Zusam- 
menhang mit dem Vorgehen gegen die Eiserne Garde am Tage der 
Erschiessung Codreanus seines Postens als Armeekorpscomandeur en- 
thoben und verhafter worden war, în seiner Zelle erschossen aufgefun- 
den -worden sein. Es wird behauptet dass Antonescu «Selbastmord be- 
gangen habe». 

Am întrebat azi-dimineaţă la telefon pe Armand Călinescu: nimic 
nu e adevărat. Generalul Antonescu n-a fost nici „sinucis“, nici arestat, 
nici măcar „confinat“ la Predeal după cum s-a povestit prin cafenele. 
DI general se plimbă liber şi voios pe străzile Bucureştiului... 

Același număr din Völkischer Beobachter mai conţine şi un articol 
destul de rău voitor asupra F.R.N. în care afirmă că toți ovreii se în- 
scriu într-însul, ceea ce dă adevărata lor valoare măsurilor antisemite 
luate de curând de Guvern (retragerea licenţelor din Bucovina) și le ză- 
dărnicește efectul. Ziarul d-lui Rosenberg mai adaugă că înscrierile in- 
dividuale în F.R.N. sunt rare (!!!) și că nu aderă decât organizaţii con- 
stituite (?), din ordin (!!!)! 


Radu Djuvara chemat de la Berlin a replecat acasă și se va înapoia 
din nou peste două săptămâni, pentru a-şi primi numirea la alt post. Bie- 
tul om era foarte amărât; nu numai că nu s-a cerut agrementul pentru 
Vaida printr-însul, dar nici n-a fost prevenit măcar de schimbarea 
hotărâtă la Berlin. A aflat-o abia aci, în București, şi încă cu reticente. 
„Ce, le era frică că n-o să le cedez postul?“ — spunea el — „parcă era 
proprietatea mea!“ Sub pretext. că e nou în slujbă și neorientat încă, 
Gafencu i-a spus că nu știe cum s-au petrecut lucrurile şi că nici nu știe 
ce post nou vrea să-i. dea Regele... 

Se spune că Al. Cretzeanu a fost numit secretar general şi că același 
grad s-a dat și lui Grigorcea (Kanzlerul) cu rangul de Ambasador!!! 

Se mai spune că Tătărescu și-ar fi dat demisia de la Paris, neprimind 
să slujească sub Gafencu — dar câte nu se spun! 


Am putut abia azi să pun mâna pe ultimul text al „Memorandumu- 
lui“ lui Maniu, așa cum l-a înaintat Regelui în ziua de 7 sau 8 decem- 
brie trecut. Acest „Memorandum“ a trecut prin multe vicisitudini. 
Trebuia mai întâi să fie înmânat în septembrie, ca un fel de somaţie cu 
termen pentru revenirea la un regim democratic şi termenul era ziua de 
1 Decembrie, a 20-a aniversare a Unirii Ardealului cu Patria-Mamă. 
Evenimentele din septembrie au silit însă pe Maniu să amâne remiterea 
memoriului și să-i mai îndulcească conţinutul. L-ar fi înjurat altfel pâ- 
nă și ai lui. Fusese vorba la începu ca memorandumul să fie adus la 
Bucureşti de mii de oameni; DI Prezident s-a mulţumit mai târziu cu 
4—5 000 de doctori de peste munți — ca să sfârșească cu trei semnături 
şi cu „o remitere“ fără nici o solemnitate prin înmânarea actului de 
către Madgearu lui Urdăreanu... 

„Memorandumull“ e intitulat a/ Românilor din Ti fapt abia şi în 
paranteză: Ardeal, Banat, Crișana, Satu Mare, Maramureş. 

O primă perfidie: se tinde spre crearea unei regiuni politice trans- 
carpatine (în vederea autonomiei) sub numele de Transilvania în care 

Ardealul e cuprins numai ca o parte, pe când se ştie că Ardeal și Tran- 
silvanie sunt două cuvinte care exprimă aceeaşi noţiune, două nume si- 
nonime. Memorandumul e semnat de Iuliu Maniu, președintele Parti- 
dului Naţional Ţărănesc — de Mihai Popovici, preşedintele organiza- 
țiilor din Transilvania ale aceluiași partid și de Sever Bocu, vicepreşe- 
dinte ale acelorași organizaţii. Mai legitimi reprezentanţi ai Ardealului 
politic, ca pe Mihai Popovici îmbogăţitul pe seama României Întregite 
şi pe Sever Bocu escrocul, nu putea găsi domnul prezident. Desemna- 
rea lor indică totuşi o stare de inconștienţă îngrijorătoare. 

Documentul se deosebeşte de precedentele compoziţii literare sem- 
nate de dl Maniu prin stilul său. E bine scris, într-o românească limpe- 
de și curgătoare şi lipsit de „ardelenisme“ și de formule perimate; vă- 
dit, nu e datorat condeiului d-lui prezident. Probabil că a fost redactat 
de un regățean, sau de Bocu, care e lipsit de scrupule, dar nu și de ta- 
lent la scris. Începe printr-un amănunţit istoric al luptelor românilor de 
dincolo de Carpaţi pentru câștigarea drepturilor lor de oameni și de 
români — lupte pentru întruparea și apărarea naţionalităţi pe care ni- 
meni nu le contesta, dar pe care dl Maniu vrea să le identifice cu lupta 
„pentru democraţie“, ceea ce e mai contestabil. Manifestul trece apoi la 
bilanțul glorioaselor înfăptuiri ale Consiliului Dirigent (!!) la dizolva- 
rea acestuia prin forță (!!), la ororile diferitelor guverne din București 
săvârșite împotriva Ardelenilor de la Unire încoace — şi după ce in- 
terpretează actul unirii din 1919 după regulile cazuisticii jesuite scum- 
pe Şcolii din Blaj,încheie prin următoarea cerere: 

„Subsemnaţii, fii ai Transilvaniei și Banatului! reprezentanți ai tutu- 
ror județelor din această provincie ne prezentăm respectuos înaintea 
majestății Voastre cu rugămintea să binevoiască: 

A dispune respectarea principiilor fundamentale ale Adunării de la 
Alba Iulia din 1 Decembrie 1918; 

A reîntrona ordinea constituţională, întemeiată pe principiile demo- 
craţiei naţionale, pe reprezentanță parlamentară reală a .naţiunii, pe un 
regim de legalitate respectuos față de drepturile civile și politice ale tu- 
turor cetăţenilor, desființând starea de asediu și Cenzura; 

A dispune urgenta înarmare și fortificare a țării pentru apărarea ho- 
tarelor stabilite în tratatele de pace; 

sA împărtăşi Transilvania și Banatul cu o dreaptă participare la viața 
de Stat și administrativă şi a ocroti interesele lor naționale, economice 
și culturale în măsura cuvenită“. 


1 Aci s-a uitat titulatura Memorandului și Banatul nu mai e băgat în „Transilvania“ 
alături de Ardeal“! 

De data asta cererile sunt fără termen, în ce privește satisfacerea lor. 

Maniu ar fi vrut să aibe și semnături „regăţene“ pe manifestul său. 
Mihalache, dr Lupu, Costăchescu și alţii n-au vrut însă să semneze şi 
Madgearu singur prea ar fi fost puţin ca să reprezinte serios Oltenia, 
Muntenia și Moldova... DI prezident s-a văzut silit să reducă Memo- 
randumul la un act pur ardelenesc, semnat numai de dânsul și de cei 
doi escroci ai săi. De ce nu și de Boilă Romul? 


26 decembrie. Azi-dimineaţă au reapărut ziarele şi am putut astfel 
“afla amănunte asupra groaznicei catastrofe din sudul Basarabiei. S-au 
ciocnit două trenuri de persoane, nu la Reni, ci între staţiile Etulia și 
Frecăţei (în apropierea Renilor). Vina o au șefii de staţie din Galaţi și 
din Frecăţei, care au schimbat itinerariul trenurilor mutând încrucișarea 
lor de la Frecăţei la Etulia fără să prevină această din urmă staţie. Dar 
adevărata vinovată e vremea: chiciura a format de-a lungul sârmelor 
stalactite grele de ghiaţă care au doborât liniile telegrafice şi telefonice 
pe kilometri întregi. S-au luat acum măsuri ca pe liniile ferate lipsite de 
comunicaţii telegrafice şi telefonice să nu mai circule decât câteva tre- 
nuri de persoane și acestea cu viteză diminuată. Până se vor repara sâr- 
mele... 

În catastrofa din Basarabia au pierit cu totul 93 de persoane și au 
fost rănite 142. Prntre morți se află și generalul Gavrilescu, coman- 
dantul brigăzii de artilerie din Ismail și colonelul Virgil Mironescu pre- 
fectul județului Orhei. i 

Frământările omenirii în loc să se liniștească cu sfârșitul anului se 
desfășoară pe un ritm tot mai accelerat: sunt toate semnele că 1939 va 
fi tot atât de agitat ca 1938. 

În Extremul Orient, războiul e în toiul lui. După socotelile japo- 
nezilor au pierit până acum 47 000 dintr-ai lor și 823 000 chinezi. Până 
să se încheie pacea, dacă se va încheia vreodată vor mai pieri încă o 
dată atât. | 

În Spania, Naţionalii au luat zilele trecute ofensiva în Catalonia; au 
străpuns frontul în 4 locuri, au înaintat cu 25 de kilometri și au luat 
prizonieri multi şi material de război însemnat. Totuși nici în Spania nu 
e de prevăzut pacea în curând. 

În Palestina, războiul civil continuă, deși nu e încă organizat pe 
fronturi. 

Încăierări și împușcări însă peste tot locul. 


meri 
g 

O împăciuire pare exclusă pentru multă vreme şi aci. 

Între Germania și Statele Unite, între Italia şi Franţa nu e încă răz- 
boi şi lumea n-a ajuns să se omoare, ci numai să se înjure. Această 
stare de tensiune a ţărilor occidentale numai favorabilă păcii și însănă- 
toşirii economice nu e. 

În rezumat, din punct de vedere politic, părăsim anul 1938 fără nici 
un regret și intrăm în 1939 cu mult pesimism în suflet.. 


DI Inönü, Președintele Republicii turcești a fost proclamat și șeful 
partidului de guvernământ. Ce am propus eu și n-am putut realiza noi, 
au realizat turcii. 


Regele mi-a trimis o caldă telegramă de mulțumiri în răspunsul ce- 
lei expediate de la întrunirea C.F.N. de joia trecută, din Craiova. Am 
trimis-o lui Titeanu să o publice, să se bucure toți participanpi în- 
trunirii. 


Ziarele de azi anunță numirea lui Comnen ca Ambasador la Vatican 
şi confirmă numirea lui Crețeanu și a lui Grigorcea (Kanzlerul) ca se- 
cretari generali la Externe, acesta din urmă cu gradul de ambasador!!! 
De necrezut! 


A murit Șragher factotumul lui Barbu Știrbei, în vârstă de 66 de ani. 
Şragher a făcut avere de pe urma lui Știrbei, dar a sporit şi averea 
stăpânului său prin remarcabilul său spirit de organizare. Fabricile, pe- 
pinierele, vinurile şi conservele Știrbei se datoresc inițiativei sale. 


28 decembrie. Frangois-Poncet, ambasadorul Franţei la Roma a în- 
mânat contelui Ciano-Ginere răspunsul Franței la nota Italiei de denun- 
tare a acordului din 1935. Guvernul francez ia act de această denunțare 
care repune toate problemele rezolvate în situaţia lor dinainte de 1935, 


„declară că nu va ceda nici un metru pătrat din teritoriile aparţinând Fran- 


tei și că în ce priveşte Tunisia și Somalia, concesiunile făcute în 1935 
reprezintă maximul pe care Guvernul Republicii e dispus să-l consimtă. 
„După informaţiile din Paris ar rezulta că toată zarva făcută de itali- 
eni n-a avut alt scop decât să obțină concesiuni la Djibuti, pe care pro- 
babil că în mareparte Franța le va satisface.. 
Din Roma se anunță vizita lui Göring, care va avea loc în ianuarie 
după vizita lui Chamberlain. , 

Partidul Comunist din Cehoslovacia a cărui dizolvare a fost anun- 
tată de atâtea ori, a fost în fine și într-adevăr dizolvat pe ziua de 23 
decembrie. Bunurile sale au fost confiscate. ` 


În Slovacia au fost conflicte grave pe zona mărginașă cu Ungaria. 
Locuitorii satului Nagysurany, anexat Ungariei, s-au răsculat împotriva 
acestei anexiuni și au atacat postul de jandarmi cerând realipirea lor la 
Statul Slovac. În urmărirea răzvrătiților, forţele maghiare au trecut 
dincolo de graniţă, în teritoriu slovac şi au ucis câteva persoane. Gu- 
vernul din Budapesta a cerut scuze Guvernului slovac. Acesta delibe- 
rează la Tatra sub președinția d-lui Hacha, în turneu triumfal în regiu- 
nile slovace. 


Ofensiva spaniolă continuă. E în a S-a zi și comunicatul din Burges 
exultă. Lovitura, totuși, e departe să fie decisivă și, vorba Președintelui 
Dupuy, „la seance continue!“ 


Regimul de dictatură a dat kix cu curăţitul zăpezii. E drept că a nins 
mult, dar niciodată orașul nu a fost în asemenea hal. Curăţitul se făcea 
incomparabil mai repede şi sub Donescu și sub Dobrescu. 

Curăţitul s-a dat în seama Uzinelor Comunale şi Dombrowski arun- 
că vina asupra lui Caranfil, iar acesta se scuză prin lipsa aparatelor de cu- 
răţit comandate în Germania și nesosite încă. Unde sunt doi stăpâni... 

Dezastrul chiciurei apare din zi în zi mai mare. Pe lângă sutele de 
kilometri de linii telegrafo-telefonice se semnalează adevărate catas- 
trofe în această privință. 


Alături de sinceritate, prin urmare în plină inutilitate: 

1) Ministerul de Interne a început să publice din nou declaraţii de 
gardiști pocăiţi; ce nu scrie omul sub călcâiul nenorocirii! 

2) Același minister publică ș și liste nesfârșite de înscrieri în F.R:N. 
Toţi convinși... că vor găsi dacă nu o friptură, cel puţin un mezelic la 
masa nou pusă! 


Monsieur Guţă a fost primit de Monsieur Lebrun cu alaiul rezervat 
Ambasadorilor. În discursul său, monsieur Guţă n-a pus picioarele în 
străchini și a vorbit cu măsură, ca un om deştept, fără să se arunce în 
vechile şi perimatele declaraţii de Supușenie ` ce ar fi putut indispune 
Berlinul de la care așteptăm — e trist să o constatăm, dar e așa, și nu e 
vina noastră — garanţia granițelor noastre. 

: 29 decembrie. Numele lui Iorga a apărut din nou în fruntea Neamu- 
lui Românesc, precum și articolul său zilnic și tâmpit. Va să zică capi- 
tulare, dar din partea Guvernului... Să ne trăiască dictatura! Obraznic, 
paranoicul explică pentru ce n-a scris opt zile în fițuica lui și se pișă din 
nou pe F.R.N. și pe „ministrul de Interne“. Ce legătură poate fi între 
Vaida şi caraghiosul cu barbă pentru ca hoitul acesta cultural să nu 
poată fi îngropat odată pentru totdeauna? 

: Ştiu dinainte ce-mi va spune Călinescu: a venit la Canossa, i-am pus 
botnită, s-a supus cu totul directivelor noastre.. 

Iluzii şi slabe scuze: nebunul tot nebun rămâne și va continua să 
calce în străchini. Dar pentru regim, ce umilire!.. 


Aflu că la Piatra Neamţ a fost numit primar colonelul Chiriac, fost 
deputat georgist, singurul om mai răsărit din localitate care a votat 
contra Constituţiei! 

Numirea lui Grigorcea (ca ital: a lui Chiriac şi capitularea 
în faţa lui Iorga sunt fapte care par de o mie de ori mai mult rău regi- 
mului decât i-ar putea face zece Codreni.. 


Francisc Schefler, directorul ziarelor ungurești Magyar Lapok și Né- 
plap a fost prins la Episcopia Bihorului pe când încerca să treacă gra- 
nița cu manifeste comuniste şi de ale lui Maniu. A fost răsplăti, cu 2 
ani închisoare și 10 000 lei amendă. e ; 


> Regele a primit mai multe telegrame de condoleanţe din partea 
Şefilor de State străine, cu prilejul catastrofei din Basarabia. Printre a- 
ceste telegrame și una de la Horthy. Ca să-şi ascundă bucuria pentru 
moartea atâtor valahi? 


DI Pellegrino Ghigi a prezentat ieri la Sinaia, Regelui, scrisorile sa- 
le de acreditare. În discursul său noul ministru spune că dtreditat de 
M.S. Regele-Împărat a fost trimis de Duce şi a primit instrucţiuni de la 
contele Ciano. În discursul său de răspuns Regele n n-a pomenit decât pe 
Regele-Împărat... 


și Pârviilescu, fostul primar liberal al Târgoviștei, a fost dat în jude- 
cată împreună gumai mulți colaboratori ai săi, prin ordonanța defini- 
tivă a judecătorului de instrucţie. Cad pungașii rând pe rând, bieţii 
găinari, în schimb cei mari se plimbă netulburați de nimeni. Va suna 

oare ceasul în care constructorii de case şi cumpărătorii de moșii vor fi 
trași, dacă nu în țeapă, cel puţin la răspundere? 


Conducătorii uzinelor Path&-Nathan de lângă Paris au fost arestaţi 
și daţi în judecată pentru fraude și escrocherii. Aceşti conductori sunt 
doi, și frați: Bernard și Nathan Tannenzapf din Iași! Plecaţi după război 
din Moldova au ajuns să se înstăpânească peste uzinele cinematogra- 
fice Pathé și să joace rol în Paris sub numele de Nathan. Complicii 
fraților Nathan se numesc Simon Hirsch și Johanides... Frumos prilej 
de gălăgie pentru presa antisemită... 


Banca Naţională a ridicat prețul aurului (e vorba de aurul produs în 
minele din Ardeal) la o cotă care se apropie de valoarea lui mondială 
exprimată în lei — și a făcut bine. Una câte una se adoptă toate ideile 
programului meu — din nenorocire se adoptă una câte una, şi pe dea- 
supra se mai și sabotează. 


A murit Guillemin, fost consilier la Ambasada din Viena pe vremea 
când eram eu secretar la Legația noastră de acolo. De la Viena, Guil- 
lemin a trecut la Comisia Europeană a Dunării și de acolo ministru la 
Atena unde a jucat un rol în timpul războiului. Înștiințarea mortuară nu 
poartă numele d-nei Guillemin; se vede că divorțase, ceea ce nu mă 
surprinde, căci era o nebună și-l făcea de râs. De Guillemin, dar mai a- 
les de d-na Guillemin, mă leagă atâtea amintiri din Viena! Au trecut 30 
de ani și parcă toate s-au petrecut ieri... 

+ 


Asistat azi la parastasul de 9 zile pentru odihna sufletului lui Peeg- 
gy, la biserica Schitul-Dârvari.. Văd pentru prima dată acest colţ inte- 
resant al Bucureştilor. Schitul e în dosul bisericii Icoanei și evocă cu o 
precizie impresionantă alte colțuri de prin Constantinopolul bizantin. 
Popii-călugări, cu barba lor de apostoli, păreau să se fi coborât de pe 
pereţi și slujesc cu isoane grecești ca pe vreamea împărătesei Irina. 
Zugrăveala pereților refăcută de curând după şabloane vechi, cu neferi- 
cite adausuri ornamentale... Sterilitatea ieratică a Bisericii Ortodoxe în 
toată frumusețea ei... Cum a ajuns doftorul Darvari să fie ctitorul 
acestui locaș, care mai e și metohul unei Episcopii, a Buzăului dacă nu 
mă înşel? 


Marie Costinescu (născută Știrbei) care vine de la San Remo a po- 
vestit lui Dinu Arion că tată-său Barbu i-ar fi destăinuit o confidență a 

lui Goga, de astă-primăvară. Goga ar fi spus lui Știrbei că Regele i-ar fi 
cerut să atragă pe conducătorii Gardiști într-o cursă și să-i masacreze 
pe toți. Goga ar fi refuzat (de aci mazilirea lui...) . 

Dacă într-adevăr Goga a făcut această confidenţă lui Știrbei, n-a pu- 
tut să o facă decât cu prilejul ultimei călătorii la Berna, după demiterea 
sa. Ori în acea vreme, omul era atât de supărat împotriva Regelui încât 
afirmaţiile sale trebuiesc primite cu multă, multă rezervă. Execuţia 
deunăzi dovedește însă că Regele era hotărât „să se despartă“ de Zelea 
Codreanu și de ai lui, aşa încât se poate foarte bine să fi cerut și lui 
Goga să facă ce a făcut mai târziu Călinescu... 


Nenea Mussolini dă înapoi... Țipă și dă înapoi... Giornale d'Italia 
explică că Guvernul italian nu urmărește nici o schimbare teritorială 
în bazinul Mediteranei, dar că se vede nevoit să protesteze împotriva 
tratamentului italienilor în Tunisia și să obţină un nou statut pentru 
dânșii! De asemenea și facilităţi la Djibuti și la Suez! 

Articolul din Giornale d'Italia — care până acum a condus atacul 
împotriva Franţei şi a sunat din strunele războiului — a făcut impresie 
bună în Anglia și chiar în Franţa. 

Darea Italiei înapoi se datorește și în bună parte atitudinii lui Hitler. 

Ce deosebire între atitudinea acestuia acum și a lui Mussolini în sep- 
tembrie! Pe timpul crizei Cehoslovace, Ducele a făcut în fiecare zi un 
discurs războinic afirmând indestructibila alianță între Italia şi Germa- 
nia. De când au pus italienii-problema Mediteranei, Fiihrerul a tăcut 
chitic, n-a afirmat odată solidaritatea Reichului cu Italia și de Crăciun a 
declarat chiar ritos intimilor săi că Germania nu urmărește decât sco- 
puri pacifice. Toate acestea în cadrul cochetăriilor sale cu Franţa și cu 
Anglia...S-ar putea zice că Germania plătește astăzi Italiei polița din 
19151... i: 

Eu unul n-am crezut un moment în seriozitatea amenințărilor ita- 
liene, și văd că am avut dreptate. ap ata 


30 decembrie. Urmând marile tradiţii ale iluștrilor miniștri de Ex- 
terne apuseni, și aducându-și aminte că a fost cândva ciracul d-lui pre- 
zident Maniu, Grigoriţă Gafencu, noul nostru Foreigner a făcut ieri un 
„important“ expozeu la radio. Pe puncte. Pentru prima dată de la răz- 
boi, un purtător de,cuvânt al Guvernului românesc n-a identificat soar- 
ta țării cu fidelitatea de iobag către Franţa și către aliaţii noștri. Într-un 
prim punct, ministrul nostru de Externe afirmă că România nu-și poate 

găsi forța de rezistență decât înăuntrul hotarelor sale. A grupat apoi ra- 
porturile 'noastre de prietenie cu Franța, Anglia şi Germania în cadrul 
călătoriei Regelui, arătând năzuința României de a trăi în egale rapor- 
turi de prieteniecu cele trei țări. Acestea sunt punctele principale ale 
expozâului lui Gafencu. Restul, e literatură şi umplutură — cu toată 
nota specială de căldură la adresa pion ui şi de deferentă răceală la 
adresa Cehoslovaciei mutilate.. 


Ofensiva naționaliștilor spanioli progresează şi pare mai importantă 
decât se anunţase la început. De o decisivă nu pare totuși încă să fie 
vorba. 

Tensiunea franco-italiană în scădere. pare că negocieri vor începe 
între ambele țări ca să se ajungă cam tot la acordurile din 1935, pe care 
Italia s-a cam pripit să le denunte. Încercarea şi de intimidare a dat greș. 
Ferma atitudine a Franţei și a Angliei a arătat de data asta cum s-ar fi 
învârtit lucrurile în septembrie față de Germania dapă D.D. Chamber: 
lain şi Dâladier n-ar fi capitulat imediat! 


În Slovacia mare mișcare împotriva „Cruzimilor“ maghiare din te- 
ritoriile Cehoslovace anexate. Opinia publică locală, încurajată de pre- 
sa germană, mai ales de Völkischer Beobachter cere o revizuire a „dik- 
tat-ului“ din 1940 de la Viena şi a graniţei slovaco-ungare. La Buda- 
pesta, atitudinea presei germane a impresionat rău — Gat o să mai vadă 
ei și altele.. l 


31 decembrie. Ziarele de 'azi-dimineaţă publică o cerere de grațiere 
a gardiştilor înginer Virgil Ionescu, Traian Cotigă (pretutindeni tot 
Cotigă!), Mihail Polihroniade, Nicolae Tăutu, Bănică Dobre şi dr Paul 
Crajă, care toți își ispășesc păcatele în puşcăria de la Râmnicul Sărat. 
Cererea e redactată în termeni de un scârbos servilism. Că au iscălit-o 
bieţi oamenii slabi, cu nervii zdrobiţi, e de priceput, ce nu e de priceput 
e pentru ce impune Guvernul asemenea acte înjositoare, și orice s-ar 
zice demoralizatoare pentru opinia publică? Odată cu cererea celor de 
la Râmnic se mai publică și altele, în termeni tot atât de scârboși a trei 
deținuți din Satul Mare, condamnați fiindcă la deschiderea Universită- 
tii din Cernăuţi au cerut revizuirea procesului lui Codreanu. Dacă la 
acestea se adaugă toate actele de slugărnicie ce umplu ziarele de la a- 
prilie încoace, cam iese dreptate celor care pretind că regimul actual nu 

urmăreşte decât prăbuşirea caracterelor și că, ca atare, a devenit o ade- 
vărată pacoste... 


Se zvonește că Germania a refuzat agrementul pentru numirea lui 
Vaida. N-am putut controla până acum exactitatea acestei ştiri, dar Uni- 
versul de azi-dimineaţă scrie „că dată fiind starea d-nei Vaida, care s-a 
înrăutățit, dl Vaida a renunţat Ja proiectata d-sale călătorie în străină- 
tate...“ Prost, prost, prost! 


Iranul (fosta Persie) a rupt relaţiile diplomatice te din cauza 
unei expoziţii de pisici!!! 

Cu prilejul acestei expoziţii, care.a avut loc la Paris, ziare franceze 
ar fi făcut gluma de prost gust și calambururi cu cuvintele „Chat“ — şi 
„Schah“! Ce șubred e firul plăcerii mondiale! 


„. Times publică un articol inspirat de Guvern prin care se afirmă că 
D.D. Chamberlain și Halifax nu vor interveni, cu prilejul vizitei lor la 
Roma, în diferendul franco-italian. Toate zvonurile de intervenţie pu- 
blicate în ziare sunt false. O asemenea intervenţie nu corespunde nici 
intentiilor Angliei, nici dorințelor Frantei, care înțelege să discute cu 
Italia, singură. Guvernul britanic a fost desigur dezamăgit de atitudinea 
Italiei, după punerea în vigoare a înțelegerii anglo-italiene, dar atâta 
tot, pentru moment! Guvernul britanic regretă deasemeni violența cu 
care au izbucnit pretențiile Italiei şi cuvintele regretabile care le-au 
însotit. Cereri a căror satisfacere putea fi privită acum două luni ca o 
soluţie, s-ar transforma acum, dacă ar fi primite în înfrângeri ce n-ar 
putea fi impuse pe cale pașnică... 


Făcându-și bilanţurile de sfârșit de ani, Mussolini şi Hitler trebuie 
să fie copleșiți de gânduri diferite. Unul își încheie socotelile; numai cu 
succes — celălalt, mai prost. Și totuși Mussolini e un om de geniu pe 
când Hitler e un simplu iluminat. Cum se face că iluminatul a dus „bar- 
ca Statului“ mai bine deçât genialul său rival? E foarte simplu. Italianul 
lucrează de unul singur, pe când neamţul se sfătuieşte ba cu Göring, ba 
cu:Schacht, ba cu Neurath — și o pereche de ochi, chiar geniali, văd 
mai prost decât mai multe perechi... Dedicat M. Sale Carol al II-lea... 

ce ta 
„A murit Vanderwelde, socialistul belgian. Ales în continuu în Ca- 
meră, de la 1894, Banderwelde a fost un luptător civilizat. Teoretician 

de valoare și de avangardă, pe tărâmul aplicării a fost mai mult un 
împăciuitor. Belgia pierde mult prin moartea lui... 


În Franţa, socialiștii au terminat anul războindu-se între ei. Într-un 
congres extraordinar pe care l-au convocat ca să-și lămurească linia pe 
terenul politicii internaţionale, Paul Faure s-a ridicat împotriva lui Le- 
on Blum. Două moţiuni. A pacifistului Blum tindea la nimic mai puţin 
decât la propovăduirea războiului preventiv, în cazul în care Statele to- 
talitare ar ameninţa principalele poziţii ale celor democratice (Spania, 
între altele!)!!! 

Moţiunea Blum mai cerea ca înțelegerea cu Rusia Sovietică să fie 
pusă pe aceeași linie cu înţelegerea franco-engleză! Moţiune a lui 
Paul Faure, mai conformă cu spiritul şi tradiția pacifistă a partidului 
socia-list, respingea războiul în orice ipoteză, iar față de înţelegerea cu 
Mos-cova se arăta mai lipsită de entuziasm. 

Lupta a fost aprigă; în cele din urmă, la vot Blum a învins prin 4 300 
de voturi împotriva 2 700 împotriva lui Paul Faure şi vreo 1 300 de ab- 
tineri. Victoria mai'mult formală; se poate zice că Blum a pierdut jü- 
mătate partidul... : 


(Urmează volumul V, anul 1 939) 

